
Mamai, su meile 


PRATARMĖ 


Ekonomika yra galingas įrankis korupcijai analizuoti. Kultūriniai 
skirtumai ir moralė suteikia šiai problemai niuansų ir subtilumo, 
tačiau ekonominis jos traktavimas turi lemiamos reikšmės norint 
suprasti, kur korupcijos stimulai yra didžiausi, ojų poveikis reikš- 
mingiausias. Savo ankstesnėje knygoje Korupcija: politinės ekono- 
mijos studija (1978) aš stengiausi tai išdėstyti ekonomistų ir tech- 
niškai išprususių politikos specialistų auditorijai. Dabar, po dvi- 
dešimties metų, aš viliuosi praplėsti auditoriją ir pagilinti analizę 
nauja knyga, kurioje daugiausia dėmesio skiriama tam, kaip ko- 
rupcija paveikia besivystančias šalis ir iš socializmo į rinkos eko- 
nomiką einančias šalis. 

Imtis šios temos mane paskatino plėtros klausimus nagrinė- 
jančių ekonomistų vis didesnis domėjimasis institucinėmis pro- 
blemomis. Korupcijos nagrinėjimas verčia mokslininkus ir politi- 
kus sutelkti dėmesį į įtampą, kuri kyla tarp savanaudiško elgesio 
ir visuomeninių vertybių. Kam rūpi vystymosi nesėkmės, tokios 
dažnos visame pasaulyje, tie turėtų susidurti su korupcijos pro- 
blema ir su ją maitinančiomis silpnomis ir despotiškomis valsty- 
binėmis struktūromis. 

1995-1996 m. dirbau Pasaulio banke Vašingtone kviestine 
moksline bendradarbe. Kadangi anksčiau daugiausia domėjausi 
visuomenės interesų politikos problemomis Jungtinėse Valstijose 
ir Vakarų Europoje, tai Pasaulio banke praleisti metai man davė 
kitokios patirties. Aš sužinojau nepaprastai daug, ne tik skaity- 
dama man prieinamą medžiagą, bet ir pasinaudodama Banko 

elektroninio pašto sistema gaudyti pietų partneriams, besidomin- 
tiems dalykais, papildančiais mano interesus. Mokslininkei, įpra- 
tusiai vienai sėdėti priešais kompiuterį, Vašingtone praleistieji me- 
tai buvo maloni ir naujos energijos suteikianti permaina. Buvo 
nepaprastai įdomu gvildenti šią korupcijos temą, kadangi Ban- 
kas netiesiogiai ją nagrinėjo ir seniau. Pradėjau rinkti eufemiz- 
mus. Žinantys žmonės man pasufleravo, kad jei programos ap- 
žvalgoje minimos „valdymo problemos“, „nepaaiškinami kainų 
viršijimai“ arba „per didelis automobilių pirkimas“, tai tas rodo 
korupciją ar tiesiog vogimą. Vienas Pasaulio banko darbuotojas 
man paaiškino, kad nusiskundimai „per dideliu kapitalo ir darbo 
santykiu“ ataskaitoje apie Indoneziją reiškia, kad korupcija ten 
ne tik įprastinis, bet ir brangiai kainuojantis reiškinys. 

Šis mano darbas apie korupciją prasidėjo dar prieš mano at- 
vykimą į Pasaulio banką ir buvo užbaigtas jau po to, kai išjo išvy- 
kau, tačiau labiau įsigilinti į šią problemą man padėjo pokalbiai 
su tais Banko darbuotojais, kuriems tekdavo su ja susidurti. Iš 
daugelio man talkinusių ir padėjusių Banko darbuotojų ypač no- 
rėčiau padėkoti Ladipo Adamolekunui, Williamui Easterly, Da- 
nieliui Kaufmannui, Petteriui Langsethui, Johnui Macgregorui, 
Borisui Pleskovicui, Neilui Rogeriui, Sabinai Schlemmer-Schulte, 
Frederickui Stapenhurstui ir Michaeliui Stevensui. Tarptautinia- 
me valiutos fonde taip pat teko naudingai padiskutuoti su Nade- 
emu UI Hague, Paolo Mauro, Vito Tanzi ir Carolina Van Rijckeg- 
ham. Visi jie man buvo naudingi naujų idėjų išbandytojai, tačiau, 
be abejo, mano išvados padarytos nepriklausomai nuo jų. Savai- 
me suprantama, kad Pasaulio bankas irgi neatsako už mano ana- 
lizę ir išvadas. Esu ypač skolinga Estellai James už patarimą kreip- 
tis į Pasaulio banką kviestinės mokslinės bendradarbės vietos ir 
Michaeliui Kleinui bei jo darbuotojams už malonios darbo vietos 
suteikimą Banko Privataus sektoriaus plėtros departamento Pri- 
vačių komunalinių paslaugų teikimo skyriuje. 

Netrukus po mano atvykimo į Vašingtoną Jamesas Wolfen- 
sohnas, naujasis Pasaulio banko prezidentas, pasistengė korupci- 
jos problemą atvirai įtraukti į Banko darbotvarkę. Kadangi mano 
ekonominė perspektyva gerai sutapo su paties Banko pastango- 

mis apibrėžti savo vaidmenį šioje srityje, aš buvau patenkinta ga- 
lėdama įnešti šiokį tokį indėlį į Banko viduje vykusią diskusiją, 
kurios dėka 1997 metais pasirodė straipsnis Pagalba šalims įveikiant 
korupciją (World Bank 1997a), išdėstantis Banko poziciją. 

Palikusi Banką, aš ir toliau tęsiau darbą su Banko darbuotojais 
rengiant skyrių apie korupciją leidinyje Pasaulio vystymosi ataskai- 
ta 1997, padėtis besikeičiančiame pasaulyje (World Bank 1997c) ir pa- 
rašiau straipsnį pavadinimu „Korupcija ir vystymasis“ Pasaulio 
banko metinei konferencijai vystymosi ekonomikos klausimais 
1997 m. gegužės mėnesį (Rose-Ackerman 1998b). Jį rašant, mano 
naudingi kritikai ir kolegos buvo Brianas Levy ir Sanjay Pradha- 
nas iš Pasaulio plėtros ataskaitos grupės. 1997 metų pavasarį Džor- 
džtauno teisės mokykloje perskaičiau paskaitą, skirtą Philipui 
A. Hartui atminti, tema „Pasaulio banko vaidmuo kontroliuojant 
korupciją“ (Rose-Ackerman 1997c). Taip pat parašiau apžvalginį 
straipsnį Jungtinių Tautų plėtros programos (JTPP) Politikos ir 
programos rėmimo biuro Vadovavimo vystymo ir valdymo sky- 
riui. JTPP išleido šį pranešimą kaip diskusinį straipsnį pavadini- 
mu „Korupcija ir geras valdymas“ (United Nations Development 
Programme 1997a) ir panaudojo jį savo nuomonei šiuo klausimu 
suformuluoti. Na ir galiausiai 1998 metais parašiau straipsnį Pa- 
saulio banko Operacijų įvertinimo departamentui (OĮD), kad pa- 
dėčiau jam parengti Banko antikorupcinių pastangų apžvalgą. Iš 
Anwaro Shaho ir jo vadovaujamo OĮD darbuotojų gavau naudin- 
gos informacijos ir pasiūlymų. 

1994 metais aš prisijungiau prie TS — Tarptautinio skaidrumo 
(Transparency International - TI), tarptautinės nepelno organizaci- 
jos kovai su korupcija visame pasaulyje, JAV skyriaus grupės. Ši 
draugija man davė vertingą galimybę būti šio besiplečiančio tarp- 
tautinio judėjimo viduje ir neatsilikti nuo naujausių įvykių visa- 
me pasaulyje. TS JAV skyriaus vykdomoji direktorė Nancy Bos- 
well mano tyrimus smarkiai rėmė morališkai, kaip ir Fritzas Hei- 
mannas, TS JAV skyriaus grupės pirmininkas. Ši tarptautinė 
organizacija - jos buveinė yra Berlyne, tačiau ji turi skyrių visame 
pasaulyje - tapo globalinio masto jėga ir informacijos apie korup- 
ciją rinkimo, apdorojimo ir platinimo centru. To ji pasiekė savo 

pirmininko Peterio Eigeno ir pirmojo valdančiojo direktoriaus Je- 
remy Pope nenuilstamų pastangų dėka. Tai, kad jiems pavyko 
atkreipti tarptautinės bendruomenės dėmesį į korupcijos proble- 
mas, atitiko mano mokslinius ir politinius interesus. Dėkoju TS 
organizacijai už domėjimąsi mano darbu, tačiau, savaime supran- 
tama, tai nereiškia, kad ji prisidėjo prie bet kurio iš mano konkre- 
čių pasiūlymų. 

Prie šioje knygoje išdėstytų argumentų prisidėjo keletas straips- 
nių, parašytų bendradarbiaujant su kitais autoriais. Aš bendra- 
darbiavau su Jacgueline Coolidge iš Užsienio investicijų konsul- 
tavimo tarnybos, rašydama straipsnį apie korupciją Afrikoje, ir 
su Andrew Stone iš Privataus sektoriaus plėtros departamento, 
rengdama straipsnį, analizuojantį Pasaulio banko tyrimus Ukrai- 
noje ir Pakistane. Jeilio universitete bendradarbiavau su Silvia Co- 
lazingari, politikos mokslų doktorante, rengdama straipsnį apie 
Italiją. Dėkoju šiems trims savo bendraautoriams už jų Žinias ir 
įžvalgumą, leidusius man paliesti tuos klausimus, kurių aš viena 
pati niekada nebūčiau lietusi. 

Du Jeilio universiteto politikos mokslo magistrantai, Jonatha- 
nas Roddenas ir Sarah Dix, nenuilstamai padėjo man visokiais 
būdais tiriant įvairius klausimus. Aš labai dėkinga jiems užjų pa- 
galbą, kantrybę ir gerą nuotaiką. Dėkoju savo padėjėjai Barbarai 
Mianzo už puikią pagalbą visose šio projekto stadijose, Gene Co- 
akley ir Jeilio teisės bibliotekos personalui už pagalbą ieškant šal- 
tinių ir tikrinant nuorodas. Taip pat esu dėkinga savo vyrui Bruce 
Ackermanui, kuris kruopščiai ir kritiškai perskaitė bebaigiamą šios 
knygos rankraštį. 

Per keletą pastarųjų metų, bręstant mano mintims, aš prista- 
čiau savo darbą daugelyje mokslo įstaigų. Surengiau seminarus 
ne viename universitete ir koledže, tarp jų ir Ajovos, Mičigano, 
Otavos ir Pensilvanijos universitetuose, Harvardo universiteto Ke- 
nedžio mokykloje, Šiaurės Vakarų universitete, Svartmuro kole- 
dže, Šv. Trejybės koledže, Jeilio universitete, Bardo koledžo Jero- 
me Levy institute. Ypač naudingi buvo keli seminarai Pasaulio 
banke ir Tarptautiniame valiutos fonde. Lyginamosios teisės ir 
ekonomikos forumas, kurio nare aš esu, labai tiko pateikti kelių 

straipsnių metmenims. Taip pat skaičiau pranešimus Amerikos 
ekonomikos asociacijos metiniame susirinkime San Franciske, se- 
minare Dakare, Senegale, kurio rėmėja buvo JAV tarptautinės plėt- 
ros agentūra, Amerikos tarptautinės teisės draugijos metiniame 
susirinkime Vašingtone, Tarptautinės ekonomikos instituto orga- 
nizuotoje konferencijoje, keliuose seminaruose Santjage, Čilėje, 
Buenos Airėse, Argentinoje, kai ten lankiausi Jungtinių Tautų in- 
formacijos agentūros paramos dėka, susitikime Paryžiuje, kurio 
rėmėjai buvo JTPP ir Ekonominio bendradarbiavimo ir plėtros or- 
ganizacija, konferencijoje institucinės reformos klausimais, vyku- 
sioje Meksiko Autonominiame technikos institute, Lotynų Ame- 
rikos teisės ir ekonomikos asociacijos susirinkime Buenos Airėse 
ir JTPP remiamoje konferencijoje Jeilio tarptautinių ir vietinių ty- 
rimų centre. 

Galimybę atlikti tyrimus, kurių reikėjo parengti šiai knygai, 
suteikė mokslo stipendija, kurią skyrė Jeilio teisės mokykla ir Pa- 
saulio banko kviestinių mokslo darbuotojų programa. Aš labai 
dėkinga šioms įstaigoms už jų paramą, neprimesdama joms jo- 
kios atsakomybės už gautus rezultatus. 


ĮVADAS: KORUPCIJOS KAINA 


Skurdas, bloga sveikata, maža vidutinė gyvenimo trukmė, neto- 
lygus pajamų ir turto pasiskirstymas būdingi daugeliui pasaulio 
regionų. Daugelio šalių ekonominio augimo tempai labai maži ar 
net neigiami. Net kai kurių daug gamtinių išteklių turinčių šalių 
ekonominis augimas menkas, o pajamos vienam gyventojui 
mažos. Kitose, ypač buvusio Sovietinio bloko šalyse, ekono- 
minis augimas menkas nepaisant to, kad jos nestokoja kvalifi- 
kuotos darbo jėgos. 

Vis dėlto egzistuoja štai koks paradoksas. Tarptautinės skoli- 
nančios organizacijos, tokios kaip Pasaulio bankas, ieškodamos 
kur realizuoti priimtinus projektus, dažnai susiduria su sunku- 
mais. Kodėl taip yra, kai tų paskolų poreikis toks didelis? Viena 
šios problemos priežasčių - blogai veikiančios valstybinės ir pri- 
vačios institucijos. Blogai veikianti valdžia reiškia, kad pagalba iš 
išorės nebus naudojama efektyviai. Šalys su mažomis pajamomis 
ir šalys, kurių ekonominis augimas menkas, dažnai patiria sun- 
kumų ir dėl to, kad nepajėgia efektyviai panaudoti savo žmonių 
ir materialinių išteklių.! Joms reikia institucinės reformos, bet ją 


'"Phillipas Keeferas ir Stephenas Knackas (1995) tiria valdžios institucijų po- 
veikį investicijoms ir augimui 97 šalyse 1974-1989 metų laikotarpiu. Val- 
džios kokybei matuoti jie taiko tokius rodiklius kaip korupcija, ekspropria- 
cijos pavojus, įstatymų valdžia, pavojus, kad valdžia anuliuos sutartis, biu- 
rokratijos kokybė. Autoriai parodo, kad valdžios institucijų kokybė gerai 
tinka ne tik investicijoms ir ekonomikos augimui paaiškinti, bet ir politi- 
nėms bei pilietinėms laisvėms ir politinio smurto dažnumui matuoti. 

padaryti yra sunku. Statyti užtvankas, uostus, tiesti kelius techni- 
niu atžvilgiu yra paprasta. Valdžios pertvarkymas ir stipraus pri- 
vataus sektoriaus išugdymas yra daug subtilesni ir sunkesni da- 
lykai, kurių neįmanoma supaprastinti iki inžinerinių projektų. 

Įtampą tarp besivystančių šalių pajėgumo ir tarptautinių pa- 
galbą bei paskolas teikiančių organizacijų sukeliantys veiksniai 
yra ne mažiau įvairūs, kaip ir tų šalių istorijos ir kultūros. Kritikai 
tvirtina, kad tarptautinės organizacijos neįvertina vietinių papro- 
čių bei institucijų ir nesugeba taip adaptuoti savo programų, kad 
jos tiktų atskiros šalies konkrečioms sąlygoms. Nors kai kuriais 
atvejais tai, be abejo, tiesa, visgi toli gražu ne visada. Juk kai kurių 
šalių institucijos blogai pritaikytos net prie jų pačių užsibrėžtų 
plėtros tikslų. 

Kitiems kritikams kelia abejonių tarptautinės bendruomenės 
tikslai, jie įrodinėja, kad ekonominis augimas yra siauras ir nepa- 
kankamas gerovės matas. Tačiau net ir priimant šią kritiką liks 
dideli sveikatos, švietimo, ekonominių galimybių ir aplinkos ko- 
kybės skirtumai tiek tarp atskirų šalių, tiek jų viduje. Netgi tai, 
kas laikoma universaliomis vertybėmis - didesnės pajamos vie- 
nam gyventojui, ilgesnė vidutinė gyvenimo trukmė ar mažas kū- 
dikių mirtingumas, įvairiose šalyse smarkiai skiriasi ir didėja ar 
mažėja nevienodu greičiu. 

Be abejo, kultūros ir pagrindinių vertybių subtilūs skirtumai 
įvairiose šalyse tikrai yra. Tačiau vienas žmogiškasis veiksnys yra 
ne tik universalus, bet ir pagrindinis siekiant paaiškinti skirtingą 
įvairių šalių patirtį. Tas veiksnys - savanaudiškumas, apimantis 
ir atskiros šeimos ar kokiu nors atžvilgiu lygių žmonių grupės 
suinteresuotumą savo gerove. Kritikai tą veiksnį vadina gobšu- 
mu, ekonomistai - naudingumo maksimizacija. Tačiau nesvarbu, 
kaip jį vadintumėm, visuomenės skiriasi tuo, kaip jos nukreipia 
tą savanaudiškumą. Endeminė korupcija rodo, koks paplitęs ne- 
sugebėjimas nukreipti savanaudiškumą produktyvia linkme. 

Gerokai priartėti prie plėtros nesėkmių supratimo galima su- 
pratus, kaip savanaudiškumas yra panaudojamas geram ar blo- 
gam. Geriausias pavyzdys bus archetipinė konkurencinė rinka, 
kurioje savanaudiškumas transformuojamas į produktyvią veik- 

lą, vedančią prie efektyvaus išteklių panaudojimo. O blogiausias 
pavyzdys būtų karas - destruktyvi kova dėl turto, kuri baigiasi 
sunaikinimu kaip tik tos išteklių bazės, dėl kurios tas karas, visų 
pirma, ir buvo pradėtas. O tarp šių dviejų kraštutinių atvejų telpa 
situacijos, kai žmonės panaudoja išteklius tiek produktyviems 
tikslams, tiek pranašumui įgyti dalijantis ekonominės veiklos nau- 
dą ekonomistai tai vadina „rentos siekimu“ (Bhagwati 1974; Kru- 
eger 1974). 

Aš tyrinėju produktyvios ekonominės veiklos ir neprodukty- 
vaus rentos siekimo sąveiką, sutelkdama dėmesį į universalų 
korupcijos reiškinį valstybiniame sektoriuje. Naujausiuose moks- 
liniuose darbuose aukšti korupcijos lygiai siejami su žemais in- 
vesticijų ir augimo lygiais. Korupcija sumažina pramonės politi- 
kos efektyvumą ir skatina verslą veikti neoficialiame sektoriuje, 
pažeidžiant mokesčių ir reguliavimo įstatymus.* Aukšti korupci- 
jos lygiai atbaido užsienio tiesiogines investicijas (UTI). Ne išim- 
tis ir Azijos šalių ekonomikos - tos, kuriose aukšti korupcijos lygiai, 


? Paolo Mauro (1995, 1998) parodė, kad aukšti korupcijos lygiai susiję su inves- 
ticijų, kaip bendrojo vidaus produkto (BVP) dalies, žemesniais lygiais. Korup- 
cijos rodikliai labai gerai koreliuojasi su kitais biurokratinio efektyvumo ro- 
dikliais - tokiais kaip formalizmo lygis ir teismo organų sistemos kokybė. Dėl 
to jam nepavyko išmatuoti nė vieno iš tų rodiklių marginalinio efekto. Sudė- 
damas atskirus rodiklius, jis gauna biurokratinio efektyvumo rodiklį (šis svy- 
ruoja nuo 1 iki 10) ir rašo: „jei Bangladešas [kur ši suma lygi 4,7] pagerintų 
savo biurokratijos sąžiningumą ir efektyvumą iki Urugvajaus lygio [ten ta su- 
ma yra 6,8]... jo investicijos padidėtų beveik penkiais procentais, o jo metinis 
BVP augimas padidėtų daugiau kaip puse procento“ (Mauro, 1995: 705). Mauro 
taip pat parodo, kad labai korumpuotos šalys linkusios per mažai investuoti į 
žmogiškąjį kapitalą, skirdamos mažiau lėšų švietimui (Mauro 1998). Jis įrodi- 
nėja, kad taip yra dėl to, kad švietimas korupcijos požiūriu teikia mažiau gali- 
mybių, negu kitos daugiau kapitalo reikalaujančios valstybės išlaidavimo sritys. 

Alberto Ades ir Rafael di Tella (1997a) įrodinėja, kad agresyvią pramoni- 
nę politiką iš dalies gali motyvuoti korupcinis pelnas, kuriam sudaro galimy- 
bes tokia politika. Tokiais atvejais tokios politikos tiesioginiam teigiamam efek- 
tui gali pakenkti jos vaidmuo didinant korupciją ir tuo trukdant investavimui. 
Jų empiriniai rezultatai parodė, kad esant korupcijai pramoninės politikos tei- 
giamas poveikis sumažėja perpus. Rytų Azijos ekonomikos irgi nėra apsaugo- 
tos nuo to efekto. Simonas Johnsonas, Danielis Kaufmannas ir Pablo Zoido- 
Lobaton (1998: 389-391) nustatė, kad aukštesni korupcijos lygiai asocijuojasi 
su didesne neoficialia ekonomika. 

būtų pritraukusios daugiau UTI, jei korupcija jose būtų buvusi 
mažesnė, ojų pramonės politikos - efektyvesnės.? 

Netgi ten, kur nepaisant korupcijos yra ekonominis augimas, 
papirkinėjimai įveda papildomas išlaidas ir iškraipymus. Korum- 
puoti aukšto rango pareigūnai per daug remia neproduktyvias 
valstybines investicijas ir blogai aptarnauja ankstesnes investici- 
jas. Korupcija mažina bendrą investicijų kiekį ir apriboja UTI, bet 
skatina pernelyg dideles valstybės investicijas į infrastruktūrą 
(Tanzi and Davoodi 1997). Korumpuotuose režimuose santykinį 
pranašumą turi skrupulų nepripažįstantys ekonomikos veikėjai, 
pavyzdžiui, tie, kurie verčiasi neteisėtu verslu. O apskritai šalis 
tampa skurdesnė, jei korupcijos lygis aukštas. Ji gali pakliūti į ko- 
rupcijos spąstus, kai korupcija gimdo naują korupciją ir atbaido 
teisėtas verslo investicijas. 

Apimantys daugelį šalių empiriniai darbai patvirtino neigia- 
mą korupcijos poveikį augimui ir našumui, tačiau iš jų maža 
naudos antikorupcinėms strategijoms planuoti. Tyrimai rodo, kad 
korupcija kenksminga, tačiau nenustato tikslaus mechanizmo, ku- 
riuo korupcija veikia ekonominį pajėgumą. Faktiškai dar neaišku 
net ką tai reiškia šaliai turėti aukštą korupcijos rodiklį. Ar tai reiš- 
kia, kad kyšiai sudaro didelę dalį kontraktų ir valdžios paslaugų 
vertės? Ar tai reiškia, kad kyšių paveiktų sandorių dalis yra aukš- 
ta? Ar tai reiškia, kad kyšininkavimas daro ypač iškraipantį po- 
veikį ekonominiam ir politiniam gyvenimui? Tyrimai neduoda 
jokios informacijos, kuri padėtų suprasti jo gilesnę prasmę, ir fak- 
tiškai tokios informacijos netgi nėra. Dar labiau komplikuoja šią 
problemą tai, kad korupcijos ir menko ekonominio pajėgumo ko- 
reliacija nėra absoliuti. Aukšti korupcijos lygiai vienomis aplin- 
kybėmis veikia destruktyviau negu kitomis (Wedeman 1997: 459). 

Kyšių dydis nėra lemiamas kintamasis. Svarbu žinoti, ne tik 
kiek buvo sumokėta, bet ir kas už tą kyšį buvo nupirkta. Tam 


> Shang-Jin Wei (1997) parodo, jog korupcija veikia kaip mokestis, kuriuo 
apdedamos UTI. Korupcijos lygio padidėjimas nuo palyginti mažai korum- 
puoto Singapūro iki palyginti smarkiai korumpuotos Meksikos yra ekviva- 
lentiškas mokesčių normos padidėjimui daugiau kaip 20 procentų. Šio pa- 
vyzdžio statistiniai rezultatai galioja ne tik Rytų Azijos, bet ir kitoms šalims. 

nustatyti reikia atlikti detalizuotą palyginamąją šalių ir ekonomi- 
kos sektorių analizę. Ši knyga ir yra bandymas nustatyti tokių 
pastangų darbotvarkę ir pasimokyti iš jau esančių darbų. Tik įsi- 
gilinus į politinių ir ekonominių sistemų smulkias detales galima 
neapsiriboti parodymu, kad korupcija žalinga, o suprasti, kaip ji 
veikia įvairiuose kontekstuose.* Tai žinant, reformų programos 
gali atakuoti korupciją ten, kur jos padariniai patys žalingiausi. 
Aš remiuosi esamais darbais atskirose šalyse pailiustruoti savo 
argumentams apie korupcijos priežastis ir padarinius ir rekomen- 
duoti reformas. Tačiau turimų atvejų, kuriais galima remtis, ne- 
pakanka. Reikia daugiau sistemingų žinių apie tai, kaip korupci- 
ja ir neteisėta komercinė veikla veikia valdžios programas ir pri- 
vačias rinkas. 

Korupcijos problemą aš analizuoju keturiais aspektais. Pirma- 
sis pripažįsta valstybės ir visuomenės organizacines formas to- 
kias, kokios jos yra, ir klausia, kaip valstybės programose atsiran- 
da paskatų korupcijai? Aš parodau, kad korupcija gali sukurti 
neefektyvumus ir nelygybes ir net geriausiu atveju ji neprilygsta 
teisėtai nustatytoms mokėjimų schemoms. Reformos gali suma- 
žinti paskatas kyšininkavimui ir padidinti korupcijos riziką. 
Tikslas - ne išnaikinti korupciją, o pagerinti bendrą valstybės efek- 
tyvumą, sąžiningumą ir teisėtumą. Niekada nebus verta siekti 
visiškai išnaikinti korupciją, tačiau galima imtis priemonių jos mas- 
tui apriboti ir jos sukeliamai žalai sumažinti. 

Antrasis aspektas pripažįsta, kad korupcijos sąvoka įvairiose 
visuomenėse suprantama skirtingai. Ką vienas laiko kyšiu, kitas 
laiko dovana. Politinis lyderis ar valstybės pareigūnas, padedan- 
tis draugams, šeimos nariams ir savo šalininkams, vienose visuo- 
menėse gali būti laikomas vertu pagyrimo, o kitose - korumpuo- 
tu. Aš nekeliu sau tikslo nustatyti universalų standartą, ties kuria 


* Pavyzdžiu, kokio tipo detalizuotas supratimas reikalingas konkretiems pa- 
siūlymams atskirais atvejais, galima laikyti Judithos Tendler 1979 m. ata- 
skaitą Pasaulio bankui apie kyšininkavimą darbų kaimo vietovėse progra- 
mose Bangladeše. Tai nuostabi analizė, parodanti kyšininkavimo poveikį 
įvairiems vystymo projekto aspektams ir apsvarstymas sąlygų, kuriomis 
vietos gyventojus galima panaudoti kaip kitų sąžiningumo stebėtojus. 

vieta nubrėžti teisinę liniją tarp vertų pagyrimo dovanų ir netei- 
sėtų bei neetiškų kyšių. Pakaks tik išskirti faktorius, kuriais derė- 
tų vadovautis renkantis. Kultūra ir istorija tinka tik paaiškinimui, 
o ne pateisinimui. Būdama ekonomistė, aš negaliu atlikti kultū- 
ros ir istorijos vaidmens gilios analizės, tačiau galiu nurodyti, ka- 
da praeities paveldas jau nebetinka šiuolaikinėms sąlygoms. 

Trečiasis aspektas nagrinėja, kaip valstybinio ir privataus sek- 
torių pagrindinė struktūra gimdo ar slopina korupciją. Aš nagri- 
nėju korupcijos paskatų ir demokratinių formų santykį ir svars- 
tau valstybinių ir privačių organizacijų bei individualių veikėjų 
derėjimosi galią. Reforma tame lygyje gali pareikalauti pakeisti 
ne tik konstitucines struktūras, bet ir esminį santykį tarp rinkos ir 
valstybės. 

Paskutiniame šios knygos skyriuje nagrinėju sunkią reformos 
įgyvendinimo problemą. Pirmiausia aš svarstau tarptautinės ben- 
druomenės pagalbą ir paskolas teikiančių organizacijų ir tarptau- 
tinių ekonominių ir politinių organizacijų vaidmenį. Kai kurioms 
šalims, ypač neturtingoms, tarptautinių firmų vaidmuo turi le- 
miamos reikšmės. Jei tos firmos bendradarbiauja palaikydamos 
korumpuotus režimus, jos pakerta plėtros tikslus. Aš įvertinu nau- 
jausias pastangas įtraukti firmas į korupcijos apribojimą besivys- 
tančiose ir iš socializmo į rinkos ekonomiką einančiose šalyse. 

Antra, reformos pasiūlymai veda prie politinės valios šalies 
viduje problemos. Iš geriausių idėjų nebus jokios naudos, jei ne- 
bus norinčių jas įgyvendinti. Ši knyga baigiama praeityje vykdy- 
tų sėkmingų ir palaikytinų politikų pamokomis. Nors nėra dvie- 
jų šalių su vienodomis sąlygomis, šiuolaikiniai reformuotojai gali 
kai ko pasimokyti iš istorinės patirties. 

Ši knyga nėra koks nors reformų planas ar projektas, ji nėra 
baigiama „geriausių praktikų“ kompiliacija. Ji siūlo daug alter- 
natyvų, kurias reformuotojai turi pritaikyti prie vietos sąlygų 
konkrečiose šalyse. Tačiau vis dėlto yra viena esminės svarbos 
pamoka. Reforma neturi apsiriboti „dorų sistemų“ sukūrimu. Re- 
formos dienotvarkės šerdį turėtų sudaryti būdo, kuriuo valdžia 
vykdo verslą, esminiai pakeitimai. Svarbiausias tikslas turėtų bū- 
ti paskatų duoti ir imti kyšius mažinimas, o ne kyšininkavimą 

kontroliuojančių sistemų griežtinimas. Vertimas vykdyti ir stebė- 
jimas, sekimas - reikalingi, tačiau nebus didesnio ilgalaikio po- 
veikio, jei nebus sumažintos pagrindinės sąlygos, skatinančios ky- 
šininkavimą. Jei tos paskatos pasiliks, tai vienos „netikėlių“ grupės 
išmetimas netrukus atves prie naujos korumpuotų pareigūnų ir 
privačių kyšių davėjų grupės atsiradimo. 


I dalis 


KORUPCIJA KAIP EKONOMINĖ PROBLEMA 


2 


KORUPCIJOS EKONOMINIS POVEIKIS 


Visos valstybės, tiek geranoriškos, tiek represinės, kontroliuoja 
vertingos naudos ir varginančių išlaidų paskirstymą. Paprastai 
tai daro valstybės pareigūnai, turintys teisę veikti savo nuožiūra. 
Privatūs asmenys ir firmos, norintys palankių sprendimų, turi būti 
pasiruošę mokėti už tai. Mokėjimai yra korupciniai, jei daromi 
neteisėtai, valstybės tarnautojams siekiant gauti naudos ar išvengti 
išlaidų. Korupcija yra simptomas, rodantis, kad valstybės valdy- 
me kažkas sutriko. Institucijos, skirtos tvarkyti piliečių santykiams 
su valstybe, pradedamos naudoti asmeniniam turtėjimui ir ko- 
rumpuotų asmenų pasipelnymui. Kainų mechanizmas, taip daž- 
nai esantis ekonominio efektyvumo šaltiniu ir augimo skatintoju, 
gali, kyšininkavimo pavidalu, pakirsti valdžios teisėtumą ir 
efektyvumą. 

Šiame skyriuje išskiriamos svarbiausios situacijos, kuriose la- 
bai išplitusi korupcija gali nulemti, kas turės naudos ir kas patirs 
išlaidų dėl valdžios veiksmų. 

+ Valdžią galima įpareigoti, kad ji, skirstydama menką nau- 
dą atskiriems asmenims ir firmoms, vadovautųsi teisiniais 
kriterijais, o ne pastarųjų pasirengtumu už tai mokėti. Ky- 
šiai išvalo rinką. 

+ Valstybinio sektoriaus pareigūnai gali turėti mažai paskatų 
gerai atlikti savo darbą, esant tokiai oficialiai atlyginimų ska- 
lei ir vidinės kontrolės lygiui. Jie gali griebtis vilkinimo takti- 
kos ir kitokių trukdymo būdų. Kyšiai veikia kaip skatinančios 
premijos. 

e Siekiantys neteisėtų tikslų stengiasi sumažinti išlaidas, ku- 
rias jiems uždeda valstybė mokesčių, muitų, taisyklių pa- 
vidalu. Kyšiai sumažina išlaidas. 

e Neteisėtos firmos dažnai perka iš valstybės korumpuotas pri- 
vilegijas. Kraštutiniais atvejais neteisėtų firmų ir organizuotų 
nusikaltėlių bosai ima dominuoti policijoje ir kitose valstybės 
institucijose korupcijos ir įbauginimo būdais. Kyšiai atveria ke- 
ligą nusikalstamai veiklai. 

Tos kategorijos vienos kitų nešalina. Pavyzdžiui, kyšis, vei- 
kiantis kaip paskatinantis mokėjimas, taip pat gali padėti gauti 
deficitinę privilegiją ar atleidimą nuo mokesčio. Nepaisant to, kiek- 
viena iš šių kategorijų kelia daug savitų problemų, tad verta jas 
panagrinėti kiekvieną atskirai. 


Mokėjimai, išlyginantys pasiūlą ir paklausą 


Vyriausybės dažnai teikia prekes ir paslaugas už dyką arba par- 
duodajas kainomis, mažesnėmis už rinkos kainas. Neretai egzis- 
tuoja ir dvejopos kainos: maža valstybinė kaina ir didesnė laisvoji 
rinkos kaina. Firmos tada linkusios mokėti pareigūnams už pri- 
ėjimą prie pigesnių negu rinkoje valstybės išteklių. Pavyzdžiui, 
Kinijoje kai kurios prekės buvo pardavinėjamos tiek valstybės sub- 
sidijuojamomis kainomis, tiek ir laisvojoje rinkoje. Skirtumas tarp 
šių kainų pastaraisiais metais sumažėjo, o anksčiau jis buvo labai 
didelis. Pasak Kinijos mokslininkų, 1989 metais akmens anglių 
kaina rinkoje sudarė 674 procentus subsidijuojamos kainos. Sep- 
tynių kitų prekių rinkos kainos sudarė nuo 250 iki 478 procentų 
valstybės nustatytos kainos. Nieko nuostabaus, kad buvo labai 
paplitę kyšiai siekiant gauti išteklių valstybinėmis kainomis? Ni- 
gerijoje, kai dirbtinai buvo nustatytos naftos mažos kainos paly- 


? Tai Kinijos socialinių mokslų akademijos Finansų ir prekybos instituto Kai- 
nų reformos grupės duomenys, paskelbti žurnale Zhongguo Wujia (Kinijos 
kainos), Pekinas, 1990 m. spalio mėn. Pavyzdį žr. straipsnyje „Kinijos ko- 
rupcijos pavyzdys“, New York Times, 1998 m. kovo 6. Apie korupciją Kinijo- 
je žr. Gong (1993), Hao and Johnston (1995) ir Johnston and Hao (1995). 

ginti su rinkos kainomis kaimyniniame Benine, labai išplito ko- 
rupcijos palengvinama kontrabanda. Iš kainų skirtumo pelnėsi 
tiek kontrabandininkai, tiek pareigūnai, kuriems buvo mokama 
už tai, kad jie į nelegalią prekybą žiūrėtų pro pirštus.“ 

Jei valstybė kontroliuoja kreditų pasiūlą ir palūkanų normą, 
tai kyšiai gali būti duodami už priėjimą prie tų kreditų. Interviu 
su verslininkais Rytų Europoje ir Rusijoje rodo, kad kreditams 
gauti dažnai reikalingi kyšiai (De Melo, Ofer, and Sandler 1955; 
Webster 1993; Webster and Charap 1993). Libane atlikti panašūs 
tyrimai parodė, kad nedavus kyšio paskolą gauti buvo neįmano- 
ma (Yabrak and Webster 1995). Asmeninės įtakos ir korupcija veda 
bankus prie labai rizikingo skolinimo - kartais skolinama tokiems 
„Skolininkams“, kurie nė neketina grąžinti skolos. Pavyzdžiui, 
Kenijoje, vieno patikimo stebėtojo vertinimu, trečdalis bankų ak- 
tyvų 1992 metais buvo beveik beverčiai dėl politinio kišimosi į 
finansų sistemą (Bigsten and Moene 1996: 191). Panaši padėtis 
buvo ir Fidžio nacionaliniame banke, kur akivaizdi labai išplitusi 
politinė įtaka (Findlay 1997: 54). Korėjoje bankų paskolos buvo ir 
toliau duodamos gerus ryšius turinčioms kompanijoms, net kai 
jos patyrė rimtų finansinių sunkumų. Tos kompanijos davė dide- 
lius kyšius galingiems politikams, ir tie patys pareigūnai spaudė 
bankus tęsti paskolų teikimą. Kyšius imdavo ir patys bankinin- 
kai./ Pakistane gerai informuoti tyrinėtojai apskaičiavo, kad vy- 
riausybei 1996-1997 metais teks skirti nuo 10 iki 15 procentų ben- 
drojo vidaus produkto susidoroti su bankų krize, kilusia dėl reži- 
mo draugams išdalintų paskolų (Burki 1997: 9). 

Valiutų kursai dažnai neatspindi ekonominio pagrindo, taip 
sukurdami paskatas duoti kyšius už teisę palankiu kursu gauti 
trūkstamos užsienio valiutos. Pavyzdžiui, Paragvajaus daugialy- 
pė valiutos kurso sistema iki jos reformos vesdavo prie korupci- 
jos (World Bank 1994b). Pietų Afrikos sudvejinta valiutos sistema 


* „Kupranugaris pro adatos skylutę“, Newswatch, 1991 m. vasario 3. Ištrau- 
kos perspausdintos leidinyje World Bank (1993b, 26 priedas). 

" „Dar vienas Pietų Korėjos sistemos sukrėtimas“, The Economist, 1997 m. ge- 
gužės 24; „Hanbo grupės steigėjas gavo 15 metų kalėjimo“, Financial Times, 
1997 m. birželio 3. 

buvo kyšių šaltinis. Finansinis rendas buvo panaikintas 1995 m. 
kovo mėnesį; šis politikos pasikeitimas pašalino vieną korupcijos 
paskatų grupę." 

Riboto importo ir eksporto licencijų skaičiaus paskirstymas yra 
dažnas kyšių ir protekcionizmo šaltinis; kyšių dydis priklauso nuo 
suteikiamos privilegijos vertės. Filipinuose šeštojo dešimtmečio 
pradžioje buvo taikomi abu metodai. Turintieji politinių ryšių ga- 
lėdavo lengvai gauti licenciją, sumokėję 10 procentų dydžio ko- 
mispinigius (Hutchcroft 1998: 73). Nigerijoje valdantysis režimas 
devintojo dešimtmečio pradžioje priešinosi Tarptautinio valiutos 
fondo (TVF) proteguojamoms laisvosios prekybos reformoms tik- 
riausiai dėl to, kad egzistavusi importo licencijavimo sistema buvo 
pagrindinis kyšių ir protekcionizmo šaltinis (Herbst and Olukoshi 
1994: 465). Devintojo dešimtmečio pabaigoje importo licencijavi- 
mo sistema jau taip diskreditavosi, kad buvo panaikinta. Tikriau- 
siai Nigerijos Gamintojų asociacija, kurios nariai nesiskųsdami 
anksčiau duodavo kyšius, pradėjo suprasti, kad jiems be tos sis- 
temos bus geriau. Be to, kaip tik tuo metu, kai buvo panaikinta 
importo licencijavimo sistema, valstybė pateikė naujų pasipel- 
nymo galimybių (Farugee 1994: 246; Herbst and Olukoshi 1994; 
481- 482). 

Tokiais atvejais paskatos duoti kyšius pakankamai aiškios, tik 
koks jų efektyvumas ir paskirstomosios pasekmės? Ar jos tik pa- 
prasčiausiai subalansuoja pasiūlą ir paklausą, veikdamos pana- 
šiai kaip veikia kainos teisėtoje rinkoje? Aš apsvarstysiu tris atve- 
jus. Pirmas, kai valstybės skirstomos naudos visiems nepakanka 
ir jos pasiūla yra fiksuoto dydžio. Pareigūnai, kuriems pavesta ją 
paskirstyti, negali savo nuožiūra tą pasiūlą padidinti ar sumažin- 
ti. Antras, kai valstybės skirstoma nauda yra nepakankama, bet 
pareigūnai patys gali daryti įtaką jos kokybei ir kiekybei. Trečias, 


Š Transparency International Newsletter, 1995 m. birželis; „Pietų Afrikos eko- 
nomika globalinėse priešakinėse pozicijose“, Financial Times, 1995 m. 
kovo 13; ir „Stiprus unifikuoto rendo debiutas“, Financial Times, 1995 m. 
kovo 14. Tačiau, pasak kovo 13 d. straipsnio, Pietų Afrikos gyventojai vis 
dar susiduria su griežta kontrole, kai jie nori išgabenti lėšas į užsienį; tokia 
situacija gali skatinti nelegalius bandymus apeiti tą kontrolę. 

kai ta nauda prieinama visiems, turintiems tam teisę, bet parei- 
gūnai gali savo nuožiūra spręsti, ar prašytojas atitinka keliamus 
reikalavimus. 


Pastovaus dydžio pasiūla 


Pirmuoju atveju, kai pareigūnas turi paskirstyti nustatytą kie- 
kį licencijų ar kitokių privilegijų, žmonių, turinčių teisę jas gauti, 
kiekis viršija pasiūlą. Jei korumpuota rinka veikia efektyviai, tai 
tą paslaugą gaus tie prašytojai, kurie bus labiausiai pasiryžę už ją 
sumokėti. Jei kainų diskriminacijos nėra, tai kyšio „rinkos vertė“ 
bus ekvivalentiška kainai efektyvioje rinkoje. Valstybė būtų galė- 
jusi tą pačią paslaugą parduoti ir teisėtai, gaudama tą patį rezul- 
tatą, skiriasi tik pajamų pasiskirstymas. Kyšiai didina valstybės 
pareigūnų pajamas, o teisėti mokėjimai eina į valstybės iždą. Ta- 
čiau netgi šis skirtumas gali būti tik iliuzinis. Jei darbo rinka yra 
konkurencinė, tai vyriausybė, turėdama galvoje valstybės parei- 
gūnų gaunamus kyšius, gali taip sumažinti jų atlyginimą, kad jis 
būtų mažesnis už atlyginimus privačiame sektoriuje (Besley and 
McLaren 1993; Flatters and MacLeod 1995). Vienu žodžiu, jei kon- 
kurencinės sąlygos egzistuoja tiek korumpuotoje rinkoje, tiek dar- 
bo rinkoje, neteisėti kyšiai veikia kaip rinkos kainos. Laimi tie, 
kurie pasiryžę mokėti didžiausius kyšius, o pralaimi tie, kurie linkę 
mokėti kitokiu pavidalu, pavyzdžiui, laiku, sugaištu eilėse ar at- 
kakliai atakuojant pareigūnus savo prašymais. 

Tačiau pasvarstykime, kada galimi neefektyvūs ar nesąžinin- 
gi rezultatai net šiuo paprastu atveju. Pradėkime nuo prielaidos, 
kad kokios nors privilegijos skyrimas tiems, kurie labiausiai pasi- 
ryžę už ją sumokėti, yra priimtinas. Tada kyla klausimas, ar ko- 
rumpuota rinka tikrai taip jau daug skiriasi nuo atviros konku- 
rencinės rinkos? Apskritai imant, korumpuota rinka neveiks taip 
efektyviai, kaip teisėta (Bardhan 1997; Cartier-Bresson 1995; Gam- 
betta 1993; Rose-Ackerman 1978). Kyšininkavimo neteisėtumas 
skatina jo dalyvius leisti lėšas jo nuslėpimui. Savo ruožtu tai reiš- 
kia, kad informacija apie kyšių kainas nebus plačiai prieinama. 
Kainą nustatyti gali būti gan keblu dėl to, kad sunku perduoti 
rinkos informaciją. Kai kurie potencialūs neteisėtos rinkos daly- 

viai gali atsisakyti dalyvauti joje moraliniais sumetimais ar bijo- 
dami bausmės, ir tada valstybės pareigūnams gali tekti apriboti 
savo veiklą artimais žmonėmis bei patikimais draugais, kad iš- 
vengtų demaskavimo (della Porta and Vannucci 1997a). Dėl visų 
šių priežasčių korumpuota sistema bus ne tik mažiau konkuren- 
ciška, bet ir mažiau patikima už teisėtą rinką. 

Be to, kyšiai gali pakenkti programos tikslams. Didžiojoje Brita- 
nijoje XVIII amžiuje daugeliui pareigūnų buvo teisėtai atlyginama, 
paliekant jiems tam tikrą jų surinktų mokesčių dalį. Norintieji re- 
formuoti tokią sistemą perėjimu prie nustatyto dydžio atlygini- 
mų tvirtino, kad tie pareigūnai nederamai daug dėmesio skiria 
„pelningiausioms“ savo darbo sritims (Chester 1981: 139). Pavyz- 
džiui, paslaugos, skirtos neturtingiesiems ar turintiems daugiau- 
sia pagrindo jas gauti, atitekdavo labiausiai pasiryžusiems už jas 
sumokėti. Tad eksporto licencijų arba licencijų atidaryti restora- 
nus pardavinėjimas gali būti ir efektyvus, tačiau subsidijuojamo 
kredito, būstų statybos ar priėmimo į universitetus leidimų skirs- 
tymas kainos principu pakenktų programos paskirstomiesiems 
tikslams, net jei tas privilegijas gautų Žmonės, pagal įstatymus 
turintys tam teisę. 

Panagrinėkime subsidijuojamos gyvenamųjų namų statybos 
paskirstymo klausimą. Į valstybinių gyvenamųjų namų statybos 
programas Jungtinėse Valstijose, kur į subsidijuotus būstus turin- 
čių teisę žmonių gerokai daugiau negu tų būstų, įsimetė korupci- 
ja. Viename Konektikuto valstijos mieste pareigūnai turėjo du 5ą- 
rašus — vieną sąžiningą, o antrą su daug greičiau judančia eile 
tiems, kurie davė kyšius (cituojama pagal: Rose-Ackerman 1978: 
96). Vašingtone du miesto pareigūnai buvo nuteisti už kyšių ėmi- 
mą: jie žmonėms, negalintiems pretenduoti į subsidijuojamus būs- 
tus, ne tik išduodavo pažymas, patvirtinančias tokią teisę, bet ir 
pastatydavo juos į eilę arčiau, negu priklausytų [United States v. 
Gatling, 96 F. 3d 1511 (1996)]. Panaši korupcija atsirado ir skirs- 
tant valstybinius būstus Honkonge ir Singapūre, kur paklausa ir- 
gi viršija pasiūlą (Lee 1986: 98). Honkonge duodamų kyšių dydis 
priklausė nuo suteiktos privilegijos vertės (Alfiler 1986: 54). 

Irigacijai reikalingo vandens ar žemės paskirstymas yra dar 
vienas pavyzdys, kur paskyrimas duodantiems didžiausius ky- 
šius nesiderina su programos paskirstomaisiais tikslais. Irigacijos 
projektuose kyšiai, kuriuos irigacijos sistemos aukštupio ferme- 
riai duos valdžios pareigūnams gali atvesti prie to, kad sistemos 
žemupio fermeriams vandens beveik arba visiškai neliks. Kai ku- 
riose irigacijos sistemose Indijoje ir Pakistane sistemos žemupyje 
esantys fermeriai vandens gauna net mažiau negu reikia papras- 
čiausiam prasimaitinimui, kai kurie grioviai sistemos gale lieka 
visiškai sausi (Murray-Rust and Vander Velde 1994; Vander Vel- 
de and Svendsen 1994; Wade 1982, 1984). Jei žemės reformos 
tikslas yra padėti neturtingiesiems fermeriams, tai korupciniai mo- 
kėjimai už geriausius sklypus suteiks pirmenybę labiau pasitu- 
rintiems ir turintiems ryšių su programą tvarkančiais pareigūnais 
(Bunker and Cohen 1983: 109). 


Kintama pasiūla 

Dabar panagrinėkime antrąjį ir trečiąjį atvejus, kai pareigūnai 
gali turėti įtakos teikiamų paslaugų kiekybei ir kokybei bei jas 
gaunančiųjų parinkimui. Tais atvejais korupcija beveik užtikrin- 
tai veda prie neefektyvumo. Kokiam nors žmogui gali būti su- 
teikta teisė išdavinėti leidimus ar pašalpas, nekreipti dėmesio į 
įstatymų pažeidimus ar dalinti kontraktus (Findlay 1991; Klitga- 
ard 1988; Rose-Ackerman 1978; Shleifer and Vishny 1993). 

Antruoju atveju, kai kiekis nepakankamas, bet nepastovus, pa- 
reigūnas, panašiai kaip koks nors privatus monopolistas, gali pa- 
skirstyti mažiau už oficialiai sankcionuotą lygį, kad padidintų 
ekonominę rentą, gaunamą už padalijimą. Ir atvirkščiai, jei vyriau- 
sybė nustatė pasiūlą žemiau monopolinio lygio, tai korumpuotas 
pareigūnas stengsis užtikrinti padidintą tos paslaugos pasiūlą. Pa- 
reigūnas siekia maksimizuoti savo pelną, o ne optimizuoti pa- 
slaugų lygį. Pareigūno elgesys priklauso ne tik nuo bendrosios 
ekonominės rentos, bet ir nuo tos dalies, kurią pareigūnas gali 
gauti sau, tvarkydamas korumpuotų klientų reikalus. Jei teisę 
skirstyti kokią nors naudą, kurios visiems nepakaks, turi keli 

pareigūnai, problemų gali dar labiau padaugėti, nes kiekvienas 
stengiasi gauti pelno dalį. 

Panagrinėkime, pavyzdžiui, komercinę nekilnojamo turto 
rinką Rusijoje. Vietinės tarybos turi nuosavybės teises, tačiau ad- 
ministracijos vadovas turi nemažus įgaliojimus veikti savo nuo- 
žiūra spręsdamas, kiek nekilnojamo turto perduoti privačiam sek- 
toriui. Nekilnojamo turto paskirstymas nesiremia komerciniais 
principais. Pirmenybė teikiama esamiems gyventojams, o rentos 
normos daug mažesnės už rinkos kainas. Mažos rentos sukuria 
„didžiulę ekonominę rentą, kuri atitenka vietiniams pareigūnams“ 
(Harding 1995: 10) ir sukuria plačią, pernelyg didelę paklausą. 
Federalinių reikalavimų dviprasmiškumas ir nenuoseklumas pa- 
liko daug erdvės vietinių agentūrų korumpuotam ir savanaudiš- 
kam manevravimui. Įstatymų valdžios nebuvimas veda prie pa- 
reigūnų siekimo pasipelnyti. Rusijos miestuose šią padėtį dar la- 
biau pasunkina tai, kad yra keli valdžios organai su panašiomis 
teisėmis; kiekvienas iš jų stengiasi gauti naudos iš savo strategi- 
nės padėties. Rezultatas - neefektyvi, nesąžininga, korumpuota 
sistema. 

Trečiuoju atveju valstybės kokios nors paslaugos, pavyzdžiui, 
pasų, vairuotojo pažymėjimų ar senatvės pensijų trūkumo nėra, 
jas gali gauti visi, kuriems priklauso. Tačiau atskiri asmenys ir 
firmos, kurioms šie dalykai nepriklauso, dažnai norėdamos jas 
gauti duoda kyšius. Pavyzdžiui, Tailande atskiri asmenys duoda 
kyšius norėdami išlaikyti stojamuosius egzaminus į Policijos ka- 
riūnų akademiją arba gauti vairuotojo pažymėjimą be patikrini- 
mo (Alfiler 1986: 37, 56). Korėjoje pareigūnai buvo apkaltinti ky- 
šių ėmimu už egzaminų balų paaukštinimą medicinos mokyklų 
moksleiviams, gydytojo licencijų išdavimą šundaktariams ir už 
patikrinimus maisto korporacijose bei aplinką teršiančiose firmose 
(ten pat: 38, 47). Jungtinėse Valstijose imigracijos ir natūralizaci- 
jos žinybos pareigūnai buvo papirkinėjami, kad išduotų suklas- 
totus darbo dokumentus.? Brazilijoje didelė afera, susijusi su darbi- 


* „Imigracijos departamento akys vis dar nukreiptos į Niuarko kontorą“, New 
York Times, 1996 m. rugpjūčio 18. 

ninkų kompensacijų reikalavimų apdorojimu, atskleidė socialinės 
apsaugos pareigūnų, politikų, prokuratūros darbuotojų ir teisėjų 
korupciją (Fleischer 1997: 309—310). Andrei Schleiferis ir Robertas 
Vishny (1993: 601) pavadino šį atvejį „korupcija su vagyste“, nes, 
nors jų archetipinis pavyzdys yra firma, davusi kyšius už atleidi- 
mą nuo muito mokėjimo, pavyzdžiai apima ir tokius atvejus, 
kuriuose iškreiptas vertinimo procesas arba pažeistos taisyklės. 
Aišku, kad neatitinkantys keliamų reikalavimų dažnai bus labiausiai 
linkę duoti kyšius, nes teisėtu būdu gauti paslaugos jie negali. 

Tačiau kyšius duoti gali ir atitinkantys keliamus reikalavimus, 
jei pareigūnai turi pakankamai monopolinės galios sukurti defi- 
citą vilkindami leidimų išdavimą arba apskritai neišduodami jų 
be kyšio (Paul 1995). Bandymai sudaryti deficitą gali sėkmingai 
gimdyti kyšius, jei prašytojai neturės alternatyvaus paslaugos šal- 
tinio ar efektyvaus apeliacijos būdo. Kita kyšių provokavimo stra- 
tegija - palaikyti neapibrėžtus ir neaiškius keliamus reikalavimus. 
Tada pareigūnas gali nesuteikti paslaugos tam, kuris neduos ky- 
šio, ir nukentėjusiam bus sunku įrodyti, kad su juo pasielgta ne- 
teisingai. 

Kuo didesnės pareigūnų teisės veikti savo nuožiūra ir kuo ma- 
žesnį pasirinkimą turi privačios firmos bei atskiri asmenys, tuo 
brangiau tai atsieina sistemai, toleruojančiai korupciją, net jei visi 
gaunantieji tą paslaugą atitinka keliamus reikalavimus. Tą kainą 
sudaro potencialių paslaugos gavėjų sugaištas laikas ir patirti var- 
gai dėl pareigūnų pastangų gauti išjų kyšį (Bardhan 1997; Klitga- 
ard 1988). 


Kyšiai kaip paskatinantys mokėjimai 
biurokratams 


Kadangi laikas yra pinigai, tai firmos ir pavieniai asmenys mo- 
kės, kad išvengtų vilkinimo. Daugelyje šalių telefono, paso, vai- 
ruotojo pažymėjimo neįmanoma gauti per trumpą laiką, nedavus 
kyšio. Kartais ta ar kita paslauga prieinama tik korumpuotam, o 
ne kantriam sąžiningam piliečiui. 

Vienas Indijos laikraštis paskelbė sąrašą standartinių „atlygi- 
nimų“ už daugelį įprastinių valstybės paslaugų.'? Sankt Peter- 
burge 1992 metais telefono įvedimas kainavo 200 $ (Webster and 
Charap 1993). Moksliniame darbe apie neoficialią ekonomiką Uk- 
rainoje pateikiami kyšių už daugelį paslaugų, reikalingų priva- 
čioms firmoms, dydžiai. Dauguma firmų sakėsi mokančios ky- 
šius, susijusius su importo bei eksporto veikla. Beveik visos tele- 
fono linijos reikalaudavo „neoficialių mokėjimų“. Mokėjimai 
mokesčių, priešgaisrinės apsaugos ir sanitariniams inspektoriams 
buvo įprastas dalykas, lygiai taip pat kaip ir neoficialūs mokes- 
čiai už nuomą bei mokėjimai už kredito gavimą. Kadangi tvarky- 
ti reikalus su valstybės pareigūnais per kyšius labai brangu, tai 
daugelis firmų veikia neoficialiame sektoriuje, o daug kitų patei- 
kia valdžios organams sumažintus duomenis apie savo pardavi- 
mus, išlaidas ir išmokėtus atlyginimus. Dėl to valstybė patiria di- 
delių nuostolių, be to, aukštas kyšių lygis atbaido investicijas ir 
naujų firmų atėjimą (Kaufmann 1997). 

Panašios korupcijos paskatos egzistuoja, jei vyriausybė laiku 
neapmoka savo sąskaitų. Pavyzdžiui, Argentinoje programa, ku- 
rioje draudimo kompanijos duodavo kyšius už valstybinės per- 
draudimo kompanijos pretenzijų atidėjimą pavirto atviro valsty- 
bės apgaudinėjimo sistema, organizuota korumpuotų valstybės 
pareigūnų ir tarpininkų (Moreno Ocampo 1995). 

Labai korumpuotose šalyse firmų vadovai skiria daug laiko 
derėjimuisi su valstybės pareigūnais. Pagal verslininkų iš dauge- 
lio šalių tyrimus, kraštutinis atvejis šiuo atžvilgiu yra Ukraina. 
1996 metais savininkai ir aukštesnio rango vadovai čia vidutiniš- 
kai 30 procentų savo laiko praleido derėdamiesi su pareigūnais. 
Kitur tas laikas svyruoja nuo 7 procentų El Salvadore iki 15 pro- 
centų Lietuvoje ir Brazilijoje (Kaufmann 1997). 

Kai kurie mokslininkai sukūrė ekonominius modelius, kuriuose 
kyšiai turi pageidautinas paskatų savybes. Pavyzdžiui, efektyvūs 


'0 „Kyšių indeksas“, Sunday Times of India, 1995 m. gruodžio 17. Pavyzdžiui, 
vairuotojo pažymėjimas kainuoja nuo 1000 iki 2000 rupijų, o elektros skai- 
tiklio įrengimas - nuo 25 000 iki 30 000 rupijų. 

gali būti kyšiai eilių tvarkytojams (Lui 1985). Mokėjimai duoda 
pareigūnams paskatų ne tik teikti pirmenybę tiems, kurie labiau 
vertina savo laiką, bet ir sparčiau dirbti. Tai gerai pailiustruoja 
telefono paslaugų teikimo Indijoje pavyzdys. Oficialiai čia domi- 
nuoja lygiavos principas, tačiau firmos duoda kyšius už privile- 
gijuotą jų traktavimą skirstant pokalbius (Rashid 1981). Kai kas 
tvirtina, jog besivystančiose šalyse mokesčių rinkėjų korupcija gali 
būti efektyvi, kol vyriausybė pajėgi įvesti privalomą bendrąjį pa- 
jamų apribojimą (Flatters and MacLeod 1995). Ministras nustato 
gautinų įplaukų dydį, nominalų mokesčių mokėjimo grafiką ir 
mokesčių rinkėjo atlyginimo dydį. Korupcija duoda mokesčių rin- 
kėjui paskatų rinkti mokesčius, o valdžia kyšininkavimą toleruo- 
ja tol, kol mokesčių rinkėjas surenka jų tiek, kiek suplanuota. Kuo 
didesnis skirtumas tarp nominalaus mokesčių dydžio ir supla- 
nuoto įplaukų dydžio, tuo didesnė korupcija. 

Kai kurių iš šių tyrimų autoriai daro išvadą, kad rutininę ko- 
rupciją galima toleruoti. Aš su tuo nesutinku. Pirma, korupcijos 
toleravimas kokioje nors svarbioje žinyboje, pavyzdžiui, mokes- 
čių rinkimo ar komunalinių paslaugų teikimo įstaigoje, gali pa- 
skatinti jos išplitimą ir į kitas sritis su žalingomis pasekmėmis. 
Antra, tie autoriai vadovaujasi prielaida, kad pareigūnai turi tik 
ribotą teisę veikti savo nuožiūra. Pavyzdžiui, kad mokesčių rin- 
kėjas tik „atskleidžia“, kiek mokesčių turi mokėti piliečiai ir fir- 
mos. O iš tikrųjų jis gali „sukurti“ mokesčių prievoles kaip kyšių 
išreikalavimo priemonę. Jei firmų ir pavienių asmenų pažeidžia- 
mumas korumpuotų reikalavimų atžvilgiu nevienodas, tai dėl to 
mokėjimų struktūra taps savavališka ir nesąžininga. Mokesčių mo- 
kėtojų mokamų mokesčių ir kyšių suma svyruos tokiu būdu, ku- 
ris atspindės mokesčių rinkėjo įtaką, o ne pagrindines mokesčių 
taisykles. Jei skirsis mokesčių mokėtojų polinkis ir noras duoti 
kyšius ir jei apie mokesčių atidėjimus už kyšius nebus skelbiama, 
gali susiformuoti sistema, kuri remsis specialiomis privilegijomis, 
kurias vieni gaus, o kiti negaus. Panašiu būdu pareigūnai gali su- 
kurti korupcijos galimybių, kas būtų žalinga valdžiai. Pavyzdžiui, 
Indijoje telefono operatoriai nuo pokalbių paspartinimo perėjo prie 
sąskaitų nesudarinėjimo klientams (Rashid 1981: 456—458). Ita- 

lijoje, kur ilgas biurokratinis vilkinimas - įprastas dalykas, parei- 
gūnai dažnai reikalauja kyšio net už savo tiesioginį darbą. Dėl to 
nedavusiems kyšio tenka laukti dar ilgiau (della Porta and Van- 
nucci 1997a: 525-526). 

Trečia, korupcija gali prisidėti prie nepatikimo verslo klimato 
formavimo. Firmos duoda kyšius, norėdamos gauti patikimumą," 
tačiau tas patikimumas gali būti tik iliuzinis, nes neįmanoma už- 
tikrinti, kad būtų vykdomi korumpuoti sandėriai. Trumpam lai- 
kui kyšiai gali padidinti mokesčių surinkimo ar paslaugų teikimo 
efektyvumą, tačiau ilgainiui atsiranda sunkumų. Mokėjimai, 
kuriais individualios firmos nori padidinti savo veiklos patiki- 
mumą, veda prie didelio įvairių firmų sąlygų nevienodumo. Pa- 
vyzdžiui, nors ir nepateikdami tiesioginių korupcijos įrodymų, 
Lantas Pritchettas ir Geeta Sethi (1994), naudodami duomenis iš 
Jamaikos, Kenijos ir Pakistano, parodo, kaip aukštesni mokesčių 
tarifai ne tik sumažina bendrą surinktų mokesčių sumą, bet ir di- 
dina faktiškai sumokėtų mokesčių dydžių įvairovę. Tarp versli- 
ninkų Pakistane ir Ukrainoje atlikti tyrimai rodo, kad kyšių davi- 
mo atžvilgiu firmos labai skiriasi (Rose-Ackerman and Stone 1998). 
Nominalūs mokesčių įsiskolinimai blogai atspindi faktinius mo- 
kesčių įsiskolinimus tiek pačiai firmai, tiek jos konkurentėms. In- 
dividualizuoti bandymai sumažinti netikrumą visos visuomenės 
mastu gali jį dar labiau padidinti. Dėl to potencialūs nauji rinkos 
dalyviai tokią ekonominę aplinką laikys rizikinga ir nenuspėjama. 

Įsišaknijusi korupcija taip pat gali stabdyti valstybės reformą. 
Firmos, turėjusios naudos iš kyšių, priešinsis pastangoms didinti 
taisyklių ir įstatymų aiškumą. Jų sąjungininkai valstybės aparate 
taip pat priešinsis reformos pastangoms, kuriomis siekiama eko- 
nomiką padaryti atviresnę ir konkurencingesnę (Bigsten and Mo- 
ene 1996). Trumpai tariant, nors kyšius kartais galima apibūdinti 
kaip paskatinančius mokėjimus valstybės pareigūnams, jų akty- 
vaus toleravimo politika pakirs ilgalaikės reformos perspektyvas. 
Ji taip pat gali sumažinti valdžios teisėtumą piliečių akyse. Ky- 
šius, kuriuos dauguma laiko priimtinais, reikia įteisinti, bet ne 

" Atliekant tyrimus besivystančiose šalyse apklausti verslininkai dažnai mi- 


nėdavo teisinį ir reguliavimo neapibrėžtumą. Žr., pavyzdžiui, Economisti 
Associati (1994), Webster (1993), Webster and Charap (1993). 

visos „paskatinančių mokėjimų“ programos padidins biurokratinį 
efektyvumą. Kai kurios gali tik paprasčiausiai paskatinti parei- 
gūnus padidinti vilkinimą ir biurokratizmą ir teikti pirmenybę 
neturintiems skrupulų bei turtingesniems piliečiams. 


Kyšiai išlaidoms mažinti 


Valdžios organai įveda taisykles ir apdeda mokesčiais. Pavieniai 
piliečiai ir firmos gali mokėti už atleidimą nuo tų išlaidų. Aš pir- 
miausia panagrinėsiu korupcijos paskatas reguliavimo, reglamen- 
tavimo programose, kurias lydi korupcija renkant mokesčius ir 
rinkliavas. Po to apsvarstysiu tokio tipo korupcijos ekonominį ir 
politinį poveikį. 


Reguliavimo programos 


Pagal valstybines reguliavimo programas firmoms gali tekti 
mokėti už joms palankų taisyklių interpretavimą ir už reguliavi- 
mo naštos palengvinimą. Nuostatus ir taisykles korumpuoti val- 
dininkai gali panaudoti kaip asmeninio pasipelnymo priemonę. 
Už kyšius taisyklės apeinamos visur. Nepaisant didžiulių kultū- 
ros, ekonominių sąlygų ir politinės organizacijos skirtumų, papirki- 
nėjimų sritys visame pasaulyje stebėtinai vienodos. Papirkinėjama 
gaunant verslo licencijas, kyšiai duodami statybos aikštelių ir pa- 
statų inspekcijoms, reguliuojant pavojaus aplinkai ir darbo vietų 
saugumo klausimus. Jei tik reguliuojantys pareigūnai turi teisę 
spręsti savo nuožiūra, tai paskata kyšininkavimui jau egzistuoja. 

Pavyzdžiui, kai 1995 metais Korėjoje sugriuvo universalinė par- 
duotuvė, buvo išaiškinta, kad rangovai naudojo per prastą beto- 
ną ir kad miesto pareigūnai už kyšius leisdavo pažeidinėti sau- 
gumo taisykles.'* Turkijoje, kai 1998 metų birželio pabaigoje žemės 

'2 Kiti pavyzdžiai iš Korėjos - daugiabutis gyvenamasis namas, kuriam su- 

griuvus žuvo 28 žmonės, ir tiltas Seule, kuriam subyrėjus žuvo 31 žmogus. 
Žr. straipsnį „Savininkas Sonas pasodintas į kalėjimą po fatališkojo par- 
duotuvės sugriuvimo Pietų Korėjoje; nustatyta, kad kalti ir kyšius ėmę mies- 
to pareigūnai“, The Baltimore Sun, 1995 m. gruodžio 28; „Kyšiai, kurie lim- 
pa“, Far Eastern Economic Review, 1995 m. kovo 23. 

drebėjimas sugriovė daug pastatų, atsiskleidė statybos trūkumai. 
Ypač smarkiai nukentėjo valstybės statytos mokyklos ir ligoni- 
nės; dėl to daug Žmonių įtaria, kad buvo papirkinėjami statybos 
inspektoriai ir kiti valdžios pareigūnai.“ Tie įtarimai atrodys ge- 
rai pažįstami tiems, kurie girdėjo apie statybos projektų inspek- 
torių korupciją Niujorke ar apie namų statybos institucijų korup- 
ciją Rusijoje (Anechiarico and Jacobs 1996: 26-28; Harding 1995). 

Meksike priežiūros institucijose, išduodančiose leidimus ir li- 
cencijas, papirkinėjimas buvo įprastas reiškinys (Morris 1991: 51). 
Tą patį galima pasakyti apie Keniją, kur turinčios ryšių su prezi- 
dentu kompanijos naudojasi priežiūros lengvatomis." 

Indonezijoje ryšiai yra svarbus dalykas (Robison 1986), ir ma- 
žiau svarbių ryšių turinčios mažos firmos yra priverstos daugiau 
duoti kyšių. Viename darbe tvirtinama, kad smulkūs verslininkai 
kyšiams išleidžia nuo 5 iki 20 procentų bendrųjų metinių paja- 
mų.“ Pakistane aplinkos apsaugos taisyklių įgyvendinimo kon- 
trolė buvo laikoma pasipelnymo šaltiniu (Burki 1997: 16-17). 

Taisyklės, supančios gamtinių išteklių eksploataciją, yra ypač 
atviros korupcijai, nes palenkus jas į kurią nors pusę dažnai gali- 
ma gerai pasipelnyti. Pavyzdžiui, miškų pramonės tyrimai rodo, 
kad miškų koncesijų pelningumui padidinti dažnai būdavo nau- 
dojami kyšiai (Roodman 1996). Panašiai korupcinės paskatos daž- 
nai yra didelės ką tik privatizuotose valstybinėse įmonėse, turin- 
čiose reikalų su jaunomis priežiūros institucijomis, neturinčiomis 
profesinės patirties. Firma, spaudžiama konkurencinio kainų siū- 
lymo proceso, gali pabandyti padidinti savo pelną atgaline data, 
kyšiais užsitikrindama palankų verslo klimatą. 


5 John Barham, „Po žemės drebėjimo Turkiją tebedrebina politiniai smū- 
giai“, Financial Times, 1998 m. liepos 6. 

"* Bigsten and Moene (1996: 182); „Amerikiečių ir kitų šalių kompanijos iš- 
parduoda savo valdas: korupcija Kenijoje pribloškia investuotojus“, Los 
Angeles Times, 1989 m. birželio 25. 

"5 Hetifah Sjifudian, „Papirkinėjimas ir mažosios firmos“, Far Eastern Econo- 
mic Review, 1997 m. spalio 16. 

Mokesčiai ir muitai 


Mokesčių ir muitų mokėjimas visada yra sunki našta. Be to, 
muitinės pareigūnai kontroliuoja dar vieną firmų vertinamą da- 
lyką -jų galimybę išeiti į išorinį pasaulį. Tad firmos ir pavieniai 
asmenys gali susitarti su mokesčių rinkėjais ir muitinės pareigū- 
nais, kad šie sumažintų mokesčių bei muitų dydį ir paspartintų 
aptarnavimą. Dėl to iš mokesčių surenkamos valstybės iždo paja- 
mos gali būti nepakankamos ir neteisingai paskirstytos. Pavyz- 
džiui, viename darbe pateiktas apskaičiavimas, kad jei Pakistane 
pavyktų bent 50 procentų sumažinti lėšų nutekėjimus dėl korup- 
cijos ir blogo tvarkymosi, tai mokesčių santykis su šalies bendruoju 
vidaus produktu (BVP) padidėtų nuo 13,6 iki daugiau kaip 15 
procentų (Burki 1997: 16). Niujorke darbuotojai panaudojo darbo 
su kompiuteriais įgūdžius sumažinti ar visai panaikinti mokes- 
čius šimtams nekilnojamojo turto savininkų. Pareigūnai papras- 
tai imdavo 10 procentų nuo panaikintų mokesčių sumos, tačiau 
kartais kyšiai išaugdavo ir iki 20-30 procentų. Panašiai ir van- 
dens skaitiklių parodymų tikrintojas už kyšius sumažindavo są- 
skaitas už vandenį.!“ 

Daugelio Afrikos šalių patirtis rodo šios problemos mastą. 
Gambijoje dešimtojo dešimtmečio pradžioje iš muitų ir pajamų 
mokesčio negautos valstybės iždo pajamos sudarė 8-9 procentus 
BVP (6-7 kartus daugiau, negu ši šalis skyrė sveikatos apsaugai). 
Vien tik pajamų mokesčio išvengimas sudarė 70 procentų nuo 
surinktinos sumos. Mokesčius mokėjo tik 40 procentų mažų ir vi- 
dutinių įmonių, o daug asmenų nepildė mokesčių deklaracijų. Ne- 
pakankamą muitų mokėjimą skatino tai, kad nebuvo aiškių nuro- 
dymų ir viešai skelbiamų tarifų. Plačios pareigūnų teisės veikti 
savo nuožiūra skatino papirkinėti juos, siekiant išvengti mokes- 
čių. Žinoma, gerai veikianti sistema būtų galėjusi sumažinti mo- 
kesčius ir muitų tarifus, tačiau tokio didelio masto vengimo juos 
mokėti iškraipantis poveikis yra akivaizdus (Dia 1996: 46- 47,94— 


16 „29 žmonės areštuoti didžiausia vadinamoje Niujorko mokesčių sukčiavi- 
mo aferoje“, New York Times, 1996 m. lapkričio 22; „20 Žmonių areštuota 
sąskaitų už vandenį sumažinimo aferoje“, New York Times, 1998 m. spalio 22. 

100). Atleidimų nuo muito tarifų Zambijoje, Tanzanijoje ir Malyje 
tyrimai parodė, kad tokie atleidimai, pateisinami ir nepateisina- 
mi, beveik 50 procentų sumažino įplaukas (Low 1995). Mozambi- 
ke 1995 metais muitinės surinko tik 49 procentus tos sumos, kurią 
būtų surinkusios, jei ne tie atleidimai. Ši suma apima teisėtai su- 
teiktus atleidimus, bet neapima neteisingų vertės deklaracijų. Mui- 
tinės pareigūnai turėjo teisę atleisti nuo muito savo nuožiūra, be 
nurodymų iš aukščiau. Pareigūnai tyčia vilkindavo, išpūsdavo 
prekių vertę bei taikydavo didesnius tarifus, siekdami gauti kyšių 
(Stasavage 1996). Zaire bendrininkaujant muitinės pareigūnams 
buvo kontrabandos būdu išgabenta daug šalies produkcijos. Ko- 
rupcija taip pat buvo labai paplitusi vengiant importo mokesčių 
ir kontrolės. Prekybos su užsienio šalimis tyrimai parodė, kaip 
importuotojai per pusę sumažindavo savo krovinių vertę ir taip 
gautą pelną dalindavosi su muitinės pareigūnais. Kyšiai buvo duo- 
dami net Kovos su sukčiavimu brigadai (MacGaffey 1991). 

Mokesčių mokėtojai ir korumpuoti pareigūnai dalijasi tai, ką 
sutaupo mokesčių ir muitų sąskaita. O valstybės nuostolius tenka 
kompensuoti tiems mokesčių mokėtojams, kurie ne tokie turtingi 
ir neturi tokių gerų ryšių, na ir visai visuomenei paslaugų mažė- 
jimo pavidalu. Pavyzdžiui, Afrikos šalyse - Gambijoje, Mozam- 
bike ir Ganoje - atlikti tyrimai rodo, kad korupcija leidžia turtin- 
giesiems išvengti mokesčių (Dia 1996; Stasavage 1996). Mokesčių 
vengimas Filipinuose, visų manymu, reiškia, kad neturtingieji mo- 
ka dvigubai daugiau už turtinguosius, 0 63 procentai importo ne- 
apdedama muitais." 

Naujos galimybės korupcijai yra viena iš didėjančių ekonomi- 
nio bei politinio pertvarkymo bėdų, galinti pakirsti šiaip jau gan 
daug žadančias reformas, sumažindama jų teisėtumą ir sąžinin- 
gumą. Korumpuota mokesčių ir muitų sistema, teikianti pirme- 
nybę kai kurioms grupėms ir pavieniams asmenims kitų atžvilgiu, 
gali paversti niekais pastangas pastatyti šalį ant sveiko fiskalinio 
pagrindo ir diskredituoti reformą. Pavyzdžiui, Mozambike 1996 
metais atlikta apklausa parodė, kad korupcija augo nuo pat refor- 


V Far Eastern Economic Review, 1996 m. balandžio 20. 

mų pradžios 1986 metais. Bendrieji mokesčiai nukrito nuo 20 pro- 
centų BVP 1993 metais iki 17,6 procento 1994 metais, o importo 
mokesčiai nukrito nuo 5,1 procento iki 3,9 procento BVP (Stasa- 
vage 1996). Korupcija ypač paplinta, kai nominalinės mokesčių 
normos labai didelės, kaip kad yra iš socializmo į rinkos ekono- 
miką einančiose Rytų Europos ir buvusios Sovietų Sąjungos šaly- 
se (De Melo, Ofer, and Sandler 1995; Novitzkaya, Novitzky, and 
Stone 1995; Webster and Charap 1993). Didelės nominalinės mo- 
kesčių normos veda prie kyšių ir kitokių mokesčių išvengimo bū- 
dų, o tai skatina dar didesnį vengimą, ir taip užburtai spiralei 
nėra galo. 


Ekonominis poveikis ir politinis teisėtumas 


Kyšių, duodamų norint išvengti nustatytų taisyklių ir suma- 
žinti mokesčius, ekonominis poveikis priklauso nuo pagrindinių 
programų, veikiamų korupcinių iškraipymų, efektyvumo. Saky- 
kime, kad valstybė turi daug neefektyvių teisės normų ir apdeda 
firmas sunkiais mokesčiais. Tada, esant neefektyviai teisinei struk- 
tūrai, kyšiai siekiant išvengti nustatytų taisyklių ir mokesčių gali 
padidinti efektyvumą (Leff 1964). Kyšiai gali įveikti per gausias 
teisės normas, sumažinti mokesčius ir paskirstyti deficitines prekes 
(Rashid 1981). Net jei korupcinė „rinka“ turi kai kurias iš anks- 
čiau išvardintų problemų, rezultatas vis tiek gali būti efektyvu- 
mo požiūriu geresnis, negu laikantis įstatymų. Tokį papirkinėji- 
mo pateisinimą paprastai palaiko investuotojai besivystančiose 
šalyse, jis minimas ir diskutuojant apie investavimą Rytų Euro- 
pos ir buvusios Sovietų Sąjungos šalyse. Tai pragmatinis pateisi- 
nimas, išplaukiantis iš nusivylimo esama teisėtvarka. Šis argu- 
mentas svarbus dėl to, kad juo bandoma pateisinti korupciją sie- 
kiant naudos, kuri teisiškai neįteisinta. Kyšininkams einasi geriau 
negu būtų sąžiningoje sistemoje, kur reikėtų laikytis įstatymų. 

Tačiau ar pavieniai asmenys bei firmos privalo laikytis tik tų 
įstatymų, kurie jiems atrodo efektyvūs ir teisingi? Aišku, kad pra- 
moninėse šalyse toks elgesys būtų netoleruotinas. Amerikos ir 
Europos firmos paprastai nebando papirkinėjimu išsisukti nuo 
aplinkos apsaugos, sanitarijos ir saugumo taisyklių ir neprašo 

nusikaltėlių padėti išsisukti nuo įstatymų reikalavimų. Užuot tai 
dariusios, tokios firmos stengiasi pakeisti įstatymus, teisėtais pi- 
niginiais įnašais remia rinkimų kampanijas, lobistines visuome- 
nines organizacijas, kelia bylas, metančias iššūkį įstatymams ir 
teisės normoms. Galima skųstis tuo, kad turtas ir stambios korpo- 
racijos turi tokią didelę reikšmę išsivysčiusių šalių politiniame gy- 
venime, tačiau bent jau gerai dokumentuota lobistinė veikla ir 
kampanijų finansavimas yra geriau už slaptus kyšius, remiant de- 
mokratines institucijas. 

Tačiau kai kurios iš tų pačių firmų mažiau vengia pažeisti įsta- 
tymus besivystančiose ar iš socializmo į rinkos ekonomiką einan- 
čiose šalyse. Kadangi Jungtinės Valstijos draudžia duoti kyšius 
užsienio šalyse užsakymams gauti, Amerikos kompanijos susi- 
duria su teisinėmis sankcijomis savo šalyje.'* Tačiau akivaizdi to 
apribojimo svarba reiškia, kad tarptautinės kompanijos ne visada 
jaučia pareigą paklusti besivystančių šalių, kuriose jos veikia, įsta- 
tymams. Tyrimų rezultatai rodo, kad Amerikos verslininkų požiū- 
riai šiuo klausimu labai įvairūs. Vienuose tyrimuose 30 procentų 
apklaustų amerikiečių vadovų sakė, jog niekada nebus priimtina 
mokėti 350 000 $ dydžio honorarą už „konsultavimą“ užsienio 
pareigūnui mainais už kontraktą, kuris duos 10 milijonų $ pelno. 
Tačiau kitame skalės gale 6 procentai apklaustųjų manė, kad toks 
mokestis visada priimtinas (Longenecker, McKinney, and Moore 
1988). Žinoma, tokios nuomonės būdingos ne tik užsienio firmų 
vadovams. Dažnai lygiai taip pat veikia ir savos kompanijos. 

Su plačios tolerancijos strategija susiję du sunkumai. Pirmiau- 
sia sunku tikėtis, kad investuotojai mokės kyšius tik norėdami 
išvengti neefektyvių taisyklių ir mokesčių. Ne, jie norės sumažin- 
ti visų valstybės uždėtų prievolių, pateisinamų ir nepateisinamų, 
poveikį. Žinoma, galima kurti modelius, kuriuose visi įstatymai 
laikomi politiškai galingų grupių papirkinėjimu, neturinčiu teisi- 
nės galios (Brennan and Buchanan 1980; Stigler 1971). Tada tokių 


'* Tas įstatymas yra Korupcinės praktikos užsienyje įstatymas, 15 JAV įstaty- 
mų sąvado $6 78m(b) čr (d) (1) ėc (g)-(h), 78dd-1, 78dd-2, 78ff (a)(c) (1988 
ė IV papildymas 1992). Precedentų teisės apžvalgą žr.: Pendergast 1995). 

įstatymų uždėtų prievolių vengimas laikomas garbingu tikslu. Ta- 
čiau įgyvendinti tokį kriterijų neįmanoma, nesant labai liberalių 
pažiūrų ir nemanant, kad visi valstybės veiksmai yra neteisėti. 
Ar firmos arba pavieniai asmenys turėtų sugebėti apsiginti nuo 
kaltinimų korupcija parodydami, kad įstatymas buvo neteisingas 
arba neefektyvus? Ar jie turėtų teisinti politikų kyšininkavimą tei- 
giniu, kad jų preferuojamas įstatymas padidins konkurenciją? Tai 
uždėtų strategijos analizavimo naštą teisėtvarkos sistemai, kuri 
blogai paruošta veikti šiuo klausimu praktiškai; be to, perduoti ją 
teismams neteisėta teoriškai. 

Antra, iš tikrųjų atrodo keista toleruoti verslo firmų nuomo- 
nes, kad laiku ir kur dera duotas kyšis yra pateisinamas, nes pa- 
didina jų pelną. Toks požiūris gali padaryti rimtos žalos šalies 
pastangoms sukurti gyvybingą valstybę. Toms valstybėms reikia 
sukurti efektyvius mechanizmus gyventojų reikalavimams pavers- 
ti įstatymais ir numatyti patikimus įsipareigojimus tiems įstaty- 
mams įgyvendinti bei numatyti teisines priemones tiems, kurie 
susiduria su prievartavimu. Jei investuotojai ir paprasti piliečiai 
pradės kiekvienas savaip spręsti, kurie įstatymai teisėti, tai ban- 
dymas sukurti valstybės institucijas žlugs. Kyšininkavimas nu- 
lems ne tik tai, kurie įstatymai bus įgyvendinami, bet ir kurie bus 
priimami. Visos valstybės, net ir tos, kurios sėkmingiausiai paža- 
bojo konkrečių suinteresuotų grupių galią, priiminėja neefekty- 
vius įstatymus, tačiau nė viena valstybė negali veikti efektyviai, 
jei atskiri piliečiai gali paimti įstatymus į savo rankas, to pateisi- 
nimui cituodami rentabilumo kriterijus. 

Todėl ši diskusija sukelia mintį, kad korupcija gali būti labiau 
toleruotina ne tada, kai didina atskirų sandorių efektyvumą, o 
kai ji reiškiasi aiškiai neteisėtuose režimuose, negalinčiuose pre- 
tenduoti į liaudies paramą. Tada net kyšiai mokesčiams išvengti 
atrodo ne tokie žalingi kaip kituose kontekstuose, nes kuo ma- 
žiau išteklių valstybė turės, tuo silpnesnė ji bus. Tačiau išlaidų 
išvengti nepavyks. Tie, kurie iš korupcinių sandėrių turėjo nau- 
dos, taps dideliais reformų priešininkais, nes bijos netekti savo 
pranašumų. Be to, kai reformistinis režimas ateis į valdžią, jam 
veikti bus daug sunkiau, jei korupcija jau bus tapusi sistemine. 

Vienas iš pirmųjų tokio režimo uždavinių turės būti korumpuotų 
pareigūnų, firmų ar atskirų piliečių elgesio pakeitimas. Atskirų 
asmenų pastangų apeiti net apsunkinančius įstatymus toleravi- 
mas nesiderina su valstybės teisėtumu. 


Organizuotas nusikalstamumas ir korupcija 


Neteisėtos firmos stengiasi veikti saugiai, mokėdamos policijai, 
politikams ir teisėjams, arba leisdamos jiems gauti neteisėtų firmų 
pelno dalį. Tačiau tokios firmos taip pat itin neatsparios prievar- 
tautojiškiems reikalavimams. Teisėsaugos organai -nuo policijos 
iki prokurorų ir teisėjų - gali reikalauti kyšių už tai, kad nekreip- 
tų dėmesio į baudžiamosios teisės pažeidimus arba sumažintų 
baudas. Jei nusikalstamo elgesio įrodymai aiškūs, tai tokios fir- 
mos tikriausiai nepajėgs grasinti pranešiančios apie korupcinius 
reikalavimus. 

Žinoma, neteisėtas firmas vargu ar galima laikyti nekaltomis 
aukomis. Jos dažnai pačios aktyviai bando papirkinėti policiją. 
Jos siekia ne tik neliečiamumo teisminio persekiojimo požiūriu, 
bet ir monopolinės padėties neteisėtoje rinkoje. Tiek Jungtinėse 
Valstijose, tiek Lotynų Amerikoje besiverčiantieji azartiniais loši- 
mais ir narkotikų prekyba moka pareigūnams už tai, kad šie pul- 
tų konkurentus ar apribotų jų galimybes patekti į neteisėtą rin- 
ką.“ Tailande kai kurie vietiniai valdžios organai saugo nusikals- 
tamas įmones tiek nuo konkurencijos, tiek nuo teisės reikalavimų 
(Pasuk and Sungsidh 1994: 51-97]. Rusijoje besiverčiantieji netei- 
sėtais verslais kartais griebiasi tiesioginio potencialių varžovų bau- 
ginimo, dažnai papirkinėdami policiją, kad ši nesikištų į jų pasi- 
kėsinimus dominuoti rinkoje (Handelman 1995). 


" Rose-Ackerman (1978: 163); „Kyšiais ir reklama paženklintas Meksikos 
narkotikų boso žlugimas“, New York Times, 1996 m. gegužės 12; „Plečiasi 
meksikiečių, kaip kokaino tiekėjų į JAV, ryšiai“, New York Times, 1996 m. 
liepos 30; „Gyventojų nuomonės staigus pasikeitimas - naujas faktorius 
nesibaigiančiame Kolumbijos narkotikų skandale“, Washington Post, 
1996 m. sausio 28. 

Pavojus ekonomikos plėtrai kyla, kai organizuotos nusikalsta- 
mos grupės ima dominuoti šiaip jau teisėtame versle. Tipiški pa- 
vyzdžiai - Pietų Italija, iš socializmo į rinkos ekonomiką einan- 
čios Rytų Europos ir buvusios Sovietų Sąjungos šalys. Panašūs 
pavojai gresia ir kai kurioms Lotynų Amerikos ir Azijos šalims. 
Organizuotos nusikalstamos grupuotės gali neteisėtų įmonių pel- 
nu ne tik užsitikrinti valstybės pareigūnų bendrininkavimą, bet 
ir įsiskverbti į teisėtą verslą. Nelegaliame versle sukurtas pelnas, 
gautas nemokant mokesčių, tada gali būti investuojamas į teisėtą 
verslą ir valstybiniams kontraktams gauti (Gambetta 1993; Vare- 
se 1994). 

Ypač stambus tokio pobūdžio lošimas vyksta Rytų Europoje 
ir valstybėse, susidariusiose žlugus Sovietų Sąjungai. Čia pasisa- 
vinimui atitenka visas valstybės turtas. Dalyvauti socialistinės 
valstybės privatizacijoje yra gerokai naudingiau nei dalyvauti 
privatizuojant komunalines įmones Vakarų Europoje ar plieno ly- 
dymo gamyklą besivystančioje šalyje. Tiek nusikalstamos grupuo- 
tės, tiek teisėto verslo koncernai siekia savo dalies dalijant šį tur- 
tą. Jei nusikaltėliai pajėgia sukurti netikrumo atmosferą ir smurto 
grėsmę, tai jie išstums konkurentus, ypač Vakarų firmas, palik- 
dami nusikalstamoms grupuotėms laisvą veikimo lauką (Shelley 
1994). Faktiškai užsienio tiesioginės investicijos iš teisėtų firmų 
buvusios Sovietų Sąjungos šalyse nedidelės ir labai nevienodos 
atskirose šalyse.*? Vienas iš galimų tokių rezultatų paaiškinimų — 
valstybės institucijų silpnumas ir dėl to atsirandanti korupcija bei 
organizuoto nusikalstamumo įtaka. 

Net išsivysčiusiose šalyse kai kurios teisėto verslo šakos ypač 
pažeidžiamos nusikaltėlių infiltracijos atžvilgiu. Organizuoti 


0 Alexander Pivovarsky (1997-1998) cituoja duomenis iš Pasaulinės investi- 
cijų ataskaitos, rodančius, kad 1996 metais trims Rytų Europos šalims (Ce- 
kijos Respublikai, Vengrijai ir Lenkijai) teko 68 procentai kapitalo įplaukų 
į visą Centrinės ir Rytų Europos bei buvusios Sovietų Sąjungos regioną ir 
73 procentai tame regione susikaupusio pagrindinio kapitalo iš užsienio 
tiesioginių investicijų. 1996 metais užsienio tiesioginės investicijos vienam 
gyventojui svyravo nuo 6 $ Baltarusijoje, 25 $ Ukrainoje ir 40 $ Rusijoje iki 
1471 $ Vengrijoje ir 556 $ Estijoje. 

nusikaltėliai turtingi ir nesiskaito su priemonėmis. Jie pasiryžę 
naudoti ne tik kyšius, bet ir grasinimus bei smurtą, kad gautų 
norimus kontraktus ir visa kita, ko pageidauja. Sėkmingiausiuose 
pavyzdžiuose mafijos saugomos teisėtos firmos gauna pakan- 
kamai monopolinio pelno, kad taptų organizuotų nusikaltėlių 
nuolatinės įtakos rėmėjomis. Diego Gambetta ir Peteris Reuteris 
pateikė sąrašą faktorių, palankių mafijos kontroliuojamų kartelių 
atsiradimui (Gambetta and Reuter 1995: 128). Tuose pačiuose pa- 
lankiausiuose atvejuose gaminių diferenciacija menka, patekimo 
į rinką barjerai žemi; technologija nesudėtinga ir darbo jėga ne- 
kvalifikuota; paklausa neelastinga; pramonė susideda iš daugy- 
bės mažų firmų. Geras pavyzdys - privatus atliekų surinkimo ver- 
slas. Pradėti jį daug lėšų nereikia - pakanka nusipirkti sunkveži- 
mį. Tačiau kadangi šiukšlių išvežimo sunkvežimiai važinėja 
gatvėmis po vieną, tai gan lengva įbauginti nepageidaujamus kon- 
kurentus, užpuolant jų sunkvežimius taip, kad nepastebėtų poli- 
cija. Pavojaus organizuotiems nusikaltėliams sumažinimui iki mi- 
nimumo mafija gali papirkti policiją, kad ši nekreiptų dėmesio į 
jų veiksmus (Reuter 1987). 

Panašiai būna, jei firmai tam, kad galėtų veikti, reikia gauti 
licenciją: sugebėjimas papirkus pareigūnus gauti ją sau ir pasiek- 
ti, kad licencijos negautų varžovai, teikia akivaizdų konkurencinį 
pranašumą. Tokią taktiką gali naudoti ir profsąjungos, susijusios 
ir nesusijusios su organizuotais nusikaltėliais. Pavyzdžiui, Fila- 
delfijoje vienas stogdengių profsąjungos pareigūnas buvo nuteis- 
tas už kyšio davimą Darbo saugos ir sveikatos administracijai, 
kad ši kabinėtųsi prie tai profsąjungai nepriklausančių stogden- 
gių rangovų [United States v. Traitz, 871 F.2d 368, 375 (1989)). 

Šalyse su silpna ar korumpuota policija ypač didelis pavojus gre- 
sia teisėtoms firmoms, įsikūrusioms pelningiausiose miestų vieto- 
se, pavyzdžiui, restoranams ir parduotuvėms, aptarnaujančioms tu- 
ristus ir keliaujančius verslo reikalais. Gamybinės įmonės gali pasi- 
slėpti nuošalumoje (Charap and Webster 1993), o štai aptarnavimo, 
paslaugų teikimo įmonės „veikti pogrindyje“ negali. Jei policija ne- 
patikima, nusikalstamos grupuotės gali reikalauti pinigų už apsau- 
gą, ir saugos iš dalies nuo savo pačių užpuolimo (De Melo, Ofer, 
and Sandler 1995; Webster 1993; Webster and Charap 1993). 


I. KORUPCIJA KAIP EKONOMINĖ PROBLEMA 45 


Didelius valstybės užsakymus vykdančios firmos, tokios kaip 
kelių tiesimo ar statybinės, yra pačios pirmosios kandidatės pa- 
tekti organizuoto nusikalstamumo įtakon. Jei organizuoti nusi- 
kaltėliai ryšium su savo neteisėtu verslu papirkinėjo valdžią, tai 
jiems bus palyginti nesunku duoti kyšius ir valstybiniams kontr- 
aktams palankiomis sąlygomis gauti. Kraštutiniu atveju nusikals- 
tamos grupuotės vadovauja karteliams, gaunantiems kontraktus, 
ir papirkinėja valstybės pareigūnus, kad šie bendrininkautų ar 
bent jau tylėtų. Pavyzdžiui, Pietų Italijoje atlikti tyrimai parodė, 
kad daugiau kaip pusė mažų ir vidutinio dydžio firmų pasitrau- 
kė iš viešų konkursų, nusileisdamos nusikalstamų grupuočių ar 
jų politinių sąjungininkų spaudimui.?! 

Daugelio nusikalstamų grupuočių turtingumas, skrupulų ne- 
turėjimas ir tarptautiniai ryšiai rodo, kaip sunku jas kontroliuoti 
kiekvienai šaliai. Pavojus tas, kad nusikalstama veikla nėra ilgai- 
niui turintis nunykti raidos etapas; ji taip susipina su politika, kad 
tampa sunku jas perskirti. 


Išvados 


Vienas iš kyšininkavimą teisinančių argumentų orientuotas į 
daugelio valdžios nuostatų ir taisyklių neefektyvumą ir nepagrįs- 
tumą. Jei administruoja menkai apmokami ir nemotyvuojami pa- 
reigūnai, tai paskatos duoti kyšius labai didelės, o nauda iš pa- 
žiūros akivaizdi — privačios firmos ir piliečiai gali verstis savo 
verslu. Atskiri kyšiai kartais ne tik duoda naudos kyšio davėjui 
bei jo gavėjui, bet ir padidina bendrą efektyvumą ar sąžiningu- 
mą. Tačiau tokie pasitaikantys atvejai nėra pakankamas argumen- 
tas žemesnio rango pareigūnų korupcijai toleruoti. 

Pirma ir pati akivaizdžiausia to priežastis - ne visi kyšiai duo- 
da tokį rezultatą. Tik pagalvokime, pavyzdžiui, apie mokesčių 
vengimą, aplinkos apsaugos taisyklių pažeidinėjimą, pažymų 
valstybės pašalpoms gauti dalijimą kam nepriklauso, neliečiamy- 
bės suteikimą organizuotiems nusikaltėliams. Antra, jei kyšiai iš 


21 „Vis dar nedoras“, The Economist, 1994 m. vasario 5. 

tikrųjų yra priimtina paskirstymo funkcijos priemonė, tai juos rei- 
kėtų įteisinti ir jie turėtų būti mokami valstybei. Neteisėtu papir- 
kinėjimu besiremianti rinka yra neefektyvi. 

Trečia, kyšininkavimo, kaip paskirstymo priemonės, gynimas 
yra statiškas. Jis grindžiamas prielaida, kad yra tam tikra įstaty- 
mų ir valstybinės programos reikalavimų visuma. O iš tikrųjų ko- 
rumpuoti pareigūnai, matydami kyšių ėmimo finansinę naudą, 
dažnai turi teisę savo nuožiūra persitvarkyti veiklą. Jie gali su- 
kurti deficitą, vilkinimą, biurokratizmą, kad paskatintų kyšinin- 
kavimą. Nenorintiems paklusti jie gali grasinti areštu ir patrauki- 
mu baudžiamojon atsakomybėn. Tokiais atvejais pareigūnai gali 
teisinti kyšius kaip priemonę dar didesnei žalai išvengti, tačiau 
sisteminiai nuostoliai vis dėlto dideli. Be to, korupcijos toleravi- 
mas kai kuriose viešojo gyvenimo srityse gali duoti impulsą judė- 
jimui žemyn nukreipta spirale, kai vienų nusižengimai ilgainiui 
paskatina vis daugiau ir daugiau žmonių pasirinkti korupcijos 
kelią. 

Ketvirta, visur išsikerojusi korupcija pakerta valdžios teisėtu- 
mą. Korupcija aprūpinant visuomeninėmis prekėmis ir paslau- 
gomis bei skirstant išlaidas trukdo valdžiai siekti visuotinio teisė- 
tumo. Kyšininkavimas nėra stabilus ilgalaikis teisinės reformos 
pakaitalas. 


3 


AUKŠTO RANGO PAREIGŪNŲ KORUPCIJA 


„Didžioji korupcija“ vyksta aukščiausiuose valdžios lygiuose ir 
apima svarbiausius vyriausybės projektus ir programas (Moody- 
Stewart 1997). Privačios firmos dažnai gauna daug finansinės 
naudos iš vyriausybės per pirkimo kontraktus ir gautas licencijas. 
Kyšiai perduoda monopolines rentas privatiems investuotojams, 
jų dalis atitenka korumpuotiesiems pareigūnams. Privatizacijos 
procesai pažeidžiami korumpuotų sandorių, kuriuose naudoja- 
ma nevieša informacija. 

Mokėjimai svarbiausiems kontraktams 
ir koncesijoms gauti 


Korumpuoti mokėjimai svarbiausiems kontraktams ir koncesijoms 
gauti paprastai yra didžiojo verslo ir aukšto rango pareigūnų pri- 
vilegija. Svarbiais atvejais būna didelės išlaidos ir didelė įtaka vy- 
riausybės biudžetui bei šalies augimo perspektyvoms. Tokie san- 
doriai iš esmės yra aukščiausio rango pareigūnų privilegija. Daž- 
nai tokius sandorius sudaro tarptautinės korporacijos - vienos ar 
kartu su vietos partneriais. 

Kai vyriausybė yra pirkėjas ar rangovas, galimi keli motyvai 
mokėti preigūnams. Visų pirma, firma gali užmokėti, kad ją įtrauk- 
tų į iš anksto gaunančių teisę siūlyti kainą pirkėjų sąrašą ir kad jį 
sutrumpintų. Antra, ji gali mokėti už viešai neskelbiamą infor- 
maciją. Trečia, kyšiai gali paskatinti pareigūnus taip patvarkyti 
siūlymo aukcione reikalavimus, kad korumpuota firma taptų vie- 
nintele, kuri galėtų juos patenkinti. Ketvirta, firma gali mokėti už 
tai, kad ją paskelbtų konkurso nugalėtoja. Na ir galiausiai firma, 
kai gauna kontraktą, gali mokėti už tai, kad galėtų išpūsti kainas 
arba neišlaidauti kokybei. 

Korupcijos sudarant kontraktus pasitaiko visose šalyse, netgi 
tose, kurios sąžiningumo atžvilgiu laikomos pirmaujančiomis, pa- 
vyzdžiui, Skandinavijos šalyse, Singapūre ir Naujojoje Zelandijo- 
je." Pateiksime kelis pavyzdžius, rodančius jos galimybių mastą. 


22 Daugelyje Italijos korupcijos bylų figūruoja kyšiai už slaptą informaciją 
apie minimalias ir maksimalias kainų ribas, vidutines siūlomas kainas ir 
projekto įvertinimo kriterijus. Su informacijos atskleidimu susijusią korup- 
ciją sunku įrodyti teisme, o ir firmai sunku būti tikrai, kad ji yra vienintelė 
tos informacijos pirkėja. „“Slaptos' informacijos vertė yra atvirkščiai pro- 
porcinga ją turinčiųjų kiekiui“ (della Porta and Vannucci 1997b: 9). 

B Organizacija Transparency International nustato tarptautinį korupcijos ro- 
diklį, kuris yra kitų korupcijos lygio klasifikacijų kompiliacija. Jos sudary- 
to sąrašo viršuje yra Skandinavijos šalys, Naujoji Zelandija, Kanada, Sin- 
gapūras ir Olandija. 1998 metų tokį rodiklį (1998 Transparency International 
Corruption Perception Index) galima rasti Internete web puslapyje: www.trans- 
parency.de/documents /cpi /index.html 

Paragvajuje korupcija skirstant valstybinius užsakymus tarp- 
tautiniams statybos kontraktams prezidento Alfredo Stroessne- 
rio valdymo metu (1954-1989) sudarė nuo 10 iki 20 procentų. Dėl 
korupcijos padidėjo Itaipu užtvankos prie sienos su Brazilija kaina 
ir buvo įgyvendinami projektai, viršijantys šalies vidaus porei- 
kius (Nickson 1996: 244—245). Turimomis žiniomis Indonezijoje 
aštuntajame dešimtmetyje vienos valstybinės naftos kompanijos 
pareigūnui dvi Vokietijos kompanijos davė kyšių, kurių vertė su- 
darė 20 procentų metalurgijos gamyklos statybos kontrakto ver- 
tės (Schwarz 1994: 138). 

Zimbabvėje Pašto ir telekomunikacijų ministerijos aukštų pa- 
reigūnų suokalbis su Švedijos telekomunikacijų kompanija vei- 
kiausiai padėjo apeiti vietines konkursų tarybos procedūras. Kaip 
buvo skelbiama, dėkingumo mokestis už tai siekė 7,1 mln. $.* 
Sandoryje dėl lėktuvų Pietų Korėjoje kai kurios JAV kompanijos, 
kaip tvirtinama, davusios kyšius prezidentui Ro De Vu. Visgi ap- 
klaustieji tarptautiniai tiekėjai neigė įsivėlę į šią istoriją. Kitame 
sandoryje dėl ginklų pirkimo Ro De Vu nacionalinio saugumo 
patarėjas prisipažino gavęs kyšių iki 300 000 $." Į didelį skandalą 
Singapūre buvo įsivėlusios kelios tarptautinės firmos ir aukštas 
pareigūnas iš Komunalinių paslaugų departamento. Jam buvo 
mokama už slaptos informacijos apie konkursus atskleidimą. Dėl 
šios bylos penkios didelės tarptautinės firmos, įsivėlusios į šį 
skandalą, pateko į juoduosius sąrašus. Pareigūnas gavo 14 metų 
kalėjimo.** 

Didelė korupcija būdinga ne vien neturtingoms šalims, suda- 
rinėjančiomis sandorius su tarptautinėmis firmomis. Panašūs 


“* Ekonominės žvalgybos padalinys, Zimbabwe Ouarterly Report, 6/95. 

* Vieno Korėjos konglomerato vadovas buvo apkaltintas 65 000 $ davimu 
minėtajam patarėjui. Jis prisipažino davęs pinigus, tik vadino juos dova- 
na. „Ro buvęs patarėjas saugumo klausimais areštuotas apkaltinus kyšių 
ėmimu“, Agence France Presse, 1995 m. gruodžio 13; „Seulas sukrėstas eks- 
prezidentų apkaltinimo sukilimu“, Jane's Defense Weekly, 1996 m. sausio 10; 
„Pietų Korėjos Daewoo vadovai kaltinami kyšininkavimu, „Reuters North 
American Wire, 1996 m. sausio 17. 

26 „Singapūras atskleidžia korupcijos ledkalnio viršūnę“, Financial Times, 
1996 m. vasario 15. 

pirkimo skandalai dažni ir pramoninėse šalyse. Vokietijoje, atro- 
do, kyšiai buvo duodami siekiant gauti 2,5 mlrd. DM vertės kontr- 
aktus Frankfurto oro uosto antrojo terminalo statybai. Pasak pro- 
kuroro, kainos dėl korupcijos padidėjo apie 20-30 procentų.? 
Prancūzijoje Pajūrio Senos departamente 14 asmenų buvo apkal- 
tinta korupcija ryšium su kontraktu dėl kompiuterių. Pareigūnai 
iškreipė normalias procedūras, dėl to, Prancūzijos vidaus reikalų 
ministerijos duomenimis, patirta 50 mln. frankų nuostolių." Bel- 
gijoje, atrodo, 1,9 mln. $ kyšių buvo sumokėta aukštiems socialis- 
tų partijos veikėjams ryšium su gynybos kontraktu.* Italijoje, tu- 
rimomis žiniomis, kelių didelių valstybinių statybos projektų kaina 
smarkiai nukrito po paskutiniojo XX amžiaus dešimtmečio pra- 
džioje atliktų antikorupcinių tyrimų. Milano metropoliteno sta- 
tybos išlaidos nukrito nuo 227 mln. dolerių už kilometrą 1991 
metais iki 97 mln. dolerių 1995 metais. Geležinkelio šakos kaina - 
nuo 54 mln. už kilometrą iki 26 mln., o oro uosto naujasis termi- 
nalas, kaip manoma, turėtų kainuoti 1,3 mlrd. vietoj 3,2 mlrd. (Wie- 
han 1997). O apskritai sėkmingi kainų siūlymai viešuosiuose auk- 
cionuose, turimais duomenimis, 1997 metais buvo 40-50 procen- 
tų mažesni negu prieš penkerius metus (della Porta and Vannucci 
1997a: 524). Naujausias didelio masto skandalas JAV gynybos de- 
partamente buvo vadinamoji III Wind („Blogo vėjo“) operacija — 
Federalinio tyrimų biuro paspęstos pinklės; buvo nuteisti 54 as- 
menys ir 10 korporacijų už tai, kad jos atskleisdavo techninius 
duomenis apie konkuruojančius kainų už kontraktą pasiūlymus.“ 

Ne visi pirkimo ir kontraktų sudarymo skandalai liečia dide- 
lio masto statybos ar gamybos priemonių projektus. Patys pir- 


7 „Vokietijos oro uosto korupcijos tyrimas gilėja; penki pasodinti į kalėjimą 
ir 20 kompanijų tiriama“, Financial Times, 1996 m. liepos 2; „Vokiečių ko- 
rupcijos banga skatina imtis veiksmų,“ Reuter Business Report, 1996 m. rug- 
sėjo 25. 

28 Transparency International Newsletter, 1996 m. birželis, cituojamas straipsnis 
laikraštyje Le Monde, 1996 m. kovo 19. 

? „Gynybos skandalo čiuptuvai ieško Claeso“, Financial Times, 1995 m. spalio 
19; „Belgai nori areštuoti Dassault'ą“, Financial Times, 1996 m. gegužės 10. 

3 Noelker, Shapiro, and Kellogg (1997). 

mieji kandidatai į susijusius su kyšiais sandorius yra vartojimo 
prekės, nes vėliau gali būti sunku nustatyti, ar jos iš tikrųjų buvo 
pateiktos. Pavyzdžiui, Malavyje auditoriai nustatė, kad Vyriau- 
sybės spaudos fondas „pirko“ neegzistuojančių kanceliarinių pre- 
kių už milijonus dolerių?! Kenijoje vyriausybė prarado apie 1,5 
mln. $ dėl Sveikatos ministerijos netinkamo vaistų pirkimo.?? 

Ar visi šie atvejai, išskyrus jų mastus, turi dar ką nors savito, 
ypatingo? Viena vertus, jie atrodo esą analogiški atvejams, kai vy- 
riausybė skirsto deficitines pašalpas ar privilegijas. Kaip ir anks- 
čiau minėtais atvejais sisteminė korupcija gali įvesti neefektyvumo 
elementą, kuris mažina konkurencingumą. Ji gali pamažinti kon- 
kurso dalyvių, sudaryti palankesnes sąlygas tiems, kurie prieina 
prie slaptos informacijos ir taip įgyja pranašumą prieš efektyves- 
nius kandidatus, apriboti dalyviams prieinamą informaciją ir įvesti 
papildomas sandorio sudarymo išlaidas.?? Tačiau korupcinių san- 
dorių mastai ir aukšto rango pareigūnų įsivėlimas į juos sukelia ir 
naujų rūpesčių. Visų pirma, jeigu aukštiems pareigūnams, įskai- 
tant ir valstybės galvą, labiausiai rūpi maksimali asmeninė nau- 
da, jie gali preferuoti neefektyvų investicijų lygį, sudėtį ir laiko 
trukmę. Antra, investuotojų sprendimus gali paveikti faktas, kad 
jiems tenka turėti reikalų su korumpuotais politiniais lyderiais. 


Pareigūnai 


Pasvarstykime, kuo vadovaujasi pareigūnai, priimdami spren- 
dimus. Aukšto lygio korupcijos poveikis neapsiriboja tik valsty- 
bės investicijų mastu ir įplaukomis, kurių negaus valstybės biu- 
džetas. Aukščiausieji pareigūnai gali parinkti projektus ir daryti 
pirkimus, menkai pagrįstus ar visiškai nepagrįstus ekonomiškai. 


?! Transparency International Newsletter, 1995 m. gruodis, cituojamas straips- 
nis laikraštyje Saturday Nation, 1995 m. spalio 14-20. 

22 Transparency International Newsletter, 1996 m. birželis, cituojamas straipsnis 
laikraštyje Daily Nation, 1996 m. gegužės 3. 

 Da-Hsiang Donald Lien (1990a, 1990b) svarsto šiuos sunkumus ir parodo, 
kad korumpuotas pareigūnas, statydamas į geresnę padėtį kai kuriuos kai- 
nos siūlytojus, dažnai pasirenka neefektyvų rangovą. Žr. taip pat Susan 
Rose-Ackerman (1978; 121-132) korupcijos modelį sudarant valstybinius 
kontraktus. 

Pavyzdžiui, jei dėkingumo mokesčius lengviau gauti iš kapitalo 
investicijų ir su gamybos išlaidomis susijusių pirkimų, negu iš 
darbo, tai valdžios vyrai teiks pirmenybę imliems kapitalui pro- 
jektams, neatsižvelgdami į jų ekonominį pagrįstumą. Vienas em- 
pirinis mokslinis tyrinėjimas parodė, kad aukšti korupcijos lygiai 
susiję su aukštesniais valstybės investicijų lygiais negu jų dalis 
bendrajame vidaus produkte (ir mažesniais bendrųjų investicijų 
ir užsienio tiesioginių investicijų lygiais). Labiau korumpuotos 
šalys palyginti mažiau išleidžia darbui ir priežiūrai, jų infrastruk- 
tūra prastesnės kokybės (Tanzi and Davoodi 1997). Korumpuoti 
šalies vadovai pirmenybę teikia imliems kapitalui valstybiniams 
projektams kitų valstybės išlaidų tipų sąskaita ir teikia pirmeny- 
bę valstybinėms, 0 ne privačioms investicijoms. Jie dažnai palai- 
ko nereikalingus, mažai teprisidedančius prie ekonomikos plėtros 
projektus.* 

Vienas iš pavyzdžių yra cemento paklausa. Nigerijoje 1975 
metais kariškių valdžia užsakė tiek cemento, kad jis galėjo paten- 
kinti du trečdalius visos Afrikos poreikių ir viršijo visos Vakarų 
Europos ir Sovietų Sąjungos cemento pramonės gamybinius pa- 
jėgumus. Cemento kaina smarkiai viršijo jo kainą tarptautinėse 
rinkose - tikriausiai tam, kad būtų iš ko mokėti dėkingumo mo- 
kestį, - o krovinių pervežimo kompanijos reikalavo kompensaci- 
jų užlaukimą perpildytame Lagoso uoste. Tas cementas Nigerijai 
atsiėjo 2 mlrd. $; tai sudarė ketvirtį jos pajamų, gautų už naftą 
1975 metais (Lundahl 1997: 40). Italijoje cemento sunaudojimas 
vienam gyventojui buvo dvigubai didesnis negu JAV ir trigubai 
didesnis negu Vokietijoje ir D. Britanijoje. Švarių rankų kampani- 
jos metu atskleistų korupcijos atvejų Italijoje apžvalga parodė, kad 
daugelis statybos projektų buvo blogai suplanuoti, jų kaina iš- 

* Skolinimo restruktūrizacijos tikslams tyrimas septyniose Afrikos šalyse pa- 

rodė, kad daug tam skirtų investicijų išleista abejotinos vertės dalykams. 
„Nereikalingų dalykų projektai, išpūsti kontraktai, kapitalo išvežimas į už- 
sienį ir kitos su tuo susijusios blogybės visuotinai paplito dar iki [valdžios 
fiskalinės] krizės visais atvejais, kartu ir prie jos prisidėjo. O pertvarkymo 
programų pagrindinis tikslas ir buvo išrauti su šaknimis tokias nepagei- 
daujamas investicijas (ypač valstybiniame sektoriuje) ir pagerinti bendrąjį 
efektyvumą“ (Farugee and Husain 1994: 6). 

pūsta ir jie neturėjo ar beveik neturėjo kitokio pateisinimo, išsky- 
rusjų sugebėjimą gimdyti dėkingumo mokesčius (della Porta and 
Vannucci 1997a: 518-519, 523). 

Dideliems, imliems kapitalui projektams korupcinės grynėsios 
naudos gavimo laiko trukmė gali labai skirtis nuo grynėsios socia- 
linės naudos gavimo laiko. Tai turi įtakos valdančiųjų šalį pasirin- 
kimui. Sakykime, kaip tai atrodo tikėtina, kad naudos iš kyšinin- 
kavimo labiau laukiama iš karto, o ne per visą projekto vykdymo 
laiką. Bent dalis kyšių yra mokama iš anksto, projektui dar nepra- 
sidėjus. Tada net jei šalies valdovai ir jos gyventojai vienodai 
nekreips dėmesio į ateitį, valdovai rems tuos projektus ir tas poli- 
tikas, kurios socialinės naudos požiūriu turės neefektyvią laiko 
trukmę. Pavyzdžiui, didelių statybos projektų atveju šalies vado- 
vai gaus kyšius dabar, o ateityje jiems gali tekti tik nedaug tesu- 
mokėti už prastą vadovavimą ar per didelę skolų naštą. 

Be to, korumpuoti pareigūnai gali turėti aukštesnę diskonto 
normą negu paprasti šalies piliečiai. Net valdovas, tvirtai valdantis 
visuomenę šiuo metu, gali neužsitikrinti ilgalaikio valdymo. Jau 
vien tik valdovo paperkamumas gali padaryti jį nesaugų, sukelti 
nuvertimo pavojų. Tas nesaugumas skatina jį daugiau vogti, dėl 
to jo nesaugumas dar labiau didėja ir t. t. Dėl to jis nustatys vy- 
riausybės projektams palyginti dideles diskonto normas ir rems 
projektus su greitais trumpalaikiais kyšiais ir į tolimą ateitį nu- 
keltomis išlaidomis. Paradoksalu, kad aktyvus demokratinis ju- 
dėjimas, destabilizuojantis autokratinį režimą, gali padidinti ko- 
rupciją ir neefektyvias rentą kuriančias politikas - tokia yra val- 
dovo reakcija į jo padėties nesaugumo didėjimą. Trumpai tariant, 
korumpuoti valdovai linkę remti neefektyvią socialinės naudos 
ir išlaidų laiko trukmę. 

Korupcinės naudos galima gauti ir iš valdžios duodamų kon- 
cesijų. Valdovai gali sukurti fiskalines krizes ne tik remdami per 
daug kapitalo projektų, bet ir nesugebėdami gauti pakankamai 
įplaukų iš vyriausybės koncesijų gamtos ištekliams, tokiems kaip 
kietosios naudingosios iškasenos, nafta ar miško medžiaga. Įplau- 
kos, turėjusios patekti į valdžios biudžetą, atiteks korumpuotiems 
pareigūnams ir privatiems rangovams. Pavyzdžiui, manoma, kad 

kai kurios šalys suteikė koncesijas miškui kirsti kainomis, daug 
mažesnėmis už rinkos kainas. Kalbama, kad Gajana ir Surinamas 
Pietų Amerikos šiaurėje ir Papua Naujoji Gvinėja bei Saliamono 
salos Ramiajame vandenyne pasirašė labai nepalankias sutartis 
su tarptautinėmis kompanijomis (Environmental Investigation 
Agency 1996: 5.9). 


Privačios firmos 

Dabar pasvarstykime, kokiais apskaičiavimais remiasi užsienio 
investuotojai, priimdami sprendimus. Valdovo korumpuotumas 
įtraukia į investicinį klimatą papildomą netikrumo elementą. Pa- 
reigūnams gali būti sunku duoti patikimus įsipareigojimus, lai- 
kytis sutartų sąlygų, o valstybė gali būti neapsaugota nuo domi- 
nuojančių kriminalinių interesų, kurie gali apkrauti teisėtą verslą 
papildomomis išlaidomis, reikalaudami pinigų už globą. Nesant 
patikimų įsipareigojimo mechanizmų, tokių kaip nepriklausomos 
teisėsaugos institucijos, korumpuotiems autokratams gali būti sun- 
ku įkalbėti investuotojus investuoti kapitalą, kadangi šie gali bi- 
joti ekspropriacijos ar konfiskacinių mokesčių bei reguliavimo sis- 
temų. Net jei valdovas neremtų iškreipto neto išmokų srauto ir 
neatsižvelgtų į ateitį, kitaip negu kiti šalies piliečiai, tai vien tik 
tokio Žmogaus buvimas valstybės galvos poste turėtų įtakos in- 
vestuotojų svarstymams. Investuoti gali ryžtis tik norintys greit 
praturtėti trumpalaikių investicijų investuotojai. 

Trumpai tariant, to rezultatas greičiausiai bus neefektyvi vals- 
tybės naudos ir išlaidų laiko trukmė. Valdovas gali palaikyti grei- 
tos naudos projektus, ir tik tokie projektai gali sudominti tarptau- 
tinius investuotojus. Išimtį sudaro šalys, kuriose autokratiškas val- 
dovas gali sugebėti duoti patikimus įsipareigojimus laikytis 
sutartų sąlygų ir taip sustiprinti investuotojų pasitikėjimą. Tokio- 
se šalyse investicijų lygis gali būti aukštas ir ekonominis augimas 
gali būti didelis, nors investicijų pasiskirstymas atskiruose sekto- 
riuose tikriausiai liks iškreiptas. Šio atvejo pavyzdžiu būtų gali- 
ma laikyti Indoneziją prezidento Suharto valdymo metais, kai šalis 
pagaliau susilaukė daug investicijų, nors ir neefektyviai brangių. 
Tačiau paskutiniaisiais Suharto režimo metais, iškilus problemai, 

kas jį pakeis, Suharto vaikai ir artimi draugai labiau ėmė siekti 
rentos, pakurstyti nerimo dėl ateities (Campos and Root 1996; 
Schwarz 1994: 133-161). 

Privačių firmų neefektyviam atsakui į aukšto lygio pareigūnų 
korupciją pailiustruoti apsvarstykime miško ruošos koncesiją, ku- 
rią korumpuotu būdu gavo kompanija, davusi kyšių daugiau ne- 
gujos konkurentai. Pradėkime nuo prielaidos, kad korupcijos „rin- 
ka“ yra efektyvi ir veikia kaip idealizuotas konkurencinis kainos 
siūlymo procesas, ir kad korumpuoto valdančiojo preferuojamas 
laikas toks pat kaip ir visų gyventojų. Sakykime, kad dėl korupci- 
jos vyriausybė už savo valdomus išteklius gaus mažiau negu tik- 
roji jų rinkos vertė? Jei korupcija neapriboja galimybių gauti 
koncesiją ir jei pareigūnas negali paveikti koncesijos dydžio, tai 
didžiausią kyšį duoda ir laimi firma, labiausiai vertinanti numa- 
tomą naudą. Tuo tarpu sąžiningos kainos siūlymo procedūros at- 
veju aukščiausią kainą siūlytų efektyviausiai dirbanti firma. Nuo 
to patiria nuostolių tik vyriausybės biudžetas, tad valstybei tenka 
sugalvoti papildomus mokesčius arba susiaurinti valstybines pro- 
gramas. Tačiau sąžiningi preigūnai gauna iškreiptą informaciją 
apie koncesijos vertę ir ateityje gali remti mažesnį jų kiekį.“ Šia- 
me supaprastintame konkurenciniame atvejyje laimėtojui nesvar- 
bu, kokiame aukcione buvo gauta ta koncesija - garbingame ar 
negarbingame. Duoti kyšiai neturi įtakos tam, kada kokia bus nau- 
da ir išlaidos. 

Tačiau toks kraštutinis atvejis dominuoja retai. Praktikoje da- 
lis kyšio vertės bus atsiimta iš pajamų, kurios priešingu atveju 
atitektų vyriausybei, o kita dalis iš aukcione laimėjusios firmos 


5 Įrodymų, kad taip dažnai būna, pateikė Aplinkos tyrimų agentūra (Envi- 
ronmental Investigation Agency 1996: 5,8). Panašus rezultatas galimas ir 
jei tiekėjai sudaro kartelį. Pavyzdžiui, vieno Indonezijos šaltinio vertini- 
mais, vyriausybė kasmet netenka 500 mln. $ pajamų iš procentinio peri- 
odinio atlyginimo už miško ruošos koncesijas dėl Indonezijos faneros aso- 
ciacijos politinės galios (Schwarz 1994: 140). 

3 Panaši padėtis gali susidaryti ir vyriausybės kontraktų atveju. Efektyviau- 
sia firma bus atrinkta konkurencinio kyšininkavimo principu, tačiau vy- 
riausybės gaunama nauda sumažėja. Dalis kyšių kainos yra paslėpta kontr- 
akto vertėje. 

pelno. Jei korumpuotas pareigūnas įtakingesnis už nekorumpuo- 
tą, jis sugebės išpešti iš pelno didesnę dalį sau. Be to, korumpuo- 
tas pareigūnas dažnai gali sugebėti taip sudaryti sandorį, kad mak- 
simaliai padidėtų ta pelno dalis, kurią gali pasidalinti pareigūnai 
ir kainą aukcione siūlanti firma. Taip darant, gali būti atsisakoma 
tų vertybių, kurios būtų įtraukiamos į sąžiningomis derybomis 
sudarytą kontraktą. Pavyzdžiui, miško medžiagos kontrakte gali 
būti neatsižvelgta į aplinkos žalojimą ar į vietos gyventojams da- 
romą žalą (Environmental Investigation Agency 1996). Pavyz- 
džiui, Indonezijoje yra labai išplitę neefektyvūs ir niokojantys ap- 
linką darbai.?? 

Dabar panagrinėkime atvejį, kai firma gavo saugią ilgalaikę 
koncesiją miško medžiagai pigia kaina, net ir pridėjus prie jos ky- 
šių vertę. Jei ji veiks tarptautinėje rinkoje, tai jos tolesni veiksmai 
priklausys nuo miško medžiagos rinkos. Tai, kad ji gavo koncesi- 
ją pigiau negu reikėtų, jos gamybiniams sprendimams įtakos ne- 
turės. Ji vis tiek stengsis gauti maksimalų pelną, o mažas mokestis 
už koncesiją tik sumažins išlaidas. Korupcijos kainą pajus valsty- 
bės iždas, tačiau į tarptautinę miško medžiagos rinką jokio nee- 
fektyvumo nebus įnešta. Net jei bendra mokėjimų suma viršys tą, 
kurios reikėtų tikėtis, jei sistema būtų sąžininga, poveikio vis tiek 
nebus. 

Tačiau tvirtinimas, jog tai nepaveiks firmos elgesio, yra per 
paprastas, kad atspindėtų realybę. Svarbiausi terminai čia yra sau- 
gus ir ilgalaikis. Sandorio korupcinis pobūdis įveda netikrumo ele- 
mentų, kurie gali turėti įtakos būdui, kuriuo privati firma verčia- 
si verslu. Sunkumų gali iškilti net kai laimi pati efektyviausia fir- 
ma. Sandorio korupcinis pobūdis gali suteikti firmai orientaciją į 


37 Mokslinis darbas apie Indoneziją baigiamas išvada, kad „Indonezijos na- 
tūralūs miškai artėja prie labai plataus masto, sunkaus ilgalaikio išsigimi- 
mo“. Viena iš priežasčių ta, kad statybinis miškas sodinamas iškertant esa- 
mus miškus, o ne jau nuvertėjusioje žemėje. Netiesiogiai pripažįstant ko- 
rupcijos problemą, šiame darbe daroma išvada, kad Indonezijoje reikia 
įsteigti „nepriklausomą miškų inspekcijos žinybą už Miškininkystės mi- 
nisterijos ribų su pakankamais ištekliais ir įgaliojimais koncesijų veiklai 
kontroliuoti“ (Hamilton 1997: 195). 

trumpą veikimo laiką.?? Tam yra dvi priežastys. Pirmoji ta, kad 
koncesininkas (ar rangovas) gali bijoti, jog valdovai dėl jų korum- 
puotumo bus nuversti, o naujasis režimas gali nesilaikyti senojo 
režimo įsipareigojimų. Antroji - kad net jei esamas režimas ir iš- 
laikys valdžią, konkurso laimėtojas gali bijoti, kad po investavimų 
bus įvesta savavalių taisyklių bei finansinių reikalavimų. Jis gali 
bijoti, kad valdovas leis pasirodyti rinkoje jo konkurentams arba 
kad kontraktas bus anuliuotas politiniais sumetimais ar iš gobšu- 
mo.“ Sumokėjusi kyšį praeityje, firma yra nesaugi nuo prievarta- 
vimo reikalavimų ateityje. Dėl to korumpuota firma, turinti miš- 
ko kirtimo kontraktą, gali mišką kirsti greičiau, negu tai darytų 
sąžiningesnėse šalyse. Kaip ir kiti investuotojai rizikingose aplin- 
kose, ji taip pat gali nenorėti investuoti į nekilnojamą kapitalą, 
kurį bus sunku išgabenti iš šalies, jei sąlygos pasikeistų. Pavyz- 
džiui, vienas iš būdų to išvengti elektrifikacijos srityje - statyti 
plaukiojančias elektrines ant baržų. Tokios elektrinės buvo pasta- 
tytos net keliose neturtingose šalyse, nes jas palyginti pigiai gali- 
ma išgabenti.“ Vienu žodžiu, tiek gamybos laikas, tiek gamybos 
išlaidų struktūra gali būti parenkami turint galvoje ypatingas ri- 
zikas dėl sistemos korumpuotos prigimties. 


* Korumpuotų miško medžiagos koncesininkų, orientuotų į trumpą veiki- 
mo laiką, pavyzdį žr.: Vincent and Binkley 1992. Pranešama, kad Malaizi- 
jos kompanija, veikusi Gajanoje, savo miško ruošos koncesijos darbus už- 
baigė dvigubai greičiau, negu buvo planuota (Environmental Investiga- 
tion Agency 1996: 28) Robertas Deaconas (1994: 415) praneša apie 
tyrinėjimus, rodančius, kad valdymo saugumas mažina miškų naikinimo 
tempus. Jis mini tyrimus, rodančius, kad jei nuosavybės teisių laikytis rei- 
kalaujama neefektyviai, tai miškų naikinimas paspartėja. Žinoma, korup- 
cija yra tik viena iš firmos orientacijos į trumpą veikimo laiką priežasčių. 
Deaconas parodo, jog miškų naikinimo tempai yra susiję su politiniais kin- 
tamaisiais, atspindinčiais nuosavybės nesaugumą, tačiau jo modelio pa- 
aiškinamoji galia menka. 

* Pavyzdžiui, Malaizijoje firmos, dalyvavusios elektros ir telekomunikacijų 
privatizacijoje, skundėsi, kad vėliau vyriausybė leido joje dalyvauti dau- 
geliui papildomų konkurentų, turinčių stiprių politinių ryšių. Žr. Kieran 
Cooke „Malaizijos privatizacija netenka patrauklumo“, Financial Times, 1995 
m. spalio 13. 

* Žr. William M. Bulkeley, „Energija: vis daugiau elektrinių išplaukia iš ne- 
turtingų šalių“, Wall Streeet Journal, 1996 m. gegužės 22. 

Be to, korupcija retai teapsiriboja vienkartiniu kyšio davimu 
aukštiems pareigūnams. Priešingai, laimėti konkursą gali firma, 
labiau už kitas norinti ir ateityje tęsti korupcinius santykius aukš- 
tesniais ir žemesniais hierarchiniais lygiais savo interesams ap- 
ginti. Pavyzdžiui, jei miško medžiagos koncesijoje numatytas pro- 
centinis periodinis atlyginimas už rąstą, priklausomas nuo jo ka- 
tegorijos, tai firma gali papirkinėti inspektorius, kad jie sumažintų 
rąstų kategoriją. Ji taip pat gali duoti kyšį už leidimą iškirsti dau- 
giau, negu numatyta koncesijoje.*! Statybos kontrakto atveju už- 
kietėjęs kyšininkas gali tikėtis papirkti statybos inspektorius, kad 
jie priimtų darbus, neatitinkančius nacionalinių saugumo stan- 
dartų. Faktiškai ilgalaikių santykių viltis gali prisidėti prie pa- 
trauklumo, dėl kurio labiausiai siekiama pasirašyti sutartį su ko- 
rumpuota firma. Kita vertus, korumpuota firma gali pasilaikyti 
dalį žadėto kyšio siekdama užsitikrinti, kad šalies pareigūnai pa- 
darytų ką žadėję. Pavyzdžiui, firma gali pasirašyti kontraktą tiekti 
cementą kelių tiesimo agentūrai, tačiau mokėti kyšius tik gavusi 
mokėjimus iš valstybinės valdžios. Dažnai tokie susitarimai įgyja 
nominalinį konsultavimo kontraktų pavidalą, kai mokėjimai su- 
siejami su kontrakte numatytų lėšų gavimu. 


Privatizacija 


Privatizacija gali sumažinti korupciją, paimdama kai kurį turtą iš 
valstybės ir paversdama veikiančių savo nuožiūra pareigūnų 
veiksmus privačiais, rinkos nulemtais pasirinkimais. Tačiau pa- 
čiame turto perdavimo į privačią nuosavybę procese slypi daug 
galimybių korupcijai. Daugelis korupcijos paskatų šiuo atveju pa- 
našios į tas, kurios atsiranda sudarinėjant kontraktus ar dalijant 
koncesijas. Užuot davę kyšį valstybinei firmai, kad gautų kontraktų 


*1 Daug tokių pavyzdžių pateikia Aplinkos tyrimų agentūra (Environmental 
Investigation Agency 1996). Indonezijoje aplinkosaugininkai tvirtina, kad 
šalyje miškų kirtimo taisyklės prezidento Suharto valdymo metu buvo nuo- 
lat pažeidinėjamos iš dalies dėl to, kad didelę įtaką turėjo jam artimas žmo- 
gus, vadovavęs Faneros asociacijai (Schwarz 1994: 140). 

ar išsikovotų jos palankumą, pretendentai privatizuoti valstybinę 
kompaniją gali papirkti privatizacijos komisijos ar aukščiausios 
valdžios pareigūnus. Kyšių gali būti reikalaujama už įtraukimą į 
privilegijuotų kainos siūlytojų sąrašą, firmos gali duoti kyšius ir 
už konkurso dalyvių kiekio apribojimą. Tačiau yra ir korupcinių 
paskatų, labiausiai būdingų privatizacijos procesui. Atrodo, kad 
ypač svarbūs trys faktoriai. 

Visų pirma, kai privatizuojamos didelės valstybinės įmonės, 
gali nebūti patikimo būdo įvertinti jų turtui, o mokesčių ir regu- 
liavimo režimas, kuris vėliau dominuos, gali būti menkai apibrėž- 
tas. Proceso neapibrėžtumas sudaro galimybių korumpuotiems 
pareigūnams gauti naudos, suteikdamas kitiems neprieinamos in- 
formacijos, kuria galima už kyšius pasidalinti su kitais arba su- 
teikti korumpuotoms firmoms specialų režimą kainos siūlymo 
procese. Net įvertinimo procesas gali būti korumpuotas, jei yra 
sukalbami kitiems neprieinamos informacijos turintys pareigū- 
nai ar pašaliniai vertintojai, glaudžiai susiję su tarptautinėmis kom- 
panijomis, siekiančiomis siūlyti kainą už privatizuojamą turtą.“ 
Kraštutiniais atvejais įvertinimo apskritai nebūna ir aukcionas 
neįvyksta. Firma paprasčiausiai atiduodama tiems, kurie turi 
geriausių politinių ryšių: „Už nenustatytą kainą kartais būdavo 
parduodama abejotinos reputacijos pirkėjams, tokiems kaip val- 
dančiosios partijos politikai ar kiti, neturintys verslo patirties“ 
(Nellis and Kikeri 1989: 668). 

Brazilijoje, kai paiškėjo, kad šansų gauti privatizuojamą firmą 
turi prezidento Fernando Colloro de Mello sąjungininkas, kiti pre- 
tendentai atsiėmė savo pasiūlymus (Manzetti and Blake 1996). 
Colloras stengėsi rinkos reformas panaudoti savo paties finan- 
sinei imperijai kurti (Manzetti 1999). Graikijoje viena italų kom- 
panija buvo apkaltinta kyšio davimu ministrui pirmininkui už 
palankumą privatizuojant cemento kompaniją (Savona and Me- 
zanotte 1997: 107). Panašių pavyzdžių žinoma ir iš Argentinos, 
Peru, Zairo, Dramblio Kauno Kranto, Tailando, Slovakijos ir dau- 


42 Žr. Antonia Sharpe, „CVRD pardavimas rodo Pasaulio banko patarėjų tai- 
syklių ribas“, Financial Times, 1995 m. gruodžio 18. 

gelio kitų šalių (Manzetti 1999; Pasuk and Sungsidh 1994; Van de 
Walle 1989). 

Silpni interesų susidūrimo įstatymai palengvina pareigūnų, tu- 
rinčių plačiajai visuomenei neprieinamos informacijos, neteisėtą 
veiklą. Argentinoje keli pareigūnai, planavę automagistralių pri- 
vatizacijos kainų siūlymo procesą, buvo tas automagistrales įsigi- 
jusių kompanijų etatiniai darbuotojai (Manzetti 1999). Venesue- 
loje viena amerikiečių konsultacinė firma organizavo valstybinių 
oro linijų pirvatizaciją, nepaisant jos glaudžių ryšių su Ispanijos 
oro linija Iberia (Manzetti and Blake 1996). Vėliau Iberia buvo 
įtraukta į oro linijų įkainojimą nepaisant to, kad ji irgi ketino da- 
lyvauti aukcione ir galų gale netgi nupirko tas oro linijas (Cela- 
rier 1996: 65). Pasak Rusijos vyresniojo prokuroro, privatizacijos 
procesui šioje šalyje labai pakenkė bankų apgavikiški kainų siū- 
lymai: tie bankai patys rengdavo ir patys laimėdavo privatizaci- 
jos aukcionus.“ 

Antra, korumpuoti pareigūnai gali pateikti visuomenei tokios 
informacijos, kad kompanija atrodytų silpna, o sau artimiems pre- 
tendentams gali atskleisti, kad iš tikrųjų ji verčiasi neblogai. Tada 
tie pretendentai pasiūlo aukščiausią kainą iš pažiūros atvirame ir 
sąžiningame kainos siūlymo procese. Korumpuotiems kainos siū- 
lytojams panašiai gali būti užtikrinta negriežta įstatymų laikymosi 
priežiūra, neprieinama kitiems pretendentams. Vėliau atlikti įver- 
tinimai atskleidžia, kad tokiais atvejais privatizacija atneša didžiu- 
lę sėkmę šitaip privatizuotai kompanijai, didelę pajamų normą. 
Stebėtojai Kinijoje ir Ekvadore užfiksavo tokio tipo atvejų. Vene- 
sueloje įtariamas kyšio gavimu nacionalinių investicijų ministras 
buvo nustatęs per mažą vieno didelio banko kainą (Manzetti and 
Blake 1996). 

Trečia, privatizuotos firmos vertė didesnė, jei ji išlaiko bent 
dalį valstybinės firmos turėtos monopolinės galios. Ekonomisto 
akimis žiūrint, monopolinės rentos išsaugojimas pakerta patį pri- 
vatizacijos pateisinimą. Tačiau monopolinės galios užtikrinimu 


8 „Privatizacija Rusijoje susiduria su kriminaliniais išbandymais“, Financial 
Times, 1996 m. vasario 6. Žr. taip pat Celarier (1996: 66). 

suinteresuota tiek pinigų stokojanti valstybė, tiek kainos siūlyto- 
jai. Todėl visuose privatizacijos sandoriuose iškyla konfliktas tarp 
pajamų maksimizacijos ir rinkos konkurencijos. Tačiau jei valsty- 
bė konkurencijos principus teigia tik veidmainiškai, tai ji gali ne- 
sugebėti atvirai paremti monopolizaciją. Tada privatizacija gali 
būti atlikta korumpuotais neskaidriais sandėriais, kurių naudos 
dalis atitenka veikiau atskiriems asmenims, o ne vyriausybei. Luigi 
Manzetti įrodinėja, kad daugelis privatizacijų Lotynų Amerikoje 
veikiau padidino negu sumažino rinkos koncentraciją (Manzetti 
1999). Jis tvirtina, kad telefonų kompanijos Argentinoje ir elek- 
tros paslaugų Čilėje privatizacija buvo atlikta taip, kad ji laimėto- 
jams užtikrino monopolines rentas. Vėlesnė įstatyminė priežiūra 
buvo silpna. Tačiau tokie sandoriai nėra neišvengiami. Akivaiz- 
du, kad telekomunikacijų privatizacija Čilėje ir elektros tiekimo 
privatizacija Argentinoje padidino konkurenciją ir apribojo mo- 
nopolines rentas (Manzetti 1997). 

Johnas Nellis ir Sunita Kikeri (1989: 668), nors ir neturėdami 
tiesioginių korupcijos įrodymų, pateikia kelis ypatingos naudos, 
kurią firmos galėjo gauti pavyzdžius. 

Vienoje Afrikos šalyje (...) naujasis privatus cigarečių gamintojas 
gavo stiprią apsaugą - konfiskacinius mokesčius konkurentų produkci- 
jai ir importo monopolį. Kita privatizuota paskirstymo firma gavo 11 
metų monopolinę teisę pardavinėti kokakolą, o konkurentams buvo nu- 
statyti nealkoholinių gėrimų gamybos limitai. Kitoje šalyje buvo 
užtikrinta gera apsauga išnuomotai (ir šitaip iš dalies privatizuotai) plie- 
no gamyklai. 

Net jei privatizacijos procese pasitaiko korupcijos, jos galuti- 
nis rezultatas vis dėlto gali būti konkurencinga privati firma, be- 
silaikanti rinkos drausmės. Tačiau firmos perėjimas į privatų sek- 
torių pats savaime dar neužtikrina tokio rezultato. Visų pirma 
firma, ypač jei ji išsaugo bent kiek monopolinės galios, tikriausiai 
norės palaikyti glaudžius ryšius su valstybe. Juk galų gale (išskyrus 
buvusias socialistines šalis) dauguma valstybinių įmonių yra to- 
se pramonės šakose, kuriose svarbus vaidmuo tenka masinės ga- 
mybos ekonominiams privalumams ir kurios laikomos glaudžiai 

susijusiomis su nacionaliniais interesais; pavyzdžiui, tokios yra 
komunalinių paslaugų ar transporto sritys (Yotopoulos 1989: 698). 
Kyšininkavimas čia paprasčiausiai gali pakeisti tą diktatą, kuris 
dominavo, kai tos šakos buvo valstybės nuosavybė. 

Antra, dažnai valstybė parduoda tik dalį valstybinės firmos ir 
išsaugo kontrolę, bent jau kelis pirmuosius metus. Tokie hibridai 
gali būti ypač paveikti korumpuotų vidinių susitarimų (Kaufmann 
and Siegelbaum 1997: 442). Firmos, kurios bendrasavininkė yra 
valstybė, privatūs akcininkai, nuolaidžiaujant valstybės pareigū- 
nams, gali bandyti nuostolius suversti valstybei. Pavyzdžiui, Ita- 
lijoje bendra valstybinė-privati chemijos įmonė, atrodo, įsivėlė į 
tokį dalyką. Tikriausiai čia kyšiai buvo duodami paremti priva- 
čiai firmai, kai tokia įmonė buvo įkurta, ir gauti aukštesnei kainai 
už tą patį turtą, kai ta įmonė bankrutavo ir firmą teko vėl nacio- 
nalizuoti (Colazingari and Rose-Ackerman 1998). 

Dėl korupcinių paskatų geriausios kainos siūlytojas gali pra- 
laimėti korumpuotam geresnių ryšių turinčiam konkurentui. Net 
ir kai aukcione laimi efektyviausia firma, dėl korupcijos kainos 
siūlymo procese valdžia iš pardavimo gauna per mažai. Dėl to 
tenka didinti mokesčius ir mažinti valstybės išlaidas. 


Išvados 


Aukščiausio rango pareigūnus apimanti korupcija gali rimtai iš- 
kraipyti vyriausybės ir visuomenės veiklos būdą. Valstybė moka 
per daug už didelio masto pirkimus ir gauna per mažai iš priva- 
tizacijos ir koncesijų suteikimo. Korumpuoti pareigūnai iškreipia 
valstybinio sektoriaus pasirinkimus, kad gautų daugiau asmeni- 
nės naudos, ir kuria neefektyvią ir šališką valstybinę politiką. Vals- 
tybė kuria per daug ne tokių, kokių reikia, projektų ir per daug 
lėšų išleidžia net iš principo geriems projektams. Korupcija maži- 
na valstybės pajamas iš privatizacijos ir koncesijų suteikimo. Fir- 
mos, per kyšininkavimą ir favoritizmą išlaikančios monopolinę 
galią, sumažina tą efektyvumo naudą, kurią duoda valstybinių 
firmų perdavimas privatiems savininkams. 

KORUPCIJOS PASKATŲ MAŽINIMAS IR JOS 
IŠLAIDŲ DIDINIMAS 


Korupcijos paskatos egzistuoja dėl to, kad valstybės pareigūnai 
turi teisę skirstyti ribotą naudą ir uždėti varginančias išlaidas. 
Kadangi visų korupcinių sandėrių pagrindinė priežastis yra skirs- 
tomos naudos ribotumas, tai pagrindiniai mikroekonomikos dės- 
ningumai gali padėti susisteminti pastangas, reikalingas korupcijai 
sumažinti. Šiame ir kitame skyriuose daugiausia dėmesio skiria- 
ma paskatomis grindžiamoms reformoms, kurios sumažintų iš 
tarnybinių nusižengimų gaunamą naudą arba padidintų su jais 
susijusias išlaidas. Šiame skyriuje svarstomi šie reformos variantai: 

e programų panaikinimas 

e privatizacija 

+ valstybinių programų reforma 

+ administracinė reforma 

+ antikorupcinių įstatymų atgrasinantis poveikis 

e pirkimo sistemos. 


Programų panaikinimas 


Pats paprasčiausias būdas korupcijai apriboti yra panaikinti ko- 
rupcijos pažeistas programas. Jei valstybė netenka teisės riboti eks- 
portą ar išdavinėti verslo licencijas, tai panaikina kyšių šaltinį. Jei 
panaikinama dotacijų skyrimo programa, tai išnyks ir su ja susiję 
kyšiai. Jei panaikinama kainų kontrolė, tai rinkos kainos išreikš 
deficito mastą. Ir apskritai reformos, didinančios ekonomikos kon- 
kurencingumą, padės sumažinti korupcijos paskatas (Ades and 
Di Tella 1995, 1997b: 514). 

Kai kurios valstybinės programos veikia taip netikusiai, kad 
jas galima iš esmės laikyti tik kyšių pareigūnams gaminimo maši- 
nomis. Struktūros, leidžiančios pareigūnams be apribojimų elgtis 

savo nuožiūra, yra patys didžiausi patencialūs kyšių šaltiniai, ypač 
kai atskiri piliečiai ir firmos neturi kitos išeities. Tokiais atvejais 
programos panaikinimas kartais yra geresnė išeitis už subtiles- 
nes reformos strategijas. Pavyzdžiui, licencijos ir leidimai, reika- 
lingi įsteigti naujas firmas ar tęsti jų veiklą, gali neturėti tvirto 
strateginio pateisinimo. Afrikoje, Lotynų Amerikoje ir Rytų Eu- 
ropoje atlikti tyrimai rodo, kad taip yra daugelyje šalių ir kad to- 
kios programos dažnai labai korumpuotos (Bigsten and Moene 
1996; Kaufmann 1997; Stone, Levy, and Paredes 1992). Atrodo, 
kad gera strateginė priemonė tokiais atvejais yra kai kurių taisyk- 
lių panaikinimas bei kitų supaprastinimas, praskaidrinimas. 

Korupcija įsimetė ir į subsidijavimo programas. Jei ir kyšius 
duodančiuosius, ir juos imančiuosius labiau patenkina nesąžininga 
sistema, tai kyšius atskleisti bus sunku ir tada vienintelis įmano- 
mas pasirinkimas gali būti tik tos programos panaikinimas. Pa- 
vyzdžiui, Argentinoje atsilikusių rajonų ugdymo skatinimo pro- 
grama subsidijuojant eksportą nebuvo efektyvi dėl sukčiavimo ir 
korupcijos. Koks nors produktas galėjo būti „kelis kartus eks- 
portuotas per uostus šalies pietuose“, o skatinamuose rajonuose 
pradėta steigti „pusiau fiktyvias“ įmones, kurios mažai ar beveik 
visai neapdorodavo kitur pagamintų produktų. Pasaulio banko 
remiami tyrimai leido padaryti išvadą, kad programa neefektyvi, 
o apie 25 procentai jai skirtų subsidijų prarasta dėl sukčiavimo 
(Nogues 1989: 25-27). Tai gali būti geras pavyzdys programos, 
kurią vyriausybė paprasčiausiai turėtų panaikinti. 

Vienas iš būdų korupcijai sumažinti — tai įteisinti anksčiau 
neteisėta laikytą veiklą. Dažnai, kai produktas paskelbiamas už 
įstatymo ribų, jis gaminamas ir toliau, tik už šią neteisėtą veiklą 
mokami kyšiai policijai, kad ši jos nenutrauktų. Tada strategijos 
kūrėjams reikia atsakyti į klausimą, ar neteisėtos veiklos teikiama 
nauda neviršija išlaidų. Pavyzdžiui, po trumpo eksperimento su 
prohibicija JAV atšaukė Konstitucijos aštuonioliktąją pataisą, pa- 
skelbusią už įstatymo ribų „svaigiųjų gėrimų“ gamybą ir parda- 
vinėjimą. Tačiau jo galiojimo laikotarpis nuo 1919 iki 1933 metų 
buvo svaigalų neteisėtos gamybos ir pardavinėjimo bei teisėsaugos 

pareigūnų masinės korupcijos metas. Visame pasaulyje vykstan- 
tys ginčai dėl narkotikų įteisinimo susiveda į tai, ar įmanoma šią 
sritį kontroliuoti baudžiamosios teisės įstatymais, kai teisėsaugos 
organai neatsparūs korupcijai. Azartiniai žaidimai, anksčiau irgi 
daugelyje JAV valstijų paskelbti už įstatymo ribų, buvo svarbus 
korupcinių pajamų šaltinis policijai. Atsiliepiant į tai, daug kur 
azartiniai lošimai buvo paskelbti teisėtu verslu, nors ir griežtai 
prižiūrimu valstybės, o kartais net ir esančiu jos nuosavybėje. 

Kartais, pašalinus paskatas korupcijai vienur, dėl to gali atsi- 
rasti naujų galimybių kitur. Devynių iš dešimties licencijų, reika- 
lingų naujai firmai įsteigti, panaikinimas gali tam vieninteliam 
likusiam pareigūnui sudaryti sąlygas gauti dar didesniems ky- 
šiams. Barjerų, trukdančių privačioms firmoms verstis kokia nors 
veikla, panaikinimas gali paskatinti firmų vadovus duoti policijai 
kyšius, kad ši kabinėtųsi prie konkurentų. Vyriausybės reguliavi- 
mo vienoje srityje sumažinimas gali padidinti korupciją kitur. Tai 
ypač pasakytina apie tuos atvejus, kai pelninga veikla privalo per- 
eiti visą seriją „patikrinimų“. Pavyzdžiui, JAV tarptautinei plėt- 
ros agentūrai sėkmingai sumažinus korupciją žemės ūkio produk- 
tų transporte vienoje Afrikos šalyje, padidėjo korupcija tos pačios 
transporto magistralės tąsoje kaimyninėje šalyje. Nigerijoj prie svo- 
gūnų gabenimo kelių policijos ir muitinės pareigūnai buvo įstei- 
gę daug kontrolės punktų ir juose ėmė kyšius. Pagal projektą tų 
punktų buvo pamažinta. Deja, dėl to padidėjo kyšių ir mokesčių 
tarifai Dramblio Kaulo Krante tiems svogūnams artėjant prie pa- 
skyrimo vietos — maisto prekių rinkų Abidžane (Rogers and Id- 
dal 1996). Tokie pavyzdžiai rodo sisteminio traktavimo svarbą — 
jis gali reikšti poveikio ir už šalies ribų nustatymą. 

Nors linkusių į korupciją programų panaikinimas gali apribo- 
ti papirkinėjimo paskatas, bendroji valdžios aparato mažinimo 
programa nebūtinai sumažina korupciją (Rose-Ackerman 1996c). 
Prisiminkime, kad stygius gimdo korupcijos paskatas, ir turėkime 
galvoje, kad dėl valdžios išlaidų mažinimo gali atsirasti stygius, 
kai apkarpomos finansavimo programos ar kai sumažinamos įsta- 
tymų vykdymo kontrolės sąmatos, nepakeičiant pagrindinių įsta- 

tymų. Dar blogiau, jei vyriausybė dėl finansinių sunkumų suma- 
žina išlaidas, tačiau stengiasi išsaugoti savo įtaką didindama reg- 
lamentavimą ir įgaliojimus. To pasekmė gali būti korupcijos pa- 
didėjimas (Chhibber 1996: 127). 

Programos panaikinimu pašalinamos ją lydėjusios korupcijos 
paskatos, tačiau sąmatos apkarpymas nepaliečiant pačios progra- 
mos gali to nepadaryti. Pavyzdžiui, sakykime, kad stipendijos iš 
subsidijų aukštajam mokslui anksčiau buvo skiriamos visiems 
studentams, išlaikiusiems stojamuosius egzaminus, o dabar jas 
gauna tik 50 procentų — tie, kurie juos išlaikė geriausiai. Kol egza- 
minai laikomi sąžiningai, priemonė korupcijai mažinti bus didin- 
ti egzaminų išlaikymo balą, užtikrinantį stipendijos gavimą, kad 
apkarpyta programa ir toliau atliktų savo paskirtį. Kiti paklausos 
mažinimo būdai - tokie kaip sudėtingi prašymai, ilgos eilės, mo- 
kėjimų nutraukimas aplinkybėms spiriant - sudaro paskatas 
korupcijai. 

Kai vyriausybė sumažina išlaidas, dėl to gali nukentėti tie ran- 
govai, kurie anksčiau naudojosi valstybiniais kontraktais - ypač 
specializuotos firmos, negalinčios taip lengvai pakeisti savo kryp- 
ties. Paprastai tai kategorijai priklauso karinių užsakymų vykdy- 
tojai šalies viduje. Tarptautinės firmas tai tikriausiai paveiks ma- 
žiau dėl to, kad jų produkcijos asortimentas įvairesnis, be to, jos 
gali savo produkciją pardavinėti ir kitose šalyse. Tos firmos, ku- 
rioms keisti profilį sunku, gali griebtis papirkinėjimo, kad gautų 
didesnę sumažėjusių vyriausybės užsakymų dalį. Bendroji kyšių 
suma gali sumažėti, tačiau vienam projektui tenkančių kyšių su- 
ma - padidėti. O jei vyriausybė sudarinėja sandorius su kokiu 
nors vienu konkrečiu rangovu, tai papirkinėjimas vis tiek gali bū- 
ti naudojamas išpūstoms kainoms, per dideliam medžiagų sueik- 
vojimui ar kokybės reikalavimų sumažinimui užsitikrinti. 

Panašiu būdu panagrinėkime kitą atvejį, kai, sakykime, perpus 
sumažinamas kontroliuojančios agentūros biudžetas, nepakeičiant 
pagrindinių įstatymų. Visų pirma pagalvokime apie įstatymą, 
leidžiantį firmoms veikti, jei tik valstybė neranda jų veikloje pa- 
žeidimų. Tuomet tik nedaugelis verslo žmonių skųsis biudžeto 

apkarpymais. Inspekcijų ir kitų patikrinimų sumažės; firmoms 
tai tik į naudą. Firmų vadovai vis dar turės paskatų papirkinėti 
inspektorius, bet tai darys rečiau, nes juk rečiau jose lankysis ins- 
pektoriai. 

Antra, sakykime, jog įstatymas reikalauja, kad firmos gautų 
licencijas. Tada biudžeto apkarpymas nepakeičiant pagrindinių 
įstatymų padidins paskatas korupcijai. Firmos ir atskiri asmenys 
bus skatinami duoti kyšius, kad mažiau būtų lankomi priežiūros 
organų ar kad atsidurtų ilgos eilės priešakyje. Vienų duodami ky- 
šiai privers ilgiau laukti kitus, dėl to daugės norinčiųjų duoti ky- 
šius ir taip toliau — susidarys užburtas ratas (Rose-Ackerman 1978: 
85—108). Lygiai taip pat kaip ir subsidijų programų apkarpymo 
atveju mažėjanti valstybės prižiūrėtojiškoji veikla gali ne suma- 
žinti, o dar labiau padidinti korupciją, jei tik įstatymai nebus pa- 
keisti taip, kad atspindėtų sumažėjusį biudžetą. 

Trumpai tariant, išlaidų mažinimas ir įstatymų vykdymo 
kontrolės programos gali tapti veiksminga korupcijos mažinimo 
strategija. Tačiau politikos formuotojai turi žiūrėti, kad kyšinin- 
kavimas nepersimestų kitur. Be to, bendras valstybės biudžeto 
sumažėjimas gali paprasčiausiai sumažinti vyriausybės skirsto- 
mas lėšas. Korupcija tada gali padidėti, nes potencialūs tų lėšų 
gavėjai varžysis dėl kuo didesnės porcijos iš sumažėjusio katilo. 
O išlaidų mažinimą lydintis reguliavimo ir kontrolės didinimas 
gali paprasčiausiai tik perkelti korupciją kitur. Šaliai nepakanka 
pasiekti, kad jos makroekonominiai rodikliai atitiktų TVF nuro- 
dymus. Šalims turi rūpėti ne tik valdžios aparato dydis, bet ir 
esminė valstybinių programų struktūra. 


Patikimo privatizacijos proceso sukūrimas 


Kaip jau buvo išaiškinta ankstesniame skyrelyje, privatizacija yra 
ne tik antikorupcinė reforma, bet ir naujas potencialus korupci- 
nio pelno šaltinis. Nors labai įvairiais atvejais privatizacija yra 
pageidautina, reformuotojai šį procesą turi suplanuoti taip, kad 
sumažintų išliekančias rentos siekimo paskatas. Procesas turi už- 


I. KORUPCIJA KAIP EKONOMINĖ PROBLEMA 67 


tikrinti, kad kuo daugiau būtų dalyvių, o ne teikti pirmenybę kon- 
sorciumams, palaikantiems glaudžius ryšius su vietos elitu; jis turi 
būti skaidrus ir viešas, ypač to reikia turto įvertinimui.“ Ir jei pa- 
aiškėja, jog sandoris neišvengiamai bus sudarytas naudojantis 
nevieša informacija, tai privatizuoti apskritai neverta, nes valsty- 
binę firmą prižiūrėti lengviau negu privačią. Tačiau kartais gali 
būti pageidautinas net objekto perdavimas pareigūnui, turinčiam 
neviešos informacijos, jei tik naujasis savininkas bus apsaugotas 
bent nuo dalies politinio spaudimo, trukdančio efektyviai dirbti. 

Jei privatizuota firma išsaugos monopolinę galią, tai reikės su- 
kurti naujas reguliuojančias institucijas, kurios pačios būtų lais- 
vos nuo nederamos įtakos. Prieš pradedant konkurso procedūrą 
svarbu patikimu būdu nustatyti reguliavimo schemą. Besivys- 
tančios ir buvusios socialistinės šalys su ką tik privatizuotomis 
komunalinių paslaugų įmonėmis turi sukurti stiprias nepolitizuo- 
tas reguliavimo agentūras su skaidriais ir atvirais procesais (Te- 
nenbaum 1996). Tai sumažins tiek su konkursu susijusį netikru- 
mą, tiek galimybę, kad laimėjęs konkurso dalyvis darys poveikį 
reguliavimo institucijų kūrimo procesui (Manzetti 1997; Nellis and 
Kikeri 1989: 670). 

Išsivysčiusių šalių reguliavimo modelius gali būti neįmano- 
ma tiesiogiai perkelti į šalis su menkesne biurokratija, kuriose di- 
desnis korupcijos pavojus ir galimybė, kad juos užgrobs reguliuo- 
jamos firmos. Naujas institucijas reikia planuoti turint galvoje tą 


* Kaufmann and Siegelbaum (1997), Manzetti (1999), Nellis and Kikeri (1989: 
669). Kokią kainą šalis sumoka už skaidrumo nebuvimą, rodo privatizaci- 
jos Brazilijoje atvejis, apibūdintas „Chase Manhattan“ banko vadovaujan- 
čio darbuotojo kalboje. Jis pataria užsienio investuotojams priimti į darbą 
vietinius partnerius, nes viešos informacijos labai trūksta. Pasak jo, „inves- 
tuotojai tipišku atveju gauna pasiūlymo paketą (...) likus 30-45 dienoms, o 
kartais vos 15 dienų iki kompanijos pardavimo. Informacija yra šykšti ir 
nebūtinai patikima (...) Labai pasigendama reikiamo uolumo. Ir nelaukite, 
kad kompanija jums parodytų savo buhalterines knygas ir leistų su jomis 
susipažinti jūsų buhalteriams. Pristatymų ir garantijų būna labai mažai. 
Jei vėliau atsirastų kokių nors netikėtumų, tai jau jūsų problema.“ Tai cita- 
ta iš Rosemary H. Werrett straipsnio „Brazilija: privatizacijos programa 
stebina užsienio investuotojus naujomis staigmenomis“, Development Bu- 
siness, 1996 m. sausio 16. 

labai svarbų parametrą. Savarankiškumą, veikimą savo nuožiūra 
reikia apriboti ir valdyti. Naujoms reguliavimo institucijoms rei- 
kalingos palyginti aiškios, paprastos ir nesunkiai įgyvendinamos 
veikimo gairės. 

Telekomunikacijų reguliavimo šešiose įvairiose šalyse tyrimai 
rodo, kad yra reikalingas teisės veikti savo nuožiūra apribojimas, 
stabili teisinė aplinka ir patikimos įgyvendinimo institucijos (Le- 
vy and Spiller 1996). Autoriai daro išvadą, kad nepriklausoma 
teismų sistema yra būtina privatizuotų pramonės šakų efektyvaus 
reguliavimo sąlyga. Tačiau net jeigu ir yra nepriklausoma teismų 
sistema, ji bus neefektyvi, jei politinis procesas nesugebės nusta- 
tyti privalomų teisinių apribojimų. Jei trūksta kurios nors iš šių 
sąlygų, privatizacija gali duoti visuomenei mažiau naudos. Tik 
firmos, turinčios korumpuotų ryšių su politiniais lyderiais, gali 
panorėti siūlyti kainą, kai valstybinės firmos bus privatizuojamos 
aukciono būdu. Rezultatas bus mažos siūlomos kainos ir perne- 
lyg palankus aukciono nugalėtojo traktavimas ateityje. 

Na ir pagaliau jei įmanomi patikimi įsipareigojimai, tai jau nuo 
biurokratijos stiprumo ir kokybės priklauso, ar šalis pasitenkins 
paprastomis reguliavimo taisyklėmis. Pavyzdžiui, Jamaika turi 
gerbiamą nepriklausomą teismų sistemą, tačiau dėl jos menko ad- 
ministracinio pajėgumo patariama taikyti paprastas taisykles (ten 
pat: 7-9). Tam tikra teisės veikti savo nuožiūra dalis neišvengia- 
mai išlieka. Todėl reguliuotojai turi būti apsaugoti nuo nederamos 
įtakos skaidriu jų skyrimo procesu, interesų susidūrimų apriboji- 
mu ir jų išbuvimo tose pareigose visą kadencijos laiką užtikrini- 
mu, išvaduojančiu juos nuo politinio spaudimo. Kai kas pataria 
vienai instancijai suteikti plačią jurisdikciją, kuri apimtų kelias 
reguliuojamas pramonės šakas; tai turėtų ne tik saugoti specialis- 
tų išteklius bei patyrimą, bet ir apriboti nederamą politinį kiši- 
mąsi. Jei vyriausybė tam tikru mastu atskaitinga visuomenei, tai 
plačiu pagrindu besiremianti instancija naudosis didesne politine 
parama ir tada nederamo politinio kišimosi kaina bus didesnė 
(Smith and Shin 1995: 7). Reguliavimo sistema taip pat turi būti 
taip organizuota, kad naudotojai turėtų galimybę naudotis efek- 
tyvia reguliavimo sistema. Pavyzdžiui, telekomunikacijų regulia- 

toriai Naujojoje Zelandijoje ir Jungtinėje Karalystėje kuria siste- 
mas, duodančias naudotojams nuolaidas, jei firmoms nepavyks- 
ta patenkinti aiškiai apibrėžtus atlikimo įsipareigojimus (ten pat: 
8). Tokia biurokratijos kontrolė yra svarbus dalykas, nes netgi pa- 
prasti reguliavimo uždaviniai gali būti paveikti korupcijos. 

Apie privatizacijos sąžiningumą ypač daug diskutuojama Ry- 
tų Europos ir buvusios Sovietų Sąjungos šalyse, iš socializmo ei- 
nančiose prie rinkos ekonomikos. Ten didelė valstybės palikimo 
dalis buvo privatizuota. Korupcijai apriboti pardavimo metu ir 
pojo reikėjo daugiau dėmesio skirti skaidrios ir patikimos teisinės 
aplinkos sukūrimui. Tačiau daugumoje šalių to nebuvo padary- 
ta, ir rezultatus buvo galima numatyti iš anksto (Rose-Ackerman 
1994; Shelley 1994). Nors pastarajame moksliniame darbe įrodi- 
nėjama, kad privatizacija Rytų Europoje ir buvusioje Sovietų Są- 
jungoje apskritai paėmus buvo naudinga, visgi autoriai nurodo ir 
rimtus teisinės sistemos trūkumus (Kaufmann and Siegelbaum 
1997). Jie įrodinėja, kad investiciniais čekiais pagrįsta masinė pri- 
vatizacija bei likvidavimas, atrodo, buvo mažiausiai pasiduo- 
dantys korupcijai; jai daug palankesnis vadovybės ir darbuotojų 
atliekamas valstybinio turto išpirkimas bei spontaniška privati- 
zacija dėl jų lėtumo, veikimo savo nuožiūra masto ir skaidrumo 
stygiaus. Pradiniai vieši vertybinių popierių platinimai, konkur- 
sai ir išpardavimai yra pereinamojo pobūdžio pasirinkimai, ku- 
rių lėtumą kompensuoja jų skaidrumas ir nepriklausomas admi- 
nistravimas. Šalys, esančios didelio masto privatizacijos proceso 
viduryje, turi privatizacijos greitį subalansuoti su aiškių teisės nor- 
mų ilgalaikėmis vertybėmis ir tokiu turto perdavimo procesu, kokį 
šalies gyventojai laikytų teisėtu. 


Valstybės programų reforma 


Daugelis reguliavimo ir finansavimo programų turi stiprius pa- 
teisinimus ir todėl jas reikėtų ne panaikinti, o tik reformuoti. Ko- 
rupcijos renkant mokesčius išvengimas atsisakant juos rinkti nė- 
ra priimtinas būdas, o kitos programos yra tik atsakymai į rinkos 
nesėkmes ir piliečių reikalavimai valstybės paramos ir socialinio 

teisingumo. Vienas iš sprendimų būtų modernizuoti būtinus įsta- 
tymus pareigūnų savarankiškumui sumažinti, priežiūrai supap- 
rastinti ir jos savavališkumui mažinti. Taisyklių aiškumą galima 
padidinti viešai paskelbiant jų pateisinimo argumentus. Vyriau- 
sybė gali skatinti paprastus, nuo pareigūnų valios nepriklausan- 
čius mokesčių, finansavimo ir reguliavimo įstatymus. 


Mokesčių rinkimas 


Reforma dažnai apima mokesčių supaprastinimą ir apmokes- 
tinimą tokio pagrindo, kurį sunku paslėpti ar nustatyti sumažin- 
tąjo vertę. Verslo mokesčius galima nustatyti nepriklausomai nuo 
firmos faktinio pelningumo. Korupcijos ir mokesčių išvengimo 
sumažėjimas kompensuoja sąžiningumo sumažėjimą. Pavyzdžiui, 
Meksika įvedė alternatyvinį minimalų mokestį, sudarantį 2 pro- 
centus nuo firmos turto realios vertės. Firma moka šio mokesčio 
ir šiaip jau mokėtino įmonių mokesčio maksimalų dydį. Smulkio- 
jo verslo įmonės moka vienkartinį mokestį už kiekvieną įdarbintą 
žmogų, o vidutinio dydžio įmonės apmokestinamos pagaljų apy- 
vartos dydį. Visos tos reformos davė valstybei papildomų įplau- 
kų dėl to, kad sumažėjo mokesčių išvengimas ir korupcija. Kai 
kurios kompanijos skundėsi neteisingu jų traktavimu, tačiau teis- 
mai patvirtino, kad jos buvo apmokestintos teisėtai (Das-Gupta 
and Mookherjee 1998: 311-312). Tačiau tokios reformos vargu ar 
pakankamos, jei mokesčių rinkėjai neturi paskatų dirbti efekty- 
viai ir jei už nepilną mokesčių sumokėjimą nėra baudžiama. Pa- 
vyzdžiui, mokesčių sistemos supaprastinimas Filipinuose akivaiz- 
džiai davė mažiau naudos negu galėjo, nes nebuvo imtasi žygių 
pagerinti mokesčių rinkėjų ir jų mokėtojų paskatas (ten pat: 410). 

Reformuojant Meksikos muitinių darbą, muitinės procedūrų 
Meksiko oro uoste buvo sumažinta nuo šešiolikos iki trijų. Siste- 
ma buvo modernizuota siekiant sumažinti vilkinimą, gerokai bu- 
vo sumažintas personalas. Likusiems dirbti pareigūnams buvo 
padidinti atlyginimai, padidintas ir sistemos patikimumas ir efek- 
tyvumas.“ Nors Meksikos patirtis rodo, kad pradines pajamas 


* Dick (1992: 24-27); „Oro uosto muitinė per metus surenka 3 milijardus Mek- 
sikos pesų“, El Economista, 1992 m. vasario 13. 

išlaikyti sunku (Morris 1997: 91), vienas vyriausybės pareigūnas 
pareiškė, kad tos reformos žymiai padidino muitinės pajamas,“ o 
verslininkai sako, kad sutrumpėjo laukimo laikas, sumažėjo ko- 
rupcija ir vagystės. 

Šalies mokesčių rinkimo sistemos sėkminga reforma turėtų leis- 
ti sumažinti nominalias tarifų ir mokesčių normas. Tai gali leisti 
ištrūkti iš spąstų, kai dideli mokesčiai veda prie jų vengimo, o 
vengimas veda prie mokesčių didinimo ir dar didesnio jų vengi- 
mo. Klasikinį to pavyzdį duoda tyrimai, atlikti Indijoje. Nepai- 
sant mokesčių didinimo, bendros valstybės įplaukos sumažėjo, 
nes išaugo korupcija ir buhalterijos knygose neatsispindinti veik- 
la. Tokiais atvejais persilaužimą galima pasiekti tik mokesčių sis- 
temos struktūros ir administravimo radikalia reforma. Vargu ar 
gali pakakti paprasčiausio mokesčių rinkėjų atlyginimų ar prie- 
žiūros didinimo (Das-Gupta and Mookherjee 1998: 101-102). 


Reguliavimas ir valdžios paslaugų paskirstymas 


Ekonomistai jau seniai rekomenduoja reguliavimo reformas, ap- 
ribojančias reguliuotojų savarankiškumą, veikimą savo nuožiū- 
ra. Pavyzdžiui, reguliuoti aplinkos apsaugai jie remia rinkos dės- 
niais grindžiamas schemas, tokias kaip nuotėkų apmokestinimas 
ar leidimų pardavinėjimas. Jie taip pat rekomenduoja įvesti nau- 
dotojams mokestį už tas-valdžios paslaugas, kurių trūksta. Tos 
reformos dažnai turi dar ir papildomą pranašumą - jos sumažina 
paskatas korupcijai, pakeisdamos kyšius teisėtais mokėjimais. 
Vandens ir teisės ganyti gyvulius pardavinėjimas, teisės teršti ap- 
linką nusipirkimas, importo ir eksporto licencijų pardavinėjimas 
gali padidinti valdžios operacijų efektyvumą, apribojant korup- 
ciją. Eilių problemą galima išspręsti įvedus diferencijuotus mo- 
kesčius, kurių dydis priklausytų nuo prašytojo aptarnavimo grei- 
čio (Lui 1985). Pavyzdžiui, JAV pasų išdavimo įstaiga numato 
paspartintą aptarnavimą už tam tikrą mokestį.“ Privačių asme- 

1 „Meksiko subtiliai sureguliuota muitinės zona aplenkė Šiaurės Amerikos 


laisvosios prekybos sutartį“, Reuters News Service, 1993 m. vasario 24. 
47 Žr. http://www.travel.state.gov /passport. expedite.html. 

nų ir firmų tyrimai Pakistane ir Indijoje rodo, kad kai korupcija 
labai paplitusi, šalies firmos ir net visai neturtingi piliečiai norėtų 
mokėti teisėtus mokesčius už geresnį aptarnavimą (Paul 1995; Ro- 
se-Ackerman and Stone 1998). Visuose tokio pobūdžio planuose 
paslaugas pirmiausia gauna tie, kurie už jas daugiausia moka, ir 
tie mokėjimai yra teisėti, o ne kyšių pavidalo. 

Į paskatas orientuoti planai, jei tik jie tinkamai sudaryti, reiškia 
ne reguliavimo panaikinimą, o tokį jo pertvarkymą, kuris leistų 
efektyviau pasiekti įstatymuose numatytus tikslus. Labiau decen- 
tralizuotų paskatų mechanizmų naudojimas reguliavimui skiria- 
si tiek nuo paprasčiausio įstaigos neveiklumo, tiek nuo vergiško 
atsidavimo verslo interesams. Tokiose srityse kaip oro ir vandens 
teršimas rinkos kriterijai ir efektyvumas reikalauja reguliavimo, 
o ne jo atsisakymo. Finansinių paskatų naudojimas gali padėti 
pasiekti geresnį išvalymą, negu naudojant komandinį bei kontro- 
linį reguliavimą. Tokie planai gali užtikrinti tikrą reformą, o ne 
išpardavimą reguliuojamoms firmoms. Dėl to jiems gali priešin- 
tis kaip tik tos firmos, kurios šlovina rinkos privalumus kituose 
kontekstuose. Efektyviam reguliavimui reikia rūpintis ir išlaido- 
mis, ir nauda; tai nereiškia reguliavimo sumažinimo (Ackerman 
and Stewart 1988; Lave 1981; Schultze 1977). 

Korumpuotose sistemose rinka grindžiamos reformos gali tei- 
sėtus mokėjimus pakeisti kyšiais. Deja, reguliuojamos firmos gali 
priešintis reformoms, kurios mažiau korumpuotose šalyse būtų 
laikomos išlaidas mažinančiomis. Pavyzdžiui, Meksikoje daugu- 
ma firmų nepalaikė siūlymų aplinkos teršimo komandinį bei kon- 
trolinį reguliavimą pakeisti grindžiamu paskatomis. Pasak vieno 
komentatoriaus, „tarp aplinkos priežiūros inspektorių labai pa- 
plitusi korupcija reiškia, pasak vieno verslininko, kad 'paprastai 
pigiau atsieina duoti kyšį pareigūnui, negu ką nors tobulinti'“.* 
Be to, korupcija gali pakirsti reformas lygiai taip pat, kaip ji gali 
pakirsti ir labiau įprastas komandavimo ir kontroliavimo pastan- 
gas. Firmos gali ir toliau papirkinėti pareigūnus, kad šie iškraipy- 


* „Perėjimas prie švaresnio oro“, Financial Times, 1996 m. balandžio 10. 

tų stebėjimų ataskaitas. Aišku, kad valstybės pareigūnus reikia 
tinkamai motyvuoti ir prižiūrėti. Tačiau paskatomis grindžiamos 
sistemos supaprastina darbą sąveikaujantiems su reguliuojamo- 
mis firmomis biurokratams. Pavyzdžiui, aplinkos apsaugos srityje 
vyriausybei nebereikia leisti įsakymų, atsižvelgiančių į firmos spe- 
cifiką. Valstybinė agentūra tik seka teršimo mastus ir nustato, kiek 
firmos turėtų už tai mokėti. Vykdyti programą gali padėti ir pri- 
vačios įstaigos. Pavyzdžiui, Jungtinėse Valstijose Čikagos pre- 
kybos rūmai yra ta vieta, kur perkamos ir parduodamos federali- 
nės vyriausybės suteikiamos teisės išmesti į atmosferą sieros 
dioksidą.“ 

Reformos, leidžiančios firmoms teisėtais būdais mokėti už defi- 
citinę naudą ar išlaidų išvengimą, gali apriboti paskatas korupci- 
jai. Netjei vienos firmos daro žalą kitoms, kaip tai matome aplin- 
kos apsaugos srityje, rinkos principais grindžiamos reformos gali 
padėti ne tik efektyviau paskirstyti valymo išlaidas, bet ir apribo- 
ti korupciją. Tačiau korumpuoti teršėjai neturės paskatų remti to- 
kias reformas, jei jie šiuo metu kyšiais išvengia daugumos savo 
pareigų vykdymo. Kad tokios reformos taptų įmanomos, valsty- 
bė turi pirma užtikrinti jų, kaip reguliuojančio prižiūrėtojo, pa- 
tikimumą. 


Socialinių pašalpų programų reforma 


Suprantama, kad vartotojų mokesčiai nėra tinkamas būdas pa- 
skirstyti neturtingiesiems skirtas paslaugas. Tačiau jei ta paslau- 
gajau paskirstyta per kyšius, tai teisėta mokesčių sistema gali bū- 
ti priimtinas antras pagal gerumą atsakas į tų paslaugų ribotumą. 
Kaip alternatyva, komunalinės paslaugos gali būti teikiamos ne- 
pasiturintiems, kurie, jei nori, gali jas perparduoti kitiems. Ir 
priešingai, jei siekiama užtikrinti, kad neturtėliai iš tikrųjų patys 
pasinaudotų valstybės teikiamomis privilegijomis, tokiomis kaip 
sveikatos apsauga ar švietimas, prisireiks daugiau tiesioginių 

* „Taršos aukciono vadovas jau pasirinktas: Aplinkos apsaugos agentūra 


pasirinko Čikagos prekybos rūmus rengti leidimų aukcioną elektrinėms 
sieros dioksido išmetimui“, New York Times, 1992 m. rugsėjo 28. 

antikorupcinių priemonių. Čia ir vėl programos supaprastinimas 
gali tapti galinga antikorupcine strategija. Vienas iš supaprasti- 
nimo tipų apima tinkamumo nustatymą - kiekvienas iki galo ne- 
išbaigtas sprendimas kelia korupcijos pavojų. Kraštutiniu atveju 
paslaugas galima paskirstyti loterijos būdu; nors tai gali būti ne- 
sąžininga neišlošusių atžvilgiu, visgi bentjau laimingieji laimėto- 
jai įgauna gerus šansus iš tikrųjų gauti priėjimą prie naudos. 

Antrasis supaprastinimo būdas liečia pačios programos pobū- 
dį. Jei pašalpos natūra teikimo programos kiaurai korumpuotos, 
tai pašalpos išmokėjimas grynais pinigais pašalina daug paskatų 
korupcijai. Pavyzdžiui, programų dažnai išpūstam valstybės val- 
dymo aparatui besivystančiose šalyse mažinti apžvalgoje Pasau- 
lio bankas rekomenduoja tiesiogines pinigines išmokas tiems, kurie 
dėl to neteks darbo. Bankas tvirtina, kad tokie mokėjimai „leidžia 
apeiti pasiimančią savo dalį biurokratiją, su kuria kartais tenka 
susidurti sudėtingesniuose perkvalifikavimo ir tikslinio kredita- 
vimo planuose“ (World Bank 1991: 21). 

Na, ojei išmokos grynais pinigais nėra perspektyvi alternaty- 
va, tai tiekėjų stebėjimo sunkumas gali pastūmėti vyriausybę pa- 
prastų, sunkiai sufalsifikuojamų kriterijų link. Nors jie gali būti ir 
neidealūs smarkiai prižiūrimos biurokratijos atveju, visgi toks pa- 
sirinkimas gali būti vienintelis priimtinas. Kartais gali būti nau- 
dingos tokios paskatų sistemos, kai naudojamos priemonės, pa- 
našios į naudojamas rinkoje. Pavyzdžiui, jei vyriausybė pasitel- 
kia privačius tiekėjus subsidijuojamoms paslaugoms teikti, tai ji 
gali sukurti pavaduojančią prekiavimo sistemą. Tiekėjas tada gaus 
pagalvės mokesčius už subsidijuojamus klientus tik jei sugebės 
pritraukti pelningus, mokius klientus. Taigi mokūs klientai veiks 
kaip vargingų klientų „pavaduojantys pirkėjai“. Toks kontrolia- 
vimo metodas bus sėkmingas tik jei mokūs klientai pageidaus to- 
kių pačių paslaugų kaip ir vargingieji ir jei jų negąsdins paslaugų 
naudojimo kartu su vargšais perspektyva. Taip pat paslaugų tie- 
kėjams gali būti sunku atskirti, kurie paslaugų pageidaujantys 
klientai mokūs, o kurie ne. Taip pat negalima leisti duoti kyšius 
už teisę veikti apsimetus pavaduojančiais pirkėjais. Nepaisant to, 
gali būti visiškai įmanoma sukurti tokias sąlygas plačioje medici- 


I. KORUPCIJA KAIP EKONOMINĖ PROBLEMA 75 


ninių ir švietimo paslaugų srityje (Rose-Ackerman 1983). Tačiau 
net jei tai ir įgyvendinama, toks metodas yra atsakas tik į vieną 
sukčiavimo atmainą. Tiekėjams bus sunku pabloginti kokybę ir 
vis dėlto išsaugoti teisę į subsidijuojamas išmokas. Tačiau plane 
nieko nenumatyta dėl nesąžiningų bandymų patekti į pašalpos 
gavėjų sąrašus apribojimo - tam reikia kitokių priemonių. 

Akivaizdu, kad tų reformų vertė priklauso nuo to, kiek kai- 
nuos valstybės pareigūnų lankstumo apribojimas. Kartais tam tik- 
rą korupcijos pavojų galima toleruoti dėl naudos, kurią teikia pro- 
gramos administravimas kiekvienu konkrečiu atveju. Tačiau net 
ir tokiais atvejais skaidrumas ir viešumas gali padėti įveikti pa- 
skatas korupcijai. 


Konkurencinis spaudimas administracijoje 


Korupcija dažnai yra įsitvirtinusi biurokratijos hierarchinėje struk- 
tūroje. Žemesnio rango pareigūnai ima kyšius ir dalį jų perduoda 
aukštesnio rango pareigūnams - kartais išankstinių mokėjimų už 
pačias pareigas pavidalu. Na ir atvirkščiai - aukštesnio rango pa- 
reigūnai gali taip organizuoti ir racionalizuoti korupcijos siste- 
mą, kad būtų išvengta pragaištingos žemesnio lygio pareigūnų 
tarpusavio konkurencijos. Aukščiausieji pareigūnai tada gali da- 
lintis pelną su savo pavaldiniais ir galbūt panaudoti juos atlikti 
pavedimams, perduoti lėšoms bei kitiems rizikingiems darbams, 
už kuriuos gresia areštas. Norint suardyti tokią struktūrą, reikia 
viską reorganizuoti iš pagrindų. 

Vienas iš metodų leidžia kūrybiškai panaudoti konkurencinį 
spaudimą valdžios aparato viduje. Biurokratija paprastai vaiz- 
duojama kaip medis, kur kiekvienas pareigūnas atsakingas savo 
viršininkams už specifinės užduoties įvykdymą. Pavyzdžiui, pa- 
reigūnai visi gali teikti tą pačią paslaugą, sakykim, išdavinėti lei- 
dimus statyboms, tik kiekvienas jų aptarnauja kitą rajoną. Kol tie 
pareigūnai turi veikti savo nuožiūra, tokia organizacinė forma 
kiekvienam pareigūnui tam tikru mastu teikia monopolinės ga- 
lios klientų atžvilgiu. Tokia organizacinė schema yra aiški ir gerai 

organizuota, tačiau jos padarinys gali būti viską kiaurai persun- 
kusi korupcija. Tos patologijos galima išvengti pareigūnams pa- 
vedus teikti visiems tas pačias paslaugas. Galima padaryti taip, 
kad jų jurisdikcijos daugiau ar mažiau sutaptų - tai sudarys gali- 
mybę klientams pasirinkti, į kurį biurokratą kreiptis. Kadangi 
klientai tada galės kreiptis į bet kurį iš keleto pareigūnų ir, jei 
vienas pavarys, eiti pas kitą, jau nė vienas pareigūnas nebeturės 
labai daug monopolinės galios. Taigi nė vienas negalės gauti la- 
bai didelio kyšio. 

Kokiomis sąlygomis konkuruojanti biurokratija yra realistinė 
reformos strategija? Tinkamiausias tam atvejis yra kai valstybės 
teikiama nauda prieinama visiems besikreipiantiems. Panagri- 
nėkime kad ir tokį kasdienišką atvejį kaip pašto ženklų pardavi- 
nėjimas (Alam 1991). Kiekvienas gali nusipirkti pašto ženklų 
neverčiamas įrodyti, ko jis vertas kaip pilietis. Tai reiškia, kad ga- 
limybė pareigūnui veikti savo nuožiūra yra maža. Jei koks nors 
tarnautojas pradėtų reikalauti kyšio, klientai paprasčiausiai galė- 
tų eiti prie kito langelio ar į kitą pašto skyrių. Žinoma, tarnautojai 
gali imti arbatpinigius už nemokamų pašto ženklų išdavimą, 
tačiau jau dėl paties šio produkto pobūdžio palyginti nesunkiai 
galima įvesti finansinę kontrolę. Šis paprastas atvejis iliustruoja 
pagrindinius reikalavimus sėkmingam konkuruojančios biuro- 
kratijos įvedimui. Reikia, kad Žmonės turėtų teisę į kokią nors nau- 
dą ir kad pareigūnams būtų sunku duoti klientams daugiau, negu 
jiems priklauso. Tada galimybė pakartotinai kreiptis į kitą parei- 
gūną apribos kiekvieno atskiro biurokrato galimybę imti kyšius. 
Jei tų sąlygų nesilaikoma, klientai ir pareigūnai tampa slaptais są- 
jungininkais ir nori ir toliau jais būti. Tada kyšius pamažins tik 
kitų korumpuotų pareigūnų buvimas, tačiau valstybės nuostoliai 
išliks dideli. Taigi konkuruojančios biurokratijos modelio įgyven- 
dinamumas labai priklauso nuo aukštųjų lygių biurokratų suge- 
bėjimo sekti rezultatus. Jiems nereikia galimybės patiems stebėti 
kyšius, tačiau jie turi būti pajėgūs stebėti rezultatą. Pašto ženklų 
pavyzdyje aukštesnioji valdžia turi sugebėti sekti, kiek ženklų par- 
duota, ir priversti žemesniojo lygio pareigūnus atsiskaityti už gau- 

tas pajamas. Hierarchija vis dar reikalinga, tačiau jos funkcijos 
pasislenka ne elgesio, o rezultatų stebėjimo link. 

Tais atvejais, kai pareigūnai turi nuspręsti, ar prašytojas turi 
teisę gauti kokią nors privilegiją, pavyzdžiui, licenciją ar leidimą, 
konkuruojanti biurokratija kai kuriomis sąlygomis taip pat turi 
perspektyvų. Sakykime, kad kokia nors privilegija, pavyzdžiui, 
pasas ar vairuotojo pažymėjimas, nėra deficitinė, tačiau suteikia- 
ma tik tokią teisę turintiems prašytojams. Jos gavimo kriterijai aiš- 
kūs ir žinomi tiek klientams, tiek pareigūnams. Neturintys tam 
teisės prašytojai be kyšio jos gauti negali; turintys tokią teisę gali 
pranešti apie kyšio reikalavimus ir pakartotinai kreiptis į kitą pa- 
reigūną, jei pirmasis užsiprašytų per didelio kyšio. Sakykime, kad 
piliečiai nežino, korumpuotas ar nekorumpuotas tas pareigūnas, 
kol iš jų nepareikalaujama kyšio. Jei biurokratija konkurencinė, 
tai turintys teisę į kokią nors privilegiją prašytojai mokės kyšio 
pavidalu ne daugiau, negu atsieitų kreiptis į kitą pareigūną, tu- 
rint galvoje tai, kad ir kitas pareigūnas gali pareikalauti kyšio. 
Kai kurių pareigūnų nepaperkamumas tokiomis sąlygomis padi- 
dins kyšius, kuriuos duoda neturintys teisės gauti tą privilegiją 
prašytojai, ir gali kai kuriuos iš jų atbaidyti; pajamos iš kyšių su- 
mažės ir paskatins kai kuriuos anksčiau korumpuotus pareigū- 
nus persiorientuoti, dėl to dar labiau padidės atskleidimo rizika 
ir t. t. Kyšininkavimas yra lošimas tiek piliečiams, tiek pareigū- 
nams, kuriems reikia turėti galvoje galimybę, jog pilietis praneš, 
kad išjo reikalauta kyšio. Jei statymai šiame lošime taptų per daug 
nepalankūs, pareigūnai liausis reikalauti kyšių ir nebeaptarnaus 
neturinčių teisės prašytojų (Cadot 1987). Šitaip atsitiko Indonezi- 
joje aštuntajame dešimtmetyje tarp pareigūnų, kurie varžėsi dėl 
privilegijos tvirtinti užsienio investuotojų pasiūlymus investuoti. 
Konkurencija tarp jų buvo tokia didelė, kad nunyko tos pajamos, 
kurias jie gaudavo „už greitumą“ ir korupciniai reikalavimai ne- 
begalėjo išlikti? Vėliau prezidentas Suhart, atrodo, išsprendė šią 
„problemą“, įtvirtindamas tokius sprendimus prezidentūroje. 


* Theodore Smith, „Korupcija, tradicijos ir permainos“, Indonesia, 1971 m. 
balandžio 11, cituojama pagal: Carino (1986: 179). 


78 KORUPCIJA IR VALDŽIA: PRIEŽASTYS, PADARINIAI IR REFORMA 


Netjei kyšių davėjai neturi teisės į privilegijas, kurių jie siekia, 
konkuruojanti biurokratija vis tiek gali duoti tam tikros naudos. 
Nors neturintieji tokios teisės ir toliau duos kyšius, tie kyšiai bus 
jau mažesni, nes galima mėginti kreiptis į kitus pareigūnus (Ro- 
se-Ackerman 1978: 155—159). Deja, šiuo atveju teigiamoji užburtoji 
spiralė nesusidarys. Panagrinėkime, pavyzdžiui, korupciją išduo- 
dant vairuotojo pažymėjimus. Automobilių departamento kai ku- 
rių pareigūnų nepaperkamumas padidins korumpuotųjų pajamas 
ir paskatins ateityje daugiau pareigūnų tapti korumpuotais. Ta- 
čiau daugėjant korumpuotų pareigūnų, pajamos iš kyšių mažės 
ir gali nusistovėti stabili tarpinė padėtis. Tačiau dėl konkurenci- 
jos sumažėję kyšiai paskatins daugiau neturinčiųjų teisės į kokią 
nors privilegiją duoti kyšius. Tokičs sistemos socialinė kaina gali 
būti didelė, kai keliuose pasirodys daug už kyšius gavusių vai- 
ruotojo pažymėjimus eismo dalyvių. 

Konkuruojančios biurokratijos vertingumas ribotas tais atve- 
jais, kai pareigūnai, tokie kaip mokesčių rinkėjai ar policijos dar- 
buotojai, veikiau skirsto išlaidas, o ne dalina privilegijas. Nepai- 
sant to, konkurencija čia gali bent jau sumažinti kyšius. Policijos 
pareigūnams, kuriems pavesta kontroliuoti neteisėtas firmas, gali 
būti suteikta teisė vykdyti savo pareigas iš dalies sutampančiuo- 
se rajonuose. Tada lošimo ar narkotikų platinimo verslo atstovai 
nenorės taip daug mokėti kokiam nors vienam policijos pareigū- 
nui, nes pojo gali pasirodyti antras ir vėl pareikalauti kyšio. Joks 
atskiras policijos pareigūnas negalės užtikrinti apsaugos ir parei- 
kalauti už tai didelio kyšio. O žemas policijos pareigūnams duo- 
damų kyšių lygis gali paskatinti kai kuriuos iš jų gerai pasvėrus 
visą kyšių ėmimo naudą ir pavojus išlikti nepaperkamiems (Ro- 
se-Ackerman 1978: 159-163). 

Pareigūnai, kuriems pavesta įgyvendinti reguliuojančius įsta- 
tymus ar teisingai tvarkyti naudos programas, truputį panašūs į 
policijos pareigūnus. Jiems verslininkai gali duoti kyšius, kad ne- 
kreiptų dėmesio į pažeidimus, o tvarkantiems programas kyšiai 
gali būti duodami už paskirstymo taisyklių pažeidimą. Todėl ir 
šiuo atveju tinkamas sprendimas gali būti įgyvendinimo rajonų 
dalinis sutapimas. Pavyzdžiui, Brazilijoje aštuntajame dešimtme- 

tyje korupciją vykdant žemės reformos programą viename mies- 
te pavyko suvaldyti kelių agentūrų konkuravimo dėka. Tie, kurie 
nusiskųsdavo vienos agentūros pareigūnų vykdomu kyšių prie- 
vartavimu, galėdavo kreiptis į kitos agentūros pareigūnus kom- 
pensacijos (Cohen and Bunker 1983: 109). 

Žinoma, policininkai, gamyklų inspektoriai ir programų tvar- 
kytojai gali atsakydami į tai organizuotis į slaptas grupes kyšiams 
iš firmų ir pavienių asmenų prievartauti. Taip atsitikdavo pakan- 
kamai dažnai, kad tai būtų galima laikyti realia problema. Tačiau 
kartais įmanoma sudaužyti tokius kartelius, pasitelkus teisėsau- 
gos pareigūnus ar inspektorius iš įvairių politinių jurisdikcijų — 
vietinės, valstijos ir federalinės. Nors slaptų grupių kartais pasi- 
taiko ir taip padarius, visgi apskritai tada organizuotis sunkiau. 
Brazilijos atveju anksčiau aprašyta slapta grupė buvo ribota dėl 
to, kad pareigūnai iš skirtingų agentūrų mažai teturėjo tiesiogi- 
nių kontaktų. Antrajame mieste, kur taip nebuvo padaryta, ko- 
rupcija klestėjo (Cohen and Bunker 1983). 

Nors konkuruojanti biurokratija gali numušti kyšių dydį ir taip 
sumažinti kai kurių potencialiai korumpuotų pareigūnų skatini- 
mą, sumažėję kyšiai paskatins daugiau pavienių asmenų ir firmų 
mestis į neteisėtą rinką. Svarbiausias klausimas šiuo atveju yra 
toks, ar kyšininkavimo socialinė kaina atvirkščiai proporcinga ky- 
šių dydžiui? Pasvarstykime, pavyzdžiui, mokesčių pareigūnų In- 
dijoje atvejį. Kiekviena mokesčių inspekcija čia organizuota taip, 
kad pareigūnų jurisdikcijos iš dalies susiliejusios. Inspekcijos, tu- 
rinčios daug pagalbinio personalo, veikė prasčiau už mažiau per- 
sonalo turinčias inspekcijas. Kai kas mano (Arindam Das-Gupta 
ir Dilip Mookherjee 1998: 236), kad didesnėse inspekcijose dau- 
giau pareigūnų varžosi dėl kyšių, kuriuos mokesčių mokėtojai 
duoda už tai, kad jų mokesčiai būtų sumažinti. Tai numuša kyšių 
dydį. Kai tikimybė susilaukti bausmės maža, maži kyšiai neskati- 
na daugelio pareigūnų elgtis sąžiningai, užtat skatina daugiau 
mokesčių mokėtojų duoti kyšius už tai, kad juos traktuotų ne taip 
kaip kitus. Darant prielaidą, kad fiksuota korumpuotų paslaugų 
paklausos kreivė žemės, potencialiai korumpuoto pagalbinio per- 
sonalo pasiūlos didėjimas numuš kyšių dydžius ir sandoriai taps 

labiau korumpuoti. Yra Žinių apie panašią padėtį Nepale, kur mui- 
tinės pareigūnai lenktyniavo tarpusavyje, besistengdami už ky- 
šius mažinti muito mokesčius. Prekiautojai apguldavo tuos mui- 
tinės postus, kur muito mokesčių ir kyšių suma buvo mažiausia. 
Kai kurie pareigūnai, mėgindami mažinti konkurenciją, samdy- 
davo banditus puldinėti tiems prekiautojams, kurie pasirinkda- 
vo kelius, palankius kitiems korumpuotiems pareigūnams (Alfi- 
ler 1986: 48). Atkreipkite dėmesį į svarbų bruožą, kuriuo ši situa- 
cija skiriasi nuo teisėsaugos atvejo. Tas, kuris verčiasi azartiniais 
lošimais ar narkotikų prekyba, niekada negali jaustis saugus dėl 
to, kad bet kuriuo momentu gali pasirodyti naujas policininkas 
areštuoti jo ar pareikalauti kyšio. O mokesčių atveju pareigūnai 
gali varžytis, kuris suteiks galimybę pažeisti mokesčių įstatymus, 
tačiau kaijau mokesčių mokėtojas sumokėjo žemesniojo lygio pa- 
reigūnui, nė vienas kitas to paties lygio pareigūnas neturi teisės 
įsikišti į šį reikalą. Stebėjimas iš aukščiau reikalingas padidinti 
rizikai, su kuria susiduria korumpuoti pareigūnai. 


Antikorupcinių įstatymų atgrasantis poveikis 


Visose šalyse yra nusistovėjusi riba, skirianti neteisėtą kyšininkavi- 
mą nuo priimtinų „geros valios dovanų. Šalys skiriasi tik tuo, kur 
yra ši riba, tačiau šiame skyriuje aš laikau tai objektyviai egzistuo- 
jančiu dalyku ir ieškau efektyvios atgrasymo strategijos. Aš siūlau 
sankcionavimo strategijas nukreipti į atgrasinimo efekto, pasireiš- 
kiančio areštu ir nubaudimu, didinimą ir į atlyginimą tiems, kurie 
pateikė dokumentuotus įrodymus apie korupcinius veiksmus. 
Optimalus korupcijos mastas nėra nulinis net ir laikant bever- 
te kyšių davėjų gautą naudą. Atsižvelgiant į prevencijos išlaidas, 
atgrasymo išlaidų lygį reikia nustatyti ties ta vieta, kur ribinė nau- 
da prilygsta ribinėms išlaidoms (Anechiarico and Jacobs 1996; Bec- 
ker and Stigler 1974; Rose-Ackerman 1978: 109-119). Atgrasymas 
nuo nusikalstamos veikos priklauso nuo jos atskleidimo ir nubau- 
dimo tikimybės ir nuo bausmės - ir tos, kurią numato teisinė sis- 
tema, ir subtilesnės — tokios kaip gero vardo praradimas ir gėda 
(Becker 1968). Teisėtvarkos organai gali keisti bet kurį iš šių kin- 

tamųjų arba juos abu, tačiau neturime tvirtų empirinių jų santy- 
kinės svarbos įrodymų."! 

Korupcijos atskleidimo sėkmė priklauso nuo susijusių su ja 
žmonių pranešimų apie ją. Dažnai tam tikslui prisireikia, kad pa- 
reigūnai pažadėtų būti atlaidūs vienam iš dalyvių. Tai teisėsau- 
gos pastangoms sukuria svarbų paradoksą. Didelė bausmės tiki- 
mybė turi atgrasinti nuo korupcijos, tačiau didelę atskleidimo ti- 
kimybę galima realizuoti tik jei kam nors pažadama švelnesnė 
bausmė. Aš pradėsiu nuo atgrasinimo, paremto laukiama baus- 
me, svarstymo, po to apsvarstysiu strategijas, kai atsižvelgiama į 
bausmės sąveiką su atskleidimo tikimybe. 

Kadangi korupciniam sandėriui reikia dviejų žmonių, tai nu- 
sikaltimas neįvyks, jei įstatymas gali atgrasyti bent vieną iš tų dvie- 
jų. Kai kuriose šalyse kyšių davėjai traktuojami švelniau negu ky- 
šių ėmėjai (Hepkema and Booysen 1997). Kai kurios šalys kyšių 
davimą netgi nelaiko nusikaltimu.?? Kitose šalyse yra atvirkščiai — 
baudžiamoji teisė skiria „aktyviąją“ ir „pasyviąją“ korupciją. Ky- 
šio davėjas laikomas „aktyviąja“ puse, o valstybės pareigūnas — 
„pasyviąja“ (Vermeulen 1997). Tie skirtumai neapima didelės at- 
vejų įvairovės. Dažnai valstybės pareigūną galima laikyti aktyvi- 
ąja puse, prievartaujančia duoti kyšį (Meny 1996: 311). Praktikoje 
skirtumas tarp aktyviosios ir pasyviosios korupcijos, tarp kyšių 
prievartavimo ir jų davimo mažai ką tereiškia, nes, kad korupci- 
jos aktas galėtų įvykti, prieš tai abi pusės turi susitarti. 

Vietoj to korupciją galima naudingiau išskirti remiantis jos da- 
roma socialine žala. Pradėsime nuo svarstymo, ar kyšio davėjas 


?! Viename darbe naudojantis 1970-1984 metų JAV duomenis parodyta, kad 
nuo korupcijos atgrasina tiek didesnė nuteisimo tikimybė, tiek ilgesni lais- 
vės atėmimo terminai (Goel and Rich 1989). 

?2 Viename interviu Taivane 1995 metais šalies teisingumo ministras Ma Ying- 
Jeou skundėsi, kad Taivano teisė kyšio siūlymą nelaiko nusikaltimu. Jis 
pareiškė, kad tokio teisės pažeidimo nebuvimas „atrodo, skatina versli- 
ninkus dalinti visokiausias dovanas“ ir yra „pagrindinė kliūtis, trukdanti 
išrauti su šaknimis hung bao kultūrą (pinigų raudonuose vokuose davimą 
pareigūnams)“. Cituojama pagal straipsnį „Ma - pagrindinis žmogus“, Far 
Eastern Economic Review, 1995 m. kovo 23. Ir atvirkščiai, Čilėje kyšio davi- 
mas yra kriminalinis nusikaltimas, o jo ėmimas - ne, jei tik jis nelydimas 
kitų nusižengimų (Hepkema and Booysen 1997; 415). 

turi teisę į gaunamą privilegiją ir kokia ta privilegija - deficitinė 
ar nedeficitinė“? Tai pagimdo tris kategorijas: neteisėtą naudą, 
teisėtą bet deficitinę naudą ir teisėtą naudą, kuri nėra deficitinė, 
jei tik skirstoma sąžiningai. Jei teikiama nauda teisėta, tai sociali- 
nė korupcijos žala yra iškraipymai, atsirandantys dėl korupcinių 
kyšių. Jei nauda yra teisėta, bet deficitinė, tai korumpuotas parei- 
gūnas teikia pirmenybę kyšių davėjams, o ne kitiems potencia- 
liems pretendentams į tą naudą. Socialinė žala yra korumpuotos 
programos paskirstymo pagal pasiryžimą papirkinėti, o ne pagal 
nustatytus kriterijus grynosios išlaidos. Na ir paskutinis atvejis, 
kai nauda gali būti teisėta ir ji tampa deficitine tik dėl to, kad valsty- 
bės pareigūnai korumpuoti. Socialinė kaina tada yra iškraipymai, 
kuriuos sukuria pareigūnų pastangos gauti kyšių. Sprendžiant 
klausimą, kaip paskirstyti teisėsaugos pajėgas, svarbiausias ro- 
diklis turėtų būti socialinės žalos dydis. Apskritai didžiausią pri- 
oritetą reikėtų teikti korupcijai skirstant neteisėtą naudą. Teoriš- 
kai sunku vertinti, klasifikuoti korumpuotus sandėrius, darančius 
poveikį teisėtos naudos paskirstymui. Socialinė kaina priklauso, vie- 
na vertus, nuo žalos, kurią daro pasiryžimo duoti kyšius kriterijaus 
naudojimas, ir, kita vertus, nuo neefektyvumo bei nelygybės, atsi- 
randančių dėl pareigūnų pastangų kurti kliūtis ir deficitus. 

O dabar pereikime prie bausmės strategijų. Įvairių korupcijos 
rūšių socialinės žalos klasifikavimas gali padėti nustatyti jų įgy- 
vendinimo prioritetus. Tačiau nuteistiesiems faktiškai skiriamas 
bausmes reikia susieti ne su tomis socialinėmis žalomis, o su ko- 
rumpuoto asmens gauta nauda. Remiantis prielaida, kad visuome- 
nė korupcines pajamas vertina neigiamai, tikslas yra kiek įmanoma 
sumažinti korupciją, turint galvoje ribotus teisėsaugos išteklius. 
Norint atgrasinti nuo kyšininkavimo, bent vienai korumpuoto san- 
dėrio pusei turi grėsti bausmė, proporcinga jos gautos naudos dy- 
džiui. Kadangi realiai pavyksta aptikti ir nubausti tik už nedidelę 


 Shleifer and Vishny (1993). Teisės ir ekonomikos specialistai skiria kyšinin- 
kavimą ir kyšio prievartavimą priklausomai nuo to, kaip elgiamasi su ky- 
šio davėju: jis „traktuojamas palankiau negu priklauso“, ar turi duoti kyšį, 
kad su juo būtų elgiamasi kaip priklauso (Ayres 1997: 1234-1238; Lindgren 
1988: 824). Tačiau praktikoje dažnai pasitaiko vieno ir antro derinys (Ayres 
1997: 1236-1237). 

dalį korupcijos atvejų, tai nubaustasis turėtų netekti keleriopai 
daugiau, negu gavo iš vieno korupcijos atvejo. Vertinant grynai 
atgrasinimo nuo korupcijos požiūriu, teisėtvarkos pastangos gali 
būti nukreiptos į bet kurią korupcinio sandėrio pusę. Tačiau ver- 
tinant priimtinumo visuomenei požiūriu, kyšininkai, siekiantys 
teisėtos naudos, tikriausiai bus ne smerkiami, o susilauks viešo- 
sios nuomonės palankumo. Tačiau vertinant bet kuriuo požiūriu 
prasikaltusieji turi susilaukti bausmės, kurios dydis priklausytų 
nuo to, kiek korupcija jiems atnešė naudos. 

Pareigūnų bausmės turėtų būti susietos su jų gaunamų kyšių 
dydžiu ir su demaskavimo tikimybe. Jei bausmių dydis nepri- 
klausys nuo kyšių dydžio, tai antikorupciniai veiksmai greit susi- 
durs su paradoksu. Didelė pastovaus dydžio bausmė sumažins 
korupcijos atvejų dažnumą, bet padidins kyšius. Jei bausmė di- 
delė, tai pareigūnai, kad rizikuotų imti kyšius, privalo gauti išjų 
atitinkamai didelį pelną. Todėl piniginės baudos už kyšių ėmimą 
turi didėti sparčiau negu didėja kyšiai (Rose-Ackerman 1978: 109— 
135). To galima pasiekti, susiejant uždėtas baudas su kyšių dy- 
džiu arba didinant sugavimo riziką, kai didėja kyšių dydžiai. Ta- 
čiau jei mažų kyšių atveju sugavimo tikimybė maža, tai bauda už 
kiekvieną aptiktą nusižengimą turi atspindėti mažą aptikimo ti- 
kimybę. Tai gali reikšti, kad sugauti mažų kyšių ėmėjai susilauks 
didesnės bausmės negu ėmusieji didelius kyšius. 

Kitoje korupcinio sandėrio pusėje pastovaus dydžio bausmės 
kyšininkams sumažins ne tik korupcinių paslaugų paklausą, bet ir 
kyšių dydį. Tačiau tai neturės ribojančio poveikio, kai tik kyšinin- 
kas peržengs korupcijos slenkstį. Kad toks ribojantis efektas atsiras- 
tų, kyšių davėjams uždedamas baudas reikia susieti su jų paja- 
momis (pavyzdžiui, su papildomu pelnu), o ne su kyšio dydžiu.“ 


* Kita vertus, jei potencialiai korumpuotos firmos bandytų tai daryti pakar- 
totinai, jas galima atgrasinti procedūromis, draudžiančiomis korumpuo- 
toms firmoms keletą metų sudarinėti kontraktus su valdžia. Kad turėtų 
ribojantį poveikį, toks draudimas turi būti susietas su atskleistos korupci- 
jos rimtumu. Tokio draudimo pavyzdžių pateikiama straipsnyje „Singa- 
pūro skandalais paženklintų firmų juodieji sąrašai“, Nikkei Weekly, 1996 
m. vasario 19, ir Thacher (1995) straipsnyje, kur aprašyta Niujorko mokyk- 
lų statybos žinybos veikla. 

Kyšiai reiškia išlaidas tiems, kurie juos duoda; bausmės neturi 
būti susiejamos su tomis išlaidomis, nebent jos gerai pavaduotų 
kyšio davėjo gautą naudą. 

Amerikos teisė bausmių sąraše mažai tepripažįsta kyšių da- 
vėjų ir kyšių ėmėjų asimetriją. Bausmės yra lygiareikšmės - tiek 
kyšių davėjai, tiek jų ėmėjai gali būti nubausti „baudomis, kurių 
dydis turi neviršyti vertybės (t. y., kyšio) trigubo piniginio ekvi- 
valento, arba laisvės atėmimu ne daugiau kaip penkiolikai metų, 
arba vienu ir kitu“ [18 JAV įstatymų sąvadas $ 201 (a)]. Tai taiky- 
tina imantiems kyšius pareigūnams, išskyrus tai, kad dauginimas 
iš trijų gali būti netinkamas demaskavimo ir nubaudimo rizikos 
matas. Faktinė sugavimo tikimybė tikriausiai bus gerokai mažesnė 
už vieną trečiąją. Tačiau įstatymas nepripažįsta korupcinių san- 
dėrių asimetrijos, leisdamas prezidentui panaikinti bet kokį kontr- 
aktą ar kitokią naudą, jei buvo teistumas pagal įstatymus už kyši- 
ninkavimą, pareigūnų papirkinėjimą ir interesų susidūrimus. JAV 
valstybė taip pat gali papildomai prie kiekvienos baudos išieško- 
ti „išleistą sumą arba perduotą ar suteiktą dalyką arba realią jo 
vertę“ (18 JAV įstatymų sąvadas $ 218). Ta atgavimo teisė numa- 
tyta tam, kad valdžia išvengtų nuostolių. Tai mažai teatgraso nuo 
korupcinių kyšių, nes atgaunamoji vertė nepadauginama iš koe- 
ficiento, atspindinčio susekimo tikimybę. 

Jei bausmės nedidės priklausomai nuo kyšius duodančių ir juos 
imančių gaunamos naudos, tai valdžia gali patekti į spąstus, kai 
aukšti korupcijos lygiai sukels aukštus korupcijos lygius. Gali eg- 
zistuoti ir mažos korupcijos pusiausvyra, bet būti nepasiekiama 
einant mažais žingsneliais nuo status guo. Aukštos korupcijos pu- 
siausvyra pasireiškia, kai grynosios pajamos iš korupcijos didėja, 
kai korupcija plinta. Taip gali atsitikti, pavyzdžiui, jei teisėsaugos 
pareigūnai atskleis tik mažesnę korupcinių sandorių dalį, kai ko- 
rupcijos paplitimas didelis ir jei teismo nuosprendžiais paskirtos 
bausmės neatsižvelgs į šį faktą. Tačiau bet kokį dauginės pusiau- 
svyros atvejį galima paversti paprastos pusiausvyros mažos 
korupcijos atveju, pasirinkus tinkamą teisėsaugos strategiją ar pa- 
keitus informacijos sąlygas. Strategijos, susiejančios baudas su ri- 
bine nauda, gali išgelbėti visuomenę iš didelės korupcijos spąstų. 

Tačiau kad būtų įmanoma tą padaryti, gali prisireikti smarkiai 
padidinti teisėsaugos pajėgas sistemai pakreipti mažos korupci- 
jos pusiausvyros pusėn. Gerai yra tik tai, kad teisėsaugos pajėgų 
smarkus padidinimas neturi būti nuolatinis. Jis tiesiog turi būti 
pakankamas tik sistemai pakreipti mažesnio korupcijos lygio pu- 
sėn (Lui 1986: 21-22). Svarbu pakeisti lūkesčius. Sutelktinė apsi- 
valymo kampanija gali pakeisti lūkesčius apie kitų dalyvavimą 
korumpuotoje sistemoje. O kai jau nusistovėjo nauja korupcijos 
pusiausvyra, tai ją galima palaikyti ir mažesnėmis teisėsaugos 
pajėgomis tol, kol sąžiningieji norės pranešti apie korupcinius 
pasiūlymus ir teisėsaugos pareigūnai vykdys pranešimų apie 
nusižengimus paskesnį tyrimą (Cadot 1987; Rose-Ackerman 
1978: 137-151). 

Efektyviai atgrasinti nuo korupcijos neįmanoma, jei policija ne- 
gali gauti reikiamų įrodymų, o tai yra sunku, nes dažnai apie ko- 
rumpuotą sandorį žino tik jo dalyviai. Atskleidimo tikimybė pri- 
klauso nuo to, ar kuris nors iš dalyvių turės paskatų pranešti apie 
jį policijai. Tokiame kontekste dažnai svarbūs būna policijos pa- 
žadai sušvelninti bausmę ar net atlyginti. Pirmiausia panagrinė- 
kime atvejį, kad skirstomoji nauda yra teisėta ir būtų laisvai priei- 
nama sąžiningame pasaulyje tiems, kurie dabar duoda kyšius. Ka- 
dangi kyšių davėjai gauna naudą, kuri jiems teisėtai priklauso, 
tai jiems tikriausiai atrodo, jog jie yra kyšių prievartavimo aukos, 
kurioms daug geriau sektųsi sąžiningame pasaulyje. Tokie kyšių 
davėjai yra potencialūs sąjungininkai antikorupcinėse pastango- 
se, pasiryžę bendradarbiauti naikinant kyšius. Pažadas elgtis su 
jais atlaidžiai bus jiems paskata pranešti apie reikalavimus duoti 
kyšį ir padrąsins tuos, kuriems skirtos valstybės programos, rei- 
kalauti paslaugų, neduodant už jas kyšių. 

Toliau panagrinėkime kitą atvejį, kai deficitinė, bet teisėta nau- 
da atitenka tiems, kurie be kyšių jos gauti negalėtų. Nei kyšių da- 
vėjai, nei jų ėmėjai savo noru apie korumpuotą sandėrį nepraneš. 
Tačiau neprileistieji prie šio proceso jaus apmaudą. Pavyzdžiui, 
nusivylę pretendentai į valstybinius kontraktus gali padėti riboti 
korupciją (Alam 1995). Jiems reikėtų atlyginti už pateikiamus ko- 
rupcijos įrodymus, net jei jie nelaimėjo konkurso ne dėl moralinių 

skrupulų duoti kyšių, o tik dėl nenoro duoti labai didelį. Tai gali- 
ma padaryti leidžiant firmoms bylinėtis dėl žalos atlyginimo. Prieš 
kyšius nukreiptų įstatymų tyrimas trylikoje išsivysčiusių šalių pa- 
(Hepkema and Booysen 1997: 416). 

Bene sunkiausia kontroliuoti kyšius, duodamus už neteisėtas 
paslaugas. Kyšių davėjai taip pat dažnai būna įsivėlę į kitas netei- 
sėtos veiklos rūšis. Tie, kurie patiria nesėkmę vykdydami savo 
korumpuotus planus, vargu ar kreipsis į policiją su pretenzijo- 
mis, kad kaip tik jie turėjo gauti tą neteisėtą naudą. Nepaisant to, 
jau patį kyšio davėjų pažeidžiamumą galima panaudoti korupci- 
jai atskleisti. Jie gali būti švelniau traktuojami, pavyzdžiui, dėl 
narkotikų įstatymų pažeidimo už įrodymų korupcijos byloje 
pateikimą. 

Verslo pasaulyje daugiausia kyšių duodama tarnautojams ir 
agentams, o ne aukščiausiems vadovams. Jei kyšiai padeda firmai 
gauti užsakymą, tai galima tikėtis, kad firmos vadovai ir savinin- 
kai palaikys savo pavaldinių kyšininkavimą, patys nežinodami 
jo detalių? Jei korporacijoms yra taikoma baudžiamoji atsako- 
mybė už jų darbuotojų ir agentų korupcinius veiksmus, tai aukš- 
čiausieji vadovai gali nepalaikyti efektyvios priežiūros sistemos. 
Jennifer Arlen analizuoja šią problemą bendruoju kolektyvinių 
nusikaltimų atveju ir prieina prie išvados, kad daug alternatyvių 
taisyklių turi viršenybę dabartinio JAV įstatymo, uždedančio fir- 
moms griežtą atsakomybę, atžvilgiu. Viena iš galimybių yra vadi- 
namasis aplaidumo principas, pagal kurį firmos privalo atsakyti 
tik tuomet, jei jos nepaisė savo vidinių vykdymo atsakomybių. 
Tačiau kad toks principas būtų veiksmingas, teismai turi būti pa- 
jėgūs įvertinti vidinį firmų elgesį, o tai padaryti sunku. Vienas iš 


* Aukščiausio rango vadovai linkę pasitikėti savo pavaldinių sugebėjimu 
racionalizuoti tokius kyšius. Viename eksperimentiniame tyrime verslo stu- 
dentai ir vadovai pareiškė, jog jie laiko sąžiningumą didele vertybe, tačiau 
daugiau kaip 70 procentų jų buvo pasiryžę duoti kyšį, kad gautų užsaky- 
mą. Tai jie dažniausiai teisino tuo, kad „vadovo svarbiausias uždavinys 
yra siekti kompanijos tikslų. Todėl kartais tenka pamiršti etiką“ (Rosen- 
berg 1987). 

galimų sprendimų galėtų būti tikslūs nurodymai, kokio tipo vi- 
daus stebėjimas yra reikalingas (Arlen 1994). 

Vadovaujantis šiais principais, JAV Korupcinės praktikos už- 
sienyje įstatymas kyšių davimo draudimus papildo apskaitos nuo- 
statomis, kurios taikomos firmoms, priklausančioms Vertybinių 
popierių ir valiutos komisijai. Tos firmos gali įsivesti apskaitos 
sistemas, kurios tiksliai atspindėtų operacijas, apimančias firmos 
aktyvus, ir jos privalo turėti efektyvią vidaus apskaitos kontrolės 
sistemą. Firmos ir jų vadovai gali būti baudžiami civilinio ir bau- 
džiamojo kodeksų bausmėmis už tų apskaitos nuostatų pažei- 
dimus.* Oficialių JAV Korupcinės praktikos užsienyje įstatymo 
vykdymo uolumo reikalavimų nėra, tačiau praktikoje firmos, 
įsivedusios efektyvias vidaus kontrolės sistemas, atrodo, traktuo- 
jamos palankiau už kitas. Federaliniai bausmių skyrimo nu- 
rodymai irgi numato atlyginimą už vidines firmų pastangas ap- 
tikti įstatymų pažeidimus ir už tai bausti (Nobles and Maistrellis 
1994: 18-24). Šitaip Amerikos teisė bando priešintis vadovų pa- 
skatoms nusišalinti nuo jų tarnautojų ir agentų pelną didinančių 
nusižengimų. 

Alternatyvi sistema numato atlyginimą demaskuotojams, įda- 
vikams iš pačių firmų ar iš valstybinių įstaigų, pateikiančių įsta- 
tymų pažeidimo įrodymus. Pranešinėti apie kitų neteisėtus pasi- 
savinimus gali būti pavojinga. Jei korupcija yra sisteminga, tai 
tokiam Žmogui gresia korumpuotų viršininkų nuobaudos ir ben- 
dradarbių užsipuolimai. Vienas mokslinis darbas apie korupciją 
Kinijoje rodo, kad tai rimta problema (Manion 1996a). Demas- 
kuotoją net patį gali apkaltinti korupcija“? Todėl vyriausybės tu- 
rėtų pagalvoti, kaip propaguoti įstatymus, užtikrinančius apsau- 
gą ir atlygį tiems, kurie praneša apie nusikaltimus (Pope 1996; 
59-61). Jungtinės Valstijos, pavyzdžiui, tam turi du įstatymus. Ne- 
teisingų reikalavimų įstatymas numato, kaip atlyginti tiems, ku- 
rie praneša apie pažeidimus valstybiniuose kontraktuose ir ap- 


?* Korupcinės praktikos užsienyje įstatymas, 15 JAV įstatymų sąvado $$ 
78m(b) (1988 čc IV priedas 1992), 102 skyrius; Jadwin and Shilling (1994: 
679-680); Nobles and Maistrellis (1994: 9, 19); Pickholz (1997: 237). 

57 Žr. „Meksikos armijos demaskuotojai kaltinamųjų suole“, New York Times, 
1998 m. kovo 6. 

saugo demaskuotojus iš privataus sektoriaus nuo represijų (31 JAV 
įstatymų sąvadas $$ 3729-3731; Howse and Daniels 1995; Kova- 
cic 1996). Antrasis apsaugo nuo keršto demaskuotojus, dirban- 
čius valstybinėse įstaigose [Demaskuotojų apsaugos įstatymas, 
Pub. L. Nr. 101-112, 5 JAV įstatymų sąvadas 86 2302 (b) (8)]. 

Pagal neteisingų reikalavimų įstatymą (31 JAV įstatymų sąva- 
das $ 3730) demaskuotojams mokama tam tikra dalis nuo ben- 
dros baudos ir kitų žalos kompensacijų, uždedamų firmoms už 
nusižengimus, kurie padarė žalos federalinei vyriausybei. Atly- 
ginimus gali gauti Žmonės, tose firmose dirbantys arba nedirban- 
tys, bet ne valdžios pareigūnai, kurie tiesiogiai atsako už kontr- 
aktų pažeidimų atskleidimą. Jei demaskuotojas iškelia civilinę bylą 
ir laimi, jis gali gauti 25-30 procentų nuo priteistos piniginės bau- 
dos. Jei prie šių veiksmų nusprendžia prisijungti Teisingumo de- 
partamentas, tai minimalus atlyginimas sumažinamas iki 15 pro- 
centų, nes vyriausybė prisiima didžiąją dalį teisinių išlaidų. Pra- 
laimėję bylą privatūs ieškovai turi patys padengti savo teisines 
išlaidas, bet ne firmos išlaidas, nebent teismas nustatytų, kad by- 
la akivaizdžiai buvo nerimta ar skirta tik pagąsdinti [31 JAV įsta- 
tymų sąvadas $ 3730 (d) (4); Howse and Daniels 1995: 526). Šis 
įstatymas taip pat gina demaskuotojus nuo jų darbdavių keršto. 

Šis įstatymas susilaukė daug; protestų, tačiau atsižvelgus į vis- 
ką galima pasakyti, kad jis pasitarnauja svarbiam tikslui ir gali 
papildyti vidaus kontrolės pastangas. Ypač nepagrįsta atrodo min- 
tis, kad kolektyvinis demaskavimas pakirs vidaus kontrolės pa- 
stangas. Robertas Howse ir Ronaldas Danielsas įrodinėja, kad „bai- 
mė būti patrauktiems baudžiamojon atsakomybėn gali kai ku- 
rioms korporacijoms būti svarbi paskata priimti patikimas 
nusižengimų atskleidimo vidaus strategijas ir procedūras“ (ten 
pat: 537). Šalyse, kuriose tebevyksta įstatymų valdžios kūrimo pro- 
cesas, pagrindinė problema bus išsiaiškinti, kokios praktikos yra 
neteisėtos ir nusipelno bausmių pagal baudžiamąjį kodeksą. Nė- 
ra prasmės demaskuotojus saugoti ar jiems atlyginti, jei neaišku, 
ko jie turėtų ieškoti. 

Kartais valstybės pareigūnai tvirtina, kad didelės firmos fak- 
tiškai verčia juos imti kyšius. Atrodo, kad tokie tvirtinimai ne vi- 

sai nuoširdūs, nes juk kyšiai firmoms reiškia išlaidas. Nepaisant 
to, tokiu mastu, kokiu tokiais tvirtinimais galima tikėti, valstybės 
pareigūnai turi pateikti korupcinių pasiūlymų įrodymus ir ieško- 
ti apsaugos pagal Demaskuotojų apsaugos įstatymą. Firmos to- 
kiais atvejais tikriausiai besigindamos įrodė, kad pareigūnas pats 
reikalavo kyšio. Čia gali praversti Amerikos teisėje egzistuojan- 
tys skirtingumai. Pagal Neteisingų reikalavimų įstatymą teismas 
gali sumažinti atlyginimą įsivėlusiam į nusikaltimą demaskuoto- 
jui, bet tik jei šis planavo ar inicijavo nusikalstamą veiką. Tačiau 
atlyginimo negalima anuliuoti, jei demaskuotojas nėra nuteistas 
užnusikaltimą [31 JAV įstatymų sąvadas $ 3730 (d) (3)]. Prokuro- 
rai, turintys teisę suteikti neteismingumo privilegiją, gali organi- 
zuoti savotiškas lenktynes, kuriose pirmajam pranešusiam apie 
korupcinį sandorį bus atsilyginta, o kiti bus nubausti. 


Pirkimų reforma 


Korupcijos skandalai dažnai siejasi su prekių ir paslaugų valsty- 
biniais pirkimais. Kyšiai gali nulemti ne tik kam atiteks kontr- 
aktas, betir valstybinių pirkimų mastą ir pobūdį. Antikorupcinės 
reformos turi būti orientuotos ne tik į nusižengimų didinimą, bet 
ir į valstybinių pirkimo sprendimų efektyvumo gerinimą. 
Pirkimų reforma akcentuoja kompromisus tarp korupcijos iš- 
vengimo ir galimybės suteikimo pareigūnams lanksčiai priiminė- 
ti sprendimus, remiantis turimomis žiniomis. Savarankiškumas 
didina korupcines paskatas, tačiau detalizuotų pirkimo taisyklių 
kritikai nurodo jų per mažą lankstumą. Nepaisant to, net skepti- 
kai nereikalauja visiškai jų atsisakyti. Daugelis skandalų siejasi 
su situacijomis, kur nėra jokių taisyklių ar kur konkursų komisi- 
jas paprasčiausiai atmeta korumpuoti ar savanaudiški politiniai 
lyderiai. Ypač tais atvejais, kai taisykles įgyvendina nešališki teis- 
mai, jos apsaugo procesą nuo nederamos aukštų sferų įtakos. 
Kaip tada rasti aukso vidurį? Pastaraisiais metais Amerika pir- 
kimų reformą vykdė ypač aktyviai. Nors tos reformos prieštarin- 
gos ir dar tebevyksta, iš jų gali kai ko pasimokyti besivystančios 

ar iš socializmo į rinkos ekonomiką einančios šalys, susidurian- 
čios su tokiomis problemomis. 


Reforma Jungtinėse Valstijose 


Pirkimo problemą galima padalinti į keturias stilizuotas kate- 
gorijas: pirkimus, reikalaujančius specializuotų tyrimo ir konstra- 
vimo darbų, pavyzdžiui, kai perkami naujos konstrukcijos karo 
lėktuvai; sudėtingų specialios paskirties projektų, tokių kaip už- 
tvankų ar uostų įrenginių, pirkimus, kurie nesusiję su technologi- 
jos tobulinimu, tačiau reikalauja valdymo bei organizacinių įgū- 
džių; standartinės produkcijos, parduodamos privačiose rinkose, 
tokios kaip automobiliai ar medicinos įranga, pirkimus; pagamintų 
pagal užsakymą privačiai pardavinėjamų gaminių, tokių kaip spe- 
cialios paskirties kompiuterių sistemos ar specialūs policijos au- 
tomobiliai, pirkimus. 

Tradicinė pirkimo doktrina kiekvienai iš pirmųjų trijų kate- 
gorijų rekomenduoja skirtingą procesą. Pirmosios kategorijos pir- 
kimai, labai svarbūs JAV gynybos ministerijai, apima sunkų klau- 
simą, kaip sudaryti kontraktą gaminiui, kuris dar nesukurtas ir 
gali pareikalauti dabartinio technologijos lygio patobulinimo. Pa- 
lieku šią kategoriją nuošalyje, nes ji nelabai svarbi besivystančioms 
šalims. Antrajai pirkimų kategorijai pasiūlymų užantspauduotuo- 
se vokuose procesas vadovaujantis Tarptautinių konkursų (var- 
žytynių) principais yra visų priimtas sąžiningumo ir ekonominio 
efektyvumo etalonas. Jo laikytis reikalauja ir Pasaulio bankas, 
teikdamas paskolas infrastruktūrai plėtoti, ir jis paveikė pirkimo 
taisyklių raidą visame pasaulyje.** Šis procesas tinka kapitalui im- 
liems, savarankiškiems, žinomas ir išbandytas technologijas nau- 
dojantiems projektams, tokiems kaip užtvankų statyba. 

Trečiosios kategorijos pirkimams patarimas paprastas - pirkti 
prekes už kuo mažesnę kainą, turint galvoje nuolaidas, kurių ga- 
lima tikėtis perkant dideliais kiekiais. O ketvirtos kategorijos pir- 


5 Žr.: World Bank (1997a). Pasaulinės prekybos organizacijos (PPO) susitari- 
mą dėl valstybinių pirkimų ir su juo susijusius dokumentus galima rasti 
Internete adresu: http:/ /www.wto.org/wto/ govt. PPO susitarimą ir Jung- 
tinių Tautų pavyzdines taisykles aptaria: Hoekman and Mavroidis 1997. 

kimai - kai perkami standartiniai gaminiai, parduodami ir priva- 
čiai, - reikalauja naujų būdų. Pirkimo problema šiuo atveju yra 
lengvesnė negu pirmos kategorijos pirkimų atveju, kur reikalingi 
tyrimo ir konstravimo darbai, tačiau nei kainos siūlymas užant- 
spauduotuose vokuose, nei gatavų gaminių pirkimas šiuo atveju 
netinka. Tokių prekių bei paslaugų valstybiniams pirkimams rei- 
kia iš naujo pergalvoti pirkimo procesus. 

Išryškėjęs atotrūkis tarp standartinių pirkimo metodų ir rea- 
lios valstybinių pirkimų praktikos buvo pagrindinis klausimas 
Clintono administracijai stengiantis reformuoti federalinę siste- 
mą.?? Pastangų iniciatorius buvo Stevenas Kelmanas, Harvardo 
universiteto Kenedžio mokyklos profesorius, kurį prezidentas 
Clintonas paskyrė Federalinės pirkimo strategijos žinybos (FPSŽ) 
direktoriumi. Rengdamasis šiam darbui, Kelmanas nuodugniai 
išnagrinėjo kompiuterių pirkimą federaliniams valdžios organams 
(Kelman 1990, 1994). Kompiuteriai priklauso ketvirtajai pirkimų 
kategorijai. Jų pilna privačioje rinkoje, tačiau technologija spar- 
čiai keičiasi ir valdžia dažnai turi specializuotų poreikių, nesu- 
tampančių su privataus verslo poreikiais. Tad šiuo atveju gerai 
neveiks nei paprasti standartinių gaminių pirkimai, nei mecha- 
niškai panaudota kainų siūlymo užantspauduotuose vokuose sis- 
tema. Kelmanas labai kritiškai išnagrinėjęs valstybinių pirkimų 
praktiką įrodinėjo, kad egzistuojančios taisyklės per daug ciniš- 
kai vertina biurokratus, darydamos prielaidą, kad jie bus per daug 
tingūs ir korumpuoti, jei jiems bus sudaryta galimybė pirkti. To- 
dėl praktikuojami pirkimo procesai priminė kainų siūlymo už- 
antspauduotuose vokuose sistemą. Kelmanas tvirtino, kad geriau 
būtų derėtis dėl kontraktų su vienu vieninteliu tiekėju, ir kad rei- 
kalingos reformos savarankiškumui skatinti ir didinti veiklos re- 
zultatų gerinimo paskatoms. Senosios sistemos pagrindinis bruo- 
žas buvo griežtas pasikliovimas rangovo raštiškais atsakymais į 


* Buvo priimti trys įstatymai: 1993 metais Valstybinių pirkimų ir rezultatų 
įstatymas, 1994 metais Federalinių įsigijimų racionalizavimo įstatymas [10 
JAV įstatymų sąvado $ 2305 (b) (5) (A) ir 41 JAV įstatymų sąvado 5 2536 (e) 
(1) ir 1996 m. Clingerio-Coheno įstatymas (41 JAV įstatymų sąvado $ 423]. 
Įstatymų reformos buvo įtrauktos į Federalinių įsigijimų taisyklių 15 dalį. 

kontrakto reikalavimus. Tačiau Kelmanas priėjo prie išvados, kad 
tokioje sudėtingoje srityje kaip kompiuterių pirkimas tokia siste- 
ma neatsižvelgia į pretendento nuomonę apie ankstesnius valsty- 
binius kontraktus ir todėl neskatina firmų kelti problemas, susi- 
jusias su valstybinių užsakymų sąlygomis. Kompiuterių firmos 
gali turėti patirties instaliuoti sistemas, panašias į tas, kurių vy- 
riausybė pageidauja. Joms reikėtų atlyginti už tai, kad jos padeda 
vyriausybei išvengti klaidų. Be to, jei tiekėjai žino, kad geras vie- 
no kontrakto atlikimas padės jiems gauti kitų, tai jie darys inves- 
ticijas ir inovacijas, orientuodamiesi į bendradarbiavimo su vy- 
riausybe specifiką. 

Kaip Clintono administracijos narys, Kelmanas bandė savo re- 
komendacijas realizuoti praktikoje. Jis sukūrė potencialių rango- 
vų grupės preliminarinio vertinimo sistemą; iš tos grupės vėliau 
buvo atrenkami pardavėjai konkretiems projektams. Vienas iš pir- 
mųjų Kelmano, kaip FPSŽ vadovo, eksperimentų buvo naujos 
kompiuterių pirkimo Transporto departamentui taisyklės. Krei- 
pėsi šešiasdešimt firmų. Iš jų buvo atrinkta dvidešimt toliau var- 
žytis dėl konkrečių užsakymų 4-7 metams. Užsakymai ateidavo 
iš daugelio federalinių žinybų, o ne vien tik iš Transporto departa- 
mento. Jis taip pat rėmė eksperimentus su kontraktais, paremtais 
veiklos rezultatais; daugelis iš jų naudojami įvairioms paslaugoms 
nuo žolės pjovimo iki branduolinių medžiagų gamybos vietovių 
atkūrimo. 

Kelmanas įrodinėja, kad pirkimo pareigūnams reikėtų duoti 
labai konkrečius nurodymus apie pirkimo tikslus ir laikyti juos 
atsakingais už rangovo sugebėjimą juos įvykdyti. Tačiau jiems 
turėtų būti suteiktas gan didelis lankstumas pasirenkant priemo- 
nes. Iš įstaigų ir toliau turi būti reikalaujama raštiškai pagrįsti sa- 
vo sprendimus, o susidedančios iš keleto žmonių vertinimo ko- 
misijos turėtų ir toliau būti naudojamos pirkimo sprendimams 
priiminėti. Rangovai turi būti vertinami pagal jų darbo rezulta- 
tus, o ne pagal pažadus. Tuos rezultatus įstaigos turi nustatinėti 
kruopščiai ir atlyginti rangovams pagal jų darbo rezultatus. Kai 
atsiranda naujų kontraktų sudarymo galimybė, vyriausybė turė- 
tų teikti pirmenybę geriausiems rangovams. 

Paaiškėjo, jog darbo rezultatus praeityje panaudoti kaip fak- 
torių sudarinėjant naujus kontraktus sunku, nes nėra visų pripa- 
žintos metodikos, kaip įvertinti tuos rezultatus. Kelmano žinyba 
kuria sistemą, kaip fiksuoti kontraktų vykdymo kokybę, sava- 
laikiškumą, kainų kontrolę, verslo ryšius ir klientų patenkinimą 
(Laurent 1997), tačiau procesas buvo prieštaringas ir žinybos pir- 
mosios pastangos buvo sėkmingai užginčytos Jungtinių Valstijų 
federaliniuose teismuose (Miller 1997a). Vertinimui pagal rezul- 
tatus labiausiai priešinasi mažosios firmos. Daugelis tų firmų yra 
neseniai įsikūrusios, neturinčios profesinės patirties, ir jei jos augs, 
tai jų pajėgumas ilgainiui gali didėti ir jų praeities patirtis taps 
blogu vadovu ateičiai (Behr 1997). Federalinė vyriausybė yra pa- 
siūliusi būdus, kaip atremti tuos prieštaravimus, tačiau nerimas 
išliko. 

Taip pat sunku įgyvendinti Kelmano idėją leisti rangovams 
padėti nustatyti kontrakto sąlygas. Tai yra Federalinių pirkimo 
taisyklių, lemiančių visus derybomis tvarkomus valstybinius pir- 
kimus, peržiūrėtos 15 dalies prieštaringas klausimas. Peržiūrėtos 
taisyklės skatina pardavėjus ir besiderančias dėl pirkimų įstaigas 
palaikyti ryšius dar iki kainos siūlymo - tokia praktika anksčiau 
buvo draudžiama. Tačiau konkurenciniams pirkimams apriboji- 
mai išlieka (Noelker, Shapiro, and Kellogg 1997). Prieštaravimai 
gaubia ir šiai praktikai būdingą favoritizmo potencialą. Kritikams 
kelia susirūpinimą tai, kad peržiūrėjimai skatins artimos bičiu- 
lystės ryšius bei kitokį piktnaudžiavimą, ypač dėl to, kad kai ku- 
rios pasiūlymų užprotestavimo formos buvo panaikintos ar apri- 
botos (Miller 1997a, 1997b). 

Kaip rodo nesutarimai dėl ryšių palaikymo dar iki pasiūlymų 
pateikimo, Kelmanas nevisiškai atsižvelgė į savo pasiūlymų pasek- 
mes korupcijai. Kelmanas nusižengimus traktuoja ne kaip pirki- 
mo taisyklių, o kaip baudžiamosios teisės problemą. Jis įrodinėja, 
kad dabartinė pirkimų apskaitos sistema Amerikoje yra beveik 
bevertė kovojant su bent kiek apsukresniais ir labiau įgudusiais 
piktadariais. Jis į šią problemą žiūri kaip į „supuvusius obuolius“ 
— tegu nenaudėlių yra, tačiau su jais turi dorotis baudžiamoji tei- 
sė. Bausmes už korupciją reikia didinti ir daugiau išteklių skirti 
valstybiniams tyrimams (Kelman 1994: 121-122). Žinoma, gali- 

mų išlaidų už kyšių davimą bei jų ėmimą didinimas yra vienas iš 
būdų gintis nuo korupcijos, ir Kelmanas gali iš tikrųjų būti teisus, 
kai kalba apie apskaitos reikalavimų neefektyvumą. Tačiau iš to 
negalima daryti išvados, kad geriausias sprendimas yra antiko- 
rupcines strategijas atskirti nuo pirkimų praktikos. 

Užuot atsiejus nusižengimų kontrolę nuo kitų pirkimo prak- 
tikų, sudarant valstybinių pirkimų sąlygas derėtų atsižvelgti į 
korupcijos pavojų. Tai įmanoma padaryti be didesnės žalos Kel- 
mano proteguojamam lankstumui. Tam tikslui reikėtų teikti pir- 
menybę prekėms, pardavinėjamoms tarptautinėse rinkose, kur eg- 
zistuoja etaloninės kainos, o ne pagamintai pagal užsakymą ar 
naujausius laimėjimus atitinkančiai produkcijai. Faktiškai Kelma- 
nas ir pats rekomenduoja eiti kaip tik tokia kryptimi, tvirtinda- 
mas, kad ji artimesnė privačių firmų praktikai. Pavyzdžiui, Jung- 
tinių Valstijų Bendrųjų paslaugų administracija dabar turi sąrašą 
kompiuterijos gaminių ir technologinių paslaugų, kurias galima 
įsigyti be varžytynių procedūros (Behr 1997). Naujausios įstaty- 
mų reformos skatina perkančius pareigūnus vykdyti rinkos tyri- 
mus ir teikti pirmenybę komerciniams dalykams. Valstybė gali 
žiūrėti į kainas privačioje rinkoje kaip į etalonines ir formuluoti 
savo reikalavimus pagal standartinių gatavų prekių sąlygas, kad 
numuštų siūlomas kainas (Laurent 1997). Kelmanas nepabrėžia 
tokių gatavų gaminių pirkimo antikorupcinės naudos, tačiau aki- 
vaizdu, jog ji yra viena iš priežasčių, dėl kurių standartizuotų ga- 
minių naudojimas vyriausybei gali kainuoti pigiau (Rose-Acker- 
man 1978: 132-135; Ruzindana 1995). Pagrindinė idėja yra varžy- 
tynes pakeisti derėjimusi, remiantis rinkoje egzistuojančiomis 
sąlygomis (Behr, 1997). Konkurencinį spaudimą čia sukelia pri- 
vati rinka, o ne pats varžytynių procesas. 

Rezultatų įvertinimai, turintys įtakos ateities perspektyvoms, 
irgi derinasi su antikorupciniais tikslais. Draudimo, neleidimo pro- 
cesai, besiremiantys korupcija ir organizuoto nusikalstamumo ry- 
šiais, yra plačiai naudojama rezultatų įvertinimo forma. Kelma- 
nas sutelkia dėmesį ne į įvykdytus nusikaltimus, o į atlikto darbo 
kokybę. Tai irgi gali būti netiesioginė antikorupcinė priemonė, 

nes ji neleidžia pareigūnams palaikyti silpnas, bet gerų ryšių tu- 
rinčias firmas, kurių darbo rezultatai praeityje buvo blogi. Tačiau 
darbo rezultatus reikia vertinti objektyviai bei numatyti priemo- 
nes naujiems dalyviams įsileisti. Kitaip tai gali tik sustiprinti įsi- 
tvirtinusių rangovų pozicijas (Gray 1996). 

Susirūpinimą dėl ryšių iki siūlymų pateikimo galima nesun- 
kiai išsklaidyti. Neribojami ryšiai, kuriuos Kelmanas palaiko kaip 
būdą dalytis informacija, gali būti ir neteisėto poveikio darymo 
būdu. Žinoma, jei neleistinų kontaktų jau yra, tai kontaktų įteisi- 
nimas gali būti palankus kompetentingoms ir sąžiningoms fir- 
moms, kurios anksčiau neturėjo teisėtų priėjimo būdų. Kelmanas 
įtikinamai įrodinėja, kad tokie ryšiai pagerins kontraktų sudary- 
mo rezultatus daugelyje valstybinių pirkimų sričių, tačiau balan- 
sas kiekvienu konkrečiu atveju priklausys nuo rizikos ir naudos 
santykio. Nepaisant to, Jungtinėse Valstijose, atrodo, verta paban- 
dyti judėti jo rekomenduojama kryptimi, jei tik tai būtų derinama 
su didesnėmis pastangomis atlyginti firmoms pagal jų galutinius 
darbo rezultatus. 


Pamokos besivystančioms šalims 


Amerikiečių reformos stipriąsias ir silpnąsias puses turėtų ati- 
džiai stebėti kitos šalys, kad pasimokytų. Kai kuriuos iš Kelmano 
pasiūlymų galima panaudoti besivystančiose šalyse, bet kiti ne- 
tinka eksportui į šalis su ne tokiomis tobulomis teisės sistemomis 
ir menkomis privačiomis rinkomis. | 

Kelmano pasiūlymą panaudoti praeities patyrimą renkantis 
rangovus galėtų priimti šalys, kuriose korupcija pirkimų procese, 
kaip manoma, yra didelė. Galima būtų sumažinti nusižengimus 
ir padidinti efektyvumą. Arba priešingai - vadovautis Tarptauti- 
nių konkursų principais, kai turi būti priimtas mažiausią kainą 
pasiūlęs „atsakingas“ konkurso dalyvis. Mechaniškai laikantis šio 
principo, jis gali vesti prie nekokybiško darbo ir prie slapto susi- 
tarimo nesąžiningų pasiūlų. Mažos, nuo užsienio pagalbos pri- 
klausančios šalys apie konkurso dalyvių reputaciją gali sužinoti 
iš tarptautinėje arenoje pateikiamų duomenų. Tarptautinė orga- 
nizacija gali vesti rangovų sąrašą su informacija apie jų darbo 

rezultatus.“ Tačiau ginčai reitingų pagal darbo rezultatus nau- 
dojimo klausimu Jungtinėse Valstijose rodo, kad tokia sistema tu- 
rėtų orientuotis į kelis svarbiausius kintamuosius, kuriuos būtų 
galima išmatuoti ir palyginti su analogiškais rodikliais kitose ša- 
lyse. Tokiais rodikliais galėtų būti duomenys apie sukčiavimą, nu- 
statyto kainų lygio viršijimą, įvykdymo vėlavimą. Tokį sąrašą ga- 
lima būtų įtraukti į Pasaulio banko peržiūrėtas Pirkimo taisykles, 
kuriose sakoma, jog Bankas pareiškia, kad firmos neturi teisės su- 
daryti kontraktus su Banku „neapibrėžtam laikui arba nustaty- 
tam laikotarpiui“, jei jis nustato, kad firma ryšium su Banko fi- 
nansuojamais projektais įsivėlė į korupciją bei suktybes [1.15 (d) 
skyrius]. 

Ginčai dėl ryšių iki pasiūlymų pateikimo Jungtinėse Valstijo- 
se atkartoja panašias problemas besivystančiose šalyse. Įprastinis 
piktnaudžiavimo būdas čia - pirkimo užsakymai suformuluoja- 
mi taip, kad juos patenkinti galėtų tik viena firma. Pavyzdžiui, 
pagal turimas žinias viena Afrikos šalis sykį taip suformulavo rei- 
kalavimus telefono aparatūrai, kad juos atitiktų tik atšiauriam kli- 
matui skirti prietaisai. Tokius akivaizdžiai beprasmiškus reikala- 
vimus galėjo patenkinti tik vienas telefono aparatų gamintojas iš 
Skandinavijos. Sistemoje, kur vyriausybė atskaitinga visuomenei, 
toks favoritizmas būtų neįmanomas, jei reikalavimai būtų paskelb- 
ti viešai. Skaidresnės ir atskaitingesnės sistemos gali sau leisti su- 
teikti pirkimus tvarkantiems pareigūnams daugiau teisių veikti 
savo nuožiūra, negu mažiau atskaitingos sistemos. Rimčiausia pro- 
blema būna tada, kai rangovo pasirinkimas priklauso nuo gami- 
nio techninių charakteristikų. Ir priešingai, jei vyriausybė nustato 
į gamybinį pajėgumą ar į tikslą orientuotus reikalavimus, tai gali 


“ Terry Milleris (1997a), kuris apskritai kritiškai vertina Kelmano reformas, 
pritaria reitingui pagal darbo rezultatus, bet įrodinėja, kad jį reikėtų cen- 
tralizuoti ir kad išdėstymo pagal rangus sistema turėtų remtis kompanijos 
bendru darbo pagal kontraktus krūviu visame pasaulyje. Jis taip pat reko- 
menduoja valstybinius kontraktus sudarantiems pareigūnams leisti prieiti 
prie duomenų apie finansinius sukčiavimus bazių, iš kurių vyriausybė ga- 
li sužinoti, ar rangovas neturi nesumokėtų mokesčių. Jis siūlo leisti parda- 
vėjams prieiti prie duomenų apie jų pačių kompaniją ir suteikti jiems gali- 
mybę tuos duomenis užginčyti. 

iki minimumo sumažinti „savų žmonių“ įtakos problemą. Tada 
bent jau tikslo iškraipymas bus aiškesnis. 

Kaip siūlo Kelmanas, pirkimo reforma gali papildyti valdymo 
aparato reformas, kurios numato paskatas pareigūnams efekty- 
viai dirbti. Premijos, skiriamos pirkimo tikslus pasiekusiems pa- 
reigūnams, galėtų pakeisti neteisėtus kyšius. Tačiau valdymo apa- 
rato reformos yra tik būtina, bet ne pakankama sąlyga rutininių 
pirkimų sėkmei užtikrinti. Į skandalus dažnai įsivelia aukščiau- 
sio rango valdžios pareigūnai, mėginantys pasipelnyti iš turimų 
kitiems neprieinamų žinių bei ryšių. Kelmano pasiūlymai nedaug 
tepadės susidūrus su tokia „didžiąja korupcija“. Jie orientuoti į 
viduriniojo lygio pirkimo sprendimus, kontroliuojamus profesio- 
nalių pareigūnų. Tačiau jie derinasi su reformomis, kurios pirki- 
mo sprendimų priėmimą perduoda karjeros pareigūnams ir kon- 
kursų komisijoms. Jei vadovai nori atsiriboti nuo politinių rėmėjų 
reikalavimų, jie turėtų kurti nešališkus organus, kurie turėtų ne- 
priklausomo pirkimo teisę. 

Pagrindinis pasikeitimas perspektyvoje yra amerikiečių refor- 
mų esminis perorientavimas nuo pasiūlymų pateikimo proceso 
tobulinimo prie bendrosios pirkimų aplinkos efektyvumo didini- 
mo. Atrodo, kad tai ypač vertinga naujovė besivystančioms ša- 
lims su ribotomis galimybėmis vykdyti sudėtingas konkursų pro- 
cedūras. Nors konkurenciniai konkursai iš pirmo žvilgsnio lyg ir 
neblogas dalykas, reikia nepamiršti, kad konkursams nėra vietos 
tikrai konkurencinėje rinkoje. Vietoj jų rinkos kaina nusistovi dau- 
gybės pirkėjų ir pardavėjų daugeriopų sąveikų dėka. Žinoma, daž- 
nai vyriausybėms reikia sudaryti specialios paskirties sandorius, 
naudojant gerai organizuotą konkursų procesą, siekiant iki mini- 
mumo sumažinti išlaidas. Tačiau Jungtinių Valstijų eksperimen- 
tai rodo, kad konkurencijos naudą dažnai galima pasiekti ir jei 
vyriausybė tampa rinkos dalyve. Sprendimai ką pirkti ne mažiau 
svarbūs už sprendimus kaip atlikti pirkimą. Korumpuotos siste- 
mos ne tik naudoja blogus procesus; jos taip pat dažnai įsigyja ne 
tuos dalykus. Pavyzdžiui, jei sąžininga ir skaidri konkursų sis- 
tema neįmanoma, tai pirkimo pasirinkimą reikia nukreipti į pre- 
kes ir paslaugas, kurioms yra etaloninės kainos, ar kurias galima 

įsigyti privačioje rinkoje. Vyriausybei, reikalaujančiai standarti- 
nių gaminių, egzistuoja pavojus sukurti erdvės korupciniams pa- 
pirkinėjimams. 

Nustatyti etalonines kainas gali būti palyginti lengva valdžios 
organams tų šalių ir regionų, kurie gan maži lyginant su rinko- 
mis, kuriose jie veikia. Jei jie perka standartinius gaminius tarp- 
tautinėje rinkoje, tai rinkos kainos yra puikūs standartai, nes ne- 
didelė paties valdžios organo paklausa vargu ar paveiks kainas. 
Vienas iš būdų apytikriai nustatyti etalonines kainas yra remtis 
Jungtinių Valstijų prekybos duomenimis. Dviejuose tyrimų 
darbuose buvo apskaičiuotos vidutinės prekių kainos ir jų svyra- 
vimai, remiantis Jungtinių Valstijų prekybos statistika (Pak and 
Zdanowicz, 1994; Paul, Pak, Zdanowicz, and Curwen 1994). Dėl 
gaminių diferenciacijos net labai detalizuotose kategorijose tokie 
kainų įvertinimai yra apytikriai, tačiau jie gali duoti besivystan- 
čioms šalims išeities tašką deryboms su tiekėjais. 

Žinoma, ne visus pirkimus galima nukreipti į tarptautinės pre- 
kybos standartizuotus gaminius. Besivystančios šalys ateityje daug 
investuos į specialios paskirties infrastruktūrą. Nepanašu, kad tie 
projektai reikalaus sudėtingų naujų technologijų, tačiau jie pri- 
klauso tai kategorijai. Todėl konkurso procedūrų efektyvumas ir 
toliau liks svarbiausia problema. Priimant Tarptautinių konkur- 
sų procedūrų pagrindinių principų galiojimą tokiems projektams, 
šalims vis dar reikia užtikrinti konkurso dalyvių sveiką konku- 
renciją. Tas pats galioja ir konkurencinėms sistemoms, besinau- 
dojančioms išankstinio patikrinimo procesais, kuriems teikia 
pirmenybę Kelmanas. Tik yra dvi problemos: susimokymo gali- 
mybė ir sunkumas prisivilioti norinčių dalyvauti konkurse. 

Pirmiausia apsvarstykime išankstinio susitarimo, susimoky- 
mo galimybę. Robertas Klitgaardas (1988: 134—155) aprašo atvejį, 
kai ne pirmą kartą dalyvaujantys konkursuose panaudojo kon- 
kurso procesų atvirumą ir skaidrumą išlaikyti kartelį kainoms 
nustatyti ir rinkoms pasidalinti. Šis atvejis apėmė prekių ir pa- 
slaugų tiekimą JAV armijai Pietų Korėjoje septintą ir aštuntą de- 
šimtmetį. Korėjos rangovai buvo labai organizuoti ir rinkdavosi 
nuspręsti, kas iš jų siūlys mažiausią kainą ir kaip bus pasidalija- 

mas pelnas. Sprendimams vykdyti ir pašaliniams atbaidyti nuo 
dalyvavimo konkurse buvo naudojamas įbauginimas. JAV armi- 
ja pati negalėjo Korėjos verslininkų patraukti baudžiamojon atsa- 
komybėn, ir jos praktikuojamas pasiūlymų viešas skelbimas po 
užantspauduotų vokų atidarymo padėjo išlaikyti kartelį, visus in- 
formuojant apie rezultatus. 

Japonijoje išankstinio vertinimo procesas, iš pažiūros toks ar- 
timas Kelmano idealui, padėjo palaikyti panašų kartelį. Pirkimą 
tvarkantys pareigūnai, iš dalies vadovaudamiesi darbo rezulta- 
tais praeityje, sudarydavo atitinkančių reikalavimus pretenden- 
tų dalyvauti konkurse grupę. Faktiškai tai buvo pretendentų skai- 
čiaus apribojimas iki mažos grupelės, nušalinus naujas firmas, 
ypač užsienines. Teisėtas reikalavimas, kad kasmet būtų organi- 
zuojami nauji konkursai net ir kapitalui imliems projektams, tik 
paskatindavo daugiamečius projektus vykdančius rangovus su- 
simokyti darbo tęstinumui užsitikrinti. Negausūs pakartotinio 
konkurso dalyviai - keletas rangovų - pasidalindavo kontraktus 
panašiu būdu, kaip tai daro karteliai (Gray 1996; Mamiya 1995). 

Korėjos atveju JAV armijos atliktas etaloninių kainų nustaty- 
mas padėjo atskleisti 10—30 procentų per didelės kainos ėmimą 
dėl kartelio sudarymo. Kadangi armijai nepavyko įvesti konku- 
renciją sudarinėjant kontraktus, tai ji ėmė pasikliauti derybomis 
su vieninteliu šaltiniu. Panašiai kaip ir Kelmano palaikomų refor- 
mų atveju, tikslas buvo panaudoti armijos sugebėjimus derėtis 
palankiai kainai užsitikrinti. Informacija apie kainas privačioje rin- 
koje arba apie panašių prekių bei paslaugų kainą kitose šalyse 
padėjo paruošti dirvą deryboms. Tačiau JAV armijos padėtis Ko- 
rėjoje gali būti ypatingas atvejis, kur kitos šalies vyriausybei at- 
stovaujanti organizacija tiesiogiai dalyvauja pirkime. 

Išvengti susimokymo Japonijos atveju gali būti sunkiau, nes 
valstybės pareigūnai, kaip ir firmos, padeda išlaikyti slaptus su- 
sitarimus (Mamiya 1995). Vienintelis sprendimas gali būti atvi- 
resnis ir konkurencingesnis procesas, derinamas su patikima 
teisėsauga. Faktiškai Japonija išbandė abi strategijas. 1995 metais 
prokurorai žengė beprecedentinį žingsnį - apkaltino devynias 

kompanijas pastangomis apgaulingai paveikti konkursą, susijusį 
su vienu elektros projektu. Baudžiamojoje byloje, iškeltoje pagal 
Japonijos antimonopolinį įstatymą, tos firmos buvo pripažintos 
kaltomis ir joms buvo uždėtos baudos. Kartu vyriausybė įvedė 
atvirų konkursų sistemą federaliniams viešųjų darbų kontraktams, 
taip bandydama pasunkinti susimokymus. Pagrindinių kompa- 
nijų siūlymai nukrito 20 procentų žemiau už statybos ministeri- 
jos vertinimus, tačiau to nuosmukio dalį galima priskirti recesijai, 
o ne susimokymų sumažėjimui. Visgi mažų mažiausiai viena fir- 
ma pranešė apie didelį kyšiams atidedamų lėšų sumažėjimą.“! 
Antroji problema susijusi su baime, kad per mažai firmų daly- 
vaus didžiųjų projektų konkursuose. Tačiau informacija apie tik- 
rąjį dalyvių skaičių gali būti klaidinantis signalas apie konkuren- 
cines sąlygas. Dalyvavimas konkurse brangiai kainuoja. Firmos 
siūlomą kainą lygina su prognozuojama nauda, t. y., pelnu, pa- 
daugintu iš tikimybės laimėti konkursą. Jei kontrakto pelnas nu- 
krinta per žemai, tai ir konkurso dalyvių gali sumažėti. Pavyz- 
džiui, pasak vieno patyrusio stebėtojo, kai tarptautinių statybos 
kontraktų pelnai nukrisdavo iki 4 procentų, tai daugeliui tarp- 
tautinių firmų tokie konkursai atrodydavo per brangūs, jei joms 
tekdavo varžytis su penkiais ar daugiau tokius pat šansus turin- 
čių pretendentų (Strassmann 1989: 789). Jei dėl laukiamo mažo 
grynojo pelno konkurso dalyvių bus mažai, tai bus sunku ką nors 
spręsti apie konkurencinio spaudimo dydį iš atskirų projektų kon- 
kursų dalyvių skaičiaus. Mažas dalyvių skaičius gali paprasčiau- 
siai reikšti, kad besivystanti šalis laikoma ypač linkusia užtikrinti 
konkursų procesą. O jei konkursui pateikta labai daug paraiškų, 
tai gali reikšti, kad laukiama itin didelio pelno, galbūt dėl korup- 
cinių susitarimų su pareigūnais. Tačiau ypač didelį įtarimą turė- 
tų kelti kontraktas su labai dideliu kapitalo grąžos dydžiu ir ma- 
žu dalyvių skaičiumi, nes jis gali rodyti sandorį, grindžiamą 


1 „Pasiūlymų griežtumas“, Far Eastern Economic Review, 1995 m. kovo 23. 
1996 m. lapkričio mėnesį ką tik įsteigtas Federalinės prekybos komisijos 
Specialiųjų tyrimų departamentas iškėlė antrąją bylą vandens skaitiklių 
gamintojams ir prekiaujantiems jais mažmenininkams. (The Daily Yomiu- 
ri, 1996 m. lapkričio 17.) 

protekcijomis ir korupcija. Firmos tvirtina, kad reikia subsidijuoti 
pasiūlymų konkursui paruošimą arba apdrausti dalyvavimo kon- 
kurse išlaidas. Atrodo, kad taip daryti būtų neprotinga. Tikslas 
turėtų būti susimokymų išvengimas ir valstybės pajėgumo derė- 
tis didinimas, o ne paprasčiausias paraiškų skaičiaus didinimas. 
Jei iš anksto galima pakankamai gerai nustatyti sąlygas ir išveng- 
ti susimokymo, tai procesas su 3-4 dalyviais neatrodo akivaiz- 
džiai blogesnis už procesą su 7-8 dalyviais. Reali problema yra 
valstybė, kuri per silpna ar per daug korumpuota, kad galėtų sėk- 
mingai derėtis su užsienio rangovais. Dėkingumo mokesčiai tada 
užtikrina monopolinius pelnus konkurso laimėtojams, kurių pel- 
no dalis atitenka korumpuotiems pareigūnams. 


Išvados 


Struktūrinės reformos turėtų būti antikorupcinės kampanijos pir- 
moji puolimo linija. Jei valstybinė programa netarnauja teisėtam 
visuomeniniam tikslui, tai jos sukuriamos kliūtys ir suvaržymai 
kuria ne ką kita kaip tik prielaidas korupcijai. Vaistas tokiu atve- 
ju yra šalinimas, o ne reforma. Daug kitų programų tarnauja svar- 
biems tikslams ir jas reikėtų pertvarkyti taip, kad būtų apribota 
pareigūnų teisė elgtis savo nuožiūra. Kai kuriose kitose progra- 
mose administracinę sistemą reikėtų perorientuoti pareigūnų as- 
meninio pelno mažinimo link. 

Baudžiamoji teisė yra visapusiškos strategijos antroji pagrindi- 
nė dalis. Surasti teisingą baudų, atlyginimų ir įslaptintų teisėsaugos 
priemonių derinį nelengva. Nepaisant to, viena svarbi nusikalti- 
mų ekonominės analizės pamoka problemų nekelia: antikorupci- 
nė strategija niekada neturi siekti visiško teisingumo, sąžiningu- 
mo. Kas laikosi absoliutistinių pozicijų, tie greičiausiai primes 
griežtus, sunkius ir nepatogius apribojimus, kurie veikiau didins 
negu mažins paskatas korupcijai. Teisėsaugos tikslas turėtų būti 
atskirti tas korumpuotas sistemas, kurios daro daugiausia žalos 
visuomenei, ir tada organizuoti atgrasinimo pastangas, kad ko- 
rupcija galų gale taptų brangiu malonumu, ir duoti dalyviams 
paskatų pranešti apie korupcinius sandėrius. 

Pirkimo reforma yra trečioji pagrindinė antikorupcinės strate- 
gijos sudėtinė dalis. Ją reikia traktuoti kaip galimybę pergalvoti, 
ką vyriausybė perka bei kaip atlieka tuos pirkimus. Nors Jungti- 
nių Valstijų reformų negalima mechaniškai perkelti į kitokias ins- 
titucines aplinkas, jos gali pasitarnauti kaip modelis apmąsty- 
mams, kaip pertvarkyti pirkimų procesus. Besivystančios šalys 
galėtų paeksperimentuoti - suskirstyti rangovus pagal jų patirtį, 
didindamos procesų skaidrumą ir daugiau pasikliaudamos de- 
rybomis. Besivystančiose šalyse, stokojančiose įgudusių pirkimo 
specialistų ir pasižyminčiose maža atskaitomybe visuomenei, eta- 
lonų nustatymas ir standartinių prekių pirkimas yra aktualesni 
dalykai negu Jungtinėse Valstijose. 

Kitame skyriuje aš pereisiu prie galutinės ir galbūt pačios pa- 
grindinės ekonomiškai pagrįstos reformos. Korumpuotas ir ne- 
kompetentingas valdymo aparatas gali paversti niekais visas ki- 
tas pastangas. Tad kaip valstybė turėtų organizuoti savo biuro- 
kratiją, kad sąžininga valstybinė tarnyba taptų patikima 
išsilavinusių žmonių karjeros galimybe? 


5 


VALDYMO APARATO REFORMA 


Protekcijomis ir politiniu lojalumu grindžiama personalo sistema 
trukdo efektyviai teikti paslaugas ir veda prie neteisingo mokes- 
čių bei reguliavimo įstatymų administravimo.“? Jei korupcija ir 
neteisėta savanaudiška veikla įsigalėjusi valdžioje, kuri šiaip jau 
demokratizuojasi ir mažina savo aparatą, tai gali būti pakirstas 
politinės ir ekonominės reformos teisėtumas. Tikslas yra ne visiš- 
kai atskirti viešąjį administravimą nuo politikos - bet kokiu at- 


2 Jau 1723 metais Didžiosios Britanijos Finansų ministerija rašė: „pareigūnai, 
kurie patys ar jų giminaičiai ar politiniai draugai stengėsi užsitikrinti bal- 
sus per rinkimus į parlamentą, vargu ar pasižymės traukdami baudžiamo- 
jon atsakomybėn nevykdančius finansinių įsipareigojimų salyklininkus ar 
smuklininkus“ (citata iš Parris 1969: 25). 

veju tą padaryti būtų neįmanoma, - o rasti būdų keisti jų santykį. 
Tradiciškai darbas profesionalų valdymo aparate yra politiškai 
neutralus, pasižymi pareigų ėjimo saugumu, yra gerai apmoka- 
mas, žmonės į jį priimami ir paaukštinami pagal nuopelnus ir jie 
neturi tokių nuosavybės nei verslo interesų, kurie konfliktuotų 
su sąžiningu jų pareigų vykdymu (Adamolekun 1993). Kai ku- 
riems šiuolaikiniams reformuotojams kelia abejonių šio tradici- 
nio modelio aspektai, tačiau ir jie remia principą, kad valstybės 
pareigūnų nereikėtų priiminėti į darbą bei atleidinėti dėl politi- 
nių priežasčių (Reid and Scott 1994; Scott 1996). 

Šalys, užbaigusios vienpartinio ar autoritarinio valdymo lai- 
kotarpį, susiduria su profesionalaus valdymo aparato kūrimo pro- 
blema. To aparato vykdomoji šaka turi būti politiškai atskaitinga, 
tačiau vykdant kasdienius uždavinius ir jos darbe turi būti kuo 
mažiau korupcijos ir favoritizmo. Pavyzdžiui, Meksikoje silpnė- 
jant ilgai trukusiam vienos partijos dominavimui nacionalinė vy- 
riausybė svarsto profesionalaus valdymo aparato kūrimo klausi- 
mą (Guerro Amparan 1998). Demokratija, kur partijos keičia vie- 
nos kitas valdžioje, atrodo, blogai derinasi su įdarbinimo sistema, 
grindžiama politiniu protegavimu. Ojei valdymo aparato apsau- 
gos nėra, tai pareigūnai, kurie nujaučia, kad po rinkimų neteks 
savo tarnybų, gali paprasčiausiai kaupti pinigus ateičiai.“ 

Žinoma, einančių pareigas staigiame susidomėjime apolitišku 
valdymo aparatu gali būti ir savanaudiškumo motyvų. Tai gali 
būti vienintelis būdas vidutinio rango pareigūnams išsaugoti sa- 
vo postus įvykus politiniam perversmui. Nors ir galima pateisin- 
ti skeptišką požiūrį į dabar einančių pareigas žmonių motyvus, 
tai neturėtų sumažinti reformos esminės vertės. Jei politinis pliu- 
ralizmas kaip reikiant įsigali, apolitiškas valdymo aparatas gali 
sušvelninti vadovybės pasikeitimus (Adamolekun 1993; 41-43). 
Labai stabiliose politinėse aplinkose politikų norus gali tenkinti 


6 Didžiojoje Britanijoje dar 1684 metais stebėtojai atkreipė dėmesį, kad verta 
užtikrinti saugų pareigų ėjimą tiems, kas tvarko pinigus: „Jei įsigalėtų se- 
nojo tarnautojo atleidimo priimant naują [iždo] kasininką praktika, tai sena- 
jam tarnautojui, turinčiam taip daug galimybių, kiltų pagunda apsirūpinti 
nešvariais būdais dar einant kasininko pareigas“ (citata iš: Parris 1969: 26). 

daugiau aukščiausio rango pareigūnų negu šalyse su nestabilio- 
mis, ttumpaamžėmis vyriausybėmis (Reid and Scott 1994: 67). 

Tačiau net stabili valstybinė santvarka gali turėti naudos iš pro- 
fesionalios ir apolitiškos valdininkijos. Istorija žino daug atvejų, 
kai autokratinės šalys suprato profesionalaus valdymo aparato 
reikšmę efektyviam ir sąžiningam paslaugų teikimui užtikrinti; 
geri to pavyzdžiai yra Vokietijos ir Kinijos imperijos (Derlien 1991; 
Raadschelders and Rutgers 1996: 76-77). Panašiu būdu ir dabar- 
tinėje Kinijoje vykdoma valdymo aparato reforma, grindžiama 
priėmimu į darbą pagal dalykines savybes, atlyginimu pagal rin- 
kos normas ir perkvalifikavimu. Tačiau šiai sistemai trūksta kai 
kurių svarbių bruožų, būdingų labiau išsivysčiusioms sistemoms. 
Ją ir toliau valdo komunistų partija, ir nedaroma jokio skirtumo 
tarp pareigūnų ir asmenų, paskirtų politiniais sumetimais (Burns 
1993: 354—356). Nepaisant to, tos reformos gali prisidėti prie val- 
džios teisėtumo didinimo gyventojų akyse ir palengvinti užsie- 
nio kapitalo pritraukimą. 

Valdymo aparato reforma yra neatidėliotina problema dau- 
gelyje pasaulio šalių. Pavyzdžiui, neseniai pasukusios demokra- 
tizacijos keliu Afrikos šalys turi kurti profesionalų valdymo apa- 
ratą, kad galėtų modernizuotis ir plėtotis. Jos turi paskirstyti už- 
duotis valdymo aparatui ir kitiems už oficialių valdžios struktūrų 
ribų esantiems organizacijų bei grupių tipams. Iš buvusių koloni- 
zatorių paveldėtos valdžios struktūros daugeliu bruožų skyrėsi 
nuo idealaus vėberiškojo biurokratijos modelio. Aukščiausio ran- 
go pareigūnai dažnai ne tik būdavo kolonizatorių atstovai, bet 
dažnai pažeisdavo ir kitą Weberio principą, per giliai įsiveldami 
į politines kovas, rodydami palankumą komercinių interesų per- 
kėlimui už šalies ribų ir neobjektyviai traktuodami vietos gyven- 
tojus. Ladipo Adamolekunas, ilgai tyrinėjęs Afrikos šalių biuro- 
kratijas, rekomenduoja turėti nedidelį profesionalų valdymo apa- 
ratą, kuris būtų atsakingas už daugelį funkcijų, atimtų iš centrinės 
vyriausybės. Jis taip pat pabrėžia aukščiausio rango pareigūnų 
politinės atskaitomybės svarbą. Jo nuomone, britiškasis Vestmins- 
terio modelis, kai pareigūnai slapta patarinėja ministrams, Afri- 
kos sąlygomis neveikia. Biurokratų ir politiniais sumetimais pa- 
skirtų asmenų bendradarbiavimo slaptumas palengvina korup- 

ciją ir savanaudiškumą. Tad valdymo aparatas Afrikoje turėtų 
veikti atviroje aplinkoje, kur paprasti piliečiai ir suinteresuotos 
grupės galėtų stebėti jo elgesį (Adamolekun 1993: 43-44). 

Postkomunistinės šalys, turėdamos visai kitokį istorinį paliki- 
mą, turi kurti naujas valdymo sistemas ant socialistinių instituci- 
jų pagrindo, kuris blogai pritaikytas dabarties reikalavimams. Kaip 
ir postkolonijinėse šalyse riba tarp administracinės valdžios ir pri- 
vačios ekonomikos yra neaiški. Nepaisant paveldėtos struktūros, 
grindžiamos hierarchine kontrole, dabartinis valstybinis sektorius 
nėra gerai organizuotas. Sprendimai dažnai nenuoseklūs, neturi 
teisinio pagrindo ir pernelyg ilgai vilkinami. Reformos dažnai įgy- 
vendinamos blogai (Collins 1993: 325—329). Nors iš socializmo į 
rinkos ekonomiką einančios Rytų Europos ir Azijos šalys, kurda- 
mos profesionalią ir sąžiningą valdymo aparato sistemą, susidu- 
ria su sunkiais uždaviniais, jos turi vieną didelį pranašumą prieš 
daugelį besivystančių šalių — išsimokslinusius gyventojus, pajė- 
gius atlikti visus šiuolaikinio valdymo uždavinius. Tačiau daug 
žmonių reikia perkvalifikuoti, kad jie sugebėtų susidoroti su nau- 
jomis pareigomis, būdingomis pareigūnams rinkos ekonomikos 
sąlygomis (ten pat: 335). 

Yra du pagrindiniai būdai korupcinėms paskatoms valstybi- 
niame sektoriuje mažinti. Pirmasis - valdžia gali reformuoti vals- 
tybės tarnautojų priėmimo sistemą. Antrasis —ji gali atsiriboti nuo 
faktiško paslaugų teikimo, sudarydama sutartis su privačiomis 
firmomis. Kiekvienas iš jų turi savo privalumų ir trūkumų. Pra- 
dėsiu nuo valdymo aparato pertvarkymo pagrindų, apimančių 
atlyginimų reformą, interesų susidūrimus, skatinimo sistemas ir 
korupcijos kontrolę hierarchinėse struktūrose. Skyrius baigiamas 
rangos sutarčių sudarymo svarstymu. 


Atlyginimų reforma 


Kai kuriose besivystančiose šalyse pareigūnai apmokami labai 
menkai. Gavusios nepriklausomybę, dauguma buvusių kolonijų 
paveldėjo valdymo aparato darbuotojų atlyginimų skalę, virši- 
jančią atlyginimus privačiame sektoriuje, tačiau laikui bėgant šis 

pranašumas sunyko. Panaši padėtis vyrauja ir Rytų Europoje, bu- 
vusioje Sovietų Sąjungoje ir Lotynų Amerikoje (Hague and Sahay 
1996: 11; Reid and Scott 1994: 52). Daugelyje šalių atlyginimai nu- 
krito ne tik palyginti su privačiu sektorium, bet ir palyginti su 
atlyginimais valdymo aparato darbuotojams anksčiau. Dvidešimt 
vienos šalies pavyzdyje devintojo dešimtmečio pabaigoje ir de- 
šimtojo pradžioje realūs atlyginimai kasmet mažėja vidutiniškai 
1,4 procento. Atskirose šalyse tas atlyginimo kitimas sudarė nuo 
17,7 procento mažėjimo kasmet Bulgarijoje 1989-1992 metais iki 
4,4 procento didėjimo Ganoje 1986-1989 metais (Hague and Sa- 
hay 1996; 4).** 

Taip pat susiaurėjo ir atlyginimų skalė. Pavyzdžiui, visose iš- 
skyrus vieną iš trylikos Afrikos šalių aukštos kvalifikacijos dar- 
buotojų atlyginimai 1975-1985 metų laikotarpiu sumažėjo labiau 
negu žemos kvalifikacijos darbuotojų (Hague and Sahay 1996: 6). 
Devintojo dešimtmečio viduryje daugelyje Afrikos šalių aukščiau- 
sio rango pareigūnų atlyginimai buvo mažiau negu dešimterio- 
pai didesni už mažiausiai apmokamų tarnautojų atlyginimus 
(Nunberg and Nellis 1995: 28). Tokiais atvejais turėtų būti sunku 
patraukti aukštos kvalifikacijos tarnautojus ir turėtų būti per di- 
delė žemos kvalifikacijos tarnautojų paklausa. Reformų progra- 
mos dažnai stengdavosi praplėsti atlyginimų skalę. Pavyzdžiui, 
Ganoje šis santykis nuo 2,5:1 1984 metais padidėjo iki 10:1 1991 
metais; nors reformos autoriams nepavyko pasiekti, kad jis būtų 
13:1, esminė pažanga akivaizdi (ten pat: 27). Kartu žemos kvalifi- 
kacijos darbuotojai gali gauti priemokas, viršijančias panašius at- 
lyginimus privačiame sektoriuje. Pavyzdžiui, Trinidade ir Toba- 
ge vadovai, inžinieriai ir buhalteriai valstybiniame sektoriuje 
uždirbdavo mažiau negujų kolegos privačiame sektoriuje, o žemos 
kvalifikacijos darbininkai uždirbdavo daugiau nei dvigubai už mi- 
nimalų atlyginimą privačiame sektoriuje (Reid and Scott 1994: 48). 


* Apsvarstykime du gerai dokumentuotus pavyzdžius. Peru 1987 metais at- 
lyginimai mokesčių administravimo sistemoje nukrito 33 procentais paly- 
ginti su 1971 metais, tačiau darbuotojų per tą patį laiką padaugėjo dau- 
giau kaip dvigubai (Das-Gupta and Mookherjee 1998: 265). Šiaurės Jeme- 
ne realūs atlyginimai nuo 1971 iki 1986 metų sumažėjo iki 56 procentų 
(Sultan 1993). 

Jei valstybiniame sektoriuje atlyginimai labai maži, tai korup- 
cija tampa pragyvenimo strategija. Tačiau reikia elgtis atsargiai ir 
neperdėti valstybinio ir privataus sektoriaus skirtumų. Daugu- 
ma atvejų atlyginimą sudaro ne vien tik oficialusis, bet ir įvairios 
lengvatos, tokios kaip gyvenamasis plotas ar sveikatos apsauga. 
Toks atlyginimas natūra tampa ypač svarbus didelės infliacijos 
laikotarpiais. Pasaulio banko duomenys rodo, kad tirtose šalyse 
papildomos išmokos sudarė nuo 20 iki daugiau kaip 80 procentų 
bendro atlyginimo (Nunberg and Nellis 1995: 26; Reid and Scott 
1994: 50). 

Tačiau net ir dosniai vertinant tų paildomų pajamų dydį, jos 
vis tiek neužpildys atlyginimų prarajos visose šalyse (Reid and 
Scott 1994). Tokiais atvejais pareigūnai tikriausiai ieškosis antra- 
eilių pareigų arba ims kyšius kaip priedą prie atlyginimo. Kai ku- 
rie gali net steigti firmas, kurios turėtų naudos išjų užimamų pos- 
tų. Ši problema labai sena. Didžiojoje Britanijoje XVIII amžiaus 
pabaigoje vyriausybės komisija nuogąstavo, kad pareigūnų atly- 
ginimų mažinimas „atsisuks prieš visuomenę, sukurdamas nau- 
jas svarstytinas pretenzijas, kurias reikės teisingai patenkinti“ (ci- 
tata iš: Chester 1981: 144). Neseniai atliktieji keletą šalių apėmę 
tyrimai parodė, kad yra negatyvus ryšys tarp pareigūnų atlygini- 
mų (palyginti su atlyginimais privataus sektoriaus gamybinėse 
šakose) ir korupcijos lygio (Van Rijckeghem and Weder 1977). Ki- 
tas netiesioginis įrodymas yra pareigūnų atlyginimų ir jų pajamų 
neatitikimas. Pavyzdžiui, Zaire 1955 metais atlyginimai sudarė 
tik 33 procentus pareigūnų pajamų, 0 štai 1969 metais - jau be- 
veik 100 procentų (MacGaffey 1991: 14). Tanzanijoje atlyginimai 
ir priedai sudarė vidutiniškai apie 40 procentų namų ūkio išlai- 
dų, o valdžia ragino pareigūnus ieškoti papildomo darbo (Mans 
1994: 378—380). 

Neseniai Gajanoje ir Jamaikoje atlikti tyrimai parodė, kad pras- 
tai apmokamos aukštos kvalifikacijos reikalaujančios pareigos kar- 
tais taip ir lieka neužimtos (Kitchen 1994: 121). Tačiau kai tos pa- 
reigos užimamos, tai reikalai dėl to gali dar labiau pablogėti, nes 
tada atlyginimų prarają bus stengiamasi užpildyti kyšiais. Iš to 
aišku, kodėl žmonės už kyšius stengiasi užimti pareigas, kurios iš 

šalies atrodo visai nepatrauklios. Kai kurių besivystančių šalių 
biurokratiniame aparate vyksta gyva prekyba pareigomis, užtik- 
rinančiomis didelius kyšius (Wade 1982, 1984). Ypač vertinamos 
gali būti pareigos korumpuotuose policijos departamentuose (Al- 
filer 1986: 39; Pasuk and Sungsidh 1994: 99—129). O pareigos įstai- 
gose, kur tokios galimybės menkos, pavyzdžiui, užsienio reikalų 
ministerijoje, gali suvilioti tik nedaugelį kvalifikuotų specialistų. 

Jei valdžios mokamų atlyginimų skalės nepatenkina specia- 
listų, tai suveiks pasirinkimo šališkumas. Kai kurie Žmonės su 
pakankama darbui valstybiniame sektoriuje kvalifikacija ieškos 
darbo privačiame sektoriuje namie ar užsienyje. Kvalifikuoti dar- 
buotojai, net ir tie, kuriuos apmokė ta pati valdžia, išvyksta, pa- 
likdami mažiau kvalifikuotus. Jei nėra korupcijos ir papildomo 
uždarbiavimo, nusistovi tokia darbo rinkos pusiausvyra, kai že- 
mos kvalifikacijos darbuotojai užima blogai apmokamas valdžios 
pareigas, kurias gerai atlikti jiems nepakanka kvalifikacijos. Ži- 
noma, kai kurie pretendentai gali būti labai atsidavę valstybinei 
tarnybai, tačiau tokių gali nepakakti visoms vietoms užimti, o ir 
taip visuomeniškai nusiteikę pretendentai gali nelabai tikti toms 
pareigoms dėl kitų priežasčių. Jei sistema yra pusiausvira, tai ties 
jos riba bus toks darbuotojas, kuriam valdiškas darbas atrodys 
bent jau neprastesnis už darbą privačiame sektoriuje, tačiau joje 
gali būti daug, ir tokių darbuotojų, kurių nepavyks įdarbinti už 
privačiame sektoriuje mokamus atlyginimus.“ Tada po daugelio 
metų valdymo aparatas bus neproporcingai aprūpintas dviejų 


65 Čia reikalingas vienas perspėjimas. Kai kuriose labai neturtingose šalyse 
kvalifikuotų darbuotojų prognozuojami atlyginimai miestų sektoriuje gali 
būti ne reikšminiai, nes tas sektorius labai mažas ir atlyginimų lygius jame 
veikia tarptautinės atlyginimų skalės, nustatomos už šalies ribų. Tokios 
pareigos racionuojamos ir jų atlyginimai neatspindi valstybės tarnautojų 
galimų atlyginimų. Privačių galimybių tikslesnis matas gali būti informa- 
cija apie uždarbius neoficialiame sektoriuje. Tai matyti iš sėkmingų pa- 
stangų sumažinti valdymo aparato lygius kai kuriose Afrikos šalyse. Be 
to, valstybė gali būti pasirinkusi strategiją užtikrinti darbą visiems aukštų- 
jų mokyklų ar koledžų absolventams arba panaudoti valdiškas tarnybas 
kaip būdą absorbuoti perteklinę darbo jėgą, kuri priešingu atveju papildy- 
tų bedarbių gretas. Tokiais atvejais didžiausia problema yra ne maži atly- 
ginimai, 0 per didelis įdarbinimo lygis (Nunberg and Nellis 1995: 15-16). 

rūšių darbuotojais: nenašiai dirbančiais darbuotojais, kurie netu- 
ri šansų įsidarbinti iš pažiūros panašiose pareigose privačiame 
sektoriuje, ir darbuotojais, linkusiais imti kyšius (Besley and McLa- 
ren 1993). 

Kai yra toks talentų pasiskirstymas, gamybos procesus ir pa- 
slaugų teikimo sistemas galima suprojektuoti taip, kad jos reika- 
lautų neaukštos kvalifikacijos ir sudarytų galimybių korupcijai. 
Tokiomis sąlygomis norint tikėtis sėkmės, valdymo aparato re- 
forma turi būti radikali. Atlyginimų didinimas ir darbo sąlygų 
gerinimas gali nedaug tepaveikti darbo rezultatus. Be to, didžiąją 
dalį darbo jėgos turi pakeisti nauji žmonės. Taip pat reikės iš nau- 
jo rūpestingai sudaryti valstybines programas korupcinėms pa- 
skatoms sumažinti ir produktyvaus darbo paskatoms sukurti. To- 
kia išvada derinasi su Van Rijckeghemo ir Wederio (1997) mėgi- 
nimu paaiškinti korupcijos rodiklio atskirose šalyse kitimą laikui 
bėgant. Kaip ir tarptautiniuose palyginimuose, biurokratijos ko- 
kybė pasirodė esanti atvirkščiai proporcinga korupcijos lygiui, o 
atlyginimų lygiai buvo nesvarbūs. 

Valdymo aparato reforma įeina į daugelį reformų projektų, 
remiamų tarptautinių organizacijų, kurie dažnai sudaryti netin- 
kamai (Nunberg and Nellis 1995; United Nations Development 
Programme 1997b). Kad jie būtų sėkmingi, reformuotojams rei- 
kia Žinoti papildomų pajamų dydžius ir jų pasiskirstymą, ryšį tarp 
atlyginimų valstybiniame sektoriuje ir pareigūnų šeimų pajamų, 
korupcijos ir interesų susikirtimo reikšmę priimant valstybinius 
sprendimus, privačiame ir valstybiniame sektoriuose dirbančių 
panašų darbą darbuotojų darbo našumą, makroekonomines są- 
lygas, neoficialios ekonomikos dydį ir vaidmenį. Vyriausybė turi 
žinoti, ar nemažas skaičius valdžios darbuotojų priims kuklių iš- 
eitinių išmokų pasiūlymą. Jei taip, tai be nereikalingos įtampos 
galima padidinti atlyginimus ir pamažinti darbuotojų. Kai kurio- 
se poreforminėse programose atleistų darbuotojų įsiliejimas į že- 
mės ūkio ir neoficialius sektorius vyko lengviau, negu kai kas ti- 
kėjosi, ypač Afrikoje (World Bank 1991: 16). 

Reformų įtampą galima sumažinti papildomomis strategijo- 
mis darbo vietoms privačiame sektoriuje kurti ir verslo išėjimui iš 
pogrindžio skatinti. Gera pradžia gali būti sąžiningos mokesčių 

rinkimo sistemos kūrimas. Tokia sistema ne tik užtikrins pajamas 
valstybei, bet ir paskatins firmas jungtis prie oficialios ekonomi- 
kos. Po to galima bandyti mažinti valdymo aparatą, kai tik tai leis 
privataus sektoriaus augimas. Deja, augimas pats savaime irgi 
turi problemų - esantys korumpuoti pareigūnai stengsis gauti sa- 
vo dalį iš naujų valstybės pajamų, įvesdami privačioms firmoms 
naujų apribojimų. Ši problema gali pareikalauti neortodoksinių 
sprendimų. Reformuotojai gali būti priversti atimti darbą iš jau 
nepakankamai panaudojamų pareigūnų, siekdami sumažinti jų 
priėjimą prie kyšių. Nepakankamai užimti pareigūnai mažiau lai- 
ko skirs darbui valstybiniame sektoriuje ir tikriausiai stengsis gauti 
papildomo darbo privačiame sektoriuje. Jei tai pavyktų, tai tada 
gali būti lengviau jų atsikratyti visai. Struktūrinius pakeitimus 
valdžios veikloje reikia derinti su tradiciškesniais pasiūlymais pa- 
didinti atlyginimus ir pagerinti darbo sąlygas. Tikslas yra ne tik 
atgrasinti nuo korupcijos esamus pareigūnus, bet ir pritraukti dau- 
giau kvalifikuotų pretendentų dirbti valstybiniame sektoriuje. 


Interesų susidūrimai 


Tradicinės valdymo aparato sistemos stengiasi karjeros pareigū- 
nus atskirti nuo politikos ir mokėti jiems pakankamus atlygini- 
mus. Tai svarbūs tikslai, bet jie yra tik dalis uždavinio sukurti 
profesionalų valdymo aparatą. Net jei mokama tiek pat, kiek už- 
dirbama privačiame sektoriuje, ir draudžiama veltis į politiką, pa- 
reigūnai gali susidurti su paskatomis pasinaudoti užimamais po- 
stais asmeniniam pasipelnymui. Kai kurios šalys, net jeigu jos ir 
paskelbusios kyšininkavimą už įstatymo ribų, nedaug tenuveikė 
ekonominių interesų susidūrimams kontroliuoti. 

Interesų susidūrimai buvo paplitę pirmaisiais Amerikos res- 
publikos gyvavimo metais. Pašto viršininkai leisdavo laikraščius 
ir nemokamai naudodavosi pašto paslaugomis; mokesčių už deg- 
tinę rinkėjai patys laikydavo užeigas ir neimdavo mokesčių iš sa- 
vo tiekėjų; kai kurie muitinės pareigūnai kartu buvo ir žymūs pre- 
kybininkai (Prince 1977). Panašiai ir postkolonijinėje Afrikoje 

daugelis šalių skatino pareigūnus imtis verslo veiklos, kuri iš da- 
lies sutapdavo su jų oficialiomis pareigomis. Dėl to atsiradę inte- 
resų susidūrimai gerokai sumažino valstybės efektyvumą (Ada- 
molekun 1993: 39—40, 42). Labai paplitę interesų susidūrimai šiuo 
metu Rusijoje, Rytų Europoje ir Kinijoje (Chow 1997; Collins 1993: 
326). Kinijoje, kur daug valstybės ir privačių firmų bendrų įmonių, 
valdžia ragino savo darbuotojus „pasinerti į komercijos jūrą“ 
(Burns 1993: 358). Akivaizdu, kad tada atsiranda lojalumo skili- 
mo problema. Pareigūnai gali nepagrįstai teikti pirmenybę su jais 
susijusioms firmoms, atsisakydami tų, kurios galėtų atlikti vals- 
tybines užduotis pigiau ir geriau. Panašus favoritizmas galimas 
ir veiklos kontrolės bei privatizacijos srityse. Ir čia nereikia nė ky- 
šininkavimo: pareigūnai paprasčiausiai vadovaujasi savo asme- 
niniais ekonominiais interesais. 

Dėl viso to daugelis išsivysčiusių šalių draudžia pareigūnams 
dalyvauti priimant sprendimus, su kuriais juos sieja finansiniai 
interesai. Daugeliu atvejų pareigūnai ir į aukščiausias pareigas 
paskirti politikai privalo deklaruoti savo finansinį turtą bent jau 
valstybinei įstaigai, o iš aukščiausio rango pareigūnų gali būti rei- 
kalaujama, kad jie perduotų savo turtą patikai. Reguliuojamas ir 
dovanų bei honorarų ėmimas. 

Valdymo etikos taisyklės ir teisiniai apribojimai Jungtinėse 
Valstijose plėtojosi pamažu, bet dabar jie jau persmelkia viską (Gil- 
man 1995; Roberts and Doss 1992). Pirmąjį etikos kodeksą Jungti- 
nėse Valstijose paskelbė pašto ministras 1829 metais (Gilman 1995: 
64-66). Dabar etikos kodeksų ir įstatymų numatytų reikalavimų 
mišinys pareigūnus apriboja. Valdžios pareigūnų ir tarnautojų 
etiško elgesio principai yra išdėstyti prezidento keturiolikos punk- 
tų įsake (Įsakas Nr. 12674 su 1990 m. spalio 17 pataisomis; Gil- 
man 1995: 65). Daugeliui jo punktų suteikė galios 1989 metų Val- 
dymo reformos etikos įstatymas ir 1992 metais išleistos Valdymo 
etikos žinybos taisyklės [5 CFR (JAV federalinių nutarimų sąva- 
das) 2635]. Šis įsakas liečia ne tik naudos gavimą, bet ir pareigų 
ėjimą. Pareigūnams neleidžiama „valstybines pareigas panaudo- 
ti asmeniniam pasipelnymui“ ir turėti finansinių interesų, susi- 
kertančių su jų pareigomis, panaudoti tarnybiniam naudojimui 

skirtą informaciją asmeninei naudai ar priiminėti dovanas. Kiti 
punktai liečia atsakingą pareigų ėjimą. Tiek kyšių davimas, tiek 
jų ėmimas laikomi kriminaliniais nusikaltimais. Algos gavimas iš 
kitų šaltinių nei valdžios įstaigos prieštarauja įstatymui, kaip ir 
mokėjimai pareigūnams už atstovavimą privačiai šaliai kokiame 
nors reikale, kuriame turi interesų ir valstybė. Šis įstatymas taiko- 
mas tiek pareigūnams, tiek tiems, kurie juos papirkinėja (18 JAV 
įstatymų sąvado 85 201, 203, 207, 208; Chakrabarti, Dausses, and 
Olson 1997: 597—605). Pagaliau pareigūnai turi vengti net regimy- 
bės, kad jie pažeidžia įstatymus, net jei savo elgesiu ir laikytųsi jų. 

Palyginimui galima pasakyti, kad Prancūzijoje ir Kanadoje in- 
teresų susidūrimo apribojimais irgi siekiama panašių tikslų, tik 
skirtingais metodais. Prancūzų įstatymai, palyginti su JAV įstaty- 
mais, orientuoti daugiau į administracines, negu į kriminalines 
priemones, tačiau ir jais siekiama to paties pagrindinio tikslo — 
vengti „nesveiko asmeninių finansinių interesų derinimo su vals- 
tybės suteiktos valdžios naudojimu“ (Rohr 1991: 284). Nepaisant 
to, prancūzų apribojimai praktikoje atrodo ne tokie griežti. Savo 
turto deklaravimas nėra rutininis reikalavimas, o veiklos apribo- 
jimai baigus eiti pareigas įgyvendinami netikusiai (ten pat: 284— 
286). Kanadiečių ir britų taisyklės irgi mažiau apribojančios. Par- 
lamento vadovybė paveda ministrui pirmininkui rūpintis įstaty- 
mų leidimo darbotvarke. Tai reiškia, kad ne taip kaip Jungtinėse 
Valstijose, interesų susidūrimo įstatymai vargu ar gali vykdomo- 
sios valdžios personalą kontroliuoti griežčiau negu parlamento 
narius. Pareigūnų veikla reguliuojama administracinėmis taisyk- 
lėmis, o ne įstatymais (Stark 1992: 429). 

Jungtinėse Valstijose pareigūnų politinė veikla ribojama 
siekiant, kad jie netaptų priklausomi nuo ryšių su politinėmis par- 
tijomis. O Prancūzijoje yra priešingai - įprastinis karjeros kelias 
veda iš valstybinės tarnybos į renkamas politines pareigas. Parei- 
gūnai gali būti kandidatais rinkimuose į kokį nors postą, nepraras- 
dami valstybės tarnautojų statuso ir gali toliau eiti savo pareigas 
vietinėje valdžios įstaigoje. Jeigu jie laimi rinkimus į Prancūzijos 
parlamentą, tai gali pasiimti atostogas, o vėliau sugrįžti į tas pa- 
čias pareigas. 1958-1986 metų laikotarpiu 33 procentai Naciona- 

linės Asamblėjos narių atėjo į ją iš valstybinės tarnybos (Rohr 1991: 
287). Tokios sistemos vertingumas priklauso nuo to, ar yra ger- 
biama valstybinė tarnyba. Besivystančiose šalyse su tokia tradici- 
ja prancūziškasis modelis gali turėti privalumų. Kitose, kur val- 
dymo aparatas korumpuotas ir protekcionistinis, geriau tiktų 
griežčiau atskirti administravimą nuo politikos, taip kaip tai da- 
roma Amerikoje. 

Praktikoje sunkiausios įgyvendinimo problemos susijusios su 
darbo ieškojimu. Nors Jungtinių Valstijų federalinėje vyriausybė- 
je „paslaugų už paslaugas“ sistemą, atrodo, gan gerai kontroliuo- 
ja elgesio kodeksas ir atitinkamos teisinės poveikio priemonės, 
pareigūnai dažnai, kai palieka vyriausybę, įsidarbina privačiose 
firmose, kurios anksčiau buvo jų rangovais. Elgesio kodekse sa- 
koma, kad „tarnautojai neturi įsidarbinti ne valdžios įstaigose ar 
imtis veiklos, įskaitant ir pastangas įsidarbinti, kuri kertasi su pa- 
reigūno pareigomis ir atsakomybe valdymo sistemoje“. Atsižvel- 
giant į kelias sąlygas, buvę pareigūnai negali atstovauti kitiems 
bo. Tačiau šis draudimas nėra absoliutus, o taikomas tik toms pro- 
blemoms, su kuriomis tas žmogus dirbo tais metais, kai išėjo iš 
valdžios organų [18 JAV įstatymų sąvado $ 207 (a)-(d); Chakra- 
barti, Dausses, and Olson 1997: 608-612]. Prezidentas Clintonas 
sugriežtino tuos reikalavimus aukštesnio rango pareigūnams, rei- 
kalaudamas jų įsipareigoti vengti reikalų su vyriausybe penke- 
12834; Gilman 1995; 75). 

Amerikietiškasis etikos ir baudžiamojo kodeksų, administra- 
cinių ir civilinių teisinio poveikio priemonių mišinys yra sudėtin- 
gas ir jį ne visada lengva suprasti ir interpretuoti. Kai kurie kriti- 
kai įrodinėja, kad amerikietiškieji interesų susidūrimo įstatymai 
yra nepageidaujami ir duodantys priešingus rezultatus (Anechia- 
rico and Jacobs 1997; Roberts and Doss 1992). Pasak tų kritikų, tos 
taisyklės įveda per daug biurokratizmo, slopina kūrybingumą ir 
atgraso kvalifikuotus žmones nuo valstybinės tarnybos. Tačiau 
net jei Jungtinių Valstijų modelis per daug sudėtingas, kad būtų 
galima jį lengvai eksportuoti, jis vis dėlto gali nustatyti gaires toms 

šalims, kurios pradeda kurti profesionalaus biurokratinio elgesio 
normas. Net aršiausi amerikietiškosios sistemos kritikai nebando 
rimtai įrodinėti, kad pirkimus tvarkantiems pareigūnams reikėtų 
leisti turėti savo dalis savųjų rangovų firmose arba gauti atlygini- 
mus ar priimti dideles dovanas iš firmų, su kuriomis jie turi rei- 
kalų. Tačiau daugelyje besivystančių šalių tokios praktikos tik vi- 
sai neseniai buvo pripažintos keliančiomis susirūpinimą. Siekiant 
neleisti valstybinei tarnybai tapti ciniška lengvo praturtėjimo prie- 
mone, visoms šalims reikia turėti pagrindinę interesų susidūrimo 
programą, kurioje būtų pabrėžiamas etiškas elgesys, paremtas tei- 
sinio poveikio priemonėmis. Tačiau paprastos ir pagrindinės el- 
gesio taisyklės yra geriausia starto pozicija, ypač jei nenorima, 
kad priežiūros procesas pats pasiduotų korupcijai. 


Rimbo ir pažadų politika 


Atlyginimų reforma, priėmimas į darbą pagal dalykines savybes, 
šalutinių interesų bei politinio užsiangažavimo kontrolė yra pir- 
mieji būtini žingsniai. Kartais reformuotojai gali tarnybos pobūdį 
pakeisti taip, kad sumažėtų paskatų korupcijai, tačiau tą padary- 
ti ne visada įmanoma. Mokesčių rinkėjai, policininkai, tiekimo spe- 
cialistai ir kontrolės bei priežiūros pareigūnai visada susidurs su 
korupcinėmis paskatomis. Tad efektyviai korupcijos kontrolei 
sukurti reikalinga patikima atlyginimų ir bausmių sistema. Ofi- 
cialios teisinės poveikio priemonės yra svarbi atrama, tačiau ko- 
rupcijos atvejų mažinimui galima panaudoti ir paskatas pačios 
biurokratinės sistemos viduje. Efektyvumui didinti ir papirkinėji- 
mui mažinti reikia panaudoti ir rimbo bei pažadų politiką. Paska- 
tomis galima padaryti svarbesnius individualiuosius darbo rezul- 
tatus arba galima numatyti atlyginimus ir bausmes už grupinio 
darbo rezultatus. 

Pati akivaizdžiausia atgrasymo nuo korupcijos priemonė yra 
patikima apolitinė priežiūros sistema, ieškanti korumpuotų pa- 
reigūnų. Jei valstybinė tarnyba gerai apmokama, tai korumpuo- 
tiems pareigūnams tikrai bus didelė bausmė, jei juos demaskuos 
ir atleis iš darbo. Viena iš teisinio poveikio priemonių yra pensi- 

jos skyrimas tik sąžiningai užbaigus tarnybą (Becker and Stigler 
1974). Tačiau tokios priežiūros nepakanka. Darbo netekimas yra 
vienkartinė bausmė, nesusieta su individualių korumpuotų san- 
dėrių kraštutine nauda. Atlyginimų padidinimu sumažinama 
kyšių ėmimo vertė, tačiau neįmanoma jos panaikinti visiškai. Di- 
desnis atlyginimas gali netgi padidinti kyšius, nes pareigūnas 
atitinkamai daugiau gali pareikalauti kompensacijai už riziką 
netekti tapusio dar labiau pageidaujamo darbo. Pareigūnai iš 
„liesų niekšų“ gali tapti „riebiais niekšais“.“ Kyšininkavimo at- 
vejų gali sumažėti, nes mažiau pareigūnų reikalaus kyšių ar ims 
juos, tačiau kiekvienas kyšis padidės. Tad kai kuriuos atlygini- 
mus ir bausmes reikėtų susieti su biurokrato darbo rezultatais. 
Ankstesniame skyriuje aptarinėjau, kaip bausmes reikėtų sieti 
su biurokrato elgesiu. Dabar daugiausia dėmesio skirsiu teigia- 
moms paskatoms už gerus darbo rezultatus. 

Valstybinės tarnybos sistemos dažnai tvarkomos per mažai dė- 
mesio skiriant darbo rezultatams. Pavyzdžiui, daugelyje Lotynų 
Amerikos šalių griežtomis taisyklėmis apibrėžtomis sistemomis 
atlyginimai yra nustatyti remiantis formaliais kriterijais, nesusi- 
jusiais su rinkos realijomis. Dar labiau paaštrina šią problemą prie- 
dai prie atlyginimo, skiriami menkai teatsižvelgiant į našumą. 
Centralizuotos sistemos, nerimastaudamos dėl korupcijos ir fa- 
voritizmo, kontroliuoja išlaidų, įdarbinimo ir darbo rezultatų 
ataskaitas. Vadovai turi mažai galimybių veikti savo nuožiūra. 
Tačiau kai neatlyginama už gerus darbo rezultatus, tai vadovai, 
jei turėtų daugiau teisių veikti savo nuožiūra, galėtų tuo piktnau- 
džiauti, samdydami „nekvalifikuotus žmones vien tam, kad pa- 
tenkintų politiškai svarbius klientus (...) [ir] skirstytų atlyginimus, 
pareigų paaukštinimus ir kitokias privilegijas veikiau remdamie- 
si favoritizmu, o ne tarnautojų darbo rezultatais (...)“ (Reid and 
Scott 1994: 45). Išeitis — ne dar griežtesnė, persistengianti sąnau- 
dų kontrolė, o reformos, siekiant iškelti darbo rezultatus, ir skati- 
nimas tų vadovų, kurie pasiekia valstybinio sektoriaus tikslų (ten 
pat: 46-47). 


66 „Indija: diržo atleidimas“, The Economist, 1997 m. rugpjūčio 2. Žr. taip pat 
„Indija: ir vėl apmokestinimas“, The Economist, 1997 m. rugsėjo 29. 

Kartais premijines priemokas galima susieti su suteiktų pa- 
slaugų verte. Prisiminkime, kad kyšiai kartais veikia kaip paska- 
tinimo honoraras biurokratams. Tais atvejais kai korupcijos efek- 
tyvumas priklauso tik nuo jos neteisėtumo, tokius kyšius galima 
įteisinti. Tokios strategijos efektyvumas priklausys nuo to, kokiu 
mastu paslaugos teikėjai pasisavins mokėjimo dalį, kuri jiems bū- 
tų paskata aptarnavimui paspartinti. Pavyzdžiui, agentūra gali 
nustatyti du kelius - brangesnį ir greitesnį tiems, kurie vertina 
spartą, ir lėtesnį visiems kitiems. Tada mokėjimų už spartumą 
dalis galės būti panaudota atlyginti pareigūnams už gerus darbo 
rezultatus (Paul 1995: 163). 

Daugelis valstybinių ir privačių agentų už savo priimtus 
sprendimus susilaukia finansinių pasekmių, gerokai pranoks- 
tančių jų atlyginimus. Tokiais atvejais nerealistiška tikėtis, kad 
premijinės priemokos už iniciatyvą prilygtų didelei daliai paskirs- 
tytos naudos. Bet iš aukščiau pateiktųjų duomenų apie bendruo- 
sius atlyginimų lygius ir korupciją matyti, kad pakanka pareigū- 
nų atlyginimus priartinti prie uždarbių, kuriuos gauna panašios 
kvalifikacijos jų kolegos privačiame sektoriuje. Pareigūnai turėtų 
gauti ne tik bazinį atlyginimą, bet ir paskatinamąją premijinę prie- 
moką, susietą su darbo rezultatais, kad jų bendras uždarbis pri- 
lygtų jų galimam uždarbiui privačiame sektoriuje. Jei ne visiškai 
aišku, kaip pastangas susieti su galimais išmatuoti rezultatais, tai 
uždarbio padalinimas į bazinį atlyginimą ir atlyginimą už darbo 
rezultatus priklausys nuo tarnautojo pasirengtumo susitaikyti su 
neapibrėžtumu (Weitzman and Kruse 1990: 100-102). 

Skatinimo sistemos gali būti efektyvios, tik jas reikia planuoti 
stengiantis nesuteikti biurokratams monopolinės galios, kurią jie 
galėtų panaudoti didesnėms rentoms išgauti (Rose-Ackerman 
1978: 85—108). Pareigūnai negali turėti galimybių sudaryti keb- 
lias naujas sąlygas, nuo kurių paskui galėtų už kyšius atleisti. Tad 
britų reformuotojai XIX amžiaus ketvirtajame dešimtmetyje ragi- 
no pareigūnų algas keisti užmokesčiais. Parlamento komitetas 
nuogastavo, kad užmokesčių sistema gali duoti pagrindo aukš- 
tuosius pareigūnus „įtarinėti kliūčių sudarymu jų [pareigūnų] pa- 
reigų atlikimui“ (citata iš: Chester 1981: 135). 

Kaip alternatyvą individualizuotoms skatinančioms atlygini- 
mų sistemoms, atlyginimus galima mokėti darbo grupėms arba 
valstybinėms įstaigoms, remiantis jų bendraisiais darbo rezulta- 
tais. Daugeliui valstybinių tarnybų tai gali būti geriausias spren- 
dimas. Jei bendros pastangos suskaldytos į individualius atlygi- 
nimus, darbo aplinka dėl to gali tapti priešiška (Mitchell, Lewin, 
and Lawler 1990: 64-67). Nerimastavimas dėl to privertė kai ku- 
riuos privačios darbo rinkos tyrinėtojus siūlyti atlyginti darbuo- 
tojams už grupinių tikslų pasiekimą. Tokios skatinimo sistemos 
geriausiai veikia, jei darbuotojai prisideda nustatant darbo sąly- 
gas (Blinder 1990). Tačiau kartais grupinis darbas yra problema, 
ir jos geriausias sprendimas yra individualizuotas skatinamasis 
užmokestis. Valstybės pareigūnai gali dirbti kartu aukštos koky- 
bės paslaugoms užtikrinti, arba pajamoms iš kyšių maksimaliai 
padidinti. Pareigūnų grupinis darbas dažnai yra policijos korum- 
puotumo skiriamasis požymis. Jei darbo rezultatus galima išma- 
tuoti, tai individualizuotos paskatinančios atlyginimų sistemos ga- 
li tapti įrankiu korupcijos uždaram ratui pralaužti. 

Valstybinės įmonės turėtų būti akivaizdžiomis kandidatėmis 
darbo rezultatais grindžiamiems atlyginimams gauti. Nors kai kas 
gali pasisakyti už visišką privatizaciją, toks variantas ne visada 
įmanomas. Jei tokios įmonės pardavinėja prekes ir paslaugas pri- 
vatiems klientams, tai išmatuoti rezultatus paprastai būna įma- 
noma. Naujojoje Zelandijoje ir Korėjoje atlyginimai buvo susieti 
su darbo rezultatais, ir tai davė teigiamų rezultatų (Scott 1996; 
21-29; World Bank 1991: 28). Korėjoje firmų uždirbtos metinės 
skatinamosios premijinės priemokos skiriamos visam personalui, 
tačiau firmos pačios įsivedė dar ir vidines įvertinimo sistemas. 
Taigi valstybė atlygina visai firmai, o firmos vadovybė nustato 
vidines atlyginimų struktūras. Toks metodas teikia vilčių, tačiau 
jam reikia išsamių ir patikimų duomenų apie valstybinių įmonių 
darbo rezultatus. Šią informacinę prielaidą reikia patenkinti dar 
iki tol, kai besivystančiose šalyse bus galima įvesti atlyginimus 
už gerus darbo rezultatus. 

Tiek individualius, tiek grupinius paskatinamuosius mokė- 
jimus dažnai bus sunkiau administruoti valstybiniame negu 


118 KORUPCIJA IR VALDŽIA: PRIEŽASTYS, PADARINIAI IR REFORMA 


privačiame sektoriuje. Išskyrus valstybines įmones, pardavinėjan- 
čias komercinius produktus, apie darbo rezultatų gerumą dažnai 
sunku spręsti. Todėl vyriausybės įstaigos gali nustatyti išmatuo- 
jamus produkcijos rodiklius, kurie nėra galutiniai strateginiai tiks- 
lai (Scott 1996: 30-43). Jei atlyginimas susietas su tais išdirbio ro- 
dikliais, tai pareigūnai gali pabandyti pasinaudoti tokia sistema 
didelėms premijinėms priemokoms gauti. Išsivysčiusių šalių pa- 
tirtis, kai vyriausybė taiko atlyginimą už darbo rezultatus, gan 
prieštaringa. Naujoji Zelandija paprastai laikoma sėkmingo jos 
panaudojimo pavyzdžiu, nors įgyvendinimo problemų dar yra ir 
ten. Egzistuoja kompromisai tarp paskirstymo efektyvumo ir tech- 
ninio efektyvumo. Pavieniai asmenys gali sugaišti per daug laiko 
deryboms, kokius darbo rezultatus matuoti ir kaip už juos atly- 
ginti (Campos and Pradhan 1997: 443; Scott 1996). Atrodo, kad 
Didžiojoje Britanijoje darbo rezultatų įvertinimas ir atlyginimas 
už paskatas nebuvo sėkmingas (Madron 1995). Naujausių refor- 
mų Jungtinėse Valstijose įvertinimo rezultatai nelabai džiuginan- 
tys, bet sunku nustatyti, ar problema susijusi su pačia sistema, ar 
su jos įgyvendinimo silpnumu (Ingraham 1993, 1996: 260; Perry 
1988-1989). 

Kai dėl grupinių paskatų, tai empiriniai duomenys iš priva- 
taus sektoriaus rodo, kad dirbti visiems bendrai geriausiai sekasi 
tam tikromis sąlygomis: kai stabili bendroji paklausa, žemas ne- 
darbo lygis, mažas atlyginimų ir algų diapazonas ir kai investuo- 
tojai orientuojasi į tolimą ateitį (Levine and Tyson 1990: 214). Trum- 
pai tariant, sudaryti sąlygas sėkmingam darbininko prisidėjimui 
prie bendro darbo valstybinėse įdarbinimo sistemose gali ir ne- 
pavykti. Be to, stabilus užimtumas ir atlyginimų diapazono susiau- 
rinimas konfliktuoja su daugelio valstybinio sektoriaus įstaigų po- 
reikiu mažinti užimtumą ir užtikrinti tokius pat atlyginimus kaip 
ir privačiame sektoriuje. 

Aišku, kad efektyvios paskatų sistemos planavimas gali būti 
sunkus ir ne visada tai bus pats geriausias sprendimas. Nepai- 
sant to, daugeliu atvejų tai bus vertingas antikorupcinis įrankis. 
Žinomi įvairūs sėkmingi atvejai, ypač pajamų srityje. Tarp dau- 
gumos pastangų reformuoti mokesčių sistemą, kurias nagrinėjo 

Arindamas Das-Gupta ir Dilipas Mookherjee (1998: 257), gan au- 
tonomiškos biurokratijos kūrimas vyko atsižvelgiant į biudžetą, 
kuris iš dalies priklausė nuo mokesčių surinkimo sėkmės. Pana- 
šių bruožų turėjo ir mokesčių rinkimo tarnybų reformos kai ku- 
riose Afrikos šalyse (Dia 1996). Pavyzdžiui, Ganoje devintajame 
dešimtmetyje vykdant mokesčių ir muitų reformą buvo išbandy- 
tas uždaros grupės metodas sukuriant Nacionalinę mokesčių tar- 
nybą (NMT). Šalyje buvo paplitusi korupcija, neteisėtas darbas ir 
kitokios efektyvumą mažinančios blogybės. Atlyginimai buvo ma- 
Ži, atskaitomybė prasta. Vykdant reformą, buvo atleisti ar išleisti 
į pensiją labiausiai korumpuoti pareigūnai, pagerintos darbo są- 
lygos ir jo apmokėjimas. Padidėjusias algas papildė skatinimo sis- 
temomis numatyti atlyginimai tiek už atskirų darbuotojų, tiek už 
visos įstaigos gerus darbo rezultatus. Buvo nustatytos mokesčių 
surinkimo užduotys ir Nacionalinei mokesčių tarnybai buvo nu- 
statyta premija —- 3,5 procento nuo surinktų mokesčių ir 2,5 pro- 
cento nuo surinktų muitų sumos. 1984-1988 metų laikotarpiu mo- 
kesčių ir muitų pajamos padidėjo nuo 6,6 iki 12,3 procento BVP. 
Tos reformos rodo, kaip svarbu padidintą bazinį atlyginimą de- 
rinti su skatinimu siekti gerų darbo rezultatų. Nors ši programa 
buvo palyginti sėkminga, visgi neapsiėjo be problemų. Kiti vals- 
tybės tarnautojai buvo nepatenkinti mokesčių rinkėjams taikomų 
ypatingu režimu. Juk galų gale NMT gaunamos premijos didėjo 
ne tik jų pastangų didėjimo dėka, bet ir dėl mokesčių apimties 
didėjimo, didėjant BVP.“ Be to, ir Finansų ministerija protestavo 
prieš savo valdžios apkarpymą. 1991 metais mokesčių rinkimas 
buvo vėl perduotas Finansų ministerijai, nors NMT ir išsaugojo 
dalį savo nepriklausomybės (Dia 1996: 86-90; Terkper 1994). 
Apskritai skatinantys mokėjimai, besiremiantys darbo rezul- 
tatais, turi daugiau šansų būti sėkmingi, jei papildomos pastangos 


* Didžiojoje Britanijoje XVIII amžiuje aukščiausio rango tarnautojai išsida- 
lindavo trečdalį surinktų mokesčių. Jų pajamos iš šio šaltinio išaugo nuo 
330 svarų sterlingų per metus 1711 metais iki 700 XVIII a. šeštajame de- 
šimtmetyje ir iki 1278 per patį JAV nepriklausomybės karo įkarštį. Jų atly- 
ginimai dažnai būdavo nesusiję su įdėto darbo kiekiu (Chester 1981: 134). 

iš tikrųjų duos esminį pelną, jei darbdaviai ne per daug vengs 
rizikuoti, jei pastangas ir rezultatus bus įmanoma išmatuoti ir jei 
pareigūnai turės pakankamai įgaliojimų reaguoti į paskatas (Klit- 
gaard 1997: 19). Labai paplitusi korupcija rodo, kad piniginiais 
mokėjimais galima įsigyti iš pareigūnų kai ką vertingo. Tad 
paskatomis grindžiamų planų taikymą galima pradėti nuo tų 
sistemų, kurios dabar persunktos korupcijos. Sėkminga reforma 
ne tik apribos neteisėtus papirkinėjimus, bet ir pagerins darbo 
rezultatus. 


Korupcija hierarchijose 


Kitas labai svarbus reformos pastangų parametras yra santykis 
tarp korupcijos aukštosiose ir žemosiose valdžios sferose. Galimi 
du variantai. Pirmajame, „iš apačios į viršų“ variante Žemesnio 
rango pareigūnai ima kyšius ir dalijasi su savo viršininkais tiesio- 
giai ar netiesiogiai, pirkdamiesi savo pareigas. Iš pradžių virši- 
ninkų papirkinėjimas gali būti priemonė nusipirkti jų tylėjimą, 
tačiau, jei tokie mokėjimai institucionalizuojami, jie tampa įsidarbi- 
nimo sąlyga - taip organizuoja viršininkai pasipelnymo tikslais.“ 
Kai kuriais atvejais tokia piramidė veikia - kiekviena hierarchinė 
pakopa perka savo pareigas iš aukštesniosios. Jei „gatvės lygio 
biurokratai“ gali be suvaržymų savo nuožiūra sąveikauti su Žmo- 
nėmis, tai toks „iš apačios į viršų“ variantas veikia. Policijos ko- 
rupcija dažnai kyla iš patruliuojančių pareigūnų galios teisėtų ir 
neteisėtų firmų atžvilgiu. Pavyzdžiui, Nepale policininkai eismo 
prižiūrėtojai, įsivėlę į hašišo gabenimą, rinkdavo neteisėtas rin- 
kliavas ir dalydavosi su apygardų pareigūnais (Alfiler 1986: 46). 
Mokesčių inspekcijose ir muitinėse žemesnio rango pareigūnai, 
dirbantys su mokesčių mokėtojais, dažnai savo kyšius turi dalin- 


8 Cadot (1987), Dey (1989) ir Rose-Ackerman (1978: 170-179) pažymi, kad 
sąveikauti gali ir pareigūnai, neturintys oficialių hierarchinių ryšių. Pa- 
vyzdžiui, norinčiam statytis namą Žmogui gali reikėti gauti leidimus iš 
kelių valdžios įstaigų. Dey nuomone, tokiomis sąlygomis gali susiformuoti 
korumpuotų pareigūnų tinklai. 

tis su viršininkais. Korėjoje vienoje byloje pareigūnai reikalauja- 
mų kyšių dydį aiškino tuo, kad kyšius reikia dalintis su direkto- 
riumi, skyrių ir sektorių vedėjais (ten pat: 41). 

Antrasis, „iš viršaus į apačią“ variantas gali veikti, kai korum- 
puoti aukštesnio rango pareigūnai perka savo pavaldinių tylėji- 
mą, dalindamiesi su jais savo pelną, mokėdami jiems didelius at- 
lyginimus, priemokas ar suteikdami neteisėtų privilegijų. Korėjo- 
je, kur aukščiausio rango pareigūnai savo pavaldinius laiko 
„Šeimynykščiais“ ,valstybinių įstaigų vadovams buvo įprasta su- 
darinėti neteisėtus fondus ir atvirai dalintis jų lėšomis su savo 
pavaldiniais (Lee 1986: 86). Aukštesnieji pareigūnai taip pat gali 
toleruoti savo pavaldinių smulkią korupciją, kad užsitikrintų jų 
bendrininkavimą korupcinėje sistemoje. Jei dauguma svarbiau- 
sių sprendimų priimama viršūnėse, tačiau esmines pajamas už- 
tikrina žemesnio rango pareigūnai, tai turėtų vyrauti „iš viršaus į 
apačią“ variantas. Pavyzdžiui, atlyginimas už didžiausius kontr- 
aktus tikriausiai teks aukštiesiems pareigūnams, tačiau jiems rei- 
kės pagalbininkų siūlomoms kainoms įvertinti ir įgyvendinimui 
prižiūrėti. Štai Nepale aukštesnio rango pareigūnai organizuoja 
„komispinigius“ už valstybinius kontraktus. Pinigus renkantys 
vietinės valdžios atstovai pasiima savo dalį ir likusią sumą per- 
duoda viršininkams (Ostrom 1996: 212). Ir priešingai, didžiąją dalį 
neteisėtų pajamų gali gauti aukščiausio rango pareigūnai, bet jie 
gali užtikrinti žemesnio rango pareigūnams didelius teisėtus at- 
lyginimus, kad šie būtų paklusnūs ir ramūs. Atrodo, kad kaip tik 
taip yra Gabone, kur aukščiausio rango politikai pelnosi iš naftos 
pramonės kyšių, o valdymo aparato darbuotojai gauna didelius 
atlyginimus (Rose-Ackerman and Stone 1998). 

Keliuose nesenuose teoriniuose darbuose mėginta panagrinė- 
ti šio reiškinio aspektus. Viename korupcijos „iš apačios į viršų“ 
modelyje aukšto rango pareigūnai gali pridengti savo pavaldinių 
korupciją mainais užjų pajamų dalį (Cadot 1987). Viršininkai nė- 
ra aktyvūs tos sistemos organizatoriai, tik paprasčiausiai laukia 
ateinant demaskuojančių laiškų ir tada nusprendžia, ar priimti 
siūlomą kyšį. „Kadangi aukšto rango pareigūnai pridengia Že- 
mesnio rango pareigūnų korupciją mainais už kyšius, korupcija 

aukštuose administracijos lygiuose maitina korupciją žemesnia- 
me lygyje, kartu ir pridengdama ją, ir vienas lygis skatina kitą“ 
(ten pat: 224). Šiam tipui būdinga dvejopa pusiausvyra. Pirmo- 
sios atveju korupcija reiškiasi tik žemesniame lygyje. Pavaldiniai 
nenori mokėti tiek, kad visai atsikratytų pavojaus būti demaskuoti 
ir atleisti. Jie paprasčiausiai susitaiko su tuo pavojumi kaip su ky- 
šių gavimo kainos sudėtine dalimi. Antrojoje atlyginimai už ko- 
rupciją didesni ir korupcija persunkia visą hierarchiją. Žemesniuo- 
se lygiuose gaunami kyšiai pakankamai dideli, kad jų dalį būtų 
galima panaudoti mokėti viršininkams, kurie gauna informaciją 
apie korupcinius sandėrius. 

Kitame „iš apačios į viršų“ modelyje žemesnio rango korum- 
puoti pareigūnai skaičiuoja, kokia tikimybė, kad viršininkai suži- 
nos apie jų korupciją ir pareikalaus kyšio (Basu, Bhattacharya, 
and Mishra 1992). Jeigu jie nepatenkins reikalavimo mokėti, tai 
gali būti patraukti baudžiamojon atsakomybėn. Šią problemą ga- 
lima modeliuoti kaip begalinę grandinę ar kaip baigtinę hierar- 
chiją su sąžiningu pareigūnu viršūnėje. Šis modelis struktūruotas 
taip, kad pareigūnai visada sudarinėja sandėrius ir niekada nesu- 
silaukia bausmės. Nepaisant to, didesnės bausmės didina grėsmę 
aukštesnio rango pareigūnams, taip sumažindamos žemesnio ran- 
go pareigūnų privilegijas ir atgrasindamos nuo kyšininkavimo. 
Kadangi kyšių ėmėjams gresiančios bausmės nepriklauso nuo ky- 
šio dydžio, jos atbaidys nuo korupcijos ir kartu padidins duoda- 
mus individualius kyšius. Dideli kyšiai, kurie kartais duodami, 
rodo tokios strategijos sėkmę, o ne jos nepasisekimą. 

Jei korupcija persunkia visą hierarchiją, tai sprendimai, galin- 
tys atrodyti protingi kitomis sąlygomis, gali duoti priešingą re- 
zultatą. Reformuotojai dažnai rekomenduoja pareigūnų rotaciją, 
kad jie negalėtų užmegzti artimų, tarpusavio pasitikėjimu grin- 
džiamų santykių, reikalingų kyšių ėmimo rizikai mažinti. Tačiau 
pareigūnų rotacija gali būti nepageidaujama, jei dėl to tampa ne- 
efektyvūs kiti paskatų tipai ir jei korumpuotiems viršininkams 
suteikiama per didelė valdžia. Štai dėl Indijos mokesčių audito 
pareigūnų rotacijos nebeįmanoma patikrinti įvertinimų, kuriuos 
apeliacine tvarka apskundė mokesčių mokėtojai. Dėl to darosi sun- 
kuatsilyginti tiems pareigūnams remiantis jų sėkme nustatant mo- 

kesčių vengimo faktus (Das-Gupta and Mookherjee 1998: 178). 
Jei korumpuota visa įstaiga, tai viršininkai kaip bausmę už sąži- 
ningumą gali panaudoti savo teisę perskirstyti pareigūnus. Ko- 
rupcijos, atsiradusios irigacijos sistemoje Indijoje, tyrimas paro- 
dė, kad tokia praktika yra įprastas dalykas (Wade 1982, 1984). Ji 
pastebėta ir korumpuotose policijos pajėgose Jungtinėse Valstijo- 
se ir Tailande (Pasuk and Sungsidh 1994: 99—120; Sherman 1974). 
Pagrindinė problema yra ta, kad žemesnio rango pareigūnai pri- 
klausomi nuo savo viršininkų ir neturi kaip apskųsti apeliacine 
tvarka perkėlimų į kitą darbą už tai, kad nepritapo prie korum- 
puotos sistemos. 

Pusinės priemonės tokiais atvejais vargu ar bus sėkmingos. Jei 
reformuotojai negali paprasčiausiai pradėti su visai nauju parei- 
gūnų kolektyvu ir nauja atlyginimų ir bausmių sistema, tai ge- 
riausi sprendimai vidutinės trukmės laikotarpiui yra aprašytieji 
ankstesniame skyriuje, kai pakeičiamas valdymo aparato pobū- 
dis ir pamažinama pareigūnų. Pasilikusiems pareigūnams reikia 
sudaryti sąlygas rašyti skundus ir bent kiek užtikrinti juos, kad 
valstybė skundus ištirs. Jei korupcija persmelkė visą biurokratinę 
hierarchiją, tai paprastų valdymo aparato reformos priemonių ne- 
pakaks. Vietoj jų reikalingi sprendimai, gerinantys vyriausybės 
atskaitomybę visuomenei. Juos aš panagrinėsiu vėliau, svarsty- 
dama korupcijos politinius šaltinius. Kita galimybė - kai kuriuos 
vyriausybės uždavinius perduoti privačioms firmoms. Tačiau, 
kaip parodysiu toliau, vargu ar tai bus vertingas įrankis, jei nebus 
reformuotos ir valstybinės įstaigos. 


Kontraktų atradimas iš naujo 


XX amžiaus pabaigoje reformuotojai iš naujo atrado kontraktų — 
kaip priemonės administravimui atskirti nuo politikos - privalu- 
mus. Jungtinėse Valstijose, Didžiojoje Britanijoje ir kitose Britų 
sandraugos šalyse pastangos sumažinti vyriausybinį ekonomikos 
reguliavimą ir sumažinti valdymo aparatą privertė pergalvoti pa- 
reigūnų vaidmenį. Siekta, kad valdymo aparatas būtų kuo ma- 
žesnis, panaikinant daugelį vyriausybės veiklos rūšių, o likusius 

jos uždavinius pagal rangos sutartis išdalijant privačioms pelno 
siekiančioms ir jo nesiekiančioms firmoms. 

Didžiojoje Britanijoje reikalaujama, kad vietiniai valdžios or- 
ganai savo paslaugas teiktų per konkursus, kuriuose būtų leidžia- 
ma dalyvauti ir vyriausybės departamentams. Australijoje ir Nau- 
jojoje Zelandijoje irgi kviečiami dalyvauti konkursuose kai kurių 
valstybės teikiamų paslaugų tiekėjai iš privataus sektoriaus (Cam- 
pos and Pradhan 1997: 441). Didžiojoje Britanijoje, nors daugumą 
konkursų laimėjo vyriausybės departamentai, atrodo, šis proce- 
sas pagerino darbo rezultatus (Boyard, Gregory, and Martin 1991; 
Painter 1991, 1994: Rhodes 1994: Shaw, Fenwick, and Foreman 
1994). Panašus procesas sparčiai plėtojasi Jungtinėse Valstijose 
(Maranto and Schultz 1991: 173-174). Privačios firmos teikia ne 
tik tokias paprasčiausias paslaugas kaip šiukšlių surinkimas ir gat- 
gas, tikrina raštus (Di lulio 1994). Kai kurios federalinės įstaigos 
samdo daugiau darbuotojų pagal kontraktus, negu turi savo pa- 
reigūnų (Ingraham 1996: 257). 

Nors toks judėjimas buvo sveikinamas ir giriamas, istorinė pa- 
tirtis ragina nepamiršti atsargumo. Pavyzdžiui, kai XIX amžiuje 
Niujorke gatvių valymas ir šiukšlių išvežimas buvo pavestas pri- 
vačioms firmoms, privatūs rangovai nesugebėjo užtikrinti net mi- 
nimaliai priimtino aptarnavimo. Skirstant kontraktus dominavo 
protekcijos ir papirkinėjimai, o miesto valdžia nesugebėjo priversti 
privačių firmų laikytis kontraktų sąlygų. Sistema buvo ne geres- 
nė už valstybinės biurokratijos sistemą, kurioje dominavo pagal 
protekcijas priimami darbuotojai. Paslaugos pagerėjo tik tada, kai 
sistemą perėmė stiprus nepriklausomas pareigūnas (Darrough 
1998). Žinoma, šis atvejis dar nerodo, kad rangos sutarčių su pa- 
šaliniais sudarymas niekada negali veikti sėkmingai, tačiau jis per- 
spėja, kad vieną korupcijos ir pasipelnymo formą gali pakeisti kita. 

Rangos sutarčių su privačiomis firmomis sudarymas nebūti- 
nai reiškia, kad valstybė gaus naudą, einančią iš konkurencinių 
rinkų. Aišku, kad vyriausybė negaus iš konkurencijos naudos, jei 
tebus tik vienas vienintelis rangovas. Pavyzdžiui, kai kurie vals- 
tybinių ir privačių paslaugų efektyvumo tyrimai rodo, kad efek- 

tyvesnės yra valstybinės firmos (Ross 1988: 24—36). Privačios fir- 
mos yra monopolistės, jas reikia reguliuoti, siekiant neleisti joms 
gauti per didelio pelno. Yra atitinkamas kontrastas tarp valstybi- 
nės gamybos ir reguliuojamos privačios gamybos. Nepaisant to, 
plataus spektro valstybinių paslaugų, ypač tiekiamų vietinių val- 
džios organų, tyrimai rodo, kad daugelyje situacijų privatūs ran- 
govai gali padidinti ekonominį efektyvumą, nepablogindami ko- 
kybės (Borcherding, Pommerehne, and Schneider 1982: 130-133). 
Tačiau reikalinga rūpestinga priežiūra. Daugeliu atvejų sunku- 
mas sudaryti įgyvendinamus kontraktus turėtų skatinti neskubė- 
ti visą paslaugų teikimą perduoti privačioms firmoms. Miestas 
gali sudaryti rangos sutartį dėl buksyravimo paslaugų, bet ne dėl 
įtariamų nusikaltėlių gaudymo. Jis gali sudaryti sutartis dėl kalė- 
jimų aprūpinimo maistu, bet turėtų daug atsargiau sudarinėti su- 
tartis dėl visos kalėjimų veiklos perėmimo (Rose-Ackerman 1992: 
177-178). 

Viena iš labiausiai ginčytinų rangos sutarčių su kitais sudary- 
mo formų yra vadinamasis „mokesčių rinkimo teisės perdavi- 
mas“, kai privačios firmos ar pavieniai asmenys nusiperka teisę 
rinkti mokesčius, sumokėdami valstybei nustatyto dydžio mokestį. 
Nepaisant su tuo susijusios rizikos, yra keletas teigiamų pavyz- 
džių. Tačiau kai nėra griežtos priežiūros, „mokesčių rinkimo tei- 
sės perdavimo“ sistemos vargu ar gali gerai veikti, nes mokesčių 
mokėtojai turi paskatų išplėšti iš mokesčių mokėtojų papildomų 
pajamų (Azabou and Nugent 1988; Das-Gupta and Mookherjee 
1998: 256; Stella 1992). Pavyzdžiui, Osmanų imperija smarkiai pa- 
sikliovė mokesčių rinkimo teisės perdavimu, varžytinėse parda- 
vinėdama šią teisę tiems, kurie pasiūlys už ją daugiausia. Kai vals- 
tybė susilpnėjo, šia sistema imta piktnaudžiauti (Azabou and Nu- 
gent 1988: 686-689). Ir priešingai, mokesčių rinkimo teisės 
perdavimo Tuniso municipalitetuose tyrimai rodo, kad tokia sis- 
tema gali veikti gerai, perkeldama pajamų svyravimo rizikas nuo 
valstybės ant mokesčių rinkėjų pečių. Piktnaudžiavimus apribojo 
keli faktoriai: mokesčių normos buvo vienodos ir plačiai skel- 
biamos, nukentėję mokesčių mokėtojai galėjo kreiptis į teismą ar 
pasiskųsti municipalinei valdžiai, o mokesčių rinkimo teisės buvo 

perduodamos ribotam laikui, todėl mokesčių rinkėjai buvo pri- 
versti branginti savo reputaciją (ten pat: 700). Tebevykstantis eks- 
perimentas Pakistane taip pat gali duoti teigiamų rezultatų. Pa- 
kistane įvestas licencinis mokestis už televiziją, vaizdo magneto- 
fonus ir palydovines antenas, tik mažai kas iš žmonių jį moka. 
Sudarius sutartį su privačia firma dėl mokesčio rinkimo teisės per- 
davimo už nustatytą kainą, mokesčio surinkimas pagerėjo, bet 
atsirado įtarinėjimų, kad firma griebiasi bauginimo.“ 

Kaip rodo šie pavyzdžiai, skatinančias schemas galima nau- 
doti tik jei atlikimo lygį gali išmatuoti pašaliniai stebėtojai. Skati- 
nantys mokėjimai nepašalina priežiūros reikalingumo, tik nukrei- 
piają ne į sąnaudų, o į rezultatų tikrinimą. Priežiūra ir sankcijos 
už korupciją turi likti atsarginėmis priemonėmis. 

Kai kuriais atvejais dabartinė tendencija sumažinti vyriausy- 
binį ekonominį reguliavimą, privatizuoti ir sudaryti rangos su- 
tartis buvo derinama su pagrindinių vyriausybės funkcijų nuo- 
statų tobulinimu. Kitais atvejais tas mažinimas turėjo neigiamų 
pasekmių: jis skatino korumpuotų ryšių užmezgimą, privačių 
monopolių atsiradimą, vyriausybės teisėtų funkcijų pakirtimą. Ne- 
turtingesnės šalys, ypač tos, kuriose pajamų ir turto pasiskirstymas 
labai netolygus, vykdydamos decentralizaciją ir aparato mažini- 
mą kartu turi kurti efektyvią valdymo aparato sistemą (Adamo- 
lekun 1993: 43). Jos neturėtų skubėti mažinti valdymo aparatą, jei 
dėl to dar labiau didėtų turto koncentracija, išliekant korupciniams 
ryšiams. Vietoj to pagrindinėms valdžios paslaugoms, tokioms 
kaip gatvių remontas, nutekamųjų vandenų valymas ar šiukšlių 
surinkimas, tinkamai teikti pirmiausia reikėtų pasistengti refor- 
muoti valstybinės tarnybos veiklą. Privatizacijai galėtų ateiti eilė 
vėliau, jei tik vyriausybė pajėgi užtikrinti efektyvią valstybinių 
kontraktų priežiūrą. Priešingu atveju rezultatas bus paprasčiau- 
siai tik naujų privataus pasipelnymo šaltinių sukūrimas visuome- 
nės sąskaita. O apskritai energingo privataus sektoriaus plėtrai 
reikia gerai veikiančios vyriausybės nuosavybės teisėms apsau- 
goti ir rinkos nesėkmėms reguliuoti (Collins 1993: 329). 


* „Mokesčių rinkimas: rinkimo teisės perdavimas“, The Economist, 1998 m. 
rugpjūčio 22. 


I. KORUPCIJA KAIP EKONOMINĖ PROBLEMA 127 


Išvados 


Valdymo aparato reforma yra brangi bei politikos atžvilgiu sunki, 
tad gali atrodyti, kad ji viršija daugelio neturtingų šalių pajėgu- 
mą. Tačiau jos išvengti neįmanoma. Kai kuriose šalyse pastarai- 
siais metais vyriausybės išmokos sparčiai mažėjo, nes fiskalinis 
spaudimas vertė vyriausybes mažinti išlaidas. Kartais Pasaulio 
banko ir TVF primygtini reikalavimai mažinti atlyginimus, trak- 
tuojant tai kaip prielaidą pagalbai gauti, nesąmoningai prisidėjo 
prie korupcijos didėjimo. Spaudžiamos tarptautinių institucijų, 
besiskolinančios šalys vykdo visuotinius išmokų mažinimus ar 
įšaldo atlyginimus, nes taip daryti politiškai lengviau negu selek- 
tyviai atleidinėti darbininkus (World Bank 1991: 16). Neseniai nu- 
skurdinti valstybės tarnautojai griebiasi kyšių atgauti bent daliai 
prarasto atlyginimo. Akivaizdu, kad Pasaulio bankas ir TVF turi 
nutraukti tokią duodančią priešingus rezultatus politiką. Tačiau 
daugelis sunkumų yra vidiniai, susiję su besivystančių šalių poli- 
tika. Šalys, sėkmingai artėjančios prie fiskalinės pusiausvyros, gali 
sukelti pavojų savo sėkmei, jei nusileis pareigūnų spaudimui pla- 
čiu mastu didinti atlyginimus. Kaip tik taip atsitiko, pavyzdžiui, 
Ganoje 1992 metais, kai visų valstybės pareigūnų algos buvo pa- 
didintos 80 procentų (World Bank 1995: 20). Darbo rezultatų ge- 
rinimui atlyginimus iš tikrųjų gali reikėti didinti, tačiau tas didi- 
nimas turi būti siejamas su darbo našumu ir jį turi lydėti bendras 
dirbančiųjų valstybiniame sektoriuje skaičiaus mažėjimas, Tačiau 
pareigūnų skaičiaus mažinimai, atrodo, įmanomi tik jei yra dar- 
bo vietų privačiame sektoriuje. Tad valdymo aparato reformą ga- 
li padaryti įmanomą tik strategijos, skatinančios gerai veikiančio 
privataus sektoriaus plėtrą. 

Čia ir ankstesniame skyriuje svarstytos reformos geriausiai 
veiks, jei jos bus įgyvendinamos ne po vieną. Su įsišaknijusia ko- 
rupcija reikia kovoti ne tik valdymo aparato reformavimu, bet ir 
vyriausybės darbo pobūdžio keitimu. Jei liks nepakeista jo pa- 
grinde esanti teisinė sistema, tai korupcijos sumažėjimas gali duoti 
nedaug naudos. Pavyzdžiui, kai kurie padėties Italijoje stebėtojai 
tvirtina, kad nors korupcija sumažėjo, biurokratija veikia blogai, 
mechaniškai įgyvendindama apribojančias taisykles. Jei korupci- 

jos pagrindinė priežastis yra valstybės kišimosi būdas ir lygis, tai 
ir čia bus reikalingos reformos. Reformas vykdanti valstybė turi 
sumažinti papirkinėjimo paskatas panaikindama ar pertvarky- 
dama programas ir supaprastindama mokesčių įstatymus bei pir- 
kimo reikalavimus. Taip pat reikia pagerinti tiek teigiamas, tiek 
neigiamas paskatas valdymo aparato, pirkimų ir teisėsaugos re- 
formos pavidalu. 

Kadangi visko iš karto padaryti neįmanoma, geriausia pradėti 
nuo korupcinių paslaugų paklausos ir jų pasiūlos. Tai reiškia ko- 
rupcines paskatas kuriančių programų pertvarkymą ir tokią val- 
dymo aparato reorganizaciją, kuri leistų specialistams pragyven- 
ti iš sąžiningo darbo. Reformas galima pradėti nuo vienos ar dviejų 
pagrindinių įstaigų, pavyzdžiui, nuo mokesčių administravimo, 
ar nuo patikimų pastangų svarbiausią privatizaciją vykdyti atvi- 
ru ir skaidriu būdu. Pradėti nuo siaurų klausimų netikslinga, 
nebent jie galų gale būtų išplėsti. Priešingu atveju pareigūnai, ne- 
priklausantys reformuotai įstaigai, bus nepatenkinti ypatingu vie- 
nos nedidelės grupės traktavimu ir pačią reformą tikriausiai 
sužlugdys bendras korupcijos fonas. 

Didelis uždavinys yra pakeisti visuomenės požiūrį ir įtikinti 
paprastus žmones, kad vyriausybė rimtai ketina pradėti kovą su 
korupcija. Tai reiškia akcentuoti korupcijos mažinimą ten, kur ji 
akivaizdžiausiai paliečia piliečius. Reikia pradėti nuo tų paslau- 
gų, kurias Žmonės turi teisę gauti nemokamai. Jei ta paslauga nė- 
ra pirmos būtinybės dalykas, žmonės gali susitaikyti su naudoji- 
mo mokesčio, kaip kyšių pakaitalo, įvedimu. Kitas žingsnis yra 
reformuoti tas korupcines sistemas, kurios leidžia žmonėms ne- 
baudžiamai išvengti mokesčių ar pažeidinėti įstatymus. Tokiais 
atvejais patikima reforma turi prasidėti nuo viršaus. Griežtos prie- 
monės turi pasiekti turtinguosius ir galinguosius. Jei iš didžiųjų 
mokesčių mokėtojų bus pareikalauta susimokėti savo mokesčius, 
tai ir kiti mieliau padarys tą patį. O jų reikalavimas vien tik iš 
paprastų Žmonių gimdo nepasitenkinimą, kuris gali paversti nie- 
kais visas pastangas. 


II dalis 

KYŠIAI, PROTEKCIJOS, DOVANOS 


Korupcija — tai valstybinės valdžios panaudojimas asmeniniam 
pasipelnymui."? Santykiai tarp įstaigos ir viršininko valstybinia- 
me sektoriuje gimdo korupcijos galimybes. Tačiau šiuo apibrėži- 
mu tiesiog daroma prielaida, kad yra skirtumas tarp kieno nors 
vaidmenų viešajame ir asmeniniame gyvenime. Daugelyje visuo- 
menių aiškios ribos tarp jų nėra. Privačiame sektoriuje dovanų 
davimas yra labai paplitęs ir labai vertinamas dalykas, ir atrodo, 
kad visai natūralu parūpinti tarnybas bei kontraktus draugams 
bei giminėms. Niekas nemato kliūčių tokiems santykiams perkel- 
ti į valstybinę sferą. Faktiškai net pati idėja griežtai skirti valstybi- 
nį gyvenimą nuo privataus daugeliui žmonių yra svetima. 
Nepaisant to, besivystančių šalių gyventojai skiria tinkamą ir 
netinkamą elgesį jų pačių kultūrinių normų atžvilgiu. Formalūs 
tyrimai ir neformalios diskusijos rodo nusivylimą korupcija ir 
verčia manyti, kad jos toleravimas dažnai atspindi žmonių susi- 
taikymą su ja, rezignaciją ir baimę, kad bus represijų prieš tuos, 
kurie pasiskųs."' Be to, net jei dovanų davimas ir protekcijos lai- 


"0 Šis skyrius yra Rose-Ackerman (1998a) straipsnio pataisytas variantas. 

" Tanzanijos Korupcijos komisija 1996 metais pranešė, kad korupcija žmo- 
nes erzino, tačiau jie bijojo fizinių sužalojimų, jei praneštų apie jos atvejus 
[Tanzania, Presidential Commission of Inguiry Against Corruption, 1996: 
65-67 (Tanzanija, Prezidento komisija korupcijai tirti)]. Kenijos teritorijoje 
dešimtojo dešimtmečio pradžioje atlikti tyrimai parodė, kad dauguma žmo- 
nių tikėjo, jog korupcija ten pasiekusi brandos stadiją, 80 procentų jų per 
pastaruosius porą metų ne mažiau kaip po porą kartų teko susidurti su ja 
asmeniškai. Apie 83 procentai manė, kad korupcija daro didelę žalą jų ša- 

komos priimtinais dalykais, jie gali užkrauti paslėptas išlaidas, 
kurias paprasti piliečiai vertins toli gražu ne palankiai. Ekonomi- 
ka negali atsakyti į kultūros klausimus, tačiau ji gali padėti su- 
prasti visuomenės pasirinkimų implikacijas. Visuomenė gali pa- 
klausti savęs, ar ji padarė galą savo kultūriniams įpročiams, kurie 
sunkina ekonomikos gebėjimą augti ir valdžios galimybes efek- 
tyviai veikti. 

Šiame skyriuje daromas skirtumas tarp kyšių, kainų, arbatpi- 
nigių ir dovanų. Dovanas atskirti nuo kyšių taip sunku dėl to, 
kad šie dalykai iš esmės panašūs. Jokiu atveju teisės sistema ne- 
skatins „paslaugos už paslaugą“. Tad kyšio ar dovanos gavėjas 
turi naudotis kitais neformaliais metodais. Paskutiniame skyrely- 
je aprašoma nauda ir nuostoliai, kuriuos tokie neformalūs perda- 
vimai gali duoti besivystančioms šalims ir šalims, einančioms iš 
valstybinio socializmo į rinkos ekonomiką. 


Kyšiai, dovanos, kainos ir arbatpinigiai 


Mokėjimus, tiek pinigais, tiek natūra, galima apibūdinti dviem 
aspektais. Pirmasis — ar yra akivaizdžios „paslaugos už paslau- 
gas“? Jei taip, tai sandėrį galima vadinti pardavimu, net jei mokė- 
jimą ir naudos gavimą skiria ilgas laiko tarpas. Tiek pardavimai 


liai, tačiau buvo su ja susitaikę. Daugiau kaip 55 procentai sakė davę ky- 
šius ir tik 1 procentas apie reikalavimus duoti kyšį pranešė policijai (Kib- 
wana, Wanjala, and Okech-Owiti 1996:110-113). 

Tailande dovanų davimas labai vertinamas, ir žmonės mano, kad jei 
pareigūnas padaro gerą paslaugą, tai reikia parodyti jam savo dėkingumą 
dovanos pavidalu. Be tokių dovanų neapsieina globėjiški santykiai tarp 
viršininko ir kliento. Neseniai atlikti tyrimai parodė, kad žmonės pagal 
dovanos vertę skiria ją nuo kyšio. Smulkios dovanos laikomos dėkingumo 
ženklais, o didelės - neteisėtais kyšiais. Šiuose tyrimuose „korupcija“ buvo 
laikoma tokia elgesio forma, kai „stengiamasi gauti didelį pelną su rimtu 
poveikiu visuomenei“ (Pasuk and Sungsidh 1994: 154). Tačiau vertė yra 
reliatyvi sąvoka. Verslininkas automobilį gali laikyti tik dovana, o žmo- 
gus, matęs jo perdavimą, gali tai traktuoti kaip kyšį. Jei „normalūs“ komi- 
siniai yra 10 procentų, tai paprašęs 20 procentų žmogus bus laikomas ko- 
rumpuotu. 

rinkoje, tiek kyšiai apima abipusius įsipareigojimus. Dovanos 
labdaros tikslais ar dovanos artimiesiems akivaizdaus abipusiš- 
kumo neturi, nors dažnai sukuria neišreikštus žodžiais, bet nu- 
manomus įsipareigojimus. Antrasis aspektas — tai mokančiųjų ir 
mokėjimus gaunančiųjų institucinė padėtis. Kas jie - viršininkai 
ar tik jų patikėtiniai? Restorano sąskaita apmokama restorano sa- 
vininkui, arbatpinigiai duodami padavėjui. Bauda už greičio vir- 
šijimą mokama valstybei, kyšis duodamas policijos pareigūnui. 
Darbdaviai, pardavimo agentai ir pirkėjai gali mokėti agentams. 
Viršininkai Kalėdų proga dalina dovanas savo darbuotojams, įga- 
liotieji pardavimo agentai duoda dovanas pirkimo agentams, o 
klientai duoda arbatpinigių pardavėjams už gerą aptarnavimą. 

Tačiau kai kurie Žmonės turi pareigų visuomenei ar kokiai nors 
kitai aiškiai neapibrėžtai grupei, neturinčiai tiksliai nusakytų akylų 
viršininkų. Pavyzdžiui, politikus galima apibūdinti kaip visuo- 
menės ar juos išrinkusių piliečių atstovus. Kita vertus, jie turi gan 
didelę veikimo laisvę. Jų noras būti išrinktiems dar kartą yra tam 
tikras apribojimas, bet ne toks galingas, kad visada atgrasytų juos 
nuo pelningų savanaudiškų sandėrių. Kadangi „paslaugos už pa- 
slaugas“ dažnai būna neakivaizdžios, tai mokėtojai paprastai sa- 
ko duodą dovanas. Kiti su tokiu paaiškinimu nesutinka. 


1 lentelė. Klientų ar pirkėjų mokėjimai 


„Paslaugos už | „Paslaugų už paslaugas“ 
paslaugas“ akivaizdumo nėra 


Mokėjimas viršininkui Dovana 





Mokėjimas agentui Arbatpinigiai 


Atsižvelgiant tik į du aspektus - „paslaugų už paslaugas“ bu- 
vimą ir agentų buvimą ar nebuvimą - išeina keturios 1 lentelėje 
pavaizduotos kategorijos, vadinamos kyšiais, arbatpinigiais, do- 
vanomis ir rinkos kainomis. Nors tarp šių kategorijų yra ir mora- 
linį krūvį turintys terminai „kyšiai“ ir „dovanos“, ši lentelė mokė- 
jimus identifikuoja tik santykių su įstaiga ir „paslaugos už 
paslaugą“ buvimo terminais. Net jei aiškios prekybos nėra, gali 
būti numanomas atsakomojo elgesio laukimas. 

Dovanos nuo kainų skiriasi „paslaugų už paslaugas“ akivaiz- 
dumo nebuvimu. Tačiau gali būti subtilesnių ryšių tarp dovanų 
ir naudos gavėjo elgsenos. Universitetas gali įkurti naują profesi- 
nę mokyklą, vildamasis pritraukti subsidijas, o vaikas uoliai mo- 
kytis, tikėdamasis už tai susilaukti iš tėvų dovanų. Nepaisant to, 
daugelis dovanų yra grynai altruistiniai perdavimai, nesitikint ko- 
kio nors materialinio atlyginimo. Jos gali duoti psichologinės nau- 
dos, tokios kaip užuojautos „maloni šilta banga“, užplūstanti da- 
vėją, ar pasitenkinimas, kurį duoda moralinės pareigos atlikimas 
(Andreoni 1988; Rose-Ackerman 1996a; Sen 1977), tačiau neduo- 
da jokios apčiuopiamos naudos. Kai kurios su pasiaukojimu susi- 
jusios dovanos davėjui net žalingos, kai žmogus užkrauna aukų 
naštą savo šeimos nariams ar aukoja savo gyvybę dėl kito žmo- 
gaus ar už reikalą, kuriam jis atsidavęs. 

Jei asmeninės dovanos pakankamai didelės, kad turėtų bent 
nedidelį poveikį gavėjo elgsenai, tai „paslaugos už paslaugas“ yra 
numanomos. Tai galioja daugeliui dovanų, duodamų šeimos na- 
riams ir kai kurioms didelėms dovanoms labdarai. Šiuo atveju 
tarp dovanų paskelbtiems tikslams skatinti ir dovanų, duodamų 
su sąlyga, kad tokie tikslai būtų nustatyti, funkcinis skirtumas ma- 
žas. Jei su tam tikra sąlyga duodamos dovanos sukuria vykdyti- 
nus įsipareigojimus, tai jos panašios į pardavimus ir skiriasi tik 
tuo, kad mainais gaunama nauda turi atitikti labdaros tikslus 
(Gordley 1995). Tokios dovanos pateiktoje lentelėje patenka į „kai- 
nų“ langelį. 

Naudojantis standartinės ekonominės analizės terminais, do- 
vanos, einant skale žemyn nuo dovanų labdaros organizacijoms 
bei tikslams, prie dovanų, skirtų skurstantiems, bet nežinomiems 
asmenims, dovanų draugams ir giminėms, dovanų žmonėms ir 
įstaigoms, galintiems davėjui duoti kokios nors naudos, vis la- 
biau artėja prie kainų. Tačiau ekonomika tėra viena šio klausimo 


"2 Žr.: Monroe (1996) - jis apklausinėjo žmones, kokie yra jų altruistinio elge- 
sio motyvai, ir išskyrė tokias grupes: verslininkus, filantropus, didvyrius ir 
gelbėtojus. Pastarajai kategorijai jis priskyrė ir žydų gelbėtojus nacių už- 
imtose Europos šalyse, kurių asmeninis ir jų šeimų pasiaukojimas buvo 
nepaprastai dideli. 

pusė. Asmeniniai santykiai tarp davėjo ir gavėjo, arba tarp pir- 
kėjo ir pardavėjo yra svarbus aspektas daugelio sandorių, turin- 
čių esminės vertės nepriklausomai nuo jų vaidmens reguliuojant 
sandorį.“ 

Dabar panagrinėkime du lentelėje pavaizduotus santykius su 
įstaigomis. Agentams paprastai moka jų viršininkai, o ne pašali- 
niai žmonės, tokie kaip pirkėjai ar pardavimų agentai. Viršinin- 
kui reikia kurti tokią atlyginimo ir stebėjimo sistemą, kuri duotų 
agentams paskatų gerai dirbti. Daugumoje diskusijų apie alter- 
natyvinių atlyginimo projektų santykinius privalumus daroma 
prielaida, kad didžiausia problema yra tingumas ir vengimas dirb- 
ti, o ne trečiosios šalies siūlomi kyšiai. Tarp viršininko ir agento, 
dirbančių tam tikromis sąlygomis, egzistuoja dvipusis ryšys.“ Kai 
kurie mokslininkai įveda trečiąją šalį ir naudoja savo modelius 
korupcijos problemai analizuoti (Rose-Ackerman 1978; Tirole 
1986, 1992). Kai kurie ekonomistai tokį faktą, kad kyšiai yra mo- 
kėjimai už paslaugas, laiko argumentu jų naudai (Bayley 1966; 
Leff 1964). Jie iš tikrųjų panašūs į kainas. Tačiau, kaip jau paro- 
džiau ankstesniuose skyreliuose, šis panašumas labai ribotas — 
agentų papirkinėjimas gali daug ką iškraipyti valstybinio ir pri- 
vataus sektoriaus veikloje. 

Kyšininkavimo paplitimas gali reikšti, kad visuomenė neefek- 
tyviai sustruktūrino agentų ryšį. Jei klientai įpratę papirkinėti 
agentus, tai gal efektyviau būtų, jei klientai samdytų agentus, kad 
šie vestų reikalus su savo senaisiais viršininkais. Pavyzdžiui, sa- 
kykime, kad automobilių kompanija teikia remonto paslaugą 
tiems, kurie perka jos automobilius. Praktikoje klientai, norėda- 
mi, kad juos gerai aptarnautų, duoda kyšius remontuotojams, kad 
šie greit ir gerai atliktų savo darbą. Iš fakto, kad klientas geriau 
kontroliuoja remontuotoją negu automobilių kompanija, peršasi 
išvada, kad šią paslaugą galima būtų teikti efektyviau, jei remon- 


> Sociologinėse analizėse asmeniniai ryšiai laikomi svarbiausiu dovanų da- 
vimo veiksniu. Dovanos labdaros organizacijoms nevadinamos dovano- 
mis, nes nėra asmeninio ryšio (Zelizer 1994: 77-85). 

"* Citatų apie tai galima rasti šiuose darbuose: Laffont (1990), Rasmusen (1990: 
133-222); Rose-Ackerman (1986) ir Tirole (1986). 

tuotojas sudarytų sutartį su klientu, o ne su automobilių kompa- 
nija. Nepaisant šios paskatos komerciniam kyšininkavimui, auto- 
mobilių kompanija gali ir toliau teikti remonto paslaugas kaip 
pirkėjams iš anksto numatytą garantiją. Garantijos stiprina firmos 
konkurencinę padėtį, sumažindamos klientų riziką, tačiau, kaip 
ir visos draudimo strategijos, jos vėliau sukuria susijusias su ste- 
bėjimu išlaidas (Cramton and Dees 1993: 366-367). 

Panašių problemų kyla ir daugelyje profesionalių paslaugų 
teikimo sričių, kur klientai perka specialistų patirtį. Jie gali spręs- 
ti apie tai, ką gauna - gerą sveikatą, didelę kompensaciją teismo 
byloje, - tačiau negali tiesiogiai įvertinti kokybės. Ar ne efekty- 
viau būtų samdyti specialistus tiesiogiai arba mokėti vienu mo- 
kėjimu išmokamą sumą didelei organizacijai (pavyzdžiui, drau- 
dimo kompanijai), kuri tada prižiūrėtų tuos profesionalus ir su 
jais atsiskaitytų? Ar nereikėtų leisti tiesiai parduoti bylas advo- 
katams ir šitaip apskritai išvengti agento ir viršininko santykio 
problemos? Ar neturėtų valstybė vienodai subsidijuoti teisės 
paslaugas? 

Kad suvoktumėme pastarosios galimybės sunkumus, įsivaiz- 
duokime, kad valstybė suteikia nemokamai advokatą kiekvienam, 
kas iškelia bylą ir sumoka nustatyto dydžio mokestį. Toliau saky- 
kime, kad daugelis klientų slapčia moka savo advokatams, kad 
šie geriau dirbtų. Jei toks komercinio kyšininkavimo tipas yra pa- 
plitęs, tai peršasi išvada, kad teisės paslaugų pardavinėjimą rei- 
kėtų privatizuoti, neturtingiesiems paliekant subsidijuojamą pro- 
gramą. Ir priešingai, iš įrodymų, jog besibylinėjančios šalys moka 
teisėjams, kad jie priimtų joms palankius sprendimus, negalima 
daryti išvados, jog reikėtų įteisinti tokius mokėjimus. Juk jie pa- 
kirstų pačią įstatymų valdžios idėją. Teisėjas nėra kurios nors ša- 
lies agentas, jis prisiekęs laikytis bendrųjų teisės principų. Tai su- 
tampa su ilgalaikiais interesais tų, kurie naudojasi teismais. 

Privačiame sektoriuje franšizės susitarimas yra agentų moty- 
vavimo problemos tarpinis sprendimas. Galutiniai pardavėjai yra 
nepriklausomos firmos, kurių veiklą riboja franšizės sutartis. Jei 
viršininkas - šiuo atveju tai franšizės davėjas - gauna naudos kai 
„pardavėjai“ - šiuo atveju tai gavusieji franšizę - asmeniškai su- 

interesuoti parduoti gaminius, tai gali būti verta sudaryti tokius 
susitarimus. Turintieji franšizę mieliau gaus pelną už gerų pa- 
slaugų tiekimą, negu ims už tai kyšius. Valdžia tokį pasirinkimą 
turi ne visada. Nacionalinių parkų žinyba gali pasirašyti franši- 
zės susitarimus su maistą ir pastogę teikiančiomis kompanijomis. 
Valstybinės valdžios organas, aprūpinantis gyvenamaisiais na- 
mais, negali to padaryti nepasirašęs sudėtingo kontrakto, kuriuo 
siekiama užtikrinti, kad neturtingųjų aprūpinimo pastoge tikslas 
bus pasiektas. 

Valstybės organizacinis nelankstumas apriboja jos galimybę 
reorganizuoti agentų santykius. Valdžia naudoja agentus ten, kur 
privačios firmos paprasčiausiai parduotų savo paslaugas tiesio- 
giai. Ir atvirkščiai, valstybinis sektorius naudoja kontraktus ten, 
kur privačios firmos griebtųsi vertikalios integracijos dėl priežiū- 
ros sunkumų. Kartais vyriausybės ekonominio reguliavimo su- 
mažinimas ar panaikinimas ir privatizacija gali tuos sunkumus 
įveikti, tačiau kai kurie apribojimai yra susiję su valstybinių pa- 
slaugų specifine prigimtimi. Teisėtos valstybinės funkcijos dėl savo 
prigimties negali būti organizuotos kaip privačios rinkos. Iš šio 
fakto peršasi išvada, kad iš valstybinių programų neįmanoma pa- 
šalinti visų korupcijos paskatų. 

Arbatpinigių atveju „paslaugos už paslaugas“ nėra akivaiz- 
džios, ir paslauga paprastai suteikiama dar jų negavus. Jie yra 
„teisės požiūriu neprivalomi, duodami neoficialiai, jų dydis ne- 
nustatytas, kintamas, atsitiktinis“ (Zelizer 1994: 91). Arbatpini- 
giai leidžia klientams spręsti apie paslaugos kokybę tuomet, kai 
verslo savininkams gali būti sunku įvertinti kokybę. Jei klientai 
geresni prižiūrėtojai už administratorius, arbatpinigiai pasiteisi- 
na. Ir priešingai, jei vadovybė gali tikėtis gero paslaugų teikimo iš 
aukšto individualių pardavimų lygio, tai ji gali darbuotojams at- 
lyginti pati. Pavyzdžiui, restoranas gali atsilyginti savo padavė- 
jams pagal aptarnautų lankytojų skaičių panašiai kaip jiems atsi- 
lyginama arbatpinigiais. Tačiau toks variantas bus mažiau efek- 
tyvus už arbatpinigių davimą. Vadovai, atlyginimą grįsdami tik 
atlikto darbo apimtimi, gali paskatinti padavėjus nemaloniai nu- 
teikti lankytojus, jei skubės kuo greičiau išlydėti juos pro duris. 

Atlyginimo susiejimas su paslaugų apimties ir kokybės deriniu — 
efektyvesnis būdas, jis leidžia klientams tiesiogiai mokėti agen- 
tams už gerą aptarnavimą ir todėl gali būti vienu iš būdų siekti to 
tikslo. Tačiau arbatpinigiai bus savininkams nepriimtinas varian- 
tas, jei skatins skirstyti klientus taip, kad sumažės viršininkui plau- 
kiančios pajamos. Įsivaizduokime, pavyzdžiui, kad padavėjai, pa- 
našiai kaip korumpuoti muitininkai, už arbatpinigius pradėtų tiek- 
ti patiekalus su nuolaida arba net kai kuriuos ir veltui. 


Kyšių ir dovanų panašumas 


Dovanos ir kyšiai turi vieną svarbų panašumą: nei vienu, nei kitu 
atveju klientas nusivylęs negali kreiptis į teismą su reikalavimu 
grąžinti sumokėtus pinigus arba suteikti jam tai, ko duodamas 
kyšį ar dovaną tikėjosi. Jei kas nori paskatinti kitus veikti, turi 
ieškoti kitų metodų pritarimui užsitikrinti. Kai kuriais atvejais už 
teisės ribų esantys mechanizmai gali veikti efektyviau ir gal net 
pigiau už esančius rinkos prekiautojų dispozicijoje." 

Atrodo, kad tinkamiausi būtų keli pažįstami neoficialūs įgyven- 
dinimo mechanizmai: pasitikėjimas, reputacija, užstato ėmimas, 
abipusiai įsipareigojimai (Cramton and Dees 1993; Williamson 
1975, 1979). Daugelyje įprastinių kontraktų sudarymo kontekstų 
tie mechanizmai labai pageidautini. Tačiau jie gali palengvinti ne 
tik altruistinius perdavimus, bet ir korupcinius sandėrius. Gali 
atsirasti prieštaravimas tarp bruožų, kurie patys savaime atrodo 
dori, - pavyzdžiui, patikimumas, - ir nepageidautinų padarinių, 
kuriuos jie sukelia. Kyšininkavimo ir dovanų davimo tyrinėjimas 
leidžia pastebėti, kad šiaip jau vertos pasigėrėjimo elgesio nor- 
mos kai kuriomis sąlygomis gali pakirsti efektyvumą ir ekonomi- 
kos plėtrą. 


" Netgi dovanos ir kyšiai kartais gali paskatinti teisiškai vykdytinus įsiparei- 
gojimus. Dovanų atveju tiek pagal anglų-amerikiečių, tiek pagal kitų Eu- 
ropos šalių teisę labai lengva dovaną paversti teisiškai įpareigojančiu per- 
davimu, uždedančiu tam tikras pareigas jo gavėjui (Gordley 1995). 

Pasitikėjimas 

Diego Gambetta (1993), aptardamas Sicilijos mafiją, pabrėžia 
visur išplitusią pasitikėjimo Italijos valstybe stoką. Privačios nuo- 
savybės sandorių padidėjimas įvyko tuo metu, kai valstybė sto- 
kojo sugebėjimų tvarkyti tokius sandorius. Valstybė negalėjo pa- 
teikti patikimo metodo ginčams išspręsti ir privačios nuosavybės 
perdavimams tvarkyti. Tada kaip pakaitalas iškilo mafija. Kiti ste- 
bėtojai „mafijos“ iškilimą Rusijoje aiškina panašiu valstybės sil- 
pnumu (Varese 1994). 

Gambetta žodį „pasitikėjimas“ vartoja dviem prasmėmis, ku- 
rias geriausia būtų atskirti. Pirma, jis rodo, kad valstybė stokoja 
kompetencijos ir teisėtumo. Žmonės netiki, kad valstybė išspręs 
ginčus sąžiningai ir efektyviai, todėl ieško alternatyvų. Ši pasiti- 
kėjimo prasmė neturi nieko bendra su glaudžiais asmeniniais ry- 
šiais. Tas ryšys gali būti labai santūrus. Tiesą sakant, pasitikėji- 
mas valstybe galėtų būti didesnis, jei pareigūnai būtų nešališki, 
objektyvūs.“ Antra, žmonės gali pasitikėti vieni kitais dėl glau- 
džių asmeninių ryšių, kurie priklauso nuo giminystės, dalykinių 
ryšių ar nuo draugystės. Žmogus gali tikėti, kad jo galingas drau- 
gas jam padės, ne dėl to, kad tas draugas jo atžvilgiu teisingai 
taikys įstatymus, o kad parodys jam palankumą." Gambetta pa- 
brėžia, kaip pasitikėjimo bet kuria prasme žlugimas gimdo pri- 
vačių apsaugos paslaugų tarnybų, tokių kaip mafija, poreikį. 

Ir priešingai, aš pabrėžiu, kaip pasitikėjimas antrąja prasme, 
grindžiamas asmeniniais ryšiais, palengvina tiek korupcinius, tiek 
dovanojimo perdavimus."š Ši analizė papildo Gambetta'os 


““ Empiriniai tyrimai parodė, kad darbo vietoje pasitikėjimą galima sukurti 
tik „procedūriniu teisingumu“. Sprendimai turi būti teisingi ir turi būti 
laikomi teisingais su galimybėmis apeliuoti (Kim and Mauborgne 1995). 

" Turėkite galvoje tokį Lotynų Amerikos sąmojį: A los amigos todo, a los enimi- 
gos nada, al extrano la ley („Draugams viskas, priešams nieko, o pašalie- 
čiams - įstatymas“ ). 

"* Barney and Hansen (1994: 184-186) tai vadina „stipria patikimumo forma“ 
ir svarsto, kaip ji galėtų duoti firmoms konkurencinį pranašumą. Hoodas 
(1996: 211-214) svarsto, kaip „specialiai sukurti atsitiktinumai“ personalo 
rotacijos bei valdžios padalinimo pavidalu gali padėti suardyti sistemingą 
bendradarbiavimą, kuris gimdo korupciją bei kitokią „antisisteminę tin- 
klo kūrimo" veiklą“. 

samprotavimus apie mafijos „šeimų“ ,reikalaujančių iš savo narių 
nenukrypstamo lojalumo, vidinę organizaciją. Man rūpi ne pats 
organizuotas nusikalstamumas, o kokiu būdu pasitikėjimu grin- 
džiami suasmeninti santykiai palengvina korupcinius sandėrius. 

Pavyzdžiui, žemės reformos dviejuose Brazilijos miestuose 
nagrinėjimas parodo, kaip pasitikėjimas gali palaikyti korupcinę 
sistemą. Viename mieste korumpuota programos administracija 
įsitvirtino dėl asmeninių santykių tarp įvairių įstaigų atstovų, gy- 
venusių arti vieni kitų ir susidraugavusių už darbo aplinkos ribų. 
Kitame mieste programa apskritai buvo administruojama sąži- 
ningai, nes pareigūnai turėjo nedaug asmeninių tarpusavio ryšių, 
todėl vienos įstaigos pareigūnai noriai atsiliepdavo į skundus dėl 
kitų įstaigų pareigūnų veiksmų. Kai kuriais atvejais jie net padė- 
davo vietos gyventojams organizuoti oficialius protestus (Bunker 
and Cohen 1983). 

Dovanų davimas ir kyšininkavimas paplis labiau, jei teisinių 
ginčų sprendimo mechanizmai bus brangūs ir reikalaus daug lai- 
ko. Jei teisinės garantijos neįmanomos, tai atitinkamai išauga pa- 
sitikėjimo vertė. Tačiau teisinės paramos stoka reiškia, kad kai 
kurie sandoriai mažiau tikėtini. Sandoriai, kuriuose kyšį reikia 
duoti pirmiau, negu jį gavęs atliks tai, ko iš jo laukiama, gali būti 
per daug rizikingi. Nepadaręs ko reikia, korumpuotas pareigū- 
nas gali tvirtinti, kad jo gautas mokėjimas buvo tik draugo ar ger- 
bėjo dovana. Panašiai ir dovanos su numanomomis sąlygomis ga- 
vėjas gali apibūdinti ją kaip kyšį, jei tik santykiai sugenda. Abi 
sandėrio šalys suinteresuotos, kad mokėjimo reikšmė būtų neaiš- 
ki išorinio pasaulio akyse ir visiškai aiški joms pačioms. Kyšiai 
dažnai bus maskuojami kaip dovanos, siekiant taip apriboti teisi- 
nę atsakomybę.“ Tačiau dėl dviveidiškumo gali būti sunku pri- 
mygtinai reikalauti, kad pareigūnas įvykdytų tai, ko išjo laukiama. 


“ Japonijoje labai stengiamasi atskirti „dovanojamus“ pinigus, tam naudo- 
jant tik naujus banknotus ir specialius vokus. Dėl to „kyšiai dažnai užmas- 
kuojami kaip dovanos, įdedant švarius banknotus į vokus pinigams arba 
naudojant tinkamai įvyniotus dovanų sertifikatus, pardavinėjamus uni- 
versalinėse parduotuvėse“ (Zelizer 1994: 117). 

Dovanos, apimančios nevykdytinas „paslaugas už paslaugas“, 
bus labiau tikėtinos, jeigu jau yra pasitikėjimu grindžiamas ryšys 
tarp abiejų šalių, atsiradęs dėl giminystės ar draugystės. Tad do- 
vanos dažnai duodamos šeimos nariams ne vien dėl to, kad da- 
vėjas jaučia jiems meilę, bet ir dėl to, kad gavėjas turi emocinių 
ryšių su davėju ir gali noriau palaikyti jo pusę numanomame 
sandėryje. 

Pasitikėjimas dar svarbesnis korupciniuose sandėriuose. Kaip 
tvirtina Gambetta, dėl nepasitikėjimo valstybe atsiranda privačių 
apsaugos paslaugų poreikis. Ir atvirkščiai, sugebėjimas sukurti 
pasitikėjimą, grindžiamą artimais asmeniniais santykiais, pade- 
da sumažinti demaskavimo pavojų. Jis suteikia atlikimo garanti- 
ją, kai mokėjimas ir „paslauga“ yra atskirti laiko tarpu. Valstybės 
pareigūnas gali teikti pirmenybę savo giminėms skirstydamas 
koncesijas ar kitokias valstybės privilegijas mainais už jų gautos 
naudos dalį. Taip daryti jis gali ne tik dėl to, kad rūpinasi jais, bet 
ir dėl to, kad jie rūpinasi juo, ir kad bus mažiau tikėtina, jog paša- 
liniai atskleis korupcinį sandėrį arba išsižadės susitarimo. Vienų 
naudos priklausomybė nuo kitų naudos mažina abiejų dalyvių 
riziką (Schmid and Robison 1995). 

Žinoma, išlieka galimybė, kad įniršę šeimos nariai bus ypač 
pavojingi. Vienų naudos priklausomybė nuo kitų naudos gali 
reikšti, kad įtūžęs giminaitis jaus ypatingą malonumą demaskuo- 
ti savo korumpuotą giminaitį.“ Korumpuotas valstybės galva galų 
gale gali net pasigailėti pasirinkęs ne kokį nors šaltakraujišką prag- 
matišką verslininką, kuris vargu ar ryžtųsi žlugdyti pelningą su- 
sitarimą. Tačiau korumpuotoje aplinkoje, kur teisės normos ne- 
gali būti naudojamos susitarimams įgyvendinti, verslo ryšiams 
su draugais bei šeimos nariais alternatyvos gali ir nebūti. Pavo- 
jus, kad pasitikėjimas virs pykčiu, yra neteisėtų sandėrių netikru- 
mo sudėtinė dalis. 


* Brazilijoje prezidento Fernando Collor de Mello korupciją atskleidė jo įnir- 
šęs brolis, nepatenkintas prezidento mėginimais pradėti leisti laikraštį, kon- 
kuruojantį su jo jau turimu laikraščiu (Fleischner 1997: 302-303; Manzetti 
and Blake 1996). 

Reputacija 

Teisėtose rinkose reputacija, susiformavusi dėl pakartotinų 
veiksmų, gali pakeisti tiek teisės normas, tiek pasitikėjimu grin- 
džiamus asmeninius santykius.*'" Reputacija, kad jūs dosniai atsi- 
lyginate kiekvienam jums padėjusiam, paskatins kitus daryti jums 
paslaugas (Barney and Hansen 1994: 178-179). O reputacija, kad 
jūs suluošinate tuos, kurie nesilaiko susitarimų, padės užtikrinti 
korupcinių sandėrių vykdymą. Ji taip pat atbaidys žmones nuo 
sandėrių sudarinėjimo pirmiausia su jumis. 

Reputacijos veikia abiejose dovanų ir kyšių sandėrių pusėse. 
Reputacija Žmogaus, kuris tik atsako į kitų veiksmus, yra svarbi 
tam, kuris ryžtasi pats Žengti pirmąjį žingsnį. Pavyzdžiui, auko- 
tojai tikriausiai mieliau parems tą universitetą, kuris garsėja kaip 
suteikiantis garbės vardus dosniems savo buvusiems auklėti- 
niams. Arba vaikas tikriausiai bus klusnesnis, jei jo tėvai garsės 
tuo, kadjie apdovanoja gerai besielgiančius vaikus. Kyšininkavi- 
mą bus lengviau institucionalizuoti, jei kyšininkai matys, kaip ko- 
rumpuoti pareigūnai vykdė savo įsipareigojimus praeityje ir kad 
jie turi geras perspektyvas ilgai išsaugoti savo postus. Kartais svar- 
bi žmogaus, kuris ryžtasi pats žengti pirmąjį žingsnį, reputacija. 
O reketuotojo reikalavimai bus greičiau patenkinami tada, kai re- 
ketuotojas turės sugebančio keršyti žmogaus reputaciją. Pavyz- 
džiui, policija gali maksimaliai padidinti išreikalaujamus kyšius, 
pagrįstai grasindama primušti tuos, kurie jų neduos, arba nepa- 
grįstai areštuoti sąžiningus žmones už tokius nusikaltimus kaip 
kad neteisėtas papirkinėjimas. 

Dėl kyšių neteisėtumo ir dovanų teisėtumo pirmuoju atveju 
reputaciją susidaryti sunkiau negu antruoju. Apie dovanų davi- 


atrodyti per daug panašios į neteisėtas „paslaugas už paslaugas“. 


* Eksperimentiniai darbai rodo, kad reputacija tarp prekybininkų greičiau- 
siai atsiranda, jei pirkėjams iki pirkimo sunku įvertinti gaminio kokybę 
(Kollock 1994). Eksperimentuose asmenys nebendravo vieni su kitais akis 
į akį ir nebuvo išorinio šaltinio, į kurį būtų galima apeliuoti. Taigi sąlygos 
buvo panašios į kyšių ar dovanų tipo mainus, stokojančius asmeninio pa- 
sitikėjimo elemento. 

Davėjai gali girtis savo dovanomis, vildamiesi nusipelnyti dos- 
nių žmonių reputaciją. Labdaringos organizacijos gali skelbti do- 
norų sąrašus, kad paskatintų ir kitus sekti jų pavyzdžiu. Sugebė- 
jimas gauti dovanų iš įžymių Žmonių didina tos organizacijos 
prestižą. Vienu žodžiu, tiek aukotojai, tiek labdaringos organiza- 
cijos reputacijos gerinimo sumetimais suinteresuoti skelbti apie 
dovanas ir abi pusės gali viena kitą tenkinti. Geros reputacijos 
labdaringa organizacija pritraukia aukotojus tuo, kad sukuria 
jiems dorybingumo aurą, o aukotojų reputacijos gerinimas tam- 
pa priemone pritraukti daugiau dovanų. 

Dovanos arba arbatpinigiai už paslaugas poveikio reputacijai 
atžvilgiu gali turėti nevienodą dinamiką. Sakykime, kad oficiali 
kaina yra vienoda, bet agentai kai kuriems klientams gali suteikti 
specialių paslaugų. Jei jie taip darys, tai kiti klientai gali pajusti 
aptarnavimo pablogėjimą. Tada vienų klientų dovanos gali pa- 
skatinti ir kitus klientus duoti dovanas. Atrodo, kad kaip tik to ir 
siekia automobilių stovėjimo aikštelių prižiūrėtojai, viešai skel- 
biantys, kokias dovanas gavo iš savo nuolatinių klientų (Tierney 
1995). Dovanų davimo spiralė bus ypač galinga, jei pageidauja- 
mų stovėjimo vietų bus mažiau negu reikėtų. Automobilių lai- 
kytojai tada įsivelia į žaidimą, teoretikų vadinamą „sekinamuoju 
karu“ .** Jie yra skatinami duoti dovanas ne tik tam, kad nepagar- 
sėtų esą šykštuoliai, bet ir kad užsitikrintų gerą aptarnavimą. Au- 
tomobilių stovėjimo aikštelių savininkai gali pabandyti perimti iš 
nes ir blogesnes stovėjimo vietas. Tačiau neišvengiama prižiūrė- 
tojų teisė veikti savo nuožiūra reiškia, kad savininkai niekada ne- 
pajėgs pasiimti visų pajamų. 

Kai kurios korumpuotos rinkos veikia lygiai taip pat, tik ne 
taip efektyviai, nes kyšių skelbti paprastai negalima. Šiuo atžvil- 
giu dovanos pranašesnės už kyšius. Rinkiminių kampanijų rėmė- 
jai dažnai balansuoja ant siauros ribos, skiriančios dovanas nuo 
kyšių, ir nukrypsta tai į vieną, tai į kitą pusę, priklausomai nuo 


82 Sekinamojo karo žaidimai analizuojami šiuose darbuose: Bishop, Cannings, 
and Smith (1978). Krishna and Morgan (1997) ir Rasmusen (1990: 74-76). 
Dėkoju Peteriui Cramtonui už šio ryšio nurodymą. 

kampanijos finansinių dėsningumų užgaidų.“? Potencialūs dova- 
notojai galbūt būtų labiau linkę dovanoti, jei turėtų žinių apie ki- 
tų dovanas. Eskaluojančios dovanojimų spiralės galimybė verčia 
manyti, kad koks nors politikas gali paskelbti savo rėmėjų sąrašą, 
netjei įstatymas to nereikalauja. Tačiau tokio sąrašo efektyvumas 
priklausys nuo rėmėjų motyvacijų. Jei juos domina tik kokio nors 
konkretaus asmens išrinkimas, informacija apie kitų rėmėjų dos- 
numą gali atgrasyti jį nuo tolesnio rėmimo. Ir priešingai, jei rėmė- 
jai nori įgyti pranašumą prieš savo varžovus, žinios apie jų var- 
žovų dovanas gali paakinti juos duoti dar daugiau. 

Kuo griežtesni įstatymai, reguliuojantys privačius įnašus ir api- 
būdinantys kyšininkavimą, tuo sunkiau susikurti reputaciją. Ky- 
šių davėjai ir jų ėmėjai gali susikurti jėgos naudojimo taktikos sa- 
kytinę reputaciją, tačiau jie kartu nori būti laikomi žmonėmis, ku- 
rie vykdo sandėrius ir nepranešinėja apie korupcinius pasiūlymus. 
Kadangi reklamuotis teisėtu būdu bei paliudyti apie tai oficialiai 
negalima, tai korumpuotiems pareigūnams tenka komunikuoti 
kitokiais būdais. Kadangi susidaryti reputaciją sunku, sukčiai ga- 
li būti priversti palaikyti dalykinius ryšius tik su pažįstamais part- 
neriais. Galinčių duoti kyšius žmonių skaičiaus apribojimas irgi 
sumažina pavojų, kad nauji žmonės demaskuos. Užmegzti ko- 
rupcinius ryšius su pašaliniais rizikinga, nes tas, kuris pirmas pa- 
reiškia norą duoti ar gauti kyšį, tampa priklausomas nuo kitų, 
kurie gali grasinti pranešią apie neteisėtus veiksmus. Tampa svar- 
būs trečiosios šalies pristatymai, o kai kuriais atvejais derybų kal- 
ba tampa neaiški, dviprasmiška, suprantama tik saviškiams (Gam- 
betta 1993). 

Stabilią korupcinę sistemą lengviau palaikyti mažose, vietinė- 
se rinkose, negu didelėse nacionalinėse arba tarptautinėse. Slap- 
tumo poreikis palankus sistemoms, kuriose negausiems veikėjams 
lengviau bendrauti. Korupcija labiau tikėtina tose ūkio šakose, 
kur gamintojai susiję su ta vietove, priversti nuolat bendrauti su 
valdžia ir neturi pasirinkimo kur dirbti. Kai kuriuose pasaulio 
kraštuose vietos politikai yra susiję su nusikalstamomis grupuo- 


* Žr. Jane Fritsch „Kyšis nėra kyšis, jei tai dovana“, New York Times, 1996 m. 
sausio 28. 

tėmis, grasinimais ir smurtu įgyvendinančiomis papirkinėjimo pla- 
nus (Gambetta 1993). Tie verslininkai negali lengvai išeiti iš rin- 
kos ir pereiti į kitą mažiau korumpuotą bendruomenę. 

Korupcinius ryšius palaikyti lengviau, jei ta pati maža grupė 
bendrauja su kitomis skirtinguose kontekstuose. Tada bus nesun- 
ku sudaryti sąžiningumo, patikimumo ar smurtingumo reputaci- 
ją, dovanų davimą bei kyšininkavimą padarant santykiškai nau- 
dingais dalykais. Pasitikėjimas nebūtinas, nes kiekvienas visada 
tikrina kiekvieną kitą. Nors tokie tinklai vietiniuose valdžios or- 
ganuose yra įprasti visur, maži elitai gali kontroliuoti net gan di- 
deles sritis. Tokioje grupėje bet kokiu atveju galima tvirtai susi- 
kurti reputaciją. 

Reputacijos susikūrimo išlaidos mažesnės, jei kyšininkavimas 
daugelio laikomas priimtinu dalyku ir jei nėra patikimos teisėsau- 
gos. Kyšiai gali būti palyginti efektyvi priemonė rentoms perduoti 
iš privačių asmenų ir organizacijų valstybės pareigūnams. Taigi 
korupcija tada yra valstybės rentas kuriančio esminio pobūdžio 
simptomas. Sąžiningame pasaulyje privatūs veikėjai siekia vals- 
tybės teikiamų rentų per išlaidžias finansavimo programas bei 
taisykles, kuriančias monopolines rentas. Visiškai korumpuotame 
pasaulyje jie net nesistengs ieškoti teisėtos naudos, nes monopoli- 
nes pajamas gaus valstybės pareigūnai įgyvendinimo stadijoje. 
Yra glaudus ryšys tarp paskatų kurti rentas ir tų rentų paskirsty- 
mo. Mažiau korumpuotose šalyse privatūs veikėjai stengiasi pa- 
sinaudoti valstybe asmeniniam pasipelnymui, o labiau korum- 
puotose valstybėse pareigūnai pasinaudoja valstybe rentoms gauti 
iš privačių asmenų bei firmų. Jie gali tai padaryti kurdami mono- 
polijas arba įvesdami apribojimus. Kita alternatyva - jie gali susi- 
mokyti su suinteresuotais privačiais asmenimis naudai iš užsie- 
nio ir šalies vidaus šaltinių išspausti, kurią paskui korumpuoti 
valstybės pareigūnai dalijasi su savo bendrininkais privačiame 
sektoriuje. 


Reputacinis užstatų ėmimas 
Užstatų ėmimas yra įprastinė priemonė įvykdymui užtikrinti. 


Realiame gyvenime padėtis gal ne tokia dramatiška, kaip toje pasa- 
koje apie bokšte uždarytą karalaitę, tačiau principas tas pats. 

Egzistuojant laiko neatitikimui sandėryje, sandėrio iniciatorius rei- 
kalauja, kad antroji šalis kaip užstatą duotų ką nors vertingo. Už- 
statų ėmimas geriausiai veikia kaip įsipareigojimo priemonė, jei 
šalys turi galimybę kreiptis į sąžiningą ir teisingą teismą, kad šis 
nuspręstų abejotinais atvejais (Cramton and Dees 1993). 

Sukurti tokius teismus korupciniams sandėriams sunku. Ta- 
čiau kyšių mokėjimai sukuria užstatų ėmimo specialios atmainos 
galimybę. „Užstatas“ šiuo atveju yra kito asmens reputacija. Ini- 
ciatorius gali turėti slaptų užrašų apie kito asmens veiksmus.*' 
Pavyzdžiui, jei pareigūnai baudžiami griežčiau negu verslinin- 
kai, tai verslininkai gali duoti kyšius už jiems žadamą palankumą 
ateityje ir grasinti tai atskleisti, jei pareigūnas pažado netesės. Jei 
kyšiai mokami už rutininę teisėtą naudą, tai pasinaudoti parei- 
gūno reputacija kaip užstatu sunkiau negu tuo atveju, kai jis su- 
teikia neteisėtą paslaugą. O apskritai - kuo didesnė simetrija tarp 
nuostolių, kuriuos patiria kyšius duodantys ir juos imantys de- 
maskavimo atveju, tuo mažiau tikėtina, kad bus įvykdytas grasi- 
nimas sugadinti kitos sandėrio šalies reputaciją. Tačiau jei kyšių 
davėjo reputacija jau sugadinta, tai jis gali atskleisti savo korup- 
cinius papirkinėjimus. Pavyzdžiui, vieno Kolumbijos narkotikų 
kartelio narys pats kreipėsi į policiją gelbėdamas savo gyvybę ir 
padėjo JAV valdžios organams iššifruoti įrašus apie Kolumbijos 
pareigūnų papirkinėjimą.** 

Reputacinis užstatų ėmimas gali reikštis ir kai aukojama lab- 
darai. Davėjas gali reikalauti, kad, pavyzdžiui, universitetas iš- 
leistų dovanotus pinigus tam, kam buvo žadėjęs, grasindamas jam 
organizuoti neigiamos reklamos kampaniją, jei tik šis nesilaikys 
pažado. Universitetas gali vengti tokios savo aukotojo antirekla- 
mos iš baimės, kad ji neatbaidytų kitų aukotojų dovanų. Nepai- 
sant to, jis gali imtis Žygių sumažinti tokio sandorio neatitikimą 
laiko atžvilgiu, pavyzdžiui, nepavadindamas donoro vardu pa- 
stato tol, kol šis teisiškai neperves visos savo dovanos. 


* Pavyzdžiui, Indijoje vienas korupcija apkaltintas verslininkas rūpestingai 
laikė užrašus apie tuos, kuriems duodavo kyšius. „Indijos premjeras ne- 
kreipia dėmesio į skandalą“, New York Times, 1996 m. vasario 25. 

* „Informatoriaus pateikti Cali kartelio demaskavimai užkabina ir Kolumbi- 
jos pareigūnus“, Washington Post, 1996 m. sausio 28. 

Abipusiai įsipareigojimai 

Daugelis verslininkų prisiima ilgalaikių abipusių įsipareigoji- 
mų. Kiekvienas asmuo turi paskatų veikti atsakingai, jei jis yra 
agentas ir gali pasamdyti savo dabartinį svarbiausią skolininką, 
kad jis ateityje veiktų kaip jo įgaliotinis. Pavyzdžiui, Karen Clay 
(1997) tyrinėjo Kalifornijos pirklius 1830-1848 metų laikotarpiu, 
kai Kalifornija nominaliai buvo valdoma Meksikos, tačiau nebu- 
vo veiksmingos kontraktų realizavimo sistemos. Prekybininkų bu- 
vonedaug, ir viename mieste gyvenančiam prekybininkui tikriau- 
siai prisireikdavo kituose miestuose gyvenančių žmonių pagal- 
bos. Užuot siuntę savo agentus, jie panaudodavo savo užduotims 
atlikti kituose miestuose gyvenančius prekybininkus. Tiesioginiai 
dvišaliai sandoriai nebuvo reikalingi. Prekybininkas A galėjo veikti 
kaip prekybininko B agentas, o prekybininkas B galėjo būti pre- 
kybininko C, veikiančio kaip prekybininko A agentas, agentu. Tokį 
funkcijų pasiskirstymą palaikė aktyvi korespondencija ir perduo- 
dama informacija apie prekybininkų reputaciją, kartu su žiniomis 
apielaivų atplaukimus ir išplaukimus bei prekių kainas ir kokybę. 

Kaip tokia sistema gali veikti korumpuotame pasaulyje? Kad 
ji veiktų, paslaugos neturi visos eiti viena kryptimi. Politikas A 
balsuoja už projektą, kuris leis neteisėtai pasipelnyti politikui B, 
ir tikisi, kad politikas B palaikys jį, kai kitą kartą bus balsuojama 
už panašų projektą. Planavimo ministras palaiko kompaniją, iš 
dalies priklausančią Kelių ministerijai, ir vėliau kelių ministras 
pasirašo kontraktą dėl naujo kelio tiesimo su planavimo minist- 
rui artima firma. Italijoje duodančios kyšius firmos „specifiniu bū- 
du investuoja į paslėptų ryšių bei mainų su įtakingiausiais valsty- 
binių nutarimų priėmėjais kanalų kūrimą. Informacijos, asmeni- 
nių ryšių ir pasitikėjimo "kapitalas", bent iš dalies, yra 'paveldas', 
priklausantis kyšių ėmėjams ir jų davėjams, apribojantis naujų 
kontraktų sudarymo išlaidas“ (della Porta and Vannucci 1997a: 
530). Kaip ir Clay aprašytais atvejais, įsipareigojimai neturi būti 
abipusiai ar juridiškai vykdytini tol, kol atitinkama grupė gali ne- 
sunkiai nustatyti, kas nesilaiko susitarimų, ir ateityje nebedaryti 
jiems paslaugų. 

Tais atvejais nustatyti ribą tarp dovanų ir kyšių itin sunku. 
„Paslaugos už paslaugas“ dažnai apmokamos ta pačia „valiuta“ 
kaip ir pirminė nauda - balsais priiminėjant įstatymų projektus, 
favoritizmu skirstant kontraktus. Izoliuotai paėmus, toks elgesys 
primena favoritizmą, o ne korupciją. Duodama dovana ar padaro- 
ma paslauga, kurios kai kam gali atrodyti nederamomis. Neleng- 
va nustatyti, kokios naudos iš to turėjo paslaugą padaręs asmuo. 
Palaikyti tokią sistemą gali tik paplitusi nuomonė, kad žmonės, 
padarę gera jums, neliko nuskriausti. 

Clay aprašyta Kalifornijos sistema žlugo prasidėjus aukso 
karštligei, kai nepaprastai pagausėjo prekybininkų. Tai gali būti 
geras vaistas nuo bet kokių „aš tau, tu man“ tipo sandėrių. Kai 
žaidimo dalyvių daugėja, tiksliai pranešinėti apie reputaciją da- 
rosi vis sunkiau. Pavyzdžiui, kai kas mano, kad sudėtinga ryšių 
sistema, būdinga kitose Azijos šalyse esančioms kinų verslo ben- 
druomenėms, gali subyrėti, jei rinka išsiplės.** Kitas, absoliučiai 
kitoks, sprendimas yra centralizuota biurokratinės priežiūros sis- 
tema, sumažinanti galimybes abipusiems sandėriams plisti laike. 
Žinoma, toks variantas neatneš sėkmės, jei jis tik sujungs visus 
sandėrius į vieną korumpuotą paketą. Galima tik viltis, kad cen- 
tralizuota kontrolė aiškiau atskleis bet kokias likusias „paslaugas 
už paslaugas“. 

Tiek rinkos plėtimas, tiek priežiūros gerinimas yra žingsniai 
labiau nuasmenintos ekonominės ir politinės sistemos link. Tokie 
pasikeitimai gali pakirsti korupcinius tinklus, tačiau jie gali pa- 
kirsti ir tas pageidautinas funkcijas, kurias tokie tinklai atlikdavo. 


Protegavimas, dovanų davimas ir 
ekonomikos plėtra 


Išplėtotos rinkos ekonomikos šalys nustato daug oficialių ir ne- 
oficialių ribų, skiriančių nuasmenintą rinkos prekybą ir oficialias 
funkcijas nuo asmeninių ryšių. Interesų susikirtimas ir kampani- 
jų finansavimo įstatymai reguliuoja pinigų ir politikos sąsajas. 


* „Bambuko tinklo paveldėjimas“, The Economist, 1995 m. gruodžio 23 - 
1996 m. sausio 6: 79-80. 

Elgesio normos riboja rinkos skverbimąsi į šeimyninius santykius 
ir į draugystę. Žurnalistikos standartai neleidžia reporteriams už 
pinigus rašyti tam tikrus straipsnius. Tačiau netgi tokiomis sąly- 
gomis sunku nustatyti ribas tarp rinkos kainų, kyšių, dovanų ir 
arbatpinigių bei įvertinti juos norminiu požiūriu. O besivystan- 
čiose šalyse ši problema kur kas labiau erzinanti. Ten riba tarp 
rinkos ir šeimos, tarp valstybinio ir privataus sektoriaus dažnai 
neaiški ir nepastovi. 

Standartinė neoklasikinė ekonomika remiasi asmeninių ryšių 
tarp pirkėjų ir pardavėjų nebuvimu ir įrodinėja, kad rinkos nuas- 
meninimas yra vienas iš jos pranašumų. Sėkmingai prekiauja tie 
asmenys, kurie savo prekybinius sprendimus grindžia prekių sa- 
vybėmis ir jų kainomis. Rinkos išsaugo informaciją, ojų nuasme- 
ninimas užtikrina, kad parduodama būtų tiems, kurie daugiau- 
sia moka už prekes. Norint prekiauti su žmogumi, nebūtina jį gerb- 
ti ar mylėti. Prekybos procesas pats savaime nėra naudos šaltinis. 

Nepaisant to, realiame pasaulyje pirkėjų ir pardavėjų identifi- 
kavimas dažnai yra svarbus informacijos faktas, užtikrinantis re- 
putaciją ir pasitikėjimą. Asmeniniai santykiai tarp pardavėjų ir 
pirkėjų gali būti naudingi sudėtingose derybų situacijose. Tas ry- 
šys gali remtis simpatija ir pagarba arba baime ir įbauginimu. Jei 
asmeninius santykius nustatyti palyginti lengva, tai sukčiavimo 
ir menkaverčių prekių problemas galima sumažinti pastangomis 
sukurti geros kokybės ir sąžiningos prekybos reputaciją. Neteisė- 
tai veikiančių prekeivių problemą galima įveikti bendradarbiau- 
jant tarpusavyje susijusioms grupėms (Bardhan 1993; Ostrom and 
Gardiner 1993). 

Tačiau suasmeninti, personalizuoti ryšiai ne visada derinasi 
su efektyvumu. Pasitikėjimas, reputacija ir abipusiai įsipareigoji- 
mai gali palengvinti korupciją ir pakenkti mėginimams pagerinti 
valstybės funkcionavimą. Jei žmonės palaikys dalykinius santy- 
kius tik su savo draugais, tai patekti į tokią rinką galės tik „saviš- 
kiai“, o pardavimo ir pirkimo agentai teiks pirmenybę giminėms 
ir draugams. Asmeniniais ryšiais paremtas stebėjimas ir kokybės 
kontrolė padidina patekimo į rinką kainą tiems, kurie nepriklau- 
so įtakingų Žmonių grupei. Jei privatūs ekonomiškai suinteresuoti 

sluoksniai yra asmeniniais ryšiais susiję su valstybės pareigūnais, 
tai gali susidaryti patrimonialinės ar klientelinės sistemos, kurio- 
se vyksta paslaugų ir kyšių mainai, pakertantys valstybinių ir 
privačių institucijų skaidrumą ir efektyvumą. Patrimonialinėse 
sistemose valstybės pareigūnai yra patronas, o privatiems intere- 
sams atstovauja klientai. Klientelinėse valstybėse yra priešingai — 
privatūs interesai ten dominuoja ir jie kontroliuoja valstybę (Kahn 
1996). 

Nepriklausomybę gavęs Bangladešas yra geras patrimoniali- 
nės valstybės pavyzdys. Po jo atsiskyrimo nuo Pakistano nebuvo 
vietinių galingų verslo lyderių, verslininkų klasė buvo labai pri- 
klausoma nuo valstybės globos.“ O Filipinai, atrodo, gerai atitin- 
ka silpnos klientelinės valstybės, kurioje dominuoja privataus ver- 
slo interesai, apibrėžimą (Hutchcroft 1998). Nors daugelis artimų 
draugų yra gryni savo naudos ieškotojai, kiti iš tikrųjų yra suinte- 
resuoti našių verslo įmonių ugdymu (Pinches 1996). Praktikoje 
dažnai neaišku, kas dominuoja - valdžia ar privatus sektorius, 
nes jie dirba kartu abipusei naudai. Naujausių Italijos korupcijos 
bylų tyrimas parodė tokią savitarpio priklausomybę ir kad ją ga- 
lima išlaikyti tuo, kad viena pusė grasina kitai atskleisti jos ko- 
rupciją (della Porta and.Vannucci 1997a).* 

Visuomenėse su įsigalėjusiais tarpasmeniniais tinklais pilie- 
čiams gali mažai terūpėti rinkos ir valstybinio sektoriaus efekty- 
vumas. Jie nuasmenintas rinkas gali laikyti neteisėtomis ir mora- 
liškai bankrutavusiomis. Kraštutiniu atveju jų gali negąsdinti net 
akivaizdžios „paslaugos už paslaugas“. Žmonėms gali atrodyti, 
kad jie turėtų laisvai duoti dovanas savo šeimos ar savo grupės 
nariams ir tikėtis mainais iš jų irgi gauti „dovanų“. Nors stebėto- 


“ Pagal Stepheną Kochaneką (1993) protekcijų ir korupcijos mastas šalyje 
stabdė jos augimą. Konkretus džiuto pramonės Bangladeše pavyzdys iliust- 
ruoja tuos bendro pobūdžio teiginius (Bhaskar and Kahn 1995). 

* Nesunku rasti ir daugiau valstybių su stipriais patronų ir klientų ryšiais. 
Merilee Grindle (1996), lygindama Meksiką ir Keniją XX a. devintą ir de- 
šimtą dešimtmetį pabrėžia ryšių tarp klientų ir jų globėjų abiejose šalyse 
svarbą ir korupcinių tinklų neigiamą poveikį šalies augimui. Žr. taip pat: 
Robison (1996) ir Schwarz (1994) apie Indoneziją. 

jas gali matyti tai, kas iš pažiūros atrodys aktyvi prekiavimo kul- 
tūra, sistemos viduje esantieji gali žiūrėti kitaip. Jiems gali atro- 
dyti, kad prekyba teisėta tik su konkrečiu kitoje sandorio šalyje 
esančiu partneriu. Visuomenei, besiremiančiai tokiais labai suas- 
menintais santykiais, bus sunku kurti dideles kapitalistines įmo- 
nes ar palaikyti aktyvią prekybą su kitomis šalimis, tačiau jos gali 
sukurti gyvybingą, nors ir skurdžią, autarkiją. 

Visuomenės, besiremiančios stipriais tarpasmeniniais san- 
tykiais, gali menkai tesuprasti oficialius agento santykius su jo 
atstovaujamu asmeniu ir kokias pareigas tie santykiai uždeda 
agentams. Net pati mintis, kad kažkas turi aiškiai apibrėžtų atsa- 
komybių savo vyresniajam, atsietų nuo ištikimybės, draugystės 
ir giminystės ryšių, gali atrodyti keista ir nenatūrali. Tokioms vi- 
suomenėms bus sunku kurti šiuolaikines biurokratijas su parei- 
gūnais, samdomais pagal jų sugebėjimus, kurie turėtų savo kaip 
pareigūnų vaidmenis atskirti nuo savo kaip draugų ar giminių 
vaidmens. Piliečiai mano, kad asmeniniai ryšiai su pareigūnais 
reikalingi tam, kad jie kuo nors padėtų, ir mano, kad visai normalu 
atsilyginti naudingiems pareigūnams dovanomis ir arbatpinigjiais. 
Aukštesnę padėtį valdžios hierarchijoje užimantys pareigūnai 
stengiasi užsitikrinti žemesniųjų paramą, skirdami į pareigas 10- 
jalius pavaldinius, kurie neims „dovanų“ be viršininko sutikimo. 
Tokia protekcinė grupė tada nustatys kyšių dalijimosi sistemą, 
apimančią hierarchinės sistemos viršų ir apačią. Kyšiai, gauti 
aukščiausio rango pareigūnų, bus pasidalinami su žemesniais, o 
surinktais hierarchinės piramidės apačioje bus dalijamasi su aukš- 
tesniais viršininkais. Lojalumas šeimai, draugams ir bendradar- 
biams keliamas aukščiau už lojalumą valstybei.*? 


* Žr., pavyzdžiui, Kochaneko (1993) pasvarstymus apie Bangladešą. Rober- 
tas Scalapino (1989: 4) įrodinėja, kad Vakarų kolonizatoriai Azijoje susidū- 
rė su baisiu uždaviniu kurti naują civilinį elitą „pagal Vakarų pareigūnų 
pavyzdį“, nes tokios sąvokos kaip „laikymas, kad skyrimas į pareigas reiš- 
kia visuomenės pasitikėjimą, taisyklių taikymas be baimės ir šališkumo, 
paklusimas žmonių nuosprendžiui, išreikštam per jų išrinktus atstovus“ 
buvo svetimos tradiciniams Azijos pareigūnams. Tą uždavinį dar labiau 
pasunkino Vakarų kaip kolonizatorių, kurių teisėtumas priklausė nuo ka- 
rinės galios, pastangų nenuoseklumas. 

Stiprūs tinklai, besiremiantys pasitikėjimu ir reputacija, gali 
būti neįkainojami tais laikotarpiais, kai oficialios valstybės institu- 
cijos silpnos ir neefektyvios. Pavyzdžiui, ankstyvuoju porevoliu- 
ciniu laikotarpiu Sovietų Sąjungoje neoficialūs socialiniai tinklai 
veikė kaip oficialios organizacinės struktūros pakaitalas. Kadrai, 
kurie buvo glaudžiai susijusių ikirevoliucinių pogrindinių orga- 
nizacijų nariai, savo lojalumus ir ryšius perkėlė į naująją sovietinę 
valstybę. Ilgainiui tie tinklai tapo korupcijos ir favoritizmo šalti- 
niais. Stalinas skundėsi, kad neoficialios socialinės struktūros žlug- 
do oficialias, o Gorbačiovo pastangoms devintajame dešimtme- 
tyje trukdė neoficialūs tinklai, mažinę centro gebėjimą įgyvendinti 
savo politiką (Easter 1996: 574, 576-577). 

Panašiai ir nesenu nuolatinio keitimosi ir permainų Rytų Eu- 
ropoje laikotarpiu oficialioms struktūroms yrant plito korupcija, 
ir tą plitimą lengvino asmeniniai ryšiai. Valstybės administravi- 
mo principų suvokimo stoka trukdė plėtotis biurokratijai Rytų 
Europos postsovietinėse visuomenėse. Lojalumas kitiems orga- 
nizacijos nariams laikomas ne mažiau svarbiu ar net svarbesniu 
už gerą administravimą. Kaip teigiama studijoje apie Bulgariją, 
„svarbiosios finansų ministerijos pareigūnai Bulgarijoje vis dar 
jaučia pareigą ginti savo kolegas muitinėse, užuot pradėję rimtai 
nagrinėti tai, kas panašu į muitinės pareigūnų korupcinę veiklą“ 
(Verheijen and Dimitrova 1996: 205-206). Ilgalaikės tokios situa- 
cijos pasekmės labai gilios, jos pasunkina efektyvių valstybinių 
struktūrų kūrimą. 

Sakykime, kad valstybės vadovai nusprendžia įvesti laisvo- 
sios rinkos institucijas bei valdymo struktūras pagal išsivysčiusių 
šalių pavyzdį. Kokį poveikį tos naujos institucijos turės vyraujan- 
čioms visuomenės pažiūroms?“ Perėjimas iš situacijos, kurioje 


* Tyrimai rodo, kad pažiūros keičiasi keičiantis aplinkybėms. Pasak Scalapi- 
no (1989: 107), „greitos kultūrinės permainos yra neatskiriamas epochos, 
kurioje gyvename, aspektas, ypač avangardinėse visuomenėse“. Kosta Ri- 
koje ir Nikaragvoje atlikti tyrimai leido padaryti išvadą, kad „politinė kul- 
tūra daug labiau priklauso nuo sąlygų, yra labiau utilitaristiškesnė ir lanks- 
tesnė, negu buvo manoma anksčiau“ (Seligson and Booth 1993: 790). Kaip 
rašo Larry Diamondas, apibendrindamas naujausią Gabrielio Almondo dar- 
bą, „politinės kultūros pažintiniai, atspindintys požiūrį ir vertinantys mat- 

asmeniniai ryšiai yra norma, prie labiau nuasmenintos visuome- 
nės su stipriomis rinkos ir valstybinio sektoriaus institucijomis 
gali būti skausmingas, galimi tiek ydingį, tiek dori ciklai. 

Naujų institucijų, kurios blogai derinasi su pagrindinėmis 
normomis, kūrimas gali sukelti patologijas, kurios sumažins po- 
žiūrio lėto keitimosi tikimybę, kai žmonės pamatys, kiek jiems 
kainuoja rinkos ir biurokratijos. Ne taip kaip šalyse su nusistovė- 
jusia rinkos ekonomika, tose, kurios praeityje mažai tepasikliovė 
nuasmeninta laisvąja rinka nėra sudėtingų ir subtilių ribų tarp 
rinkos ir ne rinkos veiklos. Jei tokiose šalyse labai smarkiai išauga 
rinkos vaidmuo ir jos bando sukurti šiuolaikinę biurokratiją ir de- 
mokratinę santvarką, tai jų sukurta sistema gali turėti daug pato- 
loginių bruožų. Gali būti paplitęs valstybės pareigūnų papirkinė- 
jimas; didelė rinkos prekybos dalis gali remtis asmeniniais ryšiais, 
o valstybiniai pirkimai ir pareigūnų skyrimas gali ir toliau likti 
protekcinio tinklo sudėtine dalimi." Viena vertus, rinka gali ne- 
tekti savo trapaus teisėtumo įsiskverbdama į sritis, kur ji laikoma 
neteisėta net šalyse su tobula rinkos ekonomika. Kita vertus, rin- 
kai gali būti sunku įsitvirtinti netgi tose srityse, kur ji, kaip rodo 
kitų šalių patirtis, aiškiai padidina efektyvumą. 

Galimi ir dori ciklai. Jei tie, kurie veikia moderniame diferen- 
cijuotame sektoriuje, iš to turi naudos, tai gali paskatinti ir kitus, 
tegu ir nenoriai, pabandyti pasekti jų pavyzdžiu. Pavyzdžiui, Ki- 
nijoje liberalizavusių savo ekonomikas regionų sėkmė paskatino 
kitus konservatyvesnius regionus kopijuoti juos (Shirk 1994). 
Smulkių ir vidutinių įmonių, veikiančių be pernelyg didelės kon- 
trolės, sėkmė gali paskatinti ir kitus paieškoti laimės verslo srityje. 


menys yra gan "plastiški" ir labai smarkiai kinta atsiliepdami į režimo veik- 
los rezultatus, istorinę patirtį ir politinę socializaciją. Nustatyta, kad giles- 
nės vertybės ir norminiai įsipareigojimai patvaresni ir kinta lėtai“ (Dia- 
mond 1993a: 9). 

Viename straipsnyje apie Kiniją įrodinėjama, kad išteklių perdavimas iš 
valstybės į privačias rankas padidino efektyvumą ir našumą. Tačiau „riba 
tarp korupcijos ir priimtinesnio išteklių perdavimo nebuvo aiškiai nusta- 
tyta“ (Goodman 1996: 241). Valdžiai tenka svarbus uždavinys iš naujo nu- 
statyti „skirtumus tarp teisėtumo ir korupcijos privačioje sferoje (...) naujo- 
je atmosferoje ir kai formuojasi nauja verslininkų klasė“ (Scalapino 1989: 
114-115). 

Robertui Scalapino (1989: 77) kelia rūpestį tai, kad verslininkai iš 
kinų valdininkijos laikysis savo įsisenėjusių įpročių ir „smarkiai 
priklausys nuo politinių ryšių ir nuo savitarpio paslaugų“. Ta- 
čiau jis nurodo ir užslėptą pragmatizmo ir „kūrybingos ir nepri- 
klausomos iniciatyvos“ dvasią, kuri buvo prislėgta socialistinės 
valstybės viršutiniojo sluoksnio. Kinija sparčiai vystosi. Dar per 
anksti spręsti, ar tendencija nukreipta dorojo ciklo link, kuris su- 
kurs konkurencinę rinkos ekonomiką, ar ydingojo ciklo link, kur 
vienų klasta ir korupcija gimdo tą patį ir kituose.? 

Ar pastangos apriboti valdžios pareigūnų ir rinkos veikėjų su- 
asmenintus prekybinius ryšius pakerta tarpasmeninių ryšių, grin- 
džiamų pasitikėjimu ir pagarba, pageidautinus bruožus? Richar- 
das Titmussas (1970), kalbėdamas apie perpylimui naudojamo 
kraujo tiekimą įrodinėja, kad rinkos vaidmens didėjimą gali lydė- 
ti pareigos jausmo padėti giminėms ir draugams silpnėjimas. Ga- 
li sumažėti bendradarbiavimas sprendžiant bendras problemas, 
o dėl to gali nukentėti tie, kurie nuo jų priklauso. Tačiau jei da- 
romi kompromisai, Jungtinių Valstijų patirtis rodo, kad tai nebū- 
tinai turi reikštis labai smarkiai.“ Nepaisant kai kurių autorių 
verkšlenimų, Jungtinėse Valstijose stebėtinai tankus pelno ne- 
siekiančių organizacijų tinklas ir stipri savanoriško darbo bei 
dovanų davimo tiek labdarai, tiek giminėms tradicija.?* Daugelis 
privačių firmų, siekdamos užsitikrinti gerus rezultatus, savo santy- 
kius grindžia pasitikėjimu ir reputacija. Žinoma, politinių kampa- 
nijų ir biurokratinio elgesio reguliavimu ribojama neteisėta nele- 
gali komercinė veikla, nors privatus turtas, be abejo, vis dar daro 
didelę įtaką politiniam gyvenimui. 


2 Žr.: „Kinija - korupcijos įsikūnijimas“, New York Times, 1998 m. kovo 6. 
Pasak šio straipsnio, „faktiškai bet kuri milijonais dolerių operuojanti kom- 
panija, besistengianti tapti modernia sistemoje, kuri užsispyrusiai lieka se- 
namadiška, yra plačiai atsivėrusi tokiai didelei korupcijai, kad sėkmė be- 
veik neišvengiamai veda prie finansinių gudravimų, kurie gali sugadinti 
bet kokias efektyvumo ar tikrojo pelningumo galimybes“. 

* Zelizer (1994: 71-118) pabrėžia įvairių formų mainų sambūvį šiuolaikinėse 
visuomenėse. 

** Šių faktų santrauką žr.: Rose-Ackerman (1996a) ir Hodkinson and Weit- 
zman (1994). 

Afrikoje kai kurie stebėtojai, nusivylę dėl raidos nesėkmių, 
ragina uoliau nagrinėti vietines čiabuvių institucijas. Krizės „pa- 
grindinė priežastis yra struktūrinis ir funkcinis nesąryšis, nepa- 
kankamas susiliejimas tarp oficialių institucijų, kurios daugiau- 
sia perkeltos iš išorės, ir neoficialių institucijų, įleidusių šaknis į 
Afrikos istoriją, tradicijas ir kultūrą ir paprastai apibūdinančių 
pilietinės visuomenės valdymą“ (Dia 1996: 29). Dia pristato daug 
socialinių tyrimų apie sėkmingas pastangas integruoti vietines kul- 
tūros vertybes ir praktikas į šiuolaikinės plėtros pastangas. Pa- 
vyzdžiui, valstybinė elektros kompanija Dramblio Kaulo Krante 
sistemingai stengėsi sutaikyti korporacijos ir visuomenės kultūras, 
nerodydama besąlygiško atsidavimo vienai iš jų (ten pat: 222— 
227). Jo nuomone, tikslas yra išsiaiškinti, kaip galima sujungti 
naujas ir senas institucines formas bei praktikas, paimti kas yra 
geriausia iš abiejų tradicijų ekonomikos augimui skatinti. 

Kaip pavyzdį panagrinėkime kreditavimo ir bankininkystės 
paslaugas. Daugelyje besivystančių šalių jos yra įprastas korup- 
cijos ir protekcionizmo šaltinis.** Elitai, kurie kontroliuoja kredi- 
tų paskirstymą, vargu ar panorės atsisakyti savo privilegijuotos 
padėties, kuri remiasi jų glaudžiais ryšiais su valdžia. Reformuo- 
tojai turi rasti būdą gauti kreditų ne iš esamų protekcionistinių 
tinklų. Kai kurie iš naujausių eksperimentų teikia vilčių. Tikslas 
yra ne kopijuoti institucines formas, būdingas išsivysčiusioms ša- 
lims, kurios pabrėžia rizikos ir pelno įvertinimus. Užuot taip da- 
rius, tuose eksperimentuose pripažįstama asmeninių ryšių svar- 
ba, bet numatoma ir kreditų skyrimo alternatyva, besiremianti 
priklausymu elitinėms grupėms. Kaimynų glaudūs tarpusavio ry- 
šiai neturtingose bendruomenėse papildo pastangas sukurti bankų 


* Kochanekas (1993: 264) tvirtina, kad Bangladeše generolo Zia valdymo metu 
Pasaulio banko ir Azijos plėtros banko paskolų pramonei plėtoti lėšos bu- 
vo dalijamos protekcionistiškai: „Iš 3718 ūkinių vienetų, kurie buvo finan- 
suojami Zia valdymo metais nuo 1976 iki 1981-1982 metų, tik mažiau kaip 
pusė ėmė veikti. Neliko nė pėdsako iš 898, arba 24 procentų iš visų finan- 
suotų ūkinių vienetų, o dar 495 arba 13 procentų bankrutavo“. Afrikoje plė- 
tojamos finansinės institucijos, įsteigtos remiantis užsienio paskolomis, tu- 
rėjo likvidumo bei mokumo problemų, blogų paskolų portfelių, tarp jų bu- 
vo didelis finansinių įsipareigojimų nevykdymo rodiklis (Nissanke 1991: 143). 

sistemą. Socialinis spaudimas skatina žmones grąžinti skolas, bet 
pirminės paskolos duodamos tiems, kurie yra už anksčiau egzis- 
tavusio paskolų gavėjų rato. Praktikoje kai kuriuose iš tų eksperi- 
mentų pavyko aprūpinti kreditais tik įtakingus vietinius ferme- 
rius (Robinson 1992: 22-23, 27, 57). Bet kituose eksperimentuose, 
sėkmingai sutelkus socialinį spaudimą, pavyko paskatinti skolų 
grąžinimą. Nepaisant to, dar iki galo neišsiaiškinta, ar tokias kam- 
panijas įmanoma organizuoti be esminių subsidijų.?* 


Išvados 


Kyšių ir dovanų sąvokos apibrėžimas priklauso kultūros sferai, 
bet pati „kultūros“ sąvoka yra dinaminė, nuolat besikeičianti. Jei 
elgesys, kai kurių stebėtojų vadinamas „korupciniu“, pačioje ša- 
lyje laikomas priimtinu dovanų ar arbatpinigių davimu, tai jį pa- 
prasčiausiai reikėtų įteisinti ir apie jį pranešinėti. Tačiau jei tokia 
praktika reikštų paslėptų ar netiesioginių išlaidų primetimą žmo- 
nėms, tai apžvalgininkai turėtų nustatyti ir dokumentuoti tas iš- 
laidas. Priimtino elgesio apibrėžimai gali pasikeisti, jei žmonės 
žinos apie priimtinų kyšių politikams ir valstybės pareigūnams 
išlaidas. Ir atvirkščiai, ekspertai gali sužinoti ką nors nauja apie 
ekonominės ir socialinės veiklos organizavimą nagrinėdami sis- 
temas, kuriose „numanomi kontraktai“ yra vienintelė egzistuo- 
janti kontraktų forma, o tarpasmeniniai santykiai sudaro ekono- 
minio gyvenimo pagrindą. 


** Daug tokių eksperimentų dabar vykdoma Afrikoje ir Azijoje (Dia 1996; 
194-219; Robinson 1992). Geriausiai žinomas iš jų - tai Grameen bankas, 
įsteigtas Bangladeše teikti paskolas žmonėms, neturintiems įprastinių už- 
statų (Robinson 1992: 59-63). Lygių partnerių savitarpio priežiūrą biuro- 
kratinėje aplinkoje svarsto Hoodas (1996: 214-216). 

KORUPCIJA KAIP POLITINĖ PROBLEMA 


KORUPCIJA IR POLITIKA 


Korupcija apibūdina valstybės santykį su privačiu sektoriumi. 
Kartais dominuojantys veikėjai yra valstybės pareigūnai, kitais 
atvejais galingiausios jėgos yra privatūs veikėjai. Šitų grupių san- 
tykinė derėjimosi galia nulemia tiek bendrą korupcijos poveikį 
visuomenei, tiek pelno pasiskirstymą tarp kyšius duodančių ir 
juos imančių Žmonių. 

Korupcijos analizė yra nuolatinių ir nerezultatyvių ginčų, ku- 
ri valdymo forma palankiausia ekonominiam augimui, sudėtinė 
dalis. Nors turtingosios šalys linksta į demokratiją, statistinis ry- 
šys tarp ekonominio augimoir demokratinės valdymo formos nėra 
nustatytas (Huber, Rueschemeyer, and Stephens 1993; Przewors- 
ki and Limongi 1993). To priežastį nesunku atspėti: „Demokra- 
tija“ paprasčiausiai yra per daug bendra sąvoka, kad apimtų visą 
spektrą valdymo formų, vadinamų tuo vardu. Be to, valdžios 
struktūros, gerai veikiančios vienose šalyse, gali neveikti kitose. 
Labai išplitusi, įsišaknijusi korupcija yra viena iš tokio neveikimo 
atmainų. 

Ar demokratijos sukūrimą galima laikyti antikorupcine stra- 
tegija? Noras būti išrinktiems dar kartą apriboja politikų gobšu- 
mą. Pilietinių laisvių ir žodžio laisvės apsauga, kurios paprastai 
lydi demokratinius rinkimų procesus, daro įmanomą atvirą ir 
skaidrų valdymą. Ir priešingai, nedemokratinės valstybės yra ypač 
jautrios korupcinėms paskatoms, nes jų vadovai turi galimybių 
organizuoti mažai tetikrinamą ir menkai subalansuotą valdžią. 
Tačiau toks kontrastas per aštrus. Toli ieškoti pavyzdžių nereikia: 

pakanka pažvelgti į Niuarką ir Čikagą Jungtinėse Valstijose ir 
rasime gerai susiformavusias korupcines sistemas, kurios labai 
panašios į autokratines. Į nesenus papirkinėjimo skandalus buvo 
įsivėlę renkami politikai Meksikoje, Italijoje, Korėjoje ir Japonijo- 
je. Vietinių valdžios organų lygyje korupcija yra įprastas dalykas 
Prancūzijoje ir Vokietijoje. Aišku, kad demokratinėms valdymo 
formoms ne visada pavyksta korupciją sutramdyti. Todėl verta 
panagrinėti klausimą, kurie demokratinio valdymo bruožai pade- 
da apriboti neteisėtą komercinę veiklą, o kurie skatina korupciją. 

Prieš pereidama prie gilesnio šios problemos svarstymo kita- 
me skyriuje, pradėsiu nuo valdžios pareigūnų derėjimosi galios 
su korumpuotais privačiais veikėjais bendresnės analizės.?? Ši 
analizė abstrahuojasi nuo politinių sistemų detalių, vietoj to pa- 
brėždama korupcijos „pramoninę organizaciją“. Korupcijos pri- 
gimtis priklauso ne tik nuo valdžios organizacijos, bet ir nuo pri- 
vačių veikėjų organizacijos ir galios. Svarbiausia problema yra ta, 
kas tarpusavio derybose turi monopolinę galią - valdžia ar priva- 
tus sektorius. Vieną pagrindinę išvadą galima padaryti jau iš pat 
pradžių. Tuo mastu, kokiu demokratinė valdžia išsklaido galią 
tarp pareigūnų, ji gali suteikti kiekvienam iš jų mažai derėjimosi 
su galingais privačiais veikėjais galios. Sėkmingai demokratinei 
valdžiai gali reikėti skatinti konkurencinių privačių rinkų kūri- 
mą, taip pat kurti ir konkurencinę politinę sistemą. 

Aš skiriu kleptokratijas, kur korupcija organizuota pačiame 
valdžios viršuje, ir kitas valstybes, kur kyšininkavimas yra dau- 
gybės žemesnio rango pareigūnų sritis.'* Reikia apibrėžti ir kitą 
kyšininkavimo „rinkos“ pusę. Ar joje yra nedaug stambių korum- 
puotų privačių veikėjų, o gal kyšių davimas decentralizuotas ir 
jame dalyvauja daug Žmonių ir firmų? 2 lentelė rodo keturis 


* Šis skyrius dalies paimtas iš šių darbų: Coolidge and Rose-Ackerman (1997) 
ir Rose-Ackerman (1998b). 

* Terminą „kleptokratas“, atrodo, pirmasis pavartojo Andreski (1968). Taip 
yra vadinamas aukščiausio rango pareigūnas, kurio svarbiausias tikslas 
yra asmeninis praturtėjimas ir kuris turi galios siekti to tikslo, kol užima tą 
valstybinį postą. 

kraštutinius atvejus: kleptokratiją, dvišalį monopolį, valstybes, ku- 
riose dominuoja mafija, ir konkurencinį kyšininkavimą. Pradėsiu 
nuo kleptokratijos, o paskui apsvarstysiu du atvejus, kur kyšinin- 
kai buvo įgavę monopolinę galią. O paskutinysis iš svarstomų 
atvejų, kur kyšiai atlieka tokį vaidmenį, kokį decentralizuotose 
rinkose atlieka kainos, reikalauja specialaus nagrinėjimo. Korum- 
puota „rinka“ gali būti brangi net jei niekas jos veikloje neturi 
monopolinės galios. 


2 lentelė. Korupcinės valdžios tipai 


i Daug kyšininkų Nedaug kyšininkų 


Kyšių gavėjai susitelkę | Kleptokratija Dvišalis monopolis 
valdžios viršuje a) prievartaujanti 

valstybė 

b) silpna valstybė 


Daug kyšių gavėjų Konkurencinis Valstybės, kuriose 


žemesniuose valdžios | kyšininkavimas su | dominuoja mafija 
lygiuose spiralinės plėtros 


galimybe 





Kleptokratija 


Pirmiausia panagrinėkime atvejį, kai kleptokratinis valdovas su- 
siduria su daugybe neorganizuotų potencialių kyšių davėjų. Kraš- 
tutiniu atveju galingas valdžios vadovas gali organizuoti tokią 
politinę sistemą, kuri maksimaliai padidintų jo galimybes gauti 
rentą. Toks „stacionarus nusikaltėlis“ (Mancuro Olsono duotas 
pavadinimas) gali veikti kaip privatus monopolininkas, siekian- 
tis gamybinio efektyvumo, bet apribojantis produkciją, kad gau- 
tų kuo didesnį pelną (Olson 1993). Privatus monopolistas mažina 
gamybą dėl to, kad jam pelną duoda skirtumas tarp pardavimo 
kainų ir gamybos išlaidų. Jei kleptokratas kaip privatus monopo- 
listas parduoda privačias prekes atskiriems asmenims ir firmoms, 

jis irgi apribos gamybos mastus (Findlay 1991; Przeworski and 
Limongi 1993: 58-59; Shleifer and Vishny 1993). Pavyzdžiui, jei 
valstybė valdo geležinkelius ir telefonų sistemą, tai ji gali nusta- 
tyti monopolines kainas, apribodama tiekimą, kad gautų maksi- 
malias rentas. Taip ir šalies, kuri dominuoja pasaulinėje rinkoje 
kaip kokios nors žaliavos ar žemės ūkio produkto tiekėja, klep- 
tokratinis valdovas apribos jo gamybą didelėms pasaulinėms kai- 
noms palaikyti ir gauti kuo daugiau pelno. Kartu jis stengsis savo 
verslą atskirti nuo kasdieninės politikos. Toks valdovas atsisakys 
protekcijų ir smulkaus favoritizmo duodamos naudos, kad gautų 
pelną, duodamą gerai organizuoto monopolistinio verslo. Jei svar- 
biausias eksporto sektorius yra valstybės rankose, tai toks valdo- 
vas proteguos meritokratinę darbuotojų verbavimo ir jų pareigų 
paaukštinimo sistemą, užtikrinančią didelį našumą ir gerą verslo 
praktiką. Kleptokratas proteguos tokią politiką, kuri daugumą iš- 
teklių nukreiptų į jo kišenę, kartu palaikydamas ekonomikos na- 
šumą. Jis priešinsis tokioms politikoms, kurios naudą paskirsto 
plačiai visoje visuomenėje, palikdamos mažai galimybių centrui 
gauti kyšių. Korumpuoti valdovai rems tokį kursą, kuris duoda 
daugiau asmeninio pelno, net jei sukuria mažiau bendrojo socia- 
linio turto. 

Tačiau dauguma kleptokratų ne tokie visagaliai kaip tas Olso- 
no „stacionarus nusikaltėlis“. Jų tikslas yra kuo labiau padidinti 
savo asmeninį turtą, tačiau jų žinioje esantys įrankiai netobuli. Jie 
valdo valstybę, bet ne visą ekonomiką. Jie gali turėti silpną ir ne- 
lojalų valdymo aparatą, menką išteklių bazę, neaiškią ir sudėtin- 
gą teisinę sistemą. Valdovas turi naudotis visais turimais sver- 
tais, tik jie gali būti visai neefektyvūs rentos gaminimo įrankiai. 
Jis remia kai kuriuos įsikišimus, nedidinančius bendrųjų nacio- 
nalinių pajamų, dėl to, kad jie jam, kaip valstybės galvai, duoda 
asmeninės naudos. Tačiau net kleptokratas galų gale pasiekia to- 
kį tašką, kai papildomo vyriausybės įsikišimo neefektyvumas tam- 
pa toks didelis, kad ribinės pajamos iš kyšių sumažėja. Silpnas 
kleptokratas veikiausiai proteguos išpūstą ir neefektyvią valsty- 
bę, kad maksimaliai padidintų korupcines galimybes. Piliečiai sil- 

pno kleptokrato valdomoje valstybėje norėtų mažesnio už opti- 
malų valdymo aparato, 0 gauna per didelį." 

Gerai tinkančiais tam modeliui pavyzdžiais galima laikyti il- 
gai užsibuvusias valdžioje diktatūras - prezidento Alfredo Stro- 
essnerio Paragvajuje (1954-1989), Mobutu Sese Seko Zaire (1965-— 
1997) ir Francois ir Jean-Claude Duvalier Haityje (1957-1986). 

Paragvajuje, pasak vieno mokslininko: 

„Valstybinis sektorius buvo traktuojamas kaip Stroessnerio as- 
meninis lenas. Valstybės turto administravime trūko „ekonomi- 
nės“ sferos atskirtumo nuo „politinės“, nebuvo aiškios ribos tarp 
valstybinės ir privačios nuosavybės. Dėl to Stroessneris ir jo kari- 
nių bei civilinių padėjėjų svita disponavo valstybinio sektoriaus 
ištekliais taip, tarsi jie būtų jų nuosavybė“ (Nickson 1996: 239). 

Svarbiausias dalykas čia yra ne Stroessnerio kleptokratiniai 
tikslai patys savaime, ojo „svita“, kuri siekė kaupti turtus. Užuot 
organizavęs efektyvią monopolistinę valstybę, Stroessneris užsi- 
tikrino karinę paramą leisdamas aukštiesiems karininkams vers- 
tis kontrabanda, nelegalia prekyba narkotikais ir prekyba ginklais 
(ten pat). Tokie projektai kaip užtvankos statyba, nereikalinga ce- 
mento gamykla ir oro uostas davė korumpuoto pelno Stroessne- 
riui ir jo bendrininkams, tačiau visai šaliai padidinti turtą šie ob- 
jektai negalėjo (ten pat: 245-246). 

Panašiai ir Zaire prezidentą Mobutu irjo bendrininkus galima 
kaltinti šalies „apiplėšimu“. Mobutu kontroliavo trečdalį šalies 
biudžeto ir, kaip kalbama, išpumpavo ketvirtadalį šalies įplaukų 
iš vario eksporto. Tačiau ir pačiam Mobutu teko dalintis savo ko- 
rupcinį pelną tiek su aukštus postus užimančiais artimais drau- 
gais, tiek su žemesnio rango muitinės inspektoriais bei kitais pa- 
reigūnais. Korupcija ir grobstymai pakirto formaliai privatų sek- 
torių ir grandioziniai infrastruktūriniai projektai buvo naudojami 


* Šiuos klausimus nagrinėja: Jacgueline Coolidge and Susan Rose-Ackerman 
(1997). Žr. taip pat: Oskar Kurer (1993: 270). Johnas Mukum Mbaku (1994; 
31-37) įrodinėja, kad kai autokratai ar mažos suinteresuotų asmenų gru- 
pės paima į savo rankas valstybės valdymą Afrikoje, tai daugelis jų pra- 
plečia vyriausybės vaidmenį ir stengiasi praturtėti. Jis įrodinėja, kad kari- 
niai perversmai dažnai yra motyvuoti rentos siekimo. 

kaip kyšių prezidentui ir jo bendrininkams šaltiniai (Wedeman 
1997: 462—465). Visiškai aišku, kad Zairas savo kleptokratinio val- 
dovo nebuvo tvarkomas kaip maksimalų pelną duodantis mono- 
polis su efektyvia gamyba. 

Haityje iš diktatūros turėjo naudos „tik keli tūkstančiai žmo- 
nių, vedybiniais, šeimyniniais ar draugystės ryšiais susiję su esan- 
čiais valdžioje“. Politinis nestabilumas kilo „ne tiek dėl liaudies 
judėjimų (...) kiek dėl kai kurių elito narių gauti didesnę valdžios 
grobio dalį“ (Grafton and Rowlands 1996: 267). JAV prekybos mi- 
nisterijos duomenimis, 1977-1978 metais valdžia pasisavino 63 
procentus savo pajamų (cituojama ibid.: 267). Aukščiausio rango 
valdančiųjų kleptokratiniai tikslai skatino neefektyvias grumty- 
nes dėl pelno. Buvo kuriamos trukdančios plėtrai institucijos, 
valstybės monopolijos buvo naudojamos kaip „grynųjų pinigų 
melžiamos karvės“, valstybė diskriminavo turinčius paskatų ir 
sugebėjimų dirbti žmones (ten pat: 268-269). 

Kaip rodo Stroessnerio, Mobutu ir Duvalier atvejai, korumpuo- 
tas valdovas turi įtakos ne tik valdymo apimčiai, bet ir mokesčių 
bei lėšų išleidimo prioritetų susimaišymui. Mokesčiai, teisės nor- 
mos, subsidijos, kainų nustatymas ir privatizacija yra valstybinio 
sektoriaus veiklos, kuria kleptokratai gali manipuliuoti savo nau- 
dai, pavyzdžiai. Kadangi korumpuoti asmenys ir firmos gali už 
kyšius gauti atleidimą nuo mokesčių, tai kleptokratai gali nustatyti 
aukštas nominalines mokesčių normas kyšininkavimui skatinti. 
Jie gali nustatyti dideles rinkliavas už būtiniausius reikmenis, ku- 
riais naudojasi neturtingieji, ir atleisti nuo jų prabangos prekes. 
Pavyzdžiui, Haityje nuo XX amžiaus antrojo iki aštuntojo dešimt- 
mečio tokios prekės kaip brangūs alkoholiniai gėrimai buvo be- 
veik neapmokestinamos, o muitai už medvilnę, tekstilę, muilą ir 
Žibalą buvo labai dideli (Lundahl 1997: 35). 

Į įstatymų vykdymo kontrolės sistemą kleptokratai žiūri kaip 
į asmeninio pasipelnymo šaltinį. Tad gali būti įvesti tokie regulia- 
vimo ir licencijavimo reikalavimai, kurių neįmanoma paaiškinti 
kitaip kaip tik noru sukurti kliūtis, kurių vengdamos firmos duos 
kyšius. Kleptokratas priešinsis efektyvioms įstatymų vykdymo 
kontrolės reformoms, jei jos neteisėtas kainų nustatymo sistemas 

pakeis teisėtomis. Kleptokratas skirs subsidijas tiems asmenims 
ir firmoms, kurios norės už tai mokėti. Žinoma, net korumpuoti 
autokratai gali būti priversti tenkinti gyventojų poreikius, kad iš- 
laikytų valdžią, tačiau jie taip pat skelbs programas, skatinančias 
turtinguosius mokėti už gaunamą naudą. Pavyzdžiui, valdovas 
gali įvesti investicijų subsidijavimo sistemą su teise pačiam skirs- 
tyti tas subsidijas. Niekas negali reikalauti jų kaip jiems priklau- 
sančio dalyko. Kiekvienas turi prašyti jų iš valdovo. Deficitinės 
užsienio valiutos ir kreditų skirstymas yra papildomi rentų šalti- 
niai valdovams. 

Kleptokratinis valdovas gali paveikti ir iš privatizacijos gau- 
tas lėšas. Korumpuotas valdovas tikriausiai ypač norės privati- 
zuoti monopolijas, gaunančias papildomo pelno tol, kol jis galės 
gauti to pelno dalį. Tačiau vienas dalykas yra kleptokrato noras 
privatizuoti valstybinę firmą ir visai kitas - privatiems investuo- 
tojams panorėti dalyvauti privatizacijos konkurse. Privačią firmą 
mažai tedomins investavimas, jei bus apmokestinamas visas jos 
pelnas, jei privatizuota firma galės būti vėl nacionalizuota be pa- 
kankamos kompensacijos, ar jei ji bus be saiko ir savavališkai reg- 
lamentuojama. Tik jei valstybė gali patikimai įsipareigoti ateityje 
vykdyti protingą politiką, firmai tapus privačiai jos vertė padidės. 
Tačiau korumpuotas valdovas susiduria su ypatingais sunkumais 
dėl to, kad jis įsipareigojęs pats sau siekti asmeninio pasipelny- 
mo. Be to, net jeigu jis kažkokiu būdu ir sudarytų įsipareigojimo 
kontraktus su investuotojais, jiems vis tiek gali kelti nerimą pavo- 
jus, kad korumpuotas valdovas bus nuverstas. O režimo pasikei- 
timas gali baigtis ankstesnių susitarimų anuliavimu. 

Kleptokratas gali priešintis tokioms privatizacijoms, kurias do- 
ras režimas laikytų efektyviomis, ir remti kitas, kurios, nors ir ne- 
efektyvios, visgi atvirai duoda korupcinio pelno. Valdovo nege- 
bėjimas prisiimti patikimus įsipareigojimus numuša firmos vertę 
investuotojų akyse, nusverdamas svarstyklių lėkštę valstybinės 
nuosavybės pratęsimo pusėn. Be to, valstybinė nuosavybė asoci- 
juojasi su galimybėmis ieškoti rentos, viršijančios net pačios įmo- 
nės pelną. Jei valstybinę įmonę galima panaudoti rentai gauti to- 
kiomis priemonėmis kaip darbo vietų pardavinėjimas, pelningų 

kontraktų skirstymas ir specialus klientų aptarnavimas, tai dau- 
giau pelno gaus kleptokratinis, o ne doras valdovas. Kartais net 
išnyksta riba tarp valstybės iždo ir valdovo asmeninių lėšų. Hai- 
tyje Duvalier valdymo metais buvo paprasčiausiai išrašinėjami 
čekiai prezidento šeimos nariams ir kitiems privatiems asmenims 
iš įvairių valstybinių monopolijų (Lundahl 1997: 39—40). Didelių 
įmonių valstybinė kontrolė pati savaime gali būti priemonė padi- 
dinti galimybes išlikti valdžioje nepaisant korumpuotumo. Tokie 
valdovai sukuria įsipareigojimų tinklą ir gali grasinti savo korum- 
puotiems kolegoms demaskavimu, jei tik bus nuversti. 

Tačiau tokiomis sąlygomis kleptokratas gali tapti nepaprastai 
entuziastingu privatizuotoju. Jis gali, pavyzdžiui, sugebėti taip 
atlikti privatizaciją, kad ji reikš objekto priverstinį pardavimą jam 
ar jo šeimai pigiau už rinkos kainą. Pavyzdžiui, Indonezijoje Su- 
harto rėmė daug privatizacijų, kurios apėmė turto perdavimą 
firmoms, kontroliuojamoms jo vaikų ir artimų draugų (Schwarz 
1994: 148-149). Netjei parduodama pašaliniam žmogui, kleptok- 
ratas gali palaikyti kai kurias privatizacijas, kurioms pasipriešin- 
tų gero linkintis socialinės gerovės didinimo šalininkas. Tai gali 
būti racionalu, jei valdovas turi aukštesnę diskonto normą negu 
privatūs investuotojai, nes jis bijo nuvertimo. Kleptokratas gali 
labiau vertinti valstybinės firmos pardavimo naudą negu priva- 
čią rinką. 

Kai kuriais atžvilgiais kleptokratas panašus į biržos maklerį 
ar į nekilnojamo turto agentą, kurio pelno dydis priklauso nuo 
apyvartos. Korupcinį pelną galima gauti ne tik iš nuolatinio val- 
džios kišimosi lygio, bet ir iš vienkartinių pasikeitimų. Valdovas 
gali gauti savąją pelno dalį iš bet kokio tipo operacijų, kuriose 
dalyvauja valstybė, ir todėl gali palaikyti vienų firmų privatizaci- 
ją, bet remti kitų firmų nacionalizaciją. Valdovą galima papirki- 
nėti, kad jis privatizuotų valstybines firmas mažomis kainomis 
arba kad nacionalizuotų neefektyvias privačias firmas didelėmis 
kainomis. Privatūs investuotojai, neturėdami patikimų įsiparei- 
gojimų susilaikyti nuo vienkartinių pakeitimų, gali nenorėti su- 
darinėti sandorius, kurie ateityje gali būti atšaukti. 

Trumpai tariant, stiprus kleptokratas brutaliai, bet efektyviai 
valdo šalį, ir jo valdžią riboja tik jo paties negebėjimas daryti pa- 
tikimus įsipareigojimus. O silpnas kleptokratas šalį valdo neefek- 
tyviai ir visur kišdamasis, imdamas kyšius iš šalies gyventojų ir 
verslininkų. Tačiau kai kurie analitikai gan optimistiškai vertina 
aukšto rango pareigūnų korupciją ir įrodinėja, kad didžiausia pro- 
blema yra žemesnio rango pareigūnų korupcija, kai siekdami as- 
meninio pasipelnymo pareigūnai nualina paprastus žmones (Ol- 
son 1993; Rodrik 1994; Shleifer and Vishny 1993). Jei nėra kam 
nors priklausančio bendro katilo, tai neefektyviai daug pastangų 
bus eikvojama vaikantis asmeninės naudos (Hardin 1968). Vie- 
nas iš būdų pasipelnyti yra kurti papildomas taisykles ir nuosta- 
tus. Pasak Shleiferio ir Vishny (1993: 606), ypač destruktyvi yra 
galimybė, kad scenoje pasirodę nauji biurokratiniai veikėjai steng- 
sis gauti rentų dalį. Jei valdovas palyginti mažai dėmesio skirs 
kasdieninei valstybės ministrų kontrolei, jų nepriklausomas el- 
gesys gali valstybei atsieiti labai brangiai. O jei jis kontroliuos 
smarkiau, tai jis gali būti suinteresuotas ribotu „liberalizavimu“ 
ir galbūt jį lydinčia valdymo aparato reforma savo kontrolei su- 
stiprinti. Jis reformą rems tol, kol ji derinsis su jo paties pajamų 
maksimumu. 

Tačiau tai, kad valdovas palaiko kai kuriuos reformų tipus, 
dar nereiškia, kad aukšto rango pareigūnų korupcija mažiau de- 
struktyvi negu žemesnio rango valdininkų išeikvojimai. Valdo- 
vas retai kada kontroliuoja visus šalies išteklius. Valstybės valdo- 
mo bendro katilo dydis nėra nustatytas išorinių jėgų. Priešingai, 
pareigūnai gali turėti galios padidinti savo kontroliuojamus iš- 
teklius, ir aukštesnio rango pareigūnai paprastai turės daugiau 
galios praplėsti valstybės veikimo sferą negu žemesnio rango tar- 
nautojai. Be to, korumpuoti valdovai paprastai priversti naudotis 
netobulais įrankiais. Užuot paprasčiausiai eksproprijavę visą pri- 
vačią nuosavybę ir organizavę ją taip, kad gamyba būtų efektyvi, 
aukščiausi pareigūnai turi pasirinkimų, kurie yra neefektyvūs. Jie 
gali padidinti mokesčius ir sustiprinti kontrolės organus, už ky- 
šius atleisti nuo prievolių, nacionalizuoti pramonės šakas. Jie gali 

įvesti bendrąją protekcionistinę politiką, ko žemesnio rango pa- 
reigūnai padaryti negali. Jie gali pasiūlyti brangius, sudėtingus, 
daug kapitalo reikalaujančius projektus, kuriuos galima panau- 
doti kyšių paskatinimui.'“ Pavyzdžiui, Haityje diktatoriškos vy- 
riausybės protegavo institucijas, trukdančias plėtrai, nes jos buvo 
efektyviausia priemonė rentoms išpumpuoti. Be to, turtingųjų lė- 
šos buvo investuojamos užsienyje arba įdedamos į saugias, bet 
neproduktyvias investicijas. Plėtrą stabdanti valstybinė politika 
skatino talentingus haitiečius emigruoti (Grafton and Rowlands 
1996). Joks valdovas negali būti absoliučiai tikras, kad išliks val- 
džioje neribotai ilgai. Tie, kurie praturtėjo valdovo palankumo 
dėka, nenorės parodyti visų savo turtų bijodami, kad režimas ga- 
li pasikeisti. 

Žinoma, kai kurie galingi valdovai sugeba išvengti tokių ne- 
efektyvių politikų. Jie pralobsta patys ir praturtina savo šeimas, 
tačiau rentas kuriančių programų jie neišplečia taip smarkiai, kad 
jos labai pakenktų ekonominiam augimui. Šalys su aukštu ko- 
rupcijos lygiu, bet politiškai saugios ir griežtai kontroliuojamos iš 
viršaus, gali mažiau kentėti nuo statinio neefektyvumo negu tos, 
kuriose vyksta nekoordinuota kova dėl asmeninės naudos.!*! Jų 
valdovai turi ilgalaikę perspektyvą ir todėl ieško būdų pažaboti 
nekoordinuotam rentos siekimui taip, kad būtų užtikrintas mak- 
simalus ilgalaikis pelnas. Maždaug tokio tipo režimai viešpatauja 
kai kuriose Rytų Azijos šalyse, turinčiose institucinius mecha- 
nizmus apkarpyti tiek pareigūnų, tiek privačių firmų nekoordi- 
nuotą rentos siekimą (Campos and Root 1996). Tačiau net šiame 
regione šalys, kuriose korupcija mažesnė, lengviau pritraukia tie- 
siogines užsienio investicijas negu jų labiau korumpuotos kaimy- 


10 Vito Tanzi and Hamid Davoodi (1997) empiriškai parodo, kad aukšti ko- 
rupcijos lygiai susiję su aukštais valstybės investicijų lygiais. Tačiau jų duo- 
menys, grindžiami užsienio firmų ir pašalinių stebėtojų tyrimais, neleidžia 
jiems išskirti šalių, kur korupcija yra palyginti labiau paplitusi valdžios 
viršūnėse. 

W Lundahl (1997). Žr., pavyzdžiui, straipsnį „Indonezija: kai brendo nera- 
mumai“, The Economist, 1996 m. vasario 10, p. 37, kaip tokių konfliktų spren- 
dimo Indonezijoje pavyzdį, kur prieštaravimai apėmė Suharto šeimos na- 
rius ir jų interesus alaus gamybos ir viešbučių srityse. 

nės (Wei 1997). Be to, kaip rodo anksčiau pateiktas svarstymas, 
daugelis korumpuotų valdovų nesijaučia saugūs, 0 tą nesaugu- 
mą didina jų pačių paperkamumas. 

Kleptokratai gali susidurti su papildomomis biurokratinės kon- 
trolės problemomis, su kuriomis nesusiduria geranoriški valdo- 
vai. Korupcija valdžios viršūnėse tarp biurokratų sukelia lūkes- 
čius, kad ir jiems turėtų tekti turto dalis, ir sumažina žemesnio 
rango pareigūnų moralinius ir psichologinius apribojimus. Že- 
mesnio lygio tarnybiniai nusižengimai, kuriuos doras valdovas 
pajėgtų kontroliuoti, valdant nedoram valdovui gali tapti endemiš- 
ki. Kleptokratiniai valdovai gali nesugebėti sukurti sąlygų, reika- 
lingų klestėti dorai biurokratijai (Lundahl 1997; 43). Tačiau dauge- 
lio rentas kuriančių galimybių neįmanoma pasiekti be personalo, 
kuris sukurtų kliūtis ir rinktų kyšius. Tad jei yra paperkamų pa- 
reigūnų, korumpuotas valdovas nelabai nori didinti valstybinį sek- 
torių, nes jis gaus mažesnę pelno dalį, negu gautų iš sąžiningų 
pavaldinių. Valdovo galimybių gauti iš visuomenės asmeninės 
naudos efektyvumą mažina korumpuota biurokratija, kurią jis 
kontroliuoja ne visiškai (Coolidge and Rose-Ackerman 1997). Jei 
valdovas gali išugdyti sąžiningą valdymo aparatą ir dalintis pel- 
ną tik su nedaugeliu patikimų pavaldinių, tai jam seksis geriau, 
tik dažnai tai padaryti neįmanoma.!“ 

Korumpuoti žemesnio rango pareigūnai įveda neefektyvumus 
papildomų vilkinimų, biurokratizmo ir trukdymo kitų įstaigų dar- 
bui pavidalu. Dėl to valdovui tenkanti nacionalinių neto pajamų 
dalis bus mažesnė negu esant efektyviai biurokratijai bet kuriame 
valstybės įsikišimo lygyje. Bent jau dalis efektyvumo sumažėjimo 
dėl korumpuoto valdymo aparato perkeliama ant šalies piliečių 
pečių. Ar piliečiai teiks pirmenybę kleptokratui, sugebančiam už- 
tikrinti sąžiningą biurokratiją, ar tokiam, kuris priverstas taikytis 
su korumpuota? Aiškaus atsakymo į šį klausimą nėra. Pirmuoju 
atveju valdovas gali pasirinkti tokį valstybės kišimosi lygį, kuris 
užtikrintų jam maksimalų pelną turint gerai veikiantį valstybės 


12 Žr. Ozay Mehmeto (1994) Indonezijos problemos aptarimą; joje nedaugęe- 
lis aukščiausio rango pareigūnų dalinosi valdžios operacijų rentas su ne- 
didele pašaliečių ir šeimos narių grupe. 


166 KORUPCIJjA IR VALDŽIA: PRIEŽASTYS, PADARINIAI IR REFORMA 


aparatą. Antruoju atveju jis pasirenka mažesnį kišimosi lygį, ta- 
čiau korumpuoti pareigūnai paslaugas teikia neefektyviai (Coo- 
lidge and Rose-Ackerman 1997). 


Dvišaliai monopoliai ir valstybės, 
kuriose dominuoja mafija 


Dabar pereisiu prie dviejų atvejų, kai galingi privatūs suintere- 
suoti sluoksniai gali atsispirti korupciniams reikalavimams ir val- 
dyti valstybę. Tie atvejai skiriasi vienas nuo kito priklausomai nuo 
to, ar valstybė centralizuotai suorganizuota kyšių ėmimui ar ne. 

Pirmuoju iš tų dviejų atvejų korumpuotas valdovas susiduria 
su vienu pagrindiniu oponentu. Tokioje situacijoje, panašiai kaip 
ir dvišaliame monopolyje, rentos išgavimo galimybes dalijasi kyšio 
davėjas ir valstybės valdovas. Nuojų santykinės galios ir priklau- 
sys, kaip bus pasidalintas pelnas (Kahn 1996). Nuo to priklausys 
ir pelno bendras dydis. Jei kai kurias rentas galima sukurti tik su 
valstybės pagalba ir jei valdovas bijo, kad visas pelnas neatitektų 
jo priešininkui, tai jis nieko nedarys. Kiekviena šalis gali stengtis 
pasigerinti padėtį, pablogindama kitos šalies sąlygas, ekspropri- 
juodama nuosavybę arba griebdamasi smurto. 

Diego Gambetta (1993) mafiją apibūdina kaip organizuotą nu- 
sikalstamą grupę, teikiančią apsaugos paslaugas, pakeičiančias 
tas, kurias normaliose visuomenėse teikia valstybė. Kai kuriais 
dvišaliais atvejais valstybė ir mafija pasidalija apsaugos verslą, ir 
galbūt net jų dalyvavimo šiame versle sritys iš dalies sutampa. 
Galingas korumpuotas valdovas šiame kontekste išplėšia dalį ma- 
fijos pelno ir nėra labai suinteresuotas kontroliuoti nusikalstamas 
įtakas. Kadangi nusikaltėliai ne mažiau kaip bet kas suinteresuoti 
praturtėti, optimistai gali tvirtinti, kad jei nusikaltėliai iš tikrųjų 
paims valdžią į savo rankas, tai jie ims elgtis kitaip. Tačiau atro- 
do, kai tai tik utopija. Galima tikėtis, kad jei nusikaltėliai ims kon- 
troliuoti valstybę, tai jie grasinimais bei smurtu stengsis apriboti 
patekimą įją ir pašalins varžovus, kaip kad padarė narkotikų ver- 
sle. Be to, organizuoto nusikalstamumo bosai gali būti labiau su- 

interesuoti gauti greitą pelną, išveždami šalies turtą ir žaliavas, 
negu sunkiu uždaviniu kurti šiuolaikinę pramoninę bazę. Galuti- 
nis to rezultatas bus valdžios teisėtumo praradimas ir kapitalisti- 
nių institucijų pakirtimas. 

Kita vertus, kai kurios šalys ekonomiškai priklausomos nuo 
vienos ar kelių rūšių mineralinių žaliavų ar žemės ūkio produktų 
eksporto. Tos šalys gali užmegzti ilgalaikius ryšius su keliomis 
tarptautinėmis firmomis. Tiek šalies valdovas, tiek tos firmos ska- 
tina gamybos efektyvumo didinimą, tačiau iš to išplaukianti fir- 
mų sąjunga su valdžia gali sudaryti sąlygas firmų vadovams ir 
šalies valdovams pasidalinti šalies turtą paprastų gyventojų są- 
skaita. Pelno pasidalijimas priklausys nuo abiejų šalių santykinės 
derėjimosi galios. Jei firma investavo į pagrindinį kapitalą, ar jei 
jos gaminamas produktas yra žaliava, kurios yra tik keliose pa- 
saulio vietose, tai šalies valdovų padėtis tvirta ir jie gali išsikovoti 
didelę pelno dalį. Ir priešingai, jei firma gamina kokį nors žemės 
ūkio produktą, pavyzdžiui, augina bananus, kuriuos lengvai ga- 
lima parduoti bet kur kitur, arba parduoda žaliavą, kurios firma 
gali gauti daug kur, tai derybose ji turės pranašumą ir galės rei- 
kalauti, kad šalis užtikrintų jai naudingą infrastruktūrą, mažus 
mokesčius ir suteiktų ramaus darbo garantijas. Tokie režimai gal 
ir nebus atvirai korumpuoti, tačiau vis tiek žala paprastiems pi- 
liečiams gali būti didelė. Šalis taps didelio investuotojo priedėliu. 

Dvišalio monopolio sąlygos gali atsirasti ir konkretiems 
kontraktiniams sandoriams. Faktiškai kleptokratas turi paskatų 
sukurti tokias sąlygas savo sprendimais, kokius projektus remti 
ir kurias firmas palaikyti. Kontraktai su firmomis konkurencinė- 
se rinkose nepageidaujami, nes tada nėra papildomo pelno, kurį 
būtų galima pasisavinti. Valdovas iškreipia kontraktų sudarymo 
prioritetus palaikydamas tuos projektus, kuriuos gali įvykdyti fir- 
mos, veikiančios tik tose pramonės šakose, kurios duoda mono- 
polinius pelnus. Žinoma, stiprus kleptokratas, galintis nebaudžia- 
mai veikti, gali nesukti sau galvos, kaip užmaskuoti tokį dalyką. 
Jis gali paprasčiausiai valstybės lėšas ar kaip pagalbą gautus pi- 
nigus padėti į savo sąskaitą neapmokestinamame banke ir gauti 
už juos tokias palūkanas, kokios mokamos tarptautinėje rinkoje. 

O kuo silpnas kleptokratas skiriasi nuo stipraus, gerai pailiust- 
ruoja žinomas anekdotas, kurio įvairios versijos cirkuliuoja besi- 
vystančių šalių bendruomenėje. Valdovas A aprodo valdovui B 
savo naujus rūmus. Rodydamas į naują autostradą, valdovas A 
paaiškina, iš kokių lėšų pastatyti jo rūmai: „Trisdešimt procen- 
tų“. Po kiek laiko valdovas A apsilanko pas valdovą B. Šis priima 
jį dar prašmatnesniuose rūmuose. Paklaustas iš kur gavo pinigų 
jų statybai, valdovas B sako: „Ar matote ten autostradą?“ Valdo- 
vas A nustebintas - nėra ten jokios autostrados. „Štai čia ir visa 
esmė, - paaiškina valdovas B. - Šimtas procentų!“ 

Šiuo anekdotu paprastai norima parodyti, kad korupcija ma- 
žiau žalinga, jei kelias vis dėlto buvo nutiestas. Tačiau tokia išva- 
da ne visada pagrįsta. Jei valdovas remia projektus, sudarytus 
taip, kad būtų lengviau nuslėpti jo gautus dėkingumo mokesčius, 
tokių sprendimų iškreipiantis poveikis gali būti labai didelis. Nors 
nauja autostrada iš pažiūros ir labai naudingas infrastruktūros 
elementas, visgi jei ji tik pagerina susisiekimą su valdovo užmies- 
čio vila, jos nauda labai abejotina. O jei kelias apskritai nebuvo 
nutiestas, tai, nors sukčiavimo faktas akivaizdus ir šalies plėtoji- 
mo tikslams suduotas smūgis, tačiau bent jau šalis nebus užteršta 
niekam nereikalingais brangiais objektais. Mokesčių mokėtojai ir 
užsienio pagalbą teikiančios institucijos finansavo valdovo turtų 
padidėjimą ir mato, kaip jų lėšos nukrypo į šalį nuo teisėtų tikslų. 
Tai didelė neteisybė, galinti tapti valstybinio perversmo ar pa- 
galbos nutraukimo pateisinimu. Tačiau esamomis ekonominėmis 
sąlygomis tai nėra taip neefektyvu, kaip iš tikrųjų įgyvendinti to- 
kius projektus tol, kol valdovas turės priėjimą prie užsienio ban- 
kų sąskaitų. 

Jei kleptokratas susidurs su vienu kyšio davėju, tai jie derėsis, 
kaip pasidalinti ekonominį pelną. Dvišalio monopolio situacijoje 
korupciniai mokėjimai gali būti mažesni negu vienašalės klep- 
tokratijos atveju. Kyšio davėjas turi tam tikrą derėjimosi galią ir 
naudoja ją pelnui gauti. Tačiau galutinis rezultatas nebūtinai bus 
geresnis. Kyšių dydis nėra svarbiausias rodiklis. Ne jis, o ekono- 
mikos iškraipymai ir didelė valstybinių projektų kaina daro žalą 
piliečiams. Privačių monopolių pelnai ir kyšiai praturtina abi san- 
dėrio puses, o nukenčia ir vėl paprasti žmonės. 

Dabar panagrinėkime atvejį, kai silpnos ir dezorganizuotos 
valstybės pareigūnai verčiasi kyšininkavimu savo iniciatyva, bet 
susiduria su valdžios monopoliu privačiame sektoriuje. Ta vals- 
tybė gali būti blogai veikianti demokratija arba autokratija su sil- 
pnu valstybės vadovu. Kaip ir dvišalio monopolio atveju, mono- 
polininku gali būti vietos mafija, viena didelė korporacija, arba 
smarkiai konsoliduota oligarchija. Bet kuriuo iš tų atvejų valsty- 
bėje dominuoja privačios jėgos, nusiperkančios pareigūnų ben- 
drininkavimą. Tačiau privatūs veikėjai nėra pakankamai galingi, 
kad galėtų perimti valstybę ir reorganizuoti ją į unitarinį vienetą. 
Privataus sektoriaus problema yra ta, kad jau pati šalies dezorga- 
nizacija mažina privačios grupės gebėjimą pirktis tas privilegijas, 
kurių ji nori. Susitarimas su vienu pareigūnu neatgrasins kito irgi 
siūlyti. Tokia valstybė labai neefektyvi, nes pareigūnai lenktyniau- 
ja tarpusavyje dėl esamų rentų. Atskiri individai gali nepajėgti 
sukurti didesnes rentas savo jėgomis, bet jie varžosi vieni su ki- 
tais dėl dominuojančios privačios firmos pelno dalies. Tačiau pri- 
vati firma, susidūrusi su tokiu neorganizuotu rentos siekimu, su- 
mažins gamybą. Korumpuotų pareigūnų veikla tolygi mokesčiams 
sąnaudoms ir produkcijai, kurie sumažina firmos gamybos mas- 
tą, užtikrinantį maksimalų pelną. 

Filipinai nuo nepriklausomybės gavimo dienos yra geras pa- 
vyzdys valstybės su galinga privačių firmų interesų oligarchija. 
Teisinė ir administracinė sistema čia nenuspėjama ir nenuosekli. 
Politinė savivalė trukdo plėtoti našų privatų sektorių. Kai kurie 
verslo lyderiai gauna ypatingų privilegijų, tačiau bendras povei- 
kis komercijai, kiek žinoma, yra neigiamas. Žymios verslininkų 
šeimos negaili laiko ir pastangų plėsti ir įvairinti savo politinius 
ryšius, stengdamosios šitaip apsidrausti nuo režimo pasikeitimų 
(Hutchcroft 1998: 13-39). 


Konkurencinis kyšininkavimas 
Ketvirtuoju atveju daugelis žemesnio rango pareigūnų turi reika- 


lų su daugybe piliečių. Kaip ir aukščiau nagrinėtu atveju, tokia 
situacija galima demokratinėje valstybėje su silpna teisine korup- 

cijos kontrole ir menka atskaitomybe valstybei. Silpnas autokra- 
tas gali šitaip skirstyti valstybines paslaugas. 

Konkurencinės korupcijos atvejis nėra analogiškas efektyviai 
konkurencinei rinkai. Pagrindinė problema yra į viršų nukreip- 
tos korupcijos spiralės galimybė. Vienų korupcija paskatina ir ki- 
tus pareigūnus imti kyšius, kol korumpuotais tampa visi, išsky- 
rus nepersitvarkiusius moralistus. Kai kurie teoriniai modeliai 
duoda šį rezultatą kartu su antrąja mažos korupcijos pusiausvy- 
ra —- žemas korupcijos lygis vienu laikotarpiu skatina mažėti ko- 
rumpuotųjų kitu laikotarpiu. 

Kad atsirastų nukreipta į viršų korupcijos spiralė, turi didėti 
kyšininkavimo pelningumas ir viršyti tam tikrą ribą kai didėja 
korupcijos atvejų dažnumas. Pavyzdžiui, sakykime, kad poten- 
cialūs kyšių davėjai nežino, kurie pareigūnai yra korumpuoti. 
Tada kuo didesnė pareigūnų dalis bus korumpuota, tuo mažiau 
rizikinga siūlyti kyšį ir tuo daugiau bus žmonių, kurie tikisi nau- 
dos, duodami kyšį. Apskritai reikėtų laukti, kad didėjant kyšių 
lygiams vis mažiau žmonių norės juos duoti. Tačiau tuomet dėl 
to, kad korumpuotų pareigūnų dalis didėja, didėjant kyšių lygiui, 
kyšių lygio didėjimas dažnai padidina kyšius duodančių žmonių 
procentą. Pagal korupcijos išlaidų pasiskirstymo tarp pareigūnų 
tikėtinas prielaidas, būna tiek didelės, tiek mažos korupcijos pu- 
siausvyra. Laikini esminių sąlygų pasikeitimai gali sukelti ilga- 
laikius korupcijos lygio pasikeitimus, perstumdami sistemą iš di- 
delės korupcijos pusiausvyros į mažos korupcijos pusiausvyrą 
(Andvig and Moene 1990). 

Šią išvadą gali paremti keli tikėtini papildymai. Kaip jau minė- 
jauankstesniame skyriuje, jei daugėjant korupcijos atvejų morali- 
niai skrupulai mažėja, tai toks reiškinys gali paskatinti susidaryti 
tiek aukštyn, tiek žemyn nukreiptą spiralę. Panašus rezultatas bū- 
na ir kai mažėja korupcijos atskleidimo tikimybė, daugėjant ko- 
rupcijos atvejų (Andvig and Moene 1990: 75). Taip gali atsitikti, 
pavyzdžiui, jei kovos su korupcija biudžetas yra pastovaus dy- 
džio ir jei tie, kurie užtikrina įstatymų vykdymą, yra priklausomi 
nuo sąžiningų pareigūnų bendradarbiavimo atskleidžiant tarny- 
binius nusižengimus. Tada, jei korumpuotų pareigūnų nedaug, 

kovai su Korupcija skirtus išteklius galima efektyviai panaudoti 
įkalčiams rinkti ir šitaip atgrasinti nuo korupcijos ateityje. Ir prie- 
šingai, jei korumpuota didelė dalis pareigūnų, įkalčių rinkimas 
brangiai atsieis ir bus palyginti neefektyvus, o tai skatins korupciją 
ateityje. Ateityje tada bus sugauta dar mažesnis procentas įsivėlu- 
siųjų į korupciją, tai dar labiau skatins korumpuotą elgesį ir t. t. 19 

Reforma reikalauja lūkesčių ir valdžios elgesio sisteminių pa- 
sikeitimų, kad būtų galima pervesti šalį iš didelės korupcijos pu- 
siausvyros į mažos korupcijos pusiausvyrą. Deja, nacionalinės 
valstybės, patenkančios į šią ketvirtąją kategoriją, yra kaip tik tos, 
kurioms trūksta centralizuotos valdžios, reikalingos tokioms re- 
formoms įvykdyti. Decentralizuota, konkurencinė korupcinė sis- 
tema yra gerai įsitvirtinusi ir niekas nepajėgus padaryti reformai 
reikalingo politinio sukrėtimo. 


103 Kitame modelyje daugiausia dėmesio skiriama viršininko galimybėms rink- 
tis samdant agentus (Tirole 1996). Korupcija priklauso nuo agentų veiklos 
ir nuo to, kokio pobūdžio užduotys jiems skirtos. Aukšti valdžios pareigū- 
nai gali pasamdyti agentus efektyviai ar ne tokiai efektyviai užduočiai at- 
likti. Kiekvienu laikotarpiu valstybinėje įstaigoje pasirodys vis kitoks agen- 
tas ir siūlys savo paslaugas. Visi tie agentai yra tokioms pareigoms tinka- 
mų Žmonių gerai apibrėžtos grupės dalis. Galima pasvarstyti mokesčių 
rinkimo agentūros atvejį, kai ji samdo mokesčių rinkėjus, kurie gali imti 
kyšius iš mokesčių mokėtojų. O užduotis gali būti sudėtinga mokesčių rin- 
kimo sistema, kai agentai turi apskaičiuoti mokesčių mokėtojo pajėgumą 
mokėti, arba paprasčiausias nustatyto dydžio pagalvės mokestis. Poten- 
cialių mokesčių rinkėjų grupė turi reputaciją, besiremiančią tuo, kurią jų 
dalį sudaro visada sąžiningi, kurią visada korumpuoti ir kurią oportunis- 
tiniai mokesčių rinkėjai. Viršininkas taip pat turi ribotą informaciją apie 
jam besisiūlančio agento veiklą praeityje. Kai kuriomis sąlygomis yra daug 
pusiausvyrų. Mažos korupcijos pusiausvyroje visi oportunistai bus sąži- 
ningi. Jei jie išsaugos sąžiningų darbuotojų reputaciją, tai juos pasamdys 
pelningoms, labai efektyvioms užduotims vykdyti. Ir priešingai, egzistuo- 
ja ir didelės korupcijos pusiausvyra, kurioje visi oportunistai korumpuoti. 
Kadangi visa grupė laikoma korumpuota, tai bet kuriam oportunistiniam 
agentui nėra prasmės tapti sąžiningam. Trumpalaikiai bandymai pažaboti 
korupciją gali būti neefektyvūs.Vienkartinis susidorojimas nesuveiks. Di- 
delės korupcijos pusiausvyros galimybė reikalauja tokios agentų samdy- 
mo politikos, kuri veikiau leistų viršininkams kartkarčiais stebėti indivi- 
dualius agentus negu pasikliauti visos grupės reputacija ir skurdžia infor- 
macija apie individualius pretendentus. 

Išvados 


Argumentai už autokratiją kaip techniškai efektyvią valdymo for- 
mą yra menki. Kleptokratija retai tebus ekvivalentiška privačiai 
monopolijai. Nėra paprasto ryšio tarp korupcijos lygio ir pasek- 
mių ir valdžios organizacinės formos. Pavyzdžiui, negalima ka- 
tegoriškai tvirtinti, kad korupcija aukštose sferose mažiau kenks- 
minga už korupciją žemesniame lygyje. Korupcijos poveikis pri- 
klauso nuo kyšius duodančių privačių firmų ir atskirų asmenų 
stiprumo ir skrupulų neturėjimo. Esant dvišaliam monopoliui, ga- 
lingi valstybiniai ir privatūs veikėjai dalinasi ekonominį pelną. 
Galingas kleptokratas, susidūręs su silpnais privačiais veikėjais, 
ne tik išplėšia sau rentas, bet ir visą valstybę organizuoja taip, 
kad ji gamintų rentas. Ir priešingai, didelės korumpuotos priva- 
čios firmos, susidūrusios su silpna valstybe, gali išpešti sau daug 
naudos ir neduodamos didelių kyšių. Tada korupcijos atvejų daug, 
bet kyšiai nedideli. Tokio papirkinėjimo kaina tikriausiai bus la- 
bai didelė, jei turėsime galvoje tas lėšas, kurios atitenka galingiems 
privatiems veikėjams mainais už kyšius. 

Kai kyšių davėjų ir ėmėjų daug, gali atsirasti sudėtingos rin- 
kos. Dažnai konkurencinėje aplinkoje kyšininkavimas gimdo naują 
kyšininkavimą, kol korupcija persunkia visą visuomenę. Tačiau 
kitokiomis sąlygomis sąžiningumas gimdo sąžiningumą. Refor- 
muotojams konkurencinėse aplinkose tenka sunkus uždavinys 
skatinti naudingų spiralių susidarymą ir išvengti destruktyvių, 
griaunamųjų spiralių atsiradimo. 

Demokratija gali padėti apriboti korupciją, jei ji teikia žmo- 
nėms alternatyvinių būdų nepasitenkinimui reikšti, o pareigū- 
nams duoda paskatų sąžiningai eiti savo pareigas. Tačiau, kaip 
parodysiu kitame skyriuje, tai ne panacėja. Norint įvertinti de- 
mokratijos vaidmenį, reikia nesitenkinant paprastomis etiketėmis 
įvertinti alternatyvines demokratines formas. 

DEMOKRATIJA IR KORUPCIJA: 
PASKATOS IR REFORMOS 


Tvirtu teisiniu pagrindu besiremianti demokratija užtikrina sta- 
bilias sąlygas ekonominei veiklai. Tačiau, kad tos sąlygos veiktų 
efektyviai, politikai turi stengtis būti perrinkti dar kartą, ir turi 
būti nesaugūs dėl savo ateities, tik ne per daug nesaugūs. Taip 
atsiranda vadinamasis „stabilumo paradoksas“. Per didelis pos- 
to patikimumas gali paskatinti korupcinę veiklą. Tokį pat poveikį 
gali daryti ir per didelis nepatikimumas. 

Konkurencijos politinėje aplinkoje stiprumas didina postų svar- 
bą ir mažina korupcijos tikimybę. Tad konkurencinė politinė sis- 
tema gali stabdyti korupciją. Renkamiems politikams labiausiai 
tiesioginė „bausmės“ forma pasireiškia prie rinkiminių urnų. Rin- 
kėjai gali priversti juos sumokėti, net jei papirkinėjimas laikomas 
paslaptyje. Mainais už privilegijas yra duodami kyšiai ir aukos 
rinkimų kampanijoms remti. Dažnai „paslaugos už paslaugas“ 
yra kažkas tokio, ko korumpuotas politikas be kyšio niekada ne- 
padarytų. Jei politikai balsuoja prieš savo rinkėjų valią, jie gali 
tikėtis, kad nukentės per rinkimus. 

Aiškios paskatos korupcijai demokratinėse santvarkose pri- 
klauso nuo rinkimų bei įstatymų leidybos procesų organizavimo 
ir kampanijų finansavimo metodų. Tie veiksniai gali būti susipy- 
nę. Kai kurios rinkimų sistemos skatina stiprių politinių partijų 
formavimąsi, o kitos skatina politikus ugdyti savo pasekėjus. Ko- 
rupcijos galimybės priklauso ir nuo politinės struktūros santykio 
su privačiu turtu. 


Rinkimų sistemos 
Demokratinėje santvarkoje balsavimo taisyklės ir įstatymų leidy- 


bos procesai sąveikauja su esminiu politiniu susiskaldymu, dary- 
damos įtaką korupcijos galimybėms. Politinės sistemos - tai 

plačiosios politikos ir siauros asmeninės ar grupinės naudos miši- 
nys įvairiais santykiais. Kai kurie valstybei priklausantys dalykai, 
pavyzdžiui, šalies gynyba, irgi duoda naudos firmoms ir regio- 
nams, kurie gauna gynybinius kontraktus ir karines bazes. Pa- 
skatos korupcijai didesnės, jei valstybė teikia ir individualizuotas 
privilegijas, tačiau apskritai korupcijos ryšys su politine struktū- 
ra yra sudėtingas. 


Korupcija ir politinė organizacija 

Panagrinėkime du skirtingus politinės organizacijos būdus. 
Pirmasis yra demokratinė sistema, teikianti griežtai apibrėžtas pri- 
vilegijas, kuriai nereikia korupcijos palaikyti grupuotėms, turin- 
čioms politinės įtakos. Pavyzdžiui, apygardų principu sudaryto- 
je pliuralistinėje sistemoje, kur silpnos partijos, vyriausybės pro- 
gramų duodamos naudos gavėjomis gali būti geografiniu požiūriu 
išskiriamos gyventojų grupės ir vietinės pramonės šakos. Panašiai 
ir esant proporciniam atstovavimui siauri interesai gali paskatin- 
ti steigtis nacionalistines politines partijas, įgyjančias lemiamos 
įtakos. Tuomet sistema politinės korupcijos skalėje gali užimti la- 
bai žemą padėtį vien dėl to, kad grupės, kurios mielai duotų ky- 
šius, mato, kad tai visiškai nebūtina. 

Net ir tokiose sistemose ne visos siauros grupės turi tiesiogi- 
nės politinės įtakos. Kai kurios gali pabandyti nusipirkti privile- 
gijų teisėtomis dovanomis rinkimų kampanijoms remti, arba ne- 
teisėtais įnašais į rinkimų kampanijų fondus bei kyšiais. Tokius 
mokėjimus politikai gali traktuoti tolerantiškiau, jei dauguma pi- 
liečių valdžią laiko asmeninės naudos šaltiniu. Tai, kad gyvento- 
jai iš jų nedaug tesitiki, gali paskatinti tiek teisėtą užtarimą, tiek 
neteisėtą palankumą. Nors galima būtų tikėtis, kad kyšininkavi- 
mo atvejų dažnumas bus atvirkščiai proporcingas siauroms gru- 
pėms teikiamų teisėtų privilegijų lygiui, taip gali ir nebūti. Vietoj 
to visuomenė gali pasidalinti į dvi grupes: tuos, kuriems politinės 
sistemos struktūra suteikė politinės įtakos, ir tuos, kurie priversti 
pirktis įtaką neteisėtais kyšiais. 

Politikai tada gali pabandyti laikytis tokios strategijos, kad tos 
dvi grupės tiesiogiai nekonfliktuotų. Pavyzdžiui, politikas gali pa- 
laikyti projektą, duodantį naudos jam ir jo rinkėjams, o paskui 

imti kyšius iš tų, kurie nori kontraktų ar postų. Nors tokios prak- 
tikos gali pabloginti projekto kokybę ar padidinti jo kainą, dau- 
guma rinkėjų gali to ir nesuvokti. Sakykime, pavyzdžiui, kad koks 
nors politikas gauna valdiškų pinigų statyti uostą savo rinkiminėje 
apygardoje. Tas politikas tada gali statybos kontraktus išdalinti 
toms firmoms, kurios duos kyšių. Rinkėjai gaus savo projektą su 
užmaskuotu papirkinėjimu, o kartu gaus naudos ir korumpuotos 
firmos. Štai taip tiksliai apibrėžti valstybiniai projektai yra lydimi 
kyšių. 

Antra, panagrinėkime politinę sistemą su stipria partine draus- 
me ir dviem vienodo pajėgumo nacionalinėmis partijomis. Ap- 
skritai imant, tai yra kaip tik toks scenarijus, kuris, jei nebūtų pa- 
pirkinėjimo, galėtų užtikrinti platų paslaugų spektrą daugumai 
gyventojų. Turtingos, bet siauros grupės neturi priemonių tiesio- 
giai primesti savo politines darbotvarkes, neorganizuodamos kam- 
panijos plačiai paramai užsitikrinti. Tada teisėtų ir neteisėtų įna- 
šų kampanijai remti gali padaugėti, o ne sumažėti, daugiausia 
jau vien dėl to, kad kitų pasirinkimų nėra. Ir vėl tiems, kurie duoda 
kyšius, tikriausiai seksis geriau, jei jie sugebės savo pelnus susieti 
su strategijomis, kurios politikams atrodys patrauklios rinkimi- 
niams tikslams. Korumpuotu būdu gauti kontraktai ar licencijos 
tiekti viešąsias paslaugas yra akivaizdus kyšių šaltinis. Tačiau 
aukštų tarnybinių nusižengimų lygių galimybei stoja skersai ke- 
lio tikimybė, kad visuomenė palaikys griežtą poziciją korupcijos 
ir apskritai pinigų politikoje atžvilgiu. Ir jai geriau seksis efek- 
tyviau išdėstyti savo įsitikinimus, jei politinė scena bus labai 
konkurencinga, taigi atstovai turės mažai laisvės veikti prieš sa- 
vo rinkėjų norus. 

Atsiliepdami į tai tie, kurie siekia politinės įtakos, sutelks savo 
dėmesį į tuos politikus, kuriuos galima pigiausiai papirkti. Esant 
vienodoms visoms kitoms sąlygoms, tai bus atstovai, turintys sau- 
gias išrinktųjų vietas, opozicija jiems bus nedidelė - „užtikrinti 
pralaimėtojai“, kurių laukia neabejotinas pralaimėjimas per rin- 
kimus, ar tie, kurie planuoja pasitraukti savo noru ar dėl kadenci- 
jos pasibaigimo. Kadencijos ribotumas skatina korupciją, nes tai 
reiškia politikų žaidimo pabaigą, kai jie jau gerai žino, kad nebe- 
grįš į tas pareigas (Rose-Ackerman 1978: 15-58). 


176 KORUPCIJA IR VALDŽIA: PRIEŽASTYS, PADARINIAI IR REFORMA 


Kai kurias nepopuliarias politikas gali būti neįmanoma nu- 
pirkti iš renkamų įstatymų leidėjų. Jei korupcijos atskleidimas reikš 
politinę mirtį ir jei kuo aukštesnis bus kyšininkavimo lygis, tuo 
labiau tikėtinas bus toks atskleidimas, - kai kurie politikai gali 
nepanorėti imti didelius kyšius (Rasmusen and Ramseyer 1994). 
Didesnių kyšių naudą galų gale nusvers didesnės išlaidos. Tokio- 
mis sąlygomis pasekmės galimos dvejopos. Pirmoji - kai kyšiai 
tampa pakankamai dideli, kad kompensuotų laukiamus politi- 
nius kyšių ėmimo nuostolius, ir kai sandėriai kyšių davėjams 
tampa per brangūs, kad jiejų imtųsi. O pasitaikantys korupciniai 
sandėriai sudaromi tik su mažiausiai imančiais įstatymų leidė- 
jais. Antroji - pareigūnai atmeta siūlomus kyšius arba priima tik 
mažus. Tad jei papirkinėjimas neišdega, tai ne dėl to, kad priva- 
čios grupės nenori mokėti tiek, kiek reikia, o dėl to, kad esant to- 
kiai didelei rizikai neįmanoma papirkti pakankamai politikų. 

Partijų politiniai lyderiai nebūtinai yra tik pasyvūs dalyviai. 
Stiprią partinę drausmę galima panaudoti ne tik valstybės tiks- 
lams siekti, bet ir dideliems kyšiams išsiderėti. Kai abiejose pusė- 
se yra turtingos organizuotos suinteresuotų asmenų grupės, tai 
partijų lyderiai ir jų programų sudarytojai gali skatinti konkuren- 
cinius kyšių siūlymus ir gali netgi kaip kyšių prievartavimo prie- 
monę panaudoti grasinimus įvesti žalos pridarysiančius įstaty- 
mus.'“* Jei įstatymų leidybą kontroliuoja viena partija ar stabili 
kelių partijų koalicija, tai iš korupcinių sandėrių galima išpešti 
daug naudos, ypač kai konkuruoja organizuotos suinteresuotos 
grupės. 

Trumpai tariant, neįmanoma abstrakčias politines sistemas be 
jokių problemų susieti su korupcijos lygiais. Bet kokiame režime 
svarbiausi rodikliai yra turtingų organizuotų grupių gebėjimas 
išsikovoti teisinę įtaką ir suformuoti atitinkamą gyventojų požiū- 
rį į tai, kad valstybė dalintų naudą privatininkams. Kaip reaguos 
žmonės - piktinsis korupciniais sandėriais, ar tik norės patys gauti 


18 Įstatymų leidimo komitetai valstijų ir federaliniame lygiuose kartais įsta- 
tymų ar verslo reglamentavimo pasiūlymus naudoja kaip būdą kyšiams ir 
rinkiminių kampanijų rėmimo įnašams prievartauti (McChesney 1997; Ro- 
se-Ackerman 1978: 48-51). 

kuo didesnę grobio dalį? Dėmesio sutelkimas tik į korupcijos 
apribojimą gali vesti prie strateginių rekomendacijų su nepagei- 
daujamais padariniais. Atvira korupcija gali sumažėti, jei didės 
konkrečių suinteresuotų grupių teisinė įtaka, mažai tesikeičiant 
valstybės regimajam teisėtumui. Daugiau žadančios reformų 
kryptys yra politinės sistemos konkurencingumo ir išrinktiems 
politikams suteiktų įgaliojimų veikti savo nuožiūra pasikeitimai. 
Iš politikos galima pašalinti sprendimus, užkraunančius išlaidas 
ar pelną ant atskirų individų ar mažų grupių pečių. Būtų pagei- 
dautina rangovų parinkimą atskirti nuo politinio proceso taip, kad 
tas sprendimas netaptų dalimi grobio, kurį politikai galėtų dalin- 
tis teisėtais ar neteisėtais būdais. Žinoma, kaip jau aptarinėjau 
anksčiau, korupcija, sudarinėjant kontraktus, - įprastas dalykas, 
netjei politikai neįsivėlę į ją, bet bentjau yra kompleksas metodų, 
galinčių apriboti jos poveikį biurokratijai. Daugelyje šalių teisę 
parinkti asmenis pareigoms užimti pakeitus valstybės valdymo 
tarnybos sistema, sumažėjo politikų galimybės praturtėti asme- 
niškai ir gauti politinės naudos mainais už darbo vietas. 


Atstovavimas ir korupcija susiskaldžiusiose visuomenėse 


Sistemų, besiremiančių siauros politinės naudos mainais, ne- 
įmanoma pagydyti valdymo aparato ir pirkimų sistemų reformo- 
mis. Reikia kur kas esmingesnių politinės struktūros pakeitimų, 
tik, Žinoma, juos daryti nelengva. Tikroji problema gali būti ne 
pati korupcija, o veikiau - įsigalėjusi siaurų protekcinių santykių 
sistema. Tačiau kai kurie politologai įrodinėja, kad tokio tipo sis- 
temos yra pageidautinos, kadangi sukuria stabilumą giliai susi- 
skaldžiusiose visuomenėse (Lijphart 1977). Kitus stabilumas do- 
mina mažiau, jiems labiau rūpi daugiau politinės valdžios duoti 
mažumų grupėms (Guinier 1994). Tačiau tokią naudą galima gauti 
ir per visą seriją neefektyvių rentos siekiančių sandėrių. Dar blo- 
giau, kad tie sandėriai gali duoti naudos ne paprastiems žmo- 
nėms, oO tik įvairių šalininkų grupių vadovams. 

Kiti mokslininkai įrodinėja, kad, užuot tą dariusios, susiskal- 
džiusios visuomenės turi organizuoti politinį gyvenimą taip, kad 
sudarytų paskatas prisitaikymui. Ypač Donaldas Horowitzas siūlė 

susiskaldžiusioms visuomenėms tokias rinkimų sistemas, kurios 
atlygintų politikams už platų kreipimąsi į etnines ir kitas sociali- 
nes grupes (Horowitz 1985). Problema yra ne tik nestabilumas, 
bet ir kiti valdžios darbo rezultatų aspektai, įskaitant ir korupci- 
jos paplitimą. Neseniai atlikti tyrimai rodo, kad dėl didelio etni- 
nio susiskaldymo sunkiau sukurti gerai veikiančią kompetentin- 
gą valdžią (Easterly and Levine 1997), tačiau valstybė gali įveikti 
etninio susiskaldymo trūkumus sukurdama stiprias nekorum- 
puotas valdžios institucijas. Kur su etniniu susiskaldymu nėra 
tinkamai elgiamasi (pavyzdžiui, Nigerijoje), rezultatas gali būti 
valstybė, orientuota į grobio dalybas, o ne į visuotinės gerovės 
kėlimą. Vyriausybės tada būna trumpaamžės, ir kiekviena iš jų 
atstovauja skirtingai etninei koalicijai. Kariškių valdymo laiko- 
tarpiai kaitaliojasi su renkamų politikų valdymo laikotarpiais. 
Politinis gyvenimas tada orientuotas į rentos siekimą, o ne į pro- 
duktyvią veiklą (Diamond 1993b, 1995). Korupcija tokiais atvejais 
rodo kompetencijos ir politinės valios stoką valdžios viršūnėse. 
Susiskaldymas gali būti toks didelis, kad vyriausybė gali nesiekti 
nieko daugiau, kaip tik išvengti pilietinio karo. 

Kai kurios susiskaldžiusios valstybės turi dominuojančią gru- 
pe, kuri visada išlaiko politinę valdžią. Tokiais atvejais daugu- 
mos politikai gali laikytis populistinės ideologijos, demonizuo- 
jančios etninių mažumų grupes, o paskui už kyšius gali leisti joms 
klestėti. Tai ypač paplitę tais atvejais, jei mažumos grupė yra tur- 
tinga ir aktyviai reiškiasi verslo srityje. Tokia korupcija sukelia 
rimtų problemų, ypač jei ji lydima protekcionizmo ir glaudžių 
asmeninių ryšių, kurie sucementuoja monopolinius verslo santy- 
kius. Kai kam gali kilti pagunda pateisinti tokį kyšininkavimą kaip 
būdą apeiti paprastų žmonių mąstymo ribotumą. Tačiau išeinan- 
tys aikštėn korupcijos skandalai tik dar labiau pakurstys etninius 
prietarus, ypač jei kyšiai duodami ne vien verslo sumetimais, bet 
ir siekiant apriboti konkurenciją ir taip gauti maksimalų pelną, 
kurį paskui būtų galima dalintis su politiniais ir verslo lyderiais. 
Čia reformuotojams iškyla klausimas, ar vienos grupės domina- 
vimas yra neišvengiamas ir ar kitokiu būdu parinkus vadovus 
nepavyktų sudaryti sąlygų kitoms grupėms prisitaikyti teisėtu, 
nekorumpuotu būdu (Horowitz 1985). 

Net jei visuomenėje nėra svarbių giluminių etninių ar rasinių 
susiskaldymų, žmonės paprasčiausiai gali labai skirtingai vertin- 
ti vyriausybės politiką. Jei problema bus sudėtinga ir daugiama- 
tė, tai tikėtinos nestabilios koalicinės vyriausybės (Laver and Scho- 
field 1990). Toks nestabilumas gali paskatinti korupciją maždaug 
tokiu pat būdu kaip ir sistema, grindžiama tiksliai nustatytų gė- 
rybių skirstymu. Nė viena koalicija nesitiki išlikti valdžioje ilges- 
nį laiką, todėl buvimo valdžioje laiką naudoja ne politikai kurti, o 
asmeniniam pasipelnymui. Toks rezultatas rodo, kad stabilumą 
skatinančios balsavimo sistemos apribos korupciją ir paskatins 
reformą. 

Atrodo, tokia išvada tiesiogiai prieštarauja Mancuro Olsono 
tvirtinimui, kad stabilios sistemos leidžia plėtotis neefektyvioms 
rentos siekiančioms koalicijoms (Olson 1982). Tačiau siekiama 
valstybę organizuoti ne taip, kad viena grupė gautų monopolinę 
galią, o taip, kad einantieji pareigas gautų paskatų orientuotis į 
ilgalaikę perspektyvą ir tikėtų turį gerų šansų laimėti ar pralai- 
mėti kitus rinkimus. Einantieji pareigas neturėtų būti tikri, kad 
laimės rinkimus, tačiau turėtų tikėtis dar grįžti į savo postus. Opo- 
zicinės partijos atlieka stebėtojų vaidmenį, grasindamos korupci- 
jos faktus atskleisti per rinkimų kampaniją. Jei rinkėjams labiau 
rūpi politika, o ne asmeninė nauda, tai tokia struktūra paskatins 
kurti sąžiningą politiką. 


Išvados 

Apibendrinant galima pasakyti, kad politinės korupcijos papli- 
timą daugiausia nulemia trys dalykai. Nuo jų priklauso politikų 
pasirengtumas imti kyšius ir neteisėtas aukas rinkimų kampani- 
joms finansuoti, rinkėjų tolerancija tokiam papirkinėjimui ir tur- 
tingų grupių pasirengtumas mokėti. Pirmasis dalykas yra buvi- 
mas privilegijų, kurias politikai gali skirstyti. Antrasis - turtingų 
grupių gebėjimas gauti jas teisėtu būdu, o trečiasis — politinių są- 
jungų laikinas stabilumas. Nestabilumą gali sukelti varžybos dėl 
susijusios su aukštais postais naudos, tačiau nestabilios gali būti 
ir vyriausybės ideologiškai susiskaldžiusiose visuomenėse. Ne- 
stabilumas gali paskatinti tiek politikus, tiek turtingas grupes siekti 
asmeninės naudos, kurią galima būtų gauti per trumpą laiką. 

Reformos gali orientuotis į kiekvieną iš tų dalykų. Pavyzdžiui, 
sistema pirmiausia gali panaikinti galimybes politikams daryti 
tam tikrus personalizuotus pasirinkimus, arba galima pakeisti rin- 
kimų sistemos struktūrą duodant politikams daugiau paskatų 
stengtis patenkinti didesnį rinkėjų būrį. Antra, pilietinio švietimo 
kampanijos gali išmokyti rinkėjus reikalauti iš politinės sistemos 
naudos visai visuomenei, o ne malonių sau. Dėl to korupcija gali 
atrodyti vieninteliu pasirinkimu siauroms grupėms, tačiau ji taip 
pat neteisėtų kyšių ėmimą daro rizikinga strategija karjeros poli- 
tikams. Trečia, struktūrinės reformos gali stengtis didinti stabilu- 
mą, nevesdamos prie iš esmės autokratinės sistemos. Politikai tu- 
ri bijoti netekti savo postų, tačiau kartu privalo tikėtis, kad juos 
gali išrinkti vėl. Jei nestabilumą gimdantys nesutarimai yra kilę 
dėl ideologinio ar socialinio susiskaldymo, tai reformos turėtų duo- 
ti politikams paskatų suderinti kuo platesnį nuomonių ratą ar kuo 
daugiau socialinių grupių. 


Politinės įtakos ir rinkėjų balsų pirkimas 


Demokratinėse santvarkose korupcijos skandalai dažnai susiję su 
politinių kampanijų finansavimu. Kai kuriose šalyse biurokratinė 
korupcija maža, tačiau jos kenčia nuo korumpuoto politinio pro- 
ceso. Tačiau pinigus visiškai išeliminuoti iš politikos neįmanoma. 
Rinkimus reikia finansuoti. Turtingos suinteresuotos grupės, ku- 
rioms rūpi, kokie įstatymų leidėjai bus išrinkti ir kokią politiką 
vykdys vyriausybė, gali norėti apmokėti sąskaitas. Finansiniai 
spaudimai duoda politikams paskatų imti kyšius, silpnindami ki- 
tus korupciją mažinančius konkurencinių rinkimų efektus. JAV 
politinės sistemos stebėtojai nerimauja, kad politinių kampanijų 
išlaidos skatina „paslaugų už paslaugas“ sandėrius (Etzioni 1988). 
Prancūzijoje ir Italijoje šiuolaikinės partijos nusikratė ideologinės 
orientacijos ir jose dominuoja „verslo politikai“ (della Porta 1996; 
Meny 1996: 314). Daugelis iš naujausių skandalų tose šalyse buvo 
susiję su neteisėtu rinkiminių kampanijų finansavimu. Tą patį ga- 
lima pasakyti ir apie nesenus skandalus Korėjoje ir Japonijoje (Park 
1995; Reed 1996). 

Politinių kampanijų finansavimas 


Demokratinės politinės sistemos turi rasti būdą, kaip finan- 
suoti politines kampanijas, neskatinant politikų parsiduoti finan- 
suotojams. Ribą tarp teisėtų ir neteisėtų dovanų vyriausybės už- 
brėžia labai įvairiai, o teisinės sistemos labai skirtingai nustato 
politikų „paslaugų už paslaugas“ sandėrių ribas. 

Susirūpinimą kelia net ir visai teisėti turtingų suinteresuotų 
grupių įnašai. Nerimaujama dėl favoritizmo. Renkamiems pa- 
reigūnams duodančios lėšas grupės tikisi jų pagalbos įstatymų 
leidimo procese. Jos taip pat gali tikėtis ypatingo individualių pro- 
blemų traktavimo susidūrus su biurokratija ar siekiant gauti kontr- 
aktų ar koncesijų. Jei tokių grupių ar pavienių asmenų interesai 
susiduria su visos visuomenės interesais, - pakertamos demokra- 
tinės vertybės. Rinkimų procesas gali priversti politikus atstovauti 
savo rinkėjų interesams, o rinkėjai gali nubausti tuos kandidatus, 
kurie atrodys per daug susirūpinę savo interesais. Tačiau rinkėjai 
negali veikti nežinodami, kaip jų atstovai elgiasi ir kas jiems davė 
pinigų. Ir teisėtos dovanos gali turėti korupcinį poveikį, jei tik 
nebus reikalaujama apie jas paskelbti viešai ir jei „paslaugų už 
paslaugas“ principas rinkėjams nebus akivaizdus. 

Pasitaiko, kad „paslaugų už paslaugas“ lūkesčiai kartais būna 
labai tiesmukiški. Šiaurės Karolinos valstijoje 1997 metais staty- 
bos firma, negavusi privilegijų, kurių tikėjosi mainais už guber- 
natoriaus rinkimo kampanijos finansavimą, pareikalavo pinigus 
grąžinti!“ Kanadoje XX amžiaus pradžioje firmos mokėdavo dė- 
kingumo mokestį politiniams kandidatams, padėdamos finansuoti 
jų kampanijas, mainais už pagalbą gaunant iš vyriausybės kontr- 
aktų. Kai dėl to kilo skandalas, buvo priimtas įstatymas, drau- 
džiantis tokius „paslaugų už paslaugas“ susitarimus, tačiau jų vis 
dar, atrodo, pasitaiko (Oui 1996: 197, 230). Japonijoje politikai, 
padedantys vietinėms firmoms gauti kontraktų, mainais už tai 
neva tikisi tam tikro procento nuo jų kainos (Oui 1996: 231). Vo- 
kietijoje devintajame dešimtmetyje politinėms partijoms buvo 


“5 „Kelių tiesimo skandalas priverčia gubernatorių atskleisti kortas“, New 
York Times, 1998 m. sausio 14. 

teikiama finansinė parama po labdaros aukų priedanga, stengian- 
tis gauti asmeninės naudos iš įstatymų leidybos. Tuo metu mokė- 
ti Parlamento nariams už jų paslaugas nebuvo laikoma baustinu 
nusižengimu (Seibel 1997: 88, 94). Ispanijoje dešimtojo dešimtme- 
čio pradžioje atskleisti skandalai apėmė politikus, kurie gaudavo 
lėšų savo politinėms partijoms, pateikdami sąskaitas firmoms ir ban- 
kams už fiktyvų konsultavimo darbą (Heywood 1996: 116-117). 

Jungtinėse Valstijose federaliniame lygyje tiesioginis paslau- 
gų pirkimas pasitaiko, tačiau jis yra užmaskuotas ir sunkiai do- 
kumentuojamas. Vienas kongresmenas tai apibūdino tokiais žo- 
džiais: „Sunku būtų neigti, kad piniginės aukos neatidaro durų. 
Ar aš manau, kad už pinigus galima nupirkti balsuotoją ar parla- 
mento narį? Ne. Tačiau aukotojo subtili įtaka bus juntama visa- 
da“ (cituojama iš: Koszczuk 1997: 771). Daugelis davėjų tokias 
aukas gali laikyti ilgalaikėmis investicijomis į abipusio pasitikėji- 
mo santykių plėtrą (Snyder 1992). Neseni tyrimai naudojant duo- 
menis iš Amerikos parodė, kad aukos duodamos ne balsams pirkti, 
o tik paprasčiausiai stengiantis, kad postus užimtų davėjams 
palankūs kandidatai. Užėmusieji postus politikai stengiasi prisi- 
taikyti prie savo rėmėjų. Tačiau praktikoje sunku atskirti tuos po- 
litikus, kurie taip palenkia savo nusistatymus, kad šie taptų pa- 
lankūs aukų davėjams, ir tų, kurie buvo išrinkti dėl to, kad laikosi 
tokio pat požiūrio kaip ir aukotojai (Bronars and Lott 1997). Tad 
privačios aukos turi įtakos tiems, kurie siekia postų, ir politikų 
elgesiui užėmus tuos postus. 

Susirūpinimas dėl nederamos įtakos neturėtų būti didelis, jei 
sėkmė rinkimuose nepriklausytų nuo rinkimų kampanijos lėšų. 
Galima įvesti griežtus teisinius tų lėšų apribojimus. Tačiau, nors 
empiriniai darbai galutinai nenustatė rinkimų kampanijos aukų 
poveikio sėkmei rinkimuose, politikai ir aukotojai tikrai elgiasi 
taip, tarsi pinigų vaidmuo čia būtų svarbus (Snyder 1992). Už- 
imantiesiems postus lengviau gauti lėšų, negu kitiems kandida- 
tams, O ypač palankioje padėtyje yra užimantieji įtakingus postus 
įstatymų leidimo organuose (Alexander 1991). Rinkimų kampa- 
nijos lėšų ryšys su įtaka ir toliau lieka amerikietiškosios politinės 
sistemos nuolatiniu rūpesčiu, nes rinkimų į Kongresą didelės iš- 
laidos turi būti padengiamos iš privačių šaltinių (Etzioni 1988). 

Visose demokratinėse politinėse sistemose kai kurios dovanos 
politikams pažeidžia šalies įstatymus. Net kai lėšų gavimo teisi- 
niai apribojimai atrodo liberalūs, politikai ir jų turtingi globėjai 
gali mieliau rinktis neteisėtų dovanų anonimiškumą. Laikant do- 
vaną paslaptyje, galima lengviau nuslėpti draudžiamas „paslau- 
gas už paslaugas“ ir tada bus lengviau išpumpuoti lėšas asmeni- 
niam naudojimui. Sunku tikėtis, kad rinkėjai tolerantiškai žiūrės į 
atleidimą nuo mokesčių ar kontraktus, gautus mainais už kyšius. 

Pavyzdžiui, Italijos politinių operatyvinių darbuotojų iš Šva- 
rių rankų komisijos tyrimai atskleidė, kaip korupcinės praktikos 
gali įsitvirtinti nominaliai demokratiškose sistemose. Partijų va- 
dovai paskirdavo būsimuosius politikus į pareigas, kuriose kyšių 
davimas buvo įprastas dalykas. Statybos pramonė buvo ypač pel- 
ningas lėšų šaltinis. Specializuoti „partijų kasininkai“ tvarkė ky- 
šių rinkimą ir kontraktų paskirstymą. Tokie žmonės paprastai ne- 
užimdavo oficialių valdžios postų, tačiau būdavo tarpininkais 
tiems verslininkams, kurie turėjo derėjimosi su vyriausybe pro- 
blemų. Jie rinkdavo pinigus partijos kasai, tačiau dalį tų lėšų pa- 
silikdavo pavieniai asmenys (della Porta 1996). Vieno Italijoje pla- 
čiai nuskambėjusio atvejo tyrimas rodo, kad neteisėti rėmėjai iš 
valstybės nori labai konkrečių lengvatų, taigi kad už didelę dalį 
pinigų atsiskaityti neįmanoma. Buvo didelis neatitikimas tarp su- 
mų, kurias firmos prisipažino davusios, ir tų, kurias politinės par- 
tijos prisipažino gavusios (Colazingari and Rose-Ackerman 1998). 


Interesų susidūrimai 

Demokratinėse šalyse išrinkti įstatymų leidėjai turi būti nepri- 
klausomi ir atskaitingi visuomenei. Kai pagrindinė problema bu- 
vo per didelė pagarba monarchui, idealu buvo laikomas nepri- 
klausomas turtingas įstatymų leidėjas, neturintis būti dėkingas 
valdovui. Štai 1911 metais Didžiosios Britanijos Bendruomenių 
rūmai pasisakė prieš pasiūlytą įstatymą, įpareigojantį mokėti at- 
lyginimus parlamento nariams, motyvuodami tuo, kad negaunan- 
tys atlyginimo įstatymų leidėjai bus mažiau priklausomi nuo ka- 
raliaus valdžios. O aštuntajame dešimtmetyje kai kurie parlamento 
nariai, priešindamiesi atlyginimo didinimui įrodinėjo, kad jų at- 
lyginimas neturi būti „toks didelis, kad jie jaustų dėkingumą 

esamam ministrų kabinetui su jo teise paleisti Parlamentą ar įvai- 
rioms Parlamento politinėms partijoms“ (Stark 1992: 433). Įpras- 
tinė prancūziškoji valstybės pareigūnų praktika pasiimti atosto- 
gas parlamento narių pareigoms eiti iškelia panašių klausimų apie 
įstatymų leidėjų nepriklausomumą nuo vykdomosios valdžios 
(Rohr 1991: 287-288). 

Tačiau šiuo metu didžiausias rūpestis yra ne priklausomybė 
nuo monarcho, o valstybinio posto panaudojimas privačių finan- 
sinių interesų tikslais. Potencialūs interesų susidūrimai egzistuo- 
ja tada, kai politikas, jo šeimos narys ar tarnautojai turi nuosavy- 
bės interesų firmoje, kuri verčiasi verslu su vyriausybe arba gali 
turėti naudos iš valstybės politikos. Kyšiai ar aukos rinkimų kam- 
panijai neduodami, tačiau favoritizmo pavojus išlieka. 

Kur demokratija labiau subrendusi, pripažįstama, kad reikia 
apriboti privačių ekonominių interesų poveikį renkamiems poli- 
tikams, ir reikalaujama, kad jie bent jau deklaruotų savo finansi- 
nius interesus. Europos Sąjungoje visos šalys, išskyrus Liuksem- 
burgą, turi tokį reikalavimą parlamentarams. Tačiau labai dideli 
atskirų šalių skirtumai nustatant, ką reikia deklaruoti, ar jų de- 
klaracijos skelbtinos viešai ir kokias sankcijas galima taikyti. Kai 
kuriose šalyse tokios sankcijos neturi teisinio pagrindo, o kitose 
šalyse su griežtomis sankcijomis nenumatyta gyventojų teisė su- 
sipažinti su deklaracijomis (Peterson 1997). Nepaisant to, Europoje 
pastaraisiais metais padidėjo susirūpinimas privačių finansinių 
interesų susidūrimais. Pavyzdžiui, Didžiojoje Britanijoje nepalan- 
kiai buvo išnagrinėta privačių asmenų praktika mokėti parlamento 
nariams už paklausimus Parlamente, ir to sukelti skandalai pa- 
darė galą ne vieno politiko karjerai.'?* 

Jungtinėse Valstijose federaliniai įstatymų leidėjai ir jų perso- 
nalas susiduria su antikorupciniais įstatymais ir interesų susidū- 
rimo taisyklėmis, apribojančiomis uždarbius iš šalies ir įsidarbi- 
nimą palikus savo postą [18 JAV įstatymų sąvado $$ 201, 203, 
207(e)], tačiau įstatymo skyrius, liečiantis finansinių interesų su- 


106 Stark (1992: 435); Philip Webster, „Sleaze ataskaita pasmerkia Hamilto- 
ną“. The Times (London), 1997 m. liepos 4; David Hencke, „Melagis ir suk- 
čius: pareigūnas“, The Guardian, 1997 m. liepos 4. 

sidūrimus, netaikomas įstatymų leidimo šakai [18 JAV įstatymų 
sąvado $ 208). Valstijų lygyje taisyklės daug silpnesnės. Pavyz- 
džiui, neseni tyrimai Ilinojaus valstijos įstatymų leidimo organe 
baigėsi išvada, kad galiojančios interesų susidūrimo taisyklės yra 
silpnos ir blogai taikomos. Nors įstatymų leidėjams draudžiama 
balsuoti dėl įstatymų, liečiančių jiems priklausančias kompani- 
jas, tačiau jie dažnai siūlo ir balsuoja priimant įstatymus, liečian- 
čius pramonės šakas, kuriose turi interesų. Deklaravimo teisinės 
normos silpnos, etinio pobūdžio teisinės normos įgyvendinamos 
retai.'" Tad netgi nusistovėjusios demokratijos šalyse išlieka ga- 
limybė, kad politikų privatūs verslo interesai susikirs su jų, kaip 
visuomenės atstovų, vaidmeniu. 

Neteisėta komercinė veikla tik neseniai iškėlė klausimų kai 
kuriose šalyse. Naujosiose demokratinėse šalyse reformatoriai 
nelaikė interesų susidūrimų labai prioritetiškais dalykais. Bet jų 
nekontroliuojant politikai su plačiais verslo interesais gali ne 
mažiau pakirsti valdžios teisėtumą kaip ir didieji rinkimų kam- 
panijų finansuotojai. Buvusiose socialistinėse šalyse, tokiose kaip 
Rusija ir Lenkija, ši problema ypač aštri, nes daugelį neseniai pri- 
vatizuotų firmų kontroliuoja jų buvusieji vadovai, kurie dažnai ir 
toliau aktyviai reiškiasi politikoje (Collins 1993: 326). Pasak vieno 
komentatoriaus, Rusijoje „daugelis vyriausybės pareigūnų pa- 
prasčiausiai nesuvokia, kad praturtėti iš atsakingų pareigų yra 
nusikaltimas“ (Coulloudon 1997: 73). Ukrainoje 150 verslininkų 
ir bankininkų 1998 metais buvo išrinkta į Parlamentą; daugelis jų 
turėjo ekonominių interesų, kuriuos turėjo paveikti jų svarstomi 
įstatymai.' Nors kai kas karštai pritaria tokiai raidai kaip būdui 
tapti nepriklausomais nuo vykdomosios valdžios, tai sukelia aki- 
vaizdžių interesų susidūrimo problemų, kai paliečiami įstatymų 
vykdymo kontrolės ir mokesčių įstatymai. 

Ši problema glaudžiai susijusi su gerai žinomu valstybinių įmo- 
nių silpnumu. Kai kuriose besivystančiose šalyse ministrai pirmi- 


17 „Tyrimai smerkia Ilinojaus taisykles įstatymų leidėjams“, New York Times, 
1998 m. kovo 30. 

108 „Ukrainos verslininkai - nauja politinė klasė“, Financial Times, 1998 m. ba- 
landžio 17. 

ninkauja valstybinių įmonių direktorių taryboms, taip sumažin- 
dami jų nepriklausomybę ir sukurdami interesų susidūrimus 
(World Bank 1991: 28-29). Jei Kinija kada nors pasislinks demo- 
kratiškesnės valdymo struktūros link, tai jai teks susidurti su labai 
paplitusiais interesų susidūrimais, kurie egzistuoja kinų įmonė- 
se. Valstybės pareigūnai kartais užima po kelerias pareigas vals- 
tybiniame ir privačiame sektoriuose. Kaip rodo Kinijos energeti- 
kos tyrimai, tas pats žmogus gali dirbti energetikos korporacijoje 
ir kartu būti energetikos valdybos pareigūnu (Chow 1997: 416). 
„Ribos tarp valstybinio ir privataus sektoriaus nykimo“ istorija 
Kinijoje labai sena, tik atrodo, kad ji nesiderina ne tik su efektyvių 
šiuolaikinių įmonių plėtra, bet ir su atskaitingesnės valdymo sis- 
temos kūrimu (ten pat: 418). 

Tai tokia sritis, kur sunku nustatyti griežtas taisykles visoms 
politinėms sistemoms. Nepaisant to, atrodo, kad demokratinei at- 
skaitomybei būtina bent jau kad politikai deklaruotų savo ir savo 
šeimų finansinius interesus. Panašiu būdu reikėtų atskleisti ir 10- 
bistų ryšius su turtingais suinteresuotais sluoksniais, kad rinkėjai 
galėtų spręsti, ar nebuvo paveiktas jų atstovo elgesys. Tiesioginis 
apribojimas turėti pajamų iš šalies ir lobistinė veikla yra labiau 
ginčytini dalykai, tačiau jie gali tapti pačiais svarbiausiais tose 
politinėse sistemose, kuriose rinkėjai yra mažiau apsišvietę ir ma- 
žiau informuoti. 

Balsų pirkimas 

Pinigų problema politikoje neapsiriboja spaudimu politikams. 
Kitoje lygties pusėje yra rinkėjų paskatos. Ypač sunkiai sprendžia- 
ma politinės korupcijos forma pasireiškia tuomet, kai politikai pri- 
ima neteisėtas aukas rinkimų kampanijoms paremti ir paskui pa- 
naudoja jas individualiam rinkėjų papirkinėjimui. Tos sistemos 
nominaliai yra demokratinės, tačiau turi daug bendra su senes- 
nėmis protekcionizmo tradicijomis. Rinkėjai gali neprieštarauti to- 
kiems politikų metodams finansuoti kampanijas, nes turi naudos 
iš kandidatų dosnumo. 

Tiesioginio rinkėjų papirkinėjimo istorija sena, Didžiojoje Bri- 
tanijoje ir Jungtinėse Valstijose ji siekia XIX amžių. Tose šalyse 

reformos tokius papirkinėjimus apribojo, tačiau kitur jie ir toliau 
lieka rinkimų politikos elementu. Italijoje politiniai „bosai“ stengia- 
si gauti rinkėjų balsus ne tik pasinaudodami kampanijų finansa- 
vimo lėšomis, bet ir mobilizuodami valstybės išteklius, protekci- 
niais būdais dalindami pareigas ir kitokias valdžios privilegijas, 
kad suregztų įsipareigojimų tinklus (della Porta 1996). Panašūs 
privilegijų mainai į rinkėjų balsus vyksta ir Ispanijoje, kur parti- 
nių mokesčių, aukų ir valstybės dotacijų nepakanka rinkimų 
kampanijoms finansuoti, o galiojantys įstatymai įgyvendinami 
prastai (Heywood 1996: 125—127). 1996 metų rinkimai Tailande 
pratęsė seną rinkėjų papirkinėjimo smulkiais kyšiais praktiką. 
Originalus nukrypimas nuo jos buvo tik porinkiminė premija, jei 
kandidatas laimėtų rinkimus.!'? Korėjoje ir Japonijoje politikai, kal- 
tinami neteisėtu lėšų vykdyti rinkimų kampanijoms kaupimu, tei- 
sindavo tokį savo elgesį finansiniais kampanijų vedimo poreikiais 
savo šalyse, kur rinkėjai laukia iš kandidatų dovanų ar kitokios 
individualizuotos naudos (Park 1995; Reed 1996). Tokiose politi- 
nėse sistemose rinkėjai gali pritarti net ir neteisėtoms aukoms, jei 
tik jie turės asmeninės naudos iš korumpuotų politikų dosnumo. 
Užimančių postus politikų rinkėjams duodamų pašalpų individu- 
alizuotas pobūdis gali itin trukdyti iškilti opozicijos kandidatams. 
Žinoma, kai kas gali tvirtinti, kad jei dauguma kyšių išdalinama 
rinkėjams, tai nerimauti nėra pagrindo. Tačiau tokia nuomonė ne- 
teisinga. Vietoj valdymo sistemos, kuri remtųsi demokratijos prin- 
cipais, atsiranda savitarpio paslaugų struktūra, iš kurios turi nau- 
dos turtingiausi ir politiškai galingiausi. 

Reikia neleisti politikams dalyti savo rinkėjams dovanas ir ver- 
tingas privilegijas. Jei tai galima įgyvendinti, išsilygins žaidimo 
laukas ir padidės visuomenės parama fundamentalesnėms refor- 
moms. Jei kyšiai eina tiesiai į kandidatų kišenes ir į jų rinkimų 
kampanijų reklamavimo sąmatas, tai rinkėjai bus mažiau linkę 
pripažinti tokią korumpuotą sistemą. Gali padėti ir viešumas. Ko- 
rėjoje ir Italijoje pagerinta informacija apie kyšininkavimo lygį ir 


19 New York Times, 1996 m. lapkričio 19; Far Eastern Economic Review, 1996 m. 
lapkričio 28. Apie bendrą padėtį Tailande žr. Pasuk and Sungsidh (1994). 

lėšų kampanijoms vykdyti mastus įtikino žmones, kad juos pasie- 
kia tik nedidelė tų lėšų dalis. Jei, be to, bus parodyta, kad tų kyšių 
padariniai visuomenei žalingi, dirva reformai bus paruošta. 


Reforma 


Labai konkurencingoje visuomenėje su gerai informuotais 
rinkėjais, nelaukiančiais asmeninių privilegijų sau, gali pakakti 
greito ir išsamaus informavimo politikos. Kiekvienas politikas, 
jei tik per daug pasikliaus suinteresuotų sluoksnių pinigais ir ati- 
tinkamai balsuos, - pralaimės rinkimus. Labiau tiesioginiai apri- 
bojimai reikalingi, jei sistema nelabai konkurencinga ir jei rinkė- 
jai prastai informuoti. Kai neribojamas rinkimų kampanijoms ski- 
riamų lėšų dydis, politikai turi veikimo laisvę rodyti palankumą 
stambiems aukotojams, o pačias aukas galima panaudoti kandi- 
datų pozicijoms ir elgesiui nuslėpti nuo rinkėjų (Rose-Ackerman 
1978: 33-45). " 

Planuojant rinkimų kampanijos finansavimo sistemą, pagrin- 
dinė problema yra išvengti įvedamų apribojimų, nes jie patys sa- 
vaime skatina neteisėtumą. Nors rinkimų kampanijų finansavi- 
mo įstatymai daugelyje šalių per daug liberalūs, kitose šalyse jie 
tokie ribojantys, jog praktiškai reikalauja, kad lėšų rinkimų kam- 
panijoms finansuoti skirtieji pervedimai atsispindėtų buhalteri- 
nėse knygose.!“ Aukų apribojimas pateisinamas kaip būdas pa- 
žaboti korumpuotas įtakas (Connolly 1996: 496), tačiau griežtos 
teisinės ribos gali skatinti neteisėtus pervedimus, apie kuriuos ne- 
pranešama. Pavyzdžiui, kai kurie japoniškosios sistemos, veiku- 
sios 1975-1993 metų laikotarpiu, kritikai įrodinėja, kad teisėtų fir- 
mų aukų apribojimas skatino neteisėtą papirkinėjimą (Oui 1996: 
207-208). 2000 metais dabartinėje Japonijos teisėje įsigaliojus drau- 
dimui korporacijoms duoti aukas, rezultatas gali būti panašus. 
Neseni skandalai pramoninėse šalyse rodo, kaip svarbu ne tik tu- 
rėti aiškias privačių pinigų prašymo taisykles, bet ir apsirūpinti 
pakankamu kiekiu teisėtų lėšų šaltinių. Be to, korporacijų duoda- 


"10 Santrauką, rodančią pasirinkimų diapazoną, žr. Law Library of Congress 
(1991). 

mų aukų poveikis priklauso nuo politikų gebėjimo užtikrinti fir- 
moms individualizuotas privilegijas. Jei tokios privilegijos nepa- 
skelbtos už įstatymo ribų ar nekontroliuojamos kitokiais būdais, 
tai skirtumai tarp kyšių ir teisėtų įnašų rinkimų kampanijoms remti 
taps neaiškūs ir priklausys, pirma, nuo reikalavimų apie juos pra- 
nešti, antra, nuo rinkėjų reakcijos. 

Įsišaknijusi neteisėtų kyšių sistema gali pakirsti pastangas re- 
formuoti politinių kampanijų finansavimą. Italijoje rinkimų kam- 
panijų finansavimo taisyklės, atrodo, gan liberalios. Korporacijų 
įnašai leistini tokiu lygiu, kokiu jie yra vieši ir patvirtinti jų direk- 
torių tarybų. Tačiau nesenose antikorupcinėse bylose ryškiai do- 
minavo neteisėti įnašai (Colazingari and Rose-Ackerman 1998). 
Tad netgi jei taisyklės iš pažiūros liberalios bei yra ir valstybės 
finansavimas, teisėsaugos organai vis tiek turi tikrinti, ar nėra ne- 
teisėtų mokėjimų. Reformuotojams teks pažvelgti už rinkimų 
kampanijų finansavimo įstatymo detalių, ieškant būdų apriboti 
politikų galimybes rodyti palankumą dovanų davėjams. 

Ginčų dėl rinkimų kampanijų finansavimo reformos Jungti- 
nėse Valstijose dėmesio centre atsidūrė daugiausia nederama įta- 
ka, kuria naudojasi didieji rėmėjai (Koszczuk 1997; Tanenbaum 
1995). Tai sukėlė reikalavimus, kad finansuotų valstybė, ir per 
prezidentų rinkimus nuo 1974 metų prasidėjo kuklūs bandymai 
šia linkme (Oui 1996: 212-216). Vienas iš sprendimų buvo viešu- 
mas. Firmos, kad galėtų duoti aukas, privalo sudaryti Politinių 
veiksmų komitetus ir turi būti pranešama apie visas dovanas. Vi- 
sos penkiasdešimt valstijų taip pat turi savus įstatymus, reikalau- 
jančius pranešinėti apie aukas, tačiau jų įgyvendinimas labai men- 
kas, tuose įstatymuose nesunku rasti spragų (Alexander 1991: 76— 
78, 110). Daugelyje valstijų ir federaliniame lygyje aukos 
politinėms partijoms šiuo metu nėra ribojamos.''' Susirūpinimas 
žodžio laisvės išsaugojimu apribojo pasirinkimus Jungtinėse 
Valstijose.!! 

"I Koszczuk (1997); Colorado Republican Federal Campaign Committee v. Federal 


Election Commission, 116 S. Ct. 2309 (1966). 
"2 Connolly (1996); Tanenbaum (1995); Buckley v. Valeo, 424 U.S. 1,37-61 (1976). 

Ieškant sprendimų, šią problemą galima nagrinėti keturiais 
aspektais. Pirma, politinių kampanijų išlaidas galima sumažinti 
skiriamo kampanijai laiko trumpinimu. Sistemos, kuriose kitų 
rinkimų data nežinoma, tokius apribojimus gali įgyvendinti gan 
gerai, tačiau sunku padaryti taip, kad laiko ribos pradėtų veikti 
visose sistemose. Taip pat stengiantis sumažinti išlaidas reikia 
apriboti kampanijų vedimo metodus. Antra, reikia nustatyti griež- 
tesnes informavimo taisykles. Jungtinės Valstijos jau turi gan griež- 
tus informavimo reikalavimus, tačiau daugelis dokumentų pa- 
viešinami tik po rinkimų (Alexander 1991: 76-78). Informavimas 
leidžia piliečiams balsuoti prieš tuos kandidatus, kurie gauna per 
daug pinigų iš suinteresuotų grupių, taip pat sudaro sąlygas moks- 
lininkams nagrinėti dovanų poveikį kandidatų elgesiui ir matyti, 
kokiu mastu jie susiję su kyšiais. Trečia, įstatymai daugelyje šalių 
ir Amerikos valstijose apriboja individualias aukas, o kiti įstatymai 
apriboja kandidatų išlaidas. Jungtinėse Valstijose Aukščiausiasis 
teismas nustatė, kad aukų apribojimas federaliniame įstatyme su- 
derinamas su žodžio laisvės apsauga, tačiau dar žemesnes ribas 
kai kuriose valstijose federaliniai teismai panaikino (Connolly 
1996). Čia neliesime amerikiečių konstitucinės jurisprudencijos de- 
talių, bet svarbi jos pagrindinė problema: kokiu mastu demokra- 
tinė vyriausybė gali kištis į savo piliečių norus išreikšti savo poli- 
tinius interesus per dovanas politinėms partijoms ar individua- 
liems kandidatams remti? 

Ketvirta, valstybiniame sektoriuje galima rasti alternatyvių lėšų 
šaltinių. Jungtinėse Valstijose federalinė valdžia skiria lėšų tik kan- 
didatams į prezidentus su tam tikromis išlygomis, o keletas JAV 
valstijų numato valstybinę paramą politinėms kampanijoms.!" 
Daug kitų šalių politinėms kampanijoms skiria valstybės lėšų ir 
leidžia mokesčių išskaitymus ar kreditus (Kaltefleiter and Nab- 
bmacher 1994: 261; Law Library of Congress 1991; Oui 1996). Ypač 
Vokietija daug eksperimentavo su įvairiomis formulėmis, steng- 


"5 Žr. Alexander (1991); „Minesota atkreipia dėmesį į kampanijų finansavi- 
mo reformą“, Congressional Ouarterly Weekly Report, 1990 m. balandžio 28; 
Tanenbaum (1995). 

damasi patenkinti savo konstitucinius principus. Vokietija yra 
stiprių partijų valstybė ir konstitucinis teismas ypač nerimavo dėl 
valstybinio finansavimo neigiamo poveikio mažoms ar naujoms 
partijoms. Naujausiame įstatyme numatomas valstybinis finansa- 
vimas partijoms iki bendros aukščiausios ribos. Pagal 1992 metais 
priimtą konstitucinio teismo nutarimą naujasis įstatymas pabrė- 
žia partijų sugebėjimą pritraukti individualias aukas ir rinkėjų 
balsus. Lėšos skirstomos proporcingai kiekvienos partijos gebė- 
jimui pritraukti tiek rinkėjų balsus, tiek nario mokesčius pagal 
formulę, kuri nepalanki didžiosioms partijoms jų gebėjimo gauti 
rinkėjų balsų požiūriu. Priimti įnašus iš firmų leidžiama, tačiau 
išskaitomas ne visas mokestis, o tik jo dalis (Gunlicks 1995; Kal- 
tefleiter and Nafšf$macher 1994). 

Daug būta siūlymų, kaip padidinti valstybinį finansavimą 
Jungtinėse Valstijose. Šių reformų priešininkai nuogąstauja, kad 
valstybinis finansavimas ir galimų išleisti lėšų apribojimas apgins 
užimančius postus asmenis ir nederamai įstums į nepalankią pa- 
dėtį nepagrindines partijas. Užimantieji postus paprastai prade- 
da kampaniją jau turėdami pranašumą, kurį gali įveikti tik tokie 
pretendentai, kurie turi daugiau lėšų. Užimantys postus asme- 
nys taip pat turi pranašumą ir varžybose dėl lėšų (Snyder 1992). 
Reikia sugalvoti valstybinio finansavimo formules užimančių pos- 
tus asmenų pranašumui įveikti, tačiau tam tikslui sukurti veiks- 
mingą sistemą gali būti sunku. Pavyzdžiui, Minesotoje kandida- 
tams skiriama valstybės lėšų suma sudarė pusę nepriklausomų 
lėšų, nukreiptų prieš juos.'* Tačiau vieneri tyrimai leido padary- 
ti išvadą, kad Minesotos įstatymas nesugebėjo padėti pretenden- 
tams. 1992 metais užimantys postus asmenys gavo beveik 2000 
dolerių daugiau valstybės lėšų, negu kiti pretendentai (Thomp- 
son and Moncrief 1998: 225). Atkreipkite dėmesį į tai, kad Mine- 
sotos teisinė norma priešinga Vokietijos įstatymui, kuris finansuoja 
partijas proporcingai jų gebėjimui pritraukti nario mokesčius iki 


Us Tanenbaum (1995: 156). Federalinis apeliacinis teismas tą nuostatą panai- 
kino remdamasis JAV Konstitucijos garantuojama žodžio laisve, tačiau 
Aukščiausiasis teismas šiuo klausimu nėra priėmęs sprendimo (ten pat: 152). 

aukščiausios ribos. Problema ta, ar valstybės finansavimas kan- 
didatų gebėjimą naudotis privačiais lėšų šaltiniais turėtų didinti 
ar mažinti. Minesotos įstatymas turi vieną pranašumą prieš Vo- 
kietijos įstatymą. Jis neskatina politinių veikėjų apgavikiškais bū- 
dais pritraukti privačius pinigus, panaudoti juos nuo jų dydžio 
priklausančiam valstybės finansavimui gauti ir tada paslapčio- 
mis juos sugrąžinti (Rudzio 1994). Priešingai, jis yra skirtas ma- 
žinti privačių lėšų poveikį politinėse kampanijose. 

Ir priešingai — valstybės lėšas galima skirti kandidatams, ga- 
lintiems įrodyti, kad juos smarkiai remia visuomenė. Vienas iš 
būdų tą padaryti yra išdalinti rinkėjams investicinius čekius, 
kuriais jie galėtų paremti pasirinktą kandidatą. Toks planas vals- 
tybinį finansavimą suderintų su egalitarine lėšų paskirstymo sis- 
tema (Ackerman 1993). Skatindamas demokratines vertybes, tas 
planas sumažintų turtingų suinteresuotų grupių įtaką. Tačiau ne- 
sant geros priežiūros, jis galėtų padidinti neteisėtus mokėjimus. 
Turtingiems pavieniams asmenims ir firmoms, smarkiai suintere- 
suotiems politika, užsidarytų svarbus teisėtas kelias daryti įtaką. 
Jie galėtų daryti kongresmenams užkulisinį spaudimą, bet nega- 
lėtų remti jų finansiškai. Dėl to galėtų padaugėti neteisėtų papir- 
kinėjimų, ypač to imtųsi pralaimėjusieji varžybas dėl investicinių 
čekių. Galbūt reikėtų sustiprinti ir griežčiau įgyvendinti interesų 
susidūrimo taisykles, nes įvedus investicinių čekių sistemą poli- 
tikams padaugėtų paskatų pasinaudoti tuo finansinės naudos ga- 
vimo keliu. Reikia rūpestingai planuoti kampanijų finansavimo 
reformą, kad ji neįvestų naujų paskatų tarnybiniams nusižengi- 
mams, panaikindama buvusias teisėtas alternatyvas. 


Išvados 


Demokratiniai rinkimai nebūtinai visada yra vaistas nuo korup- 
cijos. Priešingai, vienos rinkimų sistemos yra labiau, o kitos mažiau 
jautrios suinteresuotų grupių įtakai. Kai siauros grupės paima val- 
džią, kai kurios iš jų naudojasi teisėtomis priemonėmis, o kitos 
yra korumpuotos. Taktikos pasirinkimui gali turėti įtakos politi- 

nės sistemos prigimtis. Visose demokratinėse santvarkose konku- 
renciniai rinkimai padeda apriboti korupciją, nes opozicijos kandi- 
datai turi paskatų demaskuoti užimančius postus korumpuotus 
asmenis. Tačiau būtinybė finansuoti rinkimų kampanijas įveda 
naujų, neegzistuojančių autokratiniuose režimuose paskatų rodyti 
palankumą suinteresuotų asmenų grupėms. Tos paskatos ypač 
didelės, jei rinkimų kampanijos skirsto rinkėjams individualizuo- 
tas privilegijas, kitaip sakant, jei politikai rinkėjus perka. 
Neteisėtos aukos rinkimų kampanijoms ir politikų kyšininka- 
vimas gali pakirsti demokratines sistemas. Net jei turtingų atski- 
rų asmenų ir firmų kyšiai atsiduria rinkimų kampanijų komitetų, 
politinių partijų ir net pačių rinkėjų rankose, o ne politikų asme- 
ninėse bankų sąskaitose, slaptų, neteisėtų mokėjimų iškreipiantis 
poveikis gali būti didelis. Kyšiais dažnai siekiama įgyti įstatymų 
leidimo ar jų vykdymo priežiūros institucijų palankumą. Tačiau 
jų efektyvumas priklauso nuo įstatymų leidimo ir jų vykdymo 
procesų organizavimo. Korumpuotos firmos ir atskiri asmenys 
stengsis gauti individualių ar firmai reikalingų privilegijų. Rin- 
kimai nėra pakankama priemonė kyšininkavimui sutramdyti. 
Reikalingos ir kitos valstybinės priežiūros priemonės priversti vy- 
riausybę atsiskaitinėti visuomenei. Demokratinės vyriausybės pri- 
valo sukurti aiškias strategijas korupcinėms paskatoms apriboti. 


9 


POLITINĖS VALDŽIOS KONTROLIAVIMAS 


Atskaitomybė visuomenei yra būtina korupcijai kontroliuoti. Tiek 
autokratiniai, tiek demokratiniai režimai gali būti giliai korum- 
puoti, ir kiekvieną iš jų galima padaryti atskaitingą skirtingais 
būdais. Rinkimai gali apriboti politikus, tačiau, kaip jau matėme, 
tai netobulas įrankis. Atskaitomybė visuomenei įmanoma netgi 
tose šalyse, kur rinkimų nėra ar kur dominuoja visada juos laiminti 
partija. Tuos apribojimus gali sunkiau pripažinti autokratai nei 
išrinktieji pareigūnai, bet netgi demokratiniai pareigūnai priešinasi 

reformoms, kurios padaro juos visuomenės atidaus nagrinėjimo 
ir kritikos objektu. Korupciją gali apriboti tiek valdžios vidinės 
struktūros bei organizacijos, apribojančios pareigybinius nusižen- 
gimus, tiek visuomenės spaudimas iš išorės. 

Politikų ir politinių institucijų valdžios apribojimas kartu su 
nepriklausoma priežiūra ir įstatymų vykdymu gali būti galinga 
antikorupcinė strategija. Demokratinėje santvarkoje tie apriboji- 
mai apima įstatymų leidžiamosios ir vykdomosios valdžios šakų 
atskyrimą. Nepriklausoma teismų ir prokuratūros sistema bei fe- 
deralinė struktūra gali apriboti politinių lyderių valdžią. Tačiau 
suskaldyta politinė valdžia nebūtinai yra efektyvi. Kai kuriomis 
sąlygomis sistema su daugeliu vetavimo galimybių yra ypač ne- 
atspari nederamoms įtakoms, o federalinė sistema gali papras- 
čiausiai duoti valstijoms ir vietiniams politiniams lyderiams lais- 
vę turtėti visuomenės sąskaita. Prokuratūros ir teismų valdžios 
nepriklausomi šaltiniai kelia mažiau problemų, nors, be abejo, tos 
institucijos pačios turi būti dideliu mastu nekorumpuotos ir ne- 
protekcionistinės. Nepriklausomybė yra būtina, bet nepakanka- 
ma sąlyga. 

Kita reformų grupė didina vyriausybės atvirumą ir atskaitin- 
gumą. Vyriausybė renka ir teikia informaciją; tiek žiniasklaida, 
tiek piliečių grupės veikia laisvai; grupės ir pavieniai asmenys 
turi efektyvių būdų mesti iššūkį pareigūnų veiksmams. Nors to- 
kia politika tikriausiai bus priimtinesnė demokratiškai išrinktiems 
vadovams, tos reformos taip pat gali duoti efektą ir nedemokrati- 
nėse sistemose, kurių vadovams vis tiek reikia visuomenės para- 
mos išlaikyti valdžiai. 


Įstatymų leidybos proceso kontroliavimas 
ir subalansavimas 


Gerai subalansuotoje ir smarkiai kontroliuojamoje valdymo siste- 
moje nė viena valdžios institucija nėra visagalė. Kraštutiniausiu 
pavidalu tai pasireiškia Jungtinėse Valstijose, tačiau ir parla- 
mentinėse demokratijose paprastai yra tam tikras valdžios išsklai- 

dymas. Net iš pažiūros unitarinės sistemos dažnai būna apribotos 
opozicinių partijų ir koalicijų dinamikos. Jose gali būti aukštieji 
rūmai, besiremiantys skirtingais atstovavimo principais, nepriklau- 
soma teismų sistema, konstitucija, kurią galima pataisyti tik spe- 
cialiomis procedūromis, arba konstituciškai apsaugotas teisių bilis. 

Politinėje sistemoje, kurioje daug kur gali būti vetuojama, pa- 
vyzdžiui, JAV federalinėje vyriausybėje, privilegijuotą padėtį užŽ- 
ima status guo. Senate du penktadaliai plius vienas narys gali gra- 
sinti obstrukcija, t. y., jie gali atsisakyti apriboti įstatymo projekto 
svarstymo laiką. Taip 41 senatorius gali blokuoti įstatymo pro- 
jektą, kuriam pritarė Prezidentas ir abiejų rūmų dauguma. Jei 
obstrukcija nepavyksta ar jeigu jos nesiimama, įstatymo projekto 
priėmimui reikia, kad jam pritartų Senato ir Atstovų rūmų daugu- 
ma. Po to jis siunčiamas Prezidentui. Jei Prezidentas jį pasirašo, 
tai projektas tampa įstatymu, o jei vetuoja, tai projektas atmeta- 
mas, nebent tą vetavimą panaikintų abiejų Kongreso rūmų dvie- 
jų trečdalių balsų dauguma. Tik vos daugiau kaip trečdalis kiek- 
vienų Kongreso rūmų narių gali blokuoti įstatymo projektą, kurį 
parėmė Kongreso dauguma, tačiau kuriam pasipriešino Preziden- 
tas (Krehbiel 1998). 

Ar galima amerikietiškąją valdymo struktūrą rekomenduoti 
kaip antikorupcinę sistemą? Atsakymas priklauso nuo korumpuo- 
tų asmenų tikslų. Jeigu jie nori kažką blokuoti, tai ši sistema yra 
menkas korupcijai stabdys, nes palyginti nebrangiai galima ja ma- 
nipuliuoti. Siekiantiems ją paveikti pakanka surasti jos silpną 
grandį ir korumpuoti tą grupę arba su tam tikromis sąlygomis 
finansiškai paremti rinkimų kampaniją. Tiek korumpuoti papir- 
kinėtojai, tiek teisėti rinkimų kampanijos rėmėjai nukreips savo 
pastangas į tuos, kurie turi įgaliojimus sudarinėti darbotvarkę, 
nes kaip tik jie gali nuslėpti nuo visuomenės tą ar kitą klausimą. 
Darbotvarkės sudarinėtojai faktiškai turi privilegiją rinkti teisė- 
tas lėšas rinkimų kampanijoms (Ansolabehere and Snyder 1999). 
Jie taip pat gali būti ir neteisėto papirkinėjimo objektu, jei mokė- 
tojas nori, kad politinė sistema neliestų potencialiai populiarios 
problemos. Padaryti ką nors pozityvaus yra daug sunkiau negu 

užblokuoti reikalaujantį daug pastangų įstatymą. Štai čia ameri- 
kietiškosios sistemos sudėtingumas gali praversti tiems, kurie nori 
kontroliuoti tarnybinius nusikaltimus. Tačiau įtakos darymo sun- 
kumas priklauso nuo to, ko nori pašaliečių grupė - naudos visuo- 
menei ar slaptos naudos. 

Jei norima naudos visuomenei, kai kurios grandys toje gran- 
dinėje gali būti palankios politikai be kyšių. Kai kurie įstatymų 
leidėjai gali turėti rinkėjų, kuriems tokia politika naudinga, tad 
vieneri ar abeji Kongreso rūmai gali paremti įstatymą ir be papir- 
kinėjimų. Politikai, atsidavę ideologijoms, gali palaikyti tokią po- 
litiką ir nesugebėti patikimai reikalauti kyšių. Tada atskirais at- 
vejais gali reikėti paveikti tik kelis įstatymų leidėjus, neturinčius 
aiškios nuomonės. Prezidentas taip pat gali palaikyti pasiūlymą 
dėl strateginių ar politinių priežasčių. Teismai panaikins tik tuos 
įstatymus, kurie pažeidžia konstituciją. Tad tie, kurie nori paveikti 
galutinį rezultatą, galės sutelkti savo pastangas tik į kelias poten- 
cialias vetavimo vietas. Todėl, nepaisant įstatymų leidimo proce- 
so sudėtingumo, korupcija vis tiek gali paveikti jį. 

Paslėptai, suinteresuotų grupių naudai korupcija vargu ar bus 
sėkminga taktika, nes reikės pirkti kiekvieną instanciją, kurioje 
sprendžiama. Tai ne tik brangu, bet ir pavojinga, nes vienas vie- 
nintelis sąžiningas pareigūnas gali sužlugdyti visas pastangas. At- 
skleidimas apimtų ne tik pačius įtariamuosius kyšininkavimu, bet 
ir atskleistų, kokių specialių privilegijų jie ketino nusipirkti. 

Žinoma, suinteresuotų grupių nauda ne visada turi būti gau- 
nama tik slaptomis užkulisinėmis priemonėmis. Jungtinėse Vals- 
tijose dažnai daromi tokie sandėriai, kai įvairios abipusės naudos 
duodančios paslaugos suplakamos į vieną įstatymą taip, kad jis 
gautų daugumos paramą.'? Tose politinėse sistemose, kur šei- 
myniniai ir draugystės ryšiai akivaizdesni negu JAV federalinėje 
vyriausybėje, tokie rezultatai bus dar dažnesni. Įstatymai sufor- 
muluojami taip, kad dauguma gauna ką nors savo galingiems rin- 
kėjams ar rėmėjams. Korupcija tada nereikalinga. 


U5 Žr. Douglasą Arnoldą, kuris įrodinėja, kad įstatymų projektai įvairiais klau- 
simais gali būti reikalingi kai kurių rūšių platiems kompromisams pasiekti 
visuomenės interesais (Arnold 1990: 131-132). 

Tad galima daryti išvadą, kad kai valdžios šaltinių daug, tai 
pranašumą įgyja status guo, ir nė viena grupė neturi absoliučios 
valdžios. Nieko negalima padaryti, kol nesutinka visos instituci- 
jos. Įstatymų leidybos galios apribojimai amerikietiškoje sistemo- 
je reiškia, kad gauti iš vyriausybės naujų privilegijų gali būti bran- 
gu ir sudėtinga. O panaudoti korupciją įstatymui prastumti gali 
būti brangu ir rizikinga. Papirkinėti bus efektyviau ir pigiau, no- 
rint tik užblokuoti kokį nors įstatymo projektą. Jungtinėse Valsti- 
jose kova su korupcija daugiausia turi būti orientuota į mėgini- 
mus užblokuoti įstatymų priėmimą ir į uždarus atvejus, kai pa- 
kanka paveikti tik dalį vyriausybės. Amerikos pavyzdys rodo, kad 
nesvarbu kokie būtų jos kiti privalumai, valdymo sistema su ryš- 
kiu valdžios pasidalijimu nėra vienareikšmiškai pageidautina kaip 
antikorupcinis įrankis. 


Atskaitingas įgyvendinimas 


Įstatymų leidėjai įgyvendinti įstatymus dažnai paveda vykdomo- 
sios valdžios pareigūnams. Jau minėjau, kad tai pageidautinas 
būdas politinei korupcijai apriboti. Todėl įdomu, kad įstatymų 
leidėjai dažnai savo noru rengia įstatymus, apribojančius jų pa- 
čių teises kontroliuoti įstatymų įgyvendinimą. Įstatymai tikslių 
standartų kūrimą palieka vyriausybės įstaigoms, tačiau į įstaty- 
mus gali būti įtraukti detalūs procedūriniai reikalavimai (Moe 
1990; Rose-Ackerman 1992: 33-96). Tradicinis tokio metodo pa- 
teisinimas sujungia tikėjimą vykdomosios valdžios įstaigų patir- 
timi su reikalavimu, kad įstatymų leidėjai neturėtų individualiai 
spręsti personalo ar tiekimo klausimų arba spręsti apie įgyvendi- 
nimo prioritetus. Tad reguliavimo dokumentai nukreipiami ki- 
tiems, nes įstatymų leidėjai nekompetentingi vykdyti šį svarbų 
įstatymų leidybos uždavinį, o grynai vykdomosios ar arbitraži- 
nės funkcijos nėra būdingos įstatymų leidybai pagal valdžių at- 
skyrimo principus. 

Tačiau Terry Moe amerikiečių įstatymų struktūrą aiškina kaip 
atsaką į neaiškumą, kas kontroliuos įstatymų leidybą ateityje. 

Suinteresuotos grupės, nerimaudamos, kad kontrolė gali atitekti 
jų priešininkams, primeta įstatymus, kurie atskiria politiką nuo 
administravimo. Jos sutinka su savo įtakos sumažinimu kaip bū- 
du užkirsti kelią savo oponentams. Oponentai, norintys suma- 
žinti įstatymo efektyvumą, remia netikusių administravimo pro- 
cesų kūrimą ir rėmėjai su tuo sutinka, nes nežino, kokia bus jų 
politinė įtaka ateityje (Moe 1990). Moe mano, kad parlamentinės 
sistemos tokių spaudimų nepatiria. Jis ir Michaelis Caldwellas įro- 
dinėja, kad britiškoji sistema pranašesnė, nes priimtus įstatymus 
nesunku atšaukti. Tad nelabai verta kurti tvirtas biurokratinės 
struktūras, nes jos neapsaugos politikos nuo režimo pasikeitimų. 
Jie remiasi hipoteze, kad valstybines įstaigas mažiau apsunkins 
iš išorės primestos taisyklės ir kad biurokratinė sistema bus pa- 
prastesnė, vientisesnė ir racionalesnė (Moe and Caldwell 1994). 

Moe ir Caldwello normatyviniai teiginiai atrodo perdėti. 
Nesvarbu kaip aiškinsime apribotus įgaliojimus Jungtinėse Vals- 
tijose, rezultatai ne visada vienodai blogi. Remiantis įstatymais 
įstaigų išleistos bendrosios taisyklės turi įstatymų galią. Tad pro- 
cesas, pagal kurį jos rengiamos, reikalauja atskaitomybės, nes 
šiems procesams galima daryti sąžiningą ar korumpuotą įtaką 
siauresnių grupių naudai. Nesvarbu į ką bus orientuojamasi - į 
įstatymų vykdomosios šakos atskaitomybę visuomenei ar į korup- 
cinio papirkinėjimo vengimą, vis tiek atrodo, kad galios Ameri- 
kos administracinių procedūrų įstatymo (5 JAV įstatymų sąvado 
S$ 551-559, 701-706) procedūriniai apribojimai. Pagal amerikie- 
tiškąjį įstatymą įstaigos turi pranešti apie savo ketinimą išleisti 
norminį teisės aktą, surinkti atsiliepimus iš didelio pavienių as- 
menų ir grupių būrio ir kartu su galutine teisės norma išleisti jos 
motyvų paaiškinimą. Tą teisės normą galima apskųsti teisme, jei 
nebuvo laikomasi tinkamų procedūrų ar jei galutinis rezultatas 
nesiderina su įstatymu, kuriuo ji remiasi. Šis procesas buvo kriti- 
kuojamas kaip eikvojantis daug laiko ir gremėzdiškas, tačiau jo 
nepatogumai yra kaina, kurią tenka sumokėti už pareigūnų savi- 
valės apribojimą (Rose-Ackerman 1995a). 

Priešingai yra Vokietijoje, kurios parlamentinė sistema mažiau 
kontroliuoja vykdomosios valdžios teisę leisti teisės normas, ta- 
čiau žemių administruojamus federalinius norminius teisės ak- 

tus turi tvirtinti aukštesnieji rūmai, kurie atstovauja Žemių vy- 
riausybėms. Kitais atžvilgiais Vokietijos teisės normų kūrimo pro- 
cedūros kur kas mažiau skaidrios palyginti su amerikietiškomis 
ir buvo kritikuotos už tai, kad jos per daug atviros pramonės įta- 
kai. Atrodo, kad papirkinėjimo problemos nėra, tačiau per didelė 
įtaka gali būti (ten pat). Didžioji Britanija, atrodo, turi procedūri- 
niu požiūriu mažiau apribotą administravimo procesą negu Vo- 
kietija. Tai galėtų reikšti racionalesnį administravimo procesą, tik 
atrodo, kad nėra patikimo, logiško paaiškinimo, kodėl taip turėtų 
būti. Jei suinteresuotos grupės nori įtakos, tai jos gali gautiją daug 
neskaidresniu ir potencialiai korumpuotu būdu pagal procedū- 
riškai nesuvaržytą britiškąją sistemą. Moe (1990) galbūt neklysta 
sakydamas, kad Jungtinės Valstijos įveda per daug kontrolių ad- 
ministracinei veiklai. Tačiau administracinės teisės sistema, kuri 
turėtų būti labiau dėkinga dabartinei įstatymų leidimo organų 
daugumai ir kuri neturi procedūrinių apsaugos priemonių, atro- 
do mažiau atspari tebesančiai siauresnių grupių įtakai. Tad poli- 
tikų ir siaurų grupių rentos siekimo apribojimo požiūriu silpni 
administracinės teisės apribojimai, uždedami parlamentinės val- 
dymo sistemos, sukuria atskaitomybės problemų, rimtesnių už 
problemas sistemoje, kurioje įstatymų leidyba turi galios ir pa- 
skatų suvaržyti biurokratiją. 

Kitas problemų kompleksas gali atsirasti politinėse sistemose 
su silpnomis įstatymų leidybos šakomis. Lotynų Amerikos val- 
dymo sistemų kritikai įrodinėja, kad dauguma jų turi per daug 
galingus pareigūnus. Lotynų Amerikos įstatymų leidybos orga- 
nai, ne taip kaip JAV Kongresas, turi nedaug įtakos (Mainwaring 
and Shugart 1997). Dėl to vykdomojoje valdžioje yra daug paska- 
tų rentos siekimui ir korupcijai. Prezidentas turi plačius potvar- 
kių leidimo įgaliojimus. Jis gali kontroliuoti slaptą finansinę sąskai- 
tą, kuri gali būti panaudota atsilyginti rėmėjams, ir jis, kai eina 
savo pareigas, yra mažiau prieinamas gyventojų kontrolei. Be to, 
teismų sistema paprastai praktiškai yra mažiau nepriklausoma ir, 
iki pastarojo meto, retai kada efektyviai suvaržydavo pareigūnus.“ 


"6 Borner, Brunetti, and Weder (1992: 28-30); Del Granado (1995: 19-20); Man- 
zetti and Blake (1996). 

Panašiai yra ir kai kuriose Azijos šalyse. Pavyzdžiui, Tailande 
pareigūnai anksčiau kontroliavo ir ribojo įstatymų leidimo veiklą 
taip, kad galėtų valdyti dekretais (Pasuk and Sungsidh 1994). Pa- 
reigūnų valdymą lydėjo glaudūs firmų santykiai su vyriausybe 
(Anek 1994: 208-211; Hewison: 1993). Pareigūnų atskaitomybės 
stoka lengvina korupciją, centralizuodama įstatymų vykdymo 
priežiūros valdžią ir suteikdama pareigūnams plačius įgaliojimus 
veikti savo nuožiūra. Daugelyje tų šalių teismų sistema irgi sil- 
pna. Kinija yra kraštutinis atvejis, kur kai kurie teismai mano, kad 
ne teismai, o tik Nacionalinis liaudies susirinkimas gali spręsti 
apie administracinės teisės normų teisėtumą. Be to, teisėjai nėra 
nepriklausomi nuo kitų valdymo sistemos grandžių. Teismų 5ą- 
matas ir teisėjų skyrimus valdžia kontroliuoja visuose lygiuose 
(Bing 1994: 6-7, 17-18). Nesvarbu, kokia būtų valdžios struktūra, 
gali dominuoti siaurų grupių interesai, jei tik jie nesutiks patiki- 
mo pasipriešinimo. Jei tokios grupės įgis tvirtas pozicijas, jos gali 
pajėgti užblokuoti reformų pastangas. 

Tie atvejai rodo, kad administracinės teisės reforma turi būti 
bet kokios antikorupcinės strategijos sudėtinė dalis. Reikia išnag- 
rinėti fono sąlygas, nulemiančias teisės normų kūrimą vykdomo- 
sios valdžios šakoje, siekiant užtikrinti adekvatų dalyvavimą ir 
skaidrumą. Visuomenei reikia būdo kreiptis į teismą, jei valdžia 
nesilaiko savo pačios nustatytų procedūrų ar jei veikia neteisėtai. 
Tikslas yra apsunkinti korumpuotų sandėrių nuslėpimą, priver- 
čiant patikrinti procesą ir jo esminį rezultatą. Patikrinimo proce- 
sas, kurio tikslas — pasiekti gerą realią politiką ir demokratišką 
atskaitomybę, gali netiesiogiai kovoti su korupcija. 

Tačiau šalys, kuriose teismų sistema korumpuota ir nesuvar- 
žyta, tikriausiai nenorės suteikti jai papildomos valdžios. Be to, 
jei nepriklausoma teismų sistema įgyvendina įstatymus, kurie yra 
šališki - palankūs reglamentuotojų interesams, - tai reformą bus 
sunku įvykdyti nepakeitus esminių teisės standartų. Pavyzdžiui, 
Filipinuose bankininkystės priežiūrą devintajame dešimtmetyje 
trukdė bylos, kurias bankai iškėlė tiek prieš priežiūros įstaigas, 
tiek prieš pačius pareigūnus. Kaip prisipažino vienas bankinin- 

kas, tos bylos buvo priemonė „sukliudyti pareigūnams įgyven- 
dinti taisykles; taip įbauginama biurokratija“ (citata iš Hutchcroft 
1998: 202). 

Nors amerikietiškojo administracinio proceso detalės tikrai gali 
panaudoti reformą, pagrindiniai principai išreiškia atskaitingo biu- 
rokratinio elgesio esmę. Administracinių procedūrų įstatymas rei- 
kalauja, kad teisės normų kūrimas apimtų visuomenės informa- 
vimą, visuomenės dalyvavimą ir valdžios įsipareigojimą skelbti 
ir aiškinti savo veiksmus. Tie reikalavimai ne tik suderinami su 
demokratine valdymo sistema, bet ir apriboja korumpuotų sandė- 
rių sferą. Net šalis su silpna įstatymų leidyba ar su unitarine par- 
lamentine sistema gali apriboti korupcijos galimybes ir kitus įta- 
kos tipus, rinkdamasi skaidresnius administracinius procesus."? 


Federalizmas: pasitraukimas ir 
nuomonės pareiškimas 


Federalinėje sistemoje kiekvienas valdžios vienetas turi ribotą sritį, 
kurioje gali realizuoti valdžią. Kol jis veikia savo jurisdikcijos rė- 
muose, jam nereikia prašyti jokio kito valdžios vieneto sutikimo. 
Ojei jis viršija savo įgaliojimus, tai gali tikėtis protesto. Naciona- 
linė vyriausybė gali suvaržyti valstijas, o valstijos - vietoves. Tarp- 
tautinės institucijos gali numatyti nacionalinių vyriausybių tik- 
rinimą. Tokia priemonių visuma turi probleminių aspektų, nes 
aukštesnio rango valdžios turėtojai gali nedaryti tiesmukiškų pa- 
reiškimų, kad jie atstovauja paveiktų piliečių interesams. Tačiau 
korupcijos kontrolės srityje yra du atvejai, kai įsikišimą galima 
pateisinti. 

Pirmuoju atveju politikai gali apriboti prekybą su kitomis šali- 
mis. Tarptautiniu mastu pareigūnai, bendradarbiaujantys su ko- 
rumpuotomis firmomis, daro žalą sąžiningo tarptautinio verslo 
perspektyvoms. Šalies viduje valstijų ar provincijų valdžios orga- 
nai gali apriboti prekybą su kitomis valstijomis, kad apsaugotų 


"7 Žr. Del Granado (1995: 19-23); jis nagrinėja šią padėtį Lotynų Amerikoje. 
Pavyzdžiui, Bolivija neturi administracinių procedūrų kodekso. 

vietinį verslą (Ma 1995). Tokiais atvejais tarptautiniai ar naciona- 
liniai valdžios organai gali apriboti žemesnio lygio valdžios or- 
ganų protekcionistinius veiksmus. 

Antruoju atveju valstybės ir vietinius valdžios organus gali 
kontroliuoti siauri elitai, valdžios aparatą naudojantys asmeni- 
niam pasipelnymui. Nors jurisdikcijų konkurencija dėl investici- 
nių išteklių apriboja korupcijos galimybes, visiškai jų nepanaiki- 
na. Jau pats vietinių jurisdikcijų mažumas ir intymumas gali 
korupcinius santykius padaryti įmanomus (Rodden and Rose-Ac- 
kerman 1997). Ir iš tikrųjų, labiausiai korumpuoti ir protekcionis- 
tiniai valdžios organai sutinkami kaip tik vietiniame lygyje dau- 
gelyje šalių, įskaitant ir išsivysčiusias šalis, tokias kaip Jungtinės 
Valstijos ir Vokietija. Valdžios organų ir privačių interesų glau- 
dus bendradarbiavimas apriboja šališką politiką ir jos neapsižiū- 
rėjimus (Seibel 1997: 85-86).!!8 

Tokiais atvejais dažnai pageidautinas aukštesnių valdžios or- 
ganų įsikišimas. Pavyzdžiui, Jungtinėse Valstijose kontroliuojant 
korupciją municipalitetuose aktyviai dalyvauja Federalinis tyri- 
mų biuras. Panašiai federalinė valdžia, kai skiria dotacijas žemes- 
nio lygio valdžios organams, dažnai reikalauja iš jų sukurti at- 


"8 Apsvarstykime štai tokius pavyzdžius. Italijos vietinių valdžios organų 
mažumas Sicilijoje palengvina vietinėje politikoje dominuoti individua- 
lioms mafijos šeimoms (Gambetta and Reuter 1995: 119). Taivane korupci- 
ja vietinių valdžios organų kontraktų sudarymo veikloje yra pripažinta 
problema, o Japonijoje pirkimų reforma federaliniame lygyje dar nepasie- 
kė vietinių savivaldybių, kur dar tebėra išsikerojęs favoritizmas ir apgaulė 
rengiant konkursus (Prystay 1997; „Konkursų negandos“, Far Eastern Eco- 
nomic Review, 1995 m. kovo 23). Pietų Afrikoje valstybinės ir vietinės val- 
džios įstaigos yra silpnos ir dažnai jas kontroliuoja rentų siekiantys politi- 
kai (Rubinfeld 1997), o Ispanijoje naujoji decentralizacijos politika, kaip 
manoma, smarkiai padidino įstaigų grobį savivaldybių lygyje (Heywood 
1996: 130). Korupcija savivaldybių lygyje yra įprastas reiškinys Čilėje, kur 
valdžios įstaigos „izoliuotos ir neprieinamos visuomenės tyrimui“ (Reh- 
ren 1997: 330). Kinijoje decentralizacija pasireiškė be pajėgumo padidėji- 
mo vietiniame lygyje. Nors kai kurios Kinijos provincijos pasinaudojo sa- 
vo naujomis galimybėmis skatinti ekonominį augimą, kitose provincijose 
to pasekmės buvo masinė korupcija ir valstybinių išteklių pasisavinimas. 
Ypač aštriai ši problema pasireiškė bankininkystės sektoriuje, kur kreditai 
dažnai skirstomi vadovaujantis politiniais sumetimais (Burns 1993: 357). 

skaitomybės sistemas. Jungtinėje Karalystėje vietinių valdžios or- 
ganų sąžiningumą prižiūri Audito komisija (United Kingdom 
1993, 1994, 1996). Kartais jurisdikcijų dalinis sutapimas įgauna 
tarptautinį mastą. Vienas persimetėlis iš Kolumbijos narkotikų 
prekybos kartelio nusprendė pasiduoti JAV, o ne Kolumbijos 
teisėsaugai. Tai įgalino jį atskleisti kyšių davimą Kolumbijos po- 
litikams.!"? 

Būna ir priešingai - korupcijos kontrolę kartais padidina ribo- 
ta centrinės valdžios galia valstijų atžvilgiu. Tokiame scenarijuje 
kontrolės metodu gali būti grasinimas pasitraukti. Pasitraukimui 
nereikia suderintų organizacinių pastangų. Pasaulyje, kuriame 
daug vienodo rango valdžios organų, valdžios pareigūnų korup- 
ciją ir neefektyvumą riboja rinkėjų ir verslo firmų galimybė pasi- 
traukti kitur. Firmos, svarstydamos kur statyti gamyklą, gali ap- 
riboti kyšių reikalavimus, turėdamos ne vieną, o kelias tinkamas 
vietas jai statyti. O kaimo, kuriame pareigūnai ima didelius ky- 
šius už rutinines paslaugas, gyventojai gali išsikelti gyventi kitur. 
Žmonių ir firmų mobilumas aiškiai apriboja pareigūnų galimy- 
bes prievartauti kyšius už paslaugas, kurias jie teikti privalo (Mon- 
tinola, Oian, and Weingast 1995; Weingast 1995). 

Tačiau mobilumas ne visada naudingas, jei jis reiškia, kad in- 
dividualioms jurisdikcijoms sunkiau kontroliuoti nepageidauja- 
mą elgesį. Sakykime, pavyzdžiui, kad kokio nors miesto valdžia 
turi sąžiningą policiją, kuri ima kovoti su neteisėtais azartiniais 
lošimais. Tada besiverčiantieji šiuo verslu gali paprasčiausiai per- 
sikelti į priemiestį su palankia aplinka ir ten tęsti savo verslą; kar- 
tais taip ir pasitaikydavo Jungtinėse Valstijose.“? Lėšų judėjimo 
per valstybių sienas lengvumas, kol jos galų gale nutupia įvai- 
riuose „finansiniuose rojuose“, yra dar vienas pavyzdys, kaip kelios 


"* „Iš informatoriaus pranešimų apie Kali kartelį aiškėja, kad įsipainioję Ko- 
lumbijos pareigūnai“, Washington Post, 1996 m. sausio 28. 

120 Vienas iš tokių pavyzdžių buvo Fort Li Niudžersio valstijoje, Hudzono 
upės atskirtas nuo Niujorko miesto centro. Turtingi neteisėtų azartinių Io- 
šimų organizatoriai padarė vieną klaidą: jie investavo į Fort Li bendros 
nuosavybės projektus. Tuos projektus greit papildė jauni profesionalai - 
reformų šalininkai. Jie išrinko reformistinį merą ir miesto tarybą, įsiparei- 
gojusius uždaryti mieste azartinių lošimų įstaigas (Amick 1976: 89). 

konkuruojančios jurisdikcijos gali ne palengvinti, o apsunkinti ko- 
rupcijos, sukčiavimo ir mokesčių vengimo kontrolę. Kadangi prak- 
tikoje gali būti sunku konstruktyvią konkurenciją atskirti nuo de- 
struktyvios, tai valdžios struktūrų decentralizacija gali geriausiu 
atveju tik nedaug prisidėti prie korupcijos kontrolės. 


Nepriklausomos teismų ir prokuratūros 
institucijos 


Daugelis šalių turi pavyzdinius antikorupcinius įstatymus, kurie 
mažai reikšmingi realiajame pasaulyje (Singh 1997: 636; United 
Nations 1990: 22-27). Netjei šalies prokuratūrų darbuotojai akty- 
viai darbuosis, tai nedaug bus naudos, jei tik šalis neturės sąži- 
ningos teismų sistemos. Nesant tokių pagrindinių institucijų, pri- 
sireiks specialių organų darbui vien tik su korupcija. 


Teismų sistema 


Kadangi teismų sprendimai padeda nustatyti turto ir valdžios 
pasiskirstymą, teisėjai gali pasinaudoti savo pareigomis asmeni- 
niam pasipelnymui. Korumpuoti ar politiškai priklausomi teis- 
mai gali palengvinti korupciją aukštuose sluoksniuose, pakirsti 
reformas, atmesti teisės normas. Jei teismai priklauso korumpuo- 
tai sistemai, tai turtuoliai ir korumpuotieji veikia nebaudžiamai, 
būdami tikri, kad kam reikia duotas kyšis išspręs visas teisines 
problemas. Poveikis neapsiriboja valstybiniu sektorium, persimes- 
damas į grynai privačius ginčus dėl kontraktų ir nuosavybės. 
Verslo sandoriai gali būti sudaryti nepakankamai efektyviai, kad 
būtų galima išvengti susidūrimo su teismų sistema. Paprasti 
žmonės gali būti sistemingai išnaudojami dėl to, kad neturi gali- 
mybių pasinaudoti nešališka ginčų sprendimo sistema. Gali kilti 
tikri aukcioniniai karai, kai priešininkai lenktyniauja, kas duos 
didesnį kyšį.'?! 

12! Šią problemą iliustruoja istorinis pavyzdys iš XIX a. trečiojo dešimtmečio 

Egipto, kai valdė Muhamedas Ali. Pasak vieno tuo metu gyvenusio Egipte 


anglo, teisėjų sprendimams turėjo įtakos ieškovo ir atsakovo rangas bei jų 
duodamų kyšių dydis. „Kai kuriais atvejais, ypač kai bylinėjimasis užsi- 

Sąžiningas ir gerbiamas teismas turi vaidinti ypatingą vaid- 
menį pasipriešinant korumpuotai valdžiai ir palaikant įstatymų 
valdžią. Pavyzdžiui, Italijoje nepriklausomi teismai atliko centri- 
nį vaidmenį vykdant paskutiniuosius antikorupcinius tyrimus ir 
patraukimus baudžiamojon atsakomybėn. Indijoje Aukščiausia- 
sis teismas prastūmė korupcijos tyrimą, kurį vyriausybė norėjo 
užgniaužti. Aukščiausiasis teismas nušalino ministrą pirmininką 
nuo šią problemą tiriančios federalinės agentūros kontrolės.!?? Įs- 
panijoje Aukščiausiasis teismas privertė pareigūnus atskleisti, kaip 
buvo panaudojamos Vidaus reikalų ministerijos slaptos ataskai- 
tos. Jo nuomone, pareigūnai neturi teisės valstybės saugumą nau- 
doti kaip argumentą, jei įtariama kriminalinė veikla.'“ Korėjoje 
vienas apeliacinis teismas patvirtino dviejų buvusių prezidentų, 
kaltinamų korupcija, nuteisimą (Kim and Kim 1997). Brazilijoje 
Aukščiausiasis teismas primygtinai reikalavo, kad prezidento Col- 
loro apkalta Kongrese būtų vieša ir kad visi parlamento nariai 
balsuotų atviru balsavimu. Tie reikalavimai padėjo tą procesą pa- 
daryti sąžiningą ir jis baigėsi aiškiai korumpuoto prezidento at- 
leidimu (Geddes and Ribeiro Neto 1992). 

Teismo sistema ypatingos reikšmės įgauna šalyse, bandančio- 
se įsivesti demokratinę santvarką ir įstatymų valdžią. Tačiau 
daugelis tokių šalių, ypač Lotynų Amerikoje ir Rytų Europoje, 
turi blogai veikiančius teismus ir teisines sistemas.'“* Korupcija 


tęsdavo, kyšius duodant abiem šalims, sprendimai būdavo palankūs tai, 
kuri davė daugiau. „Cituojama iš: Johnson (1991: 686). MacLeanas (1996: 
157) tvirtina, kad Džakartoje, Indonezijoje, „teisingumas“ priklauso tam, 
kuris daugiau duoda. Autorius teigia, kad tokia praktika egzistuojanti dau- 
gelyje šalių. 

122 „Teismas nušalina Rao nuo vadovavimo politinių kyšių tyrimui“, The Ti- 
mes, 1996 m. kovo 2. 

13 „Ispanų teismas atmeta nutartį dėl slaptų lėšų“, Financial Times, 1995 m. 
vasario 22. 

14 Pavyzdžiui, verslo tyrimai Lotynų Amerikoje parodė, kad teismų sistema 
ten buvo tarp dešimties didžiausių trukdžių privačiam sektoriui plėtoti 
(Dakolias 1996: 3). Puikią apžvalgą problemų, su kuriomis susiduria teis- 
mų sistemos reformatoriai Venesueloje, pateikė Teisininkų komitetas ko- 
vai už žmogaus teises ir Venesuelos žmogaus teisių švietimo ir įgyvendi- 
nimo programa (1996: 41-80) (toliau ji cituojama kaip Teisininkų komitetas). 

yra atsakas į pagrindines teisingumo administravimo problemas, 
tačiau išplitęs papirkinėjimas pasunkina reformą. Tie sunkumai 
yra trijų rūšių: pagrindinių įstatymų prigimtis, teisingumo admi- 
nistravimo silpnosios pusės ir teismų sistema, nesugebanti kon- 
troliuoti kitų valdymo sistemos šakų. Kiekviena iš jų reikalauja 
skirtingo atsako. 

Pirma, šalyse, kurios ką tik priėmė demokratijos ir laisvosios 
rinkos principus, valdančių privačią rinką įstatymų dar nėra arba 
jie neaiškūs ir prieštaringi. Teisėjai gali stokoti patirties ar Žinių 
spręsti teisės problemas, kylančias iš privataus verslo sandorių, ir 
kaip taikyti naujus įstatymus, susijusius su reguliavimu ir apmo- 
kestinimu (Buscaglia and Dakolias 1996: 12). Knygose esantys įsta- 
tymai gali nedaug tereikšti ir kartais gali būti net sunku suprasti, 
ką sako įstatymas. Viename darbe apie Lotynų Ameriką sakoma, 
kad privačių kontraktų srityje egzistuoja tikros „įstatymų džiun- 
glės“, ir įrodinėjama, kad teisėjams suteikta veikimo laisvė suku- 
ria paskatas korupcijai, o tai savo ruožtu didina verslo klimato 
netikrumą. „Įstatymų leidžiamoji ir vykdomoji valdžios prigami- 
na taip daug įstatymų, kad beveik neįmanoma susigaudyti, kurie 
gi išjų tikrai galioja. Šis netikrumas daro teismus idealia instanci- 
ja derėtis, papirkinėti, siekti sau naudos“ (Borner, Brunetti, and 
Weder 1992: 20, 29-30; Žr. taip pat: Buscaglia and Dakolias 1996; 
Buscaglia and Ulen 1997; Dakolias 1996; Rowat, Malik and Dako- 
lias 1995). Dažnai teisininkams net sunku surasti įstatymų ir kitų 
teisės normų tekstus. Šalyse su civilinės teisės tradicija, tokiose 
kaip Lotynų Amerikoje, netikrumas dėl įstatymų atrodo ypačiro- 
niškai, nes čia idealu laikomas aiškus teisės normų rinkinys, kurį 
galima logiškai taikyti individualiais atvejais. Oficialūs įstatymai 
prastai derinasi su privačių ginčų realybe (Linarelli 1996). Kitur 
kai kurios besivystančios šalys naudojasi įstatymais, parašytais 
kolonijinės valdžios kalba, arba toliau naudojasi pasenusiais įsta- 
tymais, pasiskolintais iš išsivysčiusių šalių prieš daug metų. Pa- 
vyzdžiui, britų įtakoje esančiuose Azijos kraštuose kai kurie įsta- 
tymai, įskaitant ir liečiančius korupciją, parašyti anglų kalba ir 
todėl nesuprantami daugumai gyventojų (Lee 1986: 103). 

Jei knygose esantys įstatymai mažai tereiškia ir jei teismų siste- 
ma veikia netinkamai, tai žmonės vengs ginčus spręsti teismuose, 
jei tik nebus įsitikinę, kad jų duodami kyšiai didesni negu prieši- 
ninkų. Tuo nesantys tikri suras būdų apeiti teismų sistemą, pasi- 
samdydami privačius arbitrus bei panaudodami kitus metodus, 
tokius kaip organizuotų nusikaltėlių siūloma apsauga. Kalbama, 
jog Lotynų Amerikos teismų sistema tokia prasta, kad dauguma 
verslininkų vengia naudotis teismais ginčams spręsti (Buscaglia 
1995; Dakolias 1996). Dėl to atsirado neoficialus sektorius. Pavyz- 
džiui, vienas autorius tvirtina, kad Peru jis apima „netikrus teisi- 
ninkus, suklastotus dokumentus, padirbtus nuosavybės teisės įro- 
dymus, nesamas tapatybes ir faktiškai jokių teisinių garantijų“ 
(Santa Gadea 1995: 185). Indonezijoje teismai neefektyvūs dėl la- 
bai paplitusio įsitikinimo, kad daugelis teisėjų korumpuoti arba 
nekompetentingi (Das-Gupta and Mookherjee 1998: 427). Priva- 
tūs skolintojai skoloms „išmušinėti“ naudojasi alternatyviomis pri- 
vačiomis „rinkimo agentūromis“. Pasal Roberto MacLeano (1996: 
158), prasikaltęs skolininkas Džakartoje savo namuose gali rasti 
krepšį gyvačių ar dėžutę vorų. Rytų Europoje ir Rusijoje yra pa- 
plitęs verslininkų ir bankininkų žudymas. Dažnas nužudymas iš 
jų primena susidorojimus, kurie yra brutalios privačios „ginčų 
sprendimo“ sistemos sudėtinė dalis.'*> 

Tais atvejais korupcija yra signalas apie gilesnes teisinės 
sistemos problemas. Reformos tikslas yra ne tik paprasčiausiai 
pagerinti teismų veiklą, bet ir sukurti saugius teisinius rėmus pri- 
vačios rinkos veiklai. Korupcijos paskatas galima sumažinti įsta- 
tymais, kurie gerai sudaryti, palyginti aiškūs ir visiems prieina- 
mi. Projektai, panašūs į neseniai pradėtą vykdyti Kosta Rikoje, 
siekiant kompiuterizuoti visus veikiančius įstatymus ir teisės nor- 
mas, turėtų būti laikomi labai prioritetiškais kovos su korupcija 
požiūriu (Paris Rodriguez 1995: 203). Jei įstatymai aiškūs, tai ne 
tik bus lengviau išspręsti į teismą patenkančias bylas, bet ir pačių 

'5 Rusijos valdžios duomenimis, 1995 metais buvo nužudyti 269 verslininkai 


ir finansininkai tokiu susidorojimus primenančiu būdu. „Ponas Tatumas 
išsiregistruoja“, The Economist, 1996 m. lapkričio 9. 

ginčų tada kils mažiau. Kitose šalyse įstatymus reikia įtvirtinti ir 
kartu paskelbti. Įstatymų skolinimasis iš valstybių su sėkminga 
rinkos ekonomika ir įsitvirtinusia demokratine santvarka yra 
įprastas dalykas, kad ir kokiu problematišku jį laikytų lyginamo- 
sios teisės specialistai. Bent jau kai kuriose iš buvusio sovietinio 
bloko šalių tokie skoliniai, nors ir atrodantys gan nekaip, veikia 
lyg ir neblogai. Net Vidurio Azijos respublikoje Kazachstane, ku- 
rio istorija ir kultūra labai tolima nuo Vakarų Europos ir Jungti- 
nių Valstijų, Užsienio investicijų kodeksas, grindžiamas užsienio 
patarėjų darbais, vietinių verslo lyderių laikomas sėkmingu. Po- 
kalbiuose su jais, daugelis iš jų pabrėžė šio kodekso svarbą pa- 
tvirtinant Kazachstano įsipareigojimą sudaryti stabilią ir palan- 
kią aplinką užsienio investicijoms (Nichols 1997b). 

Antra, net jei įstatymai palyginti aiškūs, kyšiais galima išvengti 
kai kurių teismo proceso išlaidų bei nepatogumų. Viešosios nuo- 
monės tyrimai Lotynų Amerikoje rodo pasitikėjimo teisės siste- 
ma stoką. 1994 metais Argentinoje atlikti tyrimai parodė, kad 49 
procentai apklaustųjų mano, jog teisės administravimas blogas 
ar labai blogas, o 65 procentai mano, kad pagrindinė problema 
yra korupcija ir vilkinimas (Alvarez 1995: 81). Brazilijoje ir Peru 
labai didelis procentas gyventojų nepasitikėjo teisės sistema (Da- 
kolias 1996: 4). Septyniose Lotynų Amerikos šalyse atlikti tyrimai 
parodė, kad atidėliojimai ir vilkinimai 1973-1993 metų laikotar- 
piu nepaprastai išaugo (Buscaglia and Ulen 1997: 278-280). Ar- 
gentinoje 1993 metais teismo sprendimo komercinėse, civilinėse 
ir šeimyninėse bylose vidutiniškai reikėjo laukti atitinkamai tre- 
jus, devynerius su puse ir dvylika metų. Ilgą vidutinį delsimą ly- 
dėjo ir didelis jo svyravimas atskirose bylose (Buscaglia and Da- 
kolias 1996: 3, 13). 

Papirkinėjimais yra įmanoma paspartinti sprendimų priėmi- 
mą, kai delsimas ir vilkinimas labai dideli. Kyšių davėjai atsidu- 
ria eilės priešakyje, taip dar labiau padidindami laukimo trukmę 
sąžiningiesiems ir galbūt paskatindami daugiau besibylinėjančių 
mokėti už paslaugos paspartinimą. Net jei patys teisėjai nekorum- 
puoti, tai kyšių gali reikalauti ir juos gauti klerkai, nustatantys 

bylos svarstymo datą ir tvarkantys dokumentus.'** Kai nėra ofi- 
cialių teismo rinkliavų, atsiranda paskatų teismo tarnautojams ir 
teisėjams reikalauti nesankcionuoto užmokesčio (Buscaglia 1995). 
Pavyzdžiui, Venesueloje tokie neoficialūs užmokesčiai, atrodo, yra 
įprastinis dalykas, ir paslaugos suteikimo greitis bei efektyvumas 
priklauso nuo kyšio dydžio (Lawyers Committee 1996: 57). Viso- 
je Lotynų Amerikoje asmeniškų teisėjų susitikimų su besibylinė- 
jančiųjų advokatais praktika gali būti panaudota „motyvuoti“ teis- 
mo personalui, įskaitant ir pačius teisėjus (Buscaglia and Ulen 
1997: 280—281; MacLean 1996: 158). Panaši praktika įprasta ir Ki- 
nijoje, kur teisės pareigūnai dažnai reikalauja, kad besibylinėjan- 
tys „rengtų jiems prašmatnias puotas dar nė nepradėjus teismo 
proceso“ (Jordan 1997: 345). Ši sistema duoda pranašumų turtin- 
giems ieškovams — jie pajėgūs mokėti ir smarkiai pagreitinti pro- 
cesą, o galbūt ir paveikti jo rezultatą. 

Padidės tikimybė, kad teisėjai ir jų pagalbininkai gaus ar rei- 
kalaus kyšių, jei atlyginimai bus per maži ir jei darbo sąlygos bus 
daug prastesnės negu privačių teisininkų ir jų pagalbininkų. Be 
to, teisėjams gali prisireikti ir specialaus apmokymo, jei norima, 
kad jie atsakingai nagrinėtų naujo tipo ginčus, atsiduriančius teis- 
muose dėl rinkos ekonomikos augimo. Priimti nutartį remiantis 
kyšiu gali būti lengviausias kelias teisėjui, nesugebančiam kom- 
petentingai išnagrinėti sudėtingą ginčą. 

Atrodo, kad reikia kelti teisėjų profesinį lygį, didinti jų atly- 
ginimus ir darbo sąlygas, tik visa tai reikia derinti ir su pastan- 
gomis mažinti paskatas duoti kyšius. Tie besibylinėjantys, kurių 
pozicijos silpnos, gali neturėti kito pasirinkimo kaip tik papirki- 
nėjimą, tačiau kyšius gali duoti ir tie, kurie tikisi laimėti bylas, 
kad paspartintų tų bylų nagrinėjimą. Pavyzdžiui, viename darbe 
apie Lotynų Amerikos teismus daroma išvada, kad teismų siste- 
mą reikėtų tobulinti gerinant bylų tvarkymo metodus, įskaitant 


126 MacLeanas (1996: 157) pažymi, kad Lenkijoje teisėjai, visų manymu, yra 
nepriklausomi ir sąžiningi, tačiau dėl didelio vilkinimo tvarkant bylas at- 
siranda korupcija tarp pagalbinių darbuotojų. Jie ima kyšius už bylos svars- 
tymo paspartinimą. 

kompiuterizacijos didinimą, papildomų teismų steigimą ir vie- 
nodesnės valdymo sistemos kūrimą (Buscaglia and Ulen 1997: 
287-291). 

Tokia teismų sistemos reformos rūšis gimdo paradoksą. Jei teis- 
mų paslaugos pagerės, tai jomis naudosis daugiau žmonių, todėl 
norint išlaikyti tų paslaugų kokybę reiks didinti teismų pajėgu- 
mus. Pavyzdžiui, kai 1992 metais Ekvadoras smarkiai pagerino 
savo teismų sistemos sąlygas, padaugėjo ir įregistruotų bylų (Bus- 
caglia and Dakolias 1996: 18). Lotynų Amerikos šalių lyginamieji 
tyrimai nerodo ryšio tarp teismų personalui skiriamų lėšų ir vil- 
kinimo mastų (Buscaglia and Dakolias 1996: 26; Buscaglia and 
Ulen 1997: 282—283). Daugumoje rinkų paslaugų kokybę ir kieky- 
bę nulemia kainos, tačiau jei problema yra susigrūdimas, tai kiek- 
vienas paslaugos naudotojas užkrauna išlaidas ant kitų. Jei pa- 
slaugos kaina neatspindi tų išlaidų, rinka veiks neefektyviai. Nors 
teisėjai ir teismų personalas gali ir nebe taip noriai imti kyšius, 
besibylinėjančiųjų bei jų advokatų noras juos duoti, kad būtų pa- 
statyti į eilės pradžią, gali nesumažėti. Kyšininkavimą galima pa- 
naudoti kaip normavimo įrankį, tačiau tik tokiu būdu, kuris pa- 
žeidžia teisminio elgesio normas ir skatina teismo pareigūnus dirb- 
tinai vilkinti, siekiant padidinti kyšius. Kad būtų išvengta tokio 
rezultato, ypač komerciniuose ginčuose, reformuotojai turėtų pa- 
svarstyti, kaip sistemos išlaidas suversti besibylinėjantiems ir pa- 
naikinti vilkinimo paskatas, pavyzdžiui, sudarinėjant advokatams 
tokias apmokėjimo sistemas, pagal kurias jiems būtų atlyginama 
remiantis bylos sudėtingumu.!“ Vienas iš būdų šiai problemai 
išspręsti — duoti teismo personalui teisėtų paskatų dirbti greitai. 
Reformos turėtų duoti informacijos apie vilkinimus pagal bylų 
tipus ir numatyti paskatinamąsias išmokas teisėjams, susietas su 
jų darbo rezultatų gerinimu.'š 


!? Viename darbe, nagrinėjančiame keletą komercinių bylų Argentinoje ir 
Venesueloje, daroma išvada, kad svarbus vilkinimo šaltinis buvo advoka- 
tųstrateginis elgesys susipažinimo su byla stadijoje (Buscaglia and Ulen 1997). 

"2 Reformas, skirtas korupcijai teismuose mažinti, galima papildyti alterna- 
tyvinių ginčų sprendimo metodų, leidžiančių dėl daugelio rutininių atve- 
jų nesikreipti į teismus, tobulinimu (Alvarez 1995; Brandt 1995; Dakolias 
1996: 37-43; Lawyers Committee 1996: 67-68). 

Trečia, korumpuota teismų sistema brangiai atsieina demo- 
kratijai, nes ji negali patikimai atlikti konstitucinių vertybių sargo 
vaidmens ar prižiūrėti kitų valdymo sistemos šakų sąžiningumą. 
Tai svarbus teismų vaidmuo, kurio nėra autoritarinėse sistemose 
(Bing 1994: 5-8; Fuke 1989: 226). 

Jei didžiuosiuose investicijų sandoriuose dalyvauja valstybė 
kaip pirkėja, privatizuotoja ar koncesijos suteikėja, tai nepriklau- 
soma teismų sistema yra būtinas nešališkumo investuotojų at- 
žvilgiu garantas. Jei galima užtikrinti teismų sistemos prestižą ir 
kompetenciją, reikia užtikrinti ir jos nepriklausomybę nuo politi- 
nių įtakų."? Suprantama, kad iš nepriklausomybės maža naudos, 
jei į teisėjus nebus žiūrima su pagarba; ir net gerbiami ir nepri- 
klausomi teisėjai gali priimti nutartis, trukdančias reformai. Pa- 
vyzdžiui, Brazilijoje Aukščiausiasis teismas atidėjo didžiausias pri- 
vatizacijas, patikrinęs ginčytinus pardavimo aspektus."? Filipi- 
nuose Aukščiausiasis teismas panaikino viešbučio privatizavimo 
kontraktą ir paskelbė, kad naftos pramonės valstybinį reguliavi- 
mą panaikinantis įstatymas yra antikonstitucinis.““! Net Argenti- 
noje, kur nuolaidūs teisėjai nesipriešino prezidento Menemo eko- 
nominių reformų pirmajam raundui (Saba and Manzetti 1997: 363), 
1997 metų sprendimas panaikino prezidento dekretą, siūlantį kon- 
cesiją šalies oro uostams."?? Nors tos nutartys reformuotojams ne- 
patogios, tai yra kaina, kurią tenka mokėti už nepriklausomą teis- 


13 Lawyers Committee (1996: 45-55, 104-106). Zimbabvėje nepriklausomas 
Aukščiausiasis teismas palaikė kilnojamųjų radijo telefonų verslininko kon- 
stitucinius iššūkius. Tas verslininkas tęsė savo verslą, nepaisant šalies val- 
dovams artimų sluoksnių priešinimosi. Žr. straipsnį „Paskutiniojo Teismo 
diena“, The Economist, 1998 m. spalio 10. 

0 „Telia-Led grupė laukia nutarties dėl kilnojamųjų radijo telefonų“, Finan- 
cial Times, 1997 m. rugpjūčio mėn. 9,10; „Teismo draudimai kelia grėsmę 
Telebras pardavimui“, Financial Times, 1998 m. liepos 29. Aukščiausiasis 
teismas galų gale leido surengti Telebras aukcioną. „Telebras parduotas 
už 19,1 mlrd. dolerių“, Latin American Weekly Report, 1998 m. rugpjūčio 4. 

5! „Nutartis dėl naftos kelia abejonių dėl TVF pozicijos Filipinų atžvilgiu“, 
Financial Times, 1997 m. lapkričio 7; „Filipinai išparduoda kliūtį“, Financial 
Times, 1997 m. gruodžio 3. 

32 „Argentina išparduoda įšaldytus objektus“, Financial Times, 1997 m. rug- 
sėjo 26. 

mų sistemą, kuri gali palaikyti konstituciją ir nagrinėti aukšto ran- 
go pareigūnų tarnybinių nusikaltimų bylas. Be to, kai kuriose si- 
tuacijose problema yra ne teismų sistemos nepriklausomybė pati 
savaime, o pagrindinių įstatymų ir konstitucinių principų, kuriuos 
jis turi interpretuoti, nereformuotas pobūdis. 

Sunku bus sukurti sąžiningą valstybės administraciją, jei teis- 
mų sistema bus paperkama. Korumpuotų pareigūnų aukos tada 
neturės į ką kreiptis, o neturintys skrupulų žmonės galės nebau- 
džiamai papirkinėti pareigūnus. Pavojai, susiję su įsivėlimu į aukš- 
to lygio korumpuotus ar apgavikiškus sandėrius, gerokai suma- 
žėja, jei teismų sistema pati yra korumpuota, nekompetentinga, 
stokojanti nepriklausomybės. Kartais korumpuotoms sistemoms 
palaikyti sudaromi sudėtingi tinklai. Pavyzdžiui, Venesueloje eg- 
zistuoja teisėjų „gentys“ - tai teisėjų, teismų personalo, privačių 
teisininkų ir politinių pareigūnų neoficialūs tinklai. Už tam tikrą 
užmokestį tos grupės garantuoja konkretaus teismo proceso re- 
zultatus (Lawyers Committee 1996: 56-57). Kraštutiniu atveju ko- 
rumpuota teismų sistema gali būti prievartavimo sistemos sudė- 
tinė dalis, kurioje grasinimas patraukti baudžiamojon atsakomy- 
bėn, galbūt net už kyšių davimą, naudojamas kaip būdas 
užsitikrinti bendrininkavimą su privačiais asmenimis ir firmomis. 

Tačiau paradoksalu tai, kad sąžininga teismų sistema gali tam 
tikromis sąlygomis padėti išlaikyti korupcinę sistemą. Sakykime, 
kad privatūs asmenys ir firmos sudaro slaptus korupcinius san- 
dėrius su pareigūnais. Privatūs veikėjai tokiu atveju noriai duoda 
kyšius, nes yra įsitikinę, kad jų gautus pirkimų kontraktus, kon- 
cesijas ir privatizavimo sandorius palaikys sąžininga, nešališka 
teismų sistema. Sakykime, kad kaip Jungtinėse Valstijose, proku- 
ratūra yra vykdomosios valdžios, o ne teismų sistemos sudėtinė 
dalis. Jei valdžios sistema, esanti už teismų sistemos ribų, organi- 
zuota taip, kad palengvintų korupciją, tai privačios firmos bus 
įsitikinusios, kad jos nebus patraukiamos į teismą. Net ir kilus 
skandalui, tik valdžios pareigūnai galėtų nukentėti politiškai. Tai 
gali atgrasinti nuo korupcijos kai kuriuos pareigūnus, bet nesu- 
laikys privačių asmenų. 

Korupcijai palankios valstybinės santvarkos geriausias pavyz- 
dys - pirmieji amerikiečių respublikos gyvavimo metai. Korum- 
puotus žemės pardavimus, XIX amžiaus pradžioje patvirtintus 
Džordžijos valstijos įstatymų leidėjų, palaikė ir JAV Aukščiausiasis 
teismas byloje „Fletcheris prieš Pecką“ [3 L. Ed. (JAV Aukščiau- 
siojo teismo nutarčių rinkinys) 162-181 (1810)]. Teismas nereaga- 
vo į tai, kad visi, išskyrus vieną, įstatymų leidėjai buvo papirkti. 
Kai skandalas iškilo aikštėn, per kitus rinkimus visi įstatymų leidė- 
jai neteko savo postų, tačiau Aukščiausiasis teismas laikėsi nuomo- 
nės, kad tas kontraktas yra Džordžijos valstijos teisinis įsiparei- 
gojimas (Magrath 1966). Ar gali būti dar geresnis būdas skatinti 
papirkinėjimą, kaip teisės sistema, palaikanti valstybinius kontr- 
aktus nepaisant to, kad jie remiasi korupciniais sandėriais? 

„Fletcherio prieš Pecką“ byla yra perspėjimas, kad nepakanka 
sukurti sąžiningą nepriklausomą teismų sistemą, jei korupcija ta- 
po įprastu, kasdienišku reiškiniu. Reikalingos politinės sistemos 
gilesnės reformos. Tačiau teismų sistemos nepriklausomybė at- 
rodo vertinga, nors ir sunkiai apibrėžiama sąvoka. Jungtinėse Vals- 
tijose teisėjų skyrimas iki gyvos galvos ir Kongreso teisės suma- 
žinti atlyginimus apribojimas padeda išlaikyti federalinės teismų 
sistemos nepriklausomybę, tačiau daugelis šalių turi nepriklau- 
somas teismų sistemas be tokių suvaržymų. Jungtinėse Valstijose 
teisėjų skyrimo procesas yra politizuotas, prezidento paskyrimus 
tvirtina Senatas. Jei Senatą kontroliuoja ne prezidento partija, tai 
būna ribotos jo galimybės skirti savo šalininkus, o jei prezidento 
partija, tai toks suvaržymas, savaime aišku, atpuola. Valstijų ir 
dar žemesniuose lygiuose kai kurie teisėjai renkami. Kai kuriose 
kitose šalyse Konstitucinio teismo teisėjų skyrimas griežčiau kon- 
troliuojamas pačių teisininkų, dar kitose juos parenka specialūs 
komitetai. Daugumoje šalių su civilinės teisės tradicijomis žemes- 
niųjų teismų teisėjai iš esmės yra karjeros biurokratai, pasirinkę 
teisėjo karjerą po teisės mokyklos baigimo. Tačiau teismo sistema 
apskritai yra verbuojama ir organizuojama atskirai nuo valdymo 
aparato, kad išliktų teismo sistemos nepriklausomybė. Tad atro- 
do, kad nėra vieno plano, tinkamo besivystančioms šalims. Ne- 
paisant to, kad ir kaip tai būtų realizuojama, skeptiški politikai 

neprašautų remdami nepriklausomą teismų sistemą kaip būtiną 
žingsnį sukurti patikimą valstybės įsipareigojimą laikytis įstaty- 
mų valdžios. 

Teismų sistemos reforma sunki politiniu požiūriu. Nors pilie- 
čių apklausos daugelyje šalių rodo jų nepasitenkinimą teismų sis- 
tema, neatrodo, kad patys teisėjai dėl to jaustųsi labai nelaimingi. 
Jie gali remti atlyginimų didinimo ir darbo sąlygų gerinimo 
programas, bet nerems tų pagerinimų siejimo su griežtu darbo 
rezultatų tikrinimu. Pareigūnai taip pat gali blokuoti reformą, jei 
teismai bus pilni paskirtų pagal protekcijas žmonių. Nesenoje ne- 
priklausomoje ataskaitoje yra smulkiai aprašomos problemos, su 
kuriomis susidūrė Pasaulio banko pirmasis teismų sistemos pro- 
jektas Venesueloje (Lawyers Committee 1996). Reformuotojai su- 
sidūrė su klausimu, ar panaudoti esamus teisėjus bei teismų per- 
sonalą, ar bandyti pradėti darbą su nauja grupe. Atsiliepdamas į 
tokią kritiką, Pasaulio banko straipsnis apie teismų reformą reko- 
menduoja tęsti darbą tik tuo atveju, jei esami teisėjai nori bendra- 
darbiauti (Dakolias 1996). Nors Pasaulio bankas gali ir neturėti 
didelio pasirinkimo vykdydamas savo projektus šioje srityje, tai 
gali būti neteisingas pasirinkimas šalyse su labai korumpuotomis 
sistemomis. Personalo keitimai gali būti būtini, bet netgi tada jie 
niekada nebus pakankami. Jei dideli vilkinimai ir neaiškūs teisi- 
niai standartai gimdo korupcines paskatas, tai atrodo nepanašu, 
kad nauji veidai galėtų daug ką pakeisti. Personalo keitimus rei- 
kia jungti su struktūrinėmis ir administracinėmis reformomis. 


Nepriklausomos antikorupcinės organizacijos 


Prokurorai dažnai ignoruoja korupciją ir sutelkia dėmesį į po- 
litiniu atžvilgiu mažiau jautrias problemas. Vienas iš galimų at- 
sakymų yra nepriklausomų antikorupcinių komisijų kūrimas ar 
generalinių inspektorių, atskaitingų tik valstybės vadovui ar par- 
lamentui, pareigybės įvedimas."“? Geriausiai žinomi pavyzdžiai — 
Honkongas ir Singapūras. Tai miestai-valstybės, buvusios britų 
kolonijos. Abiem atvejais radikalios permainos korupcijos srityje 


5 Antoniou (1990) ir Pope (1996: 73-78). 

derino vadovų įsipareigojimus, patikimą teisėsaugą, kurią užtik- 
rino nepriklausoma agentūra su stipriu statutu, ir valdymo apa- 
rato reformą. 

Šeštajame dešimtmetyje Honkonge korupcija buvo endeminė 
(Manion 1996b; Skidmore 1996). Jos įsigalėjimą rodo tuo metu ten 
buvęs populiarus posakis, kad žmonės turi tokį pasirinkimą: 
„Važiuoti autobusu“ (aktyviai dalyvauti korupcijoje) arba „bėgti 
šalia autobuso“ (būti stebėtojais, nesikišančiais į sistemą). „Stovė- 
jimas priešais autobusą“ (pranešinėjimas apie korupciją ar prieši- 
nimasis jai) nebuvo perspektyvus pasirinkimas (Manion 1996b). 
Skandalo, į kurį buvo įsivėlęs aukšto rango policijos pareigūnas, 
paskatintas veikti gubernatorius 1974 metais įsteigė Nepriklau- 
somą antikorupcinę komisiją (NAK). Ji atsiskaitydavo tik guber- 
natoriui ir buvo nepriklausoma nuo policijos. NAK pareigūnams 
buvo mokama daugiau negu kitiems valdininkams ir jiems ne- 
grėsė perkėlimas į kitus departamentus. Nė vienas NAK darbuo- 
tojas negalėjo būti atleistas už tai, kad tyrė aukštesnio rango pa- 
reigūno veiklą. Šiai komisijai buvo suteikta teisė tirti korupcijos 
atvejus ir įsivėlusiuosius į juos patraukti į teismą, rekomenduoti 
teisinius ir administracinius pakeitimus korupcijos paskatoms 
mažinti, pradėti gyventojų švietimo kampaniją (Klitgaard 1988: 
98-121; Manion 1996b; Ouah 1995; Rahman 1986: 144-146; Skid- 
more 1996). 

Naująja strategija aiškiai pavyko pakeisti piliečių nuomones ir 
lūkesčius. Pasitikėjimą naująja institucija rodė skundų padaugėji- 
mas ją įsteigus ir tai, kad daug tų skundų buvo ne anoniminiai. 
Be nepriklausomybės suteikimo šiai institucijai, valdžios atsida- 
vimą reformai rodė tai, kad NAK vadovauti buvo paskirtas ne- 
abejotino sąžiningumo žmogus ir kad buvo pradėta nuo „didžių- 
jų tigrų“ tyrimo ir patraukimo atsakomybėn (Klitgaard 1988; 
Manion 1996b). Tačiau pastangos apsivalyti nuo korupcinių sin- 
dikatų pačioje policijoje susilaukė protestų ir NAK turėjo atsitrauk- 
ti, suteikdama amnestiją nusižengimams, padarytiems iki 1997 
metų sausio 1 d. Ši nesėkmė jai pakenkė, bet NAK sugebėjo atsi- 
gauti, energingai imdamasi gyventojų švietimo veiklos. Viešosios 
nuomonės tyrimai, vykdyti 1977-1994 metų laikotarpiu, rodo, kad 

visuomenė korupcijos gyvavimą įsisąmonino ankstyvuoju NAK 
veiklos laikotarpiu. Netiesioginiai įrodymai rodo, kad korupcija 
faktiškai mažėjo didėjant žmonių suvokimui, kad ji egzistuoja (Ma- 
nion 1996b). 

Dabar, kai Honkongas vėl susijungė su Kinija, NAK ateitis ne- 
aiški, o verslo galimybės kontinentinėje Kinijoje padidino korup- 
cijos teikiamą naudą. Tad iškilo pavojus, kad Honkongas vėl su- 
grįš prie tų korupcijos lygių, kurie buvo iki NAK įkūrimo. NAK 
vadovas Honkongo perdavimo Kinijai metu 1997 m. birželio mė- 
nesį duotame interviu įrodinėjo, kad stipri NAK nepaprastai svarbi 
sėkmingam perėjimui ir pareiškė, kad jo organizacija ir toliau 
orientuosis į tris veiklos barus - baudimą, prevenciją ir švietimą. P* 
Kiti nusiteikę ne taip optimistiškai, nors NAK ir toliau kėlė bylas.!35 

Singapūras yra dar vienas sėkmės pavyzdys. Tarp Azijos ša- 
lių Singapūras išsiskiria kaip palyginti švarus miestas verslui. Ko- 
rupcija pasitaiko, bet nėra endemiška. Tačiau kolonijiniais laikais 
ji buvo labai išsikerojusi. Tai kaip Singapūrui pavyko padaryti 
tokį šuolį? Tuoj po Antrojo pasaulinio karo pareigūnai buvo prastai 
apmokami ir nepakankamai prižiūrimi. Kyšininkavimas buvo išsi- 
kerojęs policijos departamente (Ouah 1989, 1994). Kai 1959 metais 
valdžią paėmė Liaudies veiksmų partija (LVP), kovą su korupcija 
ji paskelbė prioritetiniu tikslu. Kaip savo strategijos sudėtinę dalį 
LVP vyriausybė padidino jau buvusio Korupcijos tyrimų biuro 
(KTB) įgaliojimus. Nuo 1970 metų jis buvo tiesiogiai pavaldus mi- 
nistro pirmininko kanceliarijai. Jo veikla buvo sėkminga (Rahman 
1986: 149—152), tačiau ir jis susiduria su kai kuriomis iš tų proble- 
mų, su kuriomis tenka susidurti NAK Honkonge. Atrodo, kad 
KTB nėra tikrinamas kitų organizacijų ir kaltinamieji korupcija 
kartais patys kaltindavo šią organizaciją už diktatorišką elgesį, 
pažeidžiantį jų teises (Ouah 1989). 

Taigi Singapūre reikalaujama, kad ministerijos tikrintų savo 
darbo praktiką, siekdamos mažinti korupcijos paskatas. Strategi- 


'* „Honkongo antikorupcijos vadas nustato veiklos srities ribas“, Financial 
Times, 1997 m. birželio 6. 

55 „Honkongas: daugėja pranešimų apie korupciją“, Financial Times, 1998 m. 
liepos 9. 

jos apima vilkinimo mažinimą, pareigūnų rotaciją, priežiūros di- 
dinimą. Šalis mažina korupcijos paskatas dideliais atlyginimais, 
premijomis ir geromis darbo sąlygomis, suinteresuodama parei- 
gūnus branginti savo vietas. Siekiama, kad atlyginimų komplek- 
sas prilygtų egzistuojančiam privačiame sektoriuje (Klitgaard 
1988: 122-133; Ouah 1989, 1994, 1995), 

Tiek Honkonge, tiek Singapūre persilaužimas kovoje su korup- 
cija buvo pasiektas derinant viršūnių įsipareigojimus, patikimą 
įstatymų įgyvendinimą, vykdomą nepriklausomos organizacijos, 
veikiančios pagal griežtus nuostatus, ir valdymo aparato reformą. 
Iki Honkongo susijungimo su Kinija NAK buvo labiau suvaržyta, 
negu Singapūro biuras tikrinimo komitetų ir nepriklausomos 
teismų sistemos. Ryžtinga, nepriklausoma antikorupcinė organi- 
zacija gali būti galingas įrankis, kol ji atstovaus patikimiems ilga- 
laikiams įsipareigojimas ir sugebės išvengti piktnaudžiavimo ja 
politiniais tikslais. 

Kartais sėkmė lydi ir labiau specializuotų antikorupcinių or- 
ganizacijų kūrimą konkrečios valdžios sistemos stebėjimui. Pa- 
vyzdžiui, Mokyklų statybos valdyba Niujorke įsteigė vidinę agen- 
tūrą, suteikdama jai tam tikrą nepriklausomybę atskleisti korum- 
puotus rangovus ir siūlyti vidines reorganizacijas korupcijai 
mažinti. Ši hibridinė forma ne tik sutelkia dėmesį į įstatymų įgy- 
vendinimą atskleidus nusikalstamus faktus, bet ir padeda pro- 
jektuoti vidaus kontrolės sistemas. Nors kai kurie kritikai mano, 
kad ši organizacija buvo pernelyg griežta ir įkyri, Mokyklų staty- 
bos valdybai ji tikriausiai atsipirko, sutaupydama miesto biudže- 
tui daug milijonų dolerių.“ Šis eksperimentas rodo, kaip gerai 
yra nepriklausomos prokurorinės įstaigos privalumus sujungti su 
valstybinės įstaigos viduje glūdinčiomis priežiūros galimybėmis. 
Šis pasirinkimas susijęs su sudėtingomis kooptavimo išvengimo 
problemomis, tačiau teikia vilčių, kad bus įmanomos struktūri- 
nės reformos, pranokstančios Honkongo ir Singapūro institucijų 
galimybes. 

6 Thacher (1995); „Niujorkas gerina kontrolės įstaigas“, New York Times, 


1996 m. kovo 14. Kritišką požiūrį išreiškė: Anechiarico and Jacobs (1997: 
129, 136-137). 

Nepriklausomos antikorupcinės organizacijos yra populiarus 
reformistinis pasiūlymas besivystančioms šalims. Be Honkongo 
ir Singapūro, panašias institucijas turi daug kitų jurisdikcijų, to- 
kių kaip Malaizija, Botsvana, Malavis ir Naujojo Pietų Velso vals- 
tija Australijoje (Skidmore 1996). Tačiau net Honkongo NAK turi 
probleminių aspektų. Valdant Didžiajai Britanijai, NAK atsiskai- 
tinėjo tik gubernatoriui. Bet antikorupcinę komisiją, atsiskaitan- 
čią autokratiniam valdovui, galima panaudoti kaip represijų įrankį 
prieš politinius oponentus, ir net NAK nebuvo apsaugota nuo to- 
kių kaltinimų. Sistemoje, mažiau gerbiančioje įstatymų valdžią, 
plačiais NAK įgaliojimais gali būti piktnaudžiaujama.“' Hon- 
konge NAK tikrino daug priežiūros komitetų ir nepriklausoma 
teismų sistema, bet, nepaisant to, ten kartais kildavo skandalų 
(Skidmore 1996). Tokios organizacijos galios apribojimu gali būti 
ir reikalavimas, kad ji atsiskaitytų ne aukščiausiam pareigūnui, o 
įstatymų leidėjams, taip kaip tai daro Vyriausioji finansų kontro- 
lės valdyba Jungtinėse Valstijose. 

Kita potenciali problema yra nepakankamas struktūrinių refor- 
mų akcentavimas. Pavyzdžiui, vairuotojo pažymėjimo gavimo 
procedūra Honkonge tapo labai ilga ir gremėzdiška. NAK nusta- 
tė, kad, siekiant pažymėjimą gauti greičiau, buvo duodami ky- 
šiai. Nors į NAK įgaliojimus įeina korupcijos paskatų mažinimo 
būdų rekomendavimas, ši organizacija daugiau pastangų skyrė 
įgyvendinti įstatymams, nukreiptiems prieš korumpuotus vairuo- 
tojus ir pareigūnus, o ne biurokratinės sistemos reformai, kad vai- 
ruotojo teisių išdavimas būtų supaprastintas (Skidmore 1996). Iš 
antikorupcinės politikos nebus didesnės naudos, jei ji paliks ga- 
lioti apribojančius įstatymus ir gremėzdiškus procesus, gimdan- 
čius visų pirma paskatas kyšininkavimui. Antikorupcinė organi- 
zacija turi būti tik dalis platesnės strategijos, apimančios labiau 
fundamentines reformas, papildančias įstatymų įgyvendinimo 
programas. 


7 Antikorupcinės organizacijos, kaltinamos veikiau reformos stabdymu, o 
ne jos rėmimu, pavyzdys pateikiamas straipsnyje „Kenijos mokesčių pa- 
reigūnų areštas gali sutrikdyti finansinę pagalbą iš užsienio“, Financial Ti- 
mes, 1998 m. liepos 25-26. 

Atvirumas ir atskaitomybė 


Visuomenė gali būti svarbi kliūtis vyriausybės siekimui savava- 
liškai naudotis valdžia. Tačiau ši kliūtis gali veikti tik jei vyriau- 
sybė teikia informaciją apie savo veiksmus. Piliečiai privalo turėti 
patogias priemones skundams pateikti ir turi būti saugūs nuo ga- 
limų represijų. Žinoma, ir vyriausybės pareigūnai turi būti suin- 
teresuoti atsakinėti į tokius skundus. Visuomenės spaudimas gali 
reikštis dviem pagrindiniais būdais: piliečių grupių kolektyviniais 
skundais dėl vyriausybės bendrųjų trūkumų ir protestais, reiš- 
kiamais atskirų piliečių dėl to, kaip su jais elgiamasi valstybinėse 
įstaigose. Tiek kolektyviniai, tiek individualūs būdai gali prisidė- 
ti prie valdžios struktūrų reformos spartinimo. 


Informacija ir auditas 


Bet kurio skundų tipo prielaida yra informacija. Dažnai nepa- 
kankamai vertinama svarba plakatų, reklaminių lapelių ir vaiz- 
dajuosčių, informuojančių Žmones apie tai, ko jie gali tikėtis iš 
sąžiningų pareigūnų ir kaip pateikti skundus. O juk daugeliu at- 
vejų tokia informacinė medžiaga kaip tik ir yra pirmoji proga pa- 
prastiems piliečiams sužinoti, kad jie turi teisių pasipriešinti pik- 
tnaudžiaujantiems valdžios organams. 

Be pagrindinės informacijos apie oficialius elgesio standartus, 
piliečių aktyvistams reikia ir platesnės, išsamesnės informacijos. 
Vyriausybė turi pasakyti jiems, ką daro, skelbiamomis suvestinė- 
mis sąmatomis, duomenimis apie mokesčių surinkimą, įstatymus 
ir teisės normas bei įstatymų leidybos organų darbus. Išsivys- 
čiusiose šalyse tokios praktikos yra standartinis dalykas, tačiau 
daugelyje besivystančių šalių jų labai stokojama."* Buvusios 
kolonijos dažnai naudoja sistemas, kurias joms buvo primetę ko- 
lonizatoriai; jos gali atitikti vietos sąlygas, bet gali ir neatitikti. 
Finansinius duomenis turi audituoti ir skelbti nepriklausomos 
įstaigos, tokios kaip Vyriausioji finansų kontrolės valdyba (VFKV) 


58 Valstybės išlaidų tvarkymo sistemų visame pasaulyje apžvalgą ir analizę 
pateikia: Premchand (1993). 

Jungtinėse Valstijose arba Audito komisija Didžiojoje Britanijoje 
(United Kingdom 1993, 1994, 1996). VFKV prižiūri federalinę vyk- 
domąją valdžią, bet atsiskaito tiesiogiai Kongresui. Ji sprendžia 
kontraktų ginčus, reguliuoja Jungtinių Valstijų vyriausybės sąskai- 
tas, sprendžia valstybės ar valstybei pateiktus reikalavimus, ren- 
ka informaciją Kongresui ir teikia jam rekomendacijas.“? Britų 
audito komisija audituoja tiek vietos valdžios organus, tiek ir Na- 
cionalinę sveikatos apsaugos tarnybą ir atsiskaito šalies vyriau- 
sybei. Abi institucijos yra nepriklausomos nuo valdžios įstaigų, 
kurias jos audituoja, - tai būtina sąlyga patikimumui. Į savikon- 
trolę žiūrima su įtarimu, nes valstybinė įstaiga, atskleidžianti pa- 
žeidimus ir apie juos pranešanti, gali nukentėti nuo neigiamų to 
pasekmių. Taigi jos turi nedaug paskatų atidžiai stebėti savo dar- 
buotojų elgesį. 

Visose demokratinėse šalyse įstatymų leidybos organai gali vai- 
dinti svarbų vaidmenį tikrinant vykdomosios valdžios išlaidas. 
Prezidentinėse sistemose parlamentiniai komitetai, kuriems 
Jungtinėse Valstijose padeda VFKV, gali užtikrinti nuolatinę prie- 
žiūrą. Vestminsterio tipo parlamentinėse sistemose panašias funk- 
cijas atlieka Valstybės sąskaitų komitetai (VSK), kuriems dažnai 
vadovauja kuris nors iš opozicijos lyderių parlamente.'* Pavyz- 
džiui, Jungtinėje Karalystėje VSK 1994 metais išleido pranešimą, 
kuriame įrodinėjo, kad administravimo ir finansų sistemose yra 
rimtų trūkumų, dėl kurių pinigai buvo leidžiami netaupiai ir ne- 
tinkamai (Doig 1996: 174). Ir priešingai, VSK Kenijoje, kaip ir pats 
parlamentas, buvo susiskaldžiusi politiškai ir nesugebėjo veikti 


'* Abikoff (1987); Tiefer (1983). 1980 metais VFKV gavo teisę kelti bylas vyk- 
domajai valdžiai, kad užtikrintų reikalavimų teikti informaciją laikymąsi. 
Tokiai įstatymo pataisai priešinosi Teisingumo ministerija ir ji taip ir liko 
ginčytina. Teismo procesas „Bowskeris prieš Synarą“, 1065. Ct. (JAV Aukš- 
čiausiojo teismo nutarčių rinkinys) 3181 (1986), apribojęs VFKV teises į 
„Vykdomąsias“ funkcijas, motyvuojant tai valdžios funkcijų atskyrimu, šios 
problemos neišsprendė. 

"0 Didžiojoje Britanijoje pirmasis Valstybės sąskaitų komitetas buvo sudary- 
tas Bendruomenių rūmuose 1862 metais kaip nuolatinis komitetas Didžio- 
sios Britanijos vyriausybės valstybinėms sąskaitoms tikrinti. Tas komite- 
tas greit tapo britų valdymo sistemos pripažintu elementu (Chester 1981: 
218-219, 370). 

kaip stipri atsvara vykdomajai valdžiai (Kibwana, Wanjala, and 
Okech-Owiti 1996: 76, 92-93, 157-158). 

Tiek Jungtinėse Valstijose, tiek Vestminsterio tipo demokra- 
tinėse santvarkose opozicijos politikų dalyvavimas priežiūroje 
reiškia, kad tikrinimas turės politinį niuansą. Nors pretekstas gali 
būti apskaitos dokumentai, visgi debatams vis tiek turės įtakos 
politiniai faktoriai. Nors taip ir turi būti gerai veikiančioje demo- 
kratinėje santvarkoje, vargu ar tai galima laikyti nešališku būdu 
nusižengimams atskleisti. Jei baudžiamosios teisės pažeidimai lie- 
ka neatskleisti, tai turi būti nešališka prokuratūros ir teismų siste- 
ma įtarimams ištirti. 

Daugelyje šalių šalutinei kontrolei trukdoma dėl to, kad aukš- 
čiausiems pareigūnams ir ministrams prieinamos neaudituotos, 
slaptos lėšos. Tos lėšos visame pasaulyje yra tarsi kvietimas ko- 
rupcijai.!*! Jungtinėse Valstijose valstybės saugumo įstaigų, tokių 
kaip Centrinė žvalgybos agentūra, biudžetai neskelbiami.“* Prie- 
žiūrą vykdo specialus Kongreso komitetas - taigi priežiūros lygis 
aukštesnis negu daugelyje kitų šalių, kur pareigūnai iš esmės gali 
nevaržomai savo nuožiūra leisti slaptos sąskaitos lėšas. Pavyz- 
džiui, iki 1989 metų Jungtinė Karalystė paprasčiausiai atsisaky- 
davo oficialiai pripažinti, kad turinti žvalgybos tarnybą (Shpiro 
1998). Brazilijoje, kai prezidentui Collorui Kongrese buvo iškelta 
apkalta, stebėtojams kėlė nerimą tai, kad jo sąjungininkai stengė- 
si slaptas vyriausybės lėšas panaudoti kongresmenams papirkti, 
kad tie priimtų palankų nuosprendį (Geddes and Ribeiro Neto 1992). 

Kartais vyriausybė surenka daug informacijos apie savo pa- 
čios veiklą, tik paprastai jos neskelbia. Tokiais atvejais įstatymai, 
suteikiantys piliečiams teisę prieiti prie tos informacijos, gali būti 
svarbi visuomenės efektyvios priežiūros prielaida. Jungtinėse 


4! Pavyzdžiui, Venesueloje prezidentas Carlosas Andresas Perezas atsistaty- 
dino dėl kaltinimų, kad ne tam, kam derėjo, panaudojo 17 mln. dolerių iš 
tokios slaptos sąskaitos lėšų (Little and Herrera 1996: 268). 

“2 Gresiant reikalavimui pagal Informacijos laisvės įstatymą, Jungtinių Vals- 
tijų Centrinė žvalgybos valdyba 1997 m. spalio mėnesį išleido trumpą do- 
kumentą, kuriame nurodė, kad jos biudžetas 1996 metais buvo 26,6 mlrd. 
dolerių. „JAV pirmą kartą atskleidžia savo šnipinėjimo biudžetą“, New York 
Times, 1997 m. spalio 16. 

Valstijose šį vaidmenį atlieka Informacijos laisvės įstatymas, o Eu- 
ropos Sąjunga turi direktyvą, reikalaujančią, kad jai priklausan- 
čios šalys išleistų tokius įstatymus, liečiančius informaciją apie 
aplinką.“* Šis įstatymas leidžia piliečiams gauti vyriausybės in- 
formaciją be įrodymų, ar jiems jos tikrai reikia. Jie gali reikalauti 
tos informacijos kaip visuomenės nariai be įrodymų, kad bus pa- 
veikta jų asmeninė padėtis. Išimtys apsaugo asmeninio gyveni- 
mo neliečiamumą, tarnybinius memorandumus ir tebevykstan- 
čių baudžiamųjų bylų neliečiamumą. 

Jungtinėse Valstijose, jei tik tai nesusiję su šalies saugumu, įsta- 
tymų leidėjų svarstymai yra atviri visuomenei, kaip ir daugelis 
vykdomosios valdžios posėdžių bei svarstymų. Daugianarių įstai- 
gų atveju vyriausybė įstatymu, reikalaujančiu, kad valdžios įstai- 
gos ir žinybos leistų visuomenei dalyvauti jų posėdžiuose ar susi- 
rinkimuose, leidžia piliečiams dalyvauti visuose susirinkimuose, 
kuriuose yra pakankamas priimti sprendimus kvorumas (5 JAV 
įstatymų sąvadas $ 552b). Kai kurie šio įstatymo kritikai reikalau- 
ja, kad atviri susirinkimai būtų padaryti naudingesniais, plačiau 
skelbiant apie juos ir pateikiant reikiamą medžiagą apie svarsto- 
mus klausimus. Kiti įrodinėja, kad šis įstatymas trukdo tų įstaigų 
svarstymo procesams (May 1997). Tačiau net kritikai palaiko rei- 
kalavimą, kad balsavimai ir kiti svarbių sprendimų priėmimai bū- 
tų daromi atviruose susirinkimuose. 

Nors tik nedaug šalių kopijuoja amerikiečių įstatymus, reika- 
laujančius atskleisti informaciją ir rengti atvirus susirinkimus, visgi 
pats pagrindinis visuomenės poreikis reiškiasi visur. Problemos 
esmę sudaro visuomenės teisė pateikti informaciją vykdomajai 
valdžiai, sužinoti sprendimų priežastis ir pažymėti tuos, kuriems 
korupcijos ir favoritizmo poveikio tikimybė yra didžiausia.!* 


"> Amerikiečių įstatymas išdėstytas 5 JAV įstatymų sąvado 5526. Europos 
Sąjungos direktyva yra 90/313/EEC, 1990 OJ (L 158) 56-58. Žr. taip pat: 
Rose-Ackerman (1995a: 113-115). 

"* Verta dėmesio Japonijos patirtis. Japonijoje nėra valstybinio informacijos 
laisvės įstatymo, tačiau daugelis vietinio ir prefektūrų lygio valdžios įstai- 
gų yra išleidusios informacijos atskleidimo potvarkius. Jie suteikia pilie- 
čiams teisę reikalauti iš jų informacijos ir imtis teisinių priemonių, jei tie 
reikalavimai nebus patenkinti. Piliečiai ir žiniasklaidos priemonės pasinau- 

Tačiau iš informacijos laisvės įstatymo bus maža naudos, jei 
vyriausybė nesurinks daug informacijos. Daugelis šalių pirma turi 
sutvarkyti savo informacijos sistemas, parengti skelbimui svar- 
biausius dokumentus ir užtikrinti visuomenės priėjimą prie kitos 
nepaskelbtos medžiagos. Panašiai ir iš atvirų susirinkimų taisyk- 
lės bus maža naudos, jei oficialus įstatymas bus suformuluotas 
taip miglotai, kad juo nebus galima pateisinti jokio sprendimo. 

Žiniasklaida ir viešoji nuomonė 

Netgi ta valdžia, kuri viską gerai užrašinėja ir pateikia visuo- 
menei, galės veikti nebaudžiamai, jei niekas nepasistengs išanali- 
zuoti turimą informaciją, ar jei išanalizavusieji bijos pasakyti sa- 
vo nuomonę. Yra trys atskaitomybės būdai. Jei tikslas yra priversti 
valdžią veikti visuomenės interesais, tai bus svarbus žiniasklai- 
dos ir organizuotų grupių vaidmuo. Jei tikslas yra valdžios at- 
skaitomybė atskiriems piliečiams, tai reikia nustatyti būdus jų 
skundams pateikti. Visais trimis atvejais - Žiniasklaidos, grupių 
ir atskirų piliečių - egzistuoja baimės problema. Jei valdžios pa- 
reigūnai arjų neoficialūs sąjungininkai baugina atvirai pasisakan- 
čius ir priekabiauja, tai oficialios atskaitomybės struktūros neten- 
ka prasmės. 

Žiniasklaidos priemonės gali palengvinti viešą svarstymą, jei 
jos yra privačios ir gali laisvai kritikuoti valdžią, nebijodamos rep- 
resijų. Net nedemokratiški valdovai tikriausiai yra jautrūs vieša- 
jai nuomonei, jei tik jie nori išvengti pilietinių neramumų. Taigi 
laisvoji spauda yra svarbus stabdys, ypač nedemokratinėse šaly- 
se, neturinčiose kitokių priemonių apriboti politikams ir biuro- 
kratams. Ir jei rinkimai yra svarbūs, žiniasklaidos vaidmuo tam- 
pa lemiamas. 

Nominalios spaudos laisvės nepakaks, jei dauguma žiniask- 
laidos priemonių bus susijusios su politinėmis partijomis. Italijoje 


dojo tuo atskleisti, kaip viešųjų darbų lėšos naudojamos rengti vakaro- 
nėms, kuriose vietos valdžia linksmina centrinės valdžios pareigūnus. Re- 
zultatas buvo tas, kad 22 vietinės valdžios pranešė 30 ir daugiau procentų 
sumažinančios tiems tikslams skiriamas lėšas, o 14 - sumažinančios 10 ir 
daugiau procentų (Boling 1998: 8-12). 

apie korupciją pradėta plačiai kalbėti tik kai Italijos spauda ėmė 
darytis labiau nepriklausoma nuo politinės sistemos (Giglioli 1996: 
386). Valdžia taip pat gali laikyti spaudą savo įtakoje per rekla- 
mą, spausdinimo sutartis ir išmokas žurnalistams. Pavyzdžiui, 
Meksikoje laikraščiai buvo kontroliuojami šiais metodais. Kitas 
subtilus kontrolės būdas yra nekreipti dėmesio į redaktorių bei 
žiniasklaidos kompanijų mokesčių įsiskolinimus, pasiliekant teis- 
minio persekiojimo galimybę kaip gąsdinimo priemonę.!* 
Daugelyje šalių ribojantys apšmeižimo įstatymai suteikia pa- 
reigūnams specialią apsaugą (Pope 1996: 129-141; Tucker 1994; 
Vick and Macpherson 1997: 647). Tai tikra priešingybė tam, ko iš 
tikrųjų reikia. Politikus ir kitus valstybinius veikėjus apšmeižti 
turi būti sunkiau, o ne lengviau negu privačius asmenis. Politikai 
neturi būti apsaugoti nuo kaltinimų korupcija, ir įtarimai apšmei- 
žimu turi būti nagrinėjami kaip civilinės, o ne kaip baudžiamo- 
sios bylos. Bent jau šioje srityje Jungtinės Valstijos duoda puikų 
pavyzdį savo įstatymu, užtikrinančiu, kad apšmeižti valstybės 
veikėjus būtų sunkiau negu privačius asmenis ir pagal kurį ap- 
šmeižimas traktuojamas kaip civilinis nusižengimas. Esantieji vi- 
suomenės dėmesio centre prisiėmė visuomenės atidaus tikrinimo 
pavojų ir jie turi galimybę pasinaudoti žiniasklaida kaltinimams 
atremti (Vick and Macpherson 1997: 650). Panašiai politinių de- 
batų dalyviai Vokietijoje atsisako dalies garbės ir orumo įžeidimo 
įstatymo teikiamos apsaugos, o Nyderlandai turi visuomenės vei- 


55 Straipsnyje „Tai atsitiko Monterėjuje“, The Times, 1991 m. lapkričio 29, svars- 
tomas laikraščio redaktoriaus atsistatydinimas po to, kai jo laikraštis paty- 
rė spaudimą - valdžia nustojo spausdinti jame savo reklaminius skelbi- 
mus ir nutraukė spausdinimo kontraktus. Straipsnyje „Meksikos tyrimas“, 
Financial Times, 1993 m. lapkričio 10, svarstomos tokios praktikos, bet tvir- 
tinama, kad kai kurie laikraščiai išsaugojo savo nepriklausomybę. Kai Mek- 
sike 1996 metais už vengimą mokėti mokesčius buvo areštuotas vyriausias 
redaktorius, jis pareiškė, kad tai atsakas į to laikraščio ką tik paskelbtą ne- 
priklausomybę. Mokesčių institucijos tvirtina, kad tas redaktorius aiškes- 
nę poziciją užėmė tik po to, kai tyrimas buvo pradėtas (Mexico Business 
Monthly, 1996 m. spalio 1). Jis galų gale buvo pripažintas nepadariusiu 
kriminalinio nusikaltimo ir 1997 metais jam buvo uždėta tik simbolinė bau- 
da (Reuters Financial Services, 1997 m. vasario 26; Miami Herald, 1997 m. 
rugpjūčio 27). 

kėjų apsaugą (ten pat: 651). Kitur kaip rimtas atgrasantis fakto- 
rius veikia grasinimas iškelti bylą. Didžiojoje Britanijoje visuome- 
nės veikėjų apsaugos nėra. Kai kas tvirtina, kad jos apšmeižimo 
įstatymas atgraso nuo kritinių pranešimų apie problemas, turin- 
čias įtakos visuomenės interesams (ten pat: 627, 649-650). Stip- 
raus apšmeižimo įstatymo šiurpinančio poveikio ypač ryškus pa- 
vyzdys yra Singapūras, kur aukščiausio rango politikai aktyviai 
bylinėjosi su žiniasklaida ir su politiniais oponentais."** Jordani- 
joje 1998 metų įstatymas draudžia skelbti naujienas, kurios, kaip 
manoma, įžeidžia karalių ar karališkąją šeimą.'*" Lotynų Ameri- 
koje dažnai numatoma baudžiamoji, o ne civilinė atsakomybė. "“** 
Tačiau neturtingose šalyse, kur didelis neraštingumas, žiniask- 
laida gali atlikti tik ribotą vaidmenį. Daugelio žmonių išsilavini- 
mo lygis žemas ir jie mažai supranta valdžios veiksmus. Iš to re- 
formuotojai gali padaryti dvi išvadas. Pirma, vyriausybė arba ne- 
priklausomos privačios organizacijos gali parengti švietimo 
programas, kurios padėtų žmonėms suprasti, ko jie turėtų laukti 
iš teisėtos valdžios. Dalis kyšininkavimo žemame lygyje atsiran- 
da dėl to, kad žmonės mano turį atsidėkoti už jiems palankius 
viršininkų sprendimus (Pasuk and Sungsidh 1994). Piliečiai gali 
nė nežinoti, kad pareigūnai privalo jiems kažką daryti be kyšio. 
Antra, vyriausybei reikia priemonių neturtingųjų ir jiems arti- 
mų grupių bėdoms nustatyti, nebaudžiant jų už atvirą pasisaky- 
mą. Čia gali padėti laisvoji žiniasklaida, jei tik ji gali paremti žmo- 
nių požiūrių tyrimų skelbimą. Net jei žiniasklaidos vaidmuo in- 
formuojant žmones apie tai, ką vyriausybė daro, bus ribotas, ji 
gali pasakyti vyriausybei, ką žmonės galvoja ir su kokiais sunku- 
mais paprasti žmonės susiduria turėdami reikalų su biurokratais. 


46 Žr. straipsnius „Singapūro vadovams priteista 5,6 mln. dolerių šmeižimo 
žalai atlyginti“, Financial Tines, 1997 m. gegužės 30; „Singapūro vadovas 
laimi šmeižimo bylą“, Financial Times, 1997 m. rugsėjo 30; „Nuostatų at- 
metimas: PAP pradeda opozicijos lyderių teisinį apšaudymą“, Far Eastern 
Economic Review, 1997 m. kovo 6. 

47 „Jordanija: cenzūra“, The Economist, 1998 m. rugsėjo 12. Vyriausybė tvirti- 
na, kad šis įstatymas nekelia pavojaus žodžio laisvei ir bus taikomas atlai- 
džiai. 

“8 „Ar Meksikoje spauda laisva, ar tik laisvai elgiasi savo iniciatyva?“, New 
York Times, 1996 m. lapkričio 23. 

Privačios asociacijos ir nepelno organizacijos kaip 

permainų veiksniai 

Laisvoji žiniasklaida, turinti gerą priėjimą prie vyriausybės in- 
formacijos, tikriausiai nebus pakankamas korupcijos ribojimo fak- 
torius, ypač autokratijos sąlygomis. Žiniasklaida gali sutelkti dė- 
mesį į ryškius skandalus ir realiai nesidomėti reformomis, kurios 
sumažintų istorijų apie korupciją srautą. Atskiri piliečiai ir gru- 
pės turi daryti spaudimą, reikalaudami permainų. Atskiri pilie- 
čiai susiduria su gerai pažįstama nepelnytai besinaudojančių pri- 
vilegijomis problema. Informacija gali būti prieinama, bet niekas 
gali neturėti paskatų įją pažvelgti. Tiriančių Žurnalistų atskleidžia- 
mi skandalai gali kelti pasipiktinimą, bet ne kokius nors veiksmus. 

Čia padės įstatymai, palengvinantys privačių asociacijų ir ne- 
pelno bendrovių steigimą. Tai palengvins kurti stebėjimo grupes, 
tokias kaip „Tarptautinis skaidrumas“ („Transparency Interna- 
tional“) - tarptautinė nepelno organizacija, nusitaikiusi į korup- 
cijos mažinimą ir turinti skyrius beveik penkiasdešimtyje šalių 
(Transparency International 1998). Tos vietinės organizacijos už- 
siima plačia veikla, įskaitant dalyvavimą Sąžiningumo semina- 
ruose, rengiamuose padedant Pasaulio banko Ekonominės plėt- 
ros institutui ir kai kurioms dvišalės pagalbos institucijoms. To- 
kie seminarai įvyko Tanzanijoje, Ugandoje, Malavyje ir Jordanijoje. 
Juose susirenka suinteresuoti žmonės iš valstybinio ir privataus 
sektorių apsvarstyti korupcijos problemos. Susirinkime Tanzani- 
joje 1995 metais buvo pareikalauta, kad aukščiausio rango parei- 
gūnai atskleistų savo ir savo šeimų turtą, ir buvo įsteigta Korup- 
cijos tyrimo prezidentinė komisija (Tanzania 1996). 

Kai kurios vyriausybės, būgštaudamos, kad nevyriausybinės 
organizacijos (NVO) nebūtų panaudotos stebėjimo, sekimo tiks- 
lams, apriboja jas arba labai pabrangina jų organizavimą. Oficia- 
lūs teisiniai apribojimai gali būti dideli, o organizacijų nariai gali 
būti sekami ir prie jų priekabiaujama. Pavyzdžiui, „Tarptautinis 
skaidrumas“ patyrė, kad steigti skyrius besivystančiose šalyse gali 
būti sunku, net jei vietos gyventojai labai nori juos organizuoti. 
Kai kuriose šalyse tokie skyriai kelerius metus negauna oficialaus 

jų steigimo akto.“? Net po įregistravimo nepelno organizacijos 
gali susidurti su varginančiais oficialaus pranešinėjimo reikalavi- 
mais. Tačiau praktikoje tokios taisyklės daugelyje šalių mažai ką 
tereiškia, nes valstybė stokoja galimybių jas įgyvendinti. Kartais 
kaip tik tas valstybės neefektyvumas gali tapti laisvės šaltiniu 
(Bratton 1989: 577-—578). 

Kita problema yra kooptavimas. Kai kurios nepelno organiza- 
cijos organizuoja ir vykdo plėtros programas neturtingiesiems. 
Jas finansuoti gali valstybė arba valstybės valdomi pagalbos fon- 
dai. Taigi jau pats jų egzistavimas priklauso nuo bendradarbiavi- 
mo su valstybinės valdžios institucijomis. Dėl to jos gali nenorėti 
atvirai kritikuoti pareigūnus (ten pat: 1989: 578-579). Siekiant 
išvengti tokių įtampų, prisiimanti antikorupcinį vaidmenį NVO 
turėtų vengti dalyvavimo paslaugų teikime. Pietų Azijoje ir Afri- 
koje daugelis nepelno organizacijų, teikiančių paslaugas netur- 
tingiesiems, yra visiškai ar iš dalies finansuojamos vyriausybių. 
Ir priešingai, Lotynų Amerikoje nepelno organizacijų santykiai 
su vyriausybe kartais priešiškesni (ten pat: 1989: 584). Taigi pir- 
muosiuose dviejuose regionuose antikorupcines grupes reikės kur- 
ti iš naujo atskirai nuo esamų organizacijų, o Lotynų Amerikoje 
gali geriau tikti jau esančios grupės. 

Nepelno organizacijos taip pat gali vykdyti ir skelbti viešosios 
nuomonės tyrimus, atskleidžiančius žmonių požiūrį į valdžios 
paslaugas. Pionierišką tokios rūšies darbą atliko Viešųjų reikalų 
centras Bangalūre, Indijoje (Mohn 1997; Paul 1995). Vieno iš jo 
tyrimų objektas - miesto paslaugų tiekimas lūšnynų gyventojams 
penkiuose miestuose. Nors išaiškintų kyšininkavimo atvejų pa- 
plitimas tuose miestuose buvo nevienodas, visgi šis reiškinys ap- 
skritai buvo labai paplitęs visur. Paslaugų teikimo rajonuose kuo 
labiau buvo išplitusi korupcija, tuo mažesnis buvo komunalinių 


'* Pavyzdžiui, lyginant „Tarptautinio skaidrumo“ 1995 ir 1998 metų metines 
ataskaitas matyti, kad keli jos skyriai, 1994 metais apibūdinti kaip „kuria- 
mi“, 1998 metų pavasarį vis dar tebepriklausė tai pačiai kategorijai, o dar 
kelių rangas net nusmuko iki „valstybinių kontaktų“ kategorijos (Trans- 
parency International 1995, 1998). Tačiau metinėse ataskaitose neatskiria- 
mi teisiniai sunkumai nuo paprastų žmonių paramos nebuvimo. Prie ša- 
lių, kuriose šios organizacijos skyrių formavimas užsitęsė, galima priskirti 
Mongoliją, Namibiją, Nyderlandus, Pietų Korėją, Šri Lanką ir Švediją. 

paslaugų tarnybų gebėjimas ar noras spręsti klientų problemas. 
Ekonominės plėtros institutas taip pat organizavo kelis tyrimus 
ir gavo naudingų modelių. Tokie tyrimai yra geras būdas nusta- 
tyti korupcijos poveikį neturtingiesiems, kurie priešingu atveju 
turėtų mažai galimybių skundams pateikti. 

Šalyse su sąžininga ir nepriklausoma teismų sistema atsiran- 
da kita galimybė netiesiogiai kontroliuoti korupciją. Privatiems 
asmenims ir grupėms gali būti suteikta teisė kelti bylas, kurios 
priverstų laikytis apmokestinimo ir reguliavimo įstatymų. Tokių 
bylų tikslas yra ne atskleisti kyšininkavimą, o pasiekti, kad būtų 
laikomasi esminės materialinės teisės. Korupcijos įrodymų pateikti 
nereikia. Daugiausia dėmesio turi būti skiriama apmokestinimo 
ir reguliavimo įstatymų pažeidimams. 

Jungtinėse Valstijose federalinis kyšininkavimo įstatymas ne- 
numato privačių asmenų teisės veikti [Ray v. Proxmire, 581 F.2d 
998 (1978)], tačiau daugumoje JAV aplinkos apsaugos įstatymų 
yra aiškūs punktai piliečių ieškiniams, leidžiantys privatiems ieš- 
kovams kelti bylas aplinkos teršėjams, kad jie laikytųsi įstatymų. 
Jei jie laimi tokias bylas, tai ieškovai gauna teršėjų įsipareigoji- 
mus laikytis įstatymų, bet žalos atlyginimo negauna (Rose-Ac- 
kerman 1995b: 319). Pagal geriausiai žinomą versiją atskiri asme- 
nys ir viešosios suinteresuotųjų grupės paduoda į teismą tuos, 
kurie pažeidžia aplinkos apsaugos agentūros taisykles ar potvar- 
kius. JAV įstatymai dažnai palengvina tokių bylų kėlimą, reika- 
laudami, kad reguliuojamos firmos pateiktų duomenis apie ap- 
linkos teršimą ir apmokėtų laimėjusių bylas ar palankaus teismo 
sprendimo susilaukusių ieškovų teisines išlaidas. Tokios bylos su- 
mažina iš kyšininkavimo gaunamą naudą, kadangi pašaliniai vė- 
liau gali atskleisti neteisėtą naudą. 

Indijoje ši idėja išeina už aplinkos apsaugos srities ribų. Pilie- 
čiai, nukentėję dėl neteisėtų ar despotiškų valdžios veiksmų, gali 
griebtis Visuomenės interesų veiksmų, patvirtinančių visuome- 
nės kolektyvines teises. Ieškovai neprivalo rodyti tiesioginio kon- 
kretaus pakenkimo (Agarwala 1996: 174—184). Indijos Aukščiau- 
siasis teismas patvirtino plačias paprastų piliečių teises kelti by- 
las, motyvuodamas tai tuo, kad „pilietiškai nusiteikę piliečiai, 
tikintys įstatymų valdžia, daro didelę socialinę ir teisinę paslau- 

gą, palaikydami visuomeninio pobūdžio bylas. Jų negalima igno- 
ruoti, nekreipti į juos dėmesio, vadovaujantis techniniais ar kon- 
servatyviais kriterijais...“ [Bangaire Medical Trust v. Mudappa, 1991 
A.I.R. 1902 (S.C.) (India)]. Piliečiai savo veiksmais gerokai paspau- 
dė teismus, kad jie priverstų vyriausybę tirti aukščiausio rango 
pareigūnus, įtariamus korupcija. 

Ir priešingai, kitos teisinės sistemos nesudaro galimybių atski- 
riems asmenims kelti bylas visuomeninėms vertybėms ginti. Jie 
turi įrodyti, kad jų teisės ar interesai iš tikrųjų buvo pažeisti, ir tik 
tada gauna teisę paduoti į teismą. Žinoma, kartais atskiras asmuo 
gali pasitarnauti visuomenės interesams, gindamas savo indivi- 
dualias teises, tačiau tokiose sistemose daugelis administracinių 
pareigų neatlikimo atvejų nepatenka į teismų veikimo sferą. Toks 
trūkumas būdingas ir Vokietijos bei Japonijos administracinių 
sprendimų nagrinėjimo teisme procesams (Fuke 1989; Rose-Ac- 
kerman 1995a). Kaip pažymi Japonijos teisės komentatorius, „kar- 
tais visapusiška administracinė veikla per ilgesnį laiką gali pada- 
ryti nepataisomos žalos visuomenei ir konkretiems asmenims, 
niekam nepadarydama tiesioginės, konkrečios, asmeninės ir teis- 
mingos žalos“ (Fuke 1989: 232). Šiai kategorijai priklauso kai ku- 
rie korupcijos tipai, didinantys valdymo išlaidas ir mažinantys jų 
efektyvumą. 

Ne Jungtinėse Valstijose pralaimėjusi teismo procesą šalis 
paprastai apmoka abiejų šalių teisines išlaidas. Amerikiečių ino- 
vacija - išlaidų vienašalis perkėlimas: privatiems ieškovams, iš- 
kėlusiems bylas valdžios įstaigoms ar aplinkos teršėjams, atlygi- 
namos jų teisinės išlaidos, jei jie laimi bylą, bet nereikalaujama, 
kad jie atlygintų savo priešininkų išlaidas, jei pralaimi. Tai ver- 
tinga inovacija, kurią galima panaudoti kovai su korupcija. Įgy- 
vendinimo atvejai duoda aiškios išorinės naudos visiems, kuriuos 
geriau tenkina sąžiningesnė valdžia. Nors piliečių bylų priešinin- 
kai nerimauja dėl banalių pretenzijų pertekliaus, išlaidų vienaša- 
lis perkėlimas yra tinkamas atsakas į tai. Jis duoda visuomeni- 
nėms suinteresuotųjų grupėms paskatą sutelkti dėmesį į pačias 
vertingiausias bylas. Jis dar turi ir tą pranašumą, kad priverčia 
firmas, turinčias naudos iš kyšių davimo, sumokėti didžiąją dalį 
išlaidų, susijusių su nukreipto prieš jas įstatymo įgyvendinimu. 

Kadangi kaltinimai korupcija ir tarnybiniais nusižengimais gali 
būti padiktuoti keršto, tai į įstatymą galima įtraukti nuostatą, ku- 
ri visas teisines išlaidas perkeltų ant ieškovo pečių bylose, iškel- 
tose ieškant priekabių ar norint atkeršyti, tol, kol bus galima tikė- 
tis, kad teismai santūriai taikys tas nuostatas. Pavyzdžiui, JAV 
įstatymas, saugantis demaskuotojus, paprastai priteisia jiems tei- 
sinių išlaidų atlyginimą, išskyrus bylas, kurios yra „paviršutiniš- 
kos, aiškiai nepagrįstos arba iškeltos visų pirma priekabiavimo 
tikslais“ [31 JAV įstatymų sąvado $ 3730 (d)]. 

Šalyse su silpnais teismais ir neefektyvia valdžia reformų pa- 
stangos gali nuvilti. Kokia nors grupė žino, kad vyriausybė dirba 
blogai, gali dokumentais įrodyti jos nesugebėjimą atlikti savo dar- 
bą ir atvirai prieš ją protestuoja. Žiniasklaida skelbia grupės kalti- 
nimus ir jie tampa plačių visuomenės ginčų šaltiniu. Tačiau vy- 
riausybė gali nereaguoti. Netjei vyriausybė nepradės aktyviai gąs- 
dinti savo kritikų, ji gali sabotuoti jų reikalavimus tol, kol 
protestuojančios grupės išeikvos savo energiją ir lėšas. Demokra- 
tinėje santvarkoje politinė opozicija gali padaryti korupciją rinki- 
mų kampanijos problema. Autokratinėje santvarkoje politiniai 
priešininkai tikriausiai bus silpni. Antikorupcinė organizacija ma- 
žai ką tegalės padaryti, nebendradarbiaudama su šalies politine 
vadovybe. Čia korupcija piliečiams gali būti lengvesnė problema 
negu kitos prieštaringos temos, tokios kaip žemės reforma ar dar- 
bo teisės. Nors kai kurie autokratai veikia nebaudžiamai, nekreip- 
dami dėmesio į šalies viešąją nuomonę ir išorinio pasaulio kriti- 
ką, kiti yra ne taip pasitikintys savimi ir ne tokie galingi. Tais at- 
vejais reforma gali būti įmanoma, jei NVO stums valstybę prie 
permainų ir darbuosis, kad reformos vyktų. 

Nepaisant to, rimtos antikorupcinės pastangos gali pareika- 
lauti radikalaus paprastų Žmonių ir valstybės santykių pertvar- 
kymo. Piliečiai gali pagrįstai bijoti, kad jei ims skųstis, dėl tojiems 
asmeniškai bus tik dar blogiau. Garsesnis visuomenės balsas gali 
mesti iššūkį giliai įsišaknijusioms pažiūroms apie valdovų prero- 
gatyvas. Tačiau Žinoma atvejų, kai net autokratai griebdavosi re- 
formų, kai prarastų investicijų ir ekonominio augimo išlaidos tap- 
davo ypač akivaizdžios. Reformų vėliavos perėmimas gali būti 

vienas iš būdų autokratui išlaikyti valdžią nepaisant intensyvios 
kritikos. 


Individualių ieškinių keliai 


Kovai su korupcija aukštose sferose reikalingas visos šalies dė- 
mesysjai ir reikalingos privačios organizacijos, kurios norėtų spirti 
vadovus keisti padėtį. Ir priešingai, apriboti korupciją žemesnėse 
sferose dažnai būna suinteresuoti aukščiausio rango pareigūnai, 
kurie gali bandyti į tas pastangas įtraukti paprastus piliečius. Tą 
galima padaryti ir be organizuotos piliečių veiklos, jei pavieniai 
piliečiai turės galimybę lengvai pateikti savo skundus nebijoda- 
mi, kad korumpuoti pareigūnai ims keršyti. 

Prisiminkime ankstesniame skyriuje minėtą skirtumą tarp ky- 
šių teisės normoms apeiti ir kyšių siekiant kokios nors naudos, 
kuri turėtų būti suteikta nemokamai. Skundų pateikimo pa- 
lengvinimas padės atskleisti tik pastarąjį korupcijos tipą. Kyšius, 
leidžiančius neteisėtą veiklą arba sušvelninančius teisinį regulia- 
vimą ar mokesčių apskaičiavimą, vargu ar atskleis privatūs as- 
menys ir firmos, jei tik jie nebus areštuoti ir nesistengs sušvelninti 
jiems gresiančią bausmę. Ir priešingai, jei kyšio reikalavimai tėra 
sąlyga gauti tai, kas ir taip teisėtai priklauso, tai piliečiai gali su 
tuo nesitaikstyti, jei tik turės galimybę kreiptis į teisingą teismą. 

Kad vertėtų kreiptis į teismą, teismo procesai turi būti ne tik 
teisingi, bet ir greiti bei efektyvūs. Ieškovas taip pat privalo turėti 
teisę gauti iš biurokratų informaciją apie savo bylą. Pavyzdžiui, 
žemės sklypų stambinimas Indijos Utar Pradešo valstijoje aiškiai 
buvo atliktas su palyginti žemu korupcijos lygiu. Tai pavyko pa- 
siekti dėl atviro proceso, kuriame realiai dalyvavo visi, kuriuos 
tai lietė, dėl laiko apribojimo, greito ir teisingo skundų išnagrinė- 
jimo (Oldenburg 1987). 

Žmonės vargu ar ryšis skųstis, jei bijos represijų. Pavyzdžiui, 
Tanzanijoje 1996 metais apklausti paprasti žmonės manė, kad jei 
jie pasiskųs aukštesniems pareigūnams, tai jų pavardės bus at- 
skleistos įtariamiesiems, ir tada šie ims prie jų kabinėtis ir jiems 
grasinti (Tanzania, Presidential Commission of Inguiry Against 
Corruption 1996: 65). Suprantama, kad dėl tokių būgštavimų 
dauguma žmonių nenorėjo pateikti skundų. 

Daugelyje šalių yra parlamento kontrolieriai, kurių pareiga iš- 
klausyti pačius įvairiausius skundus, ne vien tik dėl tarnybinių 
nusižengimų. Jie gali padėti padidinti valdžios įstaigų atskaito- 
mybę paprastiems piliečiams (Antoniou 1990: 68-78; Noorani 
1997; Pope 1996). Todėl jie gali susilaukti didelio politikų ir biu- 
rokratų pasipriešinimo. Pavyzdžiui, Indijoje administracinės re- 
formos komisija jau 1966 metais rekomendavo įvesti pareigas, pa- 
našias į parlamento kontrolierių, tačiau jos taip ir nebuvo įvestos 
(Noorani 1997). Nors ir labai gaila, nevertėtų daug ko tikėtis ir iš 
parlamento kontrolierių. Šie pareigūnai retai teatskleidžia dide- 
lio masto sistemingą korupciją ir paprastai neturi teisės kelti by- 
las. Pavyzdžiui, Pietų Afrikoje yra vadinamasis Visuomeninis glo- 
bėjas, galintis tirti pareigūnų netinkamą elgesį ir pateikti ataskai- 
tas. Jos paprastai paskelbiamos viešai. Jo įgaliojimai apima ne tik 
tarnybinius nusižengimus ir korupciją, bet ir tradicinius žmogaus 
teisių pažeidimus. Kaip ir dauguma parlamento kontrolierių, šis 
pareigūnas negali inicijuoti teisinių veiksmų, tačiau gali apie to- 
kius atvejus pranešti prokuratūrai. Šiuo metu Visuomeninio glo- 
bėjo įstaiga yra labai maža ir jai sunku susidoroti su dideliu skun- 
dų srautu. Neseniai pasirodžiusiame Jungtinių Tautų pranešime 
rekomenduojama ne tik išplėsti tokių tarnybų pajėgumus, bet ir 
peržiūrėti jų paskirtį, kad jos galėtų inicijuoti bendrųjų problemų 
plataus masto tyrimus, o ne tenkintųsi tik atsiliepimu į pavienių 
piliečių skundus (United Nations, High Commissioner for Hu- 
man Rights 1996: 38-40). Kaip priešybę čia aprašytiems dalykams 
galima paminėti stipraus parlamento kontrolieriaus pavyzdį Ra- 
miojo vandenyno salų valstybėje Vanuatu (Findlay 1997: 56-59). 
Čia parlamento kontrolierė, veikdama su „beveik religiniu užsi- 
degimu“ tyrė finansines suktybes, į kurias buvo įsivėlę aukščiau- 
sio rango pareigūnai, bendradarbiaujantys su savo globėjais už 
šalies ribų. Nors pati kontrolierė neturėjo teisės pateikti oficialių 
kaltinimų, aferų pagarsinimas suvaidino svarbų vaidmenį paker- 
tant visuomenės paramą įsivėlusiems į jas. 

Kai kurios valstybinės įstaigos įvedė specialias telefono linijas 
tiesioginiams piliečių skundams priiminėti. Didžiojoje Britanijoje 
daugelis vietos bendruomenių eksperimentuoja su antikorupci- 
nėmis specialiomis telefono linijomis (United Kingdom, Audit 

Commission 1993). Meksikoje pagal Viešojo administravimo mo- 
dernizacijos programą sukurta panaši specialių telefono linijų sis- 
tema firmoms, prie kurių kabinėjasi inspektoriai (Mexico, Fede- 
ral Executive Power 1996). Tačiau šis metodas bus sėkmingas tik 
jei besiskundžiantieji galės išsaugoti anonimiškumą ir nebijoti 
represijų. Jei telefonai nėra plačiai prieinami kaimo vietovėse ar 
skurdžiose miestų prieigose, tai reikia ieškoti kitų skundų rinki- 
mo metodų. O specialios telefono linijos turi būti daugiau negu 
vien simbolinės. Pareigūnai — parlamento kontrolierius, įstaigų 
priežiūros skyriai ar teisėsaugos atstovai - turi tęsti skundų nag- 
rinėjimą gerai matomu būdu. Kartu, jei skundai liečia atskirus as- 
menis, kaltinamasis privalo turėti patikimą būdą apsiginti nuo 
neteisingų kaltinimų. Priešingu atveju antikorupcinė kampanija 
gali išsigimti į privačių vendetų virtinę, kai žmonės stengsis pasi- 
telkti valstybę savo asmeniniams nesutarimams spręsti. 
Parlamento kontrolierių ir kiti skundų priėmimo mechaniz- 
mai neveiks, jei žmonės nenorės skųstis. Vienas iš būdų paskatin- 
ti turinčiuosius slaptos informacijos pasiūlyti savo paslaugas yra 
demaskuotojų įstatymas, apsaugantis ir atlyginantis tiems 
žmonėms iš valdžios įstaigų ir privačių firmų, kurie panorės tai 
padaryti. Aš, svarstydama įstatymų įgyvendinimą, pristačiau 
Amerikos įstatymus, tačiau jų platesnė vertė yra ta, kad jie atlieka 
katalizatorių vaidmenį. Jungtinėse Valstijose kai kurie mokslinin- 
kai abejoja, ar demaskavimas iš tikrųjų sukelia politinius pasikei- 
timus. Nors iš tyrimų duomenų atsakymas išplauktų skeptiškas, 
nesenuose tyrimuose daroma išvada, kad ankstesniame darbe dė- 
mesys buvo sutelktas per daug siaurai į patį demaskavimo veiks- 
mą, ignoruojant kontekstą, kuriame jis vyksta (Johnson and Kraft 
1990). Svarbūs veiksniai yra žiniasklaidos vaidmuo, lobistinės gru- 
pės, siekiančios permainų, ir prijaučiantys įstatymų leidėjai svar- 
biausiuose postuose. Demaskuotojai, turėdami tokią paramą, ga- 
li katalizuoti didesnius permainų procesus. Šiame darbe aprašomi 
du sėkmingi demaskavimo atvejai JAV vyriausybėje. Vienas iš jų 
atskleidė piktnaudžiavimus vykdant pavojingų atliekų progra- 
mą Aplinkos apsaugos agentūroje, o antrajame buvo protestuoja- 
ma prieš politiką, kurią vykdė Sveikatos ir socialinio aprūpinimo 
ministerijos Pilietinių teisių tarnyba sergančiųjų AIDS atžvilgiu. 

Abu demaskuotojai buvo policijos darbuotojai. Jie susilaukė di- 
delio žiniasklaidos dėmesio ir panaudojo kongresmenus savo 
būgštavimams iškelti. Jie abu galėjo pasikliauti organizuotų suin- 
teresuotų grupių parama savo pastangoms sustiprinti."? Korup- 
cijos kontrolės srityje visuomenę sutelkti prieš korupciją yra labai 
svarbu, jei norima, kad demaskavimo įstatymas neapsiribotų vien 
tik valstybės pareigūnus ir privataus sektoriaus darbuotojus ap- 
skundusių Žmonių oficialia teisine apsauga. Tad besivystančiose 
šalyse, kuriose nėra tokių organizuotų grupių, demaskuotojų ap- 
sauga negali būti reformos strategijos svarbus bruožas tol, kol to- 
kių grupių neatsiras. 


Išvados 


Korupciją galima kontroliuoti netiesiogiai, apribojant politinę val- 
džią. Aš išnagrinėjau du plačius apribojimų tipus. Pirmasis - tai 
valdžios struktūros, sukuriančios vetavimo instancijas ir nepri- 
klausomus politinės, administracinės ir teismų valdžios šaltinius. 
Jie apriboja korupciją, padarydami ją mažiau pelninga tiek parei- 
gūnams, tiek kyšių davėjams. Antrasis teikia žmonėms ir grupėms 
priemonių skųstis valdžia ir jos netikusiomis paslaugomis. Val- 
džia teikia informaciją apie savo veiksmus, žiniasklaida ir visuo- 
menė gali išreikšti savo nusiskundimus, o privačios organizacijos 
ir pavieniai asmenys gali versti ją atsiskaityti visuomenei. Pirma- 
sis apribojimo tipas geriausiai suderinamas su demokratinėmis 
valdymo struktūromis, tačiau net autokratai kartais palankiai re- 
aguoja į savo valdžios apribojimus kaip būdą susikurti visuotinį 
teisėtumą. Antrasis būdas, didinantis atvirumą, palieka valdžią 
neapsaugotą nuo visuotinio nepasitenkinimo. Todėl daugelis re- 
žimų, net ir nominaliai demokratiškų, gali žiūrėti į tokias strate- 
gijas su įtarimu. Nepaisant to, jos yra svarbūs veiksniai, ribojan- 
tys korupciją ir kitus neteisėtus savanaudiškus veiksmus, kurie 
gali atsirasti, jei pareigūnai bus neprieinami visuomenės kontrolei. 


56 Dar vienas akivaizdžiai sėkmingų demaskavimo pastangų pavyzdys ap- 
rašytas straipsnyje „Jis įskundė ir sveikatos apsaugos gigantai sudrebėjo“, 
New York Times, 1998 m. spalio 18. 


IV dalis 


REFORMOS VYKDYMAS 


10 
TARPTAUTINĖS BENDRUOMENĖS VAIDMUO 


Korupcija tampa tarptautinės bendruomenės prioritetine proble- 
ma. Šaltojo karo pabaiga pakeitė jėgų pusiausvyrą ir pašalino bet 
kokią būtinybę remti korumpuotus režimus nacionalinio saugu- 
mo sumetimais. Dėl labai išplitusios korupcijos ir organizuoto nu- 
sikalstamumo buvusiame Rytų bloke šią problemą sunku igno- 
ruoti; tą patį galima pasakyti apie panašias problemas ir kituose 
pasaulio kraštuose. Globalinis privatizacijos ir valstybinio regu- 
liavimo mažinimo judėjimas reikalauja iš naujo pergalvoti rinkos 
santykius su valstybe, įskaitant ir pripažinimą, kad tos pastangos 
sustiprinti privačios rinkos vaidmenį sudarė naujų galimybių 
korupcijai. 

Kai kuriems stebėtojams kelia abejonių šis naujas tarptautinių 
organizacijų susidomėjimas. Jie laiko korupciją vidaus politine pro- 
blema, kurią reikėtų palikti spręsti atskiroms šalims. Pasak šių 
kritikų, „pašaliečių“ pastangos reformuoti yra nepriimtini mėgi- 
nimai primesti „vakarietiškas“ vertybes. Tačiau daugelis moksli- 
ninkų iš besivystančių šalių įrodinėja, kad ši madinga kritika grin- 
džiama neteisingu vietinių praktikų apibūdinimu. Jie aiškina, kad 
dovanų davimo tradicija nepereina į labai platų pritarimą ko- 
rupcinei praktikai (Ayittey 1992). Viešosios nuomonės tyrimai ir 
visuomenės pasipiktinimo apraiškos rodo, kad labai paplitęs ko- 
rupcijos toleravimas nėra įprastinis dalykas (Cooksey 1996; Ged- 
des 1994: 25—26; Pasuk and Sungsidh 1994). 

Kai kurios išsivysčiusios šalys priešinasi pastangoms kontro- 
liuoti korupciją, nes jos mano, kad papirkinėjimai besivystančiose 

šalyse tik į naudą jų pačių verslui šalies viduje. Vakarų šalių gy- 
ventojai vargu ar gali tvirtinti, kad jų pačių kultūrose korupcija 
laikoma priimtinu dalyku. Be to, visuomenės priešiškumo korup- 
cijai įrodymai skurdesnėse šalyse turėtų paveikti ir požiūrį į ją 
turtingesnėse. Korupcija gali būti rutininis, paplitęs reiškinys ir 
gyventojams nelaikant jos priimtina, nes jiems tenka dengti jos 
išlaidas. 

Kita kritikos kryptis liečia metodus. Kai kas įrodinėja, kad 
korupcijos kontrolę reikia susieti su tarptautinės prekybos ir 
skolinimo politika. Kaip ir ginčuose dėl žmogaus teisių ir darbo 
standartų, jie įtikinėja, kad tarptautinės organizacijos neturėtų pre- 
kybos politiką ir pagalbą plėtotei sieti su „neekonominiais“ 
klausimais. Tačiau korupcija yra ekonominis klausimas. Jis vei- 
kia globalinės ekonomikos konkurencingumą ir investicijų bei plėt- 
ros projektų efektyvumą visame pasaulyje. Be to, ekonominiai 
svertai gali būti vienintelė efektyvi priemonė skatinanti vykdyti 
reformą. 

Yra penkios plačios tarptautinio dalyvavimo sritys: 

+ Kai kyla pavojus tarptautinių organizacijų lėšoms paskolų ar 
dotacijų pavidalu, jos bus suinteresuotos, kad jų ištekliai būtų 
naudojami efektyviai. 

e Jei šalys nori reformos, tai pagalbą teikiančios organizacijos 
gali tiesiogiai remti antikorupcines pastangas, tokias kaip val- 
dymo aparato ir biudžetinio bei finansinio valdymo sistemų 
reforma. Jei ekonomines ir finansines krizes paaštrino linkusi 
į korupciją institucinė struktūra, tai tarptautinė pagalba gali 
būti teikiama tik su sąlyga, kad bus vykdoma reforma, nors 
vyriausybė ir nenorėtų permainų. 

e Tarptautinės pastangos gali būti nukreiptos į tarptautinių fir- 
mų noro duoti kyšius mažinimą ir tų firmų įtraukimą į refor- 
mos vykdymą. Kai kuriose besivystančiose šalyse tarptauti- 
niai investuotojai yra didesni ir galingesni negu valstybės, su 
kuriomis jie turi reikalų; net jei to ir nėra, tarptautiniai inves- 
tuotojai vis tiek dažnai daro didelę įtaką tų šalių vyriausybėms. 

e Tarptautinės programos neteisėtų lėšų srautui kontroliuoti gali 
slopinti korupciją, ttukdydamos pervesti slaptas lėšas į užsie- 

nį, kurjų nebus įmanoma susekti. Taip pat gali suvaidinti tam 

tikrą vaidmenį ir kiti bendradarbiavimo tipai kontroliuojant 

tarptautinę nusikalstamą veiklą. 

+ Korupcijos mažinimui gali prisireikti naujų tarptautinių insti- 
tucijų. Daugeliui reformų, kad jos gerai veiktų, reikalingas ben- 
dradarbiavimas, nepaisantis valstybinių sienų. Tam gali rei- 
kėti sukurti naujus organus priežiūrai ir nagrinėjimui teismo 
ar arbitražo tvarka. 

Korupcijos kontrolė dabar yra tarptautinio susidomėjimo cen- 
tre, tačiau tai gali būti tik laikinas susižavėjimas. Tarptautinė ben- 
druomenė dabar pasiekė tokį tašką, kai retoriką turi pakeisti kon- 
krečios programos. Reikia išvengti daugelio spąstų ir apsvarstyti 
naujas iniciatyvas. Yra pavojus, kad reformos ekonominiams ro- 
dikliams gerinti ar politikai demokratizuoti gali pagimdyti nau- 
jas korupcijos ir rentos siekimo atmainas. Todėl reformuotojai tu- 
ri stengtis kontroliuoti tas naujas „antrosios kartos“ pareigybinių 
nusikaltimų formas. Jie turi vengti kurti dorybės anklavus šiaip 
jau giliai korumpuotoje sistemoje. Sąžiningumo salų sukūrimas 
gali būti geras pirmasis Žingsnis, tačiau be esmingesnių reformų 
jų vertė bus ribota. 


Korupcijos kontrolė plėtros projektuose 


Korupcijos žlugdantį poveikį plėtros projektų efektyvumui pa- 
demonstruosime paprastu pavyzdžiu. Sakykime, kad dėl korup- 
cijos prarandama 20 procentų pagalbos lėšų. Tie 20 procentų nėra 
kyšiai, o tik išpūstos kontraktų išlaidos, įrangos ir kitų sąnaudų 
nuostoliai dėl kyšininkavimo toleravimo."?! Pagal šį scenarijų, 100 
milijonų dolerių vertės projektas sąžiningoje sistemoje kainuotų 
tik 80 milijonų. Toliau sakykime, kad tų investicijų pripažinimui 
tinkamomis jos turi ateityje kasmet atnešti po 10 procentų pelno. 


5 Dvidešimt procentų gali būti atsargus vertinimas, nes kai kuriose šalyse, 
pavyzdžiui, Nepale aštuntajame dešimtmetyje su SSRS pagalba vykdytieji 
projektai buvo sustabdyti, kai buvo aptiktas 40 procentų lėšų nutekėjimas 
(Carino 1986: 183). 

Tada sąžiningas projektas turėtų sukurti 88 milijonus dolerių pa- 
jamų, o korumpuotas - 110 milijonų. Taigi skirtumas tarp jų bus 
22 milijonai dolerių. Tada projektas, turėjęs kainuoti 80 milijonų, 
turės duoti 110 milijonų pajamų, kad būtų verta jį realizuoti, taigi 
jo produktyviai panaudotų lėšų pajamų norma turi siekti 37,5 pro- 
cento. Tokią didelę pajamų normą net išsivysčiusiose šalyse turi 
tik nedaugelis projektų. Trumpai tariant, korupcija gali drastiš- 
kai pamažinti projektų, kuriuos būtų verta realizuoti. Dar blo- 
giau, jei galimybės korupcijai įvairiuose projektuose bus nevie- 
nodos: tada šalies korumpuoti pareigūnai rinksis tuos projektus, 
kuriuose bus didesnės galimybės asmeniniam pasipelnymui, dar 
labiau iškreipdami projektų prioritetiškumo nustatymą. Tada pa- 
galbą teikianti organizacija parems ne tik per mažai projektų, bet 
ir ne tuos, kuriuos derėtų paremti. 

Plėtros reikalus tvarkančiuose sluoksniuose neseniai buvo 
madingas žodis „nuosavybė“. Projektai nebus sėkmingi, jei pa- 
skolos gavėjas nejaus, kad ta įmonė ar bent jos dalis jam „priklau- 
so“. Deja, „nuosavybės“ sąvoka yra per plati. Politiniai veikėjai 
besiskolinančiose šalyse ir firmos skolinančiose šalyse bando san- 
dorius sudarinėti taip, kad jie duotų asmeninės naudos politikams 
ir papildomo pelno firmoms. Jie priešinsis tiems projektams, ku- 
rie naudą paskleis didesniam neturtingųjų būriui ir užtikrins laisvą 
konkurenciją. „Nuosavybė“ yra labai ginčytina vertybė tais atve- 
jais, kai šalies valdovams, atrodo, nerūpi gyventojų socialinė ge- 
rovė. Todėl nereikėtų remti tų pagalbos projektų, kurie didina tik 
trumpalaikę valstybės valdymo vertybę. 

Kleptokratinėms valstybėms, tokioms kaip minėtieji Zairo, Pa- 
ragvajaus ir Haičio pavyzdžiai, nereikėtų padėti dar efektyviau 
kontroliuoti ir išnaudoti savo gyventojus. Pasaulio bankas turėtų 
nepadėti autokratams efektyviau rinkti mokesčius, kaip kad vienu 
metu jis bandė daryti Zaire (Dia 1993). Jungtinės Valstijos neturė- 
tų apmokyti tų armijų, kurios savo naujus sugebėjimus ir darnes- 
nę organizaciją panaudoja aukštųjų karininkų turtams gausinti, 
kaip kad atsitiko Haityje (Grafton and Rowlands 1996: 271-272). 

Pagalbą ir paskolas teikiančios organizacijos taip pat turėtų 
saugotis, kad jų nepanaudotų kaip priedangos protekcionizmui 

platinti. Pavyzdžiui, Filipinuose valdant prezidentui Ferdinan- 
dui Marcosui, technokratai šalies vyriausybėje bendradarbiavo 
su TVF ir Pasaulio banku stengdamiesi, kad nenutrūktų pagalbos 
ir paskolų srautas. Tačiau Filipinų ekonomistai skundėsi, kad, nors 
technokratų vieša retorika palaikė paskolų tolesnį teikimą, visgi 
režimas „tada leisdavo neribotai taikyti išimtis, kurios atrodė kaip 
visiškas pasityčiojimas iš planų dvasios ir raidės“ (citata iš: Hut- 
chcroft 1998: 114). Paulius Hutchcroftas tvirtina, kad Marcosas 
reformą ir grobstymą laikė vienas kitą papildančiais dalykais (ten 
pat: 141-142). Jis bandė įsitvirtinti kaip vienas Mancuro Olsono 
„Stacionarių nusikaltėlių“, panaudojančių reformą efektyvesniam 
rentos išlupimui (Olson 1993). Kaip rodo kiti Hutchcrofto pateik- 
ti įrodymai, Marcosui aiškiai nesisekė įvykdyti nuodugnią refor- 
mą. Savavaliavimas ir protekcionizmas išliko. 

Dar visai neseniai Pasaulio bankas daugiausia pastangų anali- 
zavimo srityje skirdavo projektų tvirtinimo stadijai. Nors jis reika- 
laudavo pirkimo procesų skaidrumo, retai kada efektyviai tikrin- 
davo, kaip to laikomasi. Pirkimo nurodymais būdavo siekiama 
užtikrinti tam tikrą konkurencinio kainų siūlymo lygį daugumo- 
je didelių kontraktų, tačiau nerimastavimas dėl galimos korupci- 
aiškiai pareiškė, kad korupcija ir sukčiavimas bus pagrindas kontr- 
aktui nutraukti, jei paskolos gavėjas nesiims atitinkamų veiksmų. 
Bendrųjų sąlygų, taikytinų paskolų ir garantijų sutartims 6.03 
skyrius buvo praplėstas taip, kad leistų anuliuoti paskolą dėl pa- 
skolos gavėjo atstovų ar beneficianto korupcijos ar sukčiavimo. 
Tačiau paskolą gavusi šalis gali apsiginti nuo tokio anuliavimo, 
imdamasi „savalaikių ir tinkamų, Banką patenkinančių veiksmų 
padėčiai ištaisyti“. Be to, Pirkimų naudojantis Tarptautinio rekonst- 
rukcijos ir plėtros banko paskolomis ir Tarptautinės plėtros asociacijos 
kreditais nurodymai buvo pataisyti, nauju 1.15 straipsniu, kuriame 
nurodoma, kad Bankas atmes pasiūlymą dėl valstybinio užsaky- 
mo, „jei nustatys, kad rekomenduojamas pretendentas užsaky- 
mui gauti, varžydamasis dėl to užsakymo, naudojosi korupcinė- 
mis ar sukčiavimo praktikomis“. Bankas taip pat gali panaikinti 
kontraktą, jei korupcinės ar sukčiavimo praktikos bus atskleistos 

vėliau. Firmos, demaskuotos kaip nevengusios tokios praktikos, 
bus paskelbtos neturinčiomis teisės pretenduoti į kitus kontraktus 
„neribotam laikui ar nustatytam laikotarpiui“. Naujosios taisyk- 
lės leidžia Bankui audituoti rangovus ir reikalauja, kad jie regist- 
ruotų visus mokėjimus agentams prieš pasiūlymų pateikimą ir 
pojo, nes tokie mokėjimai dažnai yra tas būdas, kuriuo duodami 
kyšiai (Shihata 1997). Šitų pakeitimų svarba priklausys nuo to, 
kaip jie bus įgyvendinami praktikoje, tačiau jie yra teikiantis vil- 
čių pirmas žingsnis. 

1997 metų rugsėjo mėnesį pirkimo nurodymai buvo toliau pa- 
taisyti, kad leistų paskolos gavėjams pasirašyti nekyšininkavimo 
įsipareigojimą, pagal kurį jie įsipareigoja susilaikyti nuo sukčia- 
vimų ir korupcijos (1.16 punktas). Bankas pritars tokiai praktikai, 
jei ji bus platesnės antikorupcinės programos sudėtinė dalis ir jei 
ją galų gale bus galima išplėsti taip, kad apimtų visus valstybinius 
pirkimus. Toks įsipareigojimas yra preliminarių išlygų proceso 
variantas, perkančiųjų įstaigų naudojamas daugelyje jurisdikci- 
jų. Kai reikalaujama nekyšininkavimo įsipareigojimų, tai preten- 
dentų gali sumažėti, tačiau selektyvinis korumpuotų firmų atsi- 
kratymas ne sumažins, o padidins proceso konkurencinį pobūdį. 
Nors tokie įsipareigojimai atrodo bereikalingi, nes korupcija bet 
kokiu atveju yra neteisėta, jie turi tą pranašumą, kad pabrėžia šią 
problemą tose šalyse, kur menkai tegerbiami oficialūs knygose 
surašyti įstatymai. „Tarptautinis skaidrumas“ (TS)rekomendavo 
tokią praktiką. Ekvadoras, Panama ir Mendozos provincija Ar- 
gentinoje eksperimentavo su ja, o kelios Afrikos šalys rengiasi ją 
įdiegti. TS parengė pavyzdinius pasiūlų pateikimo dokumentus 
ir siūlymų procedūras informuoti firmoms, kaip tai atlikti. „Tarp- 
tautinis skaidrumas“ kaip šio proceso sudėtinę dalį rekomenduoja 
šalims išreikšti įsipareigojimą griebtis sankcijų (Transparency In- 
ternational 1998: 71-73). 

Jei paskolos gavėjai eksperimentuoja su nekyšininkavimo įsipa- 
reigojimais, tai jiems reikės būdo apsvarstyti ir įvertinti negavusių 
užsakymo pretendentų kaltinimus korupcija. Paskolas gaunan- 
čioms šalims ir tarptautinei pagalbą ir paskolas teikiančiai ben- 
druomenei reikės būdo konstruktyviai pasinaudoti pretendentų 

pateikta informacija, neįsiveliant į kiekvieno nusivylusio preten- 
dento pretenzijų tyrimą. Kadangi pasiūlymų pateikimas dažnai 
yra brangus ir atima daug laiko, tai šalys turi nuspręsti, kaip suba- 
lansuoti poreikį greičiau parduoti su procesu, turinčiu atbaidyti 
nuo korupcijos tame ir būsimuose sandoriuose. TS rekomenduoja 
naudotis tarptautiniu arbitražu (ten pat); šis pasiūlymas galėtų 
būti sudėtine dalimi bendresnio pergalvojimo, ar reikalingos toliau 
svarstomos tarptautinio stebėjimo ir ginčų sprendimo institucijos. 

Nekyšininkavimo įsipareigojimus įgyvendintų atskiros šalys. 
Panašus siūlymas leistų pramonės šakoms susitarti neduoti ky- 
šių ar nemokėti per didelių „komisinių“ siekiant gauti kontraktus 
bet kurioje pasaulio šalyje. Šalys su kyšių reikalaujančiais politi- 
niais lyderiais būtų pašalintos iš rinkos (De George 1994: 5). Tai 
įdomus pasiūlymas, tačiau jis gali būti gyvybingas tik įgyvendin- 
tas tarptautiniu lygiu. Vienas iš pavojų yra tas, kad firmos, susi- 
tardamos neimti kyšių, rinkoje sudarys kartelius. Labai paplitęs 
kyšininkavimas kartais rodo, kad kompanijos agresyviai konku- 
ruoja ne tam, kad aprūpintų pigia ir kokybiška produkcija, o kad 
papirktų įtakingus veikėjus (Strassmann 1989: 785). Išeitis būtų 
ne apriboti konkurenciją, o nukreipti ją ta linkme, kuri duotų nau- 
dos besivystančių šalių gyventojams. 

Pasaulio banke kontrolieriaus žinyba ieško būdų pagerinti ste- 
bėjimą kontrakto vykdymo metu, kad iš tikrųjų būtų geriau tikri- 
namos prekės ir paslaugos. Užuot pasikliovę daugiausia tik po- 
pierine dokumentacija, Banko auditoriai ketina daryti daugiau fi- 
zinių inspekcijų ir patikrinimų vietoje. Tačiau nepakanka visą 
dėmesį sutelkti tik į paties Banko projektus. Operacijų įvertinimo 
departamentas yra paties Pasaulio banko vidinės bei išorinės prie- 
žiūros įstaiga. Tyrimai, vykdyti jos metinei įvertinimo apžvalgai, 
parodė, kad šalys su silpna valdžia ir didele korupcija turi ma- 
žiau šansų sėkmingai vykdyti Pasaulio banko projektus (Kilby 
1995). Šis rezultatas rodo, kad net jei Bankas suinteresuotas tik 
savo paties projektų sėkme, reikia stengtis padėti paskolos gavė- 
jams didinti bendrą valdymo kokybę. 

Pagalbą ir paskolas teikiančios organizacijos turi pripažinti po- 
litinę ir organizacinę dinamiką, pasunkinančią korupcijos kontrolę. 

Jos turi savikritiškai patikrinti savo pačių kontrolės įstaigas ir nu- 
statyti silpnąsias vietas."? Jei jos nevykdys priežiūros funkcijų pa- 
čios, už jas tai gali vykdyti pašaliniai stebėtojai, ir gali vykdyti 
taip, kad pakirs pasitikėjimą tomis organizacijomis. Kritika iš 
politinio spektro kairės ir dešinės yra tų organizacijų gyvenimo 
kasdienybė. Su ja reikia taikytis pripažįstant, kad problema eg- 
zistuoja, ir imtis žygių sumažinti žalą, kurią padarė korupcija ir 
neteisėti savanaudiški veiksmai pagalbos ir paskolų teikimo 
projektuose. 


Parama reformai 


Pasaulio bankas, TVF, Jungtinių Tautų plėtros programa (JTPP), 
dvišalės pagalbos organizacijos ir regioninės plėtros bankai svarsto 
antikorupcines strategijas, nesitenkinančias tik savo pačių projektų 
dorumo užtikrinimu, bet remiančias fundamentalesnes struktū- 
rines reformas. Kai tik šios organizacijos viešai pripažino korup- 
cijos problemą Rytų Europoje, buvusioje Sovietų Sąjungoje ir Ki- 
nijoje, joms tapo sunku ignoruoti ją ir kitose pasaulio vietose. Di- 
dėjant privataus kapitalo vaidmeniui kai kuriuose tradiciniuose 
Pasaulio banko skolinimo regionuose, turėtų didėti ir institucinės 
reformos vaidmuo. JTPP ir Jungtinių Valstijų tarptautinės plėtros 
agentūra, jau teikiančios techninę pagalbą valdymo reformai, ple- 
čia savo projektus, kad jie apimtų ir jų susirūpinimą korupcija."** 
TVF pripažįsta, kad korupciniai ir slapti ryšiai tarp valdžios, pri- 
vačių firmų ir bankininkystės bei finansų sektorių gali prisidėti 
prie krizių, jas paaštrinti. Struktūrinės reformos tose srityse yra 
kai kurių TVF naujausių subsidijų sąlyga. 


"2 Pavyzdžiui, Pasaulio bankas tyrė savo tarnautojų elgesį ir nustatė kelis 
korupcijos ir neteisėtų savanaudiškų veiksmų atvejus. „Vidinis korupcijos 
tikrinimas Pasaulio banke“, Financial Times, 1998 m. liepos 17; „Pasaulio 
bankas samdo auditorius patikrinti savo paties išlaidas; minimi galimi dė- 
kingumo mokesčiai bei išeikvojimai“, Washington Post, 1998 m. liepos 16. 

3 United Nations Development Programme (1996,1997). USAID programos ap- 
rašytos ju web puslapyje adresu: http://www .info.usaid.gov. 

Pasaulio banke ir Tarptautiniame valiutos fonde valdymo re- 
formos projektai kaip paskolų struktūriniam sureguliavimui su- 
dėtinė dalis buvo pradėti vykdyti devintajame dešimtmetyje ir 
šiek tiek mažesniu mastu tebevykdomi iki šiol (Premchand 1993: 
96-139). Tai nepatogus institucinės reformos įrankis. Bankas da- 
bar inicijuoja savarankiškus projektus. Jis pradėjo teikti paskolas, 
skirtas priežiūros organams, apmokestinimo įstaigoms, teismams 
ir kitoms valstybinėms institucijoms reformuoti. Bankas dažnai 
konsultuoja šalis privatizacijos proceso klausimais. Pagalbą tei- 
kiančios organizacijos, tokios kaip JTPP ir dvišaliai aukotojai bu- 
vo lyderės kuriant institucinės reformos projektus. Visoms toms 
iniciatyvoms reikia ilgalaikių įsipareigojimų skirti lėšas bei pro- 
fesinę pagalbą ir supratimo, kad „išeigos“ priemones bus ne taip 
lengva tiksliai suformuoti. Nepaisant to, tarptautinę pagalbą ir 
paskolas teikianti bendruomenė gali padėti sukurti tokią struktū- 
rą, kurioje plėtra galėtų vykti kaip valstybinio ir privataus sekto- 
rių bendradarbiavimas. 

Ankstesniuose skyriuose buvo bendrais bruožais aprašytos 
priemonės, kurių galėtų imtis reformistiškai nusiteikusi vy- 
riausybė korupcijai mažinti. Tarptautinės pagalbą ir paskolas tei- 
kiančios organizacijos turėtų pradėti nuo jų ir dirbti su atskiromis 
šalimis, kurdamos realistinę programą. Reformos prioritetai įvai- 
riose šalyse bus skirtingi, tačiau pagrindiniai veiksniai apima tei- 
sinės struktūros reformą, materialinės teisės pakeitimus korupci- 
nėms paskatoms konkrečiuose sektoriuose sumažinti, priežiūros 
ir teisėsaugos patikimumo didinimą, valdymo aparato reformą, 
kontrolės ir pusiausvyros stiprinimą. Esami bandymai apima iš- 
teklių ir techninės pagalbos teikimą palengvinti perėjimui prie 
kompetentingos, mažesnės ir gerai apmokamos valdymo apara- 
to sistemos. Tokių pastangų sėkmė buvo nevienoda ir ne visada 
labai patvari (Nunberg and Nellis 1995), bet pastangas reikia tęs- 
ti, ypačjei Pasaulio bankas pasimokys iš kai kurių savo nesėkmių 
praeityje. Tarptautinės pagalbą ir paskolas teikiančios organiza- 
cijos taip pat padėjo iš socializmo į rinkos ekonomiką einančioms 
bei besivystančioms šalims skelbti savalaikius ir tikslius doku- 


244 KORUPCIJA IR VALDŽIA: PRIEŽASTYS, PADARINIAI IR REFORMA 


mentus apie pagrindinius vyriausybės veiksmus ir reformuoti sa- 
vobiudžetinės apskaitos procesus (Premchand 1993: 98-101,125- 
130; UNDP, 1996 m. liepa). 

Reformos pastangų tikslais buvo konkretūs sektoriai. Tiek TVF, 
tiek Pasaulio bankas ypač nusitaikė į mokesčių ir muitinės siste- 
mas. Atrodo, kad kai kurios programos buvo sėkmingos, nors ki- 
tos žlugo be aukštų sferų paramos projektui (Das-Gupta and Mo- 
okherjee 1998: 302; Dia 1993). Pagrindinė problema yra daugelio 
pastangų praeityje anklavinis pobūdis. Mokesčių rinkėjams ir mui- 
tinių agentams didinami atlyginimai, gerinamos darbo sąlygos, 
jie gauna paskatinimo premijas. Kurį laiką tai duoda rezultatų, 
tačiau paskui tai pradeda kitose valdžios grandyse gadinti nuo- 
taiką, kyla nepasitenkinimas ir galima neigiama reakcija, dėl ku- 
rios valdžia gali atsidurti dar blogesnėje padėtyje negu anksčiau. 
Tada reikia arba padidinti atlyginimus ir visiems kitiems, arba 
nepatenkinti biurokratai iš likusios valdžios dalies likviduos tą 
palaimingąjį anklavą. 

Kartais problema yra ne tik panaikinti korupciją veikiančiose 
institucijose, bet ir neleisti jai atsirasti naujose. Apsvarstykime po- 
tencialius privatizacijos iškrypimus. Papirkinėjimas ir sandėriai 
neteisėtai naudojantis kitiems neprieinama informacija gali mesti 
dėmę ant pradinio aukciono, o korupcija gali pakenkti naujos prie- 
žiūros organizacijos, įsteigtos privatizuotoms firmoms prižiūrėti, 
veiklai. Panašiai ir neteisėtas rinkiminių kampanijų finansinis rė- 
mimas bei balsų pirkimas gali pakenkti jaunam, dar nesutvirtėju- 
siam demokratiniam procesui. Tarptautinės organizacijos turi 
ypač gerai suprasti šias galimybes, kad korupcija ir neteisėta sa- 
vanaudiška veikla nediskredituotų šiaip jau naudingų reformų. 

Didesnės sėkmės gerinant institucinę aplinką plėtotei tikriau- 
siai galima laukti, jei tiek tarptautinės organizacijos, tiek paskolą 
gaunančios vyriausybės labiau tiesmukiškai kontroliuos korup- 
ciją ir kitas tarnybinių nusižengimų atmainas. JTPP ir Pasaulio 
bankas bando manevruoti tarp neturtingų ir turtingų šalių eko- 
nominių interesų ir mažinti įtampas tarp labdaringų tikslų ir pa- 
galbos bei paskolų teikimo strategijos politikų. Ši problema sudė- 
tinga. Pradėti reikia nuo jos pripažinimo. Tai padaryta daugumo- 


IV. REFORMOS VYKDYMAS 245 


je tarptautinių organizacijų su Pasaulio banko 1997 metų rugsėjo 
mėnesio strategijos pareiškimu „Kaip šalims padėti įveikti korup- 
ciją“, kuris išsamiausiai apibūdina veiklos rėmus (World Bank 
1997a).* Tikslas turėtų būti ne izoliuoti pagalbos projektus nuo 
šalies korupcinio klimato ar nuo kai kuriose tarptautinio verslo 
srityse rutina tapusių papirkinėjimų. Priešingai, tarptautinės or- 
ganizacijos turi dirbti su suinteresuotomis šalimis, kad sukurtų 
visuotinę programą. Ir vėlgi priešingai, jos turėtų būti pasiryžu- 
sios nutraukti pagalbą toms šalims, kurios parodė savo nesuge- 
bėjimą ją efektyviai panaudoti. 


Korupcijos apribojimas tarptautiniame 
versle 


Korupcijoje dalyvauja pirkėjas ir pardavėjas. Nebus teisinga ją api- 
būdinti kaip piktų tarptautinių firmų „importuotą“ į nekaltutes 
besivystančias šalis. Kita vertus, neįtikinamai atrodys ir požiūris, 
kad dovanų davimo ir protekcionizmo kultūra skatina tarptau- 
tines firmas demonstruoti savo jautrumą kultūros dalykams duo- 
dant kyšius. Ir visai kaip įžeidimas atrodytų prielaida, kad tradici- 
nė dovanų davimo kultūra palaikys didelius verslo firmų kyšius 
politiniams lyderiams. Daugelyje stambaus masto korupcinių san- 
dėrių pagrindiniai veikėjai yra tarptautinės firmos. Tad šansai, 
kad reforma bus sėkminga, smarkiai padidės, jei tos firmos palai- 
kys permainas. 


Daugiašalės iniciatyvos 

Tarptautinės firmos, turėdamos reikalų su korumpuotais re- 
žimais, susiduria su viena dilema. Kiekviena firma mano turinti 
duoti kyšius, tačiau visos jos žino, kad daugumai jų būtų geriau, 
jei tų kyšių neduotų niekas. Tokiomis sąlygomis pranašumą įgyja 
neturinčios skrupulų, bet mažiau efektyvios firmos, kurioms są- 


I“ Sekdamas Pasaulio banko pavyzdžiu, Azijos plėtros bankas irgi paskelbė 
savo antikorupcinę strategiją. „Azijos bankas atskleidžia griežtą korupci- 
jos strategiją“, Financial Times, 1998 m. liepos 9. 

žiningoje sistemoje sektųsi blogiau. To suvokimas pastaruoju metu 
ir paskatino imtis žygių tarptautiniu mastu. Pagrindinė proble- 
ma yra kyšininkavimo užsienyje kriminalizacija, kyšių išskaityti- 
numas, apskaičiuojant mokesčius, konkurencinių valstybinių pir- 
kimų skaidrios sistemos sukūrimas. 

Ekonominio bendradarbiavimo ir plėtros organizacijos (EBPO) 
taryba 1997 metų gruodžio mėnesį pasirašė tarptautinę konven- 
ciją, iš kurios signatarų reikalaujama paskelbti už įstatymo ribų 
užsienio pareigūnų kyšininkavimą kitose šalyse." Šis dokumen- 
tas dabar yra ratifikavimo stadijoje. Šios konvencijos pagrindinis 
tikslas yra Jungtinių Valstijų korupcinės praktikos užsienyje įsta- 
tymo principus išplėsti į tarptautinę verslo bendruomenę!“ Dau- 
gumai šalių reikės ne tik ratifikuoti šią tarptautinę sutartį, bet ir 
pačioms priimti atitinkamus įstatymus, paskelbiančius kyšinin- 
kavimą užsienyje kriminaliniu nusikaltimu. Net iš Jungtinių Vals- 
tijų buvo pareikalauta padaryti nedidelius pakeitimus jų pačių 
įstatyme."“" Ši konvencija „kyšininkavimo“ ir „užsienio pareigū- 
nų“ sąvokas apibūdina plačiai ir reikalauja savitarpio teisinės pa- 
galbos ir adekvačių sankcijų. Ji reikalauja nustatyti apskaitos ir 
audito standartus ir nustato priežiūros ir tolesnių veiksmų proce- 
są. Šio dokumento svarbiausias trūkumas tas, kad į jį neįtraukti 
mokėjimai politinėms partijoms ir partijų pareigūnams. 

Daugelyje šalių kyšiai, duodami siekiant sandorių užsienyje, 
yra išskaitytini apskaičiuojant mokesčius; tai įstatymų spraga, 
leidžianti išsisukti nuo mokesčių ir akivaizdžiai skatinanti kyšinin- 
kavimą. Todėl EBPO taryba taip pat rekomenduoja šios organizaci- 
jos narėms „peržiūrėti kyšių užsienio pareigūnams išskaitytinumą, 
ketinant panaikinti jį tose organizacijai priklausančiose valstybė- 


IS Kovos su užsienio pareigūnų kyšininkavimu tarptautiniuose verslo san- 
doriuose konvencija, 1997 m. gruodžio 11. Ją galima rasti Internete adresu: 
www.oecd.org/daf/cmis/bribery /20novle.htm. 

15 Korupcinės praktikos užsienyje įstatymas, 15 JAV įstatymų sąvado $$ 
78m(b) ėc (d) (1) šc (g)-(h), 78dd-1, 78dd-2, 78ff (a)(c) (1998 6 Supp. IV 
1992); Klich (1996: 142-143); Pickholz (1997): 247-249). 

5? „1998 metų tarptautinis kovos su kyšininkavimu ir sąžiningos konkuren- 
cijos įstatymas“ buvo priimtas 1998 m. lapkričio 10. 

se, kurios to dar nepadarė“."Š Jungtinės Valstijos jau draudžia 
kyšių išskaitymą apskaičiuojant mokesčius, dar kelios šalys jau 
keičia savo įstatymus, kad jie atitiktų šią rekomendaciją. 

Remiant Amerikos valstybių organizacijai (AVO), jau paruoš- 
ta ratifikavimui Tarpamerikinė kovos su korupcija konvencija, ir 
iki 1998 metų vidurio ją ratifikavo jau 14 šalių."? Ši konvencija 
reikalauja šalis bendradarbiauti gan plačiu mastu, uždrausti tarp- 
tautinį kyšininkavimą ir už jį bausti. Būdingas konvencijos bruo- 
žas yra tas, kad ji apima išsivysčiusias šalis, kelioliką vidutiniškai 
išsivysčiusių ir keletą neturtingų šalių. 

Paaiškėjo, kad sukurti tarptautinį pirkimų kodeksą sunku. Pa- 
saulinės prekybos organizacijos (PPO) peržiūrėtas Susitarimas dėl 
valstybinių pirkimų įsigaliojo 1996 metų sausio 1, tačiau tik 22 
šalys, daugiausia pramoninės valstybės, priėmė jo nuostatas.'*9 
Kai kurie komentatoriai ragino PPO sudaryti labiau ribotą kodek- 
są, orientuotą tik į korupcijos apribojimą, viliantis, kad jį priims 
daugiau šalių. 

Kai kurios tarptautinės profesinės ir verslo organizacijos anti- 
korupcines iniciatyvas įtraukė į savo darbotvarkes. Tarptautiniai 
prekybos rūmai (International Chamber of Commerce 1996) 1996 
metų kovo mėnesį išleido rekomendacijas, raginančias savo na- 
rius priimti elgesio normas, skirtas korupcijai tarptautinėje pre- 
kyboje apriboti. Tos normos draudžia kyšininkavimą bet kokiu 
tikslu, o ne tik siekiant gauti ar išlaikyti sandorius. Tarptautinės 
teisininkų asociacijos taryba (International Bar Association 1996) 
1996 metų birželio mėnesį priėmė papildomą rezoliuciją. JTPP pa- 
galbos atskaitomybės iniciatyva svarsto galimybę kartu su Tarp- 
tautine aukščiausių audito institucijų organizacija ir Tarptautine 
buhalterių federacija sukurti projektus atskaitomybei stiprinti be- 
sivystančiose šalyse (United Nations Development Programme 
1996: ii). Jungtinėse Valstijose JAV teisininkų asociacija turėjo 


15 EBPO tarybos susirinkimas ministrų lygiu, Paryžius, 1996 m. gegužės 21- 
22, Komunikatas, SG/COM/NEWS(96)53, skyrius 9(x). 

5 OEA/Ser.K/XXXIV.1; CICOR /doc.14/96 rev.2, 1996 m. kovo 29. 

1 Žr.: Hoekman and Mavroidis (1997); šiame darbe priedo pavidalu pateik- 
tas ir šio susitarimo tekstas. 

specialiosios paskirties padalinį Korupcijos praktikos tarptauti- 
nių standartų klausimais, o Verslo apskritasis stalas ėmėsi korup- 
cijos klausimo, ypač domėdamasis, kaip jis veikia valstybinių pir- 
kimų procesus visame pasaulyje. 

Visos tos iniciatyvos teikia vilčių, bet jos dar labai naujos, o kai 
kurios grynai skatinamojo pobūdžio. Tik per kelerius ateinančius 
metus paaiškės, ar jos turi realios reikšmės. 


Tarptautinių firmų priedermės 


Nors naujausios tarptautinės pastangos rodo naują pasiryži- 
mą imtis tarptautinio kyšininkavimo problemos, vien tik jų nepa- 
kanka. Individualios firmos turi apsvarstyti savo kaip tarptauti- 
nių veiksnių priedermes, nes savo dydžiu ir įtaka jos pranoksta 
kai kurias šalis, su kuriomis joms tenka turėti reikalų. Pavyzdžiui, 
1995 metais dvidešimties didžiausių tarptautinių korporacijų par- 
davimo apimtys sudarė nuo 61,5 iki 152,5 milijardo dolerių. Ma- 
žiausios iš šių kompanijų pardavimų apimtys viršijo 98 iš 138 ša- 
lių, teikiančių duomenis Pasaulio bankui, BVP.!*! 

Firmos priemonių visuma tikslui pasiekti jos santykiuose su 
nacionaline valstybe priklauso nuo jos prekybos reikalų su val- 
džia pobūdžio ir nuo jos sandorių dydžio, palyginti su valdžios 
aparato dydžiu. Firmos gali turėti kontraktus kasti kietąsias mi- 
neralines žaliavas ar išgauti naftą, kirsti mišką ar gaminti ir par- 
davinėti žemės ūkio produktus. Jos gali pirkti privatizuojamas 
firmas ar statyti naujas pramonės gamyklas ar paslaugų teikimo 
firmas. Jei sandoriai sudaro didelę šalies pajamų ar valstybės biu- 
džeto dalį, tai tokios firmos negali atsakingai laikytis pozicijos, 
kad joms terūpi vien tik jų pačių verslo interesai. Jos gali pareikš- 
ti, kad neprivalo vadovautis platesne perspektyva, bet negali tvir- 
tinti, kad jų veiksmai nedaro įtakos sąlygoms besivystančioje ar- 
ba iš socializmo į rinkos ekonomiką einančioje šalyje. 

Tarptautinės firmos paprastai nesvarstydavo savo elgesio po- 
veikio ilgalaikėms perspektyvoms tų šalių, kuriose jos investuoja 


“6! Apskaičiuota pagal Pasaulio banko leidinio World Development Indicators 
1997 4.2 lentelės duomenis ir Jungtinių Tautų leidinio World Investment 
Report 1997: Transnational Corporations, Market Structure and Competition Po- 
licy 1.7 lentelės duomenis. 

ir su kuriomis prekiauja. Firmų vadovai ir jų patarėjai išsisuki- 
nėdami vis dar kartais daro ciniškus pareiškimus. Tačiau tarp- 
tautinėje aplinkoje, neturinčioje priemonių reguliuoti neefekty- 
viam elgesiui, didžiosios firmos turi pareigą ir gali turėti ilgalaikį 
suinteresuotumą elgtis atsakingai. Išsivysčiusiose šalyse su tobu- 
lu norminių teisės aktų tinklu ir pagrįstai atsakingomis politinė- 
mis sistemomis firmos gali sutelkti dėmesį į pelną žinodamos, kad 
yra kitos institucijos, besirūpinančios monopolinėmis galiomis, ap- 
linkos klausimais ir klaidinančiomis verslo praktikomis. Firma, 
veikianti Jungtinių Valstijų teisės sferoje, gali tvirtinti, kad apri- 
bojimai, uždėti mokesčių, priežiūros ir baudžiamosios teisės nor- 
mų, yra pakankami jos priedermėms vykdyti. Tokia pozicija gali 
būti prieštaringai vertinama net išsivysčiusiose šalyse, tačiau tai 
yra bent jau tikėtina pozicija. Su tokiu požiūriu tenka susidurti, 
kai investicijos ir prekyba vyksta užsienio aplinkose, kur teisės 
normos mažai apibrėžtos ar per daug apribojančios ir kur kyla 
abejonių dėl aukščiausio rango pareigūnų atsakomybės už savo 
šalies ekonominę ir socialinę raidą. 

Žinoma, labai mažai yra atvejų, kai tarptautinė firma viena 
pati galėtų daryti įtaką šalies valdymui. Tokios šalys kaip Kinija, 
Indija ar Rusija yra tokios didelės, kad jose veikia jų pačių rinkos 
galia. Tačiau netgi tose šalyse kai kurios kompanijos turi priemo- 
nių visumą savo tikslams siekti visos šalies mastu, didelis ir kitų 
sandorių regioninis poveikis. Pavyzdžiui, vartojimo prekių kom- 
panijos su dideliu jų prekių rūšių tarptautiniu pripažinimu, to- 
kios kaip McDonald's, Disney, Levi Strauss ir Coca-Cola gali būti 
laikomos tokiais šiuolaikiškumo simboliais, kad galės sėkmingai 
atsispirti korumpuotiems reikalavimams. Kitos kompanijos su 
stipriomis rinkos pozicijomis savo verslo srityse, tokios kaip Bo- 
eingas ar IBM, gali atsisakyti dalyvauti korumpuotuose planuose. 
Netjei kai kuriose šalyse tokios firmos ir pralaimi korumpuotiems 
sandėriams, tai gali paskatinti kitas firmas veikti švariau, kad ne- 
nukentėtų jų verslas. Kitos labai diversifikuotos firmos, tokios kaip 
General Electric, gali turėti dar ir papildomą pranašumą, jei jos ga- 
li tikėtinai grasinti visiškai pasitraukti iš šalies dėl korupcinių rei- 
kalavimų pagal kurią nors verslo kryptį. Tokia firma taip pat gali 

turėti pakankamai didelę derėjimosi galią, kad apgintų savo filia- 
lus vietose nuo nuolaidų korupciniams reikalavimams. Pirmos, 
sėkmingai naudojančios turimų priemonių visumą tikslui pasiekti, 
ne tik įneš savo indėlį į šalies ilgalaikio augimo perspektyvas, bet 
paprastai turės ir trumpalaikės naudos. 

Veikiančios korumpuotoje aplinkoje kompanijos turi apsispręs- 
ti, ar aktyviai dalyvauti korupcinėje veikloje, ar ramiai atsisakyti 
dalyvauti joje, ar pranešti apie korupciją vietinės valdžios ir išori- 
nio pasaulio įstaigoms. Nieko nedaryti tikriausiai yra pats blo- 
giausias pasirinkimas. Tada firma ne tik praranda savo verslą, 
bet ir nepadaro nieko, kas pagerintų bendrą padėtį. Domėjimosi 
korupcija pranašumas yra tas, kad kompanijos turi tarptautinių 
nemalonumų, jei papirkinėjimai iškyla aikštėn, ir ši galimybė gali 
paskatinti jas ne tik atsispirti korumpuotiems reikalavimams, bet 
net pranešti apie juos. Kompanijos, tvirtinančios, kad bjaurisi ko- 
rupcija, ir kartu besitaikstančios su ja kaip su neišvengiamu blo- 
giu, elgiasi nenuosekliai. Korupcinių reikalavimų atskleidimas gali 
turėti poveikį, jei tarptautinės viešosios nuomonės spaudimas pa- 
veiks tiek korumpuotus pareigūnus, tiek kyšius duodančias ver- 
slo firmas. 

Reikia pritraukti ir aukščiausio lygio vadovus. Tyrimų rezul- 
tatai, kai verslo studentai ir viduriniosios grandies vadovai kom- 
panijos tikslus kėlė aukščiau už asmeninę moralę, rodo, kad pati- 
kimas vadovavimas turi ateiti iš viršaus. Viename eksperimente 
daugiau kaip 70 procentų jo dalyvių norėjo duoti kyšį, kad galėtų 
parduoti savo firmos gaminius. Daugelis iš apklaustųjų etiką stū- 
mė įantrą vietą, po kompanijos tikslų pasiekimo. Norintys papir- 
kinėti asmeniniame gyvenime pagal sąžiningumo ir dorumo prin- 
cipų laikymąsi mažai tenusileido kitiems eksperimento dalyviams 
(Rosenberg 1987). Tie rezultatai, jei tik jie tipiški, rodo aiškaus ir 
gerai įgyvendinto kolektyvinio elgesio kodekso svarbą. Korupci- 
nės praktikos užsienyje įstatymo dėka Jungtinių Valstijų firmos 
pirmosios pradėjo kurti tokius kodeksus, ir jų patirtis gali būti 
naudinga firmoms kituose pasaulio kraštuose.!“* 

1 „Tarptautinio skaidrumo“ skyrius Jungtinėse Valstijose organizavo pa- 


stangas ne tik rinkti esamus kodeksus, bet ir neturinčioms tokių kodeksų 
kompanijoms padėti juos kurti (Transparency International - USA 1996). 

Kai kurios šiandien galimos globalinės strategijos būtų buvu- 
sios neįmanomos vos prieš kelerius metus. Tik pagalvokite kad ir 
apie TVF ir Pasaulio banko bendradarbiavimo ryšius su tarptau- 
tinėmis firmomis reformai padėti. Pavyzdžiui, TVF pagal savo 
naująją strategiją reikalauja reformų šalies valstybinio sektoriaus 
institucijose ir jų procedūrų skaidrumo, siekiant apriboti korup- 
ciją ir padidinti TVF finansinės pagalbos efektyvumą.'“? Tokios 
išlygos buvo sėkmingai prikabintos prie pasiūlymų komplektų, 
dėl kurių buvo deramasi su Filipinais ir Tailandu; dėl Kenijos ne- 
noro vykdyti reformą TVF 1997 m. vasarą pasitraukė iš jos. Vie- 
nas iš metodų šalies strategijų efektyvumui patikrinti yra leisti 
firmoms, iš kurių reikalaujama kyšių, pranešti apie tai Tarptauti- 
niam valiutos fondui. TVF netirs atskirų skundų, tačiau tie pra- 
nešimai gali paskatinti TVF atnaujinti derybas. Panašiai ir aukš- 
čiausio rango pareigūnai, kuriuos privilegijų siekiančios firmos 
spiria imti kyšius, irgi gali pranešti apie tai Tarptautiniam Valiu- 
tos Fondui. Tokie pranešimai, perduoti Pasaulio bankui, gali būti 
pirmas žingsnis įgyvendinant Pasaulio banko naująją pirkimo stra- 
tegiją, kurioje aiškiai numatomi veiksmai sudrausminti firmas, 
apribojant jų priėjimą prie projektų, remiamų Pasaulio banko pa- 
skolomis. 

Tapimas informacijos apie korupciją rinkimo, apdorojimo ir 
skleidimo centru yra būdas abiems pusėms atskleisti, kad korup- 
cija aukštose sferose yra toks žaidimas, kuriame besivystanti šalis 
pralaimi ir kuriame nei privatūs, nei valstybiniai žaidimo daly- 
viai negali atsikratyti atsakomybės. Jei ir aukšto rango pareigū- 
nas, ir firma skundžiasi, kad kita pusė daro jam korupcinį spau- 
dimą, tai gali būti paruošta dirva prasmingoms reformoms, ku- 
rios visų pirma sumažina paskatas, kad tokie sandėriai apskritai 
būtų sudarinėjami. Nebandydamas ką nors apkaltinti, TVF ir Pa- 
saulio bankas gali pradėti dialogą su šalies vadovais ir pagrindi- 
niais investuotojais, kaip pagerinti padėtį šalies gyventojų naudai. 
Jei kiekvienas manys, kad visi kiti yra korumpuoti, tai visiems, 
išskyrus nebent šventuosius, kils pagunda daryti tarnybinius nu- 


'* Tarptautinis valiutos fondas, „TVF vaidmuo sprendžiant valdymo pro- 
blemas - patariamoji pastaba“, išleista kaip dalis News Brief 95/15, Was- 
hington DC: IMF, 1997 m. rugpjūčio 4. 

sižengimus. Jei tokius lūkesčius galima pakeisti aiškiais abiejų 
pusių pareiškimais, lydimais nuoseklių veiksmų ir patikimų įsi- 
pareigojimų pranešinėti apie korupcinius spaudimus, tai tada pa- 
žanga, atrodo, įmanoma. Pasaulio viešoji nuomonė gali būti pa- 
kankamai stipriai nusistačiusi prieš korupciją, kad didžiosioms 
korporacijoms apsimokėtų veikiau pakilti prieš korupciją, negu 
toleruoti ar skatinti papirkinėjimus. 


Pinigų plovimo ir tarptautinės nusikalstamos 
veiklos kontroliavimas 


Antikorupcines pastangas reikia koordinuoti su kita tarptautine 
kampanija - kova su organizuotu nusikalstamumu. Tam yra dvi 
priežastys. Pirma, tiek korumpuoti valdovai, tiek tarptautinės nu- 
sikalstamos organizacijos pelnosi, jei tik galima lengvai išplauti 
pinigus į užsienį. Kyšių ėmimo patrauklumas smarkiai padidės, 
jei bus palyginti lengva padėti tas lėšas už šalies ribų. Todėl ener- 
gingi tarptautiniai veiksmai prieš pinigų plovimą gali sušvelninti 
abi šias problemas. Antra, didelio masto neteisėtas verslas gali 
turėti korumpuojančios įtakos valdžiai, ypač teisėsaugos ir sienų 
apsaugos pareigūnams. Korumpuoti valdovai ir neteisėti versli- 
ninkai maitina vieni kitus. Neteisėtos firmos, kad galėtų veikti, 
turi duoti kyšius. Kyšių pajamos, būdamos neteisėtos, itin linku- 
sios aprūpinti kapitalu neteisėtas firmas visame pasaulyje. Tai su- 
mažina kapitalo kainą tokiam verslui ir taip skatina jo augimą 
lyginant su teisėto verslo įmonėmis. 

Pinigų plovimas yra neteisėtų pajamų maskavimo procesas, 
siekiant suteikti joms teisėtumo regimybę (Paulose 1997: 257). Iš- 
plautų lėšų mastų vertinimai svyruoja nuo 120 iki 500 milijardų 
dolerių per metus (ten pat: 261). Tam naudojama daug būdų, bet 
paprasčiausia yra pervesti lėšas į šalis, kuriose bankams leidžia- 
ma nuslėpti indėlininkų tapatybę. Paskui tos lėšos pervedamos į 
tarptautinius bankus, prieinančius prie rinkų visame pasaulyje. 
Teisminis persekiojimas sunkus, nes rafinuoti pinigų plovėjai rea- 
guoja į teisinius pokyčius savo taktikos keitimu. Pavyzdžiui, dau- 

gelis įstatymų reikalauja iš finansinių institucijų Žinoti apie pri- 
imamų lėšų neteisėtą kilmę. Pinigų plovėjai, atsiliepdami į tai, ima- 
si papildomų priemonių savo lėšų kilmei nuslėpti (ten pat: 259-262). 

Jungtinių Tautų Vienos konvencija prieš neteisėtą prekybą 
narkotikais ir psichotropinėmis medžiagomis, priimta 1988 me- 
tais, ir 1990 metų Europos Tarybos konvencija dėl nusikalstamų 
pajamų plovimo, ieškojimo ir konfiskavimo yra pagrindiniai tarp- 
tautiniai susitarimai (Scott 1995). Vienos konvencija ragina šalis 
kriminalizuoti iš prekybos narkotikais gautų pinigų plovimą. 
Europos Sąjunga 1991 metais taip pat išleido direktyvą, įparei- 
gojančią valstybes nares reikalauti iš finansinių institucijų turėti 
sistemas pinigų plovimui sutrukdyti.'** Pagrindinis tarptautinis 
organas, tęsiantis pastangas kontroliuoti pinigų plovimą, yra Fi- 
nansinių veiksmų specialios paskirties padalinys, įsteigtas 1989 
metais. Jame yra EBPO, Honkongo, Singapūro, Persų įlankos vals- 
tybių ir Europos Komisijos atstovų (ten pat). Jis sudarė 40 reko- 
mendacijų atitinkamoms kontrpriemonėms, įskaitant anoniminių 
sąskaitų uždraudimą. Per kelerius pastaruosius metus buvo pri- 
imta daugiau kaip 50 naujų įstatymų, nukreiptų prieš pinigų plo- 
vimą. Šiaurės Amerikoje Jungtinės Valstijos 1986 metais priėmė 
platų įstatymą, netrukus jomis pasekė Kanada ir Meksika. Euro- 
pos šalys iš pradžių pinigų plovimu domėjosi tik tiek, kiek jis vei- 
kė prekybą narkotikais. Tačiau šiuo metu daugelis prisidėjo prie 
Šiaurės Amerikos pastangų uždrausti pinigų plovimą, susijusį su 
visais pagrindiniais nusikaltimais, įskaitant kyšininkavimą ir 
korupciją (Paulose 1997: 263—280). Visuose tuose įstatymuose pro- 
blemiškiausias elementas yra reikalavimas, kad finansinė institu- 
cija žinotų apie neteisėtą lėšų kilmę. Kuo griežtesnis šis reikalavi- 
mas, tuo lengviau bus kokiam nors bankui apsiginti. Aišku, kad 
indėlininkas bus suinteresuotas nuslėpti lėšų kilmę, o finansinė 
institucija - užduoti kuo mažiau klausimų. 

Nepaisant nacionalinio ir tarptautinio susidomėjimo kontrole 
didėjimo, problema darosi vis rimtesnė. Pinigų plovimas tampa 
mažų „finansinių rojų“ ir kai kurių atsirandančių naujų rinkos 


16 Tarybos direktyva 91/308, 1991 O.J. (L 166) 77. 

ekonomikos šalių specializacija. Nepakanka, kad dauguma išsi- 
vysčiusių šalių šiuo atžvilgiu išliktų švarios. Vis svarbesnė darosi 
rimta tarptautinė kampanija prieš didžiausius pažeidėjus, įskai- 
tant ir Šveicariją. Svarbu ne tik tai, kaip lengvai vienos šalies ko- 
rumpuoti pareigūnai galės paslėpti savo pajamas kitoje šalyje, bet 
ir galimybė, kad pinigų plovimo veikla gali pakirsti pasitikėjimą 
šalies finansine struktūra (Scott 1995). Tačiau pinigų plovimo kon- 
trolės yra tik negatyvios sankcijos. Jos vargu ar padidins investi- 
cijas į mažai kapitalo turinčias šalis. Taip pat jos tikriausiai netu- 
rės didesnio poveikio, jei nebus susietos su labiau tiesioginėmis 
pastangomis pagerinti valdžios darbo rezultatus ir atskaitomybę. 

Tarptautinės pastangos kontroliuoti neteisėtas firmas yra ant- 
roji svarbi pasirinkimo galimybė. Jei korupcija susijusi su organi- 
zuotu nusikalstamumu, tai tarptautinėms pagalbą teikiančioms 
organizacijoms iškyla ypač sunki problema. Jei valstybė kiaurai 
persunkta nusikalstamos veiklos, užsienio organizacijos ne ką te- 
galės padaryti, joms beliks tik laukti patogios progos ir tikėtis, 
kad reikalai pakryps į gerąją pusę. Ne tokiais aštriais atvejais gali 
praversti išsivysčiusių šalių patirtis kovojant su organizuotu 
nusikalstamumu. Besivystančiose šalyse, nepratusiose kovoti su 
organizuotu nusikalstamumu, naudingas pirmas žingsnis būtų 
apmokymo ir teisinės reformos derinys. Tačiau tokios reformos 
vargu ar bus pakankamos, jei ekonomika nebus stipri ir konku- 
rencinga. Valstybei gali reikėti daugiau tiesioginių pastangų su- 
mažinti nusikalstamiems veikėjams teisėtame versle prieinamus 
per didelius pelnus. 

Vienas iš galimų sprendimų yra gerai kapitalizuotų teisėtų fir- 
mų pasirodymo skatinimas. Jos, gaudamos tam tikrą valstybės 
paramą teisėsaugos srityje, galėtų varžytis su firmomis, kuriose 
dominuoja nusikaltėliai. Pavyzdžiui, teismai leido didelėms tarp- 
tautinėms atliekų tvarkymo firmoms įsijungti į Niujorko šiukšlių 
išvežimo verslą. Tokia strategija sumažino organizuoto nusikals- 
tamumo įtaką ir komercinių firmų, neaptarnaujamų Sanitarijos 
departamento, šiukšlių išvežimo išlaidas. Prokuratūros vertini- 
mu, šiukšlių išvežimo išlaidos, 1995 metais buvusios 1,5 milijar- 
do dolerių, buvo išpūstos maždaug dar 400 milijonų dolerių. Per 

kelerius pastaruosius metus šiukšlių šalinimo išlaidos daugumai 
firmų sumažėjo 30-40 procentų.!*? 

Šalies ryšiai su plačiuoju pasauliu gali tiek apriboti, tiek iš- 
plėsti organizuoto nusikalstamumo veiklos mastus. Viena vertus, 
atviras prekybos ir investicijų režimas palengvins kontrabandą ir 
nusikalstamu būdu gauto pelno tekėjimą per valstybių sienas. Ban- 
kininkystės prieglobsčiai su mažais mokesčiais, kur gali nusėsti 
nešvarūs pinigai, sumažina nusikalstamos veiklos šalies viduje 
rizikingumą, nes pinigus galima be vargo paslėpti užsienyje. Kita 
vertus, atviros sienos palengvina atvykėlių iš kitur investicijas ša- 
lyje. Jei tie atvykėliai nepriklauso šalies viduje esančioms nusi- 
kalstamoms grupuotėms ir jei nesusiję su tokiomis grupuotėmis 
kitose šalyse, tai jie gali mesti iššūkį įsitvirtinusioms grupuotėms. 
Žinoma, jei tokios investicijos bus brangios ir pavojingos, tai tik 
nedaugelis ryšis jas daryti, visgi šalies atvirumas užsienio inves- 
ticijoms bent jau daro jas įmanomas. 

Vienas iš vaidmenų, tenkančių tarptautinėms organizacijoms 
ir teisėsaugos įstaigoms išsivysčiusiose šalyse, yra informacijos 
apie įtartinas operacijas kaupimas kartu su teisminiu persekioji- 
mu asmenų ir organizacijų, įsikūrusių išsivysčiusiose šalyse ir 
besiverčiančių verslu besivystančiose šalyse. Pavyzdžiui, galima 
palyginti kokių nors gaminių vidutines kainas JAV tarptautinėje 
prekyboje su tų pačių gaminių vidutinėmis kainomis, užfiksuo- 
tomis JAV prekyboje su konkrečiomis šalimis. Tie duomenys duo- 
da galimybę ieškoti, kur kainos per didelės, o kur per mažos, ir 
tuo naudojosi JAV instancijos tyrimams nukreipti reikiama kryp- 
timi (Pak and Zdanowicz 1994; Paul, Pak, Zdanowicz, and Curwen 
1994). Žinoma, kainų skirtumai patys savaime dar negali nieko 
įrodyti, tačiau jie gali duoti išeities tašką intensyvesniam tyrimui. 
Tie duomenys gali parodyti Jungtinių Valstijų mokesčių ir 


165 „Teisėjas palaiko konkurenciją šiukšlių išvežimo versle“, New York Times, 
1994 m. vasario 28; „Karai dėl šiukšlių: kartelio suardymas“, New York Ti- 
mes, 1995 m. liepos 30; „Stebėtojai paskyrė šiukšlių išvežėjus“, New York 
Times, 1995 m. gruodžio 23; „Po griežtų priemonių šiukšlių kartelio atžvil- 
giu kainos staigiai krinta, o paslaugos didėja“, New York Times, 1998 m. 
gegužės 11. 

muitinės įstatymų bei kitų šalių įstatymų pažeidimus. Jie gali pa- 
rodyti, kur galėjo pasireikšti pinigų plovimas per neteisingą pre- 
kių, kuriomis prekiaujama, kainų nustatymą. Tas duomenų rin- 
kimo pastangas reikėtų išplėsti taip, kad jos apimtų duomenis apie 
kitų išsivysčiusių šalių prekybą ir galėtų joms nurodyti kelią, kaip 
padėti neturtingesnėms šalims kontroliuoti neteisėtus lėšų per- 
vedimus ir sukčiavimus mokesčių ir muito sistemose. 
Tarptautinės nusikalstamos veiklos kontrolė yra svarbus da- 
lykas, tačiau šios knygos išvada ta, kad korupcijos imtis tik bau- 
džiamosios teisės aspektu nepakanka. Pinigų plovimui apriboti 
ir neteisėtoms firmoms kontroliuoti aiškiai reikalingas tarptauti- 
nis bendradarbiavimas, tačiau tos pastangos pačios savaime ne- 
turės didesnės įtakos korupcijos lygiui, jei esminės paskatos kils 
ne iš neteisėtų firmų veiklos, o iš kontroliavimo naudos valstybei. 


Naujos tarptautinės institucijos 


Jei tarptautinės iniciatyvos duoda vaisių, tai įgyvendinimo pro- 
blemos reikia imtis rimčiau. Individualių šalių reformoms, tokioms 
kaip įsipareigojimai nekyšininkauti didelio masto pirkimuose, gali 
reikėti pašalinio organo ginčams spręsti. Taigi tarptautinio tribu- 
nolo idėja verta gilesnio nagrinėjimo. Steigiant bendrąjį tribunolą 
ginčams spręsti, aiškiai iškyla kai kurios sunkios sprendimų įro- 
dymų ir standartų problemos. Nepaisant to, tarptautinėje teisės 
arenoje yra modelių, galinčių duoti minčių, kaip tęsti toliau. 
Pavyzdžiui, Pasaulio banko grupės Investavimo ginčų sure- 
guliavimo tarptautinis centras (IGSTC) sprendžia ginčus kontr- 
aktų, leidžiančių pasirinkti tribunolą (Shihata and Parra 1994). 
IGSTC teisėjų kolegijos (tyrimų grupės) nėra oficialūs teismai, jų 
naudojimas remiasi išankstiniu šalių susitarimu, tačiau kartais jos 
nagrinėja problemas, netiesiogiai susijusias su korupcija. Šis pro- 
cesas turi sunkumų, nes tikrinimo mechanizmui trūksta galuti- 
numo ir kartais jis veikia per daug techniškai ir formalistiškai. 
Nepaisant to, šios problemos per kelerius pastaruosius metus lyg 
ir kiek sumažėjo (Reisman 1992: 46-106). Tačiau IGSTC nenagri- 


IV. REFORMOS VYKDYMAS 257 


nėjo ginčų, kilusių kontraktų skirstymo stadijoje, ir jo jurisdikcija 
gali neapimti tokių dalykų. Taip pat tai yra brangus ir ilgai trun- 
kantis procesas, tad IGSTC šiuo metu nepajėgia susidoroti su gau- 
sybe svarstytinų atvejų. Reikės rimtų reformų, kad būtų galima jį 
panaudoti kaip platesnio masto antikorupcinių pastangų sudė- 
tinę dalį. 

1993 metais Pasaulio bankas įkūrė nepriklausomą Kontrolės 
kolegiją - dar vieną tarptautinį ginčų sprendimo mechanizmo mo- 
delį. Ne taip kaip IGSTC, kuris atvertas tik ginčijamo kontrakto 
dalyviams, ši kolegija nagrinėja grupių, privačių asmenų ir pa- 
skolas gavusių šalių skundus. Grupės turi pareikšti, kad jos nu- 
kentėjo ar tikisi nukentėti nuo Pasaulio banko nesugebėjimo vyk- 
dyti savo strategijas ir procedūras (Bradlow 1996; Bradlow and 
Schlemmer-Schulte 1994). Tad atrodo įmanoma, jog šis tribunolas 
gali išgirsti ir skundus dėl korupcijos Pasaulio banko projektuo- 
se. Pavyzdžiui, ši kolegija gali apsvarstyti įtarimus, kad Bankas 
nesilaikė savo veiklos strategijų ir procedūrų, jei jis nepastebėjo 
korupcijos įrodymų. Faktiškai korupcija gali slypėti už kai kurių 
neseniai dėl kitų priežasčių nagrinėtų atvejų. Deja, ši kolegija yra 
silpnas instrumentas. Ji negali pradėti tirti, kol negauna Banko 
direktorių tarybos sutikimo; be to, net jei ji nustato prieš Banką 
nukreiptų faktų, jos sprendimai turi tik patariamąją galią. Jos re- 
komendacijos perduodamos Banko valdybai, ši priima galutinį 
sprendimą, o pačios kolegijos nustatyti faktai viešai neskelbiami. 
Iš dešimties atvejų, kuriuos ši kolegija gavo iki 1997 metų rugsėjo 
mėnesio, ji du atsisakė priimti ir dar trijų rekomendavo netirti. Iš 
likusiųjų penkių atvejų Banko taryba visiškai palaikė kolegiją tik 
viename (World Bank 1997b). Šios kolegijos kaip atskaitomybės 
mechanizmo trūkumus atskleidė Jakiretos užtvankos prie Argen- 
tinos sienos su Paragvajumi atvejis. Pasaulio banko vicepreziden- 
tas 1997 metų rugsėjo mėnesio kolegijos ataskaitą apibūdino kaip 
Banko veiksmų pateisinimą, tačiau, kai ši ataskaita pateko į spau- 
dą, paaiškėjo, kad ji labai kritiška Banko atžvilgiu!“ Taigi tik po 


166 „Jaciretos ataskaita rodo Pasaulio banko kolegijos nuosmukį“, Financial 
Times Business Reports, 1998 m. sausio 1; „Bręsta skandalas dėl Pasaulio 
banko vaidmens užtvankos projekte“, Financial Times, 1998 m. gegužės 4; 
„Pasaulio bankas atsiprašinėja“, Financial Times, 1998 m. gegužės 12. 

šios sistemos sustiprinimo ir jos atskaitingumo padidinimo ji ga- 
lės tapti būsimo režimo rimta dalimi, nors ir dabartiniu pavidalu 
ji išryškina keliančias nerimą Banko skolinimo sritis. 

Naudingas pirmasis žingsnis yra Kolegijos patirtis nagrinėjant 
piliečių grupių ir nepelno organizacijų skundus. Tai yra pirmasis 
tarptautinis tribunolas, kuriame atskiri asmenys, neturintys kontr- 
aktinių ryšių su tarptautine organizacija, gali bandyti reikalauti 
jos atskaitomybės (Bissell 1997; Bradlow and Schlemmer-Schulte 
1994: 402). Išanalizavęs, kaip Kolegija svarstė skundus dėl Arun 
III užtvankos projekto Nepale, Danielis Bradlowas (1996) padarė 
išvadą, kad Kolegija gali padėti apginti interesus žmonių, kuriems 
pakenkė Pasaulio banko projektai, tačiau jis išreiškė susirūpini- 
mą dėl dviprasmiškumų Kolegijos, Banko vadovybės ir Vykdo- 
mųjų direktorių tarybos savitarpio santykiuose. Svarbiausias rei- 
kalavimas, kuris bus pagrindinis ir kiekvienai naujai institucijai, 
yra užtikrinti Kolegijos nepriklausomybę ir jos procesų skaidru- 
mą pašaliniams stebėtojams. 

Tribunolai egzistuoja ir žmogaus teisių, tarptautinių darbo 
standartų ir branduolinės energijos srityse; jie gali būti laikomi 
pavyzdžiais (Barratt-Brown 1991: 548-563). Nevalstybinės orga- 
nizacijos gali jiems pateikti skundus ir dalyvauti įrodymų prista- 
tyme. Kiekvienas iš esamų organų turi savų problemų ir nė vienas 
išjų negali būti tobulas modelis tiems, kuriems rūpi antikorupci- 
nės pastangos. Nepaisant to, tie organai rodo, kaip nevalstybinės 
organizacijos gali vaidinti teigiamą vaidmenį tarptautiniuose kon- 
trolės procesuose. 

Kaip alternatyvą tarptautinė bendruomenė gali įsteigti foru- 
mą įtariamiems korupcija privatizacijos ar kontraktų sudarymo 
procesuose - galbūt net ryšium su nekyšininkavimo įsipareigoji- 
mu. Nusivylusių pretendentų gauti kontraktus ar apgautų sko- 
lintojų atvejams reikės, kad atitinkama šalis vestų skaidrią savo 
veiksmų apskaitą. Ieškovai nebūtinai privalės kyšių davimą pa- 
tvirtinti dokumentais. Daugiausia dėmesio bus skiriama sandė- 
rių sąlygoms. Jei tik atrodys, kad jos smarkiai skiriasi nuo sąlygų, 
būdingų sąžiningiems procesams, teismas gali pareikalauti pa- 
kartoti iš naujo pasiūlų tam projektui priėmimą. Tačiau šio proce- 

so veiksmingumą sunkina vienas dalykas - naujasis pasiūlų pri- 
ėmimo procesas neturi būti vien tik skaidresnis ir sąžiningesnis 
senojo proceso variantas. Visi proceso dalyviai dabar, po pirmojo 
rato, gaus naujos informacijos, kuri turės įtakos jų elgsenai antra- 
jame rate. Aukcionų procesų tyrinėtojai turi kruopščiai analizuo- 
ti pasiūlų strateginius aspektus, kad išvengtų dar neteisingesnės 
sistemos sukūrimo. 

Dar rimtesnė tarptautinio tribunolo problema yra užtikrinti 
paklusnumą jo sprendimams. Vienas pasirinkimas yra pasinau- 
doti Pasaulinės prekybos organizacijos (PPO) priemonių visuma. 
PPO sankcijų pranašumas yra tas, kad jas uždeda ne PPO, o tos 
šalies prekybos partneriai. Tačiau PPO reguliuoja santykius tarp 
valstybių, o ne tarp atskirų asmenų ar firmų. Taigi tarptautinį ky- 
šininkavimą galima kontroliuoti ne su PPO, o per PPO (Nichols 
1997a: 361—364). Tokio tipo tarptautinis procesas, be abejo, atbai- 
dys kai kuriuos investicijų ir privatizacijos projektus. Tačiau visų 
pirma, tai gal ne taip jau ir blogai. Jei atrodys, kad nešvarūs san- 
dėriai neišvengiami, šalis gali atidėti privatizaciją, nes valstybinę 
firmą prižiūrėti daug lengviau negu privačią. Panašiai ir korum- 
puoti šalies vadovai valstybinių darbų projektą gali sudaryti tu- 
rėdami galvoje kyšius, o ne ekonomikos plėtrą. Antra, tarptauti- 
nė bendruomenė gali subsidijuoti teismo išlaidas bet kokio teis- 
mo proceso, kurį laimi besivystanti šalis. Trečia, panašiai kaip PPO 
pirkimų pakte, dalyvavimas gali būti savanoriškas su jurisdikcija 
apribota tomis šalimis, kurios vykdo PPO sąlygas, ar kurios pasi- 
ryžusios sukurti nekyšininkavimo įsipareigojimų sistemą mainais 
už Pasaulio banko ar JTPP technines konsultacijas bei kitokią pa- 
ramą. Tarptautinio ginčų sprendimo mechanizmo pasiūlymai tė- 
ra pavyzdys bendresnio principo, kad vienas iš kovos su korup- 
cija būdų yra duoti pralaimėjusiems priemonių skundams pateikti. 

Tarptautinė verslo bendruomenė pradeda suvokti korupcijos 
kainą globalinei investicijų aplinkai. Tokiu mastu, kokiu laipsniu 
taip yra iš tikrųjų, tampa įmanoma kitokia taktika. Galbūt pačios 
tarptautinės firmos gali suinteresuotas reforma šalis aprūpinti lė- 
šomis ir technine pagalba. Taip jau daroma per profesines asocia- 
cijas, tokias kaip JAV teisininkų asociacija, tačiau pagalbos orga- 
nizacijos gali ištirti bendradarbiavimo projektų galimybę. 

Išvados: strategijos užgaidos ir strategijos reformos 


Dabartinis susidomėjimas korupcija kartoja seną modelį. Per po- 
rą pastarųjų šimtmečių dažnai būta reformistinių impulsų, o kar- 
tais net tikrų reformų. Vis dėlto dabartinė susidomėjimo banga 
yra dalis bendresnės tendencijos. Plėtros specialistai pradeda su- 
vokti, kad jau nebepakanka tradicinio orientavimosi į makroeko- 
nominę politiką ir į didelio masto infrastruktūros projektus, o kar- 
tais tai gali duoti net priešingą rezultatą. Jei valstybės politinės ir 
biurokratinės institucijos silpnos ir jei rinka veikia labai netobu- 
lai, tai plėtrai skirta pagalba gali neduoti teigiamų rezultatų. 

Tarptautinės pagalbos ir paskolų teikimo organizacijos žengė 
pirmuosius žingsnius reformos link. Korupcija jau nebėra uždraus- 
ta tema. Kai kurių Pasaulio banko projektų buvo atsisakyta dėl 
korupcijos įrodymų, tik paprastai to per daug negarsinant. TVF iš 
finansinės pagalbos norinčių šalių reikalauja sutikti su valdymo 
sistemos reformomis, įskaitant ir korupcijos mažinimo strategi- 
jas. Tačiau tebekelia abejonių tokių įsipareigojimų nuoširdumas. 
Bandant rimtai nagrinėti šią problemą, reikės susidurti su dauge- 
liu paskolų gavėjų ir jų davėjų, kurių firmos duoda kyšius besi- 
vystančiose šalyse. Paties Pasaulio banko sunkumai nesunkiai 
matomi jo strategijos dokumente „Pagalba šalims kovojant su ko- 
rupcija“ (1997a). Visame dokumente nepaminėta jokia konkreti 
šalis, išskyrus trumpą nurodymą trijų, kurios pradeda reformą. 
Tačiau permainos negali vykti, jei šalys nesuvoks šios problemos 
ir nesiims jos tokiu būdu, kuris neprimintų raganų medžioklės. 
Per dažnai antikorupcinės programos žlugdavo dėl to, kad esan- 
tys valdžioje norėdavo pakenkti savo priešininkams. 

Be to, Pasaulio bankas turėtų nekurti šablono, grindžiamo „ge- 
riausia praktika“, tinkama visoms šalims. Kultūra ir istorija, kaip 
ir dabartinės ekonominės bei socialinės sąlygos, turi įtakos ne tik 
problemos pobūdžiui, bet ir tokiems sprendimams, kurie būtų 
prasmingi. Tačiau ši knyga parodė, kad yra daug bendro pobū- 
džio dalykų, kurių galima pasimokyti iš ekonominių paskatų ben- 
drojo supratimo. Tų pamokų neįmanoma kodifikuoti universa- 
laus, visiems tinkamo modelio pavidalu, o reikia taikyti protingai 

įvertinant individualias šalies sąlygas. Pasaulio banko dabartiniai 
pasiūlymai kaip tik ir atspindi šį požiūrį. Klausimas tik, ką jis pa- 
sirinks - ar vykdys stiprią politiką, ar tik simboliniais gestais steng- 
sis prislopinti pačią triukšmingiausią jo kritiką. 

Panašių abejonių gali kilti svarstant prisijungimą prie tarptau- 
tinių ar regioninių susitarimų. Amerikos valstybių organizacijos 
konvencija ir EBPO sutartis yra geras išeities taškas. Tačiau šiuos 
žingsnius turi lydėti priežiūros ir įgyvendinimo institucijų sukū- 
rimas; jos nukentėjusiems nuo korupcijos duotų naujų paskatų 
pateikti savo skundus. Priešingu atveju šie tarptautiniai dokumen- 
tai bus ne ką vertesni už nerealių vilčių išdėstymus. 


11 
ŠALIES VIDAUS SĄLYGOS REFORMAI 


Turi reikšmės idėjos ir moraliniai įsipareigojimai. Reformos kar- 
tais vyksta paprasčiausiai dėl to, kad jas stumia į priekį patrauk- 
lus ir joms atsidavęs šalies vadovas. Stiprūs lyderiai gali įkvėpti 
žmones priimti tokias dideles reformas, kurių mažesnio kalibro 
asmenybės niekada negalėtų įgyvendinti!“ Tačiau stiprus vado- 
vavimas paprastai yra tik būtina, o ne pakankama politinių per- 
mainų priežastis. Nusistovėjusi tvarka gimdo inerciją. Kartais leng- 
viausia ir toliau eiti įprastiniu keliu, dar ir dėl to, kad turintieji 
naudos iš status guo priešinsis permainoms. Laiku padarytos vie- 
nos permainos nulems kitas permainas ateityje. Tačiau istori- 
ja nors ir uždeda apribojimus, retai kada siūlo tik vieną konkretų 
sprendimą. Visa problema ta, kaip nustatyti tuos struktūrinius 


16 Apie moralinių lyderių svarbą Antiprotekciniu ir Pažangos laikotarpiais 
Jungtinėse Valstijose 1870-1933 metais žr.: Anechiarico and Jacobs (1996; 
19-21), Maranto and Schultz (1991: 44-50), Sproat (1982), White (1958). Das- 
Gupta and Mookherjee (1998: 302) svarsto politinės valios viršūnėse būti- 
nybę kaip administracinės reformos prielaidą. Jie cituoja Urugvajaus pa- 
vyzdį kaip atvejį, kai pareigūnų pasipriešinimą teko įveikti remiantis poli- 
tine parama iš viršaus. 

faktorius, kurie, be patrauklaus vadovo, sukuria palankias sąly- 
gas reformai. 

Jau turime pakankamą reformų visame pasaulyje patirtį, kad 
galėtumėm išdėstyti kai kuriuos gerai pagrįstus struktūrinius sam- 
protavimus. Šiame skyriuje daroma prielaida, kad besivystančios 
ir iš socializmo į rinkos ekonomiką einančios šalys gali pasimoky- 
ti iš išsivysčiusių šalių istorinės patirties bei iš naujesnės kitų be- 
sivystančių šalių patirties. Žinoma, tas pamokas reikia perleisti 
pro konkrečios situacijos kiekvienoje šalyje filtrą, tačiau kai ku- 
rios pagrindinės politinės ir ekonominės paskatos, atrodo, yra gana 
universalios. 

Yra du pagrindiniai reformų proceso modeliai: vienas remiasi 
politinės valdžios naudojimu, o antrasis — visuotiniu savitarpio 
sutarimu. Tuos, kurie dėl reformos gali kai ką prarasti, galima 
nugalėti balsų dauguma arba pergudrauti; be to, juos galima ko- 
optuoti į valdžią ar duoti kompensacijų už tai, kad jie sutiktų su 
permainomis (Grindle and Thomas 1991: 134). Pavyzdžiui, Di- 
džiojoje Britanijoje devintajame dešimtmetyje ministrės pirminin- 
kės Margaretės Thatcher vyriausybė vykdė administracines re- 
formas konfliktinės strategijos principu, o Australijos ministras 
pirmininkas Robertas Hawke ieškojo visuotinio sutarimo (Zifcak 
1994: 158). Svarbiausias strateginis sprendimas reformatoriams 
yra ką įtraukti į savo koaliciją ir ką priversti prisiimti reformos 
išlaidas. Kas geriau - ar atsipirkti nuo korumpuotų pareigūnų ir 
privačių asmenų bei firmų, ar neįsileisti jų į reformuotą sistemą? 
Kokiu mastu reformos tikslams pakenks koalicijos, skirtos per- 
mainoms remti, kūrimo procesas? 

Pradėsiu nuo politinės koalicijos sudarymo problemos. Galin- 
gi politikai turi tikėti, kad reforma išeis jiems į naudą. Taip daž- 
nai atsitinka atsiliepiant į galingų privačių grupių, nusprendu- 
sių, kad reforma joms bus naudinga, spaudimą. Demokratinėse 
šalyse visuomenės spaudimas gali paspartinti reformą, tačiau net 
autokratinės šalys gali susidurti su politinėmis paskatomis ma- 
žinti korupciją. Reformos pradžios momentui gali turėti įtakos 
koks nors skandalas ar ekonominė krizė. Jos pradžią išprovokavę 
įvykiai gali ne visada vesti prie konstruktyvių permainų ir bran- 

giai atsieiti patys savaime, tačiau jie gali sudaryti sąlygas reformos 
koalicijai organizuoti. Tiek absoliutus, tiek santykinis valdymo 
aparato dydis yra faktoriai, nuo kurių priklauso reformos išlai- 
dos ir nauda įvairioms grupėms. 

Reformos ne visada įgauna institucines formas. Jei dingsta re- 
formą sukėlusios politinės sąlygos, tai dažnai išnyksta ir pačios 
reformos. Tačiau kitomis aplinkybėmis reformos išlieka ir nepai- 
sant labai svarbių politinių pasikeitimų. Paskutiniajame skyrelyje 
stengiamasi suvokti, kada gali taip atsitikti. Tačiau kartais refor- 
mos įsitvirtina net per daug, iki pat sustabarėjimo. Tada atsiranda 
problema, kaip pakeisti sistemą, neatsisakant senosios sistemos 
išlikusių stipriųjų pusių. Ir šiuo atveju istorinė patirtis pateikia 
keletą atvejų, galinčių sukelti naudingų minčių. 


Politinė struktūra ir reforma 


Realistiškai žiūrint, reforma nevyks, jei jos nepalaikys galingos 
grupės ir atskiri asmenys, esantys ir nesantys valdžioje. Demo- 
kratinėse šalyse turi susiformuoti politinė koalicija, remianti per- 
mainas. Autokratinėse santvarkose šalies vadovas kartais patiria 
reformatorių iš kariškių ar iš kai kurių privataus sektoriaus dalių 
spaudimą. Visiškai korumpuotoje valstybėje gresia invazija ir pi- 
lietinis karas. Prisiminkime Zairo prezidento Mobutu Sese Seko 
staigų žlugimą, kai tik atsirado alternatyva jam. Tačiau priežasti- 
nis ryšys yra nelogiškas. Pavojus netekti valdžios gali paskatinti 
aukštus pareigūnus tapti dar labiau korumpuotiems, stengiantis 
užsitikrinti asmeninę gerovę postų netekimo atvejui. Korumpuo- 
tiems lyderiams reforma gali atrodyti pavojinga, jei ji atpalaiduo- 
ja opozicines jėgas, pakertančias egzistuojantį režimą. Tad siekian- 
tiems sėkmės reformuotojams gali tekti atsipirkti nuo potencialių 
oponentų. Reformuotojams taip pat reikia pasirūpinti eiliškumo 
nustatymu, nes, rūpestingai visko nenumačius, tie, kurie turėjo 
naudos iš pirmojo reformų etapo, gali tapti platesnių struktūri- 
nių pertvarkymų priešininkais. 

Demokratija ir reforma 


Kaip jau matėme, įmanomas ir korupcijos sambūvis su rinki- 
mų politika. Tačiau korumpuotos demokratinės vyriausybės kar- 
tais sugeba reformuotis. XIX amžiuje Jungtinės Valstijos, Didžioji 
Britanija ir daugelio Amerikos miestų savivaldybės reformavo pa- 
reigūnų priėmimo į darbą ir valstybinių pirkimų sistemas. Kai 
kuriose Lotynų Amerikos šalyse su demokratinėmis struktūro- 
mis irgi būta reformų laikotarpių. Demokratinės struktūros kai 
kuriomis, bet ne visomis sąlygomis, gali skatinti reformas. 

Balsavimo sistemos ir reforma: Lotynų Amerika. Naudingas išei- 
ties taškas — Barbara'os Geddes darbas apie valdymo aparato re- 
formą Lotynų Amerikos demokratinėse šalyse (1991, 1994). Saky- 
kime, kad politikai ir partijos nori išsilaikyti valdžioje. Tada jiems 
gali tekti susidurti su tuo, ką Geddes vadina „politikų dilema“, 
kai šalis, kaip visuma, turės naudos iš protekcionizmo pabaigos, 
tačiau nė vienas politikas ar politinė partija neturės paskatų vie- 
našališkai kurti skyrimo į pareigas pagal nuopelnus sistemą. Kiek- 
vienas taip padaręs atiduotų balsus opozicijai, negaudamas už 
tai atitinkamos politinės naudos. Geddes tada postuluoja atvejį, 
kuriame rinkėjai pripažįsta reformos naudą visuomenei. Viešai 
remiantis reformą politikas susilaukia politinės paramos, kuri gali 
kompensuoti nuostolius dėl protekcionistinių darbo vietų suma- 
Žėjimo. Savaime aišku, kad mažumos partijai, turinčiai maža vil- 
čių patekti į būsimą vyriausybę, remti reformą yra lengviau negu 
daugumos ar valdančiajai partijai. Mažuma, menkai teprieinanti 
prie protekcijų, nedaug ką tepraras dėl reformos rėmimo. Fak- 
tiškai ji gali susidurti su paradoksu. Jei jos pozicija reformos at- 
žvilgiu pakankamai populiari, kad duotų jai realių šansų laimėti 
kitus rinkimus, tai jau vien tas faktas apmalšins jos reformistinį 
entuziazmą. Kai partija ateina į valdžią, ji gali nesilaikyti savo 
rinkiminių pažadų ir dėl to rinkėjai gali nebetikėti jos pažadais 
ateityje, taigi gali neskatinti jos ir ateityje žarstyti pažadus. 

Nors Geddes dėmesys nukreiptas į viešojo administravimo re- 
formą, daug kas iš to, ką ji sako, tinka ir kitiems visaapimančios 
antikorupcinės reformos strategijos aspektams. Pavyzdžiui, pir- 

kimo sistemų reforma ir valdymo skaidrumo bei atvirumo geri- 
nimai turi bendrų bruožų su valdymo aparato reforma. Esantieji 
valdžioje turi naudos iš korumpuotu būdu gautų kontraktų bei 
slaptų valdymo procesų, tačiau reforma pagerins valstybinio sek- 
toriaus, kaip visumos, teisėtumą. Daugelis antikorupcinių strate- 
gijų išlaidas primeta jas pasiūliusioms politinėms grupėms ir tos 
išlaidos viršija išlaidas tų, kurie paprasčiausiai tik neatsilieka nuo 
permainų. Jei visuomenės nepasitenkinimas nebus labai didelis 
ir pastovus, tai iniciatoriai atsidurs nepalankesnėje padėtyje. Vyk- 
danti reformą administracija už permainų deklaravimą susilauks 
paramos, tačiau tai atsvers jos neproporcingai didelis korupcinių 
pajamų netekimas. 

Geddes teigia, kad politikai ir politinės partijos Lotynų Ameri- 
koje supranta reformos dilemą. Jos analizėje nurodomos dvi situ- 
acijos, kuriose reforma galima. Pirmoji yra tokia, kai viena partija 
užima dominuojančią padėtį, tačiau vyriausybės neefektyvumas 
dėl korupcijos ir protekcionizmo kelia grėsmę jos išlikimui val- 
džioje. Tada ji gali remti reformą nepaisydama nuostolių, kuriuos 
patirs valstybės pareigūnai. Rinkimai, net jei visada baigiasi tos 
pačios partijos išlikimu valdžioje, valdančiąją partiją vis tiek ap- 
riboja. Antroji situacija — kai kelios partijos turi vienodą priėjimą 
prie protekcionistinių skyrimų į pareigas ir kai jos visos vienodai 
turės naudos iš reformos. Tuomet jos gali sugebėti bendradarbiauti 
įstatymų keitimo srityje. Kolumbija, Urugvajus ir Venesuela yra 
pavyzdžiai reformos, įvykdytos vienodo priėjimo prie protekcijų 
laikotarpiais. Kolumbijoje dar vienas reformą skatinantis veiks- 
nys buvo partizanų smurtas, kėlęs grėsmę demokratinei santvar- 
kai. Valdžią turėję politikai buvo suinteresuoti reformomis, ku- 
rios padarytų galą tam smurtui. Kiti autoriai panašius reformų 
epizodų bruožus pastebėjo ir už Lotynų Amerikos ribų. Pa- 
vyzdžiui, daug mažiau primygtinomis aplinkybėmis Naujoji 
Zelandija devintajame dešimtmetyje susidūrusi su ekonominiu 
spaudimu, kuris apribojo politinę opoziciją permainoms, sugebė- 
jo reformuoti savo valdžią. Reformą pradėjo viena vyriausybė ir 
užbaigė kita (Scott 1996: 72). 

Tačiau vien tik politinių partijų pusiausvyros nepakanka. 
Svarbus nuo reformos atgrasantis veiksnys yra politikos perso- 
nalizuotas pobūdis. Kuo didesnė bus remiančių personalizuotų 
sluoksnių reikšmė, tuo sunkiau bus vykdyti plataus masto refor- 
mas. Geddes įrodinėja, kad Kolumbijoje ir Urugvajuje balsavimas 
uždaru sąrašu pagal proporcinę rinkimų sistemą palengvino re- 
formą, nes apribojo konfliktus tarp atskirų politikų ir politinių 
partijų. Naudojant uždarus sąrašus, partija nustato biuleteniuose 
esančių kandidatų eilės tvarką, tad atskiri kandidatai, norėdami 
būti išrinkti, turi stengtis įtikti partijos vadovybei ir partinė draus- 
mė tokiu atveju turėtų būti didelė. O naudojant atvirus sąrašus, 
biuleteniuose esančių kandidatų eilės tvarka priklauso nuo rinkėjų, 
kurie renkasi ne tik partiją, bet ir išreiškia, kuriems kandidatams 
teikia pirmenybę. Tad kiekvienos partijos politikai turi varžytis 
tarpusavyje. Atvirų sąrašų sistemoje atsikratyti protekcionizmo 
turėtų būti ypač sunku, nes rinkėjų ir rinkimų kampanijos akty- 
vistų individualizuotos naudos gali įgauti grėsmingą pavidalą. 
Faktiškai dvi sistemos, kurios nesireformavo, Brazilijoje ir Čilėje, 
naudojo atvirų sąrašų sistemas. Koalicinės vyriausybės Čilėje, ku- 
rių nariai turėjo mažai ką bendra, laikėsi protekcionizmo dėka. 

Tačiau Geddes akcentuojamas kontrastas tarp uždarų ir atvi- 
rų sąrašų proporcinės rinkimų sistemos yra tik būtina, bet nepa- 
kankama sąlyga. Štai uždarų sąrašų sistemoje paprastiems parti- 
jos nariams reforma nepakenks, tačiau jei partijos lyderiai savo 
padėtį naudoja neteisėtos naudos gavimui sau patiems ar savo 
partijoms, tai jokios reformos nebus. Jei partijos vadovybė korum- 
puota, ji norės uždarų sąrašų sistemos kaip priemonės kontro- 
liuoti partijos narius, kontroliuojant jų vietas sąrašuose. Net jei 
esantys sistemos viršuje bus nekorumpuoti, tai vadovybė gali ap- 
saugoti mažiau galingus partijos narius, kad išsaugotų partijos 
įvaizdį. Pavyzdžiui, Vokietijoje partijos sistemos galia padėdavo 
apsaugoti atskirus korumpuotus politikus, susilpnindama atski- 
rų politikų stebėjimą iš šalies ir atsilygindama tiems, kurie priim- 
davo dovanas mainais už įstatymų leidybą „paslaugų už paslau- 
gas“ principu (Seibel 1997:95). 

Gabrielle'ės Montinola darbas apie Čilę papildo Geddes ana- 
lizę. Jame daugiausia dėmesio skiriama visuomenės priežiūrai. 
Čilė nuo 1891 iki 1924 metų buvo labai korumpuota šalis, tačiau 
dabar pagal Lotynų Amerikos standartus ji yra palyginti švari 
(Montinola 1997). Be to, verslo sektorius valstybės nelaiko gro- 
buoniška (Stone, Levy, and Paredes 1992). Pasak Montinola'os, 
politinio pasiskirstymo pasikeitimas palengvino Čilei pereiti prie 
žemo korupcijos lygio. Šio amžiaus pradžioje Čilės demokratija 
buvo sudėtinga, daugiamatė sistema, gaminanti Geddes aprašy- 
tas nestabilias koalicijas. Tačiau po generolo Pinocheto režimo, 
Montonola'os nuomone, politinės pirmenybės dabar išsidėsčiu- 
sios pagal paprastą kairiųjų - dešiniųjų schemą. Tai palengvina 
piliečiams reikalauti vyriausybės atskaitomybės, nes kiekviena 
vyriausybė atstovauja konkrečiai pozicijai politinėje erdvėje, prie- 
šingai kompromisinėms koalicijoms. Tokia atskaitomybė, jos nuo- 
mone, apribos korupcijos galimybes ir paskatins reformą. 

Visuose Geddes analizuotuose Lotynų Amerikos atvejuose 
buvo naudojama kokia nors proporcinės rinkimų sistemos atmai- 
na. Gali kilti klausimas, kaip proporcinės rinkimų sistemos, paly- 
ginti su santykinės balsų daugumos sistemomis, skatina reformą. 
Paprasto atsakymo į tai nėra, gal tik išskyrus pastabą, kad santy- 
kinės balsų daugumos sistemos dažnai iškelia dvi partijas, atsto- 
vaujančias plačioms koalicijoms, palankiai žiūrinčioms į reformą. 
Tos partijos keičia viena kitą valdžioje, tad nėra reikalo sudarinė- 
ti koalicines vyriausybes (Cox 1997). Proporcinės rinkimų siste- 
mos skatina daugiapartinių sistemų plėtrą ir todėl didina siauros 
orientacijos partijų bei nestabilių koalicinių vyriausybių atsiradi- 
mo tikimybę. O sistemos, kai valdo santykinę balsų daugumą tu- 
rinčios partijos, ne visuomet yra stabilesnės, tačiau palyginkite 
neseną nestabilumą Indijoje su jos daugybe regionalinių partijų, 
išrinktų į valdžią pagal santykinės balsų daugumos sistemą, su 
koalicinių vyriausybių Vokietijoje po Antrojo pasaulinio karo 
stabilumu. Nepaisant to, yra didesnė tikimybė, kad santykinės 
balsų daugumos sistemos sudarys vyriausybes su perspektyva, 
reikalinga patikimai reformai vykdyti. Pavyzdžiui, Naujoji Ze- 
landija neseniai perėjo prie mišrios proporcinės rinkimų sistemos 

nuo to, ką galima laikyti beveik grynu Vestminsterio tipo parla- 
mentinės demokratijos pavyzdžiu. Įsitraukusieji į naujausią re- 
formą nerimastauja, kad jei susidarys koalicija ar mažumos vy- 
riausybė, tai bus neįmanoma ilgalaikė perspektyva, nes vyriau- 
sybė gali būti priversta duoti koalicijos nariams siauro profilio 
privilegijų (Scott 1996: 81). 

Lotynų Amerikos patirtis apskritai buvo gan pesimistiška. Ged- 
des neneigia, kad politinė koalicija reformoms vykdyti įmanoma, 
tačiau čia pat parodo ir jos trapumą. Kai kurios demokratinės for- 
mos reformą ne tik pasunkina politiškai, bet, net jei tokia reforma 
ir pradedama vykdyti, ji gali trukti neilgai. Visus jos aprašytus 
sėkmingus atvejus lydi irimo laikotarpiai, kai vėl ima reikštis pro- 
tekcionizmas, korupcija ir neefektyvumas. Reformos, kurios bu- 
vo tęsiamos, palietė tik mažą biurokratijos dalį, ir daugelį jų pa- 
kirto vėlesnės vyriausybės. Politiniu atžvilgiu lengvos reformos, 
gerinančios biurokratijos darbo sąlygas, buvo tęsiamos ir plėtoja- 
mos. Tačiau, be priėmimo į darbą ir pareigų paaukštinimo vado- 
vaujantis nuopelnais, tas reformas vargu ar galima apskritai va- 
dinti reformomis. Tad net jei Geddes teisi sakydama, kad uždarų 
sąrašų proporcinė rinkimų sistema geresnė už atvirų sąrašų pro- 
porcinę rinkimų sistemą reformos vykdymo požiūriu, tai gal dar 
geresnės yra santykinės balsų daugumos sistemos, linkusios ap- 
riboti partijų skaičių. Tad gali būti teisūs tie, kurie reiškia susirū- 
pinimą dėl Naujosios Zelandijos perėjimo nuo santykinės balsų 
daugumos prie proporcinės rinkimų sistemos. 

Be to, kaip įrodinėja pati Geddes, reformą gali vykdyti ir do- 
minuojanti partija, kuriai priklauso vykdomoji valdžia, jei korup- 
cija ir neefektyvumas pradėjo daryti žalą jos sugebėjimui valdyti. 
Lotynų Amerikoje, kur daug stiprių prezidentinių sistemų, išrink- 
tieji prezidentai irgi kartais vykdydavo reformas. Tebevykdomas 
prielaidų bendrajai administracinei reformai tyrimas aštuoniais 
Lotynų Amerikos, Azijos ir Rytų Europos atvejais rodo, kad vyk- 
domosios valdžios strategija ir politinis darnumas yra nepapras- 
tai svarbūs sėkmingai reformos pradžiai (Heredia and Schneider 
1998). Tais atvejais kai kurie iš toliau svarstomų faktorių, pavyz- 
džiui, krizės ir didėjantis nepasitenkinimas galinguoju elitu, tam- 
pa pagrindiniais aiškinant reformos laiko parinkimą. 

Geddes tyrimai leidžia padaryti dvi pagrindines išvadas. Pir- 
moji ta, jog „demokratija“ yra per daug plati sąvoka, kad ją tiktų 
vartoti analizuojant reformą. Labai svarbios yra rinkimų sistemos 
detalės ir ypač politinės paskatos svarstyti plačias visuomenines 
vertybes. Kaip pažymi Geddes (1997: 187), „tikra likimo ironija, 
kad reformas, kurios turėtų gerinti valdžios paslaugų teikimo 
efektyvumą ir teisingumą, trukdo kaip tik tos atstovaujamosios 
institucijos, kurių aiškus tikslas yra atspindėti rinkėjų interesus“. 
Montinola'os darbas dar labiau padidina susirūpinimą dėl būdo, 
kuriuo politinių partijų ideologijos pasiskirsčiusios šios proble- 
mos erdvėje. Tie du veiksniai gali būti susiję. Balsavimo sistemos 
pobūdis gali turėti įtakos tam, kokios politinės partijos pajėgs išlikti. 

Antroji išvada - reformos tikriausiai bus trapios, jei jas pagim- 
dė laikinai palankios politinės sąlygos. Politinių interesų atitiki- 
mas gali pagimdyti reformas, tačiau jos išsilaikys tik jei tas atitiki- 
mas bus ilgalaikis sistemos požymis. Ir dar kartą pati balsavimo 
sistema gali padėti nustatyti politinio pasiskirstymo patvarumą. 
Reformos ilgaamžiškumą gali pakirsti esminis visuomenės susi- 
skaldymas ir būdas, kuriuo jis atsispindi valdžios struktūroje. Kad 
reforma išsilaikytų, jos pirmąjį etapą reikia vykdyti taip, kad jis 
gimdytų reformos šalininkus, kurie stengtųsi palaikyti ir išplėsti 
pirmuosius laimėjimus. Žvilgsnis į reformos istoriją Jungtinėse 
Valstijose ir Didžiojoje Britanijoje gali padėti geriau suprasti pas- 
tarąją problemą. 


XIX amžiaus reforma Jungtinėse Valstijose ir Didžiojoje Britanijoje 

Valdymo aparato reformos Jungtinėse Valstijose ir Didžiojoje 
Britanijoje tyrimai papildė Geddes darbą apie Lotynų Ameriką. 
Yra dvi problemos: kodėl reforma įvyko ir kaip ji buvo palaikoma? 

Atrodo, kad Geddes teiginys apie politinių jėgų pusiausvyrą 
tinka abiem šalims. Kai reforma įvyko, jos abi naudojo nugalėtoją 
išaiškinančias balsavimo taisykles, kurios tipišku atveju iškelia 
dvi subalansuotas partijas, pakaitomis paimančias valdžią. Nė vie- 
na politinė grupuotė neturėjo neproporcingai didelės naudos iš 
galimybės naudotis protekcionizmu ir visos turėjo naudos iš re- 
formos. Didžiosios Britanijos parlamentinė sistema su stipria par- 
tine drausme apribojo asmeninės naudos siekimo mastus. Netjei 

parlamento nariai atstovavo individualioms apygardoms, jų gali- 
mybės už savo balsus išsiderėti kokių nors privilegijų buvo ribotos. 
Rinkėjų padaugėjimas XIX amžiuje ir daugelio mažų rinkiminių 
apygardų panaikinimas sumažino protekcionistinių paskyrimų 
teikiamą naudą (Parris 1969: 70-71). 

Jungtinėse Valstijose partinė drausmė nėra dominuojanti, ir 
tai neskatino reformos. Todėl faktiškai reforma Jungtinėse Valsti- 
jose prasidėjo vėliau negu Didžiojoje Britanijoje. Tačiau atskirai 
renkamas prezidentas, esantis vykdomosios valdžios viršūnėje, 
galėjo protekcionizmo ir valdymo aparato efektyvumo kompro- 
misą vertinti iš valstybės interesų perspektyvos. Prezidentas An- 
drew Jacksonas sukūrė protekcionistinę sistemą savo šalininkams 
atsilyginti. Jis manė, kad valstybinių postų suteikimo už politines 
paslaugas sistema padės įveikti korupciją, demokratizuodama val- 
džios tarnybas ir pašalindama įsitvirtinusius pareigūnus. Tačiau 
vietoj to korupcija dar labiau padidėjo. XIX amžiaus pabaigoje 
dvipartinė politinė koalicija, į kurią įėjo ir prezidentas Chesteris 
Arthuras, parėmė Pendletono įstatymą, kuris buvo pirmasis fe- 
deralinės vyriausybės žingsnis kelyje į valdymo aparato sistemos 
sukūrimą (Maranto and Schultz 1991: 30-36, 50-55). 

Abiejose šalyse būta įtampų, kurios atsirado, kai vieniems rin- 
kėjams rūpėjo valstybės teikiamų paslaugų efektyvumas ir tei- 
singumas, o kitiems tik darbo vietos. Tos įtampos buvo dvejopos: 
pareigų valdžios įstaigose dalinimas galėjo tapti ne politine nau- 
da, o išlaidomis; sureguliuoti konfliktą tarp tų rinkėjų, kurie no- 
rėjo efektyvių paslaugų, ir tų, kurie norėjo darbo vietų, buvo sun- 
ku. Jei valdžios paslaugų kokybė rinkėjų mintyse pradeda įgauti 
grėsmingą pavidalą, tai politikai - tiek įstatymų leidėjai, tiek mi- 
nistrų kabineto sekretoriai - pradeda abejoti protekcionizmo po- 
litine nauda. 

Jungtinėse Valstijose ir Didžiojoje Britanijoje politikai skundė- 
si, kad labai daug laiko ir energijos atima tarnybų ieškotojai (Ches- 
ter 1981:155-156; Johnson and Libecap 1994; Maranto and Schultz 
1991; Parris 1969: 50-79). Tad, sparčiai negausinant tų tarnybų, 
daugelis pretendentų į jas bus nuvilti. Tokių nepatenkintųjų ir jų 
šeimų narių gali būti gerokai daugiau negu patenkintų, pagal pro- 

tekcijas gavusių tarnybas. Net ir tie, kuriems pavyko gauti tarny- 
bas, gali manyti, kad turėjo gauti geresnes. Tad protekcijų dalini- 
mas vietoj privilegijos tampa nemalonumų šaltiniu (Chester 
1981:155-156; Parris 1969: 71). Pavyzdžiui, Pensilvanijos valstijos 
respublikonų partijos vadovas skundėsi turįs taip daug draugų, 
kad susiduriąs su sunkia problema, kuriuos iš jų rekomenduoti 
(Blair 1989: 31). Nei Jungtinėse Valstijose, nei Didžiojoje Britani- 
joje reformos vykdymo laikotarpiu staigaus pajamų augimo ne- 
buvo, tad dėl biudžetinių apribojimų tarnybų skirstymas tapo po- 
litiniu atžvilgiu brangiu malonumu. Padėtis Venesueloje - nau- 
dingas kontrastas. Ten netikėtai didelės pajamos iš naftos pakirto 
reformą, kai valstybė ėmė beatodairiškai priiminėti į darbą naujus 
žmones (Geddes 1994). Kitose šalyse statistinės nuostatos reika- 
lauja daug valstybinio sektoriaus tarnautojų valstybinėms fir- 
moms. Jau pats valstybinio sektoriaus dydis mažina protekcio- 
nizmo politines išlaidas, didindamas jos ekonomines išlaidas. 
Reformas vykdę politikai Amerikoje ir Anglijoje mobilizavo 
galingą verslo paramą efektyvesniam valdymo aparatui. XIX am- 
žiaus verslo interesams reikėjo pašto tarnybos, efektyviai prista- 
tinėjančios korespondenciją, verslininkai taip pat norėjo, kad jų 
prekės greitai pereitų muitinę. Jie buvo pasiryžę mokėti indivi- 
dualiems muitinės agentams už greitesnį aptarnavimą, tačiau apskri- 
tai jiems mielesnė buvo sistema, leidžianti išvengti tokių papirki- 
nėjimų (Johnson and Libecap 1994). Jungtinėse Valstijose verslas 
apskritai rėmė municipalinę reformą (Stave 1972). Verslininkai 
gali toleruoti tam tikrą korupcijos lygį, tačiau pradeda protestuo- 
ti, jei papirkinėjimų lygis pradeda didėti, kaip kad tikriausiai bu- 
vo Amerikos miestuose XIX amžiaus pabaigoje. Vienas autorius 
tvirtina, kad miestų reforma Jungtinėse Valstijose gavo postūmį, 
kai kyšių lygis padidėjo nuo 10 iki 30 procentų kontraktų ir pini- 
ginių išmokų vertės (Calvert 1972). Besivystančiose ir iš socializmo 
į rinkos ekonomiką einančiose šalyse firmos panašius protestus 
reiškia ir dabar. Pavyzdžiui, Brazilijoje prezidento Colloro žlugimą 
paspartino jo spėjamas sprendimas padidinti „komispinigius“ nuo 
vidutiniškai 15 procentų sandorių vertės ankstesniame režime iki 
40 procentų (Fleischer 1997: 302; Manzetti and Blake 1996: 676). 


272 KORUPCIJA IR VALDŽIA: PRIEŽASTYS, PADARINIAI IR REFORMA 


Jungtinėse Valstijose papildoma paskata reformai iškilo iš val- 
džios federalinės struktūros. Federaliniai politikai rėmė reformą, 
nes protekcionizmą vis labiau kontroliavo valstybė ir vietiniai par- 
tiniai bosai, kurių interesai nebūtinai sutapdavo su federalinių 
politikų interesais (Johnson and Libecap 1994: 97). Taigi, viena 
vertus, tarnybas, kurias kontroliavo kongresmenai, tapo brangu 
skirstyti, o antra vertus, pagal protekcijas skirstomas tarnybas jų 
rinkiminėse apygardose kontroliavo vietos valdžia ir iš jų jie tu- 
rėjo maža naudos.'“ Federalizmas buvo palankus valstybės re- 
formai, nes tai buvo būdas šalies politikams sumažinti varžovų 
galią žemesniuose valdžios lygiuose. 

Taigi tarnybų ir kontraktų paskirstymo remiantis protekcio- 
nizmu ir papirkinėjimu išlaidos politiniams veikėjams gali pra- 
dėti nusverti naudą. Demokratinėje santvarkoje nebūtina, kad re- 
formą remtų visi; ji gali būti įvykdyta, jei pakankamai rinkėjų ima 
suprasti, jog atsižvelgus į viską ji bus naudinga. Didesnė tikimy- 
bė, kad reformos bus vykdomos, egzistuoja esant tokiai valdžiai, 
kur balsavimo taisyklės apriboja politikų galimybes turėti nau- 
dos iš protekcionizmo, ir sistemose, kur valdžia subalansuota tarp 
kelių politinių grupuočių. Ypač proporcinėse rinkimų sistemose 
uždarų sąrašų sistema turėtų būti geresnė už atvirų sąrašų siste- 
mą, kai visos kitos sąlygos vienodos. Pliuralistinė valdymo struk- 
tūra, iškelianti dvi stiprias partijas, gali palengvinti reformą, jei ji 
pagimdo stabilias vyriausybes. Paprastas vienaspektis politinių 
problemų komplektas yra palankus reformai, nes tada piliečiams 
lengviau reikalauti iš valdžios atskaitomybės. Tačiau Jungtinės 
Valstijos XIX amžiuje reformavosi nepaisant to, kad nebuvo stip- 
rių partijų. Padėjo tai, kad buvo atskirai renkamas prezidentas, 
nes jis jautė didelį rinkėjų spaudimą, bet iš dalies tai galima pa- 
aiškinti ir kompetentingos aptarnavimo sferos reikšmės rinkėjų ir 
firmų interesams didėjimu. 


'6 Pavyzdžiui, buvo manoma, kad Pensilvanijoje priėjimą prie federalinių 
tarnybų kontroliuoja respublikonų valstybinio aparato lyderis, o ne pa- 
siuntiniai Kongrese (Blair 1989: 81). 

Autokratiniai reformuotojai 


Šalyse su autokratinių valdovų ar vienpartinio valdymo tra- 
dicija korupcija gali būti praktikuojama nebaudžiamai, tačiau jo- 
se kartais valstybės vadovų postuose atsiranda reformuotojų. Nors 
pašaliniams stebėtojams galbūt labiau patiktų demokratiškesnė 
valstybinė santvarka, nebus absurdiška daryti prielaidą, kad to- 
kie valdovai nuoširdžiai nori sumažinti korupciją ir skatinti ben- 
drą augimą. Negi vien tik savo reikalais besirūpinantis kleptok- 
ratas gali norėti kontroliuoti savo pavaldinių išeikvojimus. Taigi 
kai kurias reformų strategijas rems ir autokratiniai valdovai. 

Pavyzdžiui, valstybės gebėjimo surinkti mokesčius, apribojant 
žemesnio rango pareigūnų korumpuotą savanaudišką veiklą, di- 
dinimui tikriausiai vienodai pritars visi aukščiausio rango politi- 
kai. Mokesčių ir muitinių reformą rėmė tokie autokratiniai val- 
dovai kaip Ferdinandas Marcosas Filipinuose (Klitgaard 1988) ir 
Suharto Indonezijoje. Suharto sudarė sutartį su Šveicarijos kompa- 
nija, kad ši perimtų Indonezijos muitinių tarnybą, taip nušalinda- 
mas korumpuotus vietinius pareigūnus, bent jau kuriam laikui.!“? 
Zaire Pasaulio bankas sykį buvo paskolinęs lėšų nesėkmingoms 
pastangoms reformuoti muitines ir mokesčių rinkimą (Dia 1993).- 
Meksikoje Salinas administracija, smarkiai remiant pačiam prezi- 
dentui, įvykdė išsamią mokesčių sistemos reformą (Das-Gupta 
and Mookherjee 1998: 331).!70 

Tačiau ar bus skatinamas ekonominis augimas, jei mažai at- 
skaitingas visuomenei valdovas sukurs efektyvesnę mokesčių rin- 
kimo sistemą? Karinis režimas paprasčiausiai gali už tuos pini- 
gus nusipirkti daugiau ginkluotės armijai. Autokratas gali ieškoti 
brangių kapitalo investavimo projektų, kurie jam būtų dėkingumo 


** Das-Gupta and Mookherjee (1998: 425) ir General Agreement on Tariffs 
and Trade (1991, 1995). Ši sistema dabar vėl grįžo Indonezijos kontrolėn, ir 
tai lydi ne tik optimizmas, bet ir susirūpinimas. „Importuotojai prisitaiko 
prie Indonezijos muitinės tarnybos sugrįžimo“, Financial Times, 1997 m. 
balandžio 11. 

70 Meksika yra konstitucinės demokratijos valstybė, tačiau dar neseniai ji 
buvo laikoma autokratine dėl Institucinės nacionalinės partijos dominavi- 
mo ir dėl vykdomosios valdžios stiprumo. 

mokesčių šaltiniu. Zairo pavyzdys iliustruoja šią problemą. Pa- 
stangos surinkti mokesčius stokojo teisėtumo, nes vyriausybė daug 
lėšų skyrė projektams, žadantiems nedaug naudos plėtrai. 1990 ir 
1991 metais šalis planavo neekonomišką elektrinės išplėtimą ir 
skyrė daug lėšų frankofoniškų šalių viršūnių konferencijai bei na- 
cionalinėms iškilmėms. Pasaulio banko pareigūnams taip pat kė- 
lė susirūpinimą „didelių neregistruojamų ir nenumatytų biudže- 
te lėšų ištekėjimo“, kitaip sakant korupcijos, galimybė. Pasaulio 
banko projektas buvo nepajėgus pakeisti egzistuojančią su suk- 
čiavimais susijusių atleidimų nuo mokesčių bei rinkliavų siste- 
mą. Iš pradžių sėkmingų pastangų panaikinti tokius atleidimus 
greit buvo atsisakyta, kompiuteriai ir failai sunaikinti. Nepavyko 
pagal šį projektą išsiugdyti ir profesionalių mokesčių rinkėjų. Prie- 
šingai, jis tik sukūrė naujų pasipelnymo galimybių, ir pagalba šiam 
projektui galų gale buvo nutraukta (Dia 1993). 

Panaši reformos parodija gali pasireikšti ir pirkimų srityje. Že- 
mesnio rango pareigūnai gali parduoti pašaliniams neprieinamą 
informaciją apie kainų siūlymo procesą bei už kyšius suteikti pri- 
vilegijų laimintiems pretendentams. Įvairiausio plauko valdovai 
norės sumažinti tokį kyšininkavimą žemesniuose lygiuose iki to- 
kio masto, kurio pakanka pavaldžių pareigūnų bendrininkavi- 
mui nusipirkti. Tačiau kleptokratinėje sistemoje korupcijos žemes- 
niuose lygiuose sumažinimas gali tik paprasčiausiai perstumti ją 
į aukštesnius lygius. Reformos nauda visai šaliai bus pervertinta, 
jei bus atsižvelgiama tik į korupcijos tarp pavaldinių sumažėji- 
mą. Viena iš pavaldinių korumpuotumo pasekmių yra sumažė- 
jęs kleptokrato noras didinti valdymo aparatą. Jei jis atsikratys 
šio apribojimo, tai galima tikėtis, kad jis ims kištis dar smarkiau 
(Coolidge and Rose-Ackerman 1997). 

Trumpai tariant, kleptokratinės valstybės veikimą gerinančios 
reformos duos jos paprastiems piliečiams priešingą rezultatą, jei 
jos tik leis valdovams efektyviau pelnytis, prispaudžiant korum- 
puotus žemesnio rango pareigūnus. Maksimalaus pelno siekian- 
tis kleptokratas, veikiantis valstybei priklausančioje įmonėje, sieks 
monopolinių rentų ir gamybos efektyvumo, tačiau kitais atvejais 
kleptokratas gali kurti kliūtis ir siūlyti nereikalingus projektus, 
kad gautų papildomo pelno. 

Tačiau kartais autokratai nuoširdžiai bando įgyvendinti refor- 
mą kaip priemonę savo valdžiai įteisinti ir sustiprinti. Derėtų pri- 
siminti XIX amžiaus Prūsiją (Raadschelders and Rutgers 1996: 76), 
tačiau į šį sąrašą patenka ir Vargas Brazilijoje (Geddes 1994), Fu- 
jimori Peru, Lee Singapūre (Das-Gupta and Mookherjee 1998: 356— 
381), Museveni Ugandoje (Coolidge and Rose-Ackerman 1997) ir 
daugelis Rytų Azijos vyriausybių (Campos and Root 1996). Dau- 
gelis iš šių reformuotojų buvo oficialiai išrinkti, tačiau jie naudo- 
josi didesne valdžia negu lyderiai, išrinkti konkurencingesnėmis 
sąlygomis, ir dažnai nepalankiai žiūrėjo į asmens teisių reikalavi- 
mus. Nepaisant to, jų siekimas apvalyti valdžią atrodo nuošir- 
dus, o nėra vien tik asmeninio turto kaupimo priedanga. Jiems 
rūpi ne tik sumažinti žemesnio rango pareigūnų rentas, bet ir už- 
tikrinti aukštą aptarnavimo sferos kokybę. 

Tačiau antikorupcinės kampanijos gali turėti politinių tikslų, 
kurie pakerta mėginimus sukurti konkurencinius politinius reži- 
mus šalyse su nominalinėmis demokratinėmis struktūromis. Jos 
gali būti panaudotos šantažuoti šalininkams, kad šie palaikytų 
esantį valdžioje režimą, bei diskredituoti ir nutildyti oponentams. 
Pavyzdžiui, viename darbe apie Meksikos politiką įrodinėjama, 
kad gąsdinimas teisminiu persekiojimu buvo naudojamas atgra- 
syti nuo bėgimo iš valdančiosios partijos. Netgi tie, kurie iš val- 
džios struktūrų išeina į privatų sektorių, yra kontroliuojami gali- 
mybės, kad jei tik jie ims kelti klausimus apie esančius valdžioje, 
tai juos gali pradėti tardyti „nepaaiškinamo praturtėjimo“ preteks- 
tu (Cothran 1994: 144). Italijoje galios šaltinis yra kompromituo- 
jančios informacijos apie savo kolegas turėjimas. Viename tyrime 
daroma išvada, kad „šantažas tampa nematoma cementuojančia 
jėga politinei klasei, pasmerktai ilgam ir priverstiniam sambūviui“ 
(della Porta and Vannucci 1997b: 14). Antikorupciniai įstatymai 
atbaido ne tik nuo korupcijos, bet ir nuo valdančiosios grupės su- 
siskaldymo į frakcijas ir stiprių opozicinių grupių susidarymo. 

Antikorupcinės vėliavos panaudojimas represijoms pridengti 
yra ypatingą nerimą keliantis reformos aspektas tose autokrati- 
nėse šalyse, kur nėra efektyvios išorinės kontrolės. Visuomenėje 
su įsigalėjusia korupcija ir neteisėta savanaudiška veikla įstatymą 

galima panaudoti kovai su disidentais, o aukščiausieji vadovai 
bus neprieinami kritikai. Taigi jei autokratiniai valdovai nepadarys 
savo visuomenių atviresnių, neleis didesnio nuomonių skirtumo 
ir kritikos, tai jų valdžia gali tapti tokia sustabarėjusi ir netoleran- 
tiška, kad galų gale žlugs. Pasikliovimas aukščiausio vadovo 
patrauklumu ir dorumu kaip ilgalaikė strategija visada yra rizi- 
kingas dalykas. 


Skandalai ir krizės kaip katalizatoriai 


Korupcijos skandalai, pakurstomi nepriklausomos spaudos, dau- 
gelyje politinių sistemų paskatino reformą. Ekonominės krizės, 
dėl kurių galima kaltinti blogą valstybės politiką, irgi gali paleng- 
vinti permainas. Net kitais atžvilgiais nepalankioje aplinkoje pa- 
grindinė krizė gali akivaizdžiai parodyti reformos reikalingumą. 
Pavyzdžiui, Jungtinėse Valstijose prezidento Jameso Garfieldo 
mirtis - jį iš nusivylimo nužudė nepriimtas į valstybinę tarnybą 
žmogus - išryškino protekcionistinės sistemos silpnąsias puses ir 
paskatino pradėti valdymo aparato reformą. Finansinės panikos 
ir hiperinfliacija pakurstė ekonominės reformos pastangas dau- 
gelyje šalių.!/! 

Skandalai ir krizės gali priversti įtraukti korupciją į valstybės 
darbotvarkę, tačiau jie ne visada reformų pastangas nukreipia nau- 
dingomis kryptimis. Tai išryškina pagrindinę reformos dilemą. 
Jei krizė sukuria stiprią paspirtį pakeitimams, tai politikai turi veik- 
ti staigiai, dažnai net pakankamai nesuplanavę ir negavę eksper- 
tų patarimų. Ir priešingai, ramiais stabiliais laikotarpiais, kai re- 
formas galima įgyvendinti apgalvotai, politinės paramos trūksta 
(Berensztein 1998). Krizės gali pagimdyti tiek tikras reformas, tiek 
paprasčiausius sutrikimus (Corrales 1997-1998). Kilus skanda- 


'* Geras pavyzdys yra Argentina. Ekonominės krizės gilumas Alfonsino re- 
žimo pabaigoje 1989 metais davė galimybę prezidentui Menemui įvykdyti 
tiek politinius, tiek ekonominius pakeitimus. Prezidentui buvo suteikta stip- 
ri vykdomoji valdžia kovoti su krize, nors jos konstituciškumas ir kėlė abe- 
jonių (Saba and Manzetti 1997: 361-362). 

lams, žiniasklaida dažnai kritikuojama už naujienų suasmenini- 
mą, nes ji į skandalų centrą iškelia atskirus asmenis, ignoruoda- 
ma sistemines sąlygas, kurios visų pirma ir sukūrė paskatas ko- 
rupcijai (Garment 1991). Nors tokia kritika teisinga, vargu ar ji 
gali vyriausybę išgelbėti iš bėdos. Reformuotojų reakcija į skan- 
dalus neturi apsiriboti tik kaltųjų nubaudimu. Reikia sumažinti 
giluminės korupcijos paskatas. Priešingu atveju antikorupcinės 
kampanijos gali mažai tesiskirti nuo raganų medžioklių, kai ne- 
proporcingai daug pastangų skiriama režimo politinių oponentų 
paieškoms (Singh 1997: 638). Skandalai yra galimybė mobilizuoti 
paramą instituciniams pakeitimams, kurie patys savaime gali bū- 
ti nelabai patrauklūs. 

Žiniasklaidos dėmesys būtinas skandalams iškelti į viešumą, 
bet vien to nepakanka. Demaskavimai turi būti tokie, kad visuo- 
menė jais patikėtų; be to, visuomenė turi būti pakankamai suinte- 
resuota išreikšti savo pasipiktinimą ir sielvartą — tai Žiniasklaida 
irgi gali atspindėti. Tokia dinamika gali galų gale paskatinti vyriau- 
sybę ištirti įtarinėjimus ir ištaisyti po jais slypinčius piktnaudžia- 
vimus. Deja, reakcija į juos turi tendenciją orientuotis į atskirus 
asmenis, pridengiant patį nusikaltimą ir kartu ieškant atpirkimo 
ožių. Nepaisant to, jei politiniai lyderiai suinteresuoti esminėmis 
reformomis, tai sumaniai pasinaudojant skandalais galima užsi- 
tikrinti visuomenės paramą daug kainuosiančioms permainoms 
valdžios veikloje, kurios kitomis aplinkybėmis būtų nepopuliarios. 

Laisvoji spauda gali sukelti visuomenės protestą, kuris padi- 
dins spaudimą vykdyti reformą. Tokia schema buvo įprastinė 
Jungtinėse Valstijose; žinoma, jai reikalinga vyriausybė, kuri bū- 
tų bent kiek atskaitinga savo piliečiams (Miller 1992). Pavyzdžiui, 
Jungtinėse Valstijose skandalai Niujorko muitinėje ir pašte, įvykę 
prieš Garfieldo nužudymą, buvo plačiai aprašyti spaudoje ir pa- 
dėjo sukurti palankų klimatą reformai. Jai nepakenkė ir tai, kad 
naujasis prezidentas Chesteris Arthuras anksčiau buvo tarnavęs 
Niujorko muitinėje kontrolieriumi ir jam buvo nelengva ginti esa- 
mą sistemą (Josephson 1938: 95-98, 313—322). Spaudos praneši- 
mai daugelyje Lotynų Amerikos šalių prisidėjo prie kūrimo skan- 
dalų, nuvertusių korumpuotas vyriausybes (Geddes and Ribeiro 
Neto 1992; Manzetti and Blake 1996). 

Bostono chartijos reformą 1949 metais paskatino krizės ir skan- 
dalo atmosfera, supusi miesto tarybą 1947 metais (Marchione 1976: 
381-383). Tarybos licencijavimo komisija atidėjo licencijų išdavi- 
mą vandens taksi kursuoti tarp oro uosto ir geležinkelio stoties. 
Vienas tarybos narys ragino kuo greičiau jas patvirtinti, nes skli- 
do gandai, kad atidėliojimo priežastis yra viltis gauti kyšių; tai 
geras pavyzdys, kaip korupcinių pajamų viltis gali sukurti ne- 
veiksmingumą valstybiniame sektoriuje. Kitas tarybos narys gy- 
nė delsimą ir kaltino pirmąjį tuo, kad tas atstovauja už vandens 
taksi esančių firmų interesams. Tęsdamas šią mintį, jis pareiškė: 

„Aš paimsiu pinigų —- kas gi, velniai rautų, to nežino, - bet aš 
tikriausiai esu vienintelis, kuriam užtenka drąsos pasakyti, kad 
aš paimsiu pinigus. Norėčiau pamatyti, kas jų nepaimtų, praneš- 
kite man apie tokį, kuris neima pinigų. Ką jis sau galvoja? Ar tik 
nejuokauja? Advokatas gali eiti ir pasiimti honorarą“. 

Šis incidentas buvo plačiai aprašytas Bostono laikraščiuose ir 
jį ėmėsi tirti taryba prie Safolko grafystės apygardos prokuroro. 
Atkreipkite dėmesį į šios federalinės struktūros su iš dalies su- 
tampančiomis teisėtvarkos jurisdikcijomis svarbą. Įtarinėta, kad 
viliojami pinigai iš tranzitinių linijų operatorių, duodami kyšiai 
už licencijas atrakcionams ir automobilių stovėjimo aikštelėms, 
leidimus platinti šaligatvius ir įrengti privažiavimus. Nors tuo kal- 
tinami asmenys galų gale buvo paskelbti nekaltais, apygardos pro- 
kuroro veikla, išjudinta pirminio skandalo, padėjo sukurti para- 
mą reformai, kuri sumažintų tarybą ir pakeistų rinkimų sistemą 
laisvesne, pagal kurią išrinktų tarybos narių „akiratyje būtų vei- 
kiau viso miesto, o ne tik artimiausių kaimynų reikalai“. Galima 
buvo tikėtis, kad naujosios kartos politikai atstovaus platesnės ver- 
slo bendruomenės požiūriui, o ne konkrečių kaimynų siaures- 
niems interesams (ten pat: 398). 

Net šalys su valstybės kontroliuojama žiniasklaida gali panau- 
doti pasakojimus apie korupciją perspėjimo tikslais. Pavyzdžiui, 
Sovietų Sąjungoje korupcijos faktų skelbimas buvo įprastas nau- 
jienų punktas. Vakarų ekonomistams tai rodė planinės ekonomi- 
kos nelankstumą ir neefektyvumą. O patiems sovietiniams parei- 
gūnams tai buvo tik dalis periodiškai rengiamų apsivalymo 

kampanijų, nepaliečiančių ekonominės sistemos organizacijos 
pagrindų."? 

Ekonominės krizės, kaip ir politiniai skandalai, irgi gali pri- 
versti daugumą rinkėjų manyti, jog reforma tikrai būtina, netjei ji 
artimiausioje ateityje ir būtų gan skausminga. Pavyzdžiui, didelė 
infliacija gali paskatinti suinteresuotas grupes susitaikyti su eko- 
nominės politikos reforma greičiau negu kainų stabilumo sąlygo- 
mis (Drazen and Grilli 1993). Šį teiginį patvirtina empiriniai tyri- 
mai šalių, kurias kamuoja užsienio skolų krizės. Kai kuriose iš tų 
šalių, daugiausia esančių Lotynų Amerikoje, infliacija didelė; ki- 
tose, daugiausia esančiose franko zonoje Afrikoje, ji maža. Tyri- 
mai rodo, kad šalys su didele infliacija turi didesnę tikimybę su- 
mažinti savo valstybinio sektoriaus deficitą. Be to, labai didelė 
infliacija šiuo metu skatina šalis mažinti ją ateityje (Bruno and 
Easterly 1996). 

Ekonomikos reformuotojai kartais žiūri į demokratines san- 
tvarkas kritiškai, būgštaudami, kad populistinis spaudimas gali 
pasunkinti reformą. Kaip atsvara, ekonominė krizė panašiai kaip 
didelis skandalas gali pastatyti reformą į pirmąsias dienotvarkės 
pozicijas. Štai Arindamas Das-Gupta ir Dilipas Mookherjee (1998: 
450) įrodinėja, kad didelės biudžeto krizės gali naujajai vyriausy- 
bei, išrinktai su įgaliojimais vykdyti permainas, sudaryti sąlygas 
reformai įgyvendinti. Jie cituoja Argentinos, Bolivijos, Kolumbi- 
jos ir Peru devintajame dešimtmetyje pavyzdžius ir įrodinėja, kad 
Indija praleido progą įvykdyti reformą 1991 metais tuoj po užsie- 
nio valiutos krizės ir naujos vyriausybės rinkimų. Didžiojoje Bri- 
tanijoje, Australijoje ir Naujojoje Zelandijoje devintajame dešimt- 
metyje naujai išrinktų vyriausybių administracines reformas pa- 
skatino aštuntojo dešimtmečio stagfliacija (Scott 1996: 5-6; Zifcak 
1994: 7-8, 17-18, 138-139). Ekonominės krizės padarė reformas 
įmanomas ir Jungtinėse Valstijose. Pavyzdžiui, reformos Viskon- 
sine XIX amžiaus pabaigoje tyrimai rodo, kad jai didelės įtakos 
turėjo ekonominė depresija ir finansinė panika, privertusios žmo- 


V? Korupcijos sovietinio tipo sistemose analizę ir kelių korupcijos atvejų ap- 
rašymų sovietinėje spaudoje atvejus žr. Montias and Rose-Ackerman (1981). 

nes, pamiršus klasinius ir socialinės padėties barjerus, remti re- 
formą (Thelen 1972: 200). 

Žinoma, daugelis ekonominių krizių neturi aiškaus ryšio su 
korupcijos lygiu, tačiau šalyse, kur korupcija mokesčių rinkimo ir 
valstybinių pirkimų srityse pakirto valstybės biudžeto sistemą ir 
verslo pelningumą, ekonominės krizės gali veikti kaip antikorup- 
cinės politikos katalizatorius bei kaip makroekonomikos sure- 
guliavimo priemonė. Faktiškai jei nepakeičiami esminiai ryšiai, 
grindžiami korupcija, šeimyniniais ryšiais ir protekcionizmu, tai 
standartiniai makroekonominiai receptai gali nepasiteisinti. Pa- 
vyzdžiui, pastangų reformuoti mokesčių administravimą Meksi- 
koje ir Argentinoje tyrimai rodo, kad korupcijos išlaidos ir mo- 
kesčių rinkimo sistemos neefektyvumas buvo fiskalinių krizių de- 
vintojo dešimtmečio pradžioje pagrindinė priežastis. Mokesčių 
sistemos silpnosios pusės ir savavališkumas abiejose šalyse prisi- 
dėjo prie valstybinio sektoriaus blogo veikimo ir prie neefektyvu- 
mo privačiame sektoriuje. Dėl to kilusi krizė įtikino politinius eli- 
tus, kad reforma reikalinga (Berensztein 1998). 

Ekonominės ir politinės krizės yra brangios ir rizikingos refor- 
mos prielaidos. Dažnai prieš jas eina ilgi valstybės efektyvumo 
mažėjimo laikotarpiai (Corrales 1997-1998; Scott 1996: 72). Kri- 
zės gali sukelti neramumus, chaosą ir iššūkį valstybės teisėtumui 
(Bruno and Easterly 1996). Reikalinga reforma, brangiai atsieisianti 
visuomenei, arba šalyje gali įsiviešpatauti anarchija. Vargu ar ga- 
lima rekomenduoti išprovokuoti krizes kaip priemonę valstybės 
institucijoms išgydyti nuo korupcijos (Corrales 1997-1998). Kur 
kas geresnė išeitis yra politinė sistema, patirianti nuolatinį spau- 
dimą gerai veikti (Scott 1996: 72). Nepaisant to, reformatoriai turi 
pripažinti, kad krizes ir skandalus kartais galima panaudoti valsty- 
biniams ir privatiems veikėjams stumti permainų link priešjų norą. 


Gamtos išteklių turtai ir užsienio pagalba 
Kaip kad ekonominės krizės gali paskatinti reformą, taip mate- 


rialinė gerovė gali suformuoti nuomonę, kad reforma nėra svar- 
bus dalykas. Yra nemažai įrodymų, kad stipri gamtinių išteklių 

bazė nebūtinai turi skatinti ekonominę plėtrą (Gelb 1988; Sachs 
and Warner 1995). Besivystančios šalys, tokios kaip Nigerija, Ve- 
nesuela ir Indonezija, kurias netikėtai aplankė sėkmė naftos iš- 
teklių pavidalu, sugebėjo daug metų priešintis reformai, o Zairo 
mineraliniai turtai padėjo išsilaikyti korumpuotam Mobutu reži- 
mui (Diamond 1993b, 1995; Geddes 1991; MacGaffey 1991). Daug 
naudingųjų iškasenų turinčios šalys, mažai teturinčios kitų užsie- 
nio valiutos šaltinių, vargu ar panorės vykdyti reformas dėl to, 
kad valstybė gali išsilaikyti iš periodinių procentinių išmokų už 
savo gelmių turtus (Moore 1998) ir dėl to, kad atleisti pareigūnai 
turės mažai galimybių įsidarbinti privačiame sektoriuje. Šalis tu- 
ri daug gamtos išteklių, bet nekuria daug darbo vietų privačiame 
sektoriuje savo piliečiams. Užuot skatinę augimą, vertingi ištek- 
liai gali paprasčiausiai prisidėti prie to, kad ir toliau būtų verta 
kontroliuoti šalį. Atskiri asmenys varžosi dėl valdžios tam, kad iš 
tos valdžios gautų naudos sau, savo šeimoms ir artimiems drau- 
gams. Talentingi žmonės nukreipia savo pastangas veikiau į nau- 
dos siekimą, o ne į produktyvią veiklą (Krueger 1974). Asmeninė 
veiklos nauda keliama aukščiau už jos socialinį vertingumą ir ga- 
li išstumti produktyvų investavimą (Bigsten and Moene 1996: 192— 
195). Pavyzdžiui, vienam Kinijos atvejo stebėtojui kelia nerimą 
tai, kad jaunimas gali nesugebėti sukaupti įprastinį Žmogiškąjį 
kapitalą, o vietoj to orientuosis į „tiesiogiai neproduktyvaus 
žmogiškojo kapitalo“ kaupimą, įskaitant tokius dalykus kaip 
„įgūdžiai kovoje dėl valdžios, gebėjimas suvokti, kas patinka vir- 
šininkams ir kaip jiems įtikti, sudėtingų ryšių tarp kai kurių įta- 
kingų pareigūnų žinojimas ir kt.“ (Lui 1990: 124). Kenijoje valdžia 
kooptuoja išsilavinusius žmones, kurie už valdžios sistemos ribų 
galėtų kelti jai grėsmę (Bigsten and Moene 1996: 186). Zambijos 
tyrinėjimai rodo, kad asmeninė nauda iš valstybinės karjeros gali 
būti didelė ir kad todėl verslo sugebėjimai gali nukrypti į naudos 
siekimą (von der Fehr 1995: 27). Potencialūs verslininkai tampa 
valstybės pareigūnais, skirstančiais rentas, o privatūs verslinin- 
kai nukreips pastangas į kovą dėl valstybės skirstomos naudos. 
Gamtinius išteklius eksploatuojančios firmos paprastai nori, 
kad jas paliktų ramybėje, ir nėra labai suinteresuotos efektyviu 

valstybiniu sektorium. Atrodo, kad mažiausiai linkusios refor- 
muotis yra tos šalys, kurios turi daugiau gamtos išteklių negu ki- 
tos to regiono šalys. Tada korupcija ir protekcionizmas gali iš- 
siurbti didžiules lėšas, o šalies gyventojai, nepaisant to, nesijaus 
gyvenantys blogiau už savo neturtingus kaimynus. 

Saugus užsienio pagalbos šaltinis prilygsta deimantų kasyk- 
lai ar naftos telkiniui. Šalys, gaunančios dosnią pagalbą, turi ap- 
saugos priemonę, neprieinamą kitoms šalims (Moore 1998). Jei 
užsienio pagalba nesiejama su kokiomis nors sąlygomis, tai tokia 
šalis paprasčiausiai gali atidėlioti reikiamus sprendimus, maskuo- 
dama esmines problemas, kurios sukeltų krizę tokios pagalbos 
negaunančiose šalyse. Michaelis Bruno ir Williamas Easterly 
mano, kad šalys su maža infliacija, nesureguliavusios einamosios 
sąskaitos nei biudžeto deficito, sugebėjo išvengti reformos dėl plėt- 
ros tikslams gautos didelės pagalbos ir paskolų (Bruno and Easter- 
ly 1996: 216). 

Silpnos šalys gali susidurti su paradoksalia situacija, kai ištek- 
lių padidėjimas pakerta politinį stabilumą ir augimą. Kol tokia 
šalis neturtinga, mažai kam gali rūpėti kontroliuoti jos valdžios 
svertus. Tačiau jei šalis gauna didelį užsienio pagalbos paketą ar 
jei ima kontroliuoti kokios nors vertingos mineralinės žaliavos iš- 
teklius, tai savo pretenzijas gali pareikšti naujos politinės figūros. 
Politinė kova tampa kova už valstybės turto kontrolę. Turintys 
kitiems neprieinamos informacijos asmenys gali neleisti pašali- 
niams pasinaudoti juo, išskyrus tą laipsnį, kuriuo jie už kyšius 
gali sutikti su status guo. Tokių ydingų scenarijų atvejais šalies 
turto padidėjimas neskatina pajamų didėjimo ir netgi gali sukelti 
paprastų piliečių gerovės mažėjimą ateityje. Pavyzdžiui, darbe 
apie Filipinus įrodinėjama, kad verslo pasaulio ir politinių lyde- 
rių oligarchijos siekimą pasipelnyti palaikė užsienio parama iš 
Jungtinių Valstijų ir jų karinių bazių buvimas (Hutchcroft 1998: 
23). Kaip pažymėjo prezidentas Fidelis Ramosas savo inaugura- 
cinėje kalboje 1992 metais, ekonominė sistema „atlygina žmonėms, 
kurie nieko negamina, sąskaita tų, kurie gamina,... [ir] leidžia tu- 
rintiems politinės įtakos žmonėms be jokių pastangų pelnytis iš 
šalies ekonomikos“ (citata iš ten pat). 

Nigerija yra kraštutinis pavyzdys, kur valstybė buvo aprašo- 
ma kaip „valstybės pyragas, kurį dalina ir persidalina pareigū- 
nai“ (Joseph 1996: 195). Padėtis dar labiau paaštrėjo dėl didelių 
naftos telkinių (Herbst 1996: 157-158; Olowu 1993: 94). Nafta su- 
daro 90 procentų Nigerijos eksporto ir didžiąją dalį valstybės pa- 
jamų (Herbst and Olukoshi 1994: 453). Naftos ištekliai priklauso 
valstybei ir iš jų smarkiai pelnosi tie, kurie juos kontroliuoja, bei 
jų politiniai sąjungininkai. Nigerija ypač pasipelnė naftos krizės 
metais. Tad valstybės valdymas yra vertingas prizas, dėl kurio 
verta pakovoti. Norintieji praturtėti kovoja, siekdami savo dalies 
dalinantis valstybės turtą, užuot ėmęsi produktyvios verslo veik- 
los (Diamond 1993b: 220, 1995: 474; Herbst 1996; Lewis 1996: 81). 

Korumpuotų demokratinių šalių su dideliais gamtos ištekliais 
augimo perspektyvos gali būti dar blogesnės negu tokius pat iš- 
teklius turinčių korumpuotų autokratinių šalių. Autokratas gali 
turėti ilgesnę laiko perspektyvą ir galimybes geriau kontroliuoti 
savo pavaldinių konkurenciją siekiant pasipelnyti. Žinoma, yra 
pavojus, kad autokratas gali palengva artėti prie kleptokratiškes- 
nės pozicijos, matydamas augimo vaisius. Tad korumpuotoms de- 
mokratijoms stabilesnis ilgalaikis sprendimas yra ne jų virtimas 
autokratijomis, o didesnė orientacija į konkurencines rinkas ir į 
demokratines institucijas, galinčias apriboti tiek išrinktų pareigū- 
nų siekimą pasipelnyti, tiek privačių firmų monopolinę galią. 


Reikalavimai vykdyti reformą 


Kadangi efektyvus paslaugų tiekimas tikriausiai kai kurių visuo- 
menės narių visada bus laikomas vertingu dalyku, tai nuo ko pri- 
klauso laiko reformai pasirinkimas? Ją pradėti gali paskatinti koks 
nors didelis skandalas ar ekonominė krizė, tačiau kartais ta pa- 
skata būna ne tokia dramatiška. Organizaciniai planai, gerai vei- 
kę praeityje, gali jau nebepatenkinti. Britų ir amerikiečių atveju 
reformą paskatino du ryškūs organizaciniai sutrikimai. Pirmasis 
iš jų buvo XIX amžiaus pradžioje pradėjęs ryškėti didėjantis ap- 
tarnavimo paslaugų teikimo pagal rangos sutartis neefektyvumas, 

o antrasis - protekcionizmu grindžiamo priėmimo į valstybines 
tarnybas neefektyvumas, išryškėjęs to paties amžiaus pabaigoje, 
padidėjus valdymo aparatui (Raadschelders and Rutgers 1996). 
Didžiojoje Britanijoje valstybinės tarnybos kaip kontraktų bū- 
du teikiamos privilegijos modelis tapo nebetinkamas XIX amžiaus 
pirmojoje pusėje, kai valdžia išplėtė savo veiklą. Buvo tik kelios 
didelės privačios korporacijos, kurios būtų galėjusios masiškai 
teikti aptarnavimo paslaugas. Užuot teikusi pašto ir muitinių pa- 
slaugas pagal rangos sutartis, valstybė pradėjo samdyti daug že- 
mesnio rango pareigūnų, kurie gaudavo algas ir dažnai būdavo 
parenkami pagal lojalumą valdančiajai koalicijai. Išimtis buvo tik 
Rytų Indijos kompanija - privati firma, veikianti kaip Didžiosios 
Britanijos vyriausybės pakaitalas. Ji XVIII amžiaus pabaigoje įve- 
dė kai kuriuos apmokymo ir priėmimo į tarnybą pagal privalu- 
mus elementus, tačiau jos personalo sistema turėjo daug kitų val- 
dymo sistemos silpnųjų pusių (Marshall 1997; Raadschelders and 
Rutgers 1996: 84). Panaši protekcionizmu grindžiama priėmimo į 
valstybines tarnybas sistema susidarė ir Jungtinėse Valstijose. Tos 
sistemos veikė blogai ir, kadangi nebuvo gyvybingo privataus sek- 
toriaus alternatyvos valstybės teikiamoms paslaugoms, vieninte- 
le patikima galimybe teliko valstybės vykdoma vidinė reforma. 
Tad aptarnavimo sferos reformos reikalingumas kilo, iš dalies, 
dėl alternatyvos valstybiniam paslaugų teikimui nebuvimo. 
Ronaldas Johnsonas ir Gary Libecapas (1994) įrodinėja, kad 
Jungtinėse Valstijose valdymo aparato reformos priežastimi buvo 
didėjantis federalinės biurokratijos absoliutus dydis. Organiza- 
vimo teorijos literatūroje jau banalybe tapo tvirtinimas, kad orga- 
nizacijai didėjant kontrolė mažėja. Jungtinėse Valstijose federali- 
niame lygyje tai atsitiko po Pilietinio karo. Tiesioginė priežiūra 
pabrango ir tuo metu buvusiems hierarchijos viršuje teko išsižadėti 
kai kurių savo įgaliojimų mainais už oficialių taisyklių įvedimą. 
Johnsonas ir Libecapas įrodinėja, kad didelio valdymo aparato ir 
vietinių partijos lyderių nepriklausomumo didėjimo derinys už- 
tikrino paramą Kongrese valdymo aparato reformai. 1883 metais 
priimtas Pendletono įstatymas apėmė tik didžiausius federalinius 
infrastruktūros vienetus, ir šį įstatymą tikrai labiausiai rėmė kon- 

gresmenai iš apygardų su svarbiomis pašto įstaigomis ir muitinė- 
mis (ten pat: 105-107). Tačiau atrodo, kad valstybės klestėjimui 
reforma įtakos neturėjo. Nei bendras šalies vidaus produktas, nei 
vienam gyventojui tenkanti jo dalis nebuvo labiau susijusi su 
priėmimo į tarnybą pagal privalumus sistemos išplėtimu federa- 
liniame lygyje. Tačiau atrodo, kad tai netinkamas analizavimo ly- 
gis, nes gerai veikianti nacionalinė valstybė privalėtų turėti skir- 
tingą poveikį firmoms pagal tai, kiek jos priklausomos nuo pašto 
ir nuo muitinių. Ne taip kaip daugelis kitų šių dienų valstybių, 
federalinė vyriausybė turi mažai priežiūros ir pinigų leidimo vi- 
suomenės reikmėms pareigų. 

Kai kurių besivystančių šalių patirtis, atrodo, prieštarauja Joh- 
nsono ir Libecapo tvirtinimui, kad valdymo aparato augimas ska- 
tina reformą. Susidaro įspūdis, kad didelius valdymo aparatus 
reformuoti ypač sunku. Jei valdymo aparatas labai didelis, tai jis 
įdarbins didelę dalį darbo jėgos. Kai kuriose neturtingose šalyse 
valdymo sektoriui tenka didelė dalis moderniojo sektoriaus dar- 
bo vietų.!“ Jei tai tiesa, tai reformą, reikalaujančią esminės priva- 
tizacijos ir didelių atleidimų iš darbo, gali būti politiškai sunku 
įgyvendinti. Netjei reforma pagerintų galimybes įsidarbinti ir pa- 
lengvintų ekonomikos augimą, valstybės tarnautojai priešinsis jai 
nebūdami tikri, kad ji neatsilieps jų gerovei (žr.: Fernandez and 
Rodrik 1991). Be to, reformuotojų veiksmų laisvę ribos tarnautojų 
galimybė organizuotis į sąjungas ir spaudimo grupes. Net jei Joh- 
nsonas ir Libecapas teisūs sakydami, kad valdymo aparatui au- 
gant jo neefektyvumas didėja, šis faktas gali būti nepakankamas 
įveikti valstybės tarnautojų spaudimui. Johnsonas ir Libecapas 
pabrėžia valdymo aparato, ar bent jau kai kurių jo pagrindinių 
įstaigų, tokių kaip paštas absoliutų dydį. Tačiau svarbus rodiklis 
yra ir valdymo aparato dalis bendrame užimtume. 


V3 Pavyzdžiui, pagal vieną mokslinį darbą Ganoje valdžios įstaigoms teko 
apie du trečdaliai visų organizuoto modernaus sektoriaus darbo vietų. Tai 
sudarė apie 16 procentų visų darbo vietų šalyje (Lecchor 1994: 186). Keni- 
joje valdymo aparate 1990 metais dirbo apie ketvirtis atlyginimus gaunan- 
čių miestiečių (Swamy 1994: 225). Senegale 1986 metais valdžia įdarbino 
68 000 iš 131 000 moderniajame samdomojo darbo sektoriuje dirbančių 
žmonių (Rouis 1994: 294). 

Geriausios sąlygos reformai susidaro tada, kai dirbančiųjų val- 
džios aparate bendras skaičius yra didelis, tačiau jis sudaro tik 
nedidelę darbo jėgos dalį. Jei dauguma darbo vietų yra privačia- 
me sektoriuje, tai šalies gyventojams, apskritai paėmus, labiau rū- 
pės, kad korespondencija būtų pristatoma greit, kad keliai būtų 
tiesiami ir prižiūrimi, kad veiktų mokyklos ir ligoninės, negu kad 
būtų galima įsidarbinti valdžios aparate. Reformą Jungtinėse Vals- 
tijose palengvino menkas valstybinio sektoriaus dydis palyginti 
su privačiu sektorium. Valstybės tarnautojai nebuvo galinga spau- 
dimo grupė, o visuomenė apskritai rėmė reformą. Davidas Ro- 
senbloomas tvirtina, kad kai Jungtinėse Valstijose buvo reformuo- 
tas federalinis valdymo aparatas, dauguma gyventojų tai palaikė 
(Rosenbloom 1971: 71-86). Apskritai tą patį galima pasakyti ir 
apie reformą valstijų lygyje (apie reformą Viskonsine žr.: Thelen 
1972). Iki valdymo aparato sistemų atsiradimo postai ir pareigos 
buvo naudojami skatinti rinkimų kampanijų aktyvistams, bet jų 
santykinė vertė sumažėjo, kai rinkėjai aiškiau pamatė, kiek jiems 
atsieina protekcionizmas (Johnson and Libecap 1994; Maranto and 
Schultz 1991). Be to, jei valdymo aparatas gan mažas ir vykdant 
reformą nereikia atleidinėti jo darbuotojų, tai reformą gali palai- 
kyti ir valdymo aparato darbuotojai. Nors ir paskirti vadovau- 
jantis politiniais kriterijais, jie gali norėti pasilikti savo pareigose 
ir valdžiai pasikeitus. Net kai tarnybos laikas gan ilgas - nuo 4 
iki 6 metų, - protekcionistiniu būdu priimti darbuotojai gali remti 
valdymo aparato sistemos kūrimą, ypač jei ji apima ne tik darbo 
vietų saugumą, bet ir atlyginimų didinimą bei darbo sąlygų ge- 
rinimą. Tad Amerikos valstybinio sektoriaus darbuotojai ėmė 
remti valdymo aparatą, kai tik jis susikūrė, nes to dėka jie gavo 
pareigas. 

Johnsono ir Libecapo analizė turi dar vieną trūkumą. Jie val- 
džios įstaigų dydį pripažįsta esant tinkamą tokį, koks jis yra: jas 
padidinus, biurokratiją kontroliuoti būtų sunkiau ir dėl to savo 
ruožtu atsirastų spaudimų reformai. Tačiau jei valdžios viršūnės 
korumpuotos, priežastiniai ryšiai gali pasikeisti. Korumpuoti 
vadovai gali stengtis labai padidinti valdymo aparatą kaip prie- 
monę gauti daugiau asmeninės naudos. Be to, galingi renkami 

vadovai gali norėti didelio valdymo aparato kaip priemonės 
protekcionizmo galimybėms didinti. Kai kuriais atvejais vadovai 
valdymo aparatą panaudoja ne tik asmeniniam turtėjimui, bet ir 
savo rėmėjų aprūpinimui tarnybomis. Vienas šio reiškinio pavyz- 
dys - to valdymo aparato dominavimas JAV miestuose XIX am- 
žiųje ir XX amžiaus pradžioje. Vienas mokslininkas politinį apa- 
ištikimų šalininkų hierarchiją, kuri teikia piliečiams asmenines pri- 
vilegijas mainais už balsus ir už savo paslaugas tikisi valdiškų 
tarnybų“ (Menes 1996). Miestų su tokiu aparatu ir be jo statisti- 
niai tyrimai 1900-1920 metų laikotarpiu parodė, kad miestuose 
su tokiu aparatu išlaidos vienam gyventojui buvo 18 procentų 
didesnės, o municipaliniai atlyginimai žemos kvalifikacijos dar- 
bininkams buvo 8 procentais didesni (ten pat). Miestuose su apa- 
ratu bendrajam valdymui vienam Žmogui buvo išleidžiama vi- 
dutiniškai 34 procentais, o policijai ir ugniagesių tarnyboms - 17 
procentų daugiau -juose buvo daug protekcionistinių darbo vie- 
tų. Paimkime vieną kraštutinį atvejį: gyventojų skaičius Bostone 
nuo 1895 iki 1907 metų išaugo 22,7 procento, o tarnautojų skai- 
čiusjo savivaldybėje - 75 procentais. 1907 metais atlyginimai mies- 
to savivaldybėje buvo trigubai didesni negu dirbančiųjų panašų 
darbą valstijos valdymo aparate ir privačiame sektoriuje. Padie- 
nių darbininkų, dirbančių miesto savivaldybėje, skaičius nuo 1895 
iki 1907 metų išaugo 50 procentų, o jų darbo našumas sumažėjo 
per pusę. Taigi aparato dominavimo padariniai, atrodo, buvo di- 
deli biudžetai, didesni už normalius atlyginimai valdymo apara- 
te ir dėl to per didelės išlaidos tam aparatui, kuriame dominavo 
protekcionistinės tarnybos, pavyzdžiui, policijoje ir ugniagesių tar- 
nyboje (ten pat). 

Tačiau galų gale dauguma tokių miestų reformą įvykdė, su- 
mažindami išlaidas ir darbininkų bei tarnautojų skaičių (Schiesl 
1977). Pasak Johnsono ir Libecapo (1994: 112-113), valstijose ir 
miestuose reforma buvo labiau tikėtina didėjant valdymo apara- 
to absoliučiam dydžiui. Jie nurodo, kad didžiosios Niujorko, Ma- 
sačusetso ir Ilinojaus valstijos, kurios tikriausiai turėjo didelius 
valstybinius sektorius, pirmosios pradėjo valdymo aparato refor- 

mą. Bostono, Niujorko ir Čikagos miestai, kurių savivaldybėse 
irgi dirbo daug žmonių, reformą taip pat pradėjo anksti, o kai 
kuriose kaimo vietovėse ir mažuose miestuose protekcionistinės 
sistemos likučių tebėra iki šiol. Tikriausiai politiniuose aparatuose 
kartais būdavo jų pačių žlugimo užuomazgų, kai jie išplėsdavo 
valdymo aparatą taip smarkiai, kad pradėdavo reikštis neigiama 
reakcija. Jei stiprus privatus sektorius jaučiasi apribotas neefekty- 
vaus valstybinio sektoriaus, tai sąlygos reformai gali būti pri- 
brendusios. 

Viename darbe rašoma, kad įgyvendinusieji reformą miestai 
ne tik įsivedė valdymo aparato sistemas, reformavo pirkimo ir 
mokesčių sistemas, bet pradėjo orientuotis į tolimesnę perspekty- 
vą. Jie santykinai daugiau lėšų skyrė infrastruktūros projektams, 
tokiems kaip keliai, vandens keliai, kanalizacijos ir vandentiekio 
tinklai, negu nereformuoti miestai; tokiems sprendimams tikriau- 
siai pritarė ir verslo bendruomenė (Rauch 1995)."* Atrodo, kad 
valdymo aparato reforma išėjo į naudą gamybos augimui. Viena- 
me darbe apie JAV miestus nustatyta, kad reforma gamybos au- 
gimo tempus padidino puse procento, taigi ketvirčiu nuojo vidu- 
tinio 2 procentų dydžio (Rauch 1995). Šis rezultatas derinasi su 
faktu, kad gamybininkų sluoksniai dažnai būdavo reformos pa- 
stangų dėmesio centre. Gamybininkų sluoksniai vengdavo bran- 
gių specialių sandorių, sudarinėjamų su kitais verslo sluoksniais, 
daugiau suinteresuotais valstybiniais kontraktais ir lengvatomis 
(Menes 1996). Statybos firmos ir gamybininkų sluoksniai dažnai 
atsidurdavo priešingose pusėse, jei reforma apimdavo ne tik valdy- 
mo aparatą, bet ir kontraktų sudarymo procesą. Nepaisant to, galų 
gale reformų šalininkų koalicija susiformavo daugelyje miestų, ku- 
rie su verslo parama išsirinkdavo merais reformistus (Schiesl 1977). 

Reformos lengvumą turėtų padėti nustatyti privataus sekto- 
riaus stiprumas ir augimo greitis. Galimas dalykas, kad reforma- 
vosi tie miestai ir valstijos, kuriuose privačiam sektoriui priklau- 


V* Bet kitas autorius nustatė, kad, skaičiuojant vienam žmogui, miestai be 
valdymo aparato sistemų skyrė kelių tiesimui ne ką mažiau lėšų (Menes 
1996). Kadangi kaip tik tuo laikotarpiu didėjo automobilių ir sunkvežimių 
eismo svarba, sunku nustatyti, kokia turėtų būti nulinė hipotezė. 

sė palyginti didelė bendro dirbančiųjų skaičiaus ir pajamų dalis. 
Tokiais atvejais privačios firmos turėjo remti reformas, mažinan- 
čias jų išlaidas, o dirbantys valstybiniame sektoriuje galėjo per 
daug neprotestuoti, jei nebūdavo sunku įsidarbinti privačiame sek- 
toriuje. Reforma įvykdavo, kai valdymo aparatas tapdavo didele 
organizacija pagal absoliučius rodiklius, tačiau išlikdavo nedide- 
lis palyginti su privačiu sektorium. Nebuvo pakankamai priva- 
čių asmenų ir firmų, priklausomų nuo valstybinių darbo vietų, 
kontraktų ir privilegijų, kad pajėgtų užblokuoti reformą. 


Reformos palaikymas 


Vienas iš būdų užtikrinti reformos patvarumą yra atlyginti jos 
priešininkams nuostolius, kuriuos jie dėljos patirtų. Toks rūpini- 
masis pralaimėjusiaisiais, tiesą sakant, reikalingas ne visada. Dau- 
guma gali nepaisyti net ir labai balsingos mažumos, o autokratas 
gali paprasčiausiai paskelbti reformos planą, ir viskas. Tačiau dau- 
geliu atvejų reforma turės daugiau šansų būti sėkminga, jei bus 
atlyginta labiausiai nuo jos nukentėjusiems. Tai gali būti nemalo- 
ni būtinybė, jei tikslas yra įtikinti korumpuotą valdovą atsisakyti 
valdžios be kraujo praliejimo. Kitose situacijose atlyginimas anks- 
čiau korumpuotiems asmenims gali ir neatrodyti labai bjauriai. 
Geriausias pavyzdys yra valdymo aparato reforma, kur pareigūnų 
atsisakymas imti kyšius kompensuojamas atlyginimų didinimu 
ir darbo sąlygų gerinimu. Korumpuoti aukšto rango pareigūnai 
netenka savo postų, tačiau nekorumpuotajai biurokratijai suku- 
riamos paskatos dirbti dorai. Tokios strategijos tikriausiai bus rei- 
kalingos neturtingose šalyse, turinčiose mažai apsišvietusių žŽmo- 
nių, sugebančių atlikti kai kuriuos valstybinio sektoriaus darbus. 
Visuotinis korumpuotų pareigūnų atleidimas retai kada yra per- 
spektyvus pasirinkimas, net jei tai būtų efektyviausias būdas pa- 
gerinti darbo rezultatus labai korumpuotose sistemose. Žinoma, 
išlieka pavojus, kad esamiems pareigūnams padarytos nuolaidos 
bus tokios didelės, jog pakenks pačios reformos efektyvumui 
(Grindle and Thomas 1991: 121-150; Polidano 1996). 

Kartais antikorupcinės strategijos apima valstybės pertvarky- 
mą, privatizacijos ir reguliavimo mažinimo būdu siekiant pama- 
žinti jos vaidmenį. Kadangi ši reforma sumažins reikalingų pa- 
reigūnų, galima tikėtis, kad jie priešinsis permainoms. Viename 
darbe rekomenduojama užsitikrinti biurokratų paramą tokioms 
reformoms, duodant pareigūnams dideles išeitines pašalpas vien- 
kartinio kyšių ėmimo antplūdžio pavidalu. Tai duos jiems finan- 
sinį suinteresuotumą ilgalaikių reformos pastangų sėkme ir pa- 
skatins atskleisti reformuotojams reikalingą informaciją (Basu and 
Li 1998). Šie autoriai pateikia porą pavyzdžių iš Kinijos, kur pa- 
reigūnai gavo asmeninės naudos iš naujų firmų „rėmimo“ ir do- 
vanojamų akcijų priėmimo. Tačiau, kaip pripažįsta ir minėtieji au- 
toriai, korupcijos toleravimas yra rizikinga strategija. Korumpuoti 
pareigūnai gali imti organizuoti savo veiklą taip, kad gautų dau- 
giau pelno, taip pakenkdami ekonominiam augimui ir valdžios 
teisėtumui. Jei vyriausybė anksčiau toleravo korupciją, tai jai bus 
sunku imtis griežtesnių priemonių prieš tarnybinius nusižengi- 
mus. Todėl geresnis pasirinkimas yra teisėtos paskatinamosios 
premijos, išeitinės išmokos ir pagalba įsidarbinant privačiame sek- 
toriuje. Tos strategijos brangiai kainuos valstybės biudžetui, tačiau 
tai vienkartinės išmokos, įgalinančios įgyvendinti rimtą reformą. 

Tačiau net ir pavykus apraminti priešininkus, reformos padė- 
tis gali būti netvirta. Reformistinių pastangų istorija optimizmo 
nekelia (Geddes 1991; Grindle and Thomas 1991; Klitgaard 1997; 
Nunberg and Nellis 1995). Kaip parodė Geddes (1991, 1994), nau- 
josios strategijos tikriausiai pasisuks atgal, jei jos atsirado tik poli- 
tinių interesų laikinos pusiausvyros dėka. Per dažnai reformuo- 
tojai ginčijosi dėl įstatymų leidimo ar naujų strategijų skelbimo, 
nesutelkdami pastangų sunkiam uždaviniui — reformų paverti- 
mui patvariais valdžios veiklos pakeitimais (Grindle and Thomas 
1991). Jei per pirmąjį reformistinio įkarščio pliūpsnį bus nepaiso- 
ma įgyvendinimo politinių ir biurokratinių išlaidų, tai bus pa- 
ruošta dirva būsimai nesėkmei. 

Verta panagrinėti valstybės valdymo aparato reformos Jung- 
tinėse Valstijose ir Didžiojoje Britanijoje patvarumą. Jų patirtis rodo 
palankios dinamikos galimybę, kai dalinės permainos ilgainiui 
išauga į pilno masto reformą. Nors tyrime daugiausia dėmesio 

buvo skirta valdymo aparato reformai, atrodo, kad pagrindinė 
dinamika yra bendro pobūdžio. Svarbiausias dalykas yra toks re- 
formos procesas, kuriame pats permainų procesas gimdo naujus 
sąjungininkus. Plečiantis reformos programos veikimo sferai, il- 
gainiui didėja ir parama. Taigi prasidėjusios reformos tampa sa- 
varankiškos. 

Jungtinėse Valstijose reforma prasidėjo pamažu federaliniu 
lygiu ir pirmiausia buvo nukreipta į tas biurokratijos dalis, kur 
šalutinės pajamos didžiausios. Svarbūs šalininkai už valdžios 
aparato ribų turėjo naudos iš reformos ir padėjo ją institucionali- 
zuoti. Pačioje valdžioje pirmieji gavę naudos iš valdymo aparato 
apsaugos palaikė reformos išsaugojimą. Prezidentai, prieš palik- 
dami postą, valdymo aparato apsaugai paskirdavo savo išrink- 
tus žmones. Nors išrinkti nauji prezidentai kai kuriuos postus kaip 
ir anksčiau išdalindavo protekcionistiniu būdu, dėl ko pagal nuo- 
pelnus paskirtų tarnautojų procentas kelerius metus mažėdavo, 
bendroji lėto kilimo tendencija išliko. Pakilti nuo 10 iki 80 procen- 
tų prisireikė beveik 40 metų. Skyrimo į pareigas pagal nuopelnus 
sistemos apimta tarnautojų dalis didėjo, didėjant bendram val- 
dymo aparato darbuotojų skaičiui. Daugėjant darbo vietų valsty- 
biniame sektoriuje, ta dalis galėjo būti didinama be didelio spau- 
dimo esamiems tarnautojams. Nors kai kas galėjo netekti savo 
pareigų dėl nekompetentingumo, didelio masto etatų mažinimo 
nereikėjo (Johnson and Libecap 1994: 109-111). 

Kai pagal nuopelnus paskirtų tarnautojų smarkiai pagausėjo, 
jie tapo galinga suinteresuota grupe, palaikančia sistemą. Žino- 
ma, iš to galėjo ir nebūti didelės naudos, jei būtų pasikeitusios 
esminės sąlygos. Tam tikru momentu tarnautojai, kuriuos saugo 
valdymo aparatas, gali trukdyti kitoms reformoms, skirtoms dar- 
bo našumui didinti. Blogiausia padėtis yra tada, kai egzistuoja 
didelis ir gerai organizuotas valstybės tarnautojų, priimtų pagal 
protekcijas, sluoksnis, ir tuos tarnautojus sunku atleisti ar refor- 
muoti.'* Paaiškėjo, kad tai ypatinga problema toms vyriausybėms, 


75 Grindle and Thomas (1991). Žr.: Peirce (1994) šiuo metu Floridoje ir Fila- 
delfijoje vykdomos reformos pastangų aptarimą. Reformą Maltoje sužlug- 
dė valstybinio sektoriaus profsąjungų pasipriešinimas (Polidano 1996). 

kurios siekė sudaryti su privačiomis organizacijomis rangos su- 
tartis dėl paslaugų teikimo. Tačiau rangos sutarčių sudarymas tik- 
riausiai mažiau tiks neturtingoms šalims, neturinčioms savų pri- 
vačių organizacijų, kurios galėtų perimti valstybės funkcijas. 

Pažangi reforma Amerikos miestuose - dar vienas nuoseklios 
ilgalaikės reformos pavyzdys. Tačiau netgi čia daugelyje miestų 
ji nevyko tiesia linija. Aparato ir reformos administratoriai keitė 
vieni kitus. Tačiau, nors ir pasitaikydavo kai kurių recidyvų, apa- 
ratai dažnai išsaugodavo reformas, įvestas pažangių vyriausy- 
bių. Reformos buvo labai populiarios tarp rinkėjų ir todėl jas bu- 
vo sunku pasukti atgal. Dėl turto mokesčio reformos kai kuriuose 
miestuose sumažėjo namų savininkų mokesčiai, nes padidėjo mo- 
kesčių surinkimas iš firmų. Pavyzdžiui, Džersyje geležinkeliui pri- 
klausančio nekilnojamo turto apmokestinimas sumažino namų 
savininkų mokesčių naštą (Schiesl 1977). Suprantama, kad nekil- 
nojamo turto turintys rinkėjai galėjo matyti turto mokesčio racio- 
nalizavimo duodamą naudą, o tam tikrą naudą galėjo pajusti net 
ir nuomininkai. Reformos buvo palaikomos todėl, kad daugybei 
rinkėjų nauda buvo akivaizdi, nepaisant tam tikrų išlaidų, už- 
krautų kai kuriems verslo sluoksniams. 

Kitos šalys irgi sugebėjo įgyvendinti dalines reformas, bet iš- 
lieka klausimų dėl jų evoliucijos į visuotinį valdymo struktūros 
pertvarkymą. Neseniai sėkmingai buvo apvalyta muitinės tarny- 
ba Meksikoje, draudimo sistema Argentinoje ir miesto valdžia La 
Pase (El Economista, 1992 m. vasario 13; Klitgaard and Baser 1997; 
65-66; Moreno Ocampo 1995). Reforma Meksikoje buvo grin- 
džiama procedūrų supaprastinimu ir apmokėjimo bei priežiūros 
pagerinimu. Dėl skandalo Argentinoje buvo pakeista apskaitos 
praktika ir valstybinės kompanijos valdyba. Reformistinis La Pa- 
so meras įvedė visą paketą projektų, pradėdamas nuo pastangų 
atsikratyti didžiausių pažeidėjų, tačiau paskui tęsė toliau, steng- 
damasis įgyvendinti esmingesnes permainas. Nepaisant to, dali- 
nių reformų patvarumas abejotinas. Pavyzdžiui, La Paso merui 
netekus savo posto reforma įstrigo ir vėl sugrįžo korupcinės prak- 
tikos (Klitgaard and Baser 1997: 65-66). Reformuotojams reikia 
sugebėti susidoroti su politinėmis ir biurokratinėmis reformos ša- 

lutinėmis pasekmėmis ir rasti būdų kooptuoti ar pergudrauti po- 
tencialius priešininkus (Grindle and Thomas 1991: 121-150). 

Kai kuriais atvejais reformos žlunga dėl to, kad jos vykdomos 
netinkama eilės tvarka. Užuot sukūrusios grupę tų, kurie pirmie- 
ji patyrė jų naudą ir remia jų tęsimą, jos kartais tiems žmonėms 
gali sukelti baimę, kad, reformas tęsiant toliau, jie praras tai, ką iš 
jų gavo. Blogiausiu atveju jie tampa blokuojančia koalicija, 
trukdančia daryti plataus masto pakeitimus. Pasak vienų tyrimų 
autorių, žemės reformą Lotynų Amerikoje galima laikyti tokio at- 
bulinio proceso pavyzdžiu (De Janvry and Sadoulet 1989). Vyk- 
dančios tą reformą šalys pirmiausia ėmėsi programų vidutinėms 
ir didelėms fermoms modernizuoti kaip greičiausio būdo našumui 
didinti. Tačiau tų programų sėkmė padidino tų fermerių ekono- 
minį pajėgumą, o kartu irjų politinę įtaką. Dėl tojie galėjo nukreipti 
pastangas į naudos sau siekimą ir užblokuoti žemių perskirsty- 
mo neturtingesniems ūkiams planus. Autoriai daro išvadą, kad, 
nepaisant išlaidų pirmuoju laikotarpiu, žemės reformą vis tiek 
reikia įvykdyti dar iki modernizacijos. Iš jų analizės galbūt galėtų 
kai ko pasimokyti reformuotojai buvusiose socialistinėse šalyse. 
Ekonomikos liberalizavimas prieš tai nesukūrus stabilių politi- 
nių ir teisinių rėmų gali paskatinti tuos, kurie turėjo naudos iš 
pirmojo valstybės turto perskirstymo, priešintis tolesnėms pastan- 
goms didinti teisės sistemos efektyvumą ir teisingumą (Kaufmann 
and Siegelbaum 1997). | 


Išvados 


Reforma yra įmanoma ir tam tikromis sąlygomis gali tapti insti- 
tucionalizuota ir sunkiai pasukama atgal. Politinių institucijų 
struktūra reformą gali palengvinti ar jai trukdyti, o kai kurios sis- 
temos organizuotos taip, kad ilgalaikės reformos mažai tikėtinos. 
Nepaisant to, kai kuriomis sąlygomis reforma gali sukurti naujus 
rėmėjus, kurie priešinsis pastangoms panaikinti jau įgyvendintas 
permainas. Reformos pastangų praeityje ir šiuo metu pamokos 
rodo, kaip svarbu turėti galingų rėmėjų tiek valdžios aparate, tiek 

už jo ribų. Pavyzdžiui, reformą vykdyti bus daug lengviau, jei 
šalies vidaus ir tarptautinės verslo bendruomenės tikės, kad tu- 
rės naudos iš korupcijos ir protekcionizmo mažinimo, ir jei nau- 
dos sau matys ir paprasti žmonės. Daugeliu atvejų toks didelis 
šalininkų būrys gali būti įmanomas, jei tik jo neblokuos tie, kurie 
turi naudos iš status guo. Politinės sistemos, palengvinančios indi- 
vidualizuotų privilegijų, tokių kaip tarnybos, kyšiai, valstybiniai 
kontraktai, mainus, yra pritaikytos individualizuotiems sandė- 
riams. Tokių politinių santvarkų reforma priklausys nuo skanda- 
lų ar krizių arba nuo lėtos korumpuotų sandėrių teikiamos naudos 
erozijos. Kartais reformas vykdyti reikia netiesiogiai. Patikima 
valdymo aparato, pirkimų praktikos, licencijavimo ir priežiūros 
programų reforma neįmanoma be esmingesnių valstybės politi- 
kos reformų. 

Kai kuriomis sąlygomis politiškai įmanoma įvykdyti tik dali- 
nę reformą. Lotynų Amerikos prezidentai dažnai pasirinkdavo 
svarbiausias valstybės institucijas, tokias kaip centrinis bankas ar- 
ba mokesčių rinkimo įstaigos, ir sukurdavo labai patikimus, sąži- 
ningus ir kompetentingus profesiniu požiūriu anklavus (Geddes 
1994). Afrikoje mokesčių reforma dažnai apimdavo izoliuotų mo- 
kesčių rinkimo organų sukūrimą, kuriems skiriami specialūs iš- 
tekliai ir kurie atleidžiami nuo valdymo aparato taisyklių (Dia 
1996). Kaip nurodo Geddes, tai vargu ar gali būti ilgalaikė strate- 
gija. Galingas vadovas gali sukurti anklavus, bet jei jie bus pri- 
klausomi nuo jo apsaugos, tai pasikeitus valdžiai žlugs. Specia- 
lus, ypatingas ko nors traktavimas sukelia kitų nepasitenkinimą. 
Be to, net visą valdymo aparatą apimančios reformos gali žlugti, 
jei jos neaugins būrio rėmėjų. Svarbus ir reformų įgyvendinimo 
eiliškumas. Logikai gali tekti užleisti vietą politinei realybei. Kai 
kuriomis sąlygomis trumpalaikė nauda gali užtikrinti plačią vi- 
suomenės paramą sunkesniems tolesniems žingsniams. Tokiomis 
sąlygomis trumpalaikė nauda kai kuriems gali sukelti neigiamą 
reakciją tų, kurie siekia išsaugoti pirmajame etape gautą naudą. 
Atsižvelgiant į tai, galimi du keliai patvarios reformos link. Pir- 
masis, kuris galbūt įmanomas tik didelių krizių ir nepasitenkini- 
mo status guo metu, yra „didžiojo sprogimo“ būdas, kai vienu metu 

įvedamos didelės permainos. Antrasis apima etapiško didinimo 
strategiją, kai žingsniai kruopščiai planuojami, siekiant laikui bė- 
gant gausinti rėmėjų skaičių. Gali tekti atsisakyti kai kurios trum- 
palaikės naudos, siekiant išlaikyti tinkamą reformų eiliškumą. 


12 
IŠVADOS 


Savanaudiškumas ir visuomenės interesai dažnai susikerta. Ko- 
rumpuoti santykiai atneša naudos tiek kyšio davėjui, tiek jo gavė- 
jui, tačiau toks jų sandėris pažeidžia valdžios politiką. Manoma, 
kad turėtų dominuoti ne pasirengtumas duoti kyšį, o kiti kriteri- 
jai. Kartais korumpuoti pareigūnai tvirtina, kad kyšiai neturėjo 
įtakos jų elgesiui, kad tai buvo tik „geros valios dovanos“. Tačiau 
privatūs asmenys ir firmos gali manyti, kad tokios dovanos fak- 
tiškai reiškia gero aptarnavimo reikalavimą visuose valdžios hie- 
rarchijos lygiuose. Netgi tie, kurie moka už tai, ką turėtų gauti 
nemokamai, mano, kad kyšio davimas yra geresnė išeitis už kitą 
korumpuoto pareigūno siūlomą alternatyvą. Jie gali manyti, kad 
politikai ir teisėjai bus nusistatę prieš juos, jei negaus pinigų ar 
kitokios naudos. Leidimo taip papirkinėti sisteminis poveikis bus 
kenksmingas. Turintiems veikimo laisvę kils pagunda sukurti 
daug neaiškiai suformuluotų taisyklių, kurios sudarytų daugiau 
galimybių papirkinėti. Tiems, kurie anksčiau kyšių neduodavo, 
gali atsirasti pagunda duoti juos ateityje, nes tai darosi panašu į 
normą. 

Nors gali atrodyti, kad individualūs kyšiai didina efektyvu- 
mą ir net sąžiningumą, retai kada tą galima pasakyti apie siste- 
mingą korupciją. Represinėje valstybėje, kur daugelis strategijų 
žalingos visiems, išskyrus privilegijuotą elitą, korupcija gali būti 
išgyvenimo, išlikimo strategija. Tačiau tokios praktikos toleravi- 
mas gali kaip tik ir sudaryti sąlygas neteisėtai ir neefektyviai sis- 
temai egzistuoti toliau. Korupcijos skandalai tada gali būti trak- 
tuojami kaip šalies politinio brandumo didėjimo ženklas. Jie rodo, 


296 KORUPCIJA IR VALDŽIA: PRIEŽASTYS, PADARINIAI IR REFORMA 


kad piliečiai pradeda suprasti skirtumą tarp valstybinės ir priva- 
čios sferų ir ima skųstis, kai tik peržengiama jas skirianti riba. 
Piliečių susirūpinimas dėl kyšių, duodamų už suteiktas privilegi- 
jas, rodo, kad Žmonės pripažįsta sąžiningos veiklos ir kompeten- 
tingo valdymo normas. Piliečiai pradeda reikalauti, kad valdžia 
tarnautų bendriems visuomenės tikslams. 

Korupcija gali būti įleidusi šaknis į kultūrą ir istoriją, tačiau, 
nepaisant to, ji yra ekonominė ir politinė problema. Ji gimdo ne- 
efektyvumą ir nesąžiningumą skirstant valstybės naudą ir jos iš- 
laidas. Tai simptomas, kad politinė sistema veikia mažai tesirū- 
pindama platesniais visuomenės interesais. Jis rodo, kad valdžios 
struktūra efektyviai nenukreipia privačių interesų. Jei valdžia kai 
kam leidžia gauti neproporcingai daug asmeninės naudos kitų 
sąskaita, pakenkiama politiniam teisėtumui. 

Viena reformatorius labiausiai jaudinančių problemų - tai nu- 
statymas, kada einantys pareigas politikai ir biurokratai turi pa- 
skatų kažką keisti. Tam gali padėti spaudimas iš išorės, tačiau 
nuolatinės, tvirtos permainos mažai tikėtinos, jei nepavyks kom- 
pensuoti ar marginalizuoti tų, kurie priešinasi reformoms. Refor- 
mai palankiausia tokia padėtis, kai pirmieji pakeitimai sukuria 
naujas iš to turinčių naudos Žmonių grupes, kurie tada palaiko 
reformos plėtojimą. O blogiausia būna tada, kai laikui bėgant ko- 
rupcija vis labiau plinta ir įsigali. Nereikia tikėtis, kad korupcija 
nunyks vien dėl to, kad į valdžią ateis reformistinė vyriausybė, ar 
dėl to, kad ekonomikos augimas labai didelis. Kol pareigūnai tu- 
rės teisę veikti savo nuožiūra, tol korupcinės paskatos išliks, ir jos 
gali ypač pakenkti nesutvirtėjusioms naujoms valstybėms. Refor- 
muotojams reiks imtis konkrečių veiksmų, o ne tikėtis, kad įsiga- 
lėję įpročiai pasikeis, pasikeitus aukščiausio rango darbuotojams. 

Korupcija nėra tokia problema, kurią būtų galima spręsti izo- 
liuotai. Baudžiamajai teisei nepakanka tik ieškoti netikėlių ir bausti 
juos. Žinoma, valstybei gali tekti atkurti pasitikėjimą ja -baudžiant 
labiausiai pastebimus korumpuotus pareigūnus, - tačiau tokio 
teisminio persekiojimo tikslas yra patraukti visuomenės dėmesį 
ir gautijos paramą, o ne spręsti pagrindinę problemą. Antikorup- 
ciniai įstatymai gali tik sudaryti prielaidas svarbesnėms struktū- 
rinėms reformoms. 

Atvejai, kai korupcija didina agentų efektyvumą ir gerina vals- 
tybės teikiamų paslaugų paskirstymą, yra riboti. Teoriniai ir em- 
piriniai duomenys neparemia labai paplitusio korupcijos tolera- 
vimo. Jos toleravimas vienose srityse kenkia pastangoms mažinti 
korupciją kitose srityse, kur ji yra aiškiai žalinga. Galimybė, kad 
kyšiai kartais gali paskatinti pareigūnus dirbti efektyviau, rodo, 
jog atskirais atvejais neteisėtus kyšius galima paversti teisėtomis 
paskatinamųjų mokėjimų sistemomis. Jei kai kurie mokėjimų ti- 
pai laikomi priimtinais arbatpinigiais pareigūnams, tai juos rei- 
kia įteisinti ir reikalauti apie juos pranešinėti. Vienas iš tokių mo- 
kėjimų „kultūrinio“ pateisinimo išbandymų yra pasiūlymų juos 
paviešinti priimtinumas. 

Ir teorija, ir praktika rodo, kad nėra vieno paprasto atsakymo, 
kuris tiktų visiems vienodai, kai tik bus priimti pagrindiniai anti- 
korupciniai įstatymai. Užtat yra du skirtingi, nors ir giminingi 
korupcijos tipai: korupcija, apimanti aukšto rango pareigūnus ir 
dažnai susijusi su tarptautinėmis korporacijomis ar didelėmis sa- 
vomis firmomis, ir korupcija, kuri yra endeminė dėl būdo, kuriuo 
valdžia vykdo savo rutinines pareigas - renka mokesčius, mui- 
tus, išduoda licencijas, atlieka patikrinimus. Kiekvienoje iš šių ka- 
tegorijų kai kurie kyšiai palengvina neteisėtą veiklą, o kiti duoda- 
mi norint gauti tai, kas priklauso. 

Rimtai nusiteikusi kovoti su korupcija šalis turi atlikti detalų 
įvertinimą siekdama nustatyti, kur korupcijos žala yra didžiausia 
ir kur galima efektyviausiai su ja kovoti. Pirmasis žingsnis būtų 
atlikti sociologinius tyrimus ir nustatyti, kokį poveikį korupcija 
daro žmonių kasdieniam gyvenimui. Tai geras būdas nustatyti 
prioritetus, atspindinčius žmonių nusiskundimus. Tačiau tokių 
tyrimų duomenų nepakanka. Žmonėms geriausiai matoma korup- 
cija gali būti ne pati žalingiausia. Tad antroji svarbiausia kryptis, 
į kurią reikėtų nukreipti dėmesį, yra korupcija aukštose sferose, 
skirstant kontraktus, vykdant privatizaciją, suteikiant koncesijas, 
kuri rimtai iškreipia ekonomiką ir kenkia valstybės finansams. 
Trečia, žmonėms gali atrodyti, kad jie turi naudos iš kyšių davi- 
mo - sumažinami jų mokesčiai ir reguliavimo našta. Todėl vyk- 
dant apklausas respondentai gali tokio tipo kyšių neminėti tarp 
problemų, su kuriomis jie susiduria. Nepaisant to, tokių kyšių 

bendras poveikis gali būti labai žalingas. Tad norintieji nustatyti 
prioritetus turi neapsiriboti individualiais atsakymais ir įvertinti 
daugelio mėginimų apeiti teisės normas bendrąjį poveikį. Tokiais 
atvejais strateginis atsakymas gali būti programos perdarymas, o 
ne priežiūros didinimas. Tiesioginė kova su korupcija stiprinant 
teisėsaugą, įvedant reikalavimą atskleisti lėšų šaltinius ir kuriant 
specialias antikorupcines įstaigas yra nepakankama, o kartais ga- 
li būti ir nereikalinga. Priešingai, visų trijų korupcijos tipų atveju 
daugiausia dėmesio reikia skirti pagrindinėms kyšininkavimo 
priežastims. Nors paprasti apibendrinimai neįmanomi, visgi įvai- 
rių šalių patirtis rodo kelias bendras reformos galimybes: 

+ Pajamų iš mokesčių ir muitų gali būti gaunama daug mažiau 
negu reikia pagrindinėms valdžios paslaugoms teikti, be to, ir 
mokėjimų būdas gali būti labai neteisingas, iškreiptas dėl pa- 
pirkinėjimo. Į tai reikėtų atsakyti mokesčių įstatymų supap- 
rastinimu biurokratų savivalei sumažinti ir biurokratinio apa- 
rato reorganizavimu, siekiant pagerinti priežiūrą ir paskatas 
gerai dirbti. 

Firmų reguliavimas gali būti toks sudėtingas, atimantis daug 
laiko ir atgrasus, kad gali trukdyti plėtoti sveiką privatų sekto- 
rių. Į tai reikėtų atsakyti geru reguliavimo įstatymų peržiūrė- 
jimu. Reikia žiūrėti, kuriuos iš jų galima supaprastinti, o kurių 
įgyvendinimą derėtų gerinti. Daugelyje šalių yra netikslingų 
firmų reguliavimo taisyklių, skatinančių kyšininkavimą, ir ne- 
efektyvių reguliavimo taisyklių socialiai naudingose srityse, 
tokiose kaip aplinkos apsauga. 

Dar vienas daug atsieinantis būdas yra stambių infrastruktū- 
rinių projektų, kurie per dideli ir per daug sudėtingi, valstybi- 
nis finansinis rėmimas. Korupcijos kainą sudaro ne patys ky- 
šiai, o jų skatinamų neefektyvių veiksmų kaina. Net jei nėra 
tiesioginių korupcijos įrodymų, projektų masto ir struktūros 
nepriimtinumo įrodymai turėtų būti pakankamas pagrindas 
jų atsisakyti. Tačiau tokį krypties pakeitimą reikia derinti su 
būsimų projektų tvirtinimo procedūrų gerinimu, nes kitaip tas 
būdas gali pasikartoti. 

Pagrindinės institucinės reformos gali būti reformos atskiruo- 
se sektoriuose prielaida. Kartais reformos, kurios būtų efektyvios 
esant vienokioms politinėms ir ekonominėms sąlygoms, bus ne- 
naudingos kitais atvejais, kai valdžia labai silpna ir despotiška. 
Sudaryti fonui kitoms reformoms ypač svarbu gerinti politinės 
sistemos kontroliavimo ir subalansavimo mechanizmus. 

Net ir nekeičiant šalies konstitucinės struktūros yra daug re- 
formų, kurias įgyvendinti labai brangiai nekainuotų, bet būtų sun- 
ku politiškai. Tačiau jas reikia institucionalizuoti, kad jos galėtų 
atlaikyti asmenų ir politinių koalicijų pasikeitimus. Strategijos, 
kurias pasukti atbuline kryptimi brangiai atsieitų politiškai, apima 
tas, kurios didina valdžios veiklos skaidrumą ir atskaitomybę ir 
palengvina organizuoti nepriklausomas stebėjimo ir kontrolės 
grupes. 

Kai tik bus paliestos esminės politikos ir institucinės struktū- 
ros problemos, daugumai korumpuotų šalių teks susidurti su sun- 
kiu valdymo aparato reformos uždaviniu. Tai gali būti brangus 
finansiniu ar skausmingas politiniu atžvilgiu dalykas, tačiau tai 
yra būtinoji kiekvienų rimtų reformos pastangų dalis. Jei atlygini- 
mams valdymo aparate leidžiama tapti mažesniems negu priva- 
čiame sektoriuje ir jei atlyginimų diferenciacija valdymo aparato 
viduje per maža, kad darbuotojams duotų paskatų siekti paaukš- 
tinimų, tai pastangos sukontroliuoti oficialią korupciją vargu ar 
bus sėkmingos. Reformos strategijos turi sumažinti valdymo apa- 
ratą, likusiems pareigūnams mokėti padorius atlyginimus ir su- 
kurti efektyvias paskatas, kad pareigūnai būtų sąžiningi ir dirbtų 
efektyviai. 

Patikimų institucijų, kurios sugebėtų išklausyti nusiskundimus 
ir įgyvendinti įstatymus, neturėjimas yra daugelio besivystančių 
ir iš socializmo į rinkos ekonomiką einančių šalių silpnoji pusė. 
Todėl viena reformos sritis turėtų būti esamų institucijų, tokių 
kaip teismai, gerinimas arba naujų organų, tokių kaip nepriklau- 
somi generaliniai inspektoriai ar antikorupcinės komisijos, kūri- 
mas. Reikia dokumentuoti ir kitų šalių patirtį - tiek sėkmingus 
eksperimentus, tiek nepavykusius, kai nominaliniai kovotojai su 
korupcija patys tapo korumpuoti. 

Tarptautinės institucijos ir tarptautinė verslo bendruomenė gali 
padėti sukurti reformos paskatų. Pagalbą ir paskolas teikiančių 
institucijų požiūris turi būti platus. Pastangos, kad tik pagalbos 
projektai būtų švarūs, ignoruojant visą kitą valdžios veiklą, galų 
gale nieko neduos, nes korumpuoti pareigūnai ir privatūs asme- 
nys bei firmos ieškos galimybių kitur. Žinoma, tarptautinės orga- 
nizacijos neturėtų atsisakyti pastangų saugoti nuo korupcijos sa- 
vo pačių projektus, tačiau kuo rimtesnės bus tos pastangos, tuo 
labiau joms reikės padėti šalims mažinti korupciją jų institucijose. 

Fundamentalioms permainoms reikia, kad joms būtų atsida- 
vusi valdžios viršūnė, ir kad ji norėtų jas tęsti, kai antikorupcinės 
pastangos įsisiūbuos. Rimtas reformas įmanoma įvykdyti bet ku- 
rioje esamoje valdžios struktūroje. Tačiau vyriausybėms, kurios 
labai apsunkina nepriklausomą kritiką, bus ypač sunku sukurti 
tikėtiną sąžiningos ir skaidrios valdžios siekimo įvaizdį. Tokios 
vyriausybės gali sugebėti sparčiai judėti į priekį trumpą laiką, ta- 
čiau išlieka pavojus, kad jų strategijos ateityje pasisuks atbuline 
kryptimi. Antikorupcinės programos gali būti panaudotos poli- 
tiniams priešininkams pakenkti ir keliančioms nerimą grupėms 
sudrausminti. Reformuotojai turi priešintis tiems, kurie antikorup- 
cinį kryžiaus žygį naudotų politinei opozicijai apriboti. Forma- 
lios reformos pastangos, virstančios kraujo kerštu prieš politinius 
priešininkus, neteks pasitikėjimo. Labai politizuotoje atmosferoje 
individualizuoti persekiojimai nereikš realios reformos. Patikimų 
permainų galima tikėtis tik iš pagrindinių korupcijos paskatų, 
esančių pačioje valdžios veikloje, struktūrinių pakitimų. 

